
DVIJE RIJEĆI O SEDAMDESETGODIŠNJICI 
VIKTORA CARA EMINA 


Sedamdeset godina. Je li mogućno? Čini mi se da je moj 
dragi stari pobratim Viktor jučer navršio šezdesetu godinu. 
A bilo je to ipak pred deset godina, Danas je prvi novembra 
1940. i naš Viktor Car Emin navršuje svoju sedamdesetu go- 
dinu. Pred deset godina pisao gam prvi put o mojem dobrom 
pobratimu, o kome su već tolika naša vrsna pera pisala zaslu- 
ženom pohvalom, ali ja sam bio odviše blizu i njemu i našem 
dragom kraju da o njemu pišem. ' 

Uzimljem pero i danas, i ako mi je Emin nekom zgodom 
kazao u šali: »zar nije bolna sudbina hrvatskog književnika 7! 
Umre li neki naš pisac, kao obično u najboljim godinama, svi 
će nekrolozi jednim glasom zaplakati: o prokletasmrt i, 
što si nam opet odnjela čovjeka koji je 
toliko obećavao i koji bi — da je imao 
vremena iskristalizovati se dao najljepši 
prilog našoj lijepoj knjizi. Desi li ge ipak 
da neki od naših pisaca dobije nešto više 
vremena da se može do prave volje iskri- 
stalizovati — onda opet kao da je to mno- 


' gima krivo.« 


Lično meni i prijateljima Viktora Cara Emina, a tih ima- 
de lijepi broj i među starijima i među mlađima, drago je što 
je naš Emin još i danas u svojoj sedamdesetoj godini među 
nama, i to pun snage, poleta, ideala, i što još uvijek svaki dan 
ispiše svoju stranicu. Svi se (Carevi prijatelji osobito raduju 
toj snazi, poletu i volji za stvaranjem, i eto gvi gu to htjeli da 
dokažu činom i uložiše sve svoje sile zajednički i predano da 
mu o njegovoj sedamdđesetgodišnjici poklone njegov tek do- 
vršeni historijski roman »Suor Aurora Veronika« kao dar i 
znamen prijateljstva, poštovanja i priznanja. 

Moj predgovor ovom Carevom djelu ne smije da bude pre- 
dug, i za to neću da govorim o Carevu nacionalnom: radu, 
navlastito o kulturnom radu, jer o tome njegovom djelovanju 
govori knjiga o školskoj istarskoj »družbi Sv. Čirila i Me- 

toda«, koju naš pisac imađe za sad u rukopisu. Govoriti ću 
samo u širokim potezima o njegovom literarnom radu. 
Viktor Car Emin rodio se u romantičnom Kraju, selu izme- 
đu Lovrana i Mošćeničke Drage, u Istri (Liburniji) 1. no- 
vembra 1870. Njegovi su mu prvi radovi objelodanjeni u gla- 
silu istarskih Hrvata »Našoj Slozi«. Najveći dio Carevih ra- 


dova nosi u sebi pečat borbe dviju rasa i dviju kultura, koja. 


opreka u tim radnjama nužno proizlazi iz duboko rasnih i 
kulturno historijskih motiva. 

Već u svom popularnom »Zimskom suncu« pokazao je Car 
da je duboko proniknuo u mnoge naše prilike i neprilike, Prije 
nego li će njegov Berto, omraženi izrod, u Ameriku, dobacuje 
svima nama u lice: »Ja, da u vas tražim oprošte- 
nja? Ja koji nisam ni gori ni bolji od 
vas, pače produkat sam ja sviju vas, a 
moja nesreća i zla kob u tome jesu što 
nisam u vama našao dobra primjera!« Tako 
gleda Car i na junaka svog romana »Iza plime«; na Balda, 
u »Novim borbama«, na Frana Kružića u »Presječenim pute- 
vima« i tako redom, 

Svoj najljepši vijek proživio je Car Emin u svjetskom 
kupalištu, koje je nekoliko decenija bilo stjecištem kozmo- 
politske publike, gdje su se na jednoj divnoj obali, sred lovo- 
rovih gajeva, pleli svakojaki romani, i nije mu bilo nego da 
posegne za živom fabulom, pa da je razvija (imao je i za to 
talenta!), ali on se za mlada priklonio našim malim ljudima: 
= seljacima, mornarima i pomorcima. Za njih je govorio da sa 
svim svojim manama i nedostacima uvelike otskaču sred onih 
blaziranih i pokvarenih došljaka, A kad sam ga pitao: kako 
je došao na misao da piše roman o kćeri Petra Zrinskoga, ka- 
zao mi je: »Proučavajući doba našeg Kružića, zaletio sam se 
nešto dublje u sedamnaesti vijek, u onaj čuveni seicento, 
koji i ako nije baš tako prazan i sterilan, kako se općenito 
misli, ipak je vrlo podesan za osmatranje pojedinih istaknu- 
tijih lica, što su u njemu živjela, radila i stvarala. Tako i meni, 
dok sam se u duhu kretao u onom bizarnom vremenu, uveli- 
ke su otskakali oni naši hrvatski mučenici i svojom pojavom 
i dušom i srcem svojim, pa sam ih, ako je to moguće, još već- 
ma zavolio. Usto najznačajniji dio urote odigrao se u ovim 
našim stranama, i već sama pomisao da ću moći iznijeti nešto 
i o prošlosti ovog našeg kvarnerskog kraja, naročito Rijeke, 
još me jače primamila, da se latim posla. Ilastnotleast 
— Petar Zrinski nam je u svojoj Sireni ostavio jednu tešku 

opomenu (VirujNimeu...) ija sam htio pokazati da mi 
je sveta i sada u ovoj mojoj sedamdesetoj godini, kao što će 
mi do moga posljednjeg daha ostati ona, kojom je ostarjela 
majka upozoravala svoga sina Smedđerevca Đuru na one neke 


svjesne varalice »stare« (Hoće tebe sinko preva- . 


riti)«. h oj 

I zaista to je refren koji sad otvorenije, sad skrovitije 
izbija gotovo iz svih Carevih djela. Izbija i ljubav, neizmjerna 
ljubav prema ljudima našeg jezika, k domovini i navlastito 
k onom dragom kamenu na kome se rodio. 

Govoreći o Carevu romanu »Presječeni puti« Dr, Mijo Mir- 
ković kazao je među ostalim: »Carev roman zaslužuje da ga 
prihvatimo, jer je on rezultat nesamo životnog djela piščevog 
i njegove životne orijentacije, nego je u prvom redu rezultat 
velike ljubavi Viktora Cara Emina, ljubavi prema. Istri i na- 
šem narodu u Istri, ljubavi koja se može uzvratiti samo lju- 
bavlju. Jedan književnik je proveo život u Istri, bio je tajnik 
najplodnije istarske kulturne ustanove »Družbe Girila i Me- 
toda za Istru«, proživljavao je mnogo intenzivnije nego ve- 
ćina školovanih ljudi iz Istre i nego svi politički radnici, kul- 
turne i političke probleme Istre, i u ovome romanu pružio je 
jedan dio toga svoga proživljavanja i gledanja.« 

»Budakova želja«, koja je već ušla u nekoliko antologija, 
malena je novela, a koliko ima u njoj ljubavi našeg istarskog 
seljaka prema staroj rođenoj grudi?! A koliko ima Istrana 
što znadu za to malo remek-djelo. Ali car Emin ne voli samo 
svoj rođeni kamen. Pored lijepog broja njegovih morskih ro- 
mana i novela ima i jedna priča, za koju je naš vrlo ugledni 
kritičar Dr. A, Barač kazao, da je jedna od najljepših u na- 
šoj književnosti, I taj »Mali od f oguna« ostao je mno- 
gim Istranima nepoznat, jer pisac nije dosad imao sreće, da 
izda zbirku svojih novijih novela . . . Jednaka sudbina bila 
bi zadesila i ovu »Suor Auroru Veroniku« da se nije našlo 


nekoliko piščevih prijatelja i štovatelja, koji su — kako već 


rekoh — složnim silama omogućili izdanje tog lijepog i zna- 
čajnog djela, o Eminovoj sedamdesetgodišnjici. 

Uz ovaj novi roman njegovi raniji romani »Nove bor- 
be«y »Iza plime« »Između dva ognjišta« (Ro- 
man 0 svetosti porodice), »Pusto ognji- 
šte« >»Usahlo vrelo«, romani o propasti naših jedrenja- 
ka, uvrstiće Cara Emina u broj naših najboljih pisaca. Uz 
spomenute romane njegovom historijskom romanu »Pod 
sumnjom« danas se sve to više ističe vrijednost, Nešto 


dr 


prije »Suor Aurora Veronike« njegov »Vitez 
mora«, u izdanju Jadranske straže, najljepši je lovor našim 
pomorcima, pravim vitezovima mora. I na kazališnom polju 
istakao se Car sa svojom »Mrtvom Stražom«, »Vi- 
cencicom« i neobjelodanjenom dramom »Oče budi vol ja 
tvoja«, a mlađi svijet uživa još i danas u njegovu »N e- 
vidljivom Juriću«. ' 

Viktor Car Emin je danas u Sušaku i uvijek u onom istom 
nacionalnom poslu što ga vrši već nekih pedeset godina. Do 
kraja lanjske godine uređivao je i »Mornar«, list za naše po- 
morce, i za one najzapuštenije naše male ljude. »Mornar« je 
završio svoj život poslije deset godina izlaženja zbog naših 
nevoljnih prilika, 

Najviše je Caru na srcu uvijek bila omladina. On je za nju 
mnogo radio u Istri (»Mladi Istranin« i »Mladi Hrvat«) i u 
»Mladom Stražaru« što ga je izdavala Jadranska Stra- 
ža, kome sam ja bio urednikom, a Car mojom desnom rukom. 

Viktor Car Emin radi još uvijek literarno i u novinama, 've- 
ćinom anonimno, jer Caru Eminu nije do slave, već je nje- 
gova prva misao da svojim perom posluži nacionalnoj stvari, 
naročito na Jadranu. 

Prije deset godina pisao sam i kazao: »Viktor Car Emin 
nije još metnuo svoj potpis na zadnju stranicu svojeg preda- 
nog i velikog rada za naš narod i našu knjigu.« I to sam po- 
godio, a dokaz je tome i ova »Suor Aurora Veroni- 
ka« — i zato neka ga još dugo Bog poživi svima nama na ra- 
dost, a narodu u korist i sreću, i neka bude do potpisa na po- 
sljednjoj stranici njegove lijepe i plodne životne knjige još 
daleki put. 


Split, 1. novembra 1940. 


Rikard Katalinić Jeretov 

NA LAGUNAMA 


». . . . imam krila prekinuta —« 
(Fran Krsto Frankapan: Cvitja razmišlenje i žalosno 
protuženje«). 


>HN Zrin et it Frangepane gia stanno in gabbia et co- 
minciano a cantare«, 
(Leopold I grofu Czerninu). 


1 


Dugotrajni, nesretno završeni kandijski rat zadao je Kra- 
ljici mora ljutih rana, ali la Superba neće da se vide. Pod 
sjajnim zlatnim plaštem sakriva ona brižljivo i duboke bore, 
što joj ih je vrijeme usjeklo u ponosno, besmrtnom slavom 
ovjenčano čelo. I crva, što joj sve više podgriza oronulo tijelo. 

Već je.i praznik sv. Evangelista prošao neočekivano bučno, 
a tako i »Sensa«, koja je sjajem raskošnih ukrasa i odušev- 
ljenjem naroda natkrilila sva »vjenčanja s morem« izvršena , 
za posljednjih desetak godina. Neobično živo i veselo je i da- 
nas na dan sv. Vida i Modesta. Grad laguna sav se rastapa 
na jarkom suncu, pod nebom jasnoplavim, što se milo odrazuje 
u vodama kanala i manjih »ria«, 

Svečanosti su crkvene već davno završene. A bile su zaista 
veličanstvene. Uz veselo udaranje zvona krenula je u crkvu 
sv. Vida i Mođesta šarena procesija. Pored senatora u grimiz- 
nom ruhu bilo je tu i mnogo Nobila iz »terraferme«, pred 
duždevim velikim generalnim kancelarom išli su prokuratori, 


a za ovima gotovo svi patriciji starijeg datuma kao i oni no- 


vopečeni, što su svoj upis u Zlatnu knjigu platili s nekoliko 
hiljada dukata. 

Među odličnicima nalazili su se i najviši vojni dostojan- 
stvenici, a njima na čelu stari Francesco Morosini, hrabar 


(79 


branilac Kandije, velik vojskovođa, mada je nedavno bio pri- 
nuđen da potpiše jednu tešku kapitulaciju. Zatim kler sv. 
Marka u potpunom broju: Patrijarh i kanonici — svi u sve- 
čanim pluvijalima noseći u jednoj ruci srebrni krst, u drugoj 
zapaljenu svijeću. 

U središtu pak između papinskog nuncija i francuskog am- 
basadora — Dužd, Domenico Contarini. Nekoliko ljupkih paža 
nosilo je okrajke dugog plašta, kojim je Sua Sublimita bila 
ogrnuta, Sa strane kao počasna, straža stupali su alabardieri, 
karabinieri i prekomorski vojnici. Toj vanredno živopisnoj slici 
nemalo su pridonosili i glasnici — bamditori — s trubljama 
i sa stijegovima, pa razne korporacije, a najviše muzička 
kapela, što je bez prekida izvodila svečane komade. 

Svečana je bila i gozba, što ju je u Palazzo ducale za velik 
broj uzvanika priredio Dužd. Već su četiri sata poslije podne, 
u Dvoru još traje koncerat, u kome, pored vrsnih virtuoza 
violinista, sudjeluju i najvidjeniji umjetnici gradskih kazališta 
i konzervatorija »dei Mendicanti«. 

A svijet vani klikuje. Čitava je Venecija izišla iz svojih do- 
mova da se dušom i srcem preda rađostima velebnoga dana. 
Na Piazzi i Piazzetti sve glava do glave, tako i na obali uz 
Kanal i na zlatnoplavkastim vodama, kojima klize nebrojene 
barke svakojakih oblika, od raskošnih svilom i kadifom pre« 
vučenih »peatona«, gondola i zmijastih »bissona«, do običnih 
tartana i skromnijih lađa ribarica. Nekoliko gondola, juri pre- 
ma crkvi sv. Jeremije, kao da se o nešto natječu. Znak da 
počinje »il fresco«, jagma za vjetrićem, koji će razblažiti i 
ohladiti usijana lica bezbrižne i objesne mlađarije. Svi su raz- 
dragani: i barkarioli i mlada, razigrana lica u njihovim čam- 
cima, kao i oni, što ih sa obale gledaju. Jer i tuda je van- 
redno živo: na Rivi degli Schiavoni i alle Zattere — gdje ne- 
prestano pristaju barke, što ili prevoze svijet na Giudeccu 
ili se odanle vraćaju. i 

Živo je i na mjestima, gdje bi najednom osvanuo kakav 
šarlatan »cavadenti« ili koji drugi prodavač napitaka i lije- 
kova protiv »svih bolesti« i eliksira za »dugi život«. Još je 
življe pred šatorićem marioneta ili kod daščare, u kojoj neki 
»saltimbanko« izvodi svoje vragolije, A svu tu gužvu i tarla- 
buku nadglasuju prodavači hladnih pića ili crnih trešanja. 

— Un bićer de mistra! 

— Zarese more! 

Među svjetinu umiješale se i nekolike krabulje, a pojavile 
se i dvije tri perike ne mareći mnogo za više manje duhovite 

primjedbe, kojima s više strana obasiplju tu francusku novo- 
tariju, što se u prkos zabrane vlasti sve više širi. 

Na trgu sv. Marka, oslonjen o stup starih Prokuracija, gleda 
u tu veselu, do ushićenja razigranu vrevu knez Orfeo Fran- 
kapan. U zrelim je godinama života, odjeven jednostavno; 
kratke hlače od lake modre tkanine, bijele, svilene bječve, svi- 
lena laka dolama, a na glavi trouglast klobuk. 

Nije ovo prvi put, što knez učevstvuje ovakvim svečanosti- 
ma u ovom blistavom i čudesnom gradu. Dok je još kao mom- 
čić živio u Furlaniji kod pokojnog oca i djeda, često je zala- 
zio ovamo, a još češće poslije, kad se nastanio u Padovi, da 
na onom Ateneu sluša mudru riječ najumnijih profesora svoga . 
vremena. Ondje se je upoznao i s Alvizem Michielijem, koji 
je rad isticao da po ženskom doduše koljenu potječe i on od 
rimskih Frangepana i time se ponosio, 

— Jednog smo stabla grane, uvjeravaše ga prijatelj, i on, 
Orfeo, nije imao razloga da mu ne vjeruje. I tako njih dvo- 
jica smatrajući se nekim — iako vrlo dalekim rođacima, još 
se većma priljubiše jedan uz drugoga. Lijepi, daleki dani! 
Otada se mnogošto izmijenilo. Izmijenile se i crte njegova lica, 
i u kosu i u bradu crnomanjaste boje s lakim bakrenastim 
odsjevom uvukla se čak i po koja srebrnasta nit. 

Ali za onih bučnih, padovanskih dana iz njega je brizgao 
život, kipjela mladost, bezbrižna, bezobzirna, objesenjačka. 
Mahom nakon učinjenog poznanstva, Alvize ga je uveo u dru- 
štvo svojih najprisnijih prijatelja, samih Nobila, vragometno 
hirovitih, a treba reći i do krajnosti raskalašenih. Uvijek go- 
tovi da trgnu mač, oni mladi plemići nisu poznavali ni straha 
ni obzira. Nekoga dne, u Veneciji, prohtjelo se jednome od 
njih, da silom odvede nekom starom patriciju ženu, lijepu i 
mladu Paskvalinu. Prijatelji, kojima je otkrio svoju namjeru, 
obećaše da će mu biti pritom na ruku. Otmica je doduše uspje- 
la, glavni je krivac odmaglio sa svojom »fiammom« u nepo- 
vrat, ali su zato pozvani na odgovornost njegovi ortaci, a 
među njima Alvize Michieli i Orfeo Frankapan. Mlada gospoda 
imala su da zahvale svojim imenima, što ih nisu stigle leže 
posljedice, ali taj je slučaj bio povodom, da se je u duši mla- 
doga Michielija zbio prelom. Uvidio je svu besmislenost i 
ispraznost svog dotadašnjeg života i jednoga dana otplovi put 
Kandije, gdje se u mnogim borbama istakao kao junak. 

* što je pak do kneza Orfea, i on je bio primoran nekuda da 
se skloni. Sasvim lagodno ne bi mu bilo ni na njegovu dobru 
u Furlaniji, jer bi i tamo bio pod paskom, a mogla bi ga stići 

i ruka osramoćenog patricija. Slučaj htjede te se je onih dana 
na povratku iz Rima navrnuo u Veneciju njegov mlađi rođak, 
Fran Krsto. Upravo pokajnički stane Orfeo preda nj i zamoli 
ga da ga za neko vrijeme uzme sa sobom u Hrvatsku. Dosa- 
dašnji mu je život, veli, dotužio, a on će za uzdarje nastojati 
da mu bude od koristi. 

— Nikad bolje, usklikne veselo Fran. U. mojim kaštelima 
ima dosta mjesta, a kako sam naumio da se domalo ženim, 
mojoj će Juliji biti drago, bude li imala nekoga, s kim će moći 
razgovarati o Veneciji i o njenu karnevalu. 

I tako se jednog lijepog dana Orfeo našao u frankapanskom 
Novigradu. A kad je poslije markiz Fran doveo svoju mladu 
ženicu u Bosiljevo, preseli se i on k njima. Julija ga je ubrzo 
zavoljela, jer je bio uvijek dobre volje, umio je duhovito da 
priča o Mlečanima, a još više o Mlečankama. Mlada ga je 
markizica bockala da joj u podrobnostima iskaže onu svoju 
zgodu, ali nije volio da se ono spominje. Da je nekako odšteti, 
iznosio bi joj razne »petegolezze«, kojima je Venecija obilo- 
vala. Julija, vrlo zahvalna slušateljka, od srca se je smijala 
onim tričarijama. 

— A otkuda tebi sve te pojedinosti? — pitala ga smi- 
ješeći ge. 

— Znam ja i više, Julijo, odgovarao. on. A umio bih ti reći, 
da me pitaš, i kada su venecijanske dame zamijenile one stra- 
hovito visoke potpetnjake cipelicama  briljantima urešenih 
kopčica. Koje li nove muke za uboge muževe! Do tada su im 
se ženice na onim nezgrapnim potpetnjacima jedva mogle da 
kreću i uvijek poduprte o jednu ili dvije dvorkinjice, dok sada 


u onim lakim obućama oblijeću uokolo same na ljubavne sa- | 


stanke i na druga slična, vesela ročišta. 

Još iste večeri Fran je takvu jednu zgodu čitao u stihovi- 
ma, što ih je sam sastavio, dakako, prema duhu i modi vre- 
mena. Dragi daleki dani! 

Tamo na prostranoj državini svojih predaka Orfeo je češće 


mijenjao boravište. Sad bi u Bosiljevu i oko Novigrada gonio: 


jelene, košute i drugo zvjerinje, a malo zatim spustio bi se 
do Vinodola i otiskivao na more krstareći nemirnim kana- 
lom uzduž i poprijeko. 

Vanredno prijatni, upravo nezaboravni bili su i trenuci, što 
ih je provodio na Ozlju, kod svoje rođake Katarine. Čim bi 
se pojavio pred gradom, djeca bi mu bučno poletjela u susret 
i više ga nebi puštala. Neprestano je morao da im nešto priča, 
da ih zabavlja, da se s njima igra. Svi su ga voljeli, a kad ga 

je udes upleo u fatalnu zavjeru protiv Leopolda, postao 
je nekako bliskiji i samom glavaru onog pokreta, ozbiljnom i 
strogom Petru Zrinskom, Može se reći da je baš Orfeo naj- 
više pridonio, te su se neke nesuglasice, što su dijelile oba 
šurjaka, Petra i Frana, dovele u sklad, tako da nije više ništa 
bilo na putu, što bi ih moglo priječiti u izvođenju onih njiho- 
vih veličanstvenih osnova. 

A sad su oba velikaša u Beču, iza teških gvozdenih 
vrata, a on, knez Orfeo — opet tu gonjen sudbinom i misli- 
ma, što mu se u glavi sve više spliću i motaju u sve zamrše- 
nije klupko. 

Otkad je ono s Julijom prebjegao u Furlaniju, već se neko- 
liko puta spustio ovamo da u prijatelja svojih mladih dana, 
Alviza, traži savjeta i pomoći. A. prijatelj, uvijek odan i vje- 
ran, mahom mu se je postavio na raspolaganje, iskoristio sve 
svoje odlične veze, da se što bolje obavijesti o urotnicima i 
njihovoj sudbini. Kod posljednjeg sastanka Alvize je u čitavu 
stvar gledao s mnogo pouzdanja, ima, veli, nade, da će se sve 
svršiti bez težih posljedica. Tako barem glase najnovije vijesti 
iz Beča. 

Ali Orfeo još nije vidio izlaza, zato je i sada u sav onaj ša- 
reni metež gledao ukočeno, odsutno. 

— Un bićer de mistra? — tiskali se oko njega prodavaoci. 

— Zerase more? 

Orfeo mahnu rukom i uzvinuvši glavu pogleda na sat. 
Gozba u Palazzu mora da je već pri kraju. Među uzvanicima 
je i Alvize. Zacijelo je imao zgode da govori s pogdjekojim 
upućenim. 

Sve nestrpljivije pogleđivao je prema Palazzu, i uvelike mu 
odlane kad vidje, kako su na onoj strani stale da izbijaju raz- 
nobojne, fantastične odore. To iz duždeve palače izlazi grupa 
senatora, znak, da je muzička izvedba u Dvoru završena. 
Bit će te je i Alvize izišao i nekuda se neopažen probio do 
svog malog stana u Merceriji. 

Orfeo: postoja časkom i još jednom zaokupi pogledom 
svu onu razularenu masu, kojoj je Senat dopuštao sve moguće 
razonode samo da glave nemaju kada da misle o državnim 
stvarima, pa uđe u onaj vrtlog krčeći sebi s trudom mE u 
pravcu suprotnih Prokuracija. 

Dom starih Michielija diže se na Rio di San Polo, ali Alvize, 
kao i mnogi drugi patricijski sinovi, ima svoj »mali stan« 
momački u blizini sv. Marka, U tim »malim stanovima« ili 
kazinima mladi se Nobili osjećaju slobodniji. U njih se svra- 
ćaju nakon raznih primanja na Dvoru, u njima zamijenjuju 
svoja svečana odijela, blistave odore običnijim, svakdašnjim 
haljinama. Tu se i odmaraju naročito poslije kakva posla u 
uredima Signorije ili nakon teatra, plesa ili koncerta. U tim 
kazinima primaju i svoje intimnije prjatelje i — prijateljice, 
a kadšto u njima provode i čitave noći u igri i pijankama 
ublaženim svirkom violine uz pratnju spinete, 

U slične svrhe služio je i Alvizu onaj njegov kazino u Mer- 
ceriji ili kako ga je obično nazivao intimni kutić, gdje je i on 
držao svoju garderobu, da mu bude odmah pri ruci, kad treba 
dosadnu patricijsku togu da zamijeni kakvim tamnim, crve- 
nim ili modrim tabarom s bautom ili s kojim drugim kosti- 
mom. Pored spavaće i dviju nuzgrednih, ali vrlo ukusno ure- 
đenih soba, najsjajniji je salon s pozlaćenim tavanicama i sti- 
jenama prevučenim skupocjenim sagovima, ukrašenim muran- 
skim zrcalima i slikama Tintoreta i drugih starijih majstora. 
I pod i namještaj odsijevaju u blagom danjem svijetlu, što se 
na kristalima svijećnjaka i predmetima od najfinije porculane 
odrazuje u igri divnih boja. I sve je u najljepšem skladu, na 
svemu se vidi ruka žene... 

Orfeo zna, da se vlasnica te nježne ruke zove Bianca Sirena 
i da bi je Alvize već davno poveo pred oltar, da nije po sri- 
jedi njezino niže porijeklo. Orfeo ga nije zatekao sama. S njim 
je čovjek s perikom, u bauti i tabaru, u licu mlad, ali s trago- 
vima prerane istrošenosti. Upravo se spremao da će otići, ali 
ga Alvize zamoli da ostane još koji časak. 

Pošto izmijeniše nekoliko običajnih riječi, Orfeo sjedne do 
njega na svileni divan, dok je Alvize izišao na jedna oniska 
pokrajna vrata, da se gotovo u isti mah vrati noseći na sre- 
brnoj tasi dvije butiljke s hladnim pićem. Imao je Alvize u 
spremici najraznovrsnijih pića i likera, hladnih jela i poslasti- 
ca, kojima je zaslađivao svoje prijateljske sastanke, 

Dotle je čovjek u bauti zametnuo s Orfeom razgovor. 

— Da, ja sam Rezonico, Nicolo Rezonico. Ne sjećam se da 
sam vas kada vidio, ali ime Frangipane bilo mi je i prija 
poznato. Što se nije sve pričalo o onom vašem Kristoforu! 

Već sama pripovijest o bijednim starcima, što ih je dao 
oslijepiti . . . da — i sve ono drugo! 

— Što je po volji? — upita Alvize pokazujući rukom na 
butiljke. 

— Svejedno — — — 

— Burna krv, ti vaši Frangepani! — prihvati Rezonico 
iskapivši do dna čašu, što mu je malo prije pružio Alvize. A 
sad eno i onaj marchese Francesco! Pa — kako čujem i vi... 
Tutti congiurati! E, te blažene urote! Koliko ih je samo vidio 
ovaj naš famozni vijek! U nas Španjolci sa svojim ambasa- 
dorom Bedmarom, u Napulju Masaniello, u Francuskoj Ra- 
vaillac i Fronda, u Engleskoj »la congiura delle polveri« — ko 
bi ih sve nabrojio. 

— Pa bilo je toga i prije, dočeka Alvize. I ova današnja 
»festa« podsjeća nas također na jednu takvu urotu — na onu 
Bajamonta Tiepola — hvala Bogu sretno ugušenu. 

— Više manje sve su te congiure odsuđene na neuspjeh, 
odsiječe Rezonico. 

— Cromwell je ipak imao uspjeha . . . primijeti Orfeo. 

— Ali ne za dugo. Za njega je sreća bila, što je na vrijeme 
umro. Vi ste jamačno čuli, da su mu iskopali kosti i opet ih 
zakopali, ali pod vješala. Capite? Urotnicima se ni u grobu 
ne da mira. Eno vam našeg fra Paola Sarpi! Sahranjen je u 
kapeli dell! Addolorata, ali mu je grob bez natpisa, jer se već 
nekoliko puta pokušalo da mu se pokupe mrtvi ostaci i odne- 
su u Rim, da se tamo spale. Ne može Sveta Stolica da oprosti 
fra Paolu ni mrtvu, što se je postavio na stranu naše Repu- 
blike prigodom interdikta. Nego kod one vaše urote jedno mi 
ne ide u glavu. Onaj put vaših rođaka u Beč. Ma — Santo 
Dio — zar nisu osjećali da se time sami predaju u lavlje žvale7 

— Namamili ih, može se reći — prevarili, , 

— Mamili su i našeg fra Paola, da ode u Rim, ali se nije 
dao. Poznavao je on dobro one svete ptičice tamo! Nije on 
njima išao na lijepak kao onaj njegov jadni prijatelj, fra Ful- 
gencio Manfredi, što je onako bijedno svršio iznajprije na 
vješalima, a potom na lomači. 

Alvize lupi rukama po koljenima i reče: 

— Znao sam ja, da si ti svojski potkovan u stvarima urota 
i buna, zato sam te i zamolio da budeš i ti mom prijatelju 
Orfeu na ruku. 

— Nešto sam naćukao i danas u Palazzu. Nije mnogo, same 
sitnice, i ja sam ih već sve saopćio Alvizu, a on će vama na 
tenanu, jer se meni žuri. Ne bih htio da me moja dama čeka. 

Bit će nas oveće društvo. Dolazi i Marina Žuffoli da nastavi 
prepirku s mojom damom, da li riječ gondola dolazi od latin- 
ske »cymbule« ili iz grčkog kurtelaša. Moja dama je za »kur- 
telaš«, i ja ću kod odnosne dispute morati da budem na nje- 
zinoj strani, mada sam uvjeren o protivnom. E — nadoveza 
ustajući — već je vrijeme da idem. Prima regola: dama se 
ne smije ostaviti da čeka! Salute! 

Alvize ga isprati do izlaza i vraćajući se malo zatim s osmi- 
jehom dosade na usnama reče: 

— To ti je, mio Orfeo, prototip čičizbea, nekakve gljive, 
što se sve više hvata našega društva, 

— Čini mi se dosta pametan. Samo ne razumijem, kako 
može da se upušta u one dispute. 

— O gondoli? Ne čudi se: to su darovi što nam ih pružaju 
neke druge vrste gljiva, one dične akademije, kojima vrvi 
čitava Italija, pa i naša Venecija. Da ih čuješ, te naše akade- 
mike! Sam spoljašnji kult s trudom građene fraze, sama na- 
duvena enfaza, a sve do očajanja prazno i bez sadržaja. A oni 
naši »rimatori«! Paruta, Malombra, Valiero . . . I toliki slični! 
što bi iduća pokoljenja o ovom našem ludom vremenu, da 
nam sve ovako bljutavo kaošto jeste, nije dalo jednog Gali- 
leja? A koliko ima danas Venecijanaca, koji bi se ponosili 
mišlju, da je onaj silni genije baš na našem bistrom veneci- 
janskom nebu vadio zvijezdama tajne vascijeloga svemira? 

Slijedeći svoju misao Alvize prihvati: 

— Ali ovi damerini, ovi cavalieri serventi, kaošto je to i moj 
Rezonico — to ti je, brate, nešto da proplačeš! Evo moja 


glave, ako ne ulazimo punim jedrima u doba, gdje se muškar- ' 


ci promeću u žene, a žene u muškarce. Možda. je tako u prirodi, 
da jedan put trči pas, drugi — zec. Zamisli samo, kako hi 
nam bilo, da nam jednog dana ta plaha životinja zamijeni i 
našeg kamenog lava! Nego vidim ti na licu, ti bi volio 
da razgovor okrenemo na ono, što u ovaj mah tebe najviše 
tišti . .. : 

— Bit ću ti uvelike zahvalan, Alvize — — — 

— Otpočnimo s pismom gospođe Markize. Ono već kreće sju- 
tra u Beč. Predao sam ga Bernardiju, sekretaru našeg posla- 
nika, i on će već naći načina da dospije u ruke kneza Lobko- 
vica. 

— Jadnica se uhvatila i te slamke. I čvrsto se nada da će 
je carski prvi savjetnik usrećiti kakvom dobrom vijesti, Neka 
ti je od srca hvala u ime njezino i moje. A što vele u Palazzu? 
Jesi li s kime na ručku poveo riječ o onoj našoj nesreći? 


, 

— Govorio sam s nuncijem. On me je uvjeravao, da se pa- 
pinski poslanik u Beču živo trudi, ne bi li sklonio cara na mi- 
lost. A to čini sa svoje strane i kardinal kao štitnik gospođe 
Markize. I to joj spomeni. 

— Hoću, ali držim da bi ta intervencija imala možda viša 
uspjeha, da se pokuša kod jezuita, koji okružuju cara i — 
kako se čuje — imađu nad njime upravo neograničenu moć. 

— To sam i ja natuknuo nunciju, a on meni; koliko se u 
višim krugovima zna, Isusovci ne vjeruju mnogo u katoli- 
čanstvo kneza Petra. Pa onda ona veza urotnika s Turcima — 
razumjet ćeši sam... 

— Ali kada ta veza ne smeta Papu? 

— Pogledi sv. Stolice i jezuita ne poklapaju se uvijek, i 
ni usvemu... Imira 

Orfeo se zamisli. 

— Bojim se, prihvati nakon neduge stanke, da sva ta por 
sredovanja ne će imati sreće. Ja sam Leopolda vidio jedam 
jedini put, i tada mi se za uvijek urezao u pameti. Mračan, 
sumnjičav i sve onako slabašan tvrd i neumoljiv. Gledao me 
je s prezirom, mogu reći s mržnjom, što nije čudo, jer su nje- 
mu odavna trn u oku svi pravi hrvatski velikaši, naročito mi 
Frankapani. Takav je on, a da pak vidiš onu legiju svakojakih 
trutova i čankoliza, kojima je okružen! Sve neki Auerspergi, 
Sinzendorfi, Lambergi, Montecuccoli, Herbersteini, a da i ne 
spominjem najcrnjega od svih, zloduha Lobkovica. Sva ta če- 
ljad gore od ambicije i od žudnje da se caru dodvore, ali i od 
neumoljiva neprijateljstva protiv naša dva roda, sve u cilju 
da između sebe porazdijele njihove državine. U toj mržnji i 
pohlepi ne zaostaje za njima ni sam Leopold. 

— Sve je to i meni poznato, barem donekle, ali neka lica, 
s kojima sam danas govorio na ručku, misle, da u ovoj stvari 
car ne će ići do krajnjih granica, i to zbog glasa, što ga u 
kršćanskom svijetu uživaju urotnici. Nego — ima drugo 
nešto ... U Beču se na sva usta govori da će pred sud bitil 
izvedene i — dame — neka visokorođena Madžarica i lijepa 
hrvatska banica, ako je smrt ne oslobodi i tog iskušenja. + 

— Zar joj se je zdravlje pogoršalo? — upade Orfeo za- 
brinuto. 

— Tjelesno je, vele, sasvim propala, a duševne je patnje 
ubijaju iz dana u dan sve jače. Sada leži u Čakovcu, ali već je 
sve spremno da je odanle odvedu. Jadna banica! Čini mi se 
da mi je i sada pred očima, kakva se jednog dana pojavila u 
duždevu Dvoru u svili i zlatu. Na njoj se sve iskrilo, a najviše 


(-15-) 


oči, ljupke i žive a tako duboke i umne! Pa onaj njezin veli- 
čanstveni stas, kretnje, čitavo držanje uistini kraljevsko — — 

— Katarina ima i jednu malu, desetgodišnju kćerkicu, 
Auroru Veroniku. što će biti od nje? — upita Orfeo glasom, 
u kome je drhtnula žica unutrašnje strepnje, 


— I nju hoće da joj otrgnu. Iz svega se vidi da Dvor upravo 


radi na tom da onu slavnu ženu makne što prije s ovoga svi- 
jeta. Vele, da je ona mnogome kriva, duha da je nemirna, 
ambicije — po njihovu sudu — beskrajne. A to im smeta. 
Sve je to meni pričao Rezonico, Iz razgovora sa carskim po- 
slanikom saznao je i još nešto, nadoveza Alvize i lagan mu se 
smiješak ocrta na usnama. U Beču traže i tvoju glavu — 
upravo se tako izrazio . . . Oni već znadu da se kriješ ovuda, 
ali su uvjereni da ćeš im prije ili kasnije pasti u šake. A zna- 
du i to, da je i markiza Julija pritekla pod okrilje naše Repu- 
blike i da se krije uz samu granicu. Čini se, da su već i na 
nju bacili oko . .. O tome je već na diskretan način obavje- 
šten i onaj tvoj ujak u Rosacisu, conte Valvason , .. ion je, 
čini se, već obećao, da će je nagovoriti, nek se skloni u Rim... 

— Savjetovao sam joj to već i ja, ali ona hoće svome ne- 
sretnome mužu da ostane što bliže. Htjela bi da mu pomogne 
— to ju je i natjeralo ovamo, 

— Još je Rezonico doznao i to, da su iz Beča razapeli mreže, 
ne bi li kakogod uhvatili nekoga Bargigli. Ko je to? 

— Abate Bargigli? Pa to je guverner dobara grofa Zrin- 
skog u Bakru. On je bio Petrov pouzdanik, njegov emisar u 
najpovjerljivijim stvarima. Rodom je, čini mi se, iz Marka. 
Čovjek vanredno gladak i lukav, pravi gospodin. Inače domi- 
nikanac. Vidio je mnogo svijeta. Služio je u Olomucu u ondješ- 
njeg nadbiskupa. Zatim je došao u službu k nama u Vinodol, 
ali je nekom zgodom grof Petar zamolio markiza Frana da 
mu ga odstupi. Da pravo kažem, ja se s tim abatom nisam 
slagao. On je znao u sve tančine onu moju — bolje reći, Alvi- 
ze, — našu studentsku tragikomediju, i gdjegod je mogao — 
bio ja nazočan ili ne — s uživanjem je iznosio sve one poje- 


dinosti, dakako u namjeri, da druge pozabavi. Osim toga ja . 


sam u dvoru moga rođaka Frana vršio službe i časti najvećeg 
povjerenja, pa sam nerijetko dolazio u poslovni dodir i s njime, 
a on mene uvijek ili nekako s visoka ili sve uz neki benevor 
lentni smiješak, koji me je vrijeđao. Kako znaš, meni je bilo 
povjereno zapovjedništvo nad primorskim četama, pa ni to 
mu nije bilo pravo. Nije kazao ništa, ali već sam onaj dobro- 
hotni smiješak . .. A što se čuje o njemu? 

— U Beču drže da se i on sakriva negdje ovuda, a to bi mu 
moglo prisjesti. Naša Serenissima, kako čujem, ne želi u ovim 
momentima da ima s carem neprilika, i ako Beč zatraži — ti 
me razumiješ? 

— Sasvim! Ne radi se tu samo o opatu već i o meni. Uosta- 
lom ja ne bih ni došao ovamo, da mi nije zbog Julije, ali kako 
' da je ostavim samu u ovoj nevolji i da ne pokušam pokrenuti 
' ma što da se onim nesretnicima u Beču olakša bilo kako nji- 
| hov strahoviti položaj. K tome ja ne vjerujem da su svi naši 
pristaše s one strane položili oružje. S nekima sam u vezi i 
ne čekam nego njihov jedan mig, da im se postavim na čelo. 
Ja sam najzada i obećao da ću se vratiti... 

— Bravo, Orfeo! Govoriš, kako doliči čovjeku tvog imena. 
Iskreno ti kažem, da mi te tvoje riječi zvuče kao pjesma, na- 
ročito u ovo vajno doba raznježenih čičizbea i njima sličnih 
mekušastih novopečenih patricija. Koliko bude u mojoj vlasti, 
sve ću učiniti da ti budem na ruku, to više, što su mi oni tvoji 
rođaci simpatični. O markizu da i ne govorim — on je nama 
i po rodu i po osjećajima vrlo blizak. Ali ja se osobito divim 
onome drugome, koji nama Venecijanima nije drag samo zato, 
što njegovo slavno ime kiti našu Zlatnu knjigu, već najviše po 
tome, što je u jednom teškom trenutku naše historije htio da 
se odrekne banske vlasti i da sa svojim junacima zaplovi put 
Kandije nama u pomoć. Junaštvo je za mene jedna od najve- 
ćih ljudskih odlika, zato nije čudo, što muževi hrabra srca 
imadu mnogo zavidnika, naročito među pigmejima. Ti se 
pigmeji u Beču zovu Lobkovici i Sitzendorfi, a ovdje u Vene- 
ciji nekakvi Correri, koji se ne stide nabacivati blatom i na 
jednog Franceska Morosina, na heroja, koji je uz idealnog 
Lazara Močeniga naša najveća slava ovoga vijeka. Ti si ja- 
mačno čuo za njegovu divnu obranu Kaneje, ali ja sam tamo 
bio i na svoje oči vidio, što je taj neustrašivi čovjek sve izvr- 
šio, da Republici očuva onaj otok i na njemu prestiž sv. Mar- 
ka, pa ako je zbog kukavičluka i sramotnog bijega saveznika 
izgubio Kandiju, spasao je pred čitavim svijetom čast i slavu 
venecijanskog oružja. I sad se javlja nevaljalac, nekakav ne- 
dostojni spletkar i iznosi na ulicu i pred senat neke svoje pa- 
kosne, podmukle sumnje, da nije možda kod obrane Kandije 
popustila odvažnost i da li se prigodom kapitulacije postupilo 
po časti i poštenju! Zamisli! Međutim onaj zlobnik i ne 
sumnja, kako je tvrda kost, u koju je zagrizao i kako će se 
brzo sam strovaliti u jamu, što ju je pod drugim kopao. Ovo 

sam ti natuknuo, da se ne začudiš, ako jednog dana čuješ, da 
ge kakva rđa usudila da baci sjenku i na onu vašu urotu, s je- 
dinog razloga što nije uspjela. Tvoji su Zrinski i Frankapani, 
istina, pobili mnogo Turaka i time postali uvelike zaslužni za 
kršćanstvo, ali ne zaboravi, da je Papa Grgur XIII odmah 
nakon Bartolomejeve noći isporučio francuskom kralju, da 
mu je više radosti dala vijest o onom strahovitom pokolju, 
nego li bi mu ih donijelo pedeset — Lepanta. 

— Sve je to neizrecivo teško, reče Orfeo ustajući, ali ja ti 
hvalim na svemu i na dobrim riječima kao i na pomoći što mi 
je iskazuješ u ovim crnim danima. A sada idem, da kakogod 
utješim onu siroticu, koja me nestrpljivo čeka, sve u nadi da ću 
joj donijeti bogzna kakve vedre glasove. Do vidjenja, Alvize! 

Prijatelj ga isprati do izlaza i na rastanku mu napomenu: 

— Ja ću i unaprijed kopati, ispipavati — možda štogod na- 
njušim, a.ti se samo marljivo navraćaj k meni, 

Orfeo još jednom zahvali i ode. 

Već se hvata sumrak. Raskošni i razmaženi grad kupa se 
sada u novim bojama, što ih na nj prosiplje zapad s posljed- 
njim svojim odsjevima. Na Piazzetti i na Rivi degli Schiavoni 
još je jače uzavreo veseli život. Obala je sva natlačena, sve 
se gura onamo, da se naužije večernjeg hlada, sa svih strana 
odjekuje dozivanje i vragolasto dovikivanje. I broj okrabulje- 
nih sve viže raste, a sav taj svijet u bautama i tabarrima ne- 
miran je i uzvrpoljen kao da nestrpljivo nekoga traži ili čeka. 
Krabulja ima i na Piazzi, neke su same, druge u grupama po 
više njih — sve živahne, obijesne, brbljave. 

U ovim trenucima sveopće vesele pomame nema gotovo ni- 
koga, koji bi mislio na one raspremljene lađe u Arsenalu i u 
raznim drugim basenima, što ih pomalo mahovina i rđa grizu. 

Orfeo je sa Mercerije ušao pod Prokuracije i slijep i gluh 
za sve, što se oko njega zbiva, potegnuo prema, dnu trga i ušao 
u ulicu, gdje je odsjela markiza Julija Frankapanka. Tuda je 
manje svijeta, i manje buke. Uduben u misli, što su ih u 
njemu razbudile prijateljeve riječi, nije ni opazio, kako ga 
neka krabulja već više vremena Slijedi. Najednom ču iza 
gebe glas: 

— Signor conte! 

Okrene se i stane. I onaj se drugi kao ukopao na mjestu. 
Suh, košćat, glavom ponešto priklonjenom na rame, ustiju 

malo nakrivljenih na nekakav fin, čudan, malo zagonetan 
osmijeh. Po njemu ga je Orfeo i prepoznao. 
..— Bargigli... 

— Ne, za Boga! Ne spominjite to ime! — prigušeno će opat 

— Abate Palmerini . . sig 

—Nito... 

Pes E, onda — reverendissime! Koji slučaj, a malo prije 
pitao me prijatelj — — — 

SI Zar se već i ovuda zna za mene? — snizi opat još više 
glas. 

—- Nešto mi je natuknuo moj prijatelj Michieli, 

a Pođimo, kneže, ako vam je s voljom naprijed, 

Osjećaj iznenađenja, što je Orfea zaokupio prigodom onog 
neočekivanog susreta, već je isplahnuo, ali je ostala radozna- 
lost, nije li se možda prepredeni abate dokopao kakvih vije- 
sti... U nadi da će mu štogod izmamiti uputi se s njime 
ulicom S. Moise. ' 

.— Dolazim iz Rima. Već sam tamo saznao da ste i vi pre- 
bjegli u ove strane. 
dne Otišao sam, kad se pokazalo da je sve izgubljeno i pošto 
je moj čovjek jedno moje pismo na Alibega u Udbini izručio 
nekome carskom časniku. Eto — vidite, nevjera, izdajstva na 
svakom koraku! Pored svega toga bio bih ostao, da mi nije 
uto stigao od Markiza nalog, da odvedem ovamo gospođu Ju- 
liju., Mislio sam da ću je vama predati, zato sam i skrenuo u 
Bakar, ali vi ste već bili krenuli ... 

— Pohitao sam u Veneciju pa u Rim, da potražim pomoć, 
ali Signoria kao da ne čuje na ono uho, a Sveta Stolica voljela 
bi da se njezino posredovanje vrši »con soavita et senza stra- 
ordinaria insistenza«, Jedno bih htio da mi kažete: jeste li 
kamo spremili ili uništili arhiv vašeg kneza u Novome? 

— U onoj žurbi nisam mogao na sve da mislim, odgovori 
Orfeo uznemireno, Držite li da ima među onim listinama i 
takvih, koje bi mogle — — — 

— Ima na priliku kopija one upute, što ju je grof Petar pi 
meni upravio na poljskoga kralja Mihajla. Vi se sjećate kako 
Je grof u onoj uputi nastojao da sklone kralja, nek ne stupi u 
brak ZI sestrom cara Leopolda, 
mre vi mislite da bi ih onaj dokumenat mogao kompromi- 

jm «|. rukom kneza Frana... 

rfe Mau. . AE Po dt > 
o problijedi, Neko su vrijeme išli šuteći, Bargigli se prvi 
— Ne velim, da neće oni u Beču imati i krupnijeg materi 

jala protiv naših gospodara, ali sam uvjeren, da će onaj doku- 
menat, ako im pade u ruke, uvrijediti i ogorčiti cara kao malo 
što. Leopold nije samo zao i neizmjerno podmukao čovjek, on 
je Habzburg, znači, čovjek, koji ne prašta. 

— U tome sam i ja s vama suglasan, ali sam s jedne dobro 


obavještene strane čuo, da zbog raznih — može se reći — viših 


razloga, car ne će u ovoj stvari ići do krajnosti. 

— I ja bih volio da je tako, ali činjenice govore drukčije. 
Tu su, signor conte, po srijedi viši interesi. Beč hoće potpuni 
zator vaših dviju porodica, da može konačno provesti prisa- 
jedinjenje Hrvatske nasljednjim zemljama. Nije to samo Her- 
bersteinova osnova — nemojte se varati! A na dvoru drže da 
su tome glavna prepreka Zrinski i Frankapani, zato i treba 
da te dvije kuće nestanu. 

Bargigli je govorio mirno, hladno, čak i malo resko. Orfeo 
je jedva prikrivao svoju razdražljivost. 

— A kršćanski svijet? Rim — ? — nabaci malone oštro. 

— Govorio sam i s njegovom Eminencijom. Kardinal Bar- 
berini — inače tjelesno vrlo slab, uvelike je utučen zbog mlade 
gospođe Markize, svoje štićenice, i zbog Zrinskoga, koga i on 
smatra najviteškijim paladđinom svega kršćanstva. Samo da 
nije onog saveza s Turcima . . .! Međutim on je već pisao u 
Beč, ali vidio sam na njemu da ga sve to kruto zabrinjuje. 

— Vi, reverendissime, sve samo crno, trže se Orfeo s nego- 
dovanjem. Rim je na našoj strani. Tu je porodica pokojnog 
kardinala Gregorija de Naro, pa Njegova Eminencija bolonj- 
ski kardinal Pallavicini — — — ' 

— A — von Hassie? — uleti mu u riječ Bargigli. I on je 
kardinal, a uz to carev poslanik i Nijemac. Taj pak neumor- 
no spletkari ne bi li na svoju stranu predobio Svetu Stolicu, 
zato i prikazuje naše urotnike kao varvare, vjerolomce, turske 
ulizice, uvijek spremne, da za svoje ambiciozne svrhe udare, 
ustreba li, i na samu Italiju. 

— Budalaštine! Laži! Izmišljotine! — uzrujavao se Orfeo, 

— Znam ja — ali zlo je u tome, što tim budalaštinama već 
mnogi vjeruju. 

— A Sveti Otac? 

— Njegova Svetost, Klement X., još se nije na svom polo- 
žaju pravo ni snašao. Ta još nisu ni puna dva mjeseca, otkad 
mu je u ruke dano kormilo korablje Sv. Petra. Inače je i Nje- 


gova Svetost zbog te urote očito uznemirena i zbunjena, to 


više što onaj kardinal von Hassie nasrće sve jače i bezobzir- 
nije. Njegova Svetost drži da će za sada biti najuputnije da 

se postupa, kako sam već napomenuo, »con soavita et senza 
straordinaria insistenza«. , 

— Otkuda vi to znate? — istim će onim tvrdim tonom Orfeo. 

— Kazao mi je to abate Tisotti, moj davni znanac. On ima 
ovih dana da krene u Beč... Šalje ga kardinal Barberini. 
Tisotti je dobro obavješten. On mi je među ostalim prišapnuo 
i to, da se onaj carski poslanik von Hassie interesuje i za 
mene. To mi je saopćio sub rosa, kad sam ono otišao k njemu 
da se obavijestim, bih li mogao prestupiti u red Sv. Duha i u 
Rimu osnovati jednu komendu. Tisotti zalomi rukama. Ali, 
za Boga, čovječe, reče mi, ta već su u svim rezidencijama, Ita- 
lije razapete mreže, da vas ge uhvati, Bježite odavle što brže 
možete, a ne zadržavajte se ni u vašoj rođenoj Firenzi, ni 
u Veneciji, jer vas i tamo traže. Idite — možda ćemo štogod 
izmisliti, da vam zametnemo trag. I zaista — još istoga dana 
rasturiše vijest, da sam s nekim biskupom krenuo u Indiju. 

Orfeo nije mogao da ne upekne: 

— Za tako dalek put treba pineza — a vi, siromašni »abba- 
te« — — — 

Bargigli ga prekide mirno: 

— Pa — ja sam im već ponudio da ću za osnivanje one 
komende položiti odmah pedeset zlatnih dukata. A onda — 
bit će valjda i njima poznata ona priča, da u pojasu, što ga 
nikada ne skidam, držim sva Sila zlatnih cekina . . . Nego to 
nije glavno. Važnije je ono čega se rimski prijatelji gospođe 
Markize najviše boje: da će naime sva imovina gospodina 
Markiza biti konfiscirana, u Slučaju da se nad njime izvrši 
krajnja kazna ... I 

— Do toga neće doći! — usklikne Orfeo i sav se zgrči u licu. 

— Sve je moguće, signor conte. I gospođa banica mogla bi 
zlo proći. Malo prije natuknuli su mi kod Signorije da dvor- 
skim krugovima bečkim ne bi bila nemila smrt jedne tako ne- 
mirne žene. A moglo bi se desiti da jednog dana ukebaju i vas. 
Već kruže uokolo glasovi da vas Car hoće pošto po to da ima. 
A to, kako sam već napomenuo, čeka i mene, stoga ću i ja što 
prije da se izgubim. Poznam ja naše talijanske dvorove! Kad 
bi imali da biraju između abata — tu snizi glas — Bargiglia 
i cara Leopolda, nijedan se od njih — počevši od ove Sere- 
nissime pa do rimske kurije — ne bi ustručavao predati me 
njegovim zbirima, da me odvedu u Beč, kaošto su ono negda — 
si parva licet — odveli u Rim onog nesretnika Bruna. Vidim, 
da me nekako čudno gledate. S nepouzdanjem kao uvijek. 
Neka! Ali jedno vam mogu ipak reći: Ja sam grofa Zrinskoga, 

služio predano i vjerno i kao njegov negdašnji ispovjednik i 
kao službenik, kad sam u njegovim zemljama vršio »iurisdic- 
tionem civilem et criminalem«. Uvelike sam bio privržen i ba- 
nici i ja vam ponavljam, što sam već mnogima kazao: Ako 
ima ono carstvo samo dvije viteške dame — due sole gentil- 
donne — jedma je od njih zacijelo vaša plemenita rodica, mar- 
kiza Katarina. Mnogo sam cijenio Njihove Milosti oduvijek, 
i žao mi je što je ona njihova stvar propala. Ovdje vele, da je 
svemu krivo to, što je vatra planula prije negošto je bila za- 
paljena. Grjehota, jer vođe su bili ne samo hrabri junaci, već 
i muževi umni, pronicavi, tek — un po troppo. poeti. I banica. 
I ona je rada letjela nad oblacima . . , Fina, mudra, nada sve 
razborita, ali — poetessa. A vi znate, kako se već i razum i 
politika često natežu, a što biva tek onda, kad se među njih 
postavi i pjesma! 

— Vi, reverendissime, prigovarate vođama, a štedite one, 
u koje su se oni slijepo pouzdavali, 

— To im se je i osvetilo, a bilo bi i meni, da sam još koji 
dan ostao među svojim dragim Bakranima. Da li znate, kako 
su se u onim teškim trenucima ponijeli oni i njihovi popovi? 
Da im nisam na vrijeme izmakao, kamenovali bi me, kaošto 
su već htjeli Frankulina. Nego meni se žuri, a preporučio bih 
i vama, signor conte, da se nekud izgubite. Ovaj venecijanski 
uzduh nije ni za vas ni za gospođu Markizu. Molim, izrazite 
joj s moje strane moje najdublje poštovanje i — da — kad 
je već riječ o gospođi — još nešto. Napomenite joj, nek u iz- 
nošenju onih nesretnih događaja i u svemu što je s njima u 
vezi, bude što obazrivija. Onaj vaš conte Giovanni Francesco 
Corbello Valvassone može da bude čovjek bez ikakva prikora, 
ali ne zaboravite da je on prije svega i nada sve vjeran i odan 
sin ove Republike . . . ' 

— Ivi mislite, da bi moj ujak — — — htio je Orfeo da 
prosvjeduje, ali ga opat presječe prihvativši: 

— Ja ne mislim ništa. Vaš gospodin ujak velik je poštenjak, 
ali je još veći Venecijanac. Ja sam danas — pod velikom 
diskrecijom dakako — vidio pismo, što ga je Benedetto Giu- 
stiniani, namjesnik Republike u Furlaniji, poslao prije više 
vremena ovdješnjoj Signoriji. Tu stoji crno na bijelome: »Il 
quale (conte Valcassone) ricevendo questa dama, (a to je naša 
gospa Markiza) ha con diligenza procurato di ricavare quello 
sia bene pervenga a publica notitia . . .« Tako sam doznao, da 
je Njezina Milost, gospođa Markiza, vašemu ujaku natuknula 
nešto, što ne bi podesno bilo da djeluje olakotno, naročito u 

pogledu kneza Petra i svijetle banice. Na jednom mjestu daje 
čak razumjeti — dakako nehotice — da je gospođa Zrinska 


. podsticala i podjarivala smutnje protiv carske kuće, a na dru- 


gom, da je ta dama (banica Katarina) »sopra ogni credenza 
virile et sapendosi servire d' ogni arte per la consecutione de 
sui fini... < 

— To mora da je neko podvalio, presječe ga Orfeo. Ili ste 
vi, reverendissime, krivo čitali. 

— Ni jedno ni drugo, signor conte. Već sam napomenuo, 
da je to gospođi Markizi jamačno izmaklo nehotice. Drukčije 
ne bi moglo ni da bude, jer što ja znam — dvije su se svijetle 
dame uvijek lijepo pazile, ako se ponešto i odvajaju u godina- 
ma, a možda i temperamentom. Nego sad je svejedno: ono 
sam natuknuo u najboljoj namjeri, da u buduće budemo što 
obazriviji. Znamo, u kakvim vremenima živimo, a opet meni 
se sve nekako čini da ono vaše nije još završeno . . . U naj- 
manju ruku čeka vas još jedno djelo, koje bih ja nazvao kari- 
tativnim. Pokret, u kome ste bili i vi upleteni, doživio je do- 
duše brodolom, ali ako je lađu i progutalo more, iz valova još 
proviruju glave, što užasnute vape u pomoć. Tu su djeca, 
signor conte, tu je mezimče svih, mala Aurora Veronika, Kad 
bi sa svojom svijetlom majkom stigla u Kraljevicu, onaj lijepi 
kaštel bio je pun njena srebrnog glasića, I taj glasić meni još 
sada odjekuje u ušima, samo što u ovaj mah nema u njemu 
ništa vesela ni vedra, govorio je Bargigli emfazom rođenog 
Talijanca, već naprotiv sve sama žalost i zebnja i strepnja. 
Vi se tome vapaju ne smijete oglušiti. Valovi oko glava onih 
nastradalih brodolomaca sve jače divljaju i prijete da će ih 
progutati, zato i vaši napori oko njihova spasavanja treba, da 
budu što življi i hitriji. Nemojte me prekidati, uhvati ga opat 
za lakat, i ne primite mi za izlo, što vam ja ovako govorim. 


Ja sam, kako znate — i duhovno lice, pa držim da mogu izno- 


giti i savjete, čak i opomene, koje drugome ne bi bili dopušte- 
ni. Knez Rakoci je u rukama svoje majke Sofije Bathory i 
već se, kako čujem, sasvim priklonio caru . . . Prema tome vi 
ste, signor conte, jedini i po rodu i po dužnosti zvani, da za 
one bijednike nešto uradite. Ja bih vam rad bio na ruku, ali 
kako vidite, i meni je samome pod nogama vruće. Evo, to je 
što sam vam htio da kažem, a sada — Bog s vama! II Signore 
sia con voi! ' 

Orfeo mu preko volje pruži ruku, koju Bargigli živo stisnu 
nadovezavši s osmijehom: 

— Neka Vaša Milost zna, da pored lavljih žvala vrebaju 

ovuda i druge opasnosti, Kraljica mora sačuvala je još mnogo 
svojih davnih draži i ja ne bih htio da se opet nađete upleteni 
u kakvu slatku zamku — vi me razumijete, nasmija se opat 
i stisnuvši mu još jednom ruku zamače naprijed. 

Mrk i napola uvrijeđen osta Orfeo neko vnijeme na mjestu 
gledajući za njim. Zatim se okrene i uputi prema »Albergu«, 
gdje je odsio, 

Išao je oborene glave i sveđ namrgođen. Savjeti i pre- 
poruke, što mu ih je malo prije istresao opat bili su sasvim 
na mjestu, o tome je bio na čistu, ali neprijatno mu je, što su 
sve one inače dobre riječi dolazile iz ustiju čovjeka, koji mu 
nije nikada bio po ćudi. On je i prije zamjerao Zrinskome, 
što prima u službu i Nijemce, mada ih je u duši mrzio, Talija- 
nima je bio manje nesklon, ali ni do njih nije držao naročito 
mnogo. Tako na priliku, kad je god htio malo da podraška ili 
omalovaži njega, Orfea, ili svoga šurjaka Frana, nazivao ih je 
»Talijanima«. A. opet ako mu je trebao neki emisar ili drugo 
kakvo povjerljivo lice nije ga tražio među svojima, nego baš 
među Talijanima. 

Na wratima »Alberga« dočeka ga čovjek u dugom, lakom 
odijelu od tamne tkanine s klobukom u ruci. Stasom visok, 
lica isprekrižana dubokim brazdama, crta tvrdih, mišica jakih. 

— A što si tu stao, Jure? 

Čovjek, što se nekamo zagledao ili zamislio, trže se kao ne- 

* nadno zatečen. 

— Pa — gospodine kneže — gledam u ovaj suludi svijet, 
što ulicom mahnita kao da smo usred karnevala. 

Dok je govorio na usnama mu je lebdio uzdržljiv, gotovo 
pokoran smiješak. 


I Orfeu se učini da se je sada broj maska umnožao, I smi- ' 


jeh i klikovanje bivalo sve življe, a što je mrak padao gušći, 
to su i igre i šale među maskama postajale slobodnije, drskije. 
Ne prođe dugo li Orfeo diže opet oči k čovjeku: 

— A što radi — gospođa? 

— Njezina Svjetlost bila je nekud izišla, ali se ubrzo vra- 
tila sva žalosna i blijeda i kao prestrašena. 

— Da nije kakav zao glas? — zapita knez brzo i uznemireno. 

— Nisam se usudio pitati. 

Orfeo ne reče ništa, već se mahom trže i zamakne u tamnu 
vežu. 

Juliju je zatekao u suzama. Skutrena u naslonjaču na dnu 
gobe prelazila je rukom preko crnih, u ovaj mah jako podbu- 
lih očiju, što su gledale u njega bespomoćno, užasnuto. Tijelo 
joj je drhtalo kao u ptice što je malo prije uhvaćena; mjesto 
odgovora na njegov pozdrav, pružila mu ruku, finu i bijelu, 
ali kao da je od leda. 

— Što je, Julijo? — upita Spustivši se na stolicu njoj 
nasuprot. a 

Htjela je nešto da kaže, ali nije mogla. Lijepo joj se mlado 
lice grčilo, nešto ju je mučilo i u grlu, kao da joj se ondje 
napravio uzao neki. Zatim se nekoliko puta trgne na svem 
tijelu, zajeca bolno i čitavo joj lice obliše suze. Orfeo pusti 
da se isplače.. Lice je sakrila rukama, i on ge zagleda u nje- 
nu vranu kosu, što ju je Fran Krsto uznosgio u jednoj svojoj 
pjesmi ističući njen neobičan sjaj, mekoću, miris , .. Pjesma 
puna osjećaja, a koliko je tek srdačnosti i topline bilo u tonu, 
kojim ju je jedne zimnje večeri u intimnom salonu grada Bo- 
siljeva čitao uskom krugu prijatelja? Slušala ga i; ona i gle- 
dala ga svojim krasnim velikim očima kao da će ga upiti. 
Jer njihova je ljubav zaista velika i jaka. Fran nije ni prije 
ni poslije svog vjenčanja bio nikakav svetac, ali jedno stoji: 
od trenutka, kad je prvi put nešto dublje zagledao u srce 
svoje odabranice pa do današnjeg dana, ostao je u nju za- 
ljubljen okružujući je najnježnijim pažnjama i milovanjima. 
Julija je to znala, i kako je željela da se onaj lijepi plamen 
u njemu uščuva u vječitom buktenju, neprestano je tražila 
čime bi mu i ona sa svoje strane najvećma ugodila. I tako se 
i sama zanosila za sve, što mu je blisko, uživala je 
u pjesmama, što ih je pjevao u njenu materinjem jeziku, a 
kako je žudjela znati i čuti, što on sve pjeva u jeziku svoga 
kraja, svojih kršnih ljudi, stala je i ona sa žarom da uči hr- 
vatski. Isprva nije išlo lako, bilo je čestih zapletanja, zbrke, 
mucanja — dakako — i smijeha, ali na kraju je sve svladala 
i bila je presretna, kad joj je jednog dana Fran čestitao ve- 
leći: ova moja rođena riječ mila mi je i u ustima posljednjeg 
pastira, ali tek »in bocea romana« poprima ona svoj posebni 
čar, svoju slatku muziku. I u taj dan lijepa je »bocca roma- 
na« u nazočnosti njegovoj, Orfeovoj, primila za nagradu svoj 
slatki pečat . . , 

To je bilo i prošlo; Julija, jedna od najnježnijih grančica 
slavne porodice de Naro, koja je već odavno uživala markizat 
»di Monpeo« i grofovski naslov »di Mustiolo«, sada se našla 
najednom tu kao otkinuta, bespomoćna. 

Pošto se malo primiri, zapita je Orfeo tiho da ni glasom ne 
povrijedi onu ražaloštenu, krhku nevoljnicu: 

— Jesi li bila u gospođe Barbarigo? 

Julija spusti obje ruke u krilo i sve onako Suzna odgovori 
kao da izdiše: 

— Nisam... 

Malo zatim prihvati: 

— Od njega nikakva glasa, a ja nemam mira — kako i sam 
vidiš — ni pokoja. A htjela bih da znam ... I otišla sam 
k jednoj »indovini« . .. 

Orfeo se iblijedo osmjehnu. 

— To je već treća ili četvrta, otkad smo stigli u ove strane. 
Udine, San Vito . 

— Htjela sam čuti i ovu. To je neka Mora Mussata. Na nju 
me je uputila djevojka što ovdje poslužuje. Još mi je napo- 
menula da joj je kuća puna najuglednijih patričanki. I nije 
pretjerala. Jedva sam došla na red... 

— Pa što ti je kazala? Zacijelo nekoliko izmišljenih smi- 
ješnosti. Bolje da mi o tome ne govoriš — ne volim slušati, 

Vidio joj je na licu, naročito u očima, da joj vračara nije 
ništa dobro kazala, pa je htio da joj nekud drugamo navrati 
misao, ali ona prihvati: 

— Dok je žena bacala na žeravicu prašinu i neke kosti, činilo 

mi se da je i sama protrnula pred onim, što je ugledala. Naj- 
zad je progovorila muklo: —- Vedo un palco nero, nero . 
I kako su meni nato noge klecnule i ja se jedva održala da 
ne padnem, žena se naglo prekide i odmah okrenu nešto drugo 
da govori, što ja nisam mogla da razumijem ni da čujem. 
Un palco nero, Orfeo! Oni će mi ga ubiti! — jeknu mlada žena 
i opet briznu u plač. 

Pusti je da se isplače i poslije prilično duge stanke preuze: 

— Umiri se, Julijo, i mani se čarolija! Ja sam danas govo- 
rio s ljudima, koji su bolje upućeni od one tvoje vještice. Tvoj 
štitnik kardinal ulaže sve sile, da okrivljene izvuče iz onog 
njihova položaja, a kako čujem, ima i drugih, koji na tome 
rade. I mogu ti reći da se je danas mnogo govorilo o njima u 
Palazzu, na ručku. Vjerujem da će sve dobro izići. Tek nešto 
htio bih da ti napomenem, Julijo! Čini se da naš boravak u 
ovom gradu i uopće u Republici, nije naročito poželjan. Carski 
doušnici prijavljuju svaki naš korak, i u Beču postaju sve 
razdražljiviji. Već dižu sumnju i na samu Republiku i pođ- 
valjuju joj, da je u tajnoj vezi s urotnicima. Čak vele, da se 
na granici oko Gorice sakuplja carska vojska. Međutim u ovim 

trenucima Serenissimi nije ni na kraj pameti da nekoga na- 
padne. Shvaćaš 1i? 

— Ne vidim — — izmuca ona izbuljivši u njega svoje du- 
boke i tamne oči, s kojih su se i sada otkidale krupne suze, 

— Pogoditi nije teško. U Beču drže da nas dvoje koristeći 
se rodbinskim i drugim vezama potstrekujemo Signoriju na 
rat. ' 
. — Pa — što bi htjeli? 

— Oni u Beču, da nas dobiju u svoje ruke, što je dakako 
i prirodno, a ovi ovdje, da im se što prije skinemo s vrata. 

— Zari ja? 

—IIti. 

— Ne, Orfeo, reci im — — moli ih — — Ja hoću — ja mo- 
ram biti mome jadniku što bliže. 

— To mu neće koristiti. Naprotiv! 

— Nemoj tako, Orfeo! Ta valjda znadu i oni i ovi ovdje da 
ja ne mogu biti nikome opasna. 

— Moj prijatelj Alvize čitao je pismo, što ga je proveditur 
Grimani pisao iz Palme Inkvizitorima. U njemu stoji da ni 


obje kontese nisu »dissimili d' intenzione a' mariti . . .« Šta 


više, u pismu se insinuira, kako ste Katarina i ti otišle jednom 
»con finta divozione« na Trsat i tu da ste zatražile konačišta 
za pet stotina momaka, ali da je riječki kapetan della Rovere 
to osujetio. Da, u pismu se natuca i o drugoj nekoj četi, što 
se sakrivala iza Trsata. Eto, vidiš, Julijo, kako se o svakom 
koraku vašem i našem vodilo računa, a vodi se i danas sa 
mnogo više revnosti, o tom nema sumnje. I kopa se, i iznose 
na vidjelo i takove stvari, koje se ne mogu ni pobijati ni ni- 
jekati. 

: Julija pređe rupčićem preko očiju, razmisli malo pa prihvati: 

— Znam ... Ukoliko sam mogla, pomagala sam mu i ja, 
i bodrila ga — u tome sam možda i griješila. Ali što 
sam htjela? Nijemci su ga neprestano vrijeđali, ponizivali, 
varali, dirali u njegova prava . . . I sve tako, dok nije došlo, 
što ga je najdublje ogorčilo i do pomame raspalilo. Ti se sje- 
ćaš: Senj — stara frankapanska rana. Već je bilo sve spremno 
da uđe u onaj svoj grad, a oni u posljednji čas osujetili i to. 

— Ali ja to sve znam, Julijo... 

— Jest, ali trebalo ga je vidjeti, kako se razbjesnio, raz- 
goropadio, on — inače tako ljubak i blag! Htjela sam da ga 
umirim, ali njegova je srdžba bila jača od svih mojih molbi 1 
nagovaranja da se uzdrži, štaviše, uvreda je bila tako ljuta 
i očevidna, da je naposljetku i u mene prekipjelo pa sam i sa- 
ma stala uza nj da ga bodrim. 

— Sve je to jasno i razumljivo. Imenovati ga zapovjedni- 
kom Senja, a ne uvesti ga u taj položaj, značilo je više nego 
li porugu, naročito nakon svih drugih nepravdi i zuluma 
njemačkih, ali sada se, Julijo, nagomilalo koješta drugo, a to 
iziskuje mnogo opreza i — — — 

Ona ga prekide: ' 

— Pa ja u ovom gradu i ne kanim ostati duže. Vratit ću 
se u Rosacis ili u San Vito. Ne budu li me ni tamo htjeli, na- 
stanit ću se u Udini. Hoću da mu budem što bliže moguće. 
Ti to ne razumiješ, Orfeo. : 

— Ali vlast Signorije seže i do Udine i dalje. 


— Budem li im i ondje teška, preći ću u Trst, u Goricu, pa . 


ako me uhvate, neka mi sude. Poginut ću zajedno s njime, i 
to će biti bolje nego ovako . . . Koliko sam Se puta. pokajala, 
što sam onako naglo utekla! i 

— A da si počekala Herbersteina i pala u njegove ruke? 
Što bi onda Fran? A moja zakletva njemu, mome dobrotvoru, 
da ću te čuvati i braniti? Ugodno pri duši nije bilo ni meni, 
kada sam morao na vrat na nos s tobom da bježim, ali i sama 
si priznala, da ne bi nikada živa prispjela ovamo, da nisam 
bio ja uz tebe. Da ne bi drugo no ono strahovito nevrijeme 
od Lošinja do Pirana! A bolje nije bilo ni od Pirana do Akvi- 
leje. Sjećaš li se onog zapjenjelog, od bure pobješnjelog mora 
i vječite opasnosti da nam se ona krhka lađa okrene? Veliš: 
pokajala si se... A što bi da si tamo ostala? Eno ti Katar 
rine! Na što je danas spala ona nekad snažna i ponosna pro- 
tivnica nasilnog cara Leopolda? A što bi od tebe bilo, da te 
je kojom nesrećom onako skršenu, slabu i izbezumljenu stigla 
šaka Franovih neprijatelja? To je što i u mojim očima oprav- 
dava moj bijeg. Mogao sam se, istina, vratiti, kako sam obe- 
ćao, ali u koju svrhu! Partija izgubljena prije nego li je za- 
pravo i odigrana, pomoći više nije bilo. Ovako, dok sam na 
slobodi moći ću možda štogod da uradim za one naše jadne 
utamničene. . 

—Iti se nadaš? ... pogleda ga živo i ravno u oči, kao da 
od njega zavisi ono, što joj je na svijetu najmilije. 

— Moja je vjera tvrda. Juče sam iz dobroga vrela čuo, da 
su u Beču i u Gracu u velikom strahu. Boje se Hrvata, na- 
ših privrženika, kojih, rekao bi, ima još mnogo u zemlji. što je 
pak do mene, ja ću se pritajati ovdje, dok ne uredim sve 
potrebito s ljudima od zakona i s prijateljima, što me svaki 
dan obavješćuju, u jednu riječ, dok ne iskoristim sve veze 
ovuda i u Italiji u cilju našeg nastojanja. U prvom pak redu 

na tebi je i na meni, da ne ozlovoljimo ovdješnje vlasti. S toga 
i preporučujem najveći oprez. Paziti treba na svaku riječ. 
Neprijatelj vreba, osluškuje i ondje, gdje bi mu se čovjek naj- 
manje nadao. Ti si prigodom našeg dolaska u Rosacis mome 
ujaku iskazala mnoge stvari . . . Bilo bi bolje, da si neke od 
njih prešutjela . . ' 

— Za Boga, što sami rekla ,.. 
svoju lijepu glavu. ' 

— Sad je svejedno. Ono su bili trenuci velikog uzbuđenja, 
kad je prepuno srce jedva čekalo da se pred nekim iskali ne 
mjereći svaku riječ . . . Ali mislim — u buduće Liste Ne smiješ 
zaboraviti da je svaki Venecijanac nada sve vjeran i odan sin 
svoga grada, i kao takav smatra svojom rođenom dužnosti, 
da svoje vlasti obavjesti o svemu, što bi se ma i izdaleka mo- 
glo da tiče Republike i njezinih interesa. Zato bi i po mišlje- 
nju naših prijatelja najbolje bilo, da se skloniš nekud dalje, 
recimo u Rimu. 

— Već sam ti rekla... i 

— Ali Venecija ne će ni zbog mene, a ni zbog tebe da se 
sa carem zaplete u neprijateljstva. Urazumi se, Julijo! : 

Mlada žena opet spusti glavu i osta neko vrijeme udđublje- 
na u svoju misao. Naposljetku se trže i reče: 

— Evo — razmislila sam. Sjutra ću odavle, kad već tako 
mora biti. Ali ne u Rim, nego natrag u Rosalig ili u San Vito, 
već prema uputama tvog ujaka Valvasona, On se sa namjes- 
nikom lijepo pazi, pa će znati da me savjetuje. Htjela sam se 
doduše zadržati još koji dan ovdje, da posjetim neke stare 
prijatelje naših kuća, ali vidim — nema svrhe. Oda- 
svuda sve same riječi, sažaljenja, a sve prilično hladno, neis- 
kreno. Nekima 'sam na licu vidjela da im moje posjete nisu 
prijatne, čak ni poželjne. Pa to je i razumljivo. Ja sam danas 
žena konspiratora, prognana Frankapanka, sjutra već možda 
Sinja udovica . .. 

= Julijo —_——_— 

— Vedo un palco nero, nero . . 
ukruti. 

Orfeo uze da je tješi i tek pošto se malo umirila, diže se i 
iziđe, Na hodniku naiđe na svog službenika, 

— Slušaj, Jure! Sjutra ili najdalje prekosjutra odvest ćeš 
gospođu Markizu opet u Rosacis ili u sv. Vid, kamo ona odredi. 

— A vi, gospodine kneže? iraku: 

— Ostat ću još koji dan ovdje u gradu, ako me, razumije 
se, budu pustili. Doznao sam, snizi Orfeo glas, da sam pod 


— uzvine Julija zaplašena 


. — zarida i sva se kao 

paskom. Iz Beča, čini se, navaljuju, da me ovdješnje vlasti 
njima izruče . .. 

— A vi se, gospodine kneže, ugnite, dok je vrijeme, 

— Imam ovdje prijatelja, koji će mi već namignuti, kad 
bude trebalo da se izgubim. O tome bit ćeš i ti obavješten... 
Da, zbilja, umalo te nisam zaboravio onog mladića iz Rijeke, 
što se dovezao s nama iz Ni ovoga — ti ga znaš? 

— Onaj s guslicom? 

— Tihoraj ili Tihi — kako ga već zovu. On je odmah sju- 
tradan nakon našeg dolaska u Rosacis krenuo s mojim upu- 
tama u Čakovac k banici i ja iz dana u dan čekam da se vrati 
ili da mi se javi. Nekako je odviše okasnio — sve me je strah 
da nisu i njega uhvatili , . . Nego — vidjet ćemo. Pri- 
pazi na gospođu, ako bi što trebala — zovi me. A sad laku 
noć! 

— Laku noć, svijetli kneže! — odvrati Jure i povuče se u 
svoju sobicu. I ne zapalivši svijeće, sjede do otvorenog pro- 
zora. 

Odozdo se dizao bučan žagor, s druge strane, zacijelo s Ve- 
likog Kanala, dopirala pjesma, sami ljupki muški i ženski 
glasi. Ali njega se to ne prima. Njegove su misli daleko, on- 
kraj mora, na onom kršu, otkud potječu i njegovi stariji i 
gdje se sada odigravaju teške, jezive stvari. Odigravale su se 
i prije, za njegova djetinjstva. Tada je u Karlovcu pašovao 
drugi Herberstein — general Vid Kisel, zvijer u liku ljudskom. 
Svi su strepili pred njim, svi osim jednoga, starog Anta Mi- 
kulanića. A to je njemu, J urju, bio djed. Nije poznavao straha. 
Vjeran svome gospodaru Jurju Frankapanu, govorio je u 
sav glas, da ga svi čuju, naročito generalovi doušnici, kako 
njegov knez ima i po Bogu i po pravdi ljudskoj pravo da po- 
stane senjskim kapetanom, i on će, vikao je djed plameno i 
oštro, to i postati, prije ili kasnije, usprkos svim njemačkim 
generalima! Kisel mu — dakako — nije ostao dužan: bacio 
ga okovana u zatvor, udario na muke, lišio ga časti i bio bi 
ga do kraja dotukao, da mu nije umakao viknuvši: da Bog 
ubije cesara i hercega! U Kranjskoj ga je knez Juraj dočekao 
kao prijatelja i odveo ga sa sobom u ove krajeve, gdje mu je 
bio i ostao desna ruka. I sve bi dobro bilo, da nije djedu onaj 
daleki, silom napušteni kamen pritiskivao i srce i dušu. Ni 
sin i ni drugi članovi porodice, što su za njim stigli, nisu mo- 
gli da pregore svoj stari zavičaj, pa ni on, Jure, od svih naj- 
mlađi. Ali još je jača odanost i vjera, što gu je njegovi preci 
nosili k starim knezovima, i koju je u amanet .primio i on, 

j On je s knezom Orfeom može se reći odrastao, i kad je 
nič  sbokka poslije one nezgode u Padovi otišao k svojima 
u stari kraj, on je upravljao njegovim kućama u Udini i Sv. 
Vidu, a tako i jednim drugim prostranim dobrom, na kome je 
za svog gospodara uredio unosno gospodarstvo. Al Nijemac 
ne da mira. Protegnuo evo svoje šape i ovamo, hoće da se 
dočepa i njegova gospodara, da mu krvavo sudi, kaošto će, 
— da bi tako ne bilo! — i drugima njegova svijetlog Pee 
Pa i ova gospođa ovdje! Ubiju li joj gospodara, što će i ku 

će, jadnica? I ona prijeko — lijepa banica i njezina djeca, 
naročito najmanja kćerka, za koju vele, da je bila radost : 
bogodarno uživanje svega doma: i Zrinskog i Frankapanskog! 
A što će i on, knez Orfeo, ako mu — kako je ono natuknuo 
— i ovdje postane tijesno? Istina, ima ovuda i prijatelja, 
ali kolika je u njih moć? I hoće li htjeti da se odupru 
onima u Palazzu, ako im bude išlo u račun da kneza uhvate 
i na milost i nemilost izruče Nijemcu? Sve su to najzada Ve- 


necijanci, a zna se kakva je u njih vjera. 


I dok je dolje u ulicama žamorio život, Jure je s grozom 
pomišljao na Piombe, strahovite tamnice, iz kojih malo ko 
izlazi živ. . 

Međutim vesela se pjesma krilika i nad tim podzemnim 
užasom kao i nađ bolom duboko ožalošćene Julije Franka- 
panke. Teške su besane noći, ova njezina upravo je očajna. 
Tek što malo zaklopi oči, već joj se negdje u glavi uzvrte sli- 
ke jedna jezivija od druge. Nekakve strahovite skele, neki 
crmo prevučeni odar, na njemu panj, pa čovjek s krvavom sje- 
kirom u ruci — — — Nato bi silom otvorila oči da više ne 
gleda. o 

Sjutradan dočekala je Orfea sva blijeda i slomljena. 

— I opet jedna neprospavana noć! — prekori je blago gle- 
dajući zabrinuto u opalo joj i čisto prozirno lice, u staklene 
i nabuhle oči sve pune suza, ' 

— Orfeo, ja bih htjela do Dužda da ga zamolim . . 1 

Orfeo se spremao da je od toga odvrati, ali ona ga preteče: 

— Srce mi ne bi imalo mira da i to ne pokušam. Molim te, 
ishodi mi u njega audijenciju. n 

— Neće htjeti da te primi .. . Poznam ja njih! 

— Ako ti nije drago, kušat ću sama. 

Orfeo slegne ramenima: 

— Idem do Alviza pa da viđimo ... ; 

Julija se opet skutri na naslonjaču, obori glavu, ruke spu- 

sti niz naslone i tupo se zagleda o pod. Kroz otvoren prozor 
dopire do nje živahan nemir veselog grada, dopire i brujanje 
zvona i stotina drugih zvukova, ali ona je gluha i mrtva za 
sve što se zbiva izvan nje, njoj je pred očima samo ono, što 
joj je juče rekla ona vidovita žena: crni odar — un palco nero, 
nero ... 

Orfeo se vrati tek pod veče, i ona mu ma licu vidje 
da ne nosi ništa dobro. 

— Alvize je bio u Palazzu, otpoče sav uzbuđen, ali mu tamo 
rekoše, da — Sua Sublimita ne može ni uz najbolju volju da 
te primi. Vele, da se u Beču iz dana u dan sve jače utvrđuju 
sumnje, da je i Republika umiješana u urotu i Dužd Conta- 
rini ne će da daje povoda daljnim sumnjama, koje bi ionako 
prilično labave odnose Signorije sa Cesarom mogle još većma 
da zategnu. U Palazzu znadu, kolike su se niti naše urote 
splele baš ovdje, i sada hoće da to nekako maskiraju, zaba- 
šure. Taj njihov oprez ili strah ide još dalje, kako mi ono reče 
Alvize. Oni ne žele da nas dvoje bilo kojim načinom padnemo 

. U ruke carske policije, jer se boje da bismo ti ili ja ili oboje 
natjerani u škripac otkrili stvari, po kojima bi se Republika 
mogla dokopati glavobolje, a možda čak i štete. Oni, kako mi 
reče Alvize, odlučno traže da se nekud izgubimo i — smjesta! 

Julija se trže i brzo pogleda u Orfea. 

— AijauRimneidem... Rekla sam ti... Iako me 
ovdje ne će, učinit ću, što gam naumila . . . 

— Nikakvih nepromišljenosti, Julijo! Ja gam s Alvizem 
udesio tako, da ćeš ti za neko vrijeme natrag u Sveti Vid, a 
ja u njegov ljetnikovac, što se nalazi uz cestu između Mestre 
i Trevisa. Tu ću se ja pritajiti i u vezi s prijateljem nastojati 
da oni naši jadnici u Beču dobiju što više mogućih zagovor- 
nika — i ja se nadam, čak sam i uvjeren da ćemo uspjeti, 

Ponešto umirena i olakšana Julija uze da se Sprema za po- 
vratak u Furlaniju. 

Sjutradan malo poslije izlaza sunca jedna je gondola izla- 
zila iz Kanala i klizila put »terraferme«. Na krmi uz Orfea 
sjedila je Julija, njima nasuprot vjerni Mikulanić, kome je 
knez izdavao posljednje upute. 

— Ne zaboravi poslati mi onog Tihoraja, čim ge vrati . 

Gondola je sve većma odmicala. Šuteći, zamišljeno  buljila 
je Julija u plave vode, dok je Orfeo okrenuo lice prema gra- 
du, što se ovog jutra na suncu rasevao kao pozlaćeni smiješak. 

Prekrasne su »vile« venecijanskih Nobila uz obale Brente, 
ali svojim unutrašnjim sjajem ne zaostaju ni one, što 
su se nanizale uz cestu prema Trevizu. I život u njima 
nemanje je bujan. U raskošnim, upravo kneževski udešenim 
dvoranama priređuju dokoni patriciji obilate gozbe, lukulske 
večere zaslađene koncertima, pjevanjem, plesom, hazardnim 
igrama, koje u jednu samu noć umiju da. progutaju čitava 
imanja. I 

»Vila« porodice Michieli nalazi se negdje na pola puta. 
Nije velika: tanki, kao snijeg bijeli stupići na pročelju čine 
je još laganijom, te izgleda kao da će se sad na vinuti nekud 
u visinu. Divno iskače na suncu, sred umjetno podrezana šim- 
šira, kojima je ograđena i »vila« i zeleni nasadi oko nje. Bujno 


je to zelenilo, a šaroliko cvijeće, između kojega izbijaju čas 


ruke čas glave pojedinih ili u grupama složenih statua, po- 
daje vili već ispolja veseli izgled, dok elegantna fontana, iz koje 
se izvija uvis oblak srebrenastih kapljica, ulijeva u sve to 
svojim žuborenjem ton neke ljupke sanljivosti. . 

Članovi porodice Michieli, muž i žena sa dvije udate kćeri 
i s nekoliko unučadi, dolaze ovamo na ladanje tek u augustu 
i ostaju tu mjesec ili dva, inače je »vila« čitavu godinu na 
raspolaganje Alvizu i njegovim prijateljima. 

U ovom domu ne prijeti Orfeu zasad nikakva opasnost, to 
on osjeća, zato je i nešto mirniji. Alvize dolazi redovno sri- 
jedom i subotom, zadržava se po jedan dan, zatim se opet 
vraća u grad k svojim poslovima ostavljajući Orfea sama 
s poslugom. Ali ni ta samoća nije knezu neprijatna. Naprotiv: 
može nesmetano da misli na one svoje u Beču, da smišlja, 
mozga, kombinira, ispituje načine, da traži nove putove, nove 
veze, kojima bi mogao da olakša sudbinu njihovu. Bez vele- 
dušne pomoći, što mu je pritom prijatelj pruža, ne bi dakako 
išlo. Alvize mu nosi vijesti, koje su često međusobom protivu- 
riječne, ali knez ge hvata onih, što u sebi kriju i najmanju 
nadu. Najviše očekuje od Rima, mada ga prijatelj često opo- 
minje, mek ta svoja nadanja svede na što maniju mijeru. Me- 
đutim pored bolesnog kardinala Barberini i porodice de Naro 
ima Fran u Rimu i nekoliko ličnih prijatelja. Njih salijeće 
Orfeo pismima i molbama, da se za nevoljnog sužnja što usrđ- 
nije zauzmu. 

Inače provodi vrijeme u biblioteci, što ju je Alvize bogato 


Viktor Car Emin: Suor Aurora Veronika 3 


(-33-) 


opremio. Mladi patricij naziva tu $voju knjižnicu »il mio 
piccolo tempio« — maleni hram, u koji se često povlači, na- 
ročito kad mu buka velikoga grada dodija. Do ukusno izra- 
đenih ormara smještene su u kutovima posebne police od fi- 
nog drva. U jednoj od tih polica složena su djela Galilejeva, 
u drugoj sjajno uvezana »La Citta del Sole« s drugim radovi- 
ma čuvenog fratra Campanelle. Na trećoj polici sav je fra 
Paolo Sarpi, dok su Bruno i drugi mislioci talijanski našli 
svoje mijesto na počasnom mjestu, u srednjem ormaru velike 
knjižnice. Tu je Orfeo naišao. i na Cartezija. Čuveno djelo ve- 
likog francuskog filozofa vidio je i na Ozlju, u knjižnici 
svoje rođake Katarine, ali u ono je doba radije gutao 
pjesme raznih marinista, lagašne i više manje lascivne sti- 


hove, kojima ije obilovala Franova knjižnica u Bosiljevu. Ima: 


takvih knjiga i u ovoj Alvizovoj knjižnici, ali kao na neki 
ustuk pored njih se nalaze složena i djela najvidjenijih anti- 
marinista i zbirke rasprava, kojima se oštro pobijaju epigoni 
Cavaliera Giambattiste Marinija. 

Jednog dana naišao je slučajno na malu knjižicu, »Elegiu«, 
što ju je u prvoj svojoj mladosti spjevao Fran Krsto. Orfeo 
se Sjeti, da ju je nekom zgodom sam pjesnik poklonio Alvizu, 
i eno — dobri joj je prijatelj dao lijepo mjesto među svojim 
vrijednim knjigama. Dugo je prebirao listiće one knji- 
žice, pune reminiscencija na stare klasike, Ipak se iz nje iz- 
vija i jedna iskrena tuga, žalost za otetom Blaženom Djevicom 
Marijom trsatskom. Pjesnik plače za njom, kao što su na glas 
o njenu nestanku proplakala i ilirska jezera i Istra ., . »Ili- 
rici flevere lacus, tuque Histria flesse dicerigs — — — —« 
Pjesnik okrivljuje tuđince otimače, a sam bi htio da njegove 
suze vrate oteto ..,. 

I pošto je prebrao sve stranice i ruku sa zaklopljenom knji- 
gom (položio na koljeno, Orfeo osta dugo uduben u misli. Fra- 
novi stihovi dočarali su mu Trsat s crkvom što je sagradiše 
njegovi djedovi i u kojoj su neki od njih našli svoj posljednji 
pokoj. Misao ga je prenijela i nad blistavi zaliv, u kome se o- 
gleda Učka s vijencem pitomih brda i planina. Odvela ga i da- 
lje prema Velebitu kroz nemiran kanao do frankapanskog gra- 
da Novoga, gdje je mladi pjesnik zanesen ljubavlju i ljepotom 
davao maha svojim mladenačkim osjećajima. I kako se to na- 
jednom kruto i tragično prekinulo! I Bog zna, što će još sli- 
jediti! Prijatelj se, istina, sa svoje strane trudi i čini što može, 
ulijeva nade, a izgleda da i sam gleda s nekim pouzda- 
njem u konačni dobar uspjeh. Ali to se oteže i napreduje 

presporo, ako uopće napreduje. Ima trenutaka, teških i mrač- 
nih, kad Orfeo misli, da je svijet već zaboravio na besmrtna 
djela Zrinskih i Frankapana i na žrtve, što su ih podnijeli u 
junačkoj obrani kršćanstva pa da sada s njih kukavno diže 
ruke. U takove mahove salijeće ga i zabija mu se u glavu po- 
put hladne oštrice pitanje: što čini ovdje on u ovoj raskoš- 
noj »vili«? Zašto gubi uzalud vrijeme u neradu i dokolici? Zar 
ne bi bolje i za one nesretnike u Beču korisnije bilo, da je oti- 
šao nekud drugamo: u Rim, Pariz, bilo kamo, — pa da ondje 
traži intervencije ne po porukama kao dosad, već sam gla- 
vom ? Ili da se je — kaošto je obećao — vratio u Hrvatsku 
i ondje okupio oko sebe sve vjerne, ukoliko ih je još ostalo! 
U ovim trenucima bi to možda bila neka očajna gesta, bez 
ikakva izgleda u uspjeh, ali bilo bi barem nešto — dok ova 
pusta, vječita, jednolična prepiska, ovo svakidašnje otprema- 
nje pisama, od kojih mnoga ostaju bez odgovora, sama je ja- 
lova rabota, puke prazne riječi, bez svrhe. ' 
Alvize je pogađao prijateljevu muku, pa da ga malo rastre- 
se i izvuče iz onih tmurnih misli, uzimao ga sa sobom na šet- 
nju. Kadikad bi se provezli i do Padove i dalje. Sjeli bi u po- 
zlaćena kola i u šesteropregu jurili mimo elegatne »vile« 0o- 
stavljajući iza sebe mnogo prašine i — zavisti, Katkada bi 
ga odveo i u posjete nekim svojim prijateljima i znancima, 
gdje je naročito noćni život bio vanredno bučan, U veličan- 
stvenim, prostranim dvoranama sa zrcalima uokvirenim u naj- 
čudesnije arabeske i rezbarije, pod visokim nadstropljem ure- 
senim stukađurama, sa slikama, gdje se bogovi i nimfe natje- 
ču u najskakljivijim razbludnim pozama, sakupljala se mla- 
dež oba spola na večere, igre i pijanke. Od svih tih ladanj- 
skih salona, onaj u ljetnikovcu patricija Vinciguerre di Co- 
lalto uživao je najveći, bolje reći, najgori glas. Pravi »ri- 
dotto«, gdje se gotovo svake večeri priređuju muzički i vo- 
kalni koncerti, gdje uz razne parasite caruju pjesnici i pje- 
Vači, kao i neizbježiva pričala galantnih zgoda i nezgoda. U 
to otmjeno stjecište napudranih veseljaka, u te salone s po- 
zlaćenim tavanicama, iskićenim sjajnim arhitektonskim ukra- 
sima, što svi, kao i dragocjeno pokućstvo uokolo, odsijevaju 
od mora svijetla i muranskih kristala, uveo je Alvize jedne 
Večeri i kneza Orfea. Bučno društvo bilo je već povečeralo., 
Nevidljiv orkestar izvodio je negdje neke nježne sonate Augu- 
stina Stefani, dok su grupe za stolovima igrale »all' oca«. 
Krupnije, hazardne igre doći će na red »u malim urama... .« 
Domaćin, Vinciguerra di Colaito, koji je prije pet godina 

donio iz Pariza prvu periku i prvi je natakao na glavu, odveo 


je svoja dva gosta k stolu, gdje je bilo najbučnije. 

— Ovo su pjesnici, sami »assassini del buon gusto ...« reče 
ljubezni anfitrion pokazujući na društvance oko stola, Nato 
će Alvize s patosom i pružajući prema njima ruku: 

Suđate, o fochi, a preparar metalli .... 

Svi stolovi uokolo prasnuše u smijeh. Nacerili se i pjesnici. 
Jedan će od njih: : 

— Meglio ippogrifi che pecore! 

— E — kad bi bili ipogrifi! — uštipnu Alvize. 

Opet smijeh. Nekakav debeljko, što je sjedio za bližnjim 
stolom, diže se s mukom i zagrli Alviza veleći: 

— O, magnanimo Alvize ... 

I pozva ga da sjedne k njima. Alvize prikaza njemu i osta- 
lima Orfea i reče: 

— Namjera je moja da s prijateljem obiđem sve stolove, 
ali nam je vanredno milo, budemo li mogli da provedemo neko- 
liko ugodnih trenutaka i u vašem odličnom društvu, dakako — 
ako ne smetamo ... Gospoda se možda bave mišlju o osnutku 
kakove nove akademije? 

— Tvoja ironija je malo zakasnila, dočeka jedan od pjes- 
nika, nova akademija već je osnovana. I krštena: Accademia 
degli Auguri, se vi piace! 

— Neka su vam i moji — — — usSklikne Alvize istru- 
sivši čašu, što mu ju je natočio podvornik. Crescat et floreat! 

Neko vrijeme sa susjednih su se stolova ukrštavale duho- 
vite strjelice, lake doskočice i brzi odgovori. Domaćin, koji 
je međuto nekud nestao, opet se vrati i zamoli Alviza i Orfea, 
da pođu s njime. Povede ih na dno dvorane, gdje su u raskoš- 
nim naslonjačima i na divanu bile okupljene neke mlade bli- 
stave dame sa svojim čičizbejima, što su u njih gledali kao 
u neka božanstva. : 

Jedan od tih kavalira htio je da pred svojom damom po- 
kaže, kakav je on nebojša i obrativši se k Orfeu reče: 

— Gnjehota, što je ona vaša rivolta doživjela onolik fiasco. 
Onaj vaš Imperatore zaslužio je vješala! Ne da mu đavo mira, 
pa opet ucka na nas svoje senjske razbojnike. Ali neka ne 
misli, uze čičizbeo da se prijeti svojim tankim kažiprstićem, 
da ćemo mi skrštenih ruku gledati one piraterije! Naše su 
galije uvijek spremne. Neka se samo pojave pred Rijekom ili 
Trstom — i ode mu carstvo, kao da ga nije nikad bilo! 

Svi mu zapljeskaše, ma da su znali, da je ona senjska stvar 

ponešto nađuvena u neke druge, naročite svrhe. To je Alvize 

u onaj isti mah prišapnuo u uho Orfeu, da se ne bi pređao 
kakvim uzaludnim obmanama. 

Razgovor skrenu na drugo. Mladi patricij Dolfino pričao je 
o svom nedavnom boravku u Rimu, o dugotrajnom konklavu, 
o paskvinatama i pikanterijama na račun švedske kraljice 
Kristine i njenih intriga, da konklavu dade drugi smjer. No 
usprkos svim njenim spletkama izabran je ipak Altieri. 

— To znači da će Vatikan biti bez svoje »padrone«, primi- 
jeti neka dama. 

— Da, ali će zato imati svog »padrona«. To će biti Nepot, 
kardinal Altieri. Paskvino je već navijestio njegovu svemo- 
gućnost: Summus sub ponteficatu Alterius. 

— A Papa? 

— Ima i on svoju misiju, dočeka Dolfino: benedicere et san- 
tificare . .. ' 

Svi se nasmijaše osim Orfea, koji je nato spustio glavu 
kao ošinut pitanjem: što mogu urotnici da očekuju od 
takvoga Pape? Međutim je neko htio da Dolfina navede na 
klizavije tlo pa ga upita, koliko je istine u tome, da je Kristi- 
na izbila neke kardinale. 

— Pa to u Rimu znadu i vrapci. Monaldesku se je pak de- 
silo i gore. Njemu je, kako znate, dala. odrezati grkljan i 
nije joj bilo krivo, kad je čula da je krvnik Santinelli pri- 
lično nespretno izvršio operaciju . .. Pravo čudo od žene, ako 
se o njoj može uopće reći da je žena. 

— Pa što bi drugo i bila! — začuđeno ga pogleda ona ista 
dama. ' 

— E, moja gospođo, ima ih u Rimu koji drže da je muško... 
I ona to zna, a čini se da joj nije prijatno. I kad se jednog 
dana vozila kroz park, desilo se, te se kola prevalila, a s nji- 
ma i kraljica. I kako je pala, njezine su d&nje haljine izvele 


nekakvu indiskretnu manovru i — — — smijem li nastaviti ? 
— obrati se Dolfino k damama. 

— Anzi! Anzi! — kliknuše sve uokolo i napregnuše uši da 
bolje čuju. 


Mora da je zgoda bila vraški paprena, kad ju je na kraju 
dočekao onolik smijeh. Jedna od gospođa, što je jedina ostala 
ozbiljna upita: 

— A što veli na to onaj njezin kardinal Azzolino? 

— Io nijemu se u ove dane govori mnogo. Bio je teško bo- 
lestan, ali mu je vratila zdravlje nekakva pilula, za koju je 
platio dvije hiljade talira. 

— Per carita — nemoj to kazati mome mužu! — usklikne 

sa mlada ljepotica udata za nekog starog, bolešljivog pa- 
ricija. 

Svi zagrohotaše, a ona ozbiljna dama zapita: 

— E pa recite vi meni, koju korist ima naša katolička 
crkva, što je u svoje krilo dovela tu kraljicu Kristinu? 

— Ta korist je od prilike ravna šteti, što ju je protestant- 
ska crkva pretrpjela njenim gubitkom, odgovori Dolfino, i 
nastavi: o koristima, što ih je njeno preobraćenje donijelo 
našoj crkvi napisao je neko čitavu raspravu. Knjiga nije 
izišla, jer je Inkvizicija našla u njoj pedeset i četiri herezije. 

Nato se oglasi domaćin, koji je doslije šutio: 

— Čini se da Inkviziciju čeka nov, baš vragometan posao. 
Nekom se je fratru — kako čujem — prikazao duh Petrarke 
i zamolio ga, nek iz Canzcniera izostavi sve, što se kosi s mo- 
ralom.. 

— Pa to je već izvršeno, klikne Alvize. »Petrarca spiritua- 
le« zove se taj okljaštreni Canzoniere. Da vidite to čudo! Na 
dosadniju stvar nisam se u životu još nikada namjerio. Nešto 
slično htjeli su da urade i s Decameronom, ali se čitava Fi- 
.renza uzbunila. 

— Samo da nam ostave na miru našeg Dantea, uzdahnu 
duboko neka gospođa, koja nije za svega svoga vijeka pro- 
čitala ni sama dva pjevanja »Divine Commedie«. 

— Neka samo pokušaju dirn#ffi u njega! — isprsi se na 
stolici blijedi dugonja, njezin čičizbeo. ; 

Ali društvo, naročito žene, tražile su da Dolfino nastavi 
svojim pričanjem o Rimu. Najviše su uživale u paskvinata- 
ma i sočnim anegdotama, što ih je duhoviti patricij umio da 
iznosi s puno nasmijane prostodušnosti. U tome je bio neis- 
crpiv, kaošto je nepresušno bilo i vrelo, iz kojega je crpao sve 
one moguće i nemoguće galantne zgode iz vatikanskih i dru- 
gih visokih krugova rimskih. 

Uto se gotovo neopažen primače jedan od »Augura«.i uze 
da deklamuje: —“ 

Se il crine č un Tago e son due soli i lumi, 
Non viđe mai pil bel prodigio il cielo, 
Bagnar coi soli ed asciugar coi fiumi. 

— Bravo! Bravo! — zapljeskaše svi: jedni u znak odobra- 
vanja, a trojica četvorica, među njima i Alvize, da prikriju 
ironiju, što im je — kako su i sami osjećali — izbijala već 
i na nos. 

Nato zagudiše violine »furlanu« i u jedan mah sva se dvo- 
rana zatalasa u tom plesu punom živahnosti i draži. 

Dok su se ostali vrtjeli, Alvize i Orfeo držahu Se po strani. 
S vremena na vrijeme Alvize bi lako nakesio zube i odapeo 
po koju zlobnu primjedbu. Plesačice su već unaprijed znale 
da su one strjelice naperene protiv njihovih čičizbea, pa su 
mu se značajno smiješkale. 

Te noći, nešto od vrućine, nešto od tmurnih misli, što su 
ga izdirale, Orfeo nije dugo mogao da usne. Kao u nekoj 
opreci s onim, što je večeras vidio i čuo, dizale se uspomene 
na dane provedene u gradovima Zrinskih i Frankapana. Pred 
oči su mu dolazile obje porodice, jedna u Novome, druga na 
Ozlju, obje okružene samim lijepim stvarima, kako se i doli- 
kuje ličnostima, zvanim i od Boga postavljenim da vladaju. 
Julija, mlađahna, nježna kao dijevojčica, svojom je knotkom 
pojavom i sjetilnom mekoćom lica i pogleda širila oko sebe 
samu dobrotu i draž. Ta mlada Rimljanka, čista aristokrat-. 
kinja po krvi i držanju, svim je predmetima oko sebe, svakom 
ratnom ili lovačkom trofeju, svakoj galanteriji, u prvom 
redu umjetnini umjela da nađe pravo mjesto, tako 
da u njenu domu nije bilo kutića, koji ne bi dobio nešto nje- 
zine duše. 

A banica Katarina! Svaka crta finog joj lica odiše ljepo- 
tom, svaka kretnja tankog joj gipkog tijela, uzvišenošću, 
a bijele ruke kao rođene da nose i drže insignije vlasti. A kad 
otvori usta da se umiješa u razgovor ili da ga sama zametne! 
Nek je riječ o kućnim poslovima ili o potrebama podanika, 
o kojem diplomatskom događaju, o novonabavljenoj slici, o 
tek pročitanoj knjizi — ona se u Svim tim područjima, bilo 
u onim najskromnijim ili u drugim najsloženijim Kreće su- 
vereno, prirođenom  gipkošću i lakoćom. A muževi? Fran 
Krsto upio je za svog dugotrajnog boravka u Italiji nemalo 
one frivolne, galantne, spoljašne profinjenosti iz koje je često, 
izbijala praznina, čak i očita iscrpljenost duha, ali tamo na 
svome kršu umio je da bude pravi sin svoga slavnoga roda: 
u kući dobar i nježan muž, na svojoj državini ozbiljan gospo- 
dar, na bojnom polju — junak. I pjesnik! 

A Petar! Silan — u pravom i najplemenitijem smislu riječi. 
Silan tijelom i duhom i desnicom i umom. I on pjeva, ali 
njemu nije ni do biranih ni zvučnih riječi. U svome spjevu po- 
kazuje na okorjelog dušmana svoga roda, zatomika tuđinca, 
kome se može vjerovati koliko i »szunozu zimszku ...« U toj 
svojoj mržnji Petar je velik, kadikad možda i odveć žestok 
i prenagao, ali uvijek velik. I tvrd i otporan kao i hrid, na 
kojoj se je digla slavna ozaljska kula, Kako mora da se onaj 

ljuti lav osjeća sada, iza teških vrata svoje tamnice, u tu- 
đem gradu, sred svojih zloradih sudaca i nesmiljenih krvni- 
ka? A kako mora da se ondje snalazi onaj drugi, onako mlad, 
poletan i bujan? I banica i djeca! I jadna Julija s onom vje- 
čitom crnom slikom pred očima: un palco nero, nero . .. 


6 


Kad bi pripeka najjače pritisla, Orfeo bi se povukao u naj- 
zasjenjeniji kutić bašte i sjedeći na kamenoj klupi ili bi čitao 
ili pogledom uprtim u sunčanu daljinu puštao maha svojim 
crnim mislima i slutnjama. Bilo je blizu podne, kad mu jednog 
dana javiše da je u »vilu« stigao neki mladić s violinom i da 
želi govoriti »al signor conte«. 

— Pa to je zacijelo on — Tihoraj . . . klikne Orfeo. Dove- 
dite ga ovamo! 

Još nije pravo dorekao, a to se između stabala ukaza mlad 
čovjek, tanak i gibak kao prut, lijepa, ponešto ispaćena lica, 
duge crnomanjaste kose, što mu je u uvojcima padala na ra- 
mena. 

Orfeovo lice do tada sumorno i mrko, odjednom se razvedri. 

— Ovamo, Tihi, živo ... I malo prije mislio sam na tebe. 
Tu sjedni do mene. 

Mladić se nakloni, violinu položi na stranu i sjedne do kne- 
za. Kad ostaše sami upita knez: 

— Kakve mi nosiš glase? 

Ruku složenih na koljenima Tihoraj zavrti glavom tako da 
mu se kosa razletjela i reče: 

— Ništa dobro, svijetli kneže . . . 

Orfeo mu pogleda u oči, u kojima je plamsalo neko čudno 
svijetlo, ono isto što je mladome guslaru jednog dana otvo- 
rilo vrata Frankapanova doma u Novom. Ali to je bilo da- 
leko, a Orfeu se žurilo da čuje, da dozna . .. 

— Gdje si sve bio? — upita muklo, 

— Sve ću iskazati Vašoj Milosti . . . govorio je sniženim 
glasom povlačeći uokolo očima kao da se plaši te bi ga neko 
mogao čuti. Zatim preuze: 

— Iznajprije otišao sam, kako .mi zapovjediste, u Čakovac. 


Tamo sam još zatekao Njezinu Milost, gospođu banicu, ali i 


Nijemce i onoga njihova generala Spankau. Kakav rasap, 
gospodine kneže! Sve raznijeli: zlato, srebro i sve lijepe 
stvari u dvoranama, sobama, čak i u kuhinjama. I konje 
odveli, one divne, ostavili samo dva para starih, iznemoglih. 
I sela popalili uokolo . .. : 

— A banica? . , . uleti Orfeo. i 

— Vaša Milost ne bi je prepoznala. Ni sjena od onoga što 
je bila. Blijeda, pune cči suza, ne može da se smiri, katkada 
se čini, Bog nas očuvao! — kao da je prevrnula pameću. Pi- 
sala je caru, ali odonud nikakva odgovora, već same neke 
crne glasine, da će nju, gospođu banicu, odvesti nekamo u 
tamnicu, a malu gospojicu u neki kloštar. Toga se one boje, 
zato su i uvijek zajedno. Dok je gospođa banica razgovarala 
sa mnom, mala je gospojica stajala uz naslonjač i držala 
majku zagrljenu, a gospođa majka obuhvatila .nju oko pasa 
i sve je k sebi privija kao od straha da bi joj je neko mogao 
da otrgne. U dvoru pak svi kao bez glave — niko ne zna, što će 
iti... 
Ž — I niko ne dolazi u pomoć? — uzbuđeno će knez. 

— A ko, Vaša Milosti ? 

— Pa — vlastela u susjedstvu, plemstvo, naša hrvatska 

oda... g : 

“Ti 'Ta i oni su haračili kao i Nijemci, i pljačkali i otimali. 
I kad je nevolja dospjela do grla, mene je gospođa poslala u 
Kanižu, da još jednom zamolim u Turaka pomoći. 

— A što oni? . pra 

— Turci? Jedva su me pustili pred pašu. A turski paša još 
me nije pravo saslušao i već me otpravio — — 

— A pomoć? . 

— Nikakva, gospodine kneže. I još se Turci oko mene smi- 
jali. Nisu mi dali da odem. Navaljivali, da im sviram, pa 1 
onda, kad već nisam od muke mogao ni da mičem prstima. 
Jedva sam im nekako utekao. Kad ja opet u Čakovac, a to se 
preda mnom ispriječili Nijemci i ne dađu mi pred banicu. 
Velim: ja sam Njezine Milosti službenik . .. A oni meni po- 
kazuju granu, o koju će me objesiti, ako se smjesta ne izgu- 
bim. Nekoliko sam se dana sakrivao uokolo, u jarcima i vre- 
bao priliku da se bilo kako ušuljam u grad. Imao sam sreće: 
jedne večeri provalili Nijemci opet u neki podrum, i kad im 
vino dobro udari u glavu, uzeh violinu pa ravno k. nji- 
ma u dvorište. Dočekali me urličući od radosti i pošto ih je 
moje guđenje još jače pomamilo, ja uhvatio zgodu pa se zale- 
tih uza stube, i koliko bi okom trenuo, eto mene u sobi, gdje 
je milostiva gospođa ležala bolesna, a do nje se u plaču grčila 
jadna mala gospojica. Glave povezane, blijeda kao smrt, ba- 
nica mi, u času kad uđoh, ne kaza ništa, tek je malo digla 
ruku, da joj pristupim bliže. I kad joj rekoh, da od Turčina 
ne dobih nikakva odgovora, problijedi još jače i dahnu kao 
da umire: — Sad vidim da je sve izgubljeno . . . 

Nato zajeca mala gospojica: 

— Nije, mama . .. Ništa nije izgubljeno . .. Mi ćemo se 

braniti. Neka Tihi pođe i dovede ljude . .. 
. — Moje jadno dijete! — promwrmlja gospođa banica, zagrli 
je i zamukne. Pošto se malo primiri, uzvine glavu i poče mi 
govoriti o vama, gospodine kneže. Njezina Milost zna, da ste 
prešli u ove strane, to sam joj ja kazao i — evo — gospođa 
vam banica poručuje po meni, da ste vi jedino ufanje sviju 
njih, pa vas zaklinje da pođete do francuskoga kralja, da mu 
sve prikažete i zamolite ga za pomoć. Ovdje je i pismo, što 
vam ga šalje da ga uručite kralju. 

Govoreći to izvadi iz nekakvog unutrašnjeg džepa pismo i 
preda ga knezu. Orfeo baci pogled na adregu i reče: 

— Ali grofica zna da je francuski kralj s one naše stvari 
već davno digao ruke! Čak ge drži, kao da nije u njoj imao 
i on svoje prste. 

— Da, ali Njezina Milost misli da će se kralj smilovati — 
— tako nešto . .. I za vas, gospodine kneže, dala mi je jedno 
pismo. Evo — — — 

Pismo dugačko. Na svakom se slovu vidi, kako joj je mo- 
rala drhtati ruka, dok ga je pisala. Pa i čitav sastav pisma: 
rečenice isprekidane, njihova mjestimična nesuvislost, česta 
križanja, mrlje, što ih na papiru ostaviše kapi suza — sve to 
govori o dubokoj uzbudljivosti smućene grofice, Iznajprije 
stavlja mu na dušu ono pismo francuskome kralju, a sam neka 


za Boga ne propusti ništa, što bi moglo koristiti spasu zasuž- . 


njenih — i njoj i djeci. 

»Nešto strašno plete se oko nag svih, i ja sva strepim pred 
onim, što nas možda još čeka. Bolest me obrvala, drži me, 
tjelesne me sile ostavljaju, a pred očima sve crno. I ni od 
kud utjehe ni odgovora na moje prošnje. Svi su nas ostavili. 
Jadna moja djeca! Ti nam jedini ostaješ, Orfeo, i ja te za pet 
rana Isusovih molim i zaklinjem — — —« Tu je slijedilo ne- 
koliko sasvim nečitljivih riječi. Svoje očajno pismo završila 
je banica ovom molbom: — Čuješ li pak, da nas je i sam ne- 
beski Otac ostavio i dopustio da nas stigne ono najgore, ne 
daj da mi gone djecu, uzmi ih pod svoje okrilje, a naročito 
ovu moju najmlađu siroticu — ona neka ti je najvruće pre- 
poručena! Bog će ti platiti, Orfeo . . .« 

Knez spusti ruku s pismom na koljeno, zagleda se o tle 
tupo i ukočeno — i tako osta dugo. Jasno je, da je ono pismo 
Luju XIV. samo sićušna jedna slamka, koje se nevoljna žena 
i mati hvata u svome beznadnom stanju, dok svaka druga, ri- 

ječ u listu, što ga je tek pročitao, pokazuje, kako je u onoj 
nesretnici duboko uzdrmana svaka vjera u neko oslobođenje .. 
A opet iz svakoga se slova izvija kao neki krik, onaj isti, što 
njega, Orfea, prati na svakom koraku, otkad je ovamo pao, 
krik što vapi za pomoću, upućen baš njemu, dok ovdje sjedi 
sam i bespomoćan. 

Poslije nekog vremena prousti Tihoraj: 

— Vaša Milosti — neko dolazi ... 

Orfeo se trže i gotovo u isti mah klikne glasom, u kome je 
zazvučalo neko nenadano olakšanje: ' 

— Ti — Alvize — — — 

— Stigao sam malo prije. Sav put po »terrafermi« preva- 
lio sam pješke, i sad hoću da se malo odmorim tu pokraj tebe. 

— Podi, Tihi, onamo pred »vilu«, i tamo me pričekaj. 

Pošto ostadoše sami upita Alvize: 

— Ko je onaj mladić? 

— Jedan od naših službenika, bolje reći glasnik obiju poro- 
dica: naše i Zrinske. Nego ja bih htio tebe da čujem. Imat 
ćeš zacijelo kakvu dobru vijest. 

— Neke sitnice . . . Ali možeš nastaviti. Onaj me mladi čo- 
vjek interesuje, ne znam ni sam zašto. : 

— Neko čudno stvorenje, prihvati.Orfeo malo razočaran, što 
mu prijatelj očito ne nosi ništa dobra. Sušta odanost i vje- 
ra, a zapreke i opasnosti, tegobe, muke putovanja i lutanja 
po svijetu kao da za nj i ne postoje. Jedino muzika — la ga- 
leotta! — mogla bi da ga — i to ne za dugo — skrene s tog 
pravca. Malo prije donio mi je pismo iz Čakovca, gdje je moja 
nesretna. rođaka s kćerkom zasužnjena. U svome dvoru! što 
je imala, sve su joj razgrabili. Danas je puka sirota, i Bog 
sAm zna što joj još spremaju. Jedino svoje ufanje vidi u meni, 
a što mogu ja, to najbolje znaš ti, Alvize. Evo, i pismo mi 
šalje za francuskog kralja ... 

— Upravo sinoć govorio sam s njegovim poslanikom. 

— Jeste li što spominjali — — —? : 

— Nešto sam mu natuknuo o uroti, a on meni opet da je 
Njegovo Veličanstvo najkršćanskiji kralj vrlo zlovoljan zbog 
glasina, što se pronose, kao da ju je i on podržavao i potpo- 
magao ... Poslanik se međutim nada da će i bečki cesar 
ubrzo i sam uvidjeti da su njegove sumnje neopravdane . .. 
Ovo ti napominjem, da se ne bi i ti predavao pretjeranim ilu- 
zijama. što je pak do toga pisma, ja bih možda i našao na- 
čina da ga uputim Kralju Suncu, ali koristi ne vidim otuda 
nikakve, štaviše, ono bi moglo zalutati i pasti u nečije nepo- 
zvane ruke i nesretnu gospođu još jače opteretiti. 

Nato Orfeo razmota pismo, što ga je. banica pisala njemu 
lično i prevede mu ga od riječi do riječi, 

— Njezino stanje mora da je zaista užasno, a sve me je 
više strah, da je i bez izlaza. Naš Marino Zorzi javlja iz Mod- 
linga, da u Beču smatraju grofičinu bolest pukim pretvara- 
njem, a pisma na cara i na razne druge ličnosti namještenim 
da proizvedu utisak na dvoru. Zorzi natuca kao da je Leopold 
prozreo tu igru i sad hoće da je silom izvuku — iz onog gra- 
da, što si ga prije napomenuo. Car je smatra nemirnim du- 
hom, smutljivkom, intrigantkinjom, jednom riječi opasnim 
buntovnim licem, koje treba što prije učiniti neškodljivim. 
Pored toga car drži da ondje u blizini ima ljudi, koji je žale 
i s njome simpatišu, a kako je onaj njezin grad još k tome 
ina dohvatu Turaka, to će je on što prije maknuti odanle. 

— Ona se uzda u mene, a što mogu ja, Alvize? 

Mlečanin raskrili ruke kao da ne zna ni sam što da kaže i 
zamukne, 

Neko su vrijeme sjedjeli šuteći. Alvize se prvi prene i reče: 

— Doba je ručka, Orfeo, ajdmo! 

Za njim se diže i knez i bez riječi krenuše prema »vili«. 
Pred vratima stajao je Tihoraj naslonjen o kameni stup, na 
kome je počivao širok balkon prvoga kata. Alvize naredi vra- 
taru, neka ga odvede u služinske prostorije, gdje će se odmo- 
riti i okrijepiti. 

Penjući se stepenicama Orfeo se primakne Tihoraju i upita: 

— Jesi li u Furlaniji vidio mladu gospođu Markizu ? 

. — Jure Mikulanić odveo me k Njenoj Milosti u Rosalis. 
Bijedna me je gospođa dočekala kao da joj nosim najbolje 
glase, a ja nisam znao da joj odgovorim gotovo ni na jedno 
pitanje. Ona je samo plakala i uzdisala. 

Poslije ručka Orfeo se i Alvize povukoše u pokrajni salon, 
gdje su duže vremena ostali u razgovoru. Frankapan je če- 
sto navraćao riječ na ono, što ga najvećma, tišti, dok se Alvi- 
ze trudio da ga iznošenjem nekih skorašnjih, dražesnih zgo- 
dica iz otmjenog venecijanskog društva rastrese. Uto se od- 
jednom razliježe odnekud zvuk gusala, isprva tih i bojažljiv, 
a što dalje sve puniji i bujniji. Čas se prelijeva u dubokim to- 
novima, čas se opet diže, da se na kraju popne do onih naj- 
tanjih, najviših. Čini se, kao da dvije duše razgovaraju, jedna 
muška, druga ženska, nježnija, ljupkija, dok se na kraju oba- 
dvije ne slože u sladak duo, i onako zagrljene, kao stopljene 
u konačnom triumfu ne zamru u krajnjem izdisaju punom 
neke goruće čežnje, 

— Ko bi to mogao \biti? — upita Alvize začuđeno, 

— Da nije to onaj moj — — onaj glasnik? 

U taj mah ukaza se na vratima sluga. 

— Otkuda ta muzika? — zapita Alvize. 

— Pa to je onaj mladić, što ga je k nama doni vratar po 
naređenju Vašeg Gospodstva, odgovori sluga. 

— Neka odmah dođe ovamo! 

— S violinom? 

— Pa — razumije se... 

Sluga ode, a Alvize se okrete licem k Orfeu: 

— Odakle je ovaj tvoj violinist? 

— Iz Rijeke. Inače bastard. Otac mu, neki Gladić, bio više 
godina gradski vijećnik. Stara riječka porodica, može se reči 
i dosta ugledna. Vijećnik, koji je nedavno umro, ima dva 
brata, jedan je kanonik stolne crkve u Ljubljani, drugi u Beču. 
Jedan, onaj u Ljubljani, gradi latinske stihove, drugi piše hi- 
storiju, ako sam dobro upućen također u latinskim stihovima. 


* Pored toga vijećnik je imao i jednog zakonitog sina, Ivana 


Franju, na glasu slikara, kome je prerana smrt, kako neki 
drže, presjekla put još većoj slavi. 

— Una famiglia d' artisti, dakle? 

— Zaista ... A ovaj, što si ga malo prije čuo, ima i svoju 
malu legendu. Mati mu je bila iz okolice, zapravo iz Kastva, 
vanredno lijepa i jedra djevojka. Na Rijeku je nosila mlijeko 
i povrće, zalazila i u kuću Gladićevih, i desilo se, da je pala 
u mreže vragometnog vijećnika, tada već udovca, poznatog 
ženskara, i izvukla se iz njih s posljedicama — — Pred svi- 
jetom je do kraja tajila svoju nevolju, i kad je došlo vrijeme 
da rodi, otišla je u neki gaj, što ga ondješnji ljudi zovu Tiho 
raj, valjda zato, što je tamo tiho kao u raju. Možda je otišla 
onamo u namjeri da svoje čedo zaguši, kaošto je to učinila 
jedna druga prije nje u nekoj drugoj kastavskoj šumi, ali bit 
će da joj nije dalo srce. Ostavila je djetence u onom gaju, a 
sama se uputila k moru. Idući tako naiđe na nekog pastira 
i reče mu, nek pođe u Tihoraj, ondje će naći jedno dijete, neka 
ga uzme i ponese njezinoj majci u Kastav. Ona je zatim na- 
stavila svoj put i sjutradan su je našli mrtvu u dnu uvale 
Preluka. 

— Pričaš, dočeka Alvize, kao kakav novelliere . .. A ono 
dijete, mislim — ovaj naš umjetnik? Dospio je valjda u ruke 
svoje babe, a ona ga je onda ponijela na Rijeku onome žen- 
Skaru, koji ga je posinio i — — — 

— Nije — nije — uleti Orfeo. Štaviše — — čini se da ju je 

stari Gladić izgrđio i otjerao . . . I tako nije joj ostalo drugo, 
nego da ga sama odgoji. Ne znam, koje je ime dobio na krstu, 
ali su ga već od najranijeg djetinjstva nazivali imenom onog 
gaja — Tihoraj ili još kraće: Tihi. Tacito ili Placido — ob- 
jasni Orfeo. z 

— Legenda je upravo graciozna i ako nije neobična. Ima 
u nas marinista, koji se ponose još bujnijim postankom, oba- 
vijenim aureolom, što su je sami sebi prišili i — — — 

Na vratima se pojavi Tihoraj s guslama ispod pazuha. Do- 
maćin mu rukom pokaza dno dvorane i Tihoraj naklonivši se 
uđe. 

— A sad nam zagudi nešto — obodri ga Orfeo. 

Dok je udešavao violinu, Alvize ga je osmatrao sve življim 
zanimanjem. Naročito ga se doimao onaj neki čudesni sjaj 
dubokotamnih očiju, pa fin profil pravilna, od sunca ponešto 
osmagla lica, a nada sve ono nešto sanljivo, što je mirno po- 
čivalo na njegovu licu, na očnim usnama i širokom čelu. Još 
većma morao se da divi gipkoći što se očitovala u živim kret- 
njama njegova tijela već u času, kad je prvi put pred njime 
povukao gudalom po žicama. Te su kretnje pratile njegovo 
sviranje od prvog takta do posljednjega, tako da se činilo, da 
svirač izvodi svoju muziku čitavim tijelom, a ne samo rukom 
i prstima. I što je dalje svirao, činilo se, kao da poprima neko 
drugo lice, dok se nije na kraju sav kao preobrazio, pa i zvuci, 
što su mu izlazili ispod gudala, kao da su se preljevali u svi- 
jetlo, neko čudesno. Alvize nije više vidio ništa, on je čak i 
zaklopio oči da bolje uživa u zvucima, što su mu se ljupko 
doticali srca i silazili u nj. Kadikad mu se činilo, kao da mu 
se duša razdragana onom muzikom odvaja od tijela, da zaroni 
. u rijeku punu neke blage Svjetlosti pa u sanjarenje, u kome 
su iskrsavale, nestajale i opet se javljale i mijenjale neke fan- 
tastičke slike, sjene, prividjenja. 

Za jedne kratke stanke okrenu se Alvize licem k Orfeu i u- 
pita šaptom: 

— Otkuda vadi ove svoje melodije? 

— Ja ne znam, a bbit će da ne zna ni on sam. Kad smo ga 
jednom o tome pitali, slegnuo ramenima i kazao: — Pa — ta- 
ko... Odnekuda se to u meni slegne i onda — kako srce kuca, 
tako i gusle moje dišu . . . Kako vidiš — same improvizacije. 

Tihoraj zasvira drugu jednu, u koju je — vidjelo se — 
ulio još više svoje duše. Pošto je iz gusala izmamio posljednji 
ton, izgledao je sasvim iznemogao. 

— Bravo! — zapljeska na kraju Alvize. Za sada nek je do- 
sta. Umoran si, treba ti počitka. Možeš ići! 

Tihoraj se nakloni i iziđe, 

— Ovo je za mene pravo iznenađenje, reče Alvize Orfeu 
pošto se opet nađoše na samu. Da je u ovome mladome čo- 
vjeku vanredan dar Božji, vidi se očito. Trebalo bi taj talenat 
samo još malo istančati, usavršiti. Svaka njegova kretnja po- 
kazuje da on nosi u sebi, u svojoj krvi, sve ritme, što ih je Bog 
dao, ali to bi trebalo dovesti u sklad s teorijom i sa zako- 
nima muzike, a to će bez učitelja teško postići. I ma kolik bio 
u njega talenat, njegov put k slavi bit će ometan, čak i zapri- 
ječen, ne nađe li se na vrijeme vješta ruka i fin muzikalni duh, 
koji će umjeti da ga vodi. Slušaj, Orfeo — de ti prepusti ovog 
čovjeka meni, ja ću od njega da napravim umjetnika. Onako 
od prilike, kaošto smo nekad od jednog vašeg seljačića stvo- 
rili Julija Klovija. 

— I kaošto ste napravili od one naše trsatske nazaretske 
kućice, za kojom je moj Fran Krsto toliko uzdisao, osmjehnu 
se blijedo Orfeo. 

— A što bismo tek napravili od Spasiteljeva groba, da nam 
je jednog dana osvanuo na Montaltu, kako je već to bio na- 
pola zasnovao Siksto Peti, kako vele, opet jedan vaše gore list 
— nasmija se Alvize. 

— Eto, vidiš, dali smo mi vama možda i više nego i sami 
znamo. Klovija vam je poslao jedan moj predak; drugi, još 
stariji, Martin Frankapan, morao je da ispravlja na Trsatu, 
što su pokvarili vaši loretski anđelići, i još biste nam htjeli 
oteti i ovog gudača. Uostalom, on je moj dragocjeni glas- 
nik, a ona violina mu je salvus conductus, ako hoćeš i vjero- 
dajno pismo, njegov putni list. Za njega i njegovu violinu ne 
postoje barem za sada, ni granice ni straže ni cenzure. Upravo 
je nevjerojatna moć, što je ima muzika čak i nad onim ljudi- 
ma, koji su već gotovo sasvim ostali bez zere čovještva. 

— Žao mi je onog mladog čovjeka! Bit će prava grjehota, 
izgubi li se onako u ništa — reče Alvize zamišljeno. Zatim 
ge naglo trže i prihvati: 

— Zaboravio sam ti reći. Večeras smo pozvani u Gradeniga, 


onog starijeg, ozbiljnog, pravog umnika. U zabavnom dijelu 


sudjelovat. će i Biancoletti, koji se nalazi ovdje, na prolazu u 
Pariz. Ti ga se zacijelo sjećaš! Domenico Bianeoletti, jedan od 
prvaka »Commedie dell! arte«, onaj — što vuče lozu — kako 
Se sam hvali — od Sbonfadellija, čuvenog mesara starog car- 
skog Rima, čije je klobase jeo jedini Nero! Inače je naš Do- 

imenico veliki ljubimac Luja XIV. i uopće čitavog Pariza. 
Kako mi Gradenigo reče, on će iza večere da odigra neki naj- 
noviji balet i još neke druge svoje majstorije. Ja bih htio da 
povedemo onamo i ovoga tvoga virtuoza. Gradenigo voli mu- 
ziku, pa će mu biti milo da čuje i vidi ovo čudo, ovaj por- 
tento. Pored toga ovakvo jedno veče moglo bi blagotvorno 
da utječe i na dušu mladoga čovjeka. Inače, uzvanika bit će 
malo, i to same mudre i pametne glave, Gospoda, koja doduše 
vole zabavu, ali i uman, ozbiljan razgovor. Među ostalima 
bit će i otac moga prijatelja Gradeniga. Upoznat ćeš ga i vi- 
djeti, kakav je to divan starac. Da ga čuješ govoriti o Gali- 
leu, o Padovi i ulici Borgo dei Vignali, gdje je stari sta- 
novao, a on, Gradenigo, pomagao u vrtu, što ga je uče- 
njak s&m obrađivao! Kako li se starac ponosi, što je i on 
bio negda jedan njegov »scolaro domestico«. I tako moj Orfeo, 
imat ćeš večeras prilike da vidiš, da i ovo naše vrijeme, kao 
i svako, što je prije nas teklo, ima pored svojih sjena također 
i najsvjetlijih strana. 

Nato uđe sluga i javi da u predsoblju čeka neki gospodin. 

— Idem da vidim ko je, reče Alvize ustajući. A ti, Orfeo, 
možeš da me tu pričekaš. Čim budem gotov, izići ćemo da se 
malo provezemo do Brente. Ti pak, Nane, naredi da budu kola 
spremna. 

Sluga se nakloni i iziđe. Ostavši sam Orfeo se opet zaveze 
u misli. Izvadio je i ono Katarinino pismo i ponovo ga 
pročitao. I dok je piljio u ona jadna, iskrivljena slova nepre- 
stano gu ga galijetali prigovori: što radi tu? zašto se ne makne 
i ne poduzme ma štogod? zašto se ne vrati na onaj svoj stari 
frankapanski kamen ii ondje nešto pokuša? 

A što i s kime? Najvjerniji su u tamnicama, a oni, što su 
umakli puški ili vješalima — u zatočenju. Velmože taru sebi 
ruke i vrebaju, kako bi od onoga, što je pljačkašima ostalo, 
prisvojili i sebi nešto. Tako i u Zagrebu kanonici, biskupi i svi 
drugi staleži u zemlji — — — Svi bi oni presretni bili, da 
mogu i njega, posljednjeg Frankapana, predati austrijskom 
krvniku u ruke, ako ni za što drugo, a ono da se ulaskaju nje- 
mačkim svemoćnim gospodarima. Možda bi takav jedan za- 
vršetak bio njemu, posljednjem Frankapanu, na čast, ali kakvu 


bi od toga imala korist ona jadna djeca, što već sjutra mogu. 


ostati kao prst sama, bez oca i majke? Jedna njegova očajna, 

u ovim prilikama gotovo bezumna gesta mogla bi stvar 

većma zamrsiti i one bijednike gurnuti još u veću strahotu. 
Da se tih tmurnih misli otrese, Orfeo se diže, ushoda se 

dvoranom, zatim stane do prozora i zagleda se u kraj pun ze- 
lenila i sunca, otmenih »vila« i lijepih, u lagane bijele tkani- 
ne odjevenih žena, zacijelo na povratku s kakvog gospodskog 
ručka u svoje odaje, gdje će se malo odmoriti, da onda na- 
stave svoj svakodnevni bučni život, što će se oduljiti sve ona- 
mo do noćnih malih ura. ' 

U dvorani odjeknuše koraci. Orfeo se okrene, i još nije pra- 
vo ni pogledao prijatelja i već ga obuze neka neodređena muč- 
na slutnja. Alvize je zaista izgledao sav smućen ne znajući 


što bi od neprilike. Naposljetku progovori: 


— Ima jedna neugodna vijest, Orfeo . .. 

— Za mene? Govori, Alvize! 

— Kod Signorie znađu za tvoj boravak ovdje. To su mi 
dali razumjeti već prije nekoliko dana. Onako pola u šali: da 
ne bih mislio, natuknuše, da je možda venecijanska policija 
zatajila . . . Danas mi je pak jedan od onih mojih pouzdani- 
jih poslao čovjeka s porukom za mene, a nažalost s nalogom 
za tebe, da se još ove noći izgubiš ne samo odavle, već uopće 
sa svega teritorija Republike, jer da je već izdana zapovijest 
da te se uhiti. ' 

Orfeo problijedi. 

— A ima li nade da bi se Signoria dala koliko umekšati — 
 — Nema, Orfeo . .. ni najmanje. 

— E, kad je tako — idem. Ali prije ću do Julije, da s njo- 

me udesim što treba i... 
. — Ne, za Boga! Značilo bi, kao da sam hitaš lavu u žvale. 
Čovjek mi reče, da Benedetto Giustiniani ima očit nalog, nek 
te mahom uhiti, tek se negdje pokažeš, — Stvar je tekla ova- 
ko: tajnik carskog poslanstva učinio je kod Signorie — kako 
Ono reče — posljednji korak u stvari tvog uhićenja. Čini se 
da je sekretarov odlučni ton proizveo na Dužda jak utisak, 
pa je naredio Lorenzu Stefaniju, neka smjesta obavijesti car- 
skoga tajnika, da je Giustiniani u Udini dobio nalog, da te 
uhvati, što će — ikako isti onaj Stefani reče, biti izvršeno još 
tijekom današnjeg dana. Kako vidiš — stvar je hitna. 

Orfeo se zamisli i poslije oduže stanke reče: 

— Vidim da mi ne ostaje drugo nego da nekud nestanem. 
Ali prije hoću da napišem pismo Juliji i upravitelju mog ima- 
nja Mikulaniću. 

— A jesi li promislio kuda ćeš? 

— O tome nisam imao kada da razmišljam. Možda ću u 

Rim. Ili u Genovu, a odanle u Paris. Znaš, ja bih ipak htio da 
pokušam s onim pismom moje rođake Katarine na Kralja. 

— Dobro, a dok napišeš ona pisma, ja ću ti spremiti neke 
adrese mojih prijatelja u Parizu ... Čisto sam utučen, a znam 
da će biti žao i Gradenigu i njegovim prijateljima . . . govo- 
rio Alvize s iskrenim žaljenjem. 

Opraštajući se s Julijom» Orfeo joj je u pismu punom tužne 
srdačnosti objasnio, zašto mora ovako naglo u — nepoznato, 
ali neka zna, da će ma gdje se nalazio, svi njegovi napori biti 
upućeni u cilju, da se nesretnicima pomogne. što je do nje, 
savjetuje joj, nek se što prije moguće i ona skloni što dublje 
u unutrašnjost Italije. »Nijemae je, veli, bezobziran, pa kaošto 
danas traži moju glavu, sjutra bi mogao da zatraži tvoju.« 
»U isto vrijeme — nadovezuje — pišem i mom nadgledniku 
Jurju, da ti u svemu bude na ruku. A moći ćeš u svako doba 
da tražiš bilo savjeta, preporuke ili druge kakve pomoći i u 
moga vjernoga Alviza«. Na kraju joj preporuči najveći oprez. 
»Svaka i najmanja nesmotrenost mogla bi biti fatalna za one, 
koje voliš . . .« 

I Mikulanića je uputio na Alviza. U pismu mu preporučuje, 
nek se češće prijavljuje u njegovu malom stanu u Merceriji. 
Tamo će primati potrebite obavjesti. Zatim siđe u baštu. Tu 
zateče Tihoraja, u nekoliko mu riječi objasni, kako mora 
smjesta preko granice. Izruči mu oba pisma i prihvati: 

— Njezinoj Milosti, gospođi banici ne pišem, jer ne bih za 
Boga htio da pismo, njoj namijenjeno, padne u ruke njezinih 
neprijatelja. Uza sve to ti ćeš već sada ravno u Čakovac 
s ovom mojom porukom. Reći ćeš joj, da moram odavle, i 
da ću najprije u Pariz s onim pismom ma kralja, a nju i sve 
njezine i naše mile neka Bog čuva! Ovdje sam, nadodaj, za 
njihovo oslobođenje poduzeo sve što sam mogao i još ću, što 
je pak do male Zore, reci, da će ona, ma što se dogodilo, biti 


i ostati moja jedina briga. Ti pak, Tihi, budi gospođi odan i. 


poslušan, pazi na svaki njezin mig, na svaku njenu želju. I 
tek što ti se zgoda pruži nastoj da se bilo kako probiješ do 
kneginje Jelene, i o svemu je obavjesti, a ona neka, meni preko 
tebe priopći svoje poruke. S vremena na vrijeme svraćaj i u 
Udine ili u San Vito, do mog Mikulanića. Ja ću biti s njime 
u vezi i ti ćeš od njega primati moje dalnje upute. 

Nastavljajući svoj razgovor s Tihorajem, Orfeo je u glavi 
tražio, kojim će putem on sam da udari. Kad ga Alvize opet 
dostiže, knez je već imao svoju osnovu. 

— Najprije ću, reče, u Bolognu do kardinala Pallavicinija, 
da mu preporučim Juliju, a odanle ću se preko Livorna ili koje 
druge luke prebaciti u Pijemont pa u Francusku. 

— Moja će te kola prevesti do Padove. 

“a Od srca ti hvala, Alvize. Hoću li ja ikada moći da ti na- 
platim sve, što si za mene uradio do sada i što će, sva je pri- 
lika, trebati još da uradiš! I tu mu napomenu ono o vezi, što 
bi je rad s njime podržavati. ' 

do Već sam i sam mislio na to. Kad stigneš u Pariz, prija- 
vi se u našem poslanstvu, ali ne pod svojim slavnim imenom, 
koje — kako ge vidi — Njegovom carskom Veličanstvu vraški 
smeta, već pod kojim drugim  . . 

rid Sada mi pada na um, usklikne Orfeo, da u rodoslovlju 
krčkih knezova Frankapana dolazi i jedan Marko, po redu 
treći, s nadimkom — škinela . . . Riječ je, kako vidiš, vašeg, 
venecijanskog postanka, a kako je Markov praotac bio 
ponešto grbav, ne bi bilo čudo, da su mu taj prišivak nadje- 
nuli vaši šaljivdžije. Onaj Marko III. živio je ođ vaše milo- 
stinje, a poslije nekuda nestao — Bog će znati kuda! Može 
biti, da slična sudbina čeka i mene, zato i držim da ne će biti 
.. odmet, prihvatim li već sada kao svoje ono starinsko 

— Marko Schinella? — dočeka Alvize, Pa dobro, a mi ćemo 
kadikad nadometnuti i — conte . . . Conte Marco Schinella ... 

— Kako ti drago! I ti Tihi upamti ovo ime i u saobraćaju 
sa mnom samo se njime služi. 

Nato se Orfeo izljubi s Alvizem i ispe se u kola. Konji za- 
grabiše. Orfeo se okrene glavom i nekoliko je vremena mahao 
rukom, Kočija je jurila dižući za sobom oblak prašine. Alvize 
je gledao za njom, dok mu je prva zavojnica ne ote oku. Za- 
tim mahnu rukom prema Tihoraju i zamakne u »vilu«. 

Tihoraj se nakloni i uputi prema Trevizu, 

NEBESKE LJESTVE 


»Zugeschweigen, dass diese Stadt 

(St. Veit am Pflaum oder Reka) 

viel — — — nherrliche Musicos — — — 
auferzogen und ernihret hat.« 

Valvasor: Die Ehre des Herzogthums Krain. 
(IV—XII—104). : 


1 


U gostionici »Zum goldenen Schwane« danas je neobično 
živo. Već od zalaza sunca ulaze u nju, pojedince i u omanjim 
skupinama, miroljubivi Birgeri nevelikog, baltičkog trgovišta 
i smještaju se, kako ko može, u uđobnoj sobi, u koju se ula- 
zi kroz kuhinju. U prvom redu sjede odličnici: Herr Biirger- 
meister ga svojim vijećnicima, pa pretstavnici državnih ureda, 
cehova i nekih drugih ustanova. Tri daljna reda sjedala za- 
premile su gospođe i neki starci, dok se ostalo općinstvo stislo 
uokolo da stojećke sluša gudača, što je juče iznenada pao od- 
nekuda u ovo njihovo mirno, malo, zabitno mjesto. I oni što 
sjede i ovi na nogama — svi ikao bez daha gledaju u mladoga 
čovjeka, što se na dnu dvorane, na drvenom, tek malo izdignu- 
tom podiju kao pomaman savija na svojim guslama izvodeći 
na njima zvukove, kako od slušača neko reče, čisto nadzemalj- 
ske. Nema nikoga da ga prati ni na harfi niti na kitari. Sam 
je sa svojom violinom. Ima trenutaka, kad se čini kao da on 
ne vlada gudalom, već ono njime. A nekako neizrecivo čudno 
je i onima, što ga slušaju. Stoje i bulje u njega kao ukrućeni, 
ali i preobraženi. I kao da im se je duša oslobodila svojih 
spona i prosula se na licu, u očima, u poluotvorenim ustima, 
u pogledu, što zanosi na ekstazu, osjećaju da im duše, odvo- 
jene od svog svakidašnjeg grešnog zatvora, lebde sada uzdignu- 
te u visine, otkud im se oku otvaraju vidici na stvari dosad ne 
samo nevidjene nego i neslućene. Kad mu se gudalo popne na 
najtanju žicu do najviših tonova, slušaocima se čini, kao da 
se to odnekud javljaju anđeli Božji, što silaze na zemlju da 
ispaćenom ljudstvu nešto milo kažu. A njihov vjesnik, njihov 

tumač i posrednik — to je on, onaj na podiju, bogodani umjet- 
nik, s onim zagonetnim svijetlom u očima, s onom dugom 'ko- 
som, što mu se kod svakog jačeg ritmičkog trgnuća razlijeće 
sad na jednu sad na drugu stranu, da mu se malo zatim, na- 
kon trenučanog smirenja opet prospe na ramenima. 

U njemu je očito neki naročiti, viši dar: njegova muzika ne 
samo što godi uhu, ona silazi i u najskrovitije dubine. Zvu- 
cima, što ih izvodi, on kao da opći s ljudima, kao da se raz- 
govara s dušama njihovim ..« 

Kad je sinoć stupio ispred njih veleći da će im nešto za- 
svirati, neki šu u dvorani ravnodušno slegli ramenima, drugi 
se i potsmjehnuli, a neki su čak i pomišljali, da ga napadnu 
gnjilim jajima i nevaljalim jabukama. Najgore su se ponijeli 
kartaši: digli graju, ne daju oni, da im kojekakvi »strugači« 
deru uši i da ih smetaju u igri. Ali gudač kao da za sve to ne 


 haje. Izišao pred gostionu, sjeo do vrata na zidić i uzeo da 


svira. Tek što malo razmahnu gudalom, a ono se oko njega 
stade da kupi svijet. Iznajprije djeca, pa djevojke, momci, a 
potom i drugi, stariji. I što su ga više slušali, to su im se već- 
ma otvarala srca i duše, i pošto svrši, svi mu izraziše želju 
da bi ga radi još čuti — i tako je evo nastupio i večeras, 
u dvorani, može se reći pred najuglednijim građanima, što 
sada bulje u njega kao u nekog čarobnjaka i u svom zanosu 
ne bi znali reći, pripada li sada on njima ili oni njemu. Svi 
su kao zamagjijani i osjećaju, da ni pastor u crkvi, kad pje- 
va ili propovijeda ni glumac kad na pozornici prikazuje naj- 
potresnije stvari, nemaju ovolike moći, koliko je ima ovaj sa 
svojom violinom. Uvelike su dirnuti i upravo smućeni zbog 
onoga, što se.u njima zbiva: ima trenutaka, kađ im se čini, 
da ih ona muzika nosi od jednog svijetla u drugo, ljepše, 
blještavije, nekamo daleko van iz ove doline suza, u cvjetne, 
zvjezdane predjele, gdje nema zavisti ni mržnje ni ljubomore. 

Kod mnogih to i ne traje dugo. Tek što na struni zamre 
posljedna nota, njihove se duše vraćaju u svoje grešne ljupine, 
da poprime svoje obične, svakidašnje navike, da padaju u ne- 
raspoloženja, da na umjetnika gledaju s potsmijevanjem —- 
ali on će već sjutradan biti daleko, jer je to njegova sudbina. 
On je sretan, ako mu u kesu pade koji novi groš, ali najvaž- 
nije jeste, što ga niko ne pita otkud dolazi, ni kamo ide... 
Njegovo golo ime — Tihoraj — ne bi jamačno pobudilo paž- 
nje, ali kako bi on mogao ljuđima reći, da dolazi onamo s un- 
garske strane, iz Munkača, gdje kći umorenog urotnika Petra 
Zrinskog, kuje osvetu protiv Njegova carskog njemačkog Ve- 

ličanstva i da ide u Pariz, gdje ga zacijelo nestrpljivo čeka 
neki gospodin Marco conte Schinella, pod čijim se imenom 
krije traženi i još neotkriveni konspirator Orfeo Frankapan! 

Lađa, što će mladog umjetnika prevesti u Liibeck i dalje do 
Amsterdama kreće tek sjutradan u zoru, no on je odmah po- 
slije koncerta napustio gostionicu »Zum goldenen Schwane« i 
u pratnji kapetana i dvojice mornara uputio se u luku. Ona 
tri morska zmaja bila su također među njegovim slušaocima 
i njemu se činilo da njihova, inače vječito namrgođena, lju- 
tim ledenim vjetrovima išibana lica, još sada trepere od za- 
nosa, što ga je u njima razbuđilo njegovo sviranje. Svoje ushi- 
ćenje nisu krili, čak su i digli nos u času, kad su stali uz nje- 
ga da ga otprate na brod. Kapetan je štaviše htio da se po- 
kaže još ljubežljivijim, pa je već putem naredio onim svojim 


mornarima, nek udese, kako će »der Herr Kiimstler und die . 


Dame«, koja je s njime, biti što udobnije smješteni. 

Dama, što ju kapetan spomenu, nalazila se već otprije na 
brodu. Neko je vrijeme šetala obalom, zatim se opet ispela 
na palubu i tu nastavila svoju šetnju. Mlada je, još nije na- 
vršila tridesetu, vitka u struku, lagana hoda, baš lijepa pla- 
vuša, velikih modrih očiju, pogleda vraškoga, a kad treba i 
umiljata. Takav joj je i osmijeh: u isto vrijeme ljubak i đa- 
volast. Već je njezina prva mladost bila neobično burna. Jedva 
što je ušla u svoje djevojačke godine, bacio je na nju oko 
mlad njemački čagnik. Jednog dana pokuša da metne na nju 
i ruku, ali ona mu se istrže i kao vjetar odleti k svojoj sta- 
roj baki, zalupi za sobom vrata i čvrsto ih zabravi. Nekoliko 
dana zatim onaj se časnik opet vrati, ali ne sam. Dva dragu- 
na, što ih je sa sobom poveo, na njegovu zapovijed provališe 
u kućerak i dok su oni mrevarili zaprepaštenu staricu i trpali 
u torbu, što se u kući našlo vrijedna, časnik je izišao napolje 
noseći u naručju lijepu plavušu. Djevojčica je vrištala i zvala 
u pomoć, ali se niko od seljaka ne usudi da joj bliže priđe. 
U pravi čas nanijela je cnamo namjera neke oružane ljude 
bana Petra Zrinskoga, i koliko bi okom trenuo, Nijemac se 
našao nosom u Kupi, što je malo niže šumjela, a oslobođena 
djevojčica odveđena u Ozalj. 

Banica ju je zavoljela već na prvi pogled. Na pitanja je 
odgovarala otvoreno, i ničim nije pokazivala, da ju je onaj 
događaj nekako naročito smeo, Tek pošto je čula da joj je 
baba od zadobivenih rana umrla, briznu u plač. Roditelje je 
već prije izgubila, i tako joj je ona starica bila sve na svijetu. 
A sada kuda će? Ima ona doduše i jednog strica, kapetana 

na nekom bamovom dvoru, ali Bog zna, hoće li je htjeti pri- 
miti! 

Banica, svojim ljudima uvijek dobronaklonjena, ubrzo ju 
je umirila riječima, koje joj i sada blago zvone u ušima: 

— Tvoj stric je naš vjerni službenik, ali je mnogo oronuo 
nešto od starosti, a nešto od neprilika. Ti znaš da je on druge 
vjere, luterove . . ., zato ga Nijemci i napastuju i neprestano 
mu se prijete. Bit će dakle najbolje, da ostaneš s nama tu u 
dvoru. Kaošto se našlo mjesta za tolike druge nesretnike, naći 
će se jedno i za tebe. 

I ona je ostala na Ozlju. Još nije tu provela ni punu nedje- 
lju dana, i već je svi smatrahu kao da je s njima odrasla. 
Punačka, u licu bijela i rumena, očiju živih, pogleda bistra, 
malo zagonetna, ona je mahom skrenula na sebe pažnju umne 
i pronicave banice. Njoj nije izbjeglo, da se u onoj maloj si- 
roti pritajuju neke rijetke osebine, koje bi trebalo razbuditi, 
ugladiti, odgojiti, upraviti pravim smjerom. I Katarina, žena 
uma i srca, dala ju je u ruke iskusnoj »meštrici«, nekoj staroj, 
malo čangrižljivoj usidjelici. Plođovi nisu izostali: djevojči- 
ca je u razmjerno vrlo kratko vrijeme lijepo uznapredovala, 
mada se je zajedljiva »meštrica« često tužakala, da ta pone- 
što odviše živahna curica pokazuje neko čudno umjeće u pre- 
tvaranju i da je kadikad teško ući u trag onome, što joj se po 
glavi mota. T ne znajući kako bi svoju učenicu označila, kaza 


nekom prilikom, da joj se mala mudrijašica čini kao neki di- > 


plomat. Banica se od srca nasmija, ali je otada i sama stala 
nešto pobliže da osmatra svoju štićenicu, i ubrzo dođe na mi- 
sao da bi je možda mogla upotrebiti u neke svoje naročite 
svrhe. To bijaše u doba, kad je urota bila već na putu ko- 
načnog dozrijevanja, pa je trebalo stvarati nove veze i kana- 
liće. Iznajprije ju je slala u Primorje, u Bakar k Bargigliu, u 
Novi k bratu, a poslije i drugud: u Zagreb, u Štajersku. Krsno. 
joj je ime bilo Magda, ali da ono njeno »diplomatsko« trčka- 
ranje ne udara odviše u oko, mijenjala joj je banica ponekad 
i ime. Od svih tih pozajmljenih imena, najmilije bilo joj je 
— Gabrijela. I to joj je ostalo. 

Posljednju poruku ponijela je iz Čakovca u sjevernu Ungar- 
Sku, kneginji Jeleni. Onuda se buna tako rasplamsala, da se 
djevojka više nije mogla vratiti. A kako su međuto stigli gla- 
govi, da su urotnici uhićeni, a njihova dobra opustošena, Ga- 
brijela odluči ostati uz kneginju, koja je sa Svoje strane ta- 
kođer željela da je ima uza sebe. 

Tu ju je zatekao Tihoraj. Prvi put mahom poslije pogibije 

u Bečkom Novom Mjestu, u vrijeme, kad je Jelena bila već 
u vlasti svoje svekrve, Sofije Bathory. Nedugo poslije žesto- 
ko započete bune morala je i mlada kneginja i muž joj Fran 
Rakoci da polože oružje. Kad se malo zatim buna ponovo ras- 
plamsala, osta mladi Rakoci na zahtjev svoje odlučne i ener- 
gične majke — tada već fanatične katolikinje — na strani 
kraljevoj i kneginja Jelena morala je ogorčena i obeshrabrena 
skrštenih ruku da gleda, kako joj osveta izmiče . .. 

Vrijeme prolazilo i na kneginju udarile nove muke. Na mla- 
dog joj muža navalila bolest, koja ga je đugo jela, dok joj 
nije naposljetku podlegao. Ni u tim tmurnim trenucima nije 
Gabrijela napustila kćerku svojih negdašnjih gospodara, uz 
nju je ostala i poslije, kad se u srce mlade udove uvriježila 
nova ljubav. Štaviše — Gabrijela je između svoje mlade go- 
spodarice i još mlađeg vojvode ungarskih ustaša Mirka To- 
kolija, držala vezu, nosila ljubavne poruke . .. A negdje u isto 
vrijeme pala je i sama u slične mreže. Tihoraj, što se je uto 
opet vratio u Munkač, pogledao joj nešto dublje u oko — i 
ona njemu ... i kad ga je kneginja, kao vječitog glasnika 
svoga doma, otpremila s jednom porukom po drugi put u Pa- 
riz, htjela je i ona da mu se pridruži. I tako je Gabrijela po- 
vezala svoju sudbinu s njegovom. 

Ali ako njih, dvoje i živu kao muž i žena, oni to pred zako- 
nima crkve nisu. Drukčije i ne bi moglo da bude. Ona je dru- 
ge vjere, evangeličke, kaošto bijahu i svi njeni stariji: djed 
i otac i stric, Ivan Zmajlović, što sada počiva u jednoj crkvici 
u Grižanima više Crikvenice. Zna Gabrijela za opasnosti, ko- 
jima su izloženi sljedbenici nove vjere, zato ona tu novu ri- 
ječ čuva negdje duboko u duši, ali ne bi bila voljna da je-ni 
za što na svijetu zataji. Zbog te nove vjere ubili su joj Ni- 
jemci oca, a majku natjerali te se u svom očaju sama skon- 
čala. No najviše joj se je usjekao u dušu nevoljni djed, Od 
čitave porodice on je prvi prešao na novu vjeru i tako ju je 
vruće prigrlio, da ju je propovijedao i drugima, zbog čega je 
na sebe navukao mržnju mnogih. Jedne večeri — ona, Gabri- 
jela, bila je tada vrlo malena — djed je u kuhinji čitao psal- 
me i svi su ga nijemo slušali. Najednom provali u kuću ne- 


. koliko draguna, nasrnuše na djeda i već su htjeli da ga izvu- 


ku napolje, ali im se on istrgne i uzmakne do ognjišta. A oni 
kao vuci za njime. I sad je nastupilo ono, što joj ne će ni- 
kada iz pameti . . . Krvoloci htjeli silom da ga ođanle izvuku, 
a starac se uhvatio rukama za ognjište. Oni sve jače navalju- 
ju, a starac kao da mu se ruke zabole u kamen, neda se... 

Priskočio i otac, ali još se nije pravo makao i već ga nečija 
sablja oborila na zemlju. Majka udarila u zapomaganje, pla- 
kala je i ona, Gabrijela, ali nije skidala oka sa djeda, što se 
još grčevitije stisnuo uz ognjište i ne popušta zulumčarima. 
Naposljetku zamaknu neko od onih zlotvora mačem i odsije- 
če starcu obje ruke. Onda su ga digli i odvukli kroz vrata. 
Neko se vrijeme čulo, kako svojim hrapavim glasom pjeva 
neki psalam — potom sve utihnu. Djeda su sjutradan našli 
mrtva negdje pokraj potoka . . Još sada zuji joj u ušima 
onaj psalam, posljednja molitva izmrevarenog starca. 

Ban i banica su sve to znali, i nikada nisu pokušali da joj 
iz duše iščupaju ono, što joj je djed još malenoj usadio u 
dušu. Oni stu, štaviše, u svojoj službi držalk i strica Ivana 
Zmajlovića, mada su znali da i on časti Boga po novoj vjeri, 
a to ona, Gabrijela, svojim gospodarima ni mrtvima ne može 
da zaboravi. To je, što ju je i poslije njihove smrti držalo uz 
njihovu prvorođenu kćerku, kojoj je služila isto onako ođano 
i vjerno kao i njima. 

Da joj se nije na putu našao ovaj mladi čovjek, bila bi za- 
cijelo ostala uz nju i dalje, možda i do kraja svoga života, ali 
glas srca jači je i ona mu nije mogla da odoli. Sad je evo tu 
S njime — ni žena ni djevojka. 

Sretna? Zadovoljna ? 

To ne zna ni ona sama. Neka vidovita žena u Munkaču pro- 
rekla, joj je, da će joj sreća u životu biti vrlo nestalna i krat- 
ka vijeka. Otkad je svoju sudbinu vezala s njime, nerijetko 
joj dolazi, da razmišlja o tom zlogukom horoskopu. Dva ili 
tri puta ponovila je to proroštvo i pred njime. On bi se svaki 
put samo nasmijao i okrenuo razgovor na svoju muziku. 

Oh ta muzika! Jedna druga vračara, neka ciganka, tako- 
đer iz Munkača, upozorila ju je na neku opasnu suparnicu, što 
joj već sada križa putove, neosjetno i nevidljivo, ali stalno. 
To ne može biti nego ona đavolja muzika! Ona ga je svega 
zatravila, opčinila! Ne pušta ga ni onda, kad su njih dvoje 
na samu, jer ili uvijek nešto gudi ili pak sav blažen preklapa 
o nekim svojim serenadđama i drugim improvizacijama, što 
joj iz dana u dan postaju sve nesnosnije. I tako ona svakim 
danom sa sve više nepovjerenja, sumnjičenja i ljubomore gle- 
da u onu njegvu violinu. A on se samo smije, kadikad se čak 
i nekako čudno, zlurado kesi. 

I još nešto! Kad je prije mjesec dana svirao u nekom polj- 
Skom selu i kao obično nad onim se svojim guslama sav pre- 
Vijao, uze najednom neka žena da urliče: 


(-57-) 


— Ljudi, a što mi radimo ovdje! Ne vidite li da onaj gu- 
đač tamo ima u sebi nečastivoga, zatari ga sveti Križu! Po- 
gledajte mu oči ... Lola, 

— I jest tako! Pravo veli Hanka! — ozva se iznajprije je- 
dan pa dva i više glasova, dok se najzada ne diže zaglušna 
graja, zaječali povici užasa i prijetnje. Nato se jedni razbje- 
žali, kao da ih neko goni, dok drugi, srčaniji, derući se iza 
svega glasa: smrt crnome đavolu! — htjeli su da ga utuku, 
i bili bi, da im nije srećom umakao. To je prvi put, da se i 
u njenu smućenu dušu — a da ni sama ne zna kako —. uvukla 
misao, da on nije kao drugi ljudi. A s tom se misli uvlačila 
u nju i neka potmula bojazan . .. 

Ali jedna njegova srdačna riječ ili osmijeh, onaj nedužni, 
čisto djetinjski smiješak, mahom bi raspršio sve tmurne 
misli. Ne za dugo, jer dok bi je jednom rukom grlio, drugom 
bi već posezao za violinom, mrskom suparnicom, i tmurne bi 
misli opet iskrsle, izmiljile bi odnekud i sjele joj na Srce, a 
tada ne bi dostajala ni njegova srdačna riječ ni onaj djetinji 
osmijeh, da ih se otirese. Tako joj je i u ovaj mah, dok se 
sva nemirna mota po palubi ovog glomaznog njemačkog 
broda. 

Njegov povratak umirio ju je samo napola. U sumraku, 


što je već pao svud uokolo, čini joj ge kao da mu sada oči još . 


jače gore, a i inače joj sav izgleda kao preobražen. Kad osta- 
doše sami na krmi, on se sav raspričao o svom maloproš- 
njem uspjehu, o svojim oduševljenim slušaocima, o vanred- 
nom užitku, što ga je. i sam osjećao, dok je sav plivao u ne- 
kom neizrecivo opojnom nadahnuću. I sve tako — kao da ima 
pred sobom neko strano, tuđe lice, a ne nju, mlađu ženu, koja 
je ostavila svoj udoban život, samo da ga može slijediti puna 
vjubavi i od svega srca predano. Nakon skromne večere, dvije 
tri prigane ribice sa nešto hljeba, reče Gabrijela: 

— Ova mrtva ljuljavica postaje mi malo neugodna. Ne 
bismo li izišli na obalu pa da se malo prošetamo? 


— Čemu? — uzvrati on. Već je noć, a ja bih htio da se: 


malo odmorim. Da, treba da znaš, obećao sam kapetanu, da 
ću im još malo zasvirati . ... 
— Sada? I 
— Pošto povečeraju. Eno ih već dolaze! no : 
Gabrijela ne reče ništa, već se namrgođena diže i spusti 
pod krmu. mas. 
Uto se približi kapetan sa dva momara, od kojih je jedan 
nosio vrč vina sa dvije čaše, a drugi nešto voća i sira. 

— Evo kapljice vina za vas, a za gospođu dvije jabuke. 

— Gospođa je umoma; otišla je da otpočine, 

— Žao mi je, reče udvorno kapetan. S 

Tihoraj uze gusle i malo zatim lukom se raglijegoše zvuci 
serenade, koja je uvelike ushitila kapetana i njegove mornare. 


2 


Duša mu je već i otprije bila puna blistavih stvari, 
ali i takvih, koje su ga uzdrmale do srži i od kojih mu i sa- 
da, tek što mu iskrsnu u pameti, protrne biće njegovo čitavo. 
I baš ti jezivi prizori izlaze mu često pred unutrašnje oči, 
no nikada tako jasno, određeno, u tako živom relijefu kao u 
trenucima nepcsredno nakon večeri, kaošto bijaše i ova no- 


 ćašnja. Muzika, što ju je vadio iz onih svojih žica tamo do- 


lje u gostionici i malo prije ovdije pred kapetanom broda i 
njegovim mornarima, iziskivala je mnogo napora i upravo 


* prekomjerne grozničave uzbudljivosti, što mu i poslije izved- 


be drži dušu i srce u nekom neprekidnom treperenju. A to 
ga drži dugo, kadikad po nekoliko sati. U takvom stanju i 
raspoloženju on ne može da nalazi mira ni u kakvom zatvo- 
renom prostoru, mi malom ni velikom. Tako i noćas. Pošto 
se kapetan i njegovi mornari, vanredno razdragani, povukoše 
na počinak, Tihoraj se malo ushoda palubom, a zatim se 
smjesti na pramcu do samog kljuna broda i pusti da ga noćni 
dašak Baltičkoga mora hladi, ublažuje, smiruje. 

Lađa, nekakav nezgrapni »brik«, privezana je uza sam va- 
lomet, onkraj kojega se cakli more odrazujući neko tajan- 
stveno svijetlo, što dolazi sa sjevernih strana. More nije mir- 
no, ponešto ustalasano je i u luci, iako osim kratkih zama- 
haja zapadnjaka, jačem vjetru nema ni traga. No već sama 
blizina mora pa i ono ritmičko talasanje uspavale lađe upravo 
bi prijalo njegovu umornom tijelu i duhu, kađ ne bi bilo onog 
sablasnog svijetla, što na nebu tjera zvijezde, a tu na zemlji 
daje stvarima neke fantastične, stravične oblike. Ponekad 
mu se čini da i samo to noćno more mrmori' nekako čudno, 
potmulo. I što se na brodu većma stišava život, to onaj mor- 
ski šum biva dublji, potmuliji. A kad samo malo zaklopi oči, 
njemu onako pruženu na pramcu, ono muklo mumljanje do- 
zivlje i neke davno vidjene prizore i slike. Htio bi da ih se 
otreše, ali čim rastvori oči, ono mu ih avetno sjeverno svi- 
jetlo uskrisuje još u većem broju. Možebiti da to dolazi otuda, 
što je malo prije svirajući pred kapetanom i njegovim mor- 

narima nošen živim nadahnućem zaronio i protiv volje nešto 
dublje u svoj život! I zbilja dok su mu se prsti grčili na žica- 
ma, duša mu. je proživljavala za čudo samo ona njegova zbiva- 
nja, što su se slijedila nakon njegova rastanka sa knezom 
Orfeom. 

Najprije je otišao u Čakovac. Ali tu nije više bilo banice, 
ni ikoga od njena roda. Sjajni grofovski dom pretvoren je, 
može se reći, u ruševinu. I sjeća se, kako su mu na pogled 
one pustoši od sebe iskrsle u pameti riječi, što ih je toliko 
puta kao dječak čuo u crkvi: kako sjedi sam grad, 
koji bijaše pun naroda... I nikoga nema 
od svih, koji ga ljubljahu da ga potje- 
ši.... Stisnuta, okamenjena srca uputio se prema Gracu, 
kuda su, kako mu rekoše, odveli banicu i malu gospojicu. 
'Tu je doznao da je banica s kćerkom zatvorena u kući neko- 
ga Rollischa. Smjjesta pohita onamo, ali ući nije mogao, jer 
je već kod vrata naišao na trinaest puškara. Iz riječi prvog 
gradačkog građanina, u koga se obavjestio o banici, raza- 
brao je, koliko je svijetla gospođa omražena i zato nije više 
htio da raspituje za nju, da ne pobudi sumnju. A to ga je 
tjeralo u očaj. No već sjutradan naišao je srećom na tetu 
Ursu, staru, vjernu službenicu, koja je jedina ostala uz go- 
spođu, ali su već nekoliko puta zaprijetili da će i nju baciti 
napolje. A ona je svojoj gospođi bila vanredno privržena, već 
od dana, kad je došla na Grobništinu i zamolila groficu, da 
bi nju i muža oslobodila od tlake »i drugih služab«, I dobra 
je gospođa odgovorila »dekretom«, što ga teta Ursa svima 
pokazuje. Tu je grofica svojom rukom napisala »neka ioi 
bude na onom sto prosy ona supplicanta«. Ursa je malo za- 
tim ostala udovica, i otada se još više priljubila uz gospođu 
i bila je najsretnija, kad joj je ma u čemu mogla da posluži. 
Tako i sada, u ovim teškim trenucima. 


Tihcraj joj se oprezno približi i sazna, da je gospođa vrlo 


bolesna, ne može na nogama da se drži, od svih zapuštena — 
ona i mala gospojica. Haljine su na njima lagane, ljetne, i po- 


.derane, a nemaju drugih . . . Svaki čas dolaze glasovi, da će 


gospoju odvesti u neki Bruck, a gospojicu u kloštar. Obje 
plaču, jer ne znaju, što ih još čeka. 

On joj iskaza sve, što knez Orfeo poručuje banici i zamoli 
je, nek joj to oprezno saopći. I još se dogovoriše da će se njih 
dvoje sastajati češće čas ovdije, čas ondje, da se, kako starica 
reče, cni pakosnici ne dosjete. 

Tako je i bilo. Inače je najviše vremena provodio po gostio- 

nicama, gdije je svojim sviranjem ubrzo ušao u volju mnogih. 
Kadikad bi ga pozvali i k sebi za st6, i tu bi gradeći se 
dakako nevještim doznavao koješta . . . Ali ništa utješljivo. 
Kad bi kogod samo nešto natuknuo o uroti, drugi bi skočili 
kao pomamni i upravo sa zvjerskom zloradošću iznosili užas- 
ne kazne, koje čekaju konspiratore i njihovu »gemeine Meu- 
chelei«. Gdjekoji su natucali, da careva blagost ne pozna 
granica, pa da bi se lako moglo desiti da budu pomilovani. 


'Tihoraj bi se mahom požurio da to došapne Ursi, a ova ba- 


nici, kojoj su takve utješljive vijesti padale na izmučenu dušu 
kao melem. 

Ursa mu je često pričala i o maloj gd&pojici, koja je majci 
jedina utjeha, ali i velika žalost. Što će biti, ako ih silom 
otrgnu jednu od druge? A onda ona vječita misao na Beč i na 
sve što se tamo događa i što bi se još moglo da dogodi! ... 
A najviše vječiti strah pred onim najužasnijim, na što ne može 
ni da pomisli a da se pri tom ne zgrozi! Što će biti, ako ih 
ubiju! — uzdisala stara Ursa. Gospođa ih ne će preživjeti, 
to se na njoj i sada vidi. Već nije ni sjena od onoga što je 
bila, a i mala je u licu propala, nešto od straha, nešto od gla- 
di. Što će biti od jadnog djeteta, izgubi li u ovim sitnim 
godinama svoju dobru majčicu! — jadikovala Ursa. 

Da ne pobuđi sumnje, on je rijetko prolazio mimo kuću, 
u kojoj je banica bila zasužnjena. Kad se jednom ipak prima- 
kao malo bliže, ugledao je na prozoru malu gospojicu. Uči- 
nila mu se uistini vrlo blijeda, a blijeđ je bio i osmijeh, što 
joj je u onom trenutku igrao na usnama. Još istoga dana 
otišao je u slastičarnu i kupio nekoliko slatkiša i malo zatim 
predao ih je Ursi, da joj ih ponese. Mala mu je gospojica po 
starici lijepo zahvalila, što ga je potaklo da ju je svojim 
skromnim poklonima iznenadio još nekoliko puta. 

Bio je nekoliko puta u Beču, a poslije i u Bečkom Novom 
Mjestu, ali bi rijetko kada donio po koji bolji glas. 

Jednog dana, — pod kraj aprila 1671 — otišao je iz 
Graca i Ursa ga više nije vidjela. Šuljajući se oko Bečkog No- 
vog Mjesta sazna da su mu:oba gospodara odsuđena na smrt. 
U prvi mah htio je da bježi, ali nešto ga je vuklo da ostane, da 
se dogura do stratišta, da im bude bliže . . . I dogurao se, ali 
u času, kađ svjetina nije više mogla da gleda ono strahovito 
mrcvarenje na gubilištu, pa je stala da viče protiv krvnika, 
njega je odjednom obuzelo kao neko ludilo, krv mu se uzbur- 
kala i udario u vapaj. I kad se buka oko njega stišala, on se. 


još nije mogao da umiri, već je kao izvan Sebe neprestano vi- 

kao neke nesuvisle riječi. To je trajalo, dok nije došao do nje- 
ga stražar i odveo ga u zatvor. 

Kako su se u one dane među prestrašene Nijemce širile 
glasine o nekom prepađu od strane Hrvata, mnogi su držali 
da je i on u to umiješan. Tek nakon dužeg vremena, pošto se 
uvjeriše da su one glasine bez osnove, pustiše ga iz tamnice. 
Isti dan vrati se u Gradac, ali tu nije više našao ni jednoga 
od starih službenika banice Katarine. Zapitkujući oprez- 
no sazna od neke žene, da su banicu, kad već nisu htjele da 
je prime ni ljubljanske Klarise ni druge duvne u Kranjskoj 
i Štajerskoj, smjestili u samostan Dominikanki, a kćer joj 
Zoru odveli u Celovac, također u neki samostan. Banica je 
može se reći na smrti, a o djevojčici se više ništa ne zna. 

— Dobili su, što su zaslužili! — završi Nijemica svoje pri- 
čanje. 

Što će sada? Dugo nije razmišljao. Još istog dana odluči 
da će pokušati, ne bi li se kako probio do kneginje Jelene, da 
prema želji kneza Orfea u nje zatraži daljne upute. 

Našao ju je u đubokoj tuzi, potresenu, ali ni malodušnu ni 
uskolebanu. Premda je Sve znala, tražila je pojedinosti, sve, 
i one najokrutnije. Kad je čula da je u času očeva smaknuća 
bio i on blizu, htjela je da joj iskaže Sve točno kako je bilo. 

— Ali — Vaša Milosti — ja nisam vidio ništa ... 

— Pabio si tamo... 

— Bio sam, ali kad je krvnik digao mač, moje su se oči 
zaklopile. Nisam mogao da gledam, 

— A prije? Ko mu je skinuo gornju haljinu? Ko mu je raz- 
galio donju? 

— On sam. 

— Moj viteški otac! — kliknu kneginja, dok ju je u grlu 
nešto davilo. Uvijek velik, do kraja velik! A jamačno je i 
s&m uzvio onu svoju dragu, dugu kosu. Nije li? 

Ion, Tihoraj, odgovarao je na sva pitanja i sav uzbuđen iz- 
nosio, kako je slavni ban kleknuo, prignuo glavu . . 

— Drugo nisam vidio, ali sam na sebi osjetio bol, sav bol, 
kao da su u mene zarezali mačem, 

Ona je i dalje pitala. Je li otac drhtnuo, zastenjao . . 

— Meni možeš sve reći, Tihi! Kad ljudsko meso osjeti nad 
sobom hladan dah naoštrena noža, nikakvo čuđo, ako malo 
zatreperi. Meni možeš reći. Moj je otac bio junak, bio je do 
krajnosti hrabar i odvažan, ali nije bio od kamena, Smrt nije 
lakrdijaštvo, naročito na onakvom mjestu. Kad čovjeka na 


"gubilištu kolju, kad zarezuju u njega, a nada sve u času, kad 

mu se od tijela odvaja duh, čovjek nije odgovoran za posljed- 
nje jadne trzaje svoga smrtnog tijela. Ja sam čula da mu je 
glava tek na treći zamah sablje pala . .. Ti nisi vidio . 

— Nisam, ali sam osjetio . . . Gospodina Markiza, mučili su 


“još gore... Šest puta — — — 


— Znam. Krvnik je radio, kako su mu naredili ... Da su 
prokleti! . . . I Leopold i svi njegovi ortaci! 

— U zatvoru sam čuo, da je car na dan smaknuća platio 
šest hiljada misa, a dvjema da je i sam bio nazočan. 

— Kukavni licemjerac, misli da je time podmitio svezna- 
jućeg Boga! Da je proklet! A što si još čuo? — upita knegi- 
nja željna pojedinosti, što su joj razdirale dušu,.ali i poticale 
srce na sve veću mržnju. 

On nije mogao da se na mjestu donjeti. 

— O Tatembachu, Nadaždiju — 

— Injih su ubili. U zatvoru sam čuo, kako su pa Na- 
daždija lišili svih časti i naslova, Bilo je to u nekoj velikoj 
dvorani u Beču. Najprije su mu rekli, da nije dostojan bro- 
jiti se među barune i plemiće carstva, a nato ga je vratar 
uzeo za ruku, poveo do vrata i nogom odgurnuo u hodnik ve- 
leći: Idi, rebele, da platiš svoju nevjeru! 

— Jesu li tako postupali i s mojim gospodinom ocem? — 
upita Jelena problijedivši. 

— Ne znam ... Taj Nadaždi čini se da je bio velik straši- 
vica. On je zatražio i zadobio milost, da mu se otraga tiho 
približi krvnik, samo da ga ne vidi... 

Jelena ga prekide: 

— Pričaj ti meni o našima. Sve što si vidio i čuo o njiho- 
vim mukama i poniženjima. Meni to treba, govorila je ona uz- 
dignutim glasom, treba mi za moju osvetu, koja će biti straš- 
na. I ako budu svi zaboravili, ja neću nikada. Pamti, Tihi — 
nikada! 

Bila je divna u taj mah, upravo uzvišena. Oči su joj se neo- 
Bono gjale, čelo mrgodilo — živa slika i prilika junačkoga 

ana! 

I on nastavi da priča, a ona pogledom uperenim u njega 
kao da pije, guta svaku njegovu riječ. Mirna, nepomična, dok 
se on u svojim jezivim uspomenama sav grčio i gušio. 

Najviše ju je mučila misao na majku. Dok joj je Tihoraj 
iznosio, što je o njoj znao, kneginja je šutjela, ali je u licu 
neprestano mijenjala boju, ljupke joj se usne krivile, oči vla- 
žile, ruke drhtale, i sve veći nemir obuzimao je njeno čitavo 
biće. Disala je naglo i u očaju govorila: 

— Ija joj ne mogu pomoći . . ma 

Kneginja mu nije rekla, ali on je znao, da je i njezin položaj 
u kneževu domu vrlo težak. Mrka Svekrva Sofija sva 
zaokupljena mišlju, da se što većma dodvori kralju, muž, 
Franjo Rakoci, bolešljiv, iz dana u dan. sve slabiji, k tome 
udaljenost i nemir u čitavoj krajini uokolo — sve je to ome- 
ta da išta poduzme za oslobođenje svoje nesretne majke. Neki 
davni prijatelji Zrinskih i Frankapana bili su joj obećali, da 
će nešto pokušati, kad evo — niko se ne miče. 

— Svi su nas ostavili! ' 

I glasom punim gorčine optuživala je sve: i plemiće i neple- 
miće, velikaše i popove, a najviše one, koji su u domu njezina 
oca bili uvijek susretani više negoli kao prijatelji, a sada se 
evo kukavički pritajili. 


I kad joj jednog dana stiže glas, da joj je majci od straho- 


vitih duševnih i tjelesnih patnja potamnio um i da je malo 
zatim umrla, zatvori se u svoje odaje i dugo nije iz njih izišla. 
Kad se opet pokaza, bila je u licu sva blijeda, u tijelu shrvana, 
kao da je ustala iz neke duge bolesti. Poslije nekoliko vremena 
zovnu preda se njega, Tihoraja, i reče mu muklim uzbudlji- 
vim glasom: ' or 2 ' 
— Slušaj, Tihi. Mladi gospodin Ivan Ante, moj brat, može 
slobodno da se kreće i — kako na žalost čujem — ne gleda 
no kako bi ušao što više u volju cara Leopolda. Opatica Judita 
čini se da se sasvim i zauvijek smirila u svom kloštru u Za- 
grebu. Ostaje naša najmlađa, jadna i nesretna Aurora Vero- 
nika — nju bih ja htjela imati tu kod sebe. Ti si, Tihi, bio i 
ostao nama svima do krajnosti vjeran, ostani uz nas i una- 
prijed — mi ćemo još trebati tvoje pomoći, I to već sada, Pa 
ako ti nije teško, a ti se mahom opremi na put, potraži kneza 
Orfea i u moje ga ime zamoli, neka i on pokuša sa svoje stra- 
ne sve moguće, da ono tužno dijete izvuče iz kloštra, u Celov- 
cu. Ja ne vjerujem da su svi ljudi dolje u Hrvatskoj otvrdnuli 
prema nama i našem domu. Spomeni im oca, prikaži im nje- 
govo djelo, njegove napore i najveće žrtve u cilju, da ih pri- 
digne i učini slobodnima i reci im, da on, mučenik, od njih za 
sve to ne traži drugo, nego da mu iz kloštarskog ropstva istr- 
gnu ono njegovo nejako, a najmilije dijete. : 
I on je otišao dirnut do dna srca, Na polasku dala mu je 
kneginja lijepu poputninu, nekoliko zlatnika, ali i da mu nije 
dala ništa, on bi svejedno pohitao da izvrši, što mu je nare- 
dila. Kneginja se pozvala na njegovu vjernost i odanost, ali ma 
kolika bila ta njegova privrženost prema gospodarima Zrin- 

skim i Frankapanima, on je osjećao, da su oni za nj uradili 
mnogo više nego li on za njih. Bilo je to prije sedam osam 
godina. Upravo u one dane desilo mu se, da su ga riječki je- 
zuiti izagnali iz škole, a evo zašto. Kad su ono Kastavci ba- 
cili u lokvu kapetana Morellija, on se slučajno nalazio kod 
svoje babe u Kastvu, pa je sve čuo i vidio. I kad se sjutradan 
vratio na Rijeku svi su u razredu navalili na nj da im priča, 
Kako je bilo. O uzrocima bune znao je tek toliko, da 
su Kastavcima Patri jezuiti do kraja dodijali, naročito onaj 
njihov kapetan Morelli, nekakav grdni nasilnik, pa su ga do- 
vukli do vode i udavili. I kad ih je neki sudac pitao, ko ga je? 
— odgovarali su redom jedan po jedan: sam ga ja, moj brat, 
mojga brata brat i sudac Kinkela i svi do vragu tega! Nato 
je čitav razred prasnuo u smijeh i već su svi bili stali u jedan 
glas da skandiraju onu doskočicu, kad se najednom na vrati- 
ma ukaza strogo lice Oca Rektora, Smjesta je povedena krat- 
ka istraga i Tihoraj je morao u onaj isti dan da ode iz zavoda 
— za uvijek! j 

Za tu njegovu nevolju saznala je Benčićeva Ursa, prisna pri- 
jateljica njegove bake, pa kako je već tada bila u velikoj mi- 
losti kod grofice Zrinske, nije joj bilo teško ugurati ga u nje- 
zinu službu. Ubrzo je ušao u volju i samom banu Petru, mada 
je prigodom one bune nastradao i jedan njegov podanik, pa 
se zbog toga zagrozio Kastvu odmazdom. Ali kad je jednog 
dana Tihoraj pred banovom djecom ponavljao onu: »sam ga 
ja, i moj brat — — —«, ban, koji je to iz prikrajka slušao, 
priđe mu sav nasmijan bliže, potapša ga po ramenu i reče: 
— Tako valja, moj dečko! : 

Najviše im je omilio svojom violinom. Pored umnika, koji 
su se okupljali u dvorovima Zrinskih, lijepu su pažnju uživali 
u njih i pjevači i muzikanti. Nekom zgodom uzeo ga je ban 
sa sobom u Beč, prikazao ga nekom poznatom učitelju mu- 
zike i ostavio ga kod njega neka dva mjeseca. Nije: mnogo, 
ali za Tihoraja lijep korak naprijed. Ban bi ga bio i dalje ško- 
lao, da se nije u ono vrijeme sve više zapletao u onu svoju 
urotu i pomalo kao glasnika uvlačio u nju i njega, Tihoraja. 
Svejedno: neka mu je slava i hvala za sve što je kada za nj 
uradio! I bit će sretan, bude li mu dano, da mu svoju veliku 
harnost bilo kako iskaže, pa i mrtvu, kad već nije mogao živu. 


Viktor Car Emin: Suor Aurora Veronika 5 

Izvan valometa poput aveti neke pomaljao se jedrenjak ra- 
zapetih jedara. Već skreće u luku, po njemu se motaju sjene 
mornara lijeno i bez riječi. A što da i govore, kad su već do 
sada nebrojeno puta izveli iste ove manevre, a oko njih sve 
je tako spokojno i tiho, da bi — oni to osjećaju — prava grje- 
hota bila narušiti ma bilo čime ovaj sveti. nočni mir. : 

U toj tišini i samo grgoljenje vode ima u sebi nešto tajan- 
stveno. Možda se mali talasi razgovaraju o nečem podmuklom 
i strašnom, što se sprema negdje daleko na sjeveru, u carstvu 
vjetrova i oluja! : 

Vjetrova i oluja prohujalo je i preko njegove, Tihorajeve, 
glave mnogo, jer su mnogi i daleki bili putovi, što ih je do 
tada prevalio. Bio je i u Parizu. Onamo ga je uputio Jure Mi- 
kulanić, kad se na prolazu kroz zemlju Furlansku svratio u 
njega. Knez je poruku kneginje Jelene saslušao uzbuđeno ali 
i bespomoćno. I poslije, pošto se malo primirio, ostao je ne- 
kako nepomično skamenjen — vidjelo se na njemu, da bi nešto 
htio da učini, a ne zna što ni kako. I tako je bivalo iz dana u 
dan. Riječ je doduše bila tek o oslobođenju jedne djevoj: 
čice, ali.i to je nadilazilo njegove sile. Kako? Na koji način? 
— pitao se, i što je na tome većma lomio glavu, to mu je sve 
izgledalo zamršenije, nedokučivije, tamnije. i 

Dotle je njega, Tihoraja, privlačio Pariz, velik grad, gdje 
ima, istina, mnogo bijede, ali i mnogo gospodstva, Ima kra- 
ljevskih dvorova, sjajnih palača i bezbroj crkvi, u kojima se 
često izvode vanredne skladbe. Iz njih se kao iz nekog nepre- 
sušivog nebeskog vrela točili u njegovu dušu neslućeni preslat- 
ki zvuci. j 

U tom čudesnom građu pored svemoćnog vladara, koga svi 
nazivlju Kraljem Suncem, caruje još jedan velikan: Lully, 
koji nije samo tvorac čuvenih opera već i slavan virtuoz na 
violini. Koliko ima čara i ljepote u njegovom orkestru 
»des petits violons!« — Kolika sreća, igrati u onom skupu vio- 
linista! — uzdisao mladi Kastavac zanoseći se mišlju da bi 
jednog dana mogao i on da im bude drug. O tome je nekom 
prilikom natuknuo nešto i knezu, ali se u isti mah i 
zastidio te svoje, kako je i sam osjećao, pretjerane želje. I 
više nije na to svraćao razgovor. a ; , 

Međutim je knezu neprestano _podgrizala, dušu ona, kal (0) 
se viđi, od svih napuštena djevojčica u Celovcu. I ona požu- 
ćela artija na stolu, posljednje pismo rođake, Katarine Fran- 

kapanke, i nedavna poruka njene prvorođene kćerke — sve 
je to vapilo, da se što prije pomogne jadnome djetetu, 
a on evo još sada traži načina da to izvrši i ne može da ga 


nađe. 


Uto mu od vjernog Mikulanića stiže glas, da se je markiza 
Julija povukla u rimski kloštar sv, Tereze. 

— Slušaj, Tihi, kazao mu je onoga istoga dana knez. što 
više razmišljam, sve mi se većma čini da bi stvar mlade go- 
spojice u Celovcu mogla sada uzeti u svoje ruke gospođa 
Markiza. Nema sumnje da gospođa već i po svom odličnom 
porijeklu uživa u samostanu velik ugled, pa joj neće biti teško 
da stupi u vezu s prioricom celovačkih Uršulinka. Mislim da 
je vrijedno o tome malo bolje razmisliti .. . 

Poslije nekoliko dana knez se opet vrnu na onu svoju misao: 

— Uviđam sve veću potrebu da što prije zamolimo gospo- 
đu Markizu, ne bi li nam u onoj stvari bila na ruku. Držim 
da joj neće biti teško ishoditi da se preko predstojnice 
obrati u Celovac s molbom, nek joj predadu djevojčicu, 
koja bi — razumije se ostala s njome u Rimu, dok se 
drukčije ne odredi. Zato ćeš ti, moj Tihi, smjesta u Rim da joj 
to isporučiš, hoćeš li? Zgoda je dobra: godina crkvenog Ju- 
bileja, putovi svi puni hodočasnika — sve kao naručeno. 

Ko sretniji od njega! Vidjeti Rim, Papu, veličanstvenu crkvu 
sv. Petra, o kojoj se pričaju čudesa, a nada sve — slušati mu- 
ziku u sikstinskoj kapeli, o kojoj se toliko pripovijeda! 

Knez napisa Juliji pismo puno tužne srdačnosti, toplih alu- 
zija na prošle dane i zabrinutosti za budućnost, Napomenu 
joj, kako svi njegovi napori da joj spase m4 što od Franka- 
panske baštine, nisu urodili nikakvim plodom. Tako je i s imo- 
vinom Zrinskih. Jadna djeca! Bog sam zna, kako bi im rad 
pomogao, ali evo — ruke su mu sputane . ; . Zatim je prešao 
na Zoru, i izložio joj svoju želju, da bilo kako ishodi od ce- 
lovačkog samostana, nek djevojčicu puste u Rim, gdje bi se 
za nju drukčije providilo. 

O tome je u drugom pismu izvjestio i Jelenu. O kakvom 
prepadu na celovački samostan ne može, veli, za sada biti ni 
govora, kao ni o tom, da se mala izravno izruči njoj, Jeleni. 
Zato je i potreban ovaj obilazni put. 

Prije nego li će da zapečati jedno i drugo pismo, knez mu 
ih pročita: 

— Bolje je da znaš, što je u njima, ako bi ih u slučaju po- 
trebe morao uništiti. Možda će ti u Rimu gospođa Julija dati 
novih uputa. Nastoj da ih sve izvršiš, a zatim se bilo kako 

probij do kneginje Jelene, predaj joj ovo pismo i o svemu je 
obavijesti. 

I Tihoraj krenu, kao uvijek sa svojom nerazdruživom vio- 
linom. Već prvi dan naiđe na gomilu hodočasnika, kojima se 
mahom pridruži. 


4 


Ko bi ga gledao pružena na brodu, dok ovako doča- 
rava one već daleke dane, mogao bi razabrati, kako mu se 
pritom lice širi na osmijeh, u kome se odražava neko djetinj- 
sko divljenje, valjda od slika, što mu ih nabujalo sjećanje na- 
tiskuje sada pred oči. Te slike: lica i stvari, što mu ih mašta 
iznosi, kanda i nisu od ovoga svijeta. Može biti da im i ovo 
čudesno svijetlo, što dolazi iz nekih dalekih tajanstvenih le- 
denih krajeva, daje neki drugi oblik. 

Tako se njemu sada čine nekako neobični i oni hodočasnici, 
oni njegovi drugovi na svetom putu: jedni u licu blijedi, drugi 
pomodreli, očiju zaplašenih, kadikad uzdignutih k nebu kao u 
ekstazi, tijela drhtava, naročito u časovima, dok bi se šibali 
bičem ili drukčije mrcvarili. 

Onaj grozničavi zanos, ona sveta pomama, što je već pre- 
lazila u delirij, hvatala se ponekad i njega, prelazila mu u živ- 
ce, i u takvim trenucima izvukao bi svoju violinu i njome 
pratio nabožne pjesme i kantilene, što su ih hodočasnici po- 
vlačeći se zaprašenim cestama pjevali glasovima hrapavim, 
otegnutim, smalaksalim, potmulim, 

U Parmi pridruži im se suputnik, što je dolazio iz 
Cremone. Čovjek, kome je još daleko četrdeseta, razba- 
rušen, nasmijan, vječito nemirnih, živahnih očiju. Jedna mu 
je noga kraća od druge, ali on se sve onako hrom okretno 
zalijeće naprijed, mada to katkada izgleda i malo smiješno. 
Već mu se u prvi mah oko zadržalo na Tihoraju, stao uz nje- 
ga i još nisu prevalili zajedno ni pola milje, i već se sprija- 
teljili. 

— Ja sam Benzoni iz Cremone — Felice Benzoni . . . 


— A jeli vam što u rođu onaj neki Benzon, što se prije | 


više godina nastanio na Rijeci? 

— Ono mi je stric, odgovori šepavac kao s nekim zado- 
voljstvom. Zatim prihvati: — Možda ću i ja jednog dana ona- 
mo. U Cremoni mi je nekako tijesno. Nemam pravoga zani- 
manja. Evo na priliku — sada idem u Rim kao pellegrino, 
ali ne svoje duše radi, već za račun jedne ugledne gospođe, 

koja me je poslala u vječni grad, u nadi, da će joj ove moje 
šepave noge skratiti put do rajskih vrata, A što se smiješ? 
— poče on najednom da ga tiče. A zar nije tako nekako ura- 
dila i ona francuska kraljica, Katerina de' Medici? Nije li ona, 
samo da postigne neku milost, poslala u svetu Zemlju jednog 
svog plaćenika naredivši mu da na svaka tri koraka naprijed 
napravi jednoga natrag? 

Povorka je sve većma rasla, prilično se otegla, tako da su se 
već teško razabirala imena svetaca, što su ih oni tamo dale- 
ko na čelu sazivali. 

A Benzoni svijestan svog — kako ga je sam nazivao — po- 
slanja, zapjeva: 

— Che Sia quel santo che sia, ora pro nobis! 

I prihvati: 

— Blago gospodi, koja mogu na ovako lak način i bez ika- 
kve muke sebi da izmame oproštenje grijeha! Svejedno, ja se 
ipak nadam, da će nešto ostati i za mene... Pa zapjeva po- 
novo: — Kako vi sprijeda tako mi straga . . . ora pro nobis! 

Nato uze da veliča ovakva hodočašća. 

— Bog nek plati onome, koji ih je izmislio. Nisu ovo tek 
neke lake i neopasne šetnje, naprotiv, i putovi što vode: u 
Rim puni su mučkih zamka i stupica, odnekud može da za- 
prijeti nož, od drugud otrov pa razne zarazne bolesti, ali što 
zato: ako podlegneš, znaš što te čeka na drugom svijetu. Ako 
ti pak Bog i sreća dadu, da se čitav vratiš kući, koliko lijepih, 
slavnih stvari poneseš sa sobom, dakako u glavi, u pameti , 
koliki se oko tebe kupe, da te čuju, da ti se dive! 

— Che sia quel santo che sia — — — 

— Zar si već bio kada u Rimu? — upita ga Tihoraj. 

— Ovo mi je peti put, a tebi? 

— Prvi. 

.— Kad je tako, ja ću biti tvoj čičerone. Vidjet ćeš, što još 
nisi vidio i čuti što ti još nije nikada došlo do uha. 

Uvelike je volio muziku, i čim bi negdje stali da se malo 
odmore, navalio bi na Tihoraja da mu štogod zasvira. Neko 
vrijeme slušao bi ga ushićeno, zatim bi navrnuo razgovor na 
svoju Cremonu, domovinu, kako sam s ponosom. istaknu, naj- 
boljih leuta i najmiloglasnijih violina. 

— Famiglia Amati! — Andrea, Antonio, Nikola — anđe- 
osko trojstvo muzike. Violine, što ih izrađuje današnji patron 
Nikola, može se reći da ne gude nego pjevaju, govore. Ako 
te kada noge ponesu u one moje strane, ne zaboravi zaviriti 

u slavnu radionicu Nikole Amatija. Za njega se zna i u Ame- 
rici. Ovih dana došla su k njemu dva jezuita i nabavila ne- 
koliko violina za onu daleku zemlju. 

Jednog dana, dok su se iz mnoštva hodočasnika razlijegali 
tugaljivi akordi psalama, Benzoni opet spomenu Ameriku. 

— Ono mora da je neka čudesna zemlja! Koliko me puta 
napane nešto: da mi je poći onamo! . . . Samo ne znam, što 
bih ondje započeo. ' 


Tu se najednom trgne i zašuti. Dirnulo ga je pjevanje, što 


se sada krililo uokolo osobito skladno i vanredno raznježeno, 
i tako ga zanijelo da je i sam upao i nekoliko kitica otpjevao 
u horu. Zatim prihvati: 


— Amerika! Gle! to bi moglo da bude nešto i za tebe. Patri 


jezuiti čine tamo prava čudesa. Čitavu jednu zemlju pretvo- 
rili gu u raj, gdje su svi ljudi jednaki. Nema tamo siromaha 


ni bogatuna, svi moraju jednako da rade, ali svi jednako i po- 


čivaju. Patri su započeli ono djelo s ljudima, što se kriju u 
šumama. To su, istina, divljaci, ali im je duša čista od velike 
većine naših grijeha. A jesi li čuo, kako ih Patri k sebi mame? 
Ni varkom, ni lijepim obećanjima, već muzikom, 

— Muzikom? — usklikne Tihoraj u čudu. 

— Da, muzikom. Ili frulom ili guslom, i kad glas tih instru- 
menata odjekne u šumi, eno ti onih divljaka, gdje dolaze kao 
obajani po dva po tri, čitave gomile, i slušaju i svi razblaženi 
. dive se onim slatkim zvucima, i više se ne vraćaju u svoja 
dotadašnja boravišta. Ostaju s Patrima i zajedno s njima 
stvaraju novi raj na zemlji. I ona dva jezuita, što su nedavno 
nabavila kod Amatija violine otići će onamo. A mogao bi i ti. 

Tihoraj se nasmija, a Benzoni opet upade u pjevanje. 

Već gu se primakli vječnom gradu. Na jednoj raskrsnici 
naišli su na vrlo dugu povorku pokajnika, što su zamotane 
glave mosili u ruci svak po jednu ljudsku lubanju. To su 
braća sv. Sakramenta iz grada Viterba. Pjevaju psalme i idu 
svečano. Pokrajnim cestama i stazama pridolaze i druge ma- 
nje gomile hodočasnika: jedni bosonogi, drugi u dronjcima, 
jedni nemilosrdno bičuju sebe, drugi se bacaju u trnje i izvla- 
če ge od onud poprskani krvlju, a svi vape i tuku se u prsa. 

Papinski grad je već sasvim na domaku. Zvona zvone, mora 
da ih je sva sila tanjih i dubljih tonova, i svi se razlijevaju 
visoko u rijeke harmonija, koje mu i sada ovdje, na obalama 
Baltika, još zuje u ušima. 


— La Porta del Popolo! , . . poviče mu Benzoni u uho. 

Tihoraj ga je jedva čuo, zaglušen od zvonjave, od ti- 
suću glasova, što se dižu iz grla pomamljenih hodočasnika i 
od burkanja novih osjećaja, što mu u taj mah potresaju sr- 
cem i dušom. 

Prije nego li će da uđu, Benzoni mu prišapnu da je na tim 
vratima radila i ruka Michelangela. Na Ozlju, a još više u 
Novome to se je ime spominjalo čegto. Ma da je znao da je 
taj velikan stvorio drugačijih čudesa, Tihoraj je uzvinute 
glave, nošen onim silnim mnoštvom i đuboko potresen buljio 
u onaj slavni luk, što mu se sada nađvio nad glavu. Bilo mu 
je kao da ga je ostavila svijest, da sniva i.u snu gleda još 
nevidjene stvari: obelisk jedan visoki, crkvu neku sjajnu, a 
pred sobom dugu ulicu, a onda kud oko dosiže na sve strane 
tornjevi, u njima zvona, od kojih treperi uzduh, i srca i duše. 
Dugo je trebalo, dok je u vrtlogu, što ga je sa sobom nosio, 
došao opet k sebi i razabrao da je sred onog mnoštva 
ostao sam, bez svoga druga. Odvojila ih je bujica svijeta, i 
ma koliko Tihoraj vrtio glavom i povlačio uokolo svoj uzbu- 
đen pogled — prijatelju nigdje traga. Nije druge nego pu- 
stiti valu ljudstva da ga dalje nosi — pa što Bog da! 

Ni sam ne zna, kako je u onom metežu dospio do mosta 
pred neku velebnu građevinu. 

— Castel sant' Angelo! — čulo se sa više strana i sve su se 
glave dizale k čuvenoj tvrđi, o kojoj su se svijetom pronosile 
strašne priče. Ali gomilama se žuri da što prije vide najveće 
čudo katoličanstva: veličanstveni hram sv. Petra, božanstve- 
nu baziliku, kojoj nigdje na svijetu nema ravne. 

* Već samo pročelje uzvišene crkve i grandiozan, divnim ko- 
lonadama urešen prostor pred njime zabliještio ga sasvim. 
A tek kad ga je masa svijeta potisla u unutrašnjost, pod ne- 
uporedive svodove, pred sve ono pod njima, što već samo po 
gebi sačinjava triumf jedne religije! A kako bi tek bilo, da 


nije ovih bučnih gomila, što se guraju, da ge nagledaju, čega 


više nikada neće vidjeti u životu! Tamo negdje duboko na 
glavnom žrtveniku vrši se služba Božja. Kolika pompoznost, 
kolika bljeskava raskoš! A on stoji tu stisnut sa sviju strana, 
a najvolio bi biti sam, da u miru i na tenanu razgleda remek- 
djela, kojima su tu jedinstvenu crkvu u toku vremena ukra- 
sili umjetnici najvećeg glasa. Već se spremao da se bilo kako 
otme onoj stisci što ga je sa svih strana držala u nepomičnosti, 
kad se najednom odnekud razliježe hramom zvuk orgulja. 
Akordi se slijedili, razlijevali se nad glavama vjernika, dizali 
se pod veličanstveno kube, spuštali se, obuhvatali likove sve- 

taca, vijali se kroza šumu stupova . . . U neke upao je u njih 
zbor djetinjih glasova, kojih su se malo zatim uhvatili muški 
glasovi, od najtanjih do najkrupnijih, da Se svi ujedno stope 
u harmoniju, koja više nema ništa zemaljskoga. 

Tihoraj ne osjeća nikakve tjeskobe. Ne osjeća ni blizine 
ljudi, čini mu se da je sam u onom svetom mjestu. I dok se 
nad njime krile zvuci potresne »Glorie«, ni sam ne bi 
znao reći, kako ga je ono najednom misao prenijela u kraj, 
gdje je proveo svoje mlade dane, u skromnu riječku crkvu, 
gdje ga je njegov prvi učitelj, dobri kanonik Barčić, na tip- 
kama starih otrcanih orgulja upoznavao s prvim elementima 
tonova i upućivao ga, kako je muzika najuzvišeniji dar, što 
ga je Bog dao ljudima, da mogu s njime razgovarati bez ika- 
kvih posrednika. Jednom mu reče: — Nikad ne zaboravi one 
ljestve, što ge prikazaše u snu Jakovu na putu od Bersabeje 
u (Haran. To ti je ono mjesto u Starom Zavjetu, gdje stoji: 
»I usni, a to ljestve stajahu na zemlji, a vrhom ticahu u nebo, 
i gle, anđeli Božji po njima se penjahu i služahu . . .« I sad 
pamti: One nebeske ljestvice i oni anđeli što se po njima pe- 
nju i spuštaju — to je muzika, u kojoj se Svevišnji očituje 
u svoj svojoj svjetlosti, ljepoti i dobroti.« Dubinu riječi 
svog učitelja, blagog riječkog kanonika, nije Tihoraj još ni- 
kada osjetio ovako snažno, kao tu usred najčudesnijeg hrama, 
što ga je ljudska ruka sagradila u slavu svoga Tvorca. 

Ostatak dana proveo je lutajući gradom između spomenika 
. stare Slave i besmrtnih djela novijih majstora: zgrada i pa- 
lača, u kojima se odrazuje veličina nedavne prošlosti i ona sa- 
dašnjih vremena. Na svakom koraku prožimlju mu dušu nova 
udivljenja, ponekad čak i neko neobično zaprepašćenje. I tuda 
bi on majvolio biti sam, da može nesmetano upijati, što mu 
oči gledaju i uši slušaju, ali kudgod pogleda -— nigdje ni jedno 
mjestance ni slobodno ni prazno. Kud zakrene, u kojugod uli- 
cu, na kojugod piazzu — sve natlačeno, ma kamo stupio no- 
gom, udarit će u val mnoštva, u gomile pokajnika, u karava- 
ne najšarenijih hodočasnika, u grupe prodavača skapulara, 
agnus Dei, svetih slika, srebrnih križića, bisernih krunica i 
drugih uspomena. 

Pred crkvama oni isti jezivi prizori, što ih je već vidio prije 
svog ulaska u grad. Ljudi u hrpama čine i tuda pokoru iz- 
nakazujući nemilosrdno svoja zgnječena tijela. Gvozdenim ve- 
rigama mlate se do Krvi, što im curi niz suhe ruke i noge. A 
to nisu samo pučani, nekakvi prostaci, već je među njima i 
odličnih ličnosti, plemića, knezova, visokih crkvenih dosto- 


(-78-) 


janstvenika. Oni najvidjeniji provode vrijeme u postu i mo- 
litvi, drugi dijele siromasima hranu, treći uzimaju bjednije 
putnike na noćište ili u bolnicama dvore bolesne i okužene. 
Sva ta visoka gospoda, baruni, knezovi a čak i po gdjekoji. 
kardinali okupljeni su u bratstvima, na sebi imaju nekakve 
pravo vreće, nalik na one, što ih nose Židovi, kad čine po- 
oru. 

A koliko i kakvo šarenilo u nošnjama drugih muškaraca, 

od kojih su jedni u crvenim ili žutim haljinama, drugi u zele- 
nim ili crnim! Ima ih i u bijelim i modrim i tako redom! 
Mjesto viteških obilježja i uresa nose na sebi razne krstove, 
slike sv. Trojstva i druge likove svetaca. Ulicama se povlače 
ili svirajući ili pjevajući psalme, litanije i druge nabožne 
pjesme. Ulazeći u crkve, već na sam (pogled na kakvu relikviju 
vape iza svega glasa: Misericordia! Misericordia! 
. Ali ni u crkvama ne prolazi sve u najboljem Božjem miru 
i redu, i Tihoraju je najmučnije, kad mora na svoje oči da 
gleda, kako i pred samim žrtvenicima dolazi nerijetko do raz- 
nih nepodopština. Kod jedne tučnjave bilo je mrtvih i ranje- 
nih, od čega se Tihoraju pred očima gotovo smrklo. Činilo 
se, da ostale to nije ni najmanje smelo. Oni su i unaprijed 
pjevali psalme , .. A on, Tihoraj, nije znao kuda bi od groze 
i zaprepaštenja. 

Pod noć sklonu se u neku crkvu, smjesti ge u kutu i usnu. 

Sjutradan zaglavinja gradom u nadi da će gdjegod naići na 
onog svog znanca iz Cremone. Dostajao bi pako jedan sam 
pogled na pročelje kakve crkve, na neku još nevidjenu crkve- 
nu ceremoniju ili na koji od čestih neobičnih prizora na ulici, 
da mu misao skrene sa izgubljenog prijatelja. Već mu je po 
neki put došlo da potraži samostan Svete Tereze, da izvrši, 
što mu je knez Orfeo naredio. Čovjek, na koga se jednom 
obratio, reče mu, da se kloštar nalazi u ulici Strada Pia, i već 
se uputio onamo, ali ne učini ni stotinu koraka, a ono mu 
dopre do ušiju glas orgulja, što se razlijegao iz obližnje crkve. 
On uđe, i više nije mislio na sv. Tereziju. 

Tako bijaše i treći dan. Glavinjajući uokolo tako se umorio, 
te je poželio da otpočine, da se okrijepi, — a kad tamo gostio- 
ne sve pune. I gomile oko njega sve se motaju i ne daju mu 
naprijed ni natrag. Smeta mu i kutija s violinom, naročito na 
mjestima veće tišme. Već je sasvim očajao, kad osjeti, gdje ga 
neko drma za rame. Okrene Se, i nemalo se začudi ugledavši 
pred sobom okrabuljena čovjeka, koji mu bez obilazenja reče: 

— Ako si gladan, pođi sa mnom! 

Bio je tako zaglušen onim strahovitim metežom, užasnom 
grajom i galamom, da se ovom nenadanom pozivu nije ni za- 
čudio, a niti je što pitao, već je mahom otišao za onim ne- 
poznatim čovjekom. S trudom su se probijali kroz svjetinu, 
a na mjestima, gdje je strka bila gušća, morali su čekati, dok 
onaj živi zid ponešto popusti, da se mogu dalje provući. Išli 
su dugo, stigli do jednog mosta — Ponte Sisto — kako mu 
objasni onaj okrabuljeni čovjek, a pošto su prešli na drugu 
stranu i ušli u ulicu Lungaru, njegov pratilac stane pred ula- 
zom u baštu, sred koje se dizala palača s krasnim pročeljem. 

— Evo nas! — reče okrabuljeni i pokaza mu rukom nek 
uđe. i 

Pred vratima velebne zgrade stajala su četvorica u livreji, 
u unutrašnjosti na rasvjetljenom širokom stubištu ustobočio 
se također po gdjekoji livrirani sluga, dok ih je najviše bilo 
u gornjem katu, u širokom hodniku. Uto se otvoriše golema 
staklena vrata i Tihoraj osta časkom kao zasljepljen od mo- 
ra svijetla, što ga bacahu nebrojene svijeće s ogromnih svi- 
jećnjaka i lustera. Uokolo sve sama raskoš naročito na stije- 
nama uresenim slikama prvih majstora baroka. Barokni je 
i namještaj uza stijene, a najbaroknija su ona mnogobrojna 
lica, što sjede uz tri reda stolova i veselo blaguju i piju. Sve 
same čupave glave, razbarušene, lica obrasla bradom i dugim 
zaliscima, mnogi od njih cdjeveni u pokajničko ruho, neki 
u dronjcima ... 

Zapanjeno gledao je on u to čudo. — Što je ovo? — 
Kakvo je to društvo? — što će on među tim ljudima? — uze 
da se pita. Ali onaj okrabuljeni čovjek bio je međutim nekud 
nestao i u blizini nije bilo nikoga da mu na ta pitanja dade 
odgovor. Učini da će se povući, ali ga upravo u taj mah zovnu 
poznati mu glas. 

— Ehi, il violinista! 

Pogleda, a to mu sa stola u sredini domahuje onaj njegov 
znanac iz Cremone. Tihoraj osjeti veliko olakšanje. Na svojim 
lutanjima on je često nailazio na iznenađenja, kadikad i na 
najneočekivanija, i može reći da ih je sve primao prilično 
ravnodušno. Ovaj put se živo trgnu, i malo te ne klikne 
od radosti. U tren oka našao se kod šepavca, koji mu je već 
spremio i mjesto do sebe. : Ć 

— Koji slučaj! koji slučaj! — ushićeno će Tihoraj. Polo- 
živši pod sto svoju kutiju sjedne do Benzonia, di 

— Ali Božji čovječe, uze Talijanac da ga prekorava, zašto 
me se nisi čvršće držao? Kako si prošao? Gdje si sve bio? — 

navaljivao Bengcni, kome su se oči živo iskrile, zacijelo od 
pica. 

Tihoraj uze da priča, ali je ubrzo morao da se prekine, jer 
su uto pristupila neka okrabuljena lica noseći razna jela. 
Pošto su otišli, Benzoni mu se naže nad uho i prošapta: 

— Znaš li, ko je onaj okrabuljeni, što ti je donio i u čašu 
natočio vina? Glavom sam kardinal Ottoboni . . 

Benzoni uživaše gledajući kako je Tihoraj nato raskolačio 
oči pa prihvati: 

— Ja sam bio još bolje sreće. Mene je malo prije poslužio 
niko drugi negoli Sua Eminenza kardinal Decio Azzolini — 
Cavalier servente — ako ne i štogod više Njezinog Veličanstva 
bivše kraljice švedske Kristine. 

— One, o kojoj se u svijetu toliko govori! — u čudu će 
Tihoraj. 

— Dobro je, da si već o njoj nešto čuo, jer ako ti još nije 
niko rekao, znaj, da ge sada nalaziš u njezinu domu. 

— Tamemoj... — nasmija se Tihoraj pitajući se u isto 
vrijeme: čemu ta neslana šala? 

— Možeš mi i ne vjerovati .. . Pa i jeste malo čudno, gdje 
dame visoka roda, kardinali i drugi dostojanstvenici poslu- 
žuju ovakve bijedne hodočasnike kaošto smo ja i ti i svi ovi 
oko nas. Ajde da ti objasnim . . . Ne znam da li gi već čuo, 
kako ovdje u Rimu pored šačice svetih ljudi ima i čitavih 
legija strašnih razvratnika, naročito u visokim gospodskim 
krugovima? 

— Čuo sam nešto, ali volim ne vjerovati — — — 

— Ja bih ti savjetovao da vjeruješ. Inače mogao bi lako i 
sam da nastradaš. Ti dolaziš iz vučje zemlje, ali znaj, da oni 
tvoji vuci tamo nisu ni izdaleka tako opasni, kao mnoge naše 
gospodske zmije ovuda. Firenza, Bologna, a naročito Rim — 


oto su ti golemi »lambiki«, u kojima se neprestano priugotav- 


ljaju najfiniji otrovi. Tu blagodat donijeli su nam ovamo 
Borgije, paladini španjolske, slavne đavolje kulture . .. I 
njime, to jest otrovom, rješavaju se u ovim krajevima i naj- 
zamršenije stvari, razne bračne ekstravagancije, ljubomore, 
zavisti, što ih razbuđuju naročito visoka položajna mjesta. 
Hoće li na priliku neko da dođe do nasljedstva, a na putu mu 
stoji brat ili čak i otac — nema nego da se dohvati izvjes- 
ne bočice — i stvar gotova! Ovo treba znati, moj prijatelju, 
i biti na oprezu. Ako neko, pa i na tvoje oči, razreže jabuku 
na dvije pole i jednu turi sebi u usta, a drugu ponudi tebi, 
još nije rečeno, da ona tvoja polovica nije namazana kakvim 

finim otrovom. A gdje su drugi grijesi, nedjela i strahote, 
što ih gospoda gotovo iz dana u dan navaljuju sebi na dušu? 
Ta gotovo svaka druga njihova kuća ili je Sodoma ili Gomora 
ili jedno i drugo. Zato ge i dešava, naročito u vrijeme ovakvih 
crkvenih jubileja, da se grešna gospoda Sjete najzad i Boga 
i svoje duše, pa čine razna pokajnička djela, ne bi li time u 
Svevišnjega ishodili oprost. I ovo, što sada gledaš oko sebe, 
jedan je takav pokušaj . . . Čudno, nije li? gdje raskošni do- 
movi, u kojima godine i godine caruju najodvratnije infa- 
mije, jednog dana evo otvaraju svoja vrata siromašnim ho- 
dočasnicima, a dvore ih sama gospoda, dakako maskirana, u 
nadi da će to Bog vidjeti i primiti kao znak njihove velike 
pokore! 

— Pa zar i ova kraljica ima štogod na duši? 

—Iti pitaš! Što ja znam, ona je u Parizu, u svome stanu, 
dala odrezati grkljan čovjeku, na koga je posumnjala, da je 
izdao neke njezine namjere. I inače, kad se naljuti, izgleda 
kao prava sotona, zato ima i još koješta na savjesti. Ima 
snizi Benzoni glas — i jednog kardinala, s kojim vodi ljubav. 
To je onaj debeljko Azzolini — — — Priča se da joj je čak 
i iz konklava pisao ljubavna pisma. 

— I ona misli da će joj ova naša večera pomoći na sudnjem 
danu? : 

— Pomoći će joj i mise. Vele da je već sastavila oporuku, 
gdje stoji da za pokoj svoje duše ostavlja punih dvadeset hi- 
ljada misa! Promisli! A slavna Olimpia Pamfili, koja je za 
Inocenta X. više oblačila nego li vedrila u Vatikanu, platila 
je samo dvije hiljade. Ma kako bilo, treba reći da je ova ex- 
kraljica zaista umma žena. Voli sve lijepe umjetnosti, naro- 
čito teatar i muziku. 

Šepavac zašuti, jer se u taj mah razliježe dvoranom pjeva- 
nje, isprva tiho, potom sve jače. To su hodočasnici pjevali 
neki psalam. Pridruži im se i Benzoni, ali kao da se uto neče- 
mu dosjetio, odjednom se naže pod sto i sve onako pjevajući 
izvadi iz kutije violinu i preda je Tihoraju namignuvši mu 
da ih na onom svom instrumentu poprati. 

Neko se je vrijeme skanjivao, naposljetku popusti i zagudi. 
Pjevanje je malo zatim prestalo, ali je Tihoraj jednako na- 
stavio da svira. Uokolo svi zanijemili, gledaju u njega i po- 
božno primaju neke njima strane, ali slatke melodije, što se 
izvijaju iz njegove violine, I kao od želje da im se oduži na 
onolikoj pažnji, udari svirač u drugu improvizaciju, u kojoj 

je želio da im dade svea ono najljepše, što mu se u ova dva, tri 
dana nakupilo u duši. Bila 

U času, kad je na žici zamrla posljednja nota, u dvorani 
nastade živo pljeskanje praćeno burnim poklicima: bravo! 
Još se nije odobravanje pravo ni sleglo, a ono mu se približi 
jedan od okrabuljenih i pozva ga da pođe s njime, jer Nje- 
zino Veličanstvo želi da ga vidi. I neka sa sobom ponese i 
svoju violinu. 

Tihoraj se u prvi mah smete, pogleda svoga druga, koji 
mu kimnu glavom, kao da ga bodri, nek samo pođe. I Tiho- 
raj ode za onim čovjekom. 

Dvorana, u koju ga je uveo, bila je manje prostrana, ali 
puno raskošnija. Nešto od jakog svijetla, nešto od uzbuđe- 
nosti nije u prvi mah ni digao oči na skupocjene »arazze« i 
slike, kojima su pokrivene stijene. Plah mu se pogled jedva 
dotakao sjajnog namještaja i galanterija na njemu poređanih. 
Još dok je ulazio udarila su mu u oči dva okrabuljena gospo- 
dina, što su sjedila na taburetima, zatim jedan treći, dobro 
ugojen, pravilnih crta, nosa krupna, mesnata, ponešto ne- 
zgrapna. Bio je bez krinke, a gledao je ispred sebe zlovoljno, 
upravo mrko. Stajao je nepomično pokraj pozlaćenog naslo- 
njača, na kome se pružila gospođa, zacijelo kraljica, u opravi 
jednostavnoj, ali sva puna dragulja na rukama i oko vrata. 
I ona je krupna, ne više mlada, čak izgleda kao da je već 
prevalila pedesetu. U mladosti mogla je biti i lijepa — dok 
joj je sada lice bez svježine, a ruži ga i nos, prilično duga- 
čak. I oči joj gledaju nekako čudno, tvrdo, baš nemilo, 

Jedan od one dvojice, što su sjedjeli.na taburetima, priđe 
Tihoraju bliže i reče mu: 

— Njezino se Veličanstvo interesuje za vašu muziku, i želi 
da vas čuje, ali prije kažite mi naslov skladbe, što je kanite 
izvesti. ' 

— Ja sviram samo — iz glave . . . promuca sav zbunjen. 

Svi se nasmjehnuše, čak i onaj s nezgrapnim nosom nakrivi 
pralo usne. Kraljica se okrenu k njemu i nešto mu kaza pod 
glas. : j 

— Njezino Veličanstvo želi čuti ma što . . 
nehajno. 

I on započe. Na gudalu se isprva zamjećuje neka nesigur- 
nost, ali što dalje ruka se sve većma učvršćuje, zvuci se jedan 
za drugim izvijaju u ritmu, što ga guslaču daje srce. Niko 
— pa ni on sam — ne zna, kako i zašto sve to onako teče, 
ali — osim možda onog nosonje — svi se dive hitrini i gip- 


. reče nosonja 

kosti prstiju kao i onoj nekoj čudesnoj mađiji, što istječe iz 
violine. 

Zatim su došle na red varijacije na neke arije, što ih je 
čuo u Parizu. Odgvirao ih je s toliko vatre i duše, da se kra- 
ljica okrenula prema nosonji i rekla glasno, tako da .ju je mo- 
gao čuti i sam svirač: 

— Un autre Corelli! 

Nosonja stište usne i me reče ništa. 

— Nek dođe bliže! — odsiječe kraljica kratko, dubokim, 
gotovo muškaračkim glasom. 

Jedan se od okrabuljenih primače Tihoraju. 

— Njezino Veličanstvo želi govoriti s vama! 

U njemu se srce živo uskuca, Stupi pred kraljicu i duboko 
se nakloni. 

— Otkuda dolazite? — upita kraljica talijanski. 

— Iz Rijeke, Veličanstvo! 

— U koga ste naučili violinu? — upita dalje ne skidajući 
s njega oka. 

— Prve upute dao mi je neki stari riječki kanonik orguljaš, 
a ostalo naučio sam — mogu reći — sam — — — 

— Dobro, a koji vam se od majstora najviše mili? Carissi- 
mi — ili neko drugi? 

— Ne bih znao reći, Veličanstvo, jer ih ne poznam. 

— A čije je bilo ono, što ste malo prije odsvirali? 

— Moje, Veličanstvo! Ponekad uhvatim kakvu ariju, i ja 
onda na njoj pletem. Inače, mislim, da se sve ono u meni kupi, 
kupi, pa kad nabuja,: onda. se prelije u žice . 

Kraljica pogleda onog nosastog gospodina, koji je i sađa 
buljio ispred sebe sve onako mrko. Zatim se opet obrati Ti- 
horaju: > 

— A biste li nam vi mogli opet da odsvirate ono pređašnje ? 

— Bih, ali bojim se da ne bi izišlo onako. Kad ponavljam, 
obično mi nešto izbjegne ili nađolazi drugo — ja sam ne 
znam, kako to biva. 

— I sve teče lako, bez muke, zar ne? 

— Ne uvijek, Veličanstvo! Katkad, dok gudim, čini mi se, 
kao da me u srcu nešto boli, a u glavi peče . . . Onda igram 
življe, sve življe, ljudi vele da se pri tom sav previjam, da 
sam u takvim trenucima i pomalo smiješan, ali da im je moja 
muzika upravo tada najmilija i da bi najvoljeli plakati . 

Kraljica se osmjehnu, razmisli časkom pa preuze: 

— Vaše su improvizacije lijepe, grjehota da se gube. Tre- 
balo bi ih zabilježiti, a to biste mogli jeđino vi sami. 

— Kad bih znao — — = ' 

— Za to treba škole. O tome ćemo više drugi put. Vratite 
se sjutra — reče kraljica i kretnjom ruke pokaza, da je raz- 
govor završen. 

Tihoraj se nakloni i malo zatim iziđe. 

Dvorana se već napola ispraznila. Za stolom čekao je 
pr Tihoraj se spusti do njega i ispriča mu sve, kako je 

ilo, 

Šepavac se nasmiješi i reče sniženim glasom! 

— Tome se ja nimalo ne čudim. Kraljica, kako već napo- 
menuh, voli muziku, ali ne zazire ni od mladih ljudi, naročito 
ako su pristali kao na priliku ti. A kako se držao kardinal 
— onaj Decio Azzolini, o kome sam ti također govorio? 

— Jeli to onaj — s nosom? 

— Da, i s trbuhom, što je već do sada lijepo nabujao. No, 
što veli on? 

— Ništa, ali vidio sam mu na onom nosu, htio sam reći u 
očima, da mu nisam po ćudi. 

— Nikakvo čuđo, moj dragi! Kardinal zna kraljičinu slabu 
stranu, zato i drži mlade ljude daleko od nje. 

— I ti misliš da on to čini iz ljubomore? 

— Možebiti i od straha da ne bi kraljica kako drukčije ras- 
položila svojim imutkom. Već se naime uokolo ćuka da ga je 
učinila svojim baštinikom, Nego eno opet se neki dižu. Ajdmo 
i mi — vrijeme je! 

U predsoblju približi im se onaj isti okrabuljeni, što je 
malo prije Tihoraja predveo pred kraljicu. I sad mu se naže 
nad uho i reče kratko, bez okolišenja: 

— Njezino se Veličanstvo izvoljelo predomisliti pa vam po- 
ručuje da se više ne svraćate ovamo. 

Tihoraj kimnu glavom i ode za prijateljem. 

Na ulici ga šepavac uhvati ispod ruke i reče mu: 

— Nisam li ti rekao? Pa to je očito kardinalovo maslo. 
Zahvali Bogu da si i ovako prošao! Ti i ne slutiš, što je jedan 
onakav »cardinalone« kadar da učini, kad mu se neko nađe 
na putu! 

S obližnjeg tornja odbijala ponoć. Prolazeći onkraj mosta 
mimo nekakvu daščaru, Tihoraj stane i reče: 

— Da vidimo, ima li ko unutri! 

Proviri kroz poluotvorena vrata. 

— Nema nikoga, nadometne. Da prenoćimo ovdje? 

— Možemo, odvrati šepavac. 

Sa nešto slame, na koju su naišli unutri, prostriješe sebi 
ležaj i malo zatim zaspaše kao zaklani. 


6 
Probudila ih zvona. Kad iziđoše na ulicu, reče Tihoraj svo« 
me drugu: 
— Imam za kloštar sv. Terezije jedno pismo, Htio bih da 
ga predam. 


— To je u blizini Kvirinala. Ja ću te popratiti . .. 

Šepavac je znao gotovo čitavu historiju onog samostana i 
htio je da mu je iskaže, ali je svoje pričanje morao često da 
prekida, jer su metež i vreva po ulicama tako nabujali, da su 
njih dvojica nerijetko morali stati i tražiti načina, kako da 
se probiju naprijed. 


Benzoni je znao život sv. Tereze Avilske gotovo na izust. . 


Iznoseći njezine vizije padao je u zanos, i svaki put, 
kad bi izgovorio: la Vergine serafica, glas bi mu nekako čudno 
zatreperio. ' 

' — Ako ne znaš, Svetica je reformirala red bosonogih kar- 
melićanki, a našla se i jedna sveta duša, koja je htjela da se 
tako reformirane karmelićanke udome i u vječnom gradu. To 
je bila pobožna donna Caterina Cesi, kći donne Olimpie Orsini 
i Fridrika Cesi, vojvode di Acquasparta. Bila je udata za mar- 
kiza de la Rovere, koji je nakon kratkog vremena umro, našto 
je ušla u red karmelićanki i osnovala kloštar i sagradila 
crkvicu, što ćeš je domalo vidjeti. 

— A kakve su duvne u onom samostanu? 


— O njima se ne čuje nego dobro. Vrlo su pobožne, ali ge 


bave i kućanstvom i ručnim radnjama, koje ponekad izlaze 
iz njihovih ruku kao prava remek-djela. Svi ih hvale i po- 
štuju, a kako njihov samostan nije daleko od Kvirinala, deša- 
va se ponekad, da ih i sam papa počasti svojim posjetom. 

Nekakav sladak romon dopre Tihoraju do ušiju. Stane 
i osluhnu. Benzoni se nasmiješi: 

— Dva tri mlaza vode i gle kakva muzika! Ali takva se 
čudila vide samo u ovom gradu. A stvoriti su ih mogle samo 
ruke bogodanog umjetnika, kakav je bio Bernini. Slavan 
starac ... ; 

Tihoraj ga nije slušao. Sve je njegovo biće priklonjeno zvu- 
cima, što ih izvodi voda u onoj umjetničkoj školjei. Uto se pri- 
bližila gomila hodočasnika pjevajući i žagoreći, i čar blagoglas- 
nog romona bio je razbijen. 

Krenuše naprijed. Benzoni nastavi da govori o Berninju. 

, — Uz samostan bosonogih karmelićanki ima crkvica posve- 
ćena sv. Terezi sa Berninijevom slikom Svetice na glavnom 
žrtveniku. Un prodigio! 

Kad stadoše pred samostanom nadometne: 

— Dok ti izvršiš svoje, ja ću u crkvu da se nagledam 
one ljepote. 

Na ulazu u samostan naiđe Tihoraj na vrataricu. 

.— Što tražite ovdje? — upita žena. Ovo je samostan svete 
Terezije. 

— Znam, odgovori on. Imam jedno pismo — — — reče i 
pokaza joj naslov. ' 

Vratarica pogleda. 

— Pa to je za suor Giuliu ... 

—.Da, za gospođu Markizu. 

— Ivi biste htjeli da joj ja ovo pismo predam ? 

— To bih vas molio. Dotle ću pričekati ovdje: možda će go- 
spođa Markiza htjeti štogod da odgovori, : 

Žena se izgubi kroz nekakva pokrajna Vrata, a on osta sam 
obavit onim svetim mirom. I evo, među ove zidine, što odišu 
svetošću, zavukla se najnježnija od svih žena, što ih je na svo- 
jim lutanjima vidio. Sjeća se, kako ga je milo dirnula njezi- 
na ljepota, kad ju je prvi put vidio u Novom, Nije bila onako 
veličanstvena u hodu i držanju kao banica, ali joj je lice bilo 
tako nježno — djetinsko, a pogled tako plah i kao vječito 
začuđen, da su priprosti ljudi uokolo šaputali: pa to je neka- 
kav anđelić, što je malo prije sišao s neba! , . . Prije pet go- 
dina, kad je s njome bježao u Rosalis, učinila mu se 
Je u svojoj neizmjernoj tuzi potrta, slomljena, kao neka ma- 
donna — ispod krsta svog raspetog sina . .. Crte na licu osta- 
le su nježne, ali usne, kao da su se zanavijek zatvorile. sva- 
kom smiješku, oči svakom vedrijem pogledu . .. 

: Izvanjska se buka odbijala o tihe zidine samostanske i nje- 
zino zamiranje u ovom spokojnom kutiću uvećavalo mu je 
mističnu sjetu. i 
' Nato se pokrajna vrata opet otvoriše i vratarica, pomo- 
livši glavu reče mu, nek uđe. On se trže i pođe za njom u par- 
latorij. 

=“ one ... reče i ode. 

ao je pred rešetku u misli da će mu se gospođa pojaviti 
odanle. Onda mu se odjednom učini kao dar je grej lešta 
zašušnjelo. Okrenu se i sav se zbuni. Kroz niska vratašca na 

dnu izlazila je duvna sa crnim velom i bijelim plaštem. Lice 
bijelo, gotovo providno, jedino su još oči sjale negdašnjim po: 
jem, sada tek malo zastrtim. Ito je sve, što je ostalo od 
negdašnje svježe ljepote, što ju je onako živo ljubio mladi 
Frankapan! Išla je kao da se ne dotiče tla: lagano, gotovo bez 
šuma. Iz poluotvorenih usana, iz svakoga kreta, iz svega drža- 
nja odisala je tuga, rezigniran bol, ali i negdašnje gospod- 
stvo, dostojanstvo i plemenitost roda. Tihoraj je gledao u nju 
sav potresen, dok se nije obuzet osjećajem duboke samilosti 
utoliko sabrao, da je prignuo koljeno i poljubio joj ruku, bi- 
j mramornu. dut T 
PLA je tek vidio, da joj je haljina pod bijelim plaštem od 
vrlo grubog platna. Vidio je i kako se donji okrajak te dd 
haljine vuče po zemlji, valjda da sakrije izmrevarene gole 
noge. I na tu pomisao otisla mu se suza, koje nikako nije mo- 
gao da sakrije. Ona nije plakala, ali kad je ponovo digao oči 
k njoj, prividi mu se, da joj je lice | postalo još bjelje. 
I kapke je časkom Popa i njemu se učini, kao da joj je ti- 
ji drhat neki. ' ' ' 
jede na knez mi piše i o tebi, Tihi. Veli, da si u onaj 
krvavi dan — — — m ish. 

Tu joj se glas prekide, a glava klone kao pod nekim nevi 
ljivim teretom. i) radje“ 

— Istina, Vaša Milosti, bio sam tamo — — —, . 

Opet muk. Bijela gospođa gledajući sveđ o tle upita nakon 
oduže stanke glasom još tišim, kao podušenim: | 

— Ti si vidio — — moga gospodina — — u onaj čas — — 

dine prot“ 
Do dio sam ga. Gospodin Markiz držao je u ruci raspelo 
i je molio — na glas... s duo i 
: Ko pojedinosti mio htio da iznosi. Kako bi ih i podnijela, 
o slabašna i krhka! : 

Kaša je to i sama osjećala, pa nije pitala. A opet htjela 
bi još štogod da čuje. 

— Molio je dugo — rekao si — — like h 

— Mnogi su slušali njegovu molitvu, i svima je bilo teško. 

Tijelo joj obuze jači trepet. Dotetura do rešetke i prisloni 
ge o stijenu. Ruku složenih na grudi, glave oborene, usana zgr- 
čenih, nijema i nepomična osta gospođa nekoliko Loop 
pogledom uprtim o pod. Zatim se naglo trgne, uzvine malo 
glavu i prousti gotovo nečujno: Md Be 4 

— Imala bih još da te pitam . . . Postoja časkom i reče: 
Ne — sad ne bih mogla . . . Vrati se malo poslije . . . 

I uputi se prema malim vratima na dnu; ali prije nego što 
je onamo stigla, u tijelu se sva strese, zovnu ime Božje i gorko 
zarida. : 

Bolno uzbuđen Tihoraj iziđe iz samostana i zakrene u po- 
krajnu crkvicu sv. Tereze. Pred glavnim, Svetici posvećenim 
oltarom okupila se gomila svijeta i svi stoje pogledima upr- 
tim u sliku nad žrtvenikom. Među njima je i Benzoni. Ugle- 
davši Tihoraja povuče ga za lakat i pokazujući mu drugom 
rukom divnu umjetninu reče: 

— Kad sam bio posljednji put u Rimu, jedan mi je stari pop 
pričao, da je Bernini zamislio Sveticu kakva je bila u času, kad 
joj se ono prikazao jedan mali anđeo. Vanredno krasan i sav 
u sjaju, jedan od onih anđela, što ih nazivlju Serafinima... 
Anđeo imao u ruci strjelicu, odapeo i pogodio Sveticu u grudi. 
Kad je nebeski glasnik izvukao strjelicu, izvadio je njome i 
srce Svetice, i u njoj se otada zapalila ognjena ljubav k Bogu. 
Bol je bio vrlo ljut, ali je odmah za njim slijedila i neizreciva 
slatkoća, tako da je Svetica zaželjela, da bi onaj bol u njenim 
grudima potrajao do vijeka , .. A ti sada razmotri svu ovu 
ljepotu, da vidiš, kako je umjetnik umio da prikaže onu ljutu 
muku, što ju je osjetila Svetica od anđelove strjelice. Pogle- 
daj, kako je na onom lijepom mršavom licu Avilske djevice 
izražena patnja istovremeno s radošću, što joj prožimlje čita- 
vo biće. Tu neiskazanu radost i bol umjetnik je prikazao samo 
na licu Svetice, a ne i na golom tijelu, jer su se tome 
protivila stroga crkvena pravila. Ali Bernini umije da pravi 
čudesa i na haljinama svojih likova. Pogledaj samo one na- 
bore na njezinom redovničkom ruhu! Svaki od njih odrazuje 
po koji trzaj radosti ili bola ekstatične Svetice. Na to je mene 
uputio onaj stari pop, a ja evo tebe — — — 

Benzoni zamuknu i opet se zagleda sav zanesen u božan- 
stvenu grupu svete Tereze. S nje nije mogao da skine oka ni 
on, Tihoraj, naročito s patničkog joj lica, u kome mu se 
činilo da vidi odraz teškog bola, što ga je malo prije vidio 
na jednom drugom lijepom, ali i neizlječivom tugom zastrtom 
licu. 

Pošto iziđoše iz crkve Tihoraj reče prijatelju, da mora opet 
u samostan, neka ga časkom pričeka. 

— Vrlo rado, Tu malo dalje ima Fontana dell acqua Felice 
— još jedno remek-djelo. Ondje me potraži. 

Vratarica je bila obavještena da pusti Tihoraja ponovo 
u parlatorij. Tu je već čekala suor Julija, nešto smirenija, ali 
s nabuhlim očima i s nekim lakim treperenjem na usnama. 

Čim se za njime zatvoriše vrata, prihvati malo prije preki- 

nuti razgovor: . A 
.— A djeca? Kako vidim iz pisma gospodina kneza, njemu 

je najviše na srcu mala Aurora. : # Be 

— Da, Vaša Milosti! Nju mu je toliko preporučila pokojna 
gospođa banica . . . Najvolio bi da je se kakogod ovamo pri- 
vede da bude pod okom Vaše Milosti. 

— Pomišljala sam ja već i sama na to. I pisala sam o tom 
suor Juditi Petronili u Zagreb, i sad čekam, što će mi odgo- 
voriti. Moje pismo odnio je onamo neki fra Andrija, . koji 
inače boravi u blizini Kampidolja, u manastiru Ara Coeli. On 
mi je obećao da će sve poduzeti, da se ona sirotica dovede u 
Rim i smjesti u naš samostan kao suor Aurora Veronika. 
Mislim da će to biti i volja samoga Gospoda, kad se evo ista 
misao, a možda i u isto vrijeme, porodila u duši kneza Orfea 
i mojoj. Sve je to izloženo u ovom pismu, što ćeš mu ga na 
povratku predati. 

Zatim nadoveza: > Be, e € 

— Ako te pak put zanese u Celovac, i onu siroticu još za- 
tečeš ondje, uruči joj ovaj mali omot. U njemu će naći moj 
skroman poklon, rubac svete Veronike, što sam ga svojim ru- 
kama izradila, i pismo jedno . ... Ko zna, možda će ova mala 
uspomena na sveto Ljeto da ti otvori i put do one naše male! 
Ja ću se međutim moliti Bogu, da vas sve čuva. I tebe, naš 
vjerni Tihi. i . KA 

On se opet prignu, poljubi gospođi ruku, nakloni se i iziđe. 

Na urečenom mjestu kod česme dell' Acqua Felice dočeka 
ga prijatelj: 

— Brutta nuova! — Čuo sam pripovijedati da su prije dva 
dana nekakvi briganti napali hodočasnike, što su se vraćali 
svojim kućama. Oni su opet dobježali ovamo, a Sjutra će pod 
oružanom pratnjom ponovo na put. Da im se pridružimo i 
nas dvojica? f ; 

— Pa možemo. Ja sam i onako već izvršio svoje. 

— Ja također. Pa bude li ti s voljom, moći ćeš uzput da 
svratiš sa mnom do moje Cremone, da vidiš našeg slavnog 
Amatija i njegovu famoznu radionicu violina. Hoćeš li? 

— Pa — vidjet ćemo! A sada pusti me da se naužijemo 
divne vodene muzike. 

I kao prodahnut nekim pobožnim raspoloženjem zagleda se 
u one bistre vođe, što su mu svojom tajanstvenom muzikom 
zapljuskivale srce i budile u njemu nove romone, još nikad 
nečuvene melodije. 

Pod veče dogurali su se do kapele Sikstinske, u ko- 
joj je zbor izabranih pjevača uz pratnju orgulja izvodio po- 
znati Carissimijev Oratorij »Jonas«. Tu su ostali dok se sve 
svršilo i tek pošto su zamrli posljednji akordi orgulja, iziđoše 
i oni. Ali ni vani na ulici nije Tihoraj pod dojmom one uzvišene 
muzike mogao ni riječi da prousti. 

m Šepavac ga je gledao nasmijano, dok mu naposljetku ne 
aza: 

— Sad vidiš i sam, kako je naša sveta Mati Crkva mudro 
uradila, kad je ove genijalne kompozitore uzela sebi za naj- 
tješnje saradnike. Koliko sam puta čuo našega Amatija, 
gdje veli: Jedino muzici ima naša Crkva da zahvali što su nje- 
zine nauke i prodike ušle tako duboko u ljudska srca! 

Nato se Tihoraj trže, uhvati šepavca čvrsto za ruku i klikne: 

— Slušaj, i ja ću s tobom u Cremonu . 

— Bravo! — — lupi ga Benzoni po ramenu i obojica pođoše 
naprijed nošeni kao i u pređašnje dane ritmom zvona, što su 
uokolo brujali i pjesmom mnoštva, što se neprestano udaralo 
u prsa uz vječiti refrain: — Peccavi, Domine! Miserere mei! 


T 


U Cremoni zadržao se više nedjelja. Dozivajući to u pamet, 
on i sada na ovom dalekom Sjeveru sa zanosom ponavlja: 
neka je hvala Bogu i prijatelju, koji je ondje s njime podi- 
jelio i svoj krevet, nekakvu široku postelju »a la italiana!« 

Stari Nikola Amati primio ga je sa prijaznim smiješkom, 
kaošto velike duše primaju mlade poletarce. Htio je da ga 
čuje, i kad je pred njime odsvirao nekakvu improvizaciju, 
pljesnu starac rukama i uzviknu: 

— Non & mica poi tanto male, caro! 

— Ma come! — odjeknu uto sa pokrajne prostorije težak, 
hrapav glas. U isti mah ukaza se na pragu čudesna, okrupna 
glava malone sva zakopana u dugoj smeđoj kosi i čupavoj 
progrušanoj brađetini, 

— Ali ljudi Božji, nastavi vlasonja onim istim glasom, zar 
ste slijepi! Zar ne vidite, da taj varvar ne umije da drži još 
ni violine pod obratkom, ni gudala u ruci. 

— Ali — mastro Cecco, nemojte tako! — nasmija se stari 
Amati. Dobra se volja ne smije ubijati — najmanje u mlađih... 

Ne osvrćući se na to mastro se Cecco približi Tihoraju, po- 
gleda mu ravno u oči i reče: : 

— Onaj tvoj ortak tamo — i pokaza Benzona — kaza 
mi, da si negdje iz Senja. 

— Iz Rijeke — promuca Tihoraj plaho. 

— Rijeka ili Senj za mene je svejedno. Čaća ti je zacijelo 
bio jedan od onih Uskoka — flagello di Dio... 

— Nije — — — 

— Kad ja velim — da jeste, onda će biti tako i nikako 
drukčije. Ovamo tu violinu pa da vidiš, gdje joj je pravo 
mjesto i na ramenu i pod obratkom. 

Nakon te prve lekcije reče mu: 

— Ako ti je po volji da nešto naučiš, a ti se opet vrati. 
Ignorantone! : 

Izišao je zbunjen i ponižen. Htio je već istoga dana da ode, 
ali ga odvrati prijatelj veleći mu: 

— Ne gledaj ti na ono što govori, već kako o tebi misli. 
“A misli najbolje, to je malo prije kazao patronu Nikoli. Ja 
sam to čuo na ove svoje uši. — Un talentone — velim vam, 
ali magarac — baš tako je rekao — nije još izgrađen. Da ga 
je tek nešto izblanjati, pa da vidite čuda! Koliko sam pak 
mogao razabrati, on je pripravan da te izblanja. On će te pri 
tom obasipavati grubim rječetinama, ali na to treba da na- 
vikneš, kaošto je već odavno navikao i drugi jedan mladi čo- 
vjek, Stradivanio, koga ću ti pokazati. Sa svima je on jednako 
grub, zato ga i zovu Cecco il Burbero. ) 

I Tihoraj osta. Jednog dana upita ga učitelj; 

— Otkuda tebi ova violina? 

— Neki čovjek nije mome bratu imao otkuda da vrati dug, 
pa mu ju je ostavio; moj brat ju je onda poklonio meni ... 

— Tonio! zovnu Cecco, 

Mlad čovjek, Tihorajev vršnjak, koga su inače zvali i Stra- 
divario pristupi bliže i uze da osmatra violinu, što mu ju je 
pružio il Burbero. 

— Pa to je od onog drva, o kome ja često snivam, reče mladi 
čovjek nakon odužeg razgledanja. 

— Jesi li čuo? — obrati se Cececo Tihoraju. On već dugo 
sniva o ovom drvu, a ovo drvo — o tome ti dakako nemaš ni 
pojma — raste tamo u tvojoj zemlji, negdje više Senja, kod 
nekakvih jezera — to ćeš ti već doznati. A sada slušaj: mi 
ćemo tebe ovdje upoznati s nekim violinskim tajnama, koje 
su tebi, animalone, dakako, sasvim sakrivene, a ti ćeš, kad 
ge vratiš u onu svoju varvarsku domovinu, potražiti ono drvo 
i prokrčiti nam put do njega. Hoćeš li? Dobro! 

I Cecco il Burbero nastavi s lekcijama, Tihoraj se rasta- 

pao od sreće. Bilo mu je kao da se je u ovo nekoliko dana ' 
još tješnje srastao sa Svojim guslama. Činilo mu se da su 
zvuci, što ih sada vadi iz njih, još čistiji, prodahnuti nekim 
novim svijetlom, dok mu ruka svakim danom postaje sve gip- 
kija ali i sigurnija. 

— One tvoje improvizacije ne smiju da ostanu mrtvim slo- 
vom za druge; trebat će da naučiš, kako ge i one meću na pa- 
pir, nego o tome poslije. A ono drvo — da mi ga nisi zabo- 
ravio! 

Pozivao ga i u kuću, gdje se je il Burbero mogao nesmeta- 
no da bavi svojim učenikom, koji mu je — mada to i nije po- 
kazivao — ulazio sve više u volju. 

Mnogo otvorenija i srdačnija bila je majstorova kći Luigi- 
na, petnaestgodišnja, ali već potpuno razvijena crnka, svijetlo- 
Sivih, blistavih očiju, u kojima se usred odbljesaka jednog ži- 
vog temperamenta krilo i nešto čeznutljivo. Tihoraj je osje- 
tio, da joj se je on, sve onako stran, već na prvi pogled svi- 
dio, a dopala se, i ona njemu, te ne potraja dugo, i Luigina se 
njemu predala svom nježnošću svoje lijepe prve mladosti. 

Više nije mislio ni na zasužnjenu u Celovcu niti na rubac 
sv. Veronike, što ga je na sebi nosio . . 

Ali njihova ljubav nije mogla ostati dugo nezapažena. Prvi 
joj je ušao u trag otac, il Burbero. Iznajprije je dobro osapu- 
nao kćer, ondje, u njegovoj, Tihorajevoj nazočnosti, Zatim je 
stao sebe lupati po čelu: 

— A ja luda! — e che bestione! — kako sam mogao pri- 
miti u kuću ovog Uskoka! Kao da nisam znao, da je muzika — 
la regina delle tentazioni . .. 

— Mi se volimo — — jecala je djevojčica. 

— Što? Vi da se volite? To možeš ti za sebe da kažeš, a 
ne za njega. Ne znaš li ti, da je za muzikanta žena, koliko i 
ona arietta, što mu ponekad u uhu zazuji? Koliko treba onoj 
arietti da se prelije na strune i da na njima zamre, toliko 
traje i ljubav muzikanta. 

— Mi se volimo! — navaljivala Luigina, 

— Ti se varaš! — zarogobori otac. Pogledaj ovome »bricco- 
nu« u oči, pa ćeš, ako nisi slijepa, vidjeti, da tebe u njima 
više nema. U pepeo si se pretvorila, jer je takva sudbina žena, 
koje padaju muzikantima u žvale. On ne može biti bez žene, 
a žena ne može da se očuva od vatre, u kojoj i on izgara. Ako 
ne vjeruješ meni, pitaj majku — zaleti se il Burbero i mahom 
se okrenu k njemu, Tihoraju, i okosnu se na nj: 

— Ati da nisi više prešao preko ovog praga, jesi li me čuo, 

figlio d' un Uscocco! Smjesta mi se nosi ispred očiju! Fuori! 
Fuori! : 

I on se pokupi što je brže mogao. Čuo je, kako mala vrišti 
iza svega glasa, ali njezine suze nisu u stvari ništa pomogle: 
on se još istoga dana oprostio sa svojim prijateljem i krenuo 
prema Furlaniji, gdje je stigao nakon nedjelje dana. Neko se 
je vrijeme zadržao u sv. Vidu, kod Mikulanića, koga je izvje- 
stio samo o svom boravku u Rimu i o onome, što je tamo 
izvršio. 

— Ovih ću dana u Veneciju, do gospodina Alviza i molit 
ću ga da to tvoje javi gospodinu knezu u Pariz, reče Jure. 
.I opet nastavi svoj put. U Gorici sazna da se u Beču još 
boje nekih hrvatskih smutljivaca, koji — tako se barem go- 
vorka — podržavaju veze s kneginjom Jelenom u cilju da po- 
novo nešto zamute. Sada se i njemu samome čini, da ga po- 
gdjekoja lica, što ih sreta po cestama i putovima, nekako 
čudno osmatraju. I što se više približava Celovcu to ga se taj 
osjećaj jače hvata. Ponekad mu se koje takvo lice i pridruži, 
upusti se s njime u razgovor i postavlja mu pitanja, od kojih 
ga neka dovode u nepriliku. K tome na nekim mjestima izgle- 
daju i straže kao pojačane, dva ili tri puta naišao je i na voj- 
ničku patrolu — očito je da to nije bez neke svrhe. što dalje, 
sve ga većma Ssalijeće misao, ne bi li uputnije bilo odložiti 
predaju onog rupca na zgodnije vrijeme. Časkom se kolebao, 
no kad se malo zatim namjerio na skupinu hodočasnika, što 
su se vraćali svojim kućama u Poljsku, pridruži im se i on. 

Stigao je u Munkač u času, kađ se Franjo Rakoci borio sa 
smrću. I pošto su ga gahranili, trebalo je dugo, dok mu do- 
pustiše da stupi pred mladu udovu. Našao ju je shrvanu, ali 
neslomivu. Pitala ga je o knezu Orfeu, o markizi Juliji — on 
joj iskaza što je znao, i pokaza joj rubac, što će ga, veli, 
ponijeti u Celovac, čim to prilike dopuste. 

Kneginja uze rubac, osmotri ga i položi na sto. Poslije krat- 
kog razmišljanja prihvati: 

— Moja je želja, Tihi, da ostaneš tu u ovom dvoru, Može se 
desiti da te trebam ... 

I on osta. Zadržao se pune tri godine. I brzo su preletjele. 
Kneginja ga je često slala s porukama na razne strane. Po 
neki put probio se i do Beča, gdje se sastajao s mladim gro- 
fom Ivanom. Poslije je zalazio u tabor vojvode Tokolija, koji 
se je već tada pomamio za lijepom Jelenom. Ostalo mu je vri- 
jeme prolazilo između violine i Gabrijele. 

Međutim kneginja nije ni časkom smetala s uma misao, 

zbog koje je njen otac izgubio glavu. Ne veže nju s mladim 
Tokolijem sama ljubav, nego i misao na osvetu, što je dugo 
u srcu nosi a za sve one strahote, što ih je bečki dvor nanio 
njenu rodu. O tome je često razmišljala, i s njime, s Tihora- 
jem, vodila čitave razgovore o mogućnostima jednog novog 
ustanka u Hrvatskoj. Razumije se da bi to morao u svoje 
ruke da uzme sam iknez Orfeo, ' 

— Zato ćeš ti najprije u Pariz s porukama, što ću ti ih dati 
za kneza, a odanle ćeš u naš stari kraj, da radiš sve po upu- 
tama, što će ti ih dati gospodin knez, 

I on je otišao. A sad je tu na putu u slavni grad Pariz, gdje 
će drugim očima gledati i drugim ušima slušati ljepote, što 
ih je za svog prvog boravka ondje tek nazr6. Svi otada pre- 
valjeni putovi, maročito onaj u Rim, stvorili su od njega dru- - 
goga čovjeka, otvorili njegovoj duši nove vidike, i u onim 
tankim, najtanjim žilicama njegova bića zametnuli nove osje- 
ćajne pokrete, u srcu nove polete i zanose. 

Na istoku se pokazao mjesec kao sjajan polukrug i njegovi 
se srebrni odsjevi stapali s onom nekom tajanstvenom jasnom 
svjetlošću, što je dolazila sa sjevera. Predmeti uokolo popri- 
mali su još sablasniji izgled, a dokud je sezao pogled, činilo se 
kao da se Sve prometnulo u neki fantastični svijet. 

I Tihoraju se učini, kao da više nije na brodu, već da se i 
sam vinuo nekud visoko, navrh onih nebeskih ljestvica, što 
mu ih je tako često spominjao njegov prvi, dobri učitelj Bar- 
čić, pa da otud gleda sve ovo začarano carstvo. Kako li je 
to lijepo i svečano! Pa i sav ovaj njegov dosadašnji život! 
Život, istina, nemilo rastrgan, putovi po njemu svi ispresije- 
cani, porazbacani, ali dostaje jedan sam zamah gudala, da 
sve to isprekidano, često i suprotno svede u nešto, u svojoj 
neskladnoj razrožnosti zaokruženo, milo i harmonično, pa da 
onda sa vrha svojih ljestava obuhvati i s novim uživanjem do- 
čara sve, što je u svoju dušu primio na onim, za njegovo 
umjeće upravo presudnim lutanjima u Pariz, naročito u Rim 
i Cremonu. 

Osjeti srh u leđima. Postajalo je sve hladnije. Bit će da ni 
dan nije više daleko, jer se već ispod prove izvukla dva mor- 
nara, i koliko bi okom trenuo, obojica se ispela na glavni 


jarbol i stali da odrešuju neka užeta — znak, da je čas odlas- 


ka blizu. 

Diže se i on, došeta do krme, ozre se još jednom po hori- 
zontu, što se u nastajnom svijetlu isticao u sve jasnijim kon- 
turama — i-izgubi se pod krmu. 

MARKO ŠKINELA. 


Moje najdragše gospe, hižne tovarušice, za 


sada udove, gospe Annae Catharinae gro- “ 


finae Zrinske, | 

Moje drago srce! — — — — — — — — 
Ti se ništar nežalosti, ar je to tak moralo 
biti. V Novom mestu pred zadnjem dne- 
vom mojega življenja, 29 dan aprila me- 
seca o sedme ore pred večer, leta 1671. 
Naj te gosp. Bog z mojum kćerju Auroru 
Veroniku blagoslovi! Grof Zrini. 


l 


Usred jedne tijesne uličice nedaleko crkve Saint-Sulpice, u 
trećoj kući lijevo od trgovine svetih slika, brojanica, raspela 
i drugih nabožnih stvari, provodio je svoje turobne dane iza- 
gnanik, knez Onfeo Frankapan. Nije tu živio pod svojim drev- 
nim i slavnim imenom, već pod onim, što ga je napuštajući 
»Vilu« Michieli nabacio prijatelju Alvizu. Mada se u Parizu 
. nije gledalo na Talijane najboljim okom, naročito od vremena 
Katarine i Marije Medici, ipak je »la Commedia dell' arte« sa 
svojim Arlekinima i Skaramučama pridonijela, te se je ono 
neraspoloženje Parižana prema južnjačkim Latinima ponešto 
ublažilo, tako da s te strane nije Marko Škinela imao nikakvih 
meprijatnosti. Stanovao je u skromnoj ali urednoj kući brač- 
moga para Genovićve i Medarde Glisson. Glisson imao je pod 
svojom upravom čitavu flotu malih splavi, što su naročito u 
dane velikih sajmova krstarile Senom. 

U tom prijaznom domu proveo je punih devet godina. Izla- 
zio je samo za suha vremena, jer bi najmanja kiša prometnula 
ulice u nečiste kanale, po kojima je bilo teško gaziti. Ali ni 
za lijepih dana nije šetnja kroz pariske ulice bila baš ugodna. 
Svaki put, kad bi zapao u ulični vrtlog mnoštva, knez bi se 
sjetio šansoniera Coulangesa i njegovih stihova: 

Ah, sortons de Paris 
Maudit pays, 

Quel fracas! 

N' est pas 

Courir au trćpas 

Sitot qu' on fait un pas? 

Ali pjevač nije stao samo na tome. On nastavlja s invekti- 
vama i nadomeće, da svi đavoli zajedno ne bi pravili tolike 
buke. A tek u noći! Od užasne vike pijanica i drugih bjeso- 
mučnika ne možeš da stisneš oka! 

Quittons done cette ville infame! 
O tom novovijekom Babilonu ne sudi bolje ni Scarron: 
Un amas confus de maisons, 
Des crottes dans toutes les rues 
Ponts, €glises, palais, prisons, 
Boutique bien ou mal pourvues — — — 

I sva sila nekakvih crnih ljudi i bijelih i riđih i sivih, pri- 
vidno stidljivih djevojaka — i propalih . . . Zatim — sama 
umorstva, izdaje, ljudi od pera dugih prstiju... A onda paži, 
lakaji, noćni lupeži, kočije, konji i silna treska. — 

C' est la Paris! Que vous en semble? 

Ma koliko se knez na svojim šetnjama klonio prometnijih 
ulica, dešavalo se nerijetko, da bi se najednom našao u gužvi, 
između koje ne bi ni miš mogao da se prokrči ni naprijed ni 
natrag. Uzrok jednostavan i svakidašnji: negdje na ulazu u 
ulicu prevrnula se nečija kola i zakrčila sav promet. Ima ih, 
koji tu prisilnu nepomičnost uzimlju ravnodušno, neki čak 
okreću sve na šalu, dok mnogi dižu graju, navaljuju psovka- 
ma, prijete šakama, što kod drugih izazivlje još veći smijeh. 

Ali bolje nije ni u ono nekoliko širih ulica, čak ni na boule- 
vardima. I tuda se uzduž i poprijeko, u gomilama i pojedince, 
gura zaposlen svijet. Zanatlije u radničkom ruhu, u nekakvim 
kožnim bluzama, hlačama od tamnog platna, s pregačama sa 
dva džepa, sa čarapama vunenim i u krupnim postolima, a 
žene im 'u izblijeđelim suknenim brhanima s oprežinama 
od grubog platna. Sve one ulaze u bližnje prljave radionice 
ili izlaze iz njih, dok im se muževi ili penju po visokim ske- 
lama ili nose na leđima vreće ili koje drugo breme. Kroz svu 
tu bučnu svjetinu provlače se teška kola, diže se vika proda- 
vača namirnica, odjekuju rječetine kirijaša. Kadikad se od- 
nekud pojavi blistava karuca nekog napirlitanog velikaša, 
koji za svu ovu radljivu masu, što se za čas našla njegovim 
konjima na putu, ima jedan sam izraz: canaille! 

Knezu ubrzo dotuži ta vreva, i on se tada zaklanja u kakvu 
bližnju crkvu, spušta se na prvu klupu i ostaje uduben u 

molitvu ili u svoje misli. Misli tmurne — s vječitom onom 
sumornom pozadinom: krutom sudbinom nekad silnog fran- 
kapanskog stabla. Kako su one slavne loze jedna za drugom 
tužno propadale! U prošlom vijeku ugasle se redom tri: ce- 
tinska, slunjska i ozaljska. Ostala je četvrta, posljednja — 
loza tržačkih knezova. Od nje se još drži jedna sama, i ona 
već napola uvela grančica: on — prije knez Orfeo, sada neki 
vajni — Marko šŠkinela. 

Koliko li je rođ Frankapanski dao divnih, vječnom slavom 
ovjenčanih imena! Dok on, njihov posljednji odvjetak mora 
sada s gorčinom u duši da gleda, kako mu je sudbina došsu- 
dila da ide stopama ne Martina ni Krste Frankapana, već oni- 
ma,'što ih je beskućnik kinela još prije nekoliko vijekova 


utisnuo u tuđoj zemlji, pod tuđom kapom. I da tako obilazeći * 


tuđe pragove dočeka smrt, što će ga osloboditi svih muka i 
patnja — nevoljnih pratilica vječnih prognanika. Hoće li to 
biti u ovom Babilonu, daleko od kapela i kripta, što kriju 'kosti 
tolikih njegovih predaka? 

Na svojim lutanjima po građu knez je jednom zabasao i 
u faubourg Saint-Jacques i ušao u crkvu samostana karme- 
lićanki. U hramu osim njega — nikoga. Tek mu se u neke 
učini, kao da je iza visokih rešetki munula sjena neke duvne 
s bijelim plaštem i crnim velom. (Baš u te dane javio mu je 
Alvize, da se je i Julija sklonila u neki rimski kloštar istoga 
reda, pa mu se sada u onom polumraku učinilo kao da je ono 


vidio nju, nekoč moguću markizu: Frankapanku, kako mu 


ge iza onih rešetki za trenut pokazala da malo zatim opet 


Kad se jednog aprilskog tmurnog dana opet ovamo navra- 
tio, ulica je bila puna svijeta. Doznalo se da će se toga dana 
. povući u kloštar karmelićanki lijepa Luise de la Valličre, koja 
je kralju Suncu rodila četvero djece, nakon čega joj je dao 
razumjeti da može ići ,.. I lijepa je pokajnica onog jutra 


ostavila Versailles, u kolima, što su se ljudima u faubourgu: 


Saint-Jacques onog dana činila kao mrtvačka. U trenutku, 
kad je ta karuca stala pred samostanskim vratima, knezu su 


sama od sebe došla u pamet druga jedna kola, što su prije. 


nekoliko godina dovezla pred neprijazni gradački kloštar po- 
nosnu hrvatsku banicu, dičnu Frankapanku, za kojom su se 
isto onako teško i muklo zatvorila vrata, kao evo sada za 
ovom. lijepom kraljevskom ljubimicom. 

Bolne misli, što njega, Orfea, u mnogim prilikama salije- 
ću i on ih se nikako ne može da otrese. Još u onaj isti dan, 

kad je de la Valličre stupila među karmelićanke kao soeur 
de la Misericorde, u Parizu se je na sva usta govorkalo i ovo: 
U času, kad je odbačena ljubavnica napuštala Versailles, nje- 
zina nasljednica Madame de Montespan i kralj Ljudevit XIV, 
stajali gu iza lepršavih zastora i gledajući za kolima, što su 
pomalo odmicala, smijuckali se kao da prisustvuju kakvoj 
Moličrovoj komediji... 

Kako je ona jadnica Katarina mogla i časkom pomisliti 
da bi nesretan udes njezin i čitave njene porodice mogao i 
za čas da gane prevrtljivo srce ovog despota? A Bog će sam 
znati, kolike je nađe polagala u ono pismo, što mu ga je pi- 
sala u najtežim trenucima svoga života! On, Orfeo, donio je 
to pismo sa sobom, i predao ga nekom Alvizovu pouzdaniku 
u mletačkom poslaništvu s molbom, da ga uruči kralju. Kakvu 
su sudbinu doživjeli oni tužni redci? Da li se je kralj udosto- 
jao da ih pročita? Ili se je i nad onim očajnim vapajem pod- 
smjehnuo kao i nad kolima, što su u vječni mir nosila nje- 
govu, još prije malo vremena tako žarko voljenu ljubavnicu ? 
I sam od sebe izvi mu se iz pameti Tassov stih u mladosti 
maučen: 

Vidi e conobbi pur 1 inique Corti , . . 

A što bi pjesnik »Oslobođenog Jerusolima« da mu je danas 
zaviriti pod versaljske krovove, iza lepršavih zastora u 
one skrovite kutiće, gdje se bez prekida pletu intrige, potajna 
šurovanja, komploti, kabale, podmukla rovarenja, kovana kad- 
što u sjeni, a često i u blještavu moru svijetla, u atmosferi 
najrjeđih mirisa i sred suštanja svile i dragog kamenja! što 
bi onaj, inače zlosretni pjesnik, da mu je vidjeti sve one bez- 
brojne satelite, od kojih mnogi nose najsjajnija imena Fran- 
cuske, a evo odsuđeni su da se u raskošnoj dokolici okreću 
oko Sunca, moćnog Kralja, što se titra njihovom sudbinom 
kao i onom svojih prilježnica i kaošto se je još nedavno 
igrao i udesom rodova Zrinskih i Frankapana! i 

I pored svega toga on, posljednji od Frankapana, došao je 
u ovaj grad i nastanio se u njemu, sve u varavoj nadi, da bi 
jednog dana sa sofre Kralja Sunca mogla ipak pasti kakva 
mrvica milosti ne za njega, već za jadnike, što su ostali iza 
onih nesretnih mučenika i žrtava njemačke okrutnosti. 

Ali ni kralj Ljudevit ni itko drugi nije za njih prstom ma- 
kao. Ni on, Orfeo. A što je i mogao da učini? Nakon izvršene 
odsude u Bečkom Novom Mjestu njemu je u prvo vrijeme bilo 
kao đa je i on sam napola umro. Grožnja bečkoga cesara da 
će mu prije ili poslije doći do glave, nije mu toliko smetala, 

koliko osjećaj bespomoćne usamljenosti. Sa starim krajem 
prekinute sve veze. Niti on zna za koga, niti ko za njega. Za 
neke od učesnika u uroti čuo je da su pomilovani, možda se 
sada pritajuju i čekaju da ih opet neko okupi . .. Pritajio 
ge evo i on i čeka — — Što? Odlazeći iz Novoga i iz Bakra 
uvjeravao je ljude da će se vratiti, i gle, kako je održao za- 
dano obečanje! Kad se toga sjeti, podilazi ga stid. 

Dok ovako obilazi pariske crkve spopada ga ponekad mi- 
sao, da se i sam zavuče u koji kloštar, ali ne može da se 
odluči. Boji se da ne bi ni ondje našao, što mu duša 
traži, jer je i među onim zidovima mnogo više zvanih nego li 
odabranih. Osim toga nemalen je broj samostanskih redova 
namijenjen borbi protiv drugih vjera, zadatak, s kojim se on 
nikako ne bi mogao da sprijatelji. 

Da mu je barem završiti svoje dane tamo dolje na očinskom 
dobru u Furlaniji, u tihom Svetom Vidu daleko od svijeta i 
njegove buke! O tome je već pisao i Alvizu, ali mu je prija- 
telj savjetovao nek se te misli okani, jer, opasnost izručenja 
još nije minula. I tako ne ostaje drugo nego produžiti svoje 
životarenje u ovom gradu kao samotan stranac, neznan, 
zaboravljen. 


Ovaj pak francuski Babilon ima i &vojih zanimivosti, svojih 


neodoljivih čara, rafiniranih zabava, Ima i Svoje teatre, u 
kojima vlada Moličre i mrtav, a stari Tiberio Fiorelli i u svo- 
jim odmaklim godinama izazivlje i kao Kapitan Spavento i 
kao Arlekin bure smijeha i pomame oduševljenja, Jedne ve- 
čeri, kad ga je njegov svakidašnji thaedium još jače pritis- 
nuo, izišao je napolje i nakon duga. lutanja naišao na kuću, 
pred kojom se okupilo nešto svijeta, najviše djece, što su ne- 
prestano istezala vratove i naprezala uši da čuju, što se to 
dešava unutri, gdje se sve orilo od bure smijeha. Stane i on 
i mahom razabra da se nalazi pred nekom kazališnom dvora- 
nom. Časkom razmisli, bi li ušao, ne bi li, napokon se odluči 
i plativši na vratima ulazninu, stupi u prostranu dvoranu punu 
razdragana općinstva. Prikazivao se »Le Malade Imaginaire« 
— prvi put poslije smrti njegova auktora. Glumci, naročito 
oni glavni, izvodili su odlično svoje uloge, i Orfeo ubrzo osjeti, 
kako veselo raspoloženje slušalaca prelazi polako i na njega 
sama, to više što mu je Molićre bio poznat već otprije, iz ži- 
vog pričanja rođaka Frana za onih nezaboravnih novljanskih 
večeri. 

Izlazeći iz kazališne dvorane Orfeo se prvi put nakon toliko 
vremena osjećao vidljivo olakšan, gotovo sa smiješkom na 

usnama. Otada je sve češće polazio razna zabavišta, stvorio 
i neka poznanstva, zadržavao se u društvu do kasnijih ura, 
katkada i do zore. Zalazio i u Quartier Latin, miješao se me- 
đu studente, naročito one Starije, tu se upoznao s djelima ' 
filozofa »libertina« Gassendija i već je bio počeo da gleda na 
svijet kroz oči tog novovijekog Epikurejca, kadli se jednog 


.dana nenadano namjeri na Tihoraja. 


Mladi mu je gudač dolazio s prvom porukom  knegi- 
nje Jelene i sa strahovitim potankostima, što ih je pokupio 
na svojim lutanjima oko Graca i Bečkog Novog Mjesta. 
Slušajući to knezu se u prvi mah učini kao da ga je neko lupio 
posred glave. Prije svega njemu su i taj muzikant kao i uput- 
stva, što mu ih je bio dao u 'Alvizovoj »vili«, gotovo sasvim 
izišli iz pameti, a što je do same tragedije, već je bio po- 
malo dospio da svoja sjećanja na nju donekle otupi, oslabi, 
da ih što većma potisne u pozadinu, a to sada najednom kao 
iz oblaka pada evo ovo trčkaralo i sa svojim ga pripovijesti- 
ma baca u ono staro, sumorno, teško raspoloženje! I to nje- 
govo pričanje traje. Jednu za drugom iznosi muzikant sve po- 
jedinosti, prizore i slike, kako su mu se urezale u pameti, i 
sve s puno poleta, topline, živo, uzbudljivo, kao da ponovo 
gleda ono već jednom vidjeno. 

Imao je knez već prije zgode da čuje mnogošto o onom me- 
sarenju u Bečkom Novom Mjestu, ali sve je to bilo obavito 
u običajnim, upravo suhim rečenicama, koje nisu mogle da 
pruže ni približne slike, a nekmoli da istaknu svu grozotu 
onih jezivih trenutaka. To je umio Tihoraj svojim jednostav- 
nim, iskrenim kazivanjem, netraženom riječi, koja je knezu si- 
lazila sve dublje u srce pokrećući u njemu osjećaje, što su tu 
od neko doba ležali kao obamrli. Najdublje ga je dirnula 
sudbina djece, naročito onih najmlađih, Ivana i male Zore, 
dvostruke sirotice. Dok je Tihoraj govorio, njemu su se iz ' 
klupka uspomena sve u jasnijim obrisima odvijala ona dva 
mlađahna lica, svježa i nasmijana, kako ih je čisto viđao u 
domu njihovih roditelja. A čini mu se da im čuje i glas, kako 
ga nazivlju svojim dobrim stricem i sve ga salijeću da im 
nešto priča. Jadna djeca! Njihovi su preci dolazili na svijet 


kao velika gospoda, pred kojima su mnogi prigibali koljena, 


dok ovi sirotani moraju pod krutom paskom da strahuju da- 
nju i noću, neće li se i njima jednoga dne desiti nešto strašno. 
Možda već i osjećaju da su nekome na putu... 

— A što mogu ja — — —? uzdisao knez izbuljivši bespo- 
moćno oči u mladoga čovjeka. 

Od toga vremena Orfeo nije više zalazio u društva. Uveče 
bi se rano povukao u svoju skromnu sobicu zadržavajući dugo 
pogled na pismu, u kome mu Katarina preporučuje djecu, na- 
ročito najmlađu, Auroru. I dok tako pilji u ona već izblijeđela 
slova, čini mu se, da mu svaki njihov drhtav potez vapi duši: 
— A što radiš tu? Što čekaš, da se ne odazoveš molbi očajne 
majke? Zašto ne pomogneš onim sirotama ? 

Kako da im pomogne? 

Jedini pokušaj da barem nešto učini — ona poruka Juliji u 
Rim... 

Vrijeme prolazilo. On se opet vrati životu, ali ne više onom 
pređašnjem, bučnom. Svraćao se nije više ni u Moličrov tea- 
tar. Sada ga je privlačio Corneille, Prije se je podsmijevao 


Ciđu i drugim junacima njegova kova, sada ih je tražio, i dok ' 


ih je gledao, dočaravao je sebi daleku djedovsku zemlju, gdje 
su jednom i ljudi negova imena počinjali čudesa junaštva, 
upuštali se u najsudbonosnije sukobe, bez straha, s prezira- 
njem smrti, i one najtragičnije. 

Jednom naiđe i na Racineovu »Andromahu«. Sva su lica 
govorila u neizrecivo milozvučnim stihovima, ali njegova su 
ćutila bila okrenuta k ženi Hektorovoj i malom Asštyanaxu, 
njezinom jedincu, na pozornici doduše nevidljivom, ali uvijek 
nazočnom, u svakoj riječi, u svakom pokretu prestravljene 
majke. Već onaj Oresteov prikor da se tu ne radi o Trojan- 
cima već o Hektoru, koga Grci progone u njegovu sinu — 
dirnuo je Orfea do dna duše. Te riječi i.tvrdnja Pirhova, da 
mržnja na Hektora još nije utrnula, da se Grci boje onog dje- 
teta kao budućeg očevog osvetnika, oživjele su već u onaj mah 
u Orfeovu srcu svu krutu sudbinu nesretne raštrkane djece 
Petra i Katarine Zrinske, djece, pred kojom već sada strepe 
njihovi silnici, zato hoće da ih učine neškodljivima, dok je 
vrijeme. Sve ga je diralo u onoj tragediji majčina srca, a naj- 
više mjesto, gdje je Andromaha odlučila učiniti kraj svome 
životu. I dok je pratilici povjeravala svoje jedino blago, mi- 
log jedinca, veleći joj: — Je confie a tes soins mon unique 
tresor — knez se opet sjeti Katarinina pisma i toplih riječi, 
kojima mu polaže na srce svoje sirotice. I dok je Andromaha 
nastavljala : 

Fais connaitre Aa mon fils les h6ros de sa race 

Autant que tu pourras, conduis — le sur leur trace — — — 
on osjećaše, kako mu se oči zalijevaju suzama. Kada pak ju- 
načka majka naručuje pratilici, neka malome svaki dan govori 
o vrlinama njegova oca — a kadikad nek mu i spomene i nju, 

majku — došlo mu je kao da g4 nešto guši u grlu, i umalo te 
nije glasno zajecao. 

Alvize mu je u svojim pismima nekoliko puta spomenuo da 
je Ivanu dopušteno neko, dakako, donekle slobodno kretanje. 
Najteže, prema tome osjeća svoju zasužnjenost ona najmla- 
đa, Aurora. Nesretna mati je to kanda i slutila i zato mu ju 
je u onoj svojoj poruci pred smrt onako vruće i preporuči- 
vala. Tužno dijete! ' 

Dok je sebi predočivao život napuštene djevojčice,  ži- 
vot pun stradanja i vječitog strahovanja, njezina mu je slika 
sve dublje silazila u srce i sve češće izlazila pred duhovne oči 
naročito u trenucima, kad bi se našao sasvim s&m. I što da- 
lje, on se sve više osjećao stricem, ponekad ga je čak podila- 


ozilo i neko jače, čak bi se moglo reći — očinsko osjećanje. 


U takvim časovima prožimalo ga nježnije razmiljenje i 
neka neodoljiva čežnja, da mu je onu siroticu privinuti 
k sebi i iskazati joj, koliko je voli i što bi sve za nju uradio, 
kad bi samo mogao. Ali on je evo sam, nemoćan. I sam sebi 
tuđ, kao i onaj davni škinela. Ne onaj Nikola II., što se vuca- 
rio između Kandije i Venecije, već njegov sin Marko, mletački 
»connetable konjanika«, o kome se ne zna ni gdje je završio 
Svoj život ni kako. 


2 


Basajući tako jednog dana Parizom sasvim neočekivano 
naiđe na Bargiglia. Taj ga susret nije obveselio. Opat mu je 
to razabrano na licu, ali se učini nevješt. U nekoliko riječi 
ispriča mu, kako mu je glava, otkad su se posljednji put vi- 
djeli, čitavo vrijeme visjela o koncu, Kardinal Hassie pokazao 
se upravo neutrudiv u svojoj zaista nesebičnoj revnosti da 
ga uhvati i preda svome bečkom gospodaru. U tome ga je sve- 
srdno pomagao i kardinal Altieri, svemogući Nepot, zato nije 
bilo druge nego put pod noge i Bože u ruke tvoje! Zalutao 
je čak u Španjolsku, gdje su ga braća dominikanci prigrlili 
kao brata. Ali gdje je Španjolska tu nije daleko ni Austrija, 
a jer nečisti ne spava, moglo bi jednog dana i tamo doći do 
kakvog neprijatnog iznenađenja, te on — smislivši sve u 
jedno — odluči preseliti se u Francusku. Neko se je vrijeme 
Prebijao po provinciji, od samostana do samostana, dok na 
kraju ne osvanu u Parizu, gdje je kod svoje dominikanske 
braće našao i zakloništa, a što je najvažnije i odanih prija- 
telja, za koje je uvjeren da ga ne će odati, naprotiv! 

Orfeo je samo slušao, ali nije ničim pokazivao da ga ono 
pričanje zanima. Pravo reći ushićen nije bio ni Bargigli. Mada 
su se odnosi između francuskog kralja i Leopolda ponovo za- 
mutili, on se već u prvi mah pobojao, da bi istovremeni bo- 
ravak njegov i knežev u ovom gradu mogao na sebe da na- 
vuče izvjesnu pažnju, ako ne i sumnju, A kako nije u ovo ne- 
koliko godina ništa nadošlo da ma u koliko otupi antipa- 
tiju, što ju je knez osjećao spram negdašnjeg bakarskog 


guvernera, to su se njih dvojica nakon još nekoliko izmijenje- 


nih riječi rastali u nadi, da se više neće vidjeti. Kik: 

Kad eno ne potraja dugo i oni se opet namjeriše .jedan na 
drugoga, sasvim slučajno. Kako su baš u te dane stigle s boj- 
nog polja vijesti o junačkoj smrti maršala Turenne, zadržaše 
ge nešto duže u razgovoru komentirajući dogođaj, koji je či- 
tavu Francusku zavio u crno. Nekoliko nedjelja zatim susre- 
toše se u jednoj tijesnoj uličici ponovo. Nije bilo druge već 


opet stati i izmijeniti nekoliko riječi. Ovaj put opat je izgle- 


dao raspoloženiji. Već u početku razgovora dao je ma- 
ha svome zadovoljstvu, što se Beč više za nj ne interesuje. 
'To su mu potvrdili na mletačkom poslanstvu, dok mu je s dru 
ge strane rečeno, da i kad bi Leopold zatražio njegovo izru- 
čenje, francuski kralj ne bi dao svoj pristanak, najmanje sada, 
gdje se s njime nalazi u ratu. Otada su njihovi sastanci po- 
stajali sve češći. Talijanac je već po svom temperamentu bio 
razgovorljiv, dok je Orfeo mnogu njegovu primao s nepovje- 
renjem, mada ga je kadgod i rad slušao, naročito u časovima, 
kad je pred njime iznosio neka svoja nagađanja o razvoju bu- 
dućih događaja u Evropi. X 
Bargigli se je ponekad osjećao kao žacnut onom sjenkom 
nepovjerenja. To svoje neraspoloženje umio je u sebi da 
uguši, ali ne uvijek. Tako jednog dana navede namjerice raz- 
govor na minulu zrinsko-frankapansku urotu i udari u kri- 
tiku ne štedeći pritom ni same vođe. Nato mu knez razdra- 


ženo odgovori, nek se on, Bargigli, sjeti samo svoje famozne - 


diplomatske misije kod poljskog kralja Mihajla Wišnioviecko- 
ga, pa nek onda prigovara, Talijanac planu i jedno za drugim 
stade da nabraja u prvom redu sva izdajstva, što su već u 
samom zametku onog pokreta osujetila svaki uspjeh, a onda 
neke nespretnosti i nesmotrenosti, što su ih sa sobom dono- 
sile nestalnosti i česte naprasitosti vođa, što je Orfea još jače 
razdražilo, te se bez ijedne riječi odanle trgnu i udalji. 

Zna on, da u onim opatovim prigovorima ima nemalo isti- 
ne, ali čemu dirati u ranu, još uvijek krvavu, pa još onako... 
Ne, s tim čovjekom treba prekinuti! 

Kušao je to nejedanput, ali nije išlo. Opat se je sve više na- 
metao. Jednog dana čak mu nenadano banu i u stan i sav 
uzbuđen pobaca na sto nekoliko knjižica raznog formata. 

— Preberite ovo i pročitajte, ako vam se ne gršti! 

— Što je to? — upita Orfeo hladno. 

— Pogledajte pa da vidite, koliko su tu grdila i otrovne pa- 
kosti sasule zloba i pokvarenost ljudska. Sami naručeni pam- 
fleti, pogrdni soneti i porugljivi epigrami protiv Petra Zrin- 
skog i vašeg rođaka Frankapana, 

Orfeo prebra nekoliko stranica i ne dižući glave reče: 

— Da vam pravo kažem, mene podlost ovih libelista i per- 
fidija onih, što su ih najmili ne iznenađuju toliko, koliko ta 
vaša zgražanja, reverendissime! 

Već po tonu, kojim su te riječi izgovorene, osjeti opat, kuda 
knez smjera. 

—+ Čini se, da Vaša Milost pridaje nešto odviše važnosti 
onim nekim mojim nedavnim prigovorima i optužbama, ali 
treba da uzmete u obzir, da su ona i onakva — zovimo ih 
— ujedanja tek posljedica raspoloženja, u koje često upadaju 
prognanici, naročito oni upleteni u neke vajno propale 
komplote. Tako bijaše u vrijeme Alligheria i prije i poslije 
njega, a drukčije nije ni danas. To je, izgleda, sasvim ljudski, 
kneže, jer ma koliko beskorisne bile rekriminacije i ma koli- 
ko luda i jalova međusobna okrivljavanja nakon sloma jedne 
zajedničke akcije, neka oduška je potrebna, možda više za ti- 
jelo nego li za duh. Uostalom sličnih međusobnih optuživanja 
bilo je i u Bečkom Novom Mjestu, a na tome najviše i jašu 
ovi neki pamfleti. 
pa Čemu to spominjete, reverendissime, s prijekorom će 

e0. 

— Dobro je da znate . . . Moglo bi se desiti da vas ko za- 
skoči nepripravna pa vam to dobaci onako iznebuha. Nema 
sumnje da će protivnici onih slavnih rodova i na tome plesti, 
ali ja im već sada poručujem da se ljuto varaju, ako misle 
da će time pomračiti njihovu mučeničku aureolu, Ko je imao 
prilike kao ja da uđe u neke perfidne finese bečkih sudaca, ca- 
revih kreatura, čeljadi bez ikakvog pravnog ni moralnog osje- 
ćaja, neće se ni najmanje čuditi, što je onim nevaljalcima 
pošlo za rukom da Svojim nedostojnim, do skrajnosti rafini- 
ranim insinuacijama u optuženima razbude sumnje i da ih 
zbune. A kad se zna, da, je čitava urota već od njena zametka: 
bila upravo podrovana svakojakim izdajstvima, je li čudo, 
da je grof Petar, čovjek kadikad malo i suviše nagao, vidio, 

naročito u trenucima potištenosti, posvuda same zamke i za- 
sjede, pa i u samome svome šurjaku, s kojim je prije ionako 
bio u zavadi? Ali to su sve same sitnice prema njegovu drža- 
nju pred smrću. Pred svojim tvrdim i podmuklim sucima mo- 
gao je on da se brani i doskočicama, da se uvija i previja, ali 
u času kad je preda nj stala smrt, neumoljiva i neodgodiva, 
on koji joj je toliko puta gledao u oči, upiljio je u nju i tada 
svoj neustrašiv. pogled i s osmijehom rođenog junaka izgovo- 
rio riječi, od kojih jedna sama može da obori sve klevete nje- 
govih dušmana. Vi još možda ne znate, kneže, ali ja sam čuo 
od sasvim pouzdane strane da je grof Petar uzlazeći na stra- 
tište kazao svome ispovjedniku pokazujući. rukom na užas- 
nuto općinstvo: Ovi se siromasi više plaše moje smrti nego 
ja... 

Zamuknu i zagleda se u kut. Nakon oduže stanke progo- 
vori Orfeo: , P 

— Ja ne znam, kako je o meni mislio pokojni grof, ali ma 
kakvo bilo njegovo mišljenje, on je u mojim očima bio uvi- 
jek velik i što se njegov lik od mene u vremenu više odmiče, 
postaje mi sve viši, uzvišeniji. A tako i onaj moj Fran i ona 
naša mučenica u Gracu . .. I što više posmatram ljude, koji- 
ma smo okruženi, i one najviše, u dvorovima i kurijama, u 
meni se sve većma utvrđuje uvjerenje, da su oni naši i živi 
stajali visoko nađ svima njima, kaošto stoje evo i danas — 
mrtvi. Kao živi bit će da nisu ni oni bili bez mane, ali ko pita 
za te neznatne ljudske slabosti pred veličinom žrtve, što su 
je podnijeli ne samo za svoja lična pogažena prava, već i za 
jednu opću, lijepu misao? 

— Sve je bez sumnje tako, kneže, i ja držim da ovi odvratni 
pamfleti ne bi smjeli ostati bez odgovora. 

— Kako to mislite, reverendissime? 

— Ja još ni sam ne znam — — — 

Bargigli se malo zatim diže i oprosti, a Orfeo osta sam po- 
gledom uprtim u one svešćiće, u kojima se u raznim jezicima 
izvrgavalo ruglu i sramoti zacijelo i ime njegova slavnoga 
roda. Nešto se u njemu dizalo, što mu nije dalo da ih se do- 
takne. ' 

Orfeo nije još bio na čistu, kako da misli o Bargigliu, a 
najmanje o onoj njegovoj, da ovi pamfleti ne bi smjeli ostati 
bez odgovora. A ko bi imao da dade taj odgovor? I kome? 

Ina idućim sastancima Bargigli se je vraćao na to. 

— Ja sam kod onog ustanka malo sudjelovao, ali ma koliko 
skroman bio moj udio, ja se svejedno njime ponosim. Možda 

bi se s koje strane dalo i prigovoriti načinu, kojim se sve ono 
vodilo, i ja sam to pred vama već i učinio, može biti i malo 
nezgodno, priznajem, ali to je bilo u četiri oka i ni u kakvoj 
rđavoj namjeri, dok ovi đavolji škorpioni — — Ne, ovo ne 
smije ostati bez odgovora. | 

Jednog jutra našli su se u blizini N6tre Dame u nekoj ulici, 
što vodi ravno k rijeci. Bargigli je bio neobično raspoložen, 
oči su mu se svjetlile, a nekakav lukav osmijeh neprestano 
mu je nalijetao na. usne. 

— Što vam je danas? — upita knez ponešto iznenađen, 

— Malo poslije, dok se izvučemo iz ove vreve. 

Život je bio i na Seni u svome jeku. Rijeka je upravo vrvje- 
la splavima raznog oblika, natovarenim svakojakom robom, 
najviše drvljem i povrćem. Na kejima s jedne i druge strane 
sve je brujalo kao u košnici. Najveću buku dizali su kao 
svugdje razni lakrdijaši i prodavači čudotvornih lijekova, 
eliksira — sve kao sred najbučnijeg vašara. 


— Predđimo na (Saint-Louis. Sinoć je u refektoriju jedan naš. 


dominikanac pjevao tome otoku čitave hvalospjeve. — C' est 
vraiment une ville enchantće, kako ju je ono nazvao naš ve- 
liki Corneille — reče Bargigli oponašajući nekako komično 


onoga svog druga sa refektorija. 

Orfeo je češće zalazio u ovaj kutić, koji se je i njemu pone- 
kad činio kao začaran. Kadikad, naročito o zapadu sunca, 
činilo mu se kao da se nalazi u Veneciji, na Velikom Kanalu, 
gdje mirne vode zadahnute ružičastim odsjevima uspavljuju 
misao skidajući s nje sve žalosti i brige. 

Kud su prolazili sve je mirisalo jabukama i drugim voćem, 
vinom i sijenom, što su ga živo žagoreći težaci iskrcivali iz 
lađa i utovarivali u kola. Pošto su se oslobodili one gužve i 
ušli u mirniju ulicu među same novosagrađene palače, okrenu 
se Bargigli sveđ nasmijan knezu i reče mu: 

— Neću vas mučiti da pogodite s kim sam juče bio ... Da 
kopate ne znam kako dugo u pameti, ne biste našli. Juče me 
je dakle potražio čovjek i pozvao me da pođem s njim do bi- 
skupa de Bonzy ... 

— Što? Je li to onaj — — — 

— Jest, Monsignor Petar de Bonzy, negdašnji poslanik 
francuskog kralja u Veneciji. 

— On zna da ste vi ovdje? 

— Zna i više. Pitao me jeiza vas... Nemojte tako pre- 
vrtati očima, kneže. Kad za vaš ovdješnji boravak zna mle- 
tačko poslanstvo, zašto ne bi i ko drugi? Nego ne radi se o 

tom, već o nečem drugom, mnogo krupnijem. I tu ću mahom 
in medias res. Čini se da smo na pragu događaja od velikog 
zamašaja. Da ne duljim: stvar španskog nasljedstva sve se 
više zaoštruje, obrisi bliskog sudbonosnog konflikta postaju 
sve vidljiviji i jasniji. To potvrđuju i vijesti, što s vremena 
na vrijeme stizavaju iz Madrida. Svi znaci kažu da su sla- 
bašnom Karlu II izbrojeni dani i da mlada Marija Luiza, 
koju je njezin stric, najkršćanskiji kralj, onako vješto posa- 
dio na španski prijest& neće imati poroda od srca i to — 
prema sudu upućenih — ne svojom krivnjom. Znači da će Luj 
XIV tražiti druge putove da se dokopa one zemlje ili do naj- 
većeg uticaja nad njom. I zato drži već sada u pripremi ne- 
koga od svoga roda, koji bi danas sjutra imao da stupi na 
mjesto onog kržljavca, katoličkoga kralja Karla, Razumije 
se da ni onaj u Beču neće to gledati skrštenih ruku — sukob 
je dakle gotov, i sa posljedicama, koje bi mogle da se pro- 
tegnu i na vas, kneže . . . 

— Na mene? 

— Mislim: na vaš rod, na vaše ljude, ukratko — na vašu 
državinu. Monsignor de Bonzy bio je u tom pogledu vrlo jasan. 

— Bio je jasan i u doba, kad je moja rođaka Katarina 
s njime pregovarala u Veneciji . . . natuknu Orfeo ironički. 

— Sad su se stvari uvelike izmijenile, prihvati Bargigli 
mirno. Najkršćanskiji kralj imat će u idućem sukobu jednog 
moćnog saveznika: Družbu Isusovu. Meni, kao dominikancu, 
jezuiti nisu nimalo poćudni, ali što ćemo, kad je u njih moć 
silna. Vi znate kolik je bio — da vam napomenem samo je- 
dan primjer — njihov udio u tridesetgodišnjem ratu! A takav, 
ako ne i veći bit će i u ovom idućem sukobu. Vi znate da je je- 
dan od najkrupnijih ciljeva jezuitske politike: jedan Papa i 
jedan car! Prije pola vijeka držali su da bi taj svemoćni car 
mogao biti Habzburg. Pošto se to nije ostvarilo, kušat će se 
s najkršćanskijim kraljem, koji ima za taj položaj najviše u- 
slova: Latinin, silan, mudar, pobožan, naročito poslije pra- 
šine, što ju je uzvitlala afera o trovanju, u koju je kako ste 
zacijelo čuli, bila umiješana i njegova favorita, Madame de 
Montespan — — — 

— A njegov konflikt s Papom? — nasmjehnu se Orfeo.. 

— To će sve izgladiti gospođa de Maintenon. Ona je u ru- 
kama jezuita, a kralj u njezinim — — vi me razumijete, 
kneže? 

— Sve je to meni prilično jasno, samo, ne vidim veze — — 

— Vidjet ćete je, kad vam kažem, da će ovaj rat — pam- 

tite dobro! — zadati Habzburgima posljednji, smrtni udarac, | 


njima i njihovu carstvu, u prvom redu Austriji. To što nije 
mogao da učini ni Turčin ni pobunjeni Madžar, izvršit će Lju- 
devit XIV. A jedna od prvih posljedica toga strahovitog slo- 
ma bit će ostvarenje misli, za koju su pale one vaše, a mogu 
reći i naše drage glave. , 

U opatovu glasu bilo je toliko zanosne topline, da je i sam 
knez ostao časkom kao ovladan, 

— Daj Bože — —! 

— Bog će dati, budemo li i sami umjeli da pomognemo sebi. 
To mi je naročito naglasio Monsignor de Bonzy. A to znači, 
da će trebati opet zasukati rukave, kneže . . . 

— A što da radim? — trže se Orfeo i časkom stane. 

Bargigli ne odgovori. Talas svjetine, među koju su na po- 
vratku sa začaranog otoka opet pali, razdvoji ih. Kad se malo 
zatim dokopaše ulice, gdje je promet manje živahan, njih 
se dvojica opet nađoše zajedno i Bargigli prihvati: 

— Mislim, da još nije vrijeme da se ulazi u bilo kakve sa- 
veze. To treba prepustiti za poslije, kad čas krajnjeg udara 
ne bude dalek i učesnici ne budu imali odviše vremena, da raz- 
mišljaju i odavaju tajne. Uostalom, ja ću već stvar promoz- 
gati, pa kad bude sve gotovo, izložit ću vam je, da onda ka- 
žete svoju i vi kao vođa novoga pokreta, 

— Ja — vođa — ustuknu knez. 

— A da ko drugi? Vaše ime — vaš udio u prvoj uroti — — 
Tako misli i biskup. Uopće Monsignor i polaže najveće nade 
u Vašu Milost i veli da u tom poslu nećete biti sami ... Mo- 
lim — molim — dopustite, da svršim. Biskupu je pošlo za 
rukom da pokupi neka obavještenja o preživljelim učesnici- 
ma onog prvog pokušaja. Tako je doznao da su na slobodi i 
pop Pipinić i Frankulin i još neki, a Bukovački da živi negdje 
u Turskoj i da čeka. Taj Bukovački bio je oduvijek vaš mi- 
ljenac, kneže. Sjećam se, kako ste na glas o onom nekom nje- 
govom tobožnjem uspjehu u Turskoj uskliknuli — da vas je 
obradovao, kao da je anđeo sišao s neba . . . što? I opet kao 
da vam nije pravo. Pa vi znate da je u mojoj naravi da se po- 
kadšto malo i našalim, no nikada u zloj namjeri. Najmanje 
sada, gdje je, kako sam već napomenuo, susret s onim fran- 
cuskim diplomatom razbudio u meni moju staru, prirođenu 
ćud i volju da se sav postavim vama u službu. 

— Ali Božji čovječe — u kakvu službu? Da skujemo neku 
novu urotu? I to odavle — iz Pariza? 

— Ima niti, što bi se mogle i odovuda da povežu. A kad 

kucne pravi čas, učinit ćete kao i onaj vaš davni rođak, Ivan 
Krčki. Mogao je messer Antonio Vinciguerra napisati protiv 
njega još desetak onakvih diatriba, u mojim očima ostat će 
knez Ivan uvijek onakav, kakvim mi ga je prikazala predaja. 
Meni je kao da ga sada vidim, gdje se krišom šulja oko Ba- 
kra i Rijeke, dok je naposljetku navrebao zgodan čas i nahru- 
pio na svoju djedovinu . . . Kneže, koliko historije u tom va- 
šem imenu! 

— Jest, reverendissime, ali vi znate, kako je knez Ivan 
jadno svršio. 

— Sve zavisi o stjecaju prilika, a meni se čini da će nam 
ovaj put biti povoljne . . . Još treba, imati na umu i to, da kne- 
ginja Jelena ne zaboravlja... A propos, imate li od nje kakvih 
vijesti? 

— Na žalost već duže vremena nikakvih, Znam samo da joj 
je smrt odnijela muža, pa i to sam doznao nekim drugim pu- 
tem. A ne javlja mi se ni onaj moj violinist — onaj iz Rijeke. 

— Tihoraj? Pa znam ja njega. 

— Bojim se, da nije gdje nastradao ili se i on odmetnuo — 
čemu se ja najzada ne bih čudio! : 

— Ma kako bilo, mi ćemo zasvirati i bez njegova gudala. 
Biskup de Bonzy, koji jamačno ne radi na svoju ruku, pun 
je pouzdanja. Sjeverna Ungarska, veli, ostaje nepokorena i 
nepomirljiva, Protestanti u onim krajevima živo se opiru car- 
skim četama. Što će tek biti, kad se zaigra kolo, o kome sam 
vam malo prije nešto napomenuo, i kad kucne čas, koji treba 
da iskoriste i Hrvati! Zato ih treba već sada okupljati, i oprez- 
no, onako sve pomalo pod vođom raditi na tome da budu 
spremni — — — 

Bargigli zamukne. I Orfeo osta neko vrijeme kao da raz- 
mišlja. Uzvinuvši malo zatim glavu prihvati: 

— Meni je do djece: do mladoga grofa, a naročito do one 
sirotice u Celovcu. što je od njih? Jesu li još u životu i kako 
živu? Evo to je, što me muči i u što bih htio da mi kogođ 
unese nešto svijetla. Ne bi li se možda onaj vaš biskup potru- 
dio da malo izvidi — — — ' 

— Zamolit ću ga, ali ma kakva bila njihova sudbina, ona 
će biti i ostali čvrsto povezana s izidom mamjeravanog 
novog ustanka. Pođe li sve, kako to zamišljamo biskup i ja, 
onim se nesretnicima neće vratiti samo sloboda, već i očin- 


ska dobra, časti i položaji. Na tome se već pomalo i radi. U" 


sjevernoj Ungarskoj ima ognjište, gdje bi moglo da tinja i ne- 
što frankapanske vatre, kneže. Na vama bit će da se onaj pla- 
mičak rasplamsa u živi oganj. 

— Kuda vi to sve ne letite, reverendissime! . . . I otkuda 
vama najednom tolika revnost i žar? 

— Nešto sam vam već natuknuo, odgovori Bargigli smije- 
šeći se. Consuetudo est secunda natura. Ili kako bi oni vaši 
rekli: što dikla navikla! Hoće mi se rada i to na onoj grani, 
za koju držim da sam rođen. A to mišljenje nije samo moje 
— malo se i nehotice isprsi opat — i Monsignor de Bonzy 
izvolio se je izraziti u tom pogledu najlaskavije . . . Ali Mon- 
signor mi je tijekom našeg razgovora saopćio nešto, što se 
izravno i samo mene tiče. Da me ocrne i pred svijetom i pred 
djecom mojih negdašnjih gospodara, Nijemci su rasturili 
uokolo glasinu, da sam ja opljačkao Zrinska dobra i s neiz- 
mjernim dragocjenostima utekao u Italiju. Tu klevetu platit 
će oni meni prije ili poslije! Talijanac ima mnogo mana, ali 
ima i jednu dobru stranu: ne zaboravlja uvrede. Ne znam, 
kako vi o tome sudite, kneže! Ja samo znam da su vaši Sla- 
veni u tim stvarima vrlo širokih rukava i da često zaboravlja- 
ju, što bi morali dobro da pamte... 

— Pa ne veli se uzalud da su naši ljudi ćudi golubinje — 
primijeti Orfeo. 

— Ne bih rekao, kneže! Tu će biti više po srijedi indolen- 
cija negoli neka tobožnja prirođena dobrota, Držati u pameti 
podnešene udarce i nepravde i gajiti u duši misao, kako će 
ih se jednog dana uzvratiti — iziskuje neki napor, dok jedno- 
stavno uljuljavanje u zaborav može kadšto da ugađa, kao od 
prilike ono neko »piće od zabića«. : 

Orfeo osjeti ubod, ali ne reče ništa. —. 

Glavinjajući tako krivudavim ulicama dokopaše se do dvor- 
ske crkve Saint-Germain- P Auxerroi. Obojica uzvinuše oči i 
stadoše. ' 

— Pogledajte, kneže, onaj toranj. U njemu vam je, ako slu- 
čajno ne znate, zvono, što je prije stotinjak godina u noći 
svetog Bartolomeja, dalo znak za pokolj. Signal za onaj užas 
imao je da dade »beffroi« Palače Pravde i to o svanuću, ali 
se je Medicejki žurilo, i ona je već između drugog i trećeg 
sata u noći izdala nalog, neka glas zaječi smjesta i to s ove 
crkve, kao najbliže. I ovo je, kneže, jedan dokaz, kako se 
s urotama ne smije otezati . . . reče Bargigli i pogleda mu zna- 
čajno u oči. 

Tu se malo zatim i rastaše. Orfeo produži ulicom, a Bar- 
gigli osta neko vrijeme gledajući za njim. Dok je knez odmi- 
cao, opatu se na usnama ocrtavao jedva zamjetljiv osmijeh. 
A mislio je pritom da ovaj Frankapan i možda nema, krivo, što 

sama sebe smatra preslabim za jedan nov podhvat, koji bi 
imao da nosi njegov cimer, ali sva je prilika, da neće biti dosta 
jak ni da se opre napasti i svoje sile opet ne okuša u istoj 
stvari. A zatim se i ide. što je do njega, opata, on više neće 
pustiti kneza iz ruku. Držat će ga, podsticat će u njemu onu 
“iskru, što mu je ostala zapretana još od prvog pokušaja, 
iznosit će preda nj sve moguće kombinacije pa i one najmak- 
javelističkije, samo da ga što jače zagrije za stvar, koja bi, 
u slučaju uspjeha, mogla na kraju krajeva da donese sreću 
i blagostanje djeci nastradalih, a i njemu samome, Orfeu, čast, 
slobodu i mir. Kad mu je malo prije nabrajao razloge zbog 
kojih je i on, Bargigli gotov da ugazi u ovaj novi komplot, 
bio je prilično iskren. Zatajio mu je samo jedno: na ono 
diskretno obećanje biskupa de Bonzy, da će u slučaju, ako se 
stvar uputi, Monsieur 1 Abbć moći da računa i na neku — 
indemnite ... 


3 


Bargigli sav drhti od nestrpivosti, da mu je što prije ući 
u novu ikonspiraciju. I sveđ navaljuje. Naročito otkad mu je 
biskup iznio neke potankosti iz ustanka u sjevernoj Ugar- 
skoj. Tamo je, veli, zapovjedništvo nad buntovnim »kuruci- 
ma« preuzeo Mirko Tč&koli, koji se već kod prvih kreševa po- 
kazao junak i odličan strateg. Pridruži li mu se još i erdeljski 
grof Apaffy, a de Bonzy zna da se na tome radi, stvari bi za 
Leopolda mogle đa okrenu naopako još prije velikog sukoba 
zbog španskog nasljedstva. Eno zgode i za Hrvate, da se već 
jednom otresu Beča i njemačke tiranije! 

— Krajnje je vrijeme da neko prodrma one vaše suzemlja- 
ke tamo dolje! Monsignor mi je napomenuo da se mladi grof 
Ivan nalazi na slobodi, a tako i sin pokojnog bana Nikole, 
Adam. De Bonzy misli da bi ta dvojica vašim poticajem i 
pod vašim vodstvom — — — x 

— Sve same fantazije, maknu rukom Orfeo. Kao da ih je 
“ premalo bilo u onoj našoj nesreći. Ivan Ante! Pa ja o njemu 
nemam već dugo nikakva glasa, dok mi je Nikolin sin sasvim 
nepoznat. A onda — zar ste, reverendissime, zaboravili, da je 
između pokojnog bana Petra i Adamove majke, grofice Loebl, 
dolazilo često i do težih sukoba, a sve zbog Nikoline ostavine? 

— A mi ostanimo kod grofa Ivana. Koliko se mogu Sjetiti, 
on je već kao momčić pokazivao lijepih sposobnosti. Pa tu 
je i ime, čar legende, što se već zacijelo splela oko onih otsje- 

čenih glava . . . A vi znate, kneže, da je moć legende neodo- 
ljiva. Pred njom kadikad ustupa i sama historija, jer je le- 
genda jača od nje... i 

— Sve je to lijepo, dočeka knez kratko, ali ja ne bih htio 
da se ona djeca pletu u urote, koje su im već do sada donijele 
toliko zla. 

Bargigli se ugrize za usnu i ne kaza ništa. Malo se zatim 
oprosti hladno i mrzovoljasto. 

Kad se Orfeo vrati kući, gazdarica mu kaza, da ga je neko 
tražio. 

— Onaj mladi violinist — ako ga se još sjećate, gospodine! 

— Da nije Tihi? — usklikne knez i oblak, što mu se još za 
razgovora s opatom nadvio nad čelo, mahom ge rasplinu. 

— On je bio tu? A što je rekao: hoće li se vratiti? 

— Odmah poslije ručka. 

I zaista. Još je knez sjedio za stolom, a već neko pokuca 
na vratima. 

— Dobro mi došao, Tihi! klikne Orfeo ugledavši mladog 
gudača. I pošto mu je naznačio mjesto do sebe, prihvati: A 
ja mislio, da se već nikada nećeš navratiti ovamo. što mi no- 
siš dobra? I otkuda? 

U nekoliko riječi iznese mu Tihoraj svoja krstarenja po 
svijetu, opisa mu svoj sastanak s gospođom. markizom u Ri- 
mu i zatim mahom pređe na ono glavno. Gospođa kneginja 
Jelena nije mu, veli, dala nikakvo pismo, od straha da ne bi 
palo u nepozvane ruke, već mu je svoju poruku iskazala na- 
ustice i naredila da je saopći Njegovoj Milosti, knezu.. Kne- 
ginja je u Munkaču, na dobru svoga pokojnoga gospodina 
s djecom, Franjom i Julijanom. Neka Njegova Milost, knez 
Orfeo, zna, da su njezine muke i patnje za posljednjih godina 


bile velike i teške. Mladi gospodin knez bolešljiv, a otkad se 


pomirio s kraljem, on i mati trudili se samo kako bi ugodili 
Dvoru. A njoj, kneginji, pred očima uvijek otkinuta glava 
očeva i strahovita sudbina njene mile majke. I u srcu — pla- 
men osvete... I ona mora sve to u sebi da guši pred svekr- 
vom, do krajnosti odanom podmuklom caru. Oko nje, mlade 
kneginje, sve je u plamenu, mržnja »kuruca« na careve »la- 


bance« ne poznaje granica, vrijeme i prilike, kao od Boga po-. 


slate da se sudi krvnicima, ali stara kneginja Bathory ne samo 
što neće da pomogne ustašama, već i sama provaljuje iz gra- 
da i udara po njima nemilosrdno. Mladoj je gospođi kneginji 
ostajala još jedna nada: gospodin brat Ivan. Dugo joj nis 
dali do njega, ni njemu do nje, tek nedavno pošlo im je za ru- 

kom da se sastanu. U Zborovu su se našli, prvi put nakon 
one krvave nesreće, Mladi grof stigao je onamo u uniformi 
zapovjednika jedne carske pukovnije, da se bori protiv starih 
prijatelja i saveznika svoga oca mučenika. Kneginja je poku- 
šala sve moguće, da mu uđe u srce, da pokrene u njemu mila, 
stara sjećanja, uspomenu na divnog oca i uzvišenu majku, 
na nesretne sestre, na porobljene kule i gradove u lijepoj 
staroj zemlji, na moru — — — Ništa nije koristilo. Upravo 
je teško opisati, što su oni mrki ljudi u Beču napravili od 
jadnog mladog gospodina! Kneginja okrivljuje za to je- 
zuite, i s pravom. Odmah poslije nesreće prilijepila mu se dva 
Patra, pratila ga u Prag i nikako da mu se skinu s vrata. 
Čini se da ga i sada špijune . . . Sve je propalo! — poručuje 
kneginja, nema više Zrinskih! Štaviše — da ugodi caru, mladi 
se je grof kao pomaman bacio na »kuruce«, ali s nimalo sreće: 
ametice potučen doveden je kao zarobljenik pred vojvodu T6- 
kčlija, koji mu je oprostio život i kušao da ga predobije za 
sebe, ali on ni čuti: hoće da ostane caru vjeran i odan. Nato 
ga je Tokoli pustio na slobodu, i sad je negdje u Pragu ili u 
Beču — svakako pod okom kojeg Patra ... Nema više Zrinskih! 
— jadikuje mlada kneginja. Jedna je od svega nesretnoga 
roda, koju bi kneginja htjela imati uza se: onu u Celovecu. 
Nju su zatvorili u samostan silom i silom bi trebalo da je se 
odanle oslobodi. A vrijeme je da se i opet nešto učini i za onu 
lijepu misao bečkonovomještanskih mučenika. I sve to tre: 
balo bi u svoje ruke da uzme Njegovo Gospodstvo, knez Or- 
feo — — — 

—1lona...! — huknu knez kao da sebi govori. 

— Gospođa kneginja htjela bi da se djelo pokojnog gospo- 
dina bana nastavi i sretno završi. Zato bi trebalo otrgnuti 
od cara one naše, koji mu još ludo vjeruju i podbadati i bu- 
niti ih protiv njega u cilju da se na nj dignu — — —— 

— Ali i kad bih ja to mogao, uleti Orfeo malone očajno, 
ko bi danas htio da me sluša, kad evo ni rođeni sin Petra 
Zrinskoga neće da se miješa u to! Pa i sama kneginja — što 
je u tom pogledu uradila ona? 

— Do sada malo ili ništa, ali — — — 

I nakrivi usta na nekakav lukav, značajan osmijeh. 

— Ne razumijem — prousti Orfeo. 

— Vi dakle, milostivi gospodine, ne znate ništa? — upilji 
Tihoraj svoje žive i svijetle oči u kneza. 

— Dok mi ne kažeš — — — 

— Pa nije to više nikakva naročita tajna. U Munkaču se, 

a čak i u čitavoj Ungarskoj govori o tom na puna usta. Njezi- 
na Milost, mlada kneginja kruto je zaljubljena ... 

— Što si rekao? ' 

— A još kruće on — vojvoda Emerik Tčokgli. Mlađ vitez — 
jedva mu je dvadeset i pet godina. ' 

— A njoj tridesetak — izmače se Orfeu. 

— Ali izgleda kao djevojčica. Kolike li su nesreće prohujale 
preko njene glave! I kao da se ni jedna od njih nije ni dotakla 
njena lica! Kneginja je uvijek svježa, mila i vanredno lijepa, 
kao da je juče izišla iz Ozlja, govorio je Tihoraj sa zanosom. 

— Pretjeruješ! 

— Vjerujte mi, milostivi gospodine — našoj se kneginji svi 
dive i svi su kao očarani njenom ljepotom, a dakako najviše 
on — vojvoda Emerik, 

— Otkuda to znaš? 

— Pa ja sam bio često u njegovu taboru. Nosio sam mu 
pisma ... Iznajprije ono, u kome ga je kneginja molila da se 
smiluje mladom grofu Ivanu, njegovu sužnju. Tom zgodom 
umalo te nisam i ja nastradao. »Kuruci« mislili da sam i ja 
»labanac«, pa su već oko mene pjevali onu svoju đavolsku 
pjesmu: : 

Moraš piti krv njemačku — 

I bili bi me vješali, da me nije u posljednji čas spasao sam 
vojvoda. Treba reći: iako je Madžar — čovjek je plemenit i 
dobar. Dao mi je pismo za kneginju i otpustio obdarivši me 
gospodski. Otada sam vršio službu njihova pismonoše i to je 
i uzrokom što se tako dugo nisam navraćao ovamo, 

— A kad će biti svatovi? ' 

— Čim dobiju pristanak od bečkoga cesara. Tako je odre- 
dila stara grofica Bathory. A i mladi je vojvoda spreman da 
se izmiri s kraljem, samo da se može vjenčati s našom kne- 
ginjom. 

— Eto vidiš... A što će im onda ona buna u Hrvatskoj? 

Tihoraju se usta opet nakriviše na lukav osmijeh. 

— Kao da je već unaprijed pogodila misao Vaše Milosti, 
kneginja mi je prišapnula još nešto . . . Izmirenje, ako do nje- 
ga dođe, bit će samo onako naoko. Jer baš ta preudaja naše 
kneginje čini se da bi mogla postati početkom nove, ali i naj- 
žešće borbe za osvetu. Zato i preporučuje da se pripravama 
za novu zavjeru ne oteže i da joj se što prije javi, može li 
se čemu nadati . . , »da znam« — kako je sama, izvoljela reći 
— »jesmo li pečeni ili kuhani«. 

— Tako je ona nekada pisala i svome ocu, promrmlja 

Orfeo i duboko se zamisli. Poslije ođuže stanke gledajući 
sveđ o tle prihvati: 

—Adaliti je kneginja napomenula štogod, kako ona za- 
mišlja tu novu urotu? ' 

— Iznajprije, veli gospođa, trebat će da pođem na Rijeku, 
do našeg mora, da obiđem sve stare zavjernike — koliko ih 
ima još u životu — da ih predobijem za novu urotu i uputim. 
Toliko za sada, a poslije . .. 

— A što bih pritom imao ja da radim? — prekide ga Orfeo. 

— Vaša Milost bi nam zapovijedala, a mi slušali. 

Orfeo opet zašuti, zatim pridiže malo glavu i upita: 

— Koliko ostaješ u Parizu? 

— Dok se malo odmorim. Da — — još vam nisam ka- 
Za0 — — — 

Učini kao da će nešto progutnuti pa nadoveza: 

— Sa mnom je i ona — Gabrijela . .. 

Knez mu pogleda ravno u oči, što se odmah nato spustiše: 

.— A Kud će ona sada? 

— Još nije pravo razmislila. 

Knez okrenu na muziku i upita ga, nosi li još sa sobom onu 
svoju violinu. 

— Pa kako bih ja bez nje? — usklikne Tihoraj veseo, što 
je razgovor okrenuo tim putem. Ona je moja najvjernija i naj- 
bolja drugarica. LE ' 

— Kad je tako, a ti je donesi sa sobom, kad se drugi put 
ovamo svratiš. 

4 

Tihoraj je odsio gdje i prvi put, u ulici s vrlo čudnim ime- 
nom: »Olu-Dieu-fut bouilli«, u blizini kapele »des Miracles«, 
koja ima svoju legendu. Prije kojih četirista godina neki 
je Židov šilom probušio hostiju i bacio ju u čabar napunjen 
vrelom vodom. U isti onaj mah voda je postala crvena, a svi- 
jet opazivši to čudo, pograbi Židova, spali ga na lomači, kuću 
mu razori do temelja i na onom mjestu sagradi kapelu »des 
Miracles«, dok je ulica dobila ime »Gdje je Bog bio kuhan«. 

Na ovu tmurnu legendu naišao je Tihoraj sasvim slučajno. 
Ona mu je mahom dozvala u pamet onu drugu, što ju je kao 
dječak slušao na Rijeci, o raspelu, iz kojega je protekla krv, 
kad je bjesomučni Lončarić bacio u njega kamen, Sjeća se, 
kako ga se ta pripovijest duboko dojmila, a slična su ga pri- 
čanja privlačila i poslije, pošto je odrastao. Tako je on i sada 

mahom zavolio i tu legendarnu ulicu s onim neobičnim nazi- 
vom, pa se u njoj nastanio evo i po drugi put. I u istoj kući, 
kod neke jezičave pralje, koja je znala sve što se kuha u lon- 
cima diljem čitave one četvrti gradske. Na mjestu ga je pre- 
poznala, a kad joj je malo zatim prikazao Gabrijelu kao se- 
stru, nekako se čudno podbočila i uskliknula sa značajnim 
malicijoznim osmijehom: — Ma — sestra! ... I mahom za- 
pita: 

— EL le violon? 


— On joj pokaza rukom kutiju, što ju je sa sobom donio 


i reče: 

— A sada, kako sam rekao: ili spremite za moju sestru po- 
sebnu sobicu ili je smjestite kamo u susjedstvo. ' 

Žena sleže ramenima i otpoče da priča, da ima jednu sobu 
ali zapremljenu. U njoj su dva mlada čovjeka — dva huge- 
nota — nadoda sniženim glasom ozirući se oprezno oko sebe. 
I ako su druge vjere, ona ih jednako žali. Možda je to grijeh, 
ali drži da još većma griješe oni, što zaboravljaju da smo svi 
djeca Božja. — Eno čuda: u Engleskoj gone katolike, mi ov- 
dje kalvine, u Španjolskoj Židove, i sve tako! Cijeli je svijet 


jedna strahovita šuma, a ljudi u njoj gori od vukova, Svi go-. 


vore o milosti, a niko je ne čini. Eno i ona dva jadna mladića, 
deux misćrables victimes .., Zato dok su oni tu, pomozite 
sebi, kako možete, naći će se već kakvo mjestance i — pour 
la mamzelle . . 

Našla se nekakva mračna rupa za njega, dok je u prostra- 
niju, svjetliju sobu ušla Gabrijela. Kod pralje su ostali i na 
hrani, pa su se još iste večeri našli u kuhinji za stolom za- 
jedno s onom dvojicom hugenota. Obojica vrlo mladi, može 
se reći, istih godina, samo što je jedan crnokos, dok drugome 
kosa više zanosi na riđastu boju. Izgledali su malo preplašeni, 
i ma da im je gazdarica prikazala Tihoraja i njegovu »sestru« 
kao sasvim pouzdane ljude, u njihovu se držanju, a naročito 
u govoru, odražavala krajnja nepovjerljivost. Ali mladost ne 
može da ostane tako dugo zatvorena sama u sebi, i sve što se 
u njoj u nešto jačoj mjeri skuplja, traži oduške, Tako su i ona 
dvojica sve više popuštala potrebi da pred nekim otvore svoja 
klonula srca. Prva ih je osvojila Gabrijela svojim blagim smi- 
ješkom, u kome su iz dana u dan otkrivali sve više dobrosti- 
vosti, simpatije i iskrenog sažaljevanja prema njima i njihovu 
zlu udesu. I tako je ona doznala da su rodom iz blizine Poi- 


tiersa, gdje kraljevi dragoni čine velik pokolj među prote- 


stantima. I njih su gonili od šume do šume, dok se nisu doko- 

pali luke, gdje se neka lađa spremala da otplovi u Ameriku, 
ali kapetan nije htio da ih primi, jer je brod bio prekrcat bje- 
guncima. Trebalo je opet da bježe, da se kriju i Bog je htio 
te su se nekako probili do Pariza — a što će dalje biti, to oni 
ne znadu. 

Tako su njih dvojica otvarala pred njom svoje utučene duše, 
a ona ih je tješila, kako je mogla, dok im nije naposljetku 
odala da je i ona sama evangeličke vjere. Jedva je to izrekla, 
njihova se lica kao preobrazila. ' 

— Vi ste dakle naša! — kliknuše u jedan glas. 

Ona raskrili dlan kao da bi htjela da ih ušutka. 

— Mome »bratu« nemojte ništa o tom — možda mu ne bi 
pravo bilo. ; 

Na njihovo pitanje, otkuda dolazi? odgovorila je: iz Ungar- 
ske. I o sebi — više ništa. 

Inače da nije te dvojice jednovjeraca, čini joj se, da bi umrla 
od mutne čame. Tihoraj je često izlazio sam, a kad bi je poveo 
sa sobom, odvukao bi je u kakvu crkvu, gdje bi čitave sate 
morala s mnogo dosade da sluša razne preludije, fuge i ora- 
torije, mađa su ih na orguljama izvodili najpoznatiji umjet- 
nici. Kad bi se ispod prstiju orguljaša izvio kakav ljepši 
akord, on bi je uhvatio za lakat i stisnuo, dali zato da je upo- 
zori ili da time poda oduške svom unutrašnjem uživanju, ko 
bi znao! Ona bi se nato ljutito trgla i po treći četvrti put uze- 
la da navaljuje, da je toga dosta i da je već vrijeme da iziđu. 
Ali on kao da i ne čuje. 

Bolje nije ni kod kuće. Još se pravo ne smjesti, već se maša 
za violinu, i kao da se uz nju prilijepio, ne pušta je više A ona 
se mrgodno mota po sobi ili stoji do prozora i tupo gleda u 
prljave zide suprotne kuće. Ovo njegovo očito odnemarivanje 
otpočelo je već da je tjera u očaj. Najvoljela bi pograbiti onu 
prokletu violinu i trisnuti je nekud da se raspane u tisuću 
komada! Koliko puta joj je ta misao bljesnula u časovima nje- 
gove odsutnosti! Ali ikoja korist otuda? 

Dolazilo joj je kadikad i da se pokaje, što je onako lako- 
misleno ostavila svoj dosadašnji udoban život i prišla 
k njemu, da se s njime potuca po dugim, napornim, često 
upravo tegobnim putovima. Kolike patnje i oskudijevanja i 
kolik strah, naročito kod prolaza kroz krajeve kugom zara- 
«žene, i koliko odricanja — pa u koju svrhu? Da naposljetku 
bude odgurnuta kao neka zalutala kučka! 

Ne prođe gotovo dan, da mu ili držanjem ili prijekorima ne 
pokaže svoju zlovolju. A on ili se nekako smiješno krevelji 

ili kuša da se brani, ali to najčešće izlazi tako glupo, da je 
tjera još u veću razdražljivost. Tako je bilo i onog dana, kad 
joj je ispričao onu svoju ljubavnu zgodu u Cremoni. U najbo- 
ljoj namjeri, da nekako sebe opravda, iznio joj je riječ po 
riječ, što je Cecco il Burbero dobacio svojoj kćeri Luigini: ' 

— Ne znaš li ti, da je za muzikanta žena, koliko i ona 
»arietta«, što mu kroz uho prohuja .,. — Ali još nije pravo 
ni dorekao, Gabrijela skoči kao nožem ubodena i viknu: 

— Zašto mi nisi to kazao prije, u Munkaču? Zašto? Zašto? 

Dok je tako vikala, u licu se sva narogušila, na svakoj ži- 
lici njenih inače glatkih obraza izbila neka nesmiljena tvrdoća. 

Tako i danas. Ima već cijeli sat, što se vratio, i na običajno 
pitanje: otkuda? — odgovorio je ushićeno, usopljeno: 

— Iz Saint-Gervaisa. Upoznao sam se s mladim organistom 
De la Lande! Da ga čuješ! Pošto su svi izišli iz crkve, on je 
za mene odigrao neke motete i uspavanku: »Dormite, dor- 
mite begli occhi . , .« Ja sam je upamtio i hoću odmah — — 

Dohvati violinu i uze da na njoj izvodi onu ariju. 

I otada neprestano guđi i gudi. Već je izveo i nekoliko va- 
rijacija na onu istu temu — i to traje, traje... A ona sva 
namračena jedva čeka da joj nešto kaže, da je već jednom po- 
vede po tom velikom gradu, gdje ima i drugih divnih stvari 
— osim orgulja i orguljaša. Još joj nije pokazao ni najbliže 
ljepote gradske i spomenike, a nekmoli Versailles, o kome, 
su joj pune uši, a nema ni pojma, kako oni čarobni kraljevski 
Dvori izgledaju. Ali on za sve to kao da nema oči, njemu je 
samo do orguljanja . .. I pošto vidi da to nju ne zanima, 
pušta jo kod kuće i odilazi sam. 

Odjednom se trže i vikne: 

— A ne bi li već jednom mogao da prestaneš? Meni je da 
poludim .. 

On povuče još dva tri puta lukom pa uprijevši guslama o 
koljeno reče: 

— Na što se tužiš? 

— I još pitaš? Od jutra do mraka čučim ovdje kao zarob- 
ljena ptica, dok ti — — Glas joj se prelomi i na oči joj navri- 
ješe suze. 

Nato se i u njemu pokrenulo nešto čudno, nejasno. Osjeća 
samo da bi ga ta žena htjela imati svega za sebe, a on ne 
može da joj se predaje ni — tako reći — na malene dijelove, 
a nekmoli čitavim bićem, kako bi to ona htjela. Pa i one tan- 
ke veze, što ga uz nju još vezu, bivaju iz dana u dan sve ta- 

nje, sitnije, a Bog sam zna, da on u tome nema baš nikakve 
krivnje. Ovo se njemu ne dešava prvi put: da je ostao u Cre- 
moni zacijelo bi se ovako svršilo i s onom Luiginom, ali je 
to Cecco il Burbero ubrzo proniknuo i na vrijeme presjekao. 
Da, nije to učinio, sad bi i njih dvoje bili jedno drugome na 
teret. 

— Da znaš, Gabrijelo, kako bole ti tvoji prigovori . .. 

U njegovu umekšanom glasu ona zaista osjeti bol i kao ne- 
ko sažaljavanje. To je dirnu i umekša. Oko usana ocrta joj 
se osmijeh, ali jedva vidljiv, nježan i umiljat, I lice joj se u 
isti mah kao preobrazilo: toliko ju je zatravila muzika onih 
njegovih riječi. ža 

I on se zagleda u nju obuzet nekom već dugo neosjećanom 
srdačnosti. Njezino lice učini mu se u taj mah svježe i ljup- 
kije nego obično, a neka slatka zavodljivost strujala je od sve 
njezine pojave: od savršenih oblina vitka joj tijela, od sla- 
dosti osmijeha, miline očiju i svijetlog pogleda. I on se još 
jednom nađe gotovo sav u vlasti njenih čara. i 

Ona ga je i nadalje gledala milo i čeznutljivo. A. tako i on 
nju, dok je naposljetku ne obujmi rukom oko pasa i reče: | 

— Danas poslije podne bit ću sasvim tvoj. I večeras. Budeš 
li htjela, odvest ću te u teatar. Daje se »Alceste«, opera jednog 
velikog umjetnika, Jean-Baptista Lullya. Oduhovljena muzika, 
taj bogodani čovjek! Da ga čuješ ma violini! Hoću li ja kada 
onako! ... Kad sam ga za svog prvog boravka u Parizu čuo, 
nekoliko sam dana bio kao opojen. Knez Orfeo htio je već da 
me povede k njemu, ne bi li me uzeo među one svoje »violons 
du Roy« . . . Knez se međutim predomislio, i ja sam morao 

u Rim. 

— Bolje ovako, prekide ga ona. Inače ne bismo danas bili 
zajedno. A to je ono glavno. 

I privila ga k sebi, što je snažnije mogla i držala ga čvrsto, 
kao da bi ga htjela oteti nekoj nevidljivoj sili, što mu i u ovaj 
mah vreba dušu, ona mu to vidi u očima... 

Poslije podne lutali su gradom, a veče proveli u operi. Ga- 
brijela se osjećala kao preporođena. 

Ali već sjutradan on je opet izostao, a kad se vratio kući — 
nikako da se otkine od one svoje violine. Ozlojeđena, uvrije- 
đena, Gabrijela je nato izišla i zalupivši za sobom ljutito vrata 
zamakla u kuhinju, gdje je znala da će naći onu dvojicu kalvi- 
novaca i tu se s njima zadržala dugo u razgovoru. Mislila je 
da će se on zbog toga ljutiti, čak da bi ga to moglo natjerati 
i na ljubomor. Ali pošto se vratila, on nije ničim pokazao da 

mu je krivo, što je tako dugo izostala. Čak je — uronjen u 
improvizaciju, što ju je izvodio, izgledao kao da nije ni za- 
mjetio ono njeno izbivanje. : 

Jednog dana donese pralja vijest, od koje se mladi huge- 
noti nemilo uzbudiše. Uokolo se, veli, govorka, da ulicama 
obilaze neki policijski doušnici raspitujući i njuškajući ne bi 
li gdje naišli na kakva heretika. — Nije druge, nadometnu, 
nego da što prije šmignete odavle i da negdje drugdje potražite 
kakvu sigurniju rupu. 

Videći ih onako očajne Gabrijela uze da ih tješi i da s nji- 
ma ispituje mogućnosti, kako bi svojim progoniteljima naj- 
lakše umakli. Da pređu u Švajcearsku ili još bolje — u Engle- 
sku? Malo razmisli pa prihvati: 

— A da pokušate probiti se do sjeverne Ugarske, do Mun- 
kača? Ima tamo jedna gospođa, koja bi vas na moju prepo- 
ruku rada primila i poslala u logor kalvina, da ge borite za 
Svoju vjeru. a 

U nekoliko riječi prikaza im ona slavnoga vojvodu Tč&kš- 
lija i oduševljenje njegovih istovjeraca, njihovu upornost i 
junaštvo, Riječ joj je tekla živo, prožeta srdačnom toplinom, 
što je sve jače prelazila na njezina dva slušaoca. 

— Pa to bi bilo nešto za nas! — kliknu onaj crni, zar ne 
Pierre? 

— Nikad bolje! — odobri drugi. A kako ćemo onamo? 

Ona im iznajprije opisa svoje putovanje od Munkača u Pa- 
riz, a potom im dade nekoliko uputa, što ih je erpla iz svog 
iskustva. Još istoga dana njih se dvojica opremiše na put. 
Gabrijela im na rastanku izruči kratko pisamce za kneginju 
Jelenu, zaželi im dobar put i mnogo sreće. Zahvaljujući joj 
od svega srca, oni se malo zatim oprostiše i krenuše, 

U to vrijeme Tihoraj je bio negdje napolju i pošto se vrati, 
Gabrijela mu iskaza sve. Osjećala je da mu neće biti pravo, 
a to joj je u neku ruku već unaprijed ugađalo. 

— Pa što se ti u to pleteš? — namrgodi se on. 

— Ono su moji istovjerci, 

— Valjda im se nisi odala! 

— Jesam. Iste smo vjere, a opet bila sam tako često sama, 
da nisam mogla odoljeti da se nekome ne povjerim, 

Tihoraj je pogleda oštro, zatim spusti glavu, ugrize se za 
usnu i one večeri ne progovori s njome ni riječi. 

U Parizu se već nekoliko dana govorilo jedino o poznatoj 
trovačici Katarini Voisin, ortakinji zloglasne markize. de Brin- 
Villiers, koja je usmrtila gotovo čitavu svoju porodicu samo 

da može i unaprijed provoditi svoj razvratni život. Nedavno 
su se dočepali i njene pomoćnice, vračare Katarine, i već je 
određen dan, kad će i.tu trovačicu odvesti na Place de la Grč- 
ve, gdje će biti živa spaljena. Već na prvi glas, što joj ga je 
o tom donijela pralja, u Gabrijeli se razbudi želja, da prisu- 
stvuje tome prizoru. S Tihorajem bila se izmirila već sjutra- 
dan nakon one prepirke, i evo već je prošla gotovo nedjelja, 
da su njihovi odnosi ostali nepomućeni, Ali u dan, određen 
za izvršenje one smrtne kazne, taj je dotadašnji mir zapao opet 
u kušnju. On je htio da pođu u teatar, da vidi neki novi Lully- 
jev balet, a ona je vukla na Place de la Grčve. 

— E — pa ja ću onda sam u teatar. 

— A ja do onog gubilišta — također sama ... 

I više ni riječi. On uze violinu, a ona se sva mrgodna mo- 
tala po sobi, izlazila na hodnik i opet se vraćala. Zatim se 
dotjera, okrene malo glavu prema njemu i reče: 

—Jaidem... ' 

On odloži violinu, natakne na glavu klobuk i pođe za njom. 
Silazeći niza stube razmisli, da li je uputno ostaviti ovu ludu 
samu. Bit će navale, strke — mogla bi nastradati, pa bi je — 
hoćeš nećeš imao na duši. Istina, život s njome postaje mu iz 
dana u dan sve nesnosniji, i osjeća da već nije daleko čas, 
kad će se ovi sve tanji konci, što ga još drže privezana uz 
nju, morati da prekinu, ali on bi htio da se to izvrši u miru, 
bez naročitih trzaja. Zato je stigavši na ulicu ostao uza nju 
i pustio da ga vodi, kud joj drago. 

Ubrzo su se umiješali među svijet što je bučno žagoreći 
grnuo prema jednoj strani. Slijedeći onu bujicu stigoše do uli- 
ce Saint-Antoine pred sjajnu palaču negdašnjeg mudrog mi- 
nistra kralja Henrika IV, Sullya. Tihoraj nehoteći uzvine 
glavu i na svoje čudo vidje, kako su Svi oni presjajni prozori 
. načičkani glavama otmenih danguba, samih plemića i ličnosti 
od imena, od kojih su neka bila poznata i svjetini. Tako bi 
se ponekad između mase ljudi digao po koji prst i dok bi po- 
kazivao čas na jedan čas na drugi prozor padala bi imena: 
Madame de Chaulnes, Madame de Sully, Marquise de Sevi- 
gnće, Comtesse de Fiesque i sve tako, 

Dotle je Tihoraja mučila misao na izgubljen Lullyjev balet 
pa je neprestano gledao ispred sebe sumorno i mrzovoljasto. 
I svaka njegova kretnja odavala je nestrpivost i krajnje ne- 
raspoloženje. 

— Ne znam, što nalaziš u ovom jezivom metežu — razdra- 
ženo će on. 

— Što i drugi — odgovori ona mirno. Malo postoja pa na- 
dometne: — Pa i ti si otišao u Bečko Novo Mjesto, da gle- 
daš... 

— Ali ne zbog zabave! — naljutnu se on. 

— Zar ni onda, kad su kastavskog kapetana gurali u lokvu, 
a ti pjevao s drugima: sam ga ja, moj brat — — — 

— Molim te šuti! — otsječe on ljutito. 

U onoj vrevi probijali se teško naprijed. I sve šuteći. Ti- 
horaju dolazilo da se pita, što ga još drži, da s ovom ženom 
ne prekine, da se od nje ne odbije! Gabrijela je za njega za- 
bluda, jedna luda nepromišljenost, koje bi se najvolio oslobo- 
diti, a ne zna kako, 

O svemu, što se u ovaj mah u njegovoj duši zbiva, ona ne 
vodi baš nikakva računa. Njezina je sva pažnja skrenuta na 
svirepu sliku, što joj se pred užasnutim očima pruža. To je 
nekakva paklena povorka, što se s trudom probija kroz uzbu- 
đeno mnoštvo. Na čelu vide se dva crna konja, što za sobom 
vuku nekakav »tombereau«, dvokolna kola, u kojima Sjedi 
zločinka s bakljom u ruci. Odjevena je u nekakvo grubo bijelo 
ruho, valjda naročito skrojeno za tu jezivu zgodu .. . U licu 


"sva crvena baca uokolo poglede pune divlje životinjske suro- 


vosti, a vidi se, kako bjesomučno odbija od sebe ispovjednika, 
što sjedi do nje, a tako i raspelo, što joj ga s vremena na vri- 
jeme pruža. Svjetina je obasiplje najodvratnijim izrazima, 
psovkama i. kletvama, a ona se samo ceri ili plazi jezik. 
Tako je bilo i poslije na trgu de la Grčve, gdje se oko lomače 
okupila sila svijeta. 

Mrak gušći, vjetar probada sve jače, Tihoraj bi najvo- 
lio otići odanle, ali neće to da kaže. Otkad se ono pred Hotel 
Sully poriječkali, nije s njome progovorio ni riječi, Tek sada 
ju je jedan ili dva puta pogledao ispod oka i vidio, kako je u 
licu sva blijeda i kako stisnutih usana, razrogačenih očiju bu- 
lji u lomaču, na koju su već digli trovačicu i privezali je za 
stup. Kad su prvi ognjeni jezici stali da ližu donji kraj loma- 
če, Tihoraj odvrati glavu i nije htio da gleda, dok je Gabri- 
jela sveđ piljila onamo, iako joj se je lice vidljivo grčilo od 


groze. Oko njih je svjetina divljala i grajala: — Gle, kako 
se plamen diže! Već joj liže noge . .. A što se ono prokletnica 
dere! — Bit će da proklinje! Eno — sad je sva u dimu, u pla- 
menu ... 


— Pođimo, reče Gabrijela zvjerajući očima uokolo kao da 
nekoga traži. 
Krenuše šuteći. Probijajući se s trudom kroz mnoštvo do- 

kopaše se ulice, što vodi u njihovu četvrt. Tihoraj nije mogao 
odoljeti, a da joj ne dobaci; 

— Valjda ti je sada srce na mjestu, pošto si na svoje oči 
vidjela, kako svršavaju ne samo trovačice i vještice već — 
ugriznu on — i krivovjerke! 

— I— guslari, što potajno šuruju sa sotonom! — dobaci 
ona tvrdo, zlobno, ledeno, 

Tihoraj osjeti hladnu oštricu tih nemilih riječi, One su mu 
a isti mah iznijele pred oči ono poljsko selo i ženu, što se 
bjesomučno derala: — Ljudi, a što mi radimo ovdje? Ne vi- 
dite li da onaj gudač tamo — — — zatari ga sveti križu! I 
to mu ona sada dobacuje kruto, kao da i sama vjeruje u to i 
kao da bi jednog dana mogla — — — Pa da — sve je moguće! 

Od toga časa ne progovoriše više ni riječi. Čim se vratiše 
Kući, Tihoraj se zavuče u sobu, što je ostala prazna nakon 
odlaska one dvojice kalvinaca. Te noći nije dugo mogao đa 
usne. ' 


6. 


Od dana, kad je stigao u Pariz, Tihoraj se je češće svraćao 
k Orfeu. Dva ili tri puta otišao je onamo i sa svojom violi- 
nom. Već nakon prve improvizacije, što ju je odsvirao, 
knez je ostao udivljen, upravo očaran. 

— Pa to je kao dan i noć od onoga, što si nam negda pru- 
žao ... Ti si moj Tihi danag savršen umjetnik! U ovo pet 
godina, što te nisam čuo, u tebi se stvorilo čudo. Gdje i ot- 
kuda vadiš te svoje slatke zvukove? — govorio knez sav uz- 
nesen. 

— Pa — Vaša Milosti — odasvuda pomalo. Žubor vode u 
potočiću, u česmi, rominjanje kiše, šum lišća, a kad sam u 
N6tre-Dame ili u kojoj drugoj katedrali ili u maloj crkvici 
“sam — dostaje katkada da negdje vani odjekne bilo kakav 
glas i ja mu pratim jeku, što se odbija sa svodova i hvatam 
je, i od toga mi u duši nastaje ono nešto lijepo ili bolno ili ve- 
selo — i ja to onda prenosim na one moje strune . .. 

— Kako rekoh: umjetnik, pravi, od Boga nam dani! Dede, 
još štogod! 

.I Tihoraj bi opet zagudio, dok bi knez spustivši glavu za- 
ronio mišlju nekamo daleko. 

— A sada da pređemo na ono drugo . . . okrenuo bi nakon 
toga Orfeo. 

Poslije one poruke kneginje Jelene on sve više osjećaše da 
neće smjeti, a ni moći da se ogluši njezinu glasu. Već sjutra- 
dan po dolasku vječitog glasnika — kako je nazivao Tiho- 
raja, nešto je o tome natuknuo Bargigliu, što je vatrenog 
opata potaklo da navaljuje još snažnije i upornije. 

— Dobro, reverendissime, a što će biti, ako španski kralj 
poživi ili ako mu mlada žena rodi nasljednika? 

— Niti će kralj poživjeti, niti će kraljica poviti sina — od- 
govori opat odrešito, kao da je o stvari sasvim siguran, I na- 
doda: — Svako dalnje zatezanje moglo bi postati fatalno, i 
ja vas, kneže, preklinjem onim sirotanima, koji jedino od vas 
očekuju spas — ne oklijevajte duže! 

Orfeu je još sada izgledalo sve to kao zidanje neke kule u 
oblacima, ali nije htio da protivuriječi. Najzada, kad i sve to 
ne bi imalo druge svrhe do one, da bijedna djeca osjete, kako 
ima negdje neko te još o njima vodi brigu — već bi i to bilo 
nešto... I tako bi svakog puta, kad bi se našao s Tiho- 
rajem na samu, navraćao razgovor na onaj novozamišljeni 
pokret i obavješćivao ga potanko o razgovorima, što ih je 
opat imao s biskupom de Bonzy. U prvom redu, upućivaše ga, 
trebat će izvidjeti, ispitati raspoloženje u hrvatskim krajevi- 
ma, naročito na negdašnjim dobrima Zrinskih i Frankapana. 
Ako je svijet neraspoložen prema novim gospodarima, bit će 
i prema Beču, gdje je najveće vrelo svega zla, trebat će to 
neraspoloženje još jače razmahati, raspiriti ga i prometnuti 
u mržnju, a za sve to bit će najpodesniji on, Tihi. Pjesma ima 
veliku moć, osvaja i najokorjelija sfca, uvlači se u krv i čini 
čudesa. A Tihi je Bogom stvoreni rapsod ... 

Tihoraj je jedva čekao da mu je otići onamo u dragi, rođeni 
kraj. Onaj prizor s Gabrijelom na povratku sa Place de la 
Grčve tu je želju u njemu još podjario, učinio ju neodoljivom. 
I već sjutradan otide k Orfeu sa stvorenom odlukom da će 
smjesta na put. 


— Ta ti valja! odobri knez. I uze još jednom da ponavlja , 


sve upute, što mu ih je u dojakošnjim razgovorima iznosio, 
a naročito mu preporuči opreznost, lukavost i prepredenost. 
I neka dobro pazi, kome će da se povjeri, da se ne dogodi kao 
prvi put, kad se još nije bilo prstom maklo, a već su i vrapci 
na krovovima cvrkutali o stvarima, koje bi morale ostati 
tajne. ' 

— I onda, što je najglavnije — ne daj da se u stvar upliću 
žene. Ja ne bih to spominjao, da se nisam ovih dana slučajno 
upoznao s potankostima bune, što se prije nekih trideset go- 

dina odigrala ovdje u Parizu. Ta se »Fronda« svršila vajno, 
a nije čudo, kad se zna, da su u njoj imale veliku ulogu da- 
me, i to prve dame kraljevstva, A bolje nije bilo ni u onom na- 
šem pokretu. Ti si čuo o Mariji Szechyjevoj? Pa nije ona bila 
u onoj našoj stvari jedina izdajnica! Zato pamti: žene daleko! 

— Vaša Milost zna, da ja nisam sam... 

— Znam, ali Gabrijela je dala toliko dokaza vjernosti i če- 
stitosti, da je u punoj mjeri zaslužila naše pouzdanje. 

Tihoraj se zbunjeno osmjehnu. 

— Vaša Milost će mi oprostiti — možda, nije lijepo što ću 
sada reći, ali — ja bih volio da je ostala u Munkaču ... 

— E pa zašto si je — — — 

— Tako je došlo . . . Sad se pak bojim da bi mi tamo do- 
lje mogla da smeta. Svojeglava je, a uz to i nekako čudna. 
I opet molim Vašu Milost da mi oprosti, ali možda ne bi bilo 
dobro, da ovo prešutim . . , Ja je ne obijeđujem, što nepresta- 
no navaljuje na mene s prijekorima, da ne sjedim uvijek uza 
nju, da premalo na nju mislim; takove su, vele, i druge, ali 
ja imam svoju violinu i nisam kriv te mi je ona milija od žene. 
Ja ne znam zašto je tako, ali ja tu ne mogu pomoći, a Vaša 
Milost neka mi oprosti . . . 

Orfeo se okrenu licem na stranu da sakrije osmijeh, što mu 
je pritom naletio na usne i malo zatim upita: 

— Prema tome — među vama dolazi i do svađe? 

— Da, kadikad — a mogao bih reći i nerijetko, Gabrijela 
je ljubomorna. Zasad možda samo na moju violinu, ali — — 
A mogla bi i inače da mi buđe od smetnje. Nju tamo dolje 
svi znadu, a zacijelo nisu zaboravili ni veze što ih je imala 
s prvašnjom urotom. Vaša će se Milost sjećati da je s poru- 
kama tajnim silazila i na more — čak i na Rijeku. To sam 
doduše činio i ja, ali ja ću već nekako. 

— Nakon proglašene amnestije, mislim da možeš s te stra- 
ne biti miran. Nego svejedno — ona bi i pored toga mogla da 
skrene pažnju na sebe — — zamisli se Orfeo, 

— Ima još nešto, nastavi Tihoraj. Da li je Vašoj Milosti 
poznato, da je Gabrijela lutoranka? 

— Jošito. A otkada? — namrači se knez, 

— Pa, od djetinjstva. Čini se da gu svi njezini bili lutorani. 
To se na Ozlju znalo i trpjelo. Vi znate, da su naši pokojni 
gospodari u stvarima vjere bili vrlo obzirni, Vaša Milost zna, 
kako su rado spominjali episkopa Mijakića i onu njegovu: sve 
je jedna vjera i jedan Bog! 

— Da, ali bolje je o tome i ne govoriti. Gabrijela — luto- 

ranka! Vidi đavola! Da joj to, ne dao Bog! — doznadu na Ri- 
jeci jezuiti! Ama je li svijesna opasnosti, kojoj ide u su- 
sret? Pa i tu — u ovoj zemlji! Ta ima li na svijetu vladara, 
koji bi jače mrzio i ljuće progonio lutorane od ovoga kralja 
Luja! ' E 

— A što je najgore, dočeka Tihoraj, ona te svoje lutoran- 
ske osjećaje i ne krije. Evo što je ovih dana uradila, 

I iznese mu slučaj s onom dvojicom kalvina. | 

Knez se još većma namrači. ' 

— To mora da je nekakva zanesenjakinja, koja bi nas svo- 
jim fanatizmom mogla uvesti u nepriliku, čak i u nesreću. Ja 
ću o tome da razmislim, a ti se poslije podne opet navrati, pa 
da vidimo . 

Vrativši se kući Tihoraj se držao kao da je već sasvim za- 
boravio onaj njihov jučerašnji sukob. Na guslama je odsvi- 
rao jednu kratku sonatu i za vrijeme ručka bio je neobično 
razgovorljiv, pun obzira i nježnosti. Gabrijela, prijatno izne- 
nađena, slušala ga je sa smiješkom na usnama, ali Tihoraju 
nije izbjegla sjena, što joj se povlačila negdje duboko u očima. 

Odjednom se prekide i reče: 

— Činiš mi se nekako zabrinuta ... 

— Strah me je ..., muklo će ona kao da za sebe govori. 
Domaćica mi je i danas pričala, kako kraljevi ljudi tragaju za 
protestantima i pitala me, da li smo štogod kome natuknuli 
o onoj dvojici kalvina, jer ne bi ni za živu glavu htjela da 
se dozna, e su se u nje sakrivali. I tek pošto sam je malo umi- 
rila, odmah je nadodala da se hereticima grdna piše, jer da 
je nova kraljeva »favorite« Madame de Maintenon, sasvim u 
rukama jezuita, a kralj čini sve što će ona , . . Već se uokolo 
govori, da će postaviti izvan zakona sve lutorane u zemlji. 
Progonstva su već otpočela, a kako Se priča, negdje u provin- 
ciji je već spaljeno nekoliko heretika. 

To je bila voda na njegov mlin, ali nije htio da ona to osje- 
ti. Mahnu rukom i reče: 

— O tom sam i ja nešto čuo, čak da se nešto slično sprema 
i u našim stranama, na Rijeci i drugud, pa i posvuda, gdje je- 
zuiti zapovijedaju. No ja držim da su sve to još puke glasi- 
ne — — — 

I kao da tome ne daje nikakve veće važnosti, okrene razgo- 
vor na drugo. Zatim se diže i oprostivši se najljubežljivije 
s njome ode. 

Kod kneza je zatekao i Bargiglia. 

— Pa mi se već davno znamo, uzvrati opat na njegov po- 

zdrav. A sad sjedi i pričaj mi o Munkaču i o svemu što si ta- 
mo vidio i čuo. : 
g Tihoraj se okrene licem prema knezu, koji je sjedio za svo- 
Jim stolom, kao da ga pita: može li? Na jedan knežev mig 
uze da pripovijeda o kneginji, Tčokoliju, o ustancima, što 
se tamo vode. Bargigli ga je često prekidao i navraćao na ono, 
što ga je većma zanimalo, 

_— Jesi li od koga čuo, kako se je mladoga grofa, Ivana doj- 
mila mučenička smrt njegova gospodina oca? 


— Prvo vrijeme bio je očajan, kako pričaju, upravo neutje-. 


šiv. Poslije je, vele, javno odsuđivao zavjeru, kao da se je bo- 
jao, da bi ovaj ili onaj mogao zbog očeva djela na nj da pokaže 
prstom. Njegova je jedina želja da može svome kralju odano 
služiti. Gospođa kneginja tvrdi da je to djelo jezuita. Oni su 
mladome grofu zatrovali dušu i iz njegova srca iščupali sve, 
čime bi se kao sin Petra Zrinskoga morao da diči i ponosi. 

— Možda se mladi grof pretvara u namjeri, da će tako za- 
dobiti natrag očeva imanja, a onda tek udariti po krvnicima 
svoga oca i majke? : 

Moe To ja ne mogu znati, a — čini se — da se kraljevi ljudi 
i toga boje. Gospođa kneginja pak ne misli tako. Ona je izgu- 
bila svaku. nadu da bi mladi grof mogao Nijemcima vratiti 
zlo, što su mu ga učinili. Da u njemu tinja samo jedna iskrica 
osvete, veli, bio bi ostao kod vojvode Točkolija. Bio bi stekao 
najviše časti, a jednog dana zacijelo i svu svoju državinu — 
pa eno — ni čuti! 

o Bargigli nastavi s ispitivanjem: , 

sri Ima još jedan drugi Zrinski, sin grofa Nikole — Adam. 
Imaš li kakvih vijesti o njemu? 

— Nemam... 

ka Grof. Adam mora da je u najljepšim godinama. Trebalo 
bi izvidjeti, kako on misli o čitavoj ovoj stvari. Najzad glavni 
začetnik bune bio je njegov pokojni otac. Pored toga trebat 
će da izvršiš i neke druge izvide, da propitaš za negdašnje 
kapetane što su bili upleteni u urotu, naročito za Bukovač- 
koga. Njega treba svakako da pronađeš. I sve ostale, koji su 
još u životu. 

. Opat časkom zašuti, a zatim nastavi s uputama, u kojima 
je bio upravo neiserpiv. Iznajprije treba se kloniti pogrješaka, 
koje su nerijetko dovodile u nepriliku pređašnji pokret i na 
kraju prouzročile.svu onu strahotu. Zato ne vješati stvar ni 
o velika niti o najmanja zvona. što manje »frflanja«, i što 
uži krug »najpovjerljivijih«, a najmanje žena — bolje — ni- 

jedne! Znam, što hoćeš da kažeš. Nešto mi je malo prije na- 
tuknuo gospodin knez. Ja sam tu tvoju Gabrijelu vidio samo 
dva ili tri puta, ali po onome što mi kaza Njegova Milost, 
mogla bi zaista da ti bude od smetnje. Jesi li joj kada napo- 
menuo da je ova zemlja za lutorane vrlo nepodesna? 

— I danas smo o tome razgovarali, 

I pošto mu od riječi do riječi iznese sav razgovor, što 
ga je imao s njome kod ručka, opat mu lupi rukom po kolje- 
nu i klikne: 

— Pa — sve to dolazi kao naručeno, Ostalo prepusti me- 
ni... Sjutra u ovo doba ona će već biti na putu u Munkač. 

— Neće htjeti. Čeka da krene sa mnom na Rijeku. 

— Moj čovjek, koji će je posjetiti već sjutra, prikazat će 
joj što je i tamo čeka. Gospodin knez pak napisat će pismo 
jedno, što će ona ponijeti mladoj kneginji. O toj poruci mo- 
žeš da joj već večeras nešto natukneš. Možeš napomenuti ito 
da si razgovarao sa mnom i da sam te odvratio od puta u 
Hrvatsku, gdje da se opet nešto muti. Ti da moraš ionako po 
želji gospodina kneza u Italiju pa u Španjolsku, Tursku i sve 
tako. 

Nato se Bargigli vrati svojim pređašnjim uputama i nakla- 
panjima o španskom kralju, o njegovoj bliskoj smrti i sud- 
bonosnim posljedicama, što će ih ona sa sobom povući. I po- 
što ga još jednom upozori i pouči, kako treba pri svemu tomu 
da postupa, diže se, s nekoliko se riječi oprosti sa knezom, 
izrukova se i s njime, i ode. 

Htio je i on da pođe, ali ga knez zadrži. 

— Sva je prilika, da se više nećeš navratiti ovamo, pa hoću 
da već sada napišem pismo, što će ga Gabrijela predati kne- 
ginji. 

Nastade tišina. Čulo se samo šuškanje gušćeg pera na pa- 
piru, i s vremena na vrijeme po koji usklik sa ulice. 

Predajući pismo Tihoraju reče knez: 

— što je do Gabrijele, sjutra će k njoj doći neki kapucin 
Francuz, koji umije i hrvatski. On je u svoje vrijeme bio po- 
uzdanik pokojne banice, opat je nekom prilikom naišao na nj, 
s njime se tješnje sprijateljio i sad hoće da se njime posluži 
u onoj stvari. 

— Ali, Vaša Milosti — ipak ne bih rad da joj se štogod 
rđavo desi. : 

— Ne boj se! Opat je Talijanac, malo komedijant, on će to 
s onim svojim kapucinom umjeti već da izvede, a da sve lije- 
po iziđe. Ti se pak drži točno uputa, što si ih malo prije pri- 

mio i računaj na mene, Teško sam se dao sklonuti na ovaj 
novi pokušaj, ali na kraju je pobijedila poruka mlade kne- 
ginje, to joj i javljam u ovome pismu. Oglušit se nisam mo- 
gao ni jednom drugom glasu, što iz zidina samostana u Ce- 
lovcu jamačno vapi u pomoć , . , Zato gledaj iznajprije da do- 
đeš i s onom sužnjicom u vezu i da joj kažeš — — — 

— Još imam kod sebe rubac svete Veronike, što ga je go- 
spođa markiza poklonila maloj gospojici. 

— Kakva mala gospojica! Njoj je danas preko dvadeset 
godina . . . Istina, ni ja je ne mogu predočiti sebi drukčijom 
nego li je bila, kad sam je posljednji put vidio prije kojih de- 
setak godina, ali sad je ona velika i čeka nas i našu pomoć, 
moj Tihi! I kad ova naša nova zavjera ne bi donijela ništa 
nego samo slobodu onoj sirotici, već bi se moglo reći da nije 
sasvim promašila. Lijepo mi je pozdravi! 

Knez, očito dirnut, okrenu glavu na stranu, da sakrije suzu, 
što mu je uto navrla na oko. I Tihoraj osjeti, kao da mu se 
nešto prevrnulo u srcu i spustivši glavu osta buljeći ukočeno 
o tle. 

Dugo je trajala ta tišina. Naposljetku se diže knez, a za 
njim i on. I reče mu Orfeo glasom kao malo ohrapavljenim : 

— Još ću jedno da te zamolim, moj Tihi! U Novome, sta- 
rom frankapanskom gradu, malo poviše mora na brijegu, koji 


se zove Osp, ima samostan sv. Pavla Pustinjaka sa crkvicom > 


posvećenom Blaženoj Djevici Mariji. I crkvicu i samostan sa- 
gradili su moji pređi, i meni je ona sveta kapelica tako draga, 
da sam prije svog odlaska iz Novoga u najvećoj hitnji svojim 
vlastoručnim pismom naložio gradskom oficijalu da poštova- 
nim fratrima kloštra plaća točno kamate , . , Evo ti pet du- 
kata, pa kad stigneš u one naše strane, skokni u zgodi do one 


“crkvice na Ospi, uruči fratrima ovo malo moga siromaštva, | 


i onda pođi pred oltar Gospe i vruće joj se pomoli i preporuči 
njezinoj milosti sebe, nas i sve ono, što kanimo da pokrenemo 
za sreću mojih sirota, a ko zna, možda i za dobro svega 
našega pika — — — o oo o o 

Kod večere je Tihoraj pred praljom navrnuo razgovor na 
nova stradanja hugenota. Ženi je vjerska netrpeljivost 
prilično tuđa i krivnju za ova nova progonstva baca na 
jezuite. Oni su, veli, ovladali kraljem i on hoće sada one jadne 
protestante da istrijebi sve do jednoga. Čini se da će se pono- 
viti, što bijaše prije dvadeset godina, kad su kraljevi vojnici 
silom provaljivali u kuće heretika i tu se mjesece banili, a 

siromašne ukućane mučili, ponizivali i pošto bi sve popljačkali, 
mačem bi u ruci navaljivali na ljude da se ili obrate ili neku- 
da iščeznu. 

Kad ostaše njih dvoje na samu Gabrijela se uzbuđena trgnu 
i reče: — Ja bih, Tihi, htjela što prije odavle . . . 

— To bi htio i knez. On doduše ne zna ništa o tvom luto- 
ranstvu, nadometne brzo, kao da bi se htio što prije oslobo- 
diti te laži, ali — produži laganije — on je sada sav obuzet 
velikom željom da za djecu naših poginulih gospodara nešto 
učini. — Krajnje je vrijeme, veli, da se onim sirotama po- 
mogne, pa ma da se zbog toga digne i jedna nova buna. Evo 
tu je i pismo, što ga je u toj stvari napisao za kneginju, a 
tebe moli da joj ga odneseš — — — 

— U Munkač? — prekide ga ona. Ne — to neću učiniti. 

— Ne zaboravi da smo još uvijek u službi — — — 

— Rekla sam — u Munkač nikada više — mada sam obe- 
ćala. A ti? — pogleda ga gotovo izazovno. 

— Mene šalje knez u Italiju. Odanle ću u Španjolsku pa — 

— I ja ću s tobom? PE: 

— U žvale inkvizicije? 

— Svejedno! 

On sleže ramenima, zamače u Svoju gobu i uze da udešava 
violinu. Ona pak ostavši sama nije mogla nigdje da nađe mje- 
sta. Čas bi sjela, čas bi se opet digla, prohodala sobom, ne- 
mirna, uzbuđena, dok naposljetku ne viknu razdraženo, iza 
svega glasa: — Prestani već jednom! 

Sjutradan već izrana — ista pjesma. Otpočela je prilično 
blagim jadanjem žaleći se na život, od koga nije imala nika- 
da ništa. Jedini tračak u svim tim, ovako vajno provedenim. 
danima — bio je i ostao on, Tihoraj, a sad će i to da utrne 
i pred njom se opet otvara crni mrak, 

Dotle je on sjedio nijemo buljeći u vrata kao da odanle 
očekuje nešto. A. ona nastavi istim tugaljivim tonom: 

— Ja sam jadna mislila i uvijek se nadala da ćeš me jednog 
dana predvesti pred popa i — — — 

— A tvoja vjera? — trže se on nehotice, 

— Mogao si iti preći... 

— Da još i za to nosim glavu u torbi? 

— Da me voliš, učinio bi i to, viknu ona tvrdo i udari još 
u žešće prigovore. 

Tihoraj nije htio da odgovara, a kad mu dotuži, diže se i 
zamače u svoju sobu, otkud se malo zatim razliježe tiho pri- 
dušeno guđenje. Nato ona uskipi jače i već se spremala da 

mu dobaci neku krupniju, a to se u isti mah trgne, jer joj se 
učini da je na vratima čula neko tiho kucanje, Nesvijesno 
prinese ruku kosi, kao da bi htjela da je malo dotjera, kadli 
se vrata pomalo otskrinuše i na pragu se ukaza kapucin, pro- 
sijede brade, lica košćata, već dobrano navorana. 
— Jeste li vi madame Gabrijela? — upita kapucin hrvatski. 
Po izgovoru vidjelo se da mu to nije jezik majke, i Gabri- 


jela vanredno iznenađena nije u prvi mah znala što bi od čuda, . 


ali kao iskusna »diplomatkinja« ubrzo se razabra i reče: 

— Na službu, časni oče! 

— Došao sam k vama u jednoj stvari — kako bih rekao — 

Ne skidajući s njega svoj prodiran pogled ponudi mu sto- 
licu i reče: : 

— Izvolite, časni oče! ; 

— Hvala, madame! Moje poslanstvo trajat će vrlo kratko, 
toliko dok vam na nešto skrenem pažnju... 

U susjednoj sobi prestade guđenje. Kapucin zavuče još 
dublje ruke u rukave svoje teške kute i prihvati: 

— Nedavno bili su u ovoj kući neki heretici — — — 

Gabrijelu podiže osjećaj nemira, i ona se s mukom trgnu 
da se svlada. 

— Bila su dvojica — dahne glasom ponešto nesigurnim. 

— Točno! I vi ste, madame, govorili s njima. 

'Tek sada uvidje ona da sve to miriše na neku istragu, zato 
i pokuša da svome glasu dade što sigurniji ton. ku 

— Pa — čini mi se da sam s njima izmijenila dvije tri ri- 
ječi — onako uzgred. 

— Bit će da ste ih poznavali od prije? 

— Nisam. Oni su bili ovdje prije mene. 

— I pored svega toga vi ste njima odali jednu tešku — vrlo 
opasnu tajnu. 

— Ne razumijem. 

— Priznali ste pred njima, da ste i vi njihove — krive vjere. 

— Ko vam to reče! — skoči Gabrijela kao ubodđena. 

— Oni sami. Ne bunite se, madame! Naše vlasti hoće da se 
šurovanju heretika u ovoj zemlji već jednom učini kraj; zato 
se posvuda namještaju zamke — — vi me razumijete? 

— Ne! — otsječe ona tvrdo. 

— Reći ću vam ja: ona dva mladića u službi su policije. 
Njihov je zadatak da se uvlače u pojedine kuće, naročito u 
one, gdje otsjedaju stranci, 

— Nije moguće! — planu Gabrijela. 

— Da nije tako, ne bih ja bio u ovaj čas ovdje. A sada tre- 

ba misliti na posljedice. Znate li vi, što vas čeka u slučaju... 
vi me razumijete? Jedno možete već sada da zahvalite Pro- 
vidnosti. Bog je naime htio, da sam se slučajno desio na poli- 
ciji u času, kad se ondje vodila o vama riječ. Madame, mene 
sa vašom zemljom vežu neke davne uspomene, i ja bih htio da 
vam budem na ruku. Ima u ulici Ave Maria, nedaleko odavle 
kloštar jedan ... 

— Nikada! — viknu ona i zaletivši se k vratima Tihorajeve 
sobe otvori ih naglo i sva blijeda i drhtava vrisnu: 

— Što čekaš? Što me pustaš ovdje samu? 

Na vratima se pokaza Tihoraj, nakloni glavu na pozdrav i 
reče: 

— Časni oče, dopustite mi da vam ja objasnim. Gospođica 
je ovdje samo na prolasku. Sjutra, a već možda i danas vraća 
se onamo, otkle je došla. 

— E, ali nije riječ o tom, gospodine! Meni su kod policije 
prepustili gospođu samo pod uslovom, da je navedem, kako 
bi se što prije odrekla one svoje zablude ,.. 

— Da napustim svoju vjeru? — kriknu Gabrijela. 

Kapucin učini kao da je prečuo i nastavi: 

— Ima, kako već napomenuh, tu u blizini, u istoimenoj ulici 
samostan Ave Maria, gdje će se madame u društvu onih po- 
božnih i skromnih sestrica pripraviti za svečanu abjuraci- 
Ju m 

— I opet velim — nikada! nikada! nikada! — zaintači ona. 

— Na policiji su htjeli da se to izvrši već danas, ja sam 
pak za svaki slučaj zatražio da mi taj rok produlje do sjutra. 


I tako, madame, imate vremena da razmislite . . . Sjutra ću 
opet doći. ' 
— Ne trudite se — — — reče ona kratko ali odrešito. 


— Bog neće smrti grešnika, prihvati kapucin mirno, a ja 
ću biti sretan pođe li mi za rukom da s vaše mlade glave od- 
vratim zlo, što vam prijeti. Hvaljen Isus! 

I ode mumnjajući nešto ispod glasa. Sad je tek iz nje pro- 
valio grčevit bol i ljuta srdžba, od koje joj se zažareno lice 
m iskrivilo. Udarala je kao pomamna po svima i po sva- 

om. 

— Vi ste krivi — vi ste me izdali — prevarili! 

Na sva njezina nasrtanja Tihoraj nije odgovarao ništa. 
Gledao je u nju strpljivo i s izrazom iskrenog Sažaljenja u 
licu čekao da se malo umiri. To je dirnu i umekša, I najed- 
nom zamuknu i zaplače. Dugo su šutjeli: ona — jer nije više 
mogla da govori, on osjećajući da bi trebalo nešto reći, a nije 
znao što. Naposljetku reče blago, čisto umiljato: 


(-127-) 


— Sad je glavno da razmislimo što nam je činiti da te ovdje 
ne nađu. Nar. . "OH 

Ona se naglo trže, pogleda ga neiskazano milo, potom mu. 
jednim mahom uze: ruku i prinesavši je k srcu reče: 

— Pa — već je uređeno. Ja ću s tobom, 

On se lagano namršti, reče što je mirnije mogao: 

— Zar ne vidiš da bi to bilo — iz jednoga zla u gore? 

— Svejedno . . . izusti ona gledajući ga pogledom punim 
molbe i čežnje. ' 

— Ako je tako — ja ostajem ovdje — reče on muklo. 

Licem joj buknu plamen, a oči se zasjaše kao žeravica. 
Povuče svoju ruku k sebi i viknu: 

— Hoćeš dakle da me silom izagnaš odavle? 

— Htio bih da sama uvidiš i da se očuvaš od nesreće. 
Uostalom nas dvoje smo još uvijek u službi naše gospode. I 
kad knez tebe šalje u Munkač, a mene u Veneciju, Rim, u 
Španjolsku, a zatim u Tursku k Bukovačkome, na nama je ili 
da slušamo ili da otkažemo. A ja otkazati neću nikada. 

— Ja vidim da bi ti htio pod svaku cijenu da me se riješiš. 

— To si mi već tisuću puta kazala. 

I zamače opet u pokrajnu sobu. Mislila je da će sada uz 
svoju violinu, samo da je još većma razdraži, ali iz njegove 
sobe dopirao je samo odjek koraka. : 

Nato se nemoćno spusti na stolicu, podnimi se na desnu 
ruku i uze da razmišlja. 

Iznajprije joj sjevnu misao, da nije možda sve ovo namje- 
šteno! Ali otkuda ovaj kapucin, pa ona dva mladića, očiti 
špijuni? Njih je ona tu zatekla... 

A izmišljeno nije ni ono o progonstvima, kojima su njezini 
suvjernici izloženi. što sada? Da pusti, da je odvuku u onaj 
neki kloštar? Da od jutra do mraka sluša ondje nagovaranja, 
da se odrekne vjere, što joj je već od poroda uvriježena du- 
boko u krvi? A onda? Muke i patnje progona, možda još ne- 
što gore — najgore . . . Sve je to strašno, a tu je još po sri- 
jedi i on, Tihi. Zajedno ne mogu, ona pak bez njega ne može. 
Preduboko joj je ušao u život. i 

Dugo je razmišljala, naposljetku se trže, ustane na noge, 
otvori pokrajna vrata, stane časkom na pragu i reče: 

— A do kada bismo ostali tako rastavljeni? 

Tihoraj sleže ramenima, 

— Pa — ja ne znam, valjda ne dugo. 

— Valjda ... ponovi ona gorko. 

— Jamačno ne dugo — ispravi on, 

— A hoćeš li, čim to posvršiš, doći po mene u Munkač? 

— Knez će me zacijelo otpremiti onamo kakvom novom po- 
rukom ... Ali i kađ ne bi, ja bih sam došao, diže Tihoraj glas, 
u kome je ovaj put zatitrala meka, iskrena žica. 

Gledajući je onako žalosnu i shrvanu osjećao je u sebi neku 
grižnju. Taj ga osjećaj potaknu, te joj priđe bliže, primi joj 
obje ruke u svoje i izusti glasom vanredno toplim i punim 
najnježnije srdačnosti: : 

— Gabrijelo — ja ću doći... 

Ona mu pogleda u lijepe, svijetle oči. 

m Ja ti vjerujem, klikne sva raznježena i baci mu se jeca- 
jući u naručaj. 


Viktor Car Emin: Suor Aurora Veronika : 9 

SESTRE. 


»Naša Aurora Veronika Tebi i vsim skupa 
službu preporuča, uči se štati i pisati. 
Vsaki dan Tebi list piše, ali ga nigdor 
ne zna prečtati. Ona neće ni čuti za to, da 
bi Ti opaticum vu kloštru ostala. Silom 
hoće da po te pošalemo.« 

(Iz pisma Katarine Zrinske kćerki Juditi 
Petronili 12, VI, 1668.). 


1 
Dok se je ponosna, neustrašiva Jelena spremala da se preu- 


da za Tokčlija, pa da u zajednici s njime prije ili poslije za- 
metne osvetnički boj s bečkim dvorom, i dok je s druge strane 


njezin brat Ivan Ante smišljao, kako bi svojim junaštvom i 
bezgraničnom odanosti stekao posvemašnju milost zatornika: 


svog očinskog doma, bečkoga cara Leopolda, dotle su dvije 
mladice slavne loze Zrinskih i Frankapana bez sunca i svijetla 
provodile svoje dane u kloštarskoj samoći, odvojene od cije- 
loga svijeta. Starija, Judita Petronila, u zagrebačkom samo- 
stanu Klarisa, druga, najmlađa, Aurora Veronika, kod Uršu- 
linka u Celovcu. Judita, već po svojoj sklonosti k svetom ži- 
votu, navukla je ono grubo redovničko ruho sama od svoje 
volje. Zora se pak još danas, nakon osamgodišnjeg boravka 
među duvnama opire klauzuri i krutom životu, što ga ona na- 
meće. Zora se protiv toga bunila već i onog ledenog februar- 
skog dana, kad je prvi put ušla u ovaj magleni i sumorni 
grad, među još sumornije zidine samostana, u koji su je ba- 
cili nemilosrdni dušmani njena roda. 

Na svakojake patnje bila je navikla već od dana, kad je ono 
otac otišao u Beč, a u lijepi čakovački dvor provalili gladni 
i divlji Nijemci, porazbili i popljačkali sve, odveli bolesnu maj- 
čicu i nju, kao dvije prosjakinje, u tuđi neprijateljski Gradac. 
Trpjele su glad i najteža poniženja, ali najviše ih je mučio 
strah, što će biti od jadnoga oca i ujaka Frana! Onda je 
došlo ono najstrašnije: erni glas da je otac ubijen. A nemanje 

užasno bilo je i ono, kad su nju, onako nej i i 
M i a DI ju, onako nejaku silom otrgnuli 
To joj se je usjeklo u dušu nekuda vrlo d 
Je usjeki L o duboko, Nek s 
malo zatvori oči, i iz dubine duše pomolit će se poput =. 


. aveti onaj studeni dan sa svim strahovitim pojedinostima, 


od kojih joj svaka tj jećaj 
ošo aka Bri sA brda u krv same potresne osjećaje pune 
Iznajprije ona kukavna sobica u Gracu. Stij j 
ve, vrata rasklimana, a tako i vratnice 2 good. di 
stakla polupana, .kroz njih ulazi zima . Majčica na 
rasklimanom, nečistom krevetu, blijeda, povezane glave, očiju 
izgubljenih. Ona joj sjedi do uzglavlja, na nekakvu šoku 
a majka joj drži hladnu ruku u svojoj grozničavoj toploj I 
zaista — ruka majčina je vruća, pali kao oganj. Ali još ima 
u nje snage, Zora to osjeća na svojoj ruci, Kako joj je ma iči- 
ca čvrsto stište! Drži je majčica, čvrsto je drži, jer je mile 
prije banula u sobu ona neka zločesta Nijemica, što bi umjesto 
otjerane dobre Urse imala da dvori i poslužuje jadnu boles- 
Dru, ko s ke pomo muči, neprestano vrijeđa. Ta je dakle 
: Pa i and : surovo dojasila, nek se mala spremi na 
 Majčica je odmah razumjela, i njoj, Zori, šumi ioš 
ušima vrisak, što ga je nato de od sebe: xiy Na dom jel 


', Radije ćemo obje u smrt! — vikala je i stiskala joj ruku, dok 


ju je drugom obavila oko vrata. — ji ć ijeti 
Oni Rd Rota a I : Zajedno ćemo umrijeti! 
ato je ona nemilosrdna žena, izišla i ti i 
s nekim plećatim stražarem. SP I PA 
— ikada aga viknu žena. Kola čekaju. 
. — Ja je ne dam — ne dam je — vri, jčica i još j 
čvršće privine uza se. _ a Bk a g 
— Što? Ti da je ne daš? Ponovi još j štij 
kje kaha Vi to još jednom, beštijo! — 
Majka se držala kao da ne čuje. Kao uvij j 
oke ra rje je. Kao uvijek dostojanstveno 
— Ne dam male grofice, dok ne dobij i 
. g .x , ć ijem od si č 
Njegovo će se Veličanstvo smilovati , , ' sie 
Nijemica se grubo nasmija: 
E. Pa itisi tie ' < ma 
ok a iti si htjela da budeš — nekakvo Veličanstvo, beštijo 
Majka nije ni sada ni jednom riječi ni jedni 
€ jednoj ječi ni jednim kretom poka- 
zala da su je se one grdnje ikoliko dotakle. Ali je doo mja 

Zoru, još jače privinula k sebi. Pri tom je disala tako naglo, 
kao da skuplja sve svoje snage, da je ako ustreba obrani, Slu- 
žavka se opet naceri. 

— Vidjet ćeš sada, droljo! ; Mi 

Okrene se k stražaru, što je iza nje stajao i reče: 

— Nun, Franz, los! = : ; 

Stražar zakorača prema krevetu, ali prije nego što se je 
svojim teškim hrapavim šakama dotakao djevojčice, ona se 
još snažnije privi uz majku turajući joj glavu u njedra, Stra- 
žar je uhvati i prodrma za ramena. Nastade krika i vapaj. 
Majka je ne pušta, ni ona se sama ne da. 

— čekaj, derište jedno, pokazat ću ja tebi ——- 
. što je jače mogao trgnu njome i jednim je mahom. otkide 
od majke, diže uvis i noseći je onako iziđe na, hodnik. Ona mu 
se sveđ otimala: razmahala se nogama 1 rukama, čak ga je 
udarila preko očiju, tako da je na čas obnevidio i pustio da 
mu se opuzne na tle. A ona, iskoristivši taj trenutak, mahom 
ge vrati u sobu i pade pred postelju, ali majka je nije više ni 
vidjela ni čula: ostavila je svijest. 


_— Mama! Mama! — stala da je dozivlje. Ali majka se ne 
miče. Blijeda je ikao stijena, usne joj pomodrile, oči ukoče- 
ne... Mama! Mama! zarida bolno i plačući uze u sav glas da 


zove u pomoć. : . : 

Uto se ona bjesomučnica sa stražarem opet vratila, ali na 
onaj vapaj dojurili i drugi, među njima i majčin ispovjednik, 
neki stari kapucin. On zamoli stražara nek iziđe i pošto se 
majci vratila svijest, redovnik pristupi bliže k postelji i nakon 
nekoliko obilaznih riječi napomenu, kako je želja Njegova 
Veličanstva, da se mala Aurora preseli u Celovac i smjesti 
u ondješnji samostan Uršulinka, koje će se kao prave majke 
brinuti za njen odgoj. m ' 

— 'Tako je odredilo Njegovo Veličanstvo, a na vama je, g0- 
spođo, da taj novi dokaz carske dobrote i milosti primite po- 
korno, bez ikakva otpora, jer o tome i zavisi budućnost ovog 

šeg djeteta. M. 
“Dotle se ona, Zora, sveđ grčevitije stiskala uz majku i vris- 
kala u sav glas: — Ja ne idem od mame — ne idem! 

Bespomoćno i neizrecivo bolno gledala ju je mati, I sva se 
grčila kao da se bori da je ne bi opet ostavila svijest. Zatim 
dahnu jedva čujno: . 

— Časni oče, ostavite nas za čas same — molim ... _ 

— Samo da ne potraje dugo — — reče ispovjednik i iziđe. 

Kad njih dvije ostaše same, majka joj se dugo zagleda u 
oči i progovori: 

— A gledaj i ti u mene, dušice! Jače — još jače — tako — 

Ona zatisne prste u majčine kose, što su u ovo posljednje 
vrijeme sasvim pobijeljele. 

— Zašto, mamice? 

— Hijela bih da me imaš uvijek pred očima svojim, kaošto 
ću i ja tebe, moje milo dijete . . . 

Obujmi joj glavu i goruće joj usne utisne u čelo tako jako, 
kao da bi htjela da joj to tužno dijete upije sve ono, što neće 
moći ili dospjeti da joj kaže. 

— Draga dušo — daj ne plači . . . Svi su tvoji bili hrabri, 
treba da budeš i ti. Vidjela si i sama — uzaludna je naša mu- 
ka... Niti mogu ja tebe zaštititi, ni ti sebe obraniti. Oni su 
sada jači — — Ali ti treba da budeš hrabra. Tebe će odvesti 
— daleko od mene — u nepoznat kraj — k duvnama, koje ti 
neće biti dobre. Ja to osjećam. Tamo će te pratiti mržnja, a 
ti gledaj da ti to ne dovede dušu u pogibelj, a tijelo u pre: 
ranu smrt. 

Još jače joj obujmi glavu i stisnu je k sebi grčevito, kao 
da bi htjela istrgnuti je nekim nevidljivim rukama. Zatim 
prihvati: ' 

— Ove su moje riječi teške, ali ti ćeš, sirotice moja, na sebi 
osjetiti — — — 

Opet se strese, zavrti glavom, kao da bi htjela da sa sebe 
strese neku strašnu misao. Onda nastavi neizrecivo blago: 

— Bog je dobar — on sam . . . On je naš otac, on će nam 
se smilovati, I tebi, moja Zorice. Ne plači . . . Imaj vjeru u 
njega. On će taknuti i srca onih, što su nas ostavili — taknut 
će srca naših prijatelja u staroj zemlji, otkud su nas Nijemci 
izagnali. Oni će jednog dana doći da i tebe oslobode, da, Hr- 
vati će doći . . . Ima tamo dolje velike gospode — ima 'bisku- 
pa, kanonika, kapetana — naših ljudi — njima će Bog taknuti 
Srce — oni će doći — — — 

Govorila je kao kroz vatru, sve zanosnije. Lice joj se ru- 
menilo, oči iskrile, dok ju je mala sve vrijeme gledala udiv- 
ljeno i opet briznula u plač. A mati u sve većoj vatri i za- 
nosu: 

— Oni će doći — svi — ja ih već gledam — eno dolaze... 
Samo ti budi hrabra — a kad dođu — moli ih nek te povedu 
k Jeleni... Ama zašto plačeš? Evo — vidiš — tvoja mama 
ne plače . . . Oni će doći — naši Hrvati . . . I ujak Orfeo — 
i tetka Julija — svi će doći — jaih vidim... 

Dok je to govorila, neprestano joj je gladila zlaćanu kosu, 


obasipala je cjelovima i sveđ ponavljala: — Gospoda će hr- 
vatska doći — Bog će njima taknuti srca — — — 

— A ti ih strpivo čekaj! I ne žalosti se. Ni onda, kada te 
budu u kloštru ujedali, da su ti ubili tatu, jer da se je digao 
protiv kralja . . . I protiv mene će govoriti, ali ti se ne žalosti. 
Ti samo čekaj — strpivo čekaj, dok oni naši dođu, I oni siro- 
mašniji će doći — Bog sam zna, kako smo i njima pomagali, 
tata i ja, i uvijek gledali da im olakšamo život. I oni će doći — 

Opet se otvoriše vrata, u sobu stupi ispovjednik, 

— A sad, gospođo, nek je dosta! — Ljudi više ne mogu da 
čekaju. 

Nato se mati sva ustrese i kao da se u onaj mah trgla, iza, 
sna krikne: ' 

— što? Ko je to? Ne dam je! Ona je — — — 

I ponovo je grčevito privinu k sebi, ali joj u isti mah ruke 
padoše kao mrtve, klonu joj i glava i sva se ukoči. Pristupi 
ispovjednik i uze nju, Zoru, za ruku. Ona se i sada otimala i 
vikala, nek je puste kod majke, ali je uto priskočio i opet onaj 
stražar — i sav je njezin otpor bio uzaludan. ; 

I danas nakon tolikih godina zvuči joj u ušima onaj tutanj 
kolskih točkova i jednolični topot konjskih nogu po izlokanom 
drumu. Poslije toliko vremena, što ga je provela s majkom u 
zatvoru, ono je bio prvi dan, te je mogla da udiše nešto 
svježa zraka, da napase oči pogledom na bistre vode i na vi- 
soke, snijegom pokrivene gore, ali njoj je kao da ne vidi ništa. 
Samo jeca i neprestano se trza misleći na onu, koju je osta- 
vila u gradu, tuđem i neprijaznom, Ma kakav bio, u njemu je 
majka, zato ona svaki čas i okreće glavu natrag i sa smrću 
u malom svom srcu mora da gleda, kako grad u daljini sve 
više odmiče, dok se sasvim ne izgubi u magli. 


2 


A onda Celovac i — samostan. I sva ona hladnoća u njemu, 
i na licima, što je okružuju. Nemila, mrka i ljuta su ta lica, 
Već na prvom koraku među tim ledenim zidinama osjeti da 
nije tu poželjna, čak da je na teret, Sjećajući se majčine opo- 
mene, ona je to mirno podnosila, pa i neke više manje pritaje- 
ne ubode, ali gladi nije mogla. Glas prirode bio je jači od svih 
obzira i ona je uporno navaljivala, da joj daju hljeba. J edna- 
ko odlučno i gotovo bezobzirno tražila je i toplije pokrivalo. 
Sve te njezine žalbe i prigovori nisu joj pomogli, naprotiv, oni 
su joj na glavu navukli još veće neraspoloženje časnih 
sestara, kod nekih Tudeškinja čak i mržnju. 

Kao prava zarobljenica morala je i veći dio dana da pro- 
vodi sama u nekakvoj mračnoj sobici pod tavanom. Osim ispo- 
vjednika s njom nije smio niko da govori. Ona se bunila, pla- 
čući vikala, nek je vrate k majci, čak se prijetila da će po- 


objeći ... ' 


Ni priorica ni opatice. nisu joj ostajale dužne, i za najmanji 
otpor i neposluh udarale na nju razne kazne. Neke  zagriž- 
ljive Nemškutarke davale bi pritom oduške svojoj mržnji na 
»hrvatske izdajnike« Zrinske i Frankapane, na koje da je 
pravda udarila »žig vječne sramote« . ., Nije bilo dana, da 
ne bi koji takav ili sličan prigovor pao na njenu glavu, a još 
grublja bila su poniženja, kojima je danimice bila izložena 
od strane svojih drugarica, samostanskih gojenica. Sve kako 
je ono majčica prorekla na rastanku! I tako što dalje, to joj 
je život među ovim neprijaznim zidinama postajao sve mrač- 
niji i nesnosniji. A majka daleko, Niti može ona k njoj, da 
joj se izjada, niti majka do nje da je zaštiti. A vrijeme bes- 
konačno dugo, dani puni neizrecivih patnja valjaju se teško 
i vanredno sporo. I sve joj uokolo izgleda kao neki crni mrak. 

Ali majka je rekla: oni će doći! Samo ih strpivo čekaj — — 
Te su joj mile riječi zvonile u duši kao zvonce u crkvi za po- 
dizanja. — Oni će doći! 


Velika Srijeda. U pokrajnoj crkvici Sv. Duha trebalo je 
okititi Božji Grob, pa su opatice i nju pozvale, da pri tom po- 
maže. U neki mah duvne se povukle u refektorij. U crkvi 
tama, a ona kod Božjeg Groba sama. Sjedi na golom kamenu 
pred oltarom i veže cvijeće u strukove. Osim dalekog pjevanja 
ne čuje se ništa. Uto se iz najtamnijeg kutića na dnu, iza ispo- 
vijedaonice, izvi sjena; lagano, gotovo nečujno dovuče se do 
Božjeg Groba, i tu stane, baš u trenutku, kad joj je na lice 
pao trak svijetla s »lumina«, što je drhturio na podnožju 
oltara. 

— Ursa! — trgnu se ona i u isti se mah cvijeće, što ga je 
u ruci držala, prosu po tlu. Ursa! 

Starica prinese prst k usnama, Zora iznenađena i uzbuđena 
nije znala što bi. Ustade na noge, i osta pogledom uprtim u 
ono staračko 1l.ce, na kome je još igralo svijetlo lumina. Lice 
puno brazda i blijedo, ali i košćato. Na njoj je neko čudno 
odijelo kao da je sašiveno od samih vreća. Na glavi dug »fa- 
col«, što joj pada niz ramena i leđa, oko pasa komad grubog 
konopa, o koji vise krupni očenaši. Malo se naže i prošapta: 

— Gospojice — samo tiho ... I brzo, da nas ne zateku! 

Njezina Milost, vaša tužna majčica, puno vas pozdravlja i 
htjela bi znati, kako vam je. 

. Trebalo je ipak nešto vremena, dok se djevojčica barem ne- 
koliko razabrala od nenadanog čuda. I onda otpoče. 

. Prigušenim glasom i što je brže mogla, 'kao od straha da 
će je neko presjeći, iznosila je svoju veliku žalost za maj- 
kom, svoje patnje i stradanja, pa uvrede, zlostavljanja, koji- 
ma je izložena bez prestanka. I prijetnje . . . 

— Nagone me da postanem opatica, a ja neću. Neka me pu- 
ste k mami! Milija mi je s njome tamnica, nego li s ovim ko- 
ludricama najljepša palača. Šta veli mama, kad ću odavle? 

— Njezina Milost želi najprije da zna, kako živite, da može 
pisati cesaru u Beč. Trebat će dakle da se još malo strpite. 
Možda i ne za dugo, nadometne Ursa nešto tiše. Govori se, 
a toga se i u Beču boje, da naši Hrvati nešto spremaju. Tre- 
ba sačekati . . . Nego vi mi se činite malo blijedi, gospojice, 
i ruke su vam hladne ... Pa i to ruho na vama — — — 

— Ne daju mi bolje. Pogledaj, koliko ima tu zakrpa, a na 
mjestima je i poderano. I bosa moram da idem, kadikad i po 
najljućoj zimi. 

Ursa joj uze obje smrznute ruke u svoje košćate, ali tople, 
i dugo joj ih držaše. 

— Zar ti možeš do mame, Urso? 

— Ne mogu. Koludrice, neke dominikanke, što sada čuvaju 
vašu mamicu, vrlo su stroge i ne puštaju nikoga k njoj. Ali 
ja sam se upoznala s vrataricom, s kojom one također zlo po- 
stupaju. Puštaju jadnu ženu da gladuje — ona mi se sama 
gorko potužila — a ja ne budi lijena, donijela joj krišom nešto 
hrane i tako sam je predobila. Eto — po njoj mogu nešto da 
doznam i o Njezinoj Milosti. A — kako sam mogla vidjeti — 
nešto malo lakoma je i ova vaša vratarica, pa ću i tu gle- 
dati — — — 

— Ti ćeš opet doći, Urso? — kliknu djevojčica živo. : 

— Samo tiše, gospojice moja, samo tiše . . . Hoću, ako Bog 
da, i što prije. Nešto će mi — nadam se — pomoći i ovo ruho 
na meni — — — 

— Htjela sam te pitati, Urso, kakva je ta haljina? 

— Ne bih htjela da nas zateku. Evo dakle u dvije riječi. 
Vi se, gospojice moja, sjećate one moje kućice u Orehovici, 
pod Majkom Božjom trsatskom? Jednog dana dođe onamo 
k meni jedna prijateljica iz Krka, a s njome i neka druga že- 
na odjevena u ovakvo ruho. Pitam, što je to? — a prijatelji- 
ca meni, da je to neka Dalmatinka, »picokera«, što na svom 

otoku živi pustinjački. Prijateljica mi reče, da ima u Ljubljani 
sestru koludricu, pa da ide onamo da je posjeti, a picoker- 
sko ruho, što ga nosi na sebi, već samo otvara vrata kloštra, 
pa joj dolazi kao naručeno. A ja evo ne budi gluha, već što 
sam brže mogla navukla sam i ja na sebe jedno onakvo ruho 
— ievo me tu, hvala budi Bogu i našoj dobroj Majčici trsat- 
skoj — sklopi Ursa svoje košćate ruke. 

— I ti ćeš opet doći, Urso? 

— Što bude prije moguće ... A sad idem — — — 

I isporučit ću sve lijepo Njezinoj Milosti. 

— I reci joj, da uvijek mislim na nju i jedva čekam čas — 
ah! dobra Urso, pomozi nam! Ja ću se i za tebe moliti Bogu. 

Iza visoke rešetke, što je vezala samostan sa crkvom, mu- 
nula sjena, našto se Ursa trže, učini Zori znak da nastavi svoj 
rad, a sama se polako izvuče kroz ulazna vrata, 

I maloj je zarobljenici bilo, kao da joj se pomalo povraća, 
život. Negdašnja joj je službenica ulila u srce nove nade, 
pa je od sada gledala s nešto više pouzdanja u budućnost. Ali 
upravo zbog toga su joj se odsad i dani još većma otezali. Ži- 
rjela je u napetom čekanju izgarajući od želje da je opet vidi. 
Kad će to da bude? Hoće li već danas? Sjutra? I kakve će joj 
glase donijeti? 

Ursa je održala riječ. Nakon tri mjeseca prikazala se opet 
vratarici samostana, ali ne praznoruka: ovaj put je donijela 
sa sobom košaru punu narandža i drugog voća. Nešto za vra- 
taricu, a ostalo za duvne. Još se je ponudila — ako Majka 
priorica dopusti — izvršiti i kakvo djelo u samostanu, ni za 
kakvu platu, već za spas svoje duše. Ona tako čini, veli, i po 
drugim kloštrima. 

Teško je reći, što je više pridonijelo te su se Ursi vrata sa- 
mostanska širom otvorila: da li narandže ili ono pustinjačko 
ruho na njoj. Nekakav se posao ubrzo našao, iznajprije u vrtu, 
a onda i u samom kloštru. S njom, »malom gospojicom«, sa- 
stajala se je krišom pazeći budno da ne pobudi sumnju. 

Poslije nekoliko vremena vratila se opet sa crnom vijesti, 
da je Njezina Milost, dobra majčica, umrla . .. Starica joj je 
tu novu nesreću saopćila sa stotinu obzira i zaklinjala je da 
ne pokaže pred duvnama da joj je to ona kazala. 

— Ako vas vide zaplakanu, pitat će za razlog — i ja više 
neću smjeti da dolazim. 

I Zora je gušila suze, tek im je noću, na svom jadnom le- 


 žaju, puštala maha i prigušeno jecajući sazivala nju, svoju 


milu mučenicu. 

Jednog dana pozva je k sebi Majka priorica, vremešna, lica 


nažuta, očiju malenih, pogleda tvrda, usana stisnutih — i 
reče joj: 

— Sada više nemaš ni majke — ona je pred Bogom, koji 
će joj suditi po pravdi svojoj . . . Zora briznu u plač, kao da 


ovo prvi put čuje za onu svoju novu nesreću. Uistini pak osje- 
tila je kao neko olakšanje, što može evo bez straha pustiti su- 
zama da slobodno poteku. Priorica se za čas prekinu, Ni jedan 
trzaj na njenu licu nije pokazao da se u njenoj unutrašnjosti 
pokrenuo ma i sam jedan tračak samilosti. I pogled joj je za- 
držao svoj tvrdi, u ovaj mah čak i prijeteći izražaj. Malo za- 
tim prihvati: 

— Sad si — može se reći — sama na svijetu. Ni doma ne- 
maš, a ni krova ne bi imala nad glavom, da nema ove kuće 
Božje, koja te je primila i zaštitila, kad su te svi drugi zbog 
velikog zločinstva tvojih roditelja gurali od sebe. I već je 
vrijeme, da veliko milosrđe, što ti ga je iskazao ovaj dom, uz- 
vratiš ljubavlju, da na se obučeš haljine našega reda, da 
živiš po pravilima, što nam ih je ostavila naša, velika Svetica, 
Anđela de Merici, jednom riječi, da tu pod ovim mirnim kro- 
vom ostaneš do smrti svoje u strogoj klauzuri i u gorljivom 
ispunjivanju zavjeta, što ćeš ih položiti. 


Osjetivši se sada još više sirotom i beskućnicom, gušila se: 


u grčevitu plaču pa je malo čula od svega, što joj je prio- 
rica drobila svojim jednoličnim, oporim glasom . . 


3 


Vuku se dani, mjeseci i godine. Teško, sumorno i dosadno. 
I svaki dan iste borbe, jednaka natezanja. Majci priorici je 
neko natuknuo, da bi Zora mogla po vremenu ipak nešto da 
baštini od silnih imanja svojih mrtvih roditelja, što bi već 
samo od sebe pripalo samostanu, ako bi međuto djevojka stu- 
pila u red sv. Uršule. Zato je i neprestano navaljivala, da se 
“s time požuri, da se ne bi umiješao neko treći i na jedan ili 
drugi način pomrsio njezine račune. Ali Zora je odlučno suz- 
bijala sve te navale. Bila je hrabra, baš kako je to od nje tra- 
žila dobra majčica, pa je odrešito odbijala sva nagovaranja 
da navuče na sebe neko redovničko ruho. 


— Radije ću ići do vijeka u ovom poderanom — odgovarala | 


je neustrašivo. 
Čekala je Ursu u nadi, da će joj donijeti kakav dobar glas. 
Ali umjesto stare »picokere«, prikaza joj se jednog dana ona, 

kojoj se je najmanje nadala: sestra Judita. U prvi je mah nije 
prepoznala. Gruba kukuljica nekakve mrke boje zastirala joj 
je čelo i pola lica. Tek pošto ju je zabacila nad zatiljak, Zora 
se trže i baci se sestri u naručaj. Kao onog crnog dana u Gra- 
cu uz bolesnu majku, tako se sada privinula uz Juditu, 
grli je, ljubi i plače. I Juditi su potekle suze roneći se niz 
grubo redovničko ruho. Nije govorila, već ju je neprestano 
gladila po mekoj plavoj kosi . . 

Tako su ostale dugo, u suzama zagrljene. I nijeme. Prva se 
prenu Zora. 

— Judito — ja više ne mogu — — *odvedi me nekud, 

Judita nije na ovo ništa odgovorila. Nije imala ni kada, 
jer se uto ukazala sestra »turijerka« i javila da je ručak go- 
tov. Poslije ručka priorica odvede Juditu sa sobom i zadrža 
je kod sebe do večeri. Zatim su je zaokupile druge sestre i 
došlo je vrijeme počinka, a da Zora nije mogla ostati s njome 
ni časkom na samu. A tako bi rada pred njom otvoriti dušu 
svoju, iskaliti bolno srce! Tek sjutradan nakon jutarnjih mo- 
litvi približi se Judita sestri i reče joj: 

— Odvedi me u svoju ćelijicu. 

Kad uđoše u tijesni, hladni prostor, jutarnje je sunce oba- 
vijeno maglom provirilo kroz usko okance unutra i kao trak 
svijetla, što ga daju voštanice, zatitralo nad njihovim glavama. 

— Hoćeš li, Aurorice, da malo sjednemo? — progovori sta- 
rija glasom tihim, malo promuklim. 

Posjedoše na rub kukavne posteljice. Glavom naslonjenom 
o sestrino rame Zora je bez prekida plakala, 

— Nemoj plakati, dušice! Već ti meni kaži, što te najviše 


tišti? 


— Sve... dočeka Zora jecajući. 

— Ne griješi duše, sestrice! Zahvali dragome Bogu, što ti 
je iskazao toliku milost i doveo te pod ovaj krov, k jednoj 
preljubeznoj majci i k tolikim blagim sestricama — — — 

Kao da ju je neko mrzlom vodom polio, Zora se naglo trže, u 
isti mah povuče glavu sa sestrina ramena i zagleda se u nju 
sva presenećena, I nije plakala više. Posljednja joj se suza 
spuzla niz ublijeđelo lice i nekud se izgubila, 

I lice u Judite bilo je bijelo, ali i kao mramor mirno. I na- 
dahnute oči, i pogled i usne — Sve je na njoj nepomično. 

— Nekako me čudno gledaš, Auroro ... 

Zora učini nešto jači pokret glavom. 

— Ali, Judito . . . Poslije onolike strahote i nesreće ti meni 
o nekoj milosti , . . Ove strašne zidine — — — 

— Pa u tome i jeste najveća milost, kojom te je naš nebeski 
otac obdario. Ti je još — kako vidim — ne osjećaš, ali doći 
će dan — — — 

— Dan? — uleti joj mlađa u riječ. Hoće, ali onaj, o kome 
mi je majčica govorila, kad su me od nje trgali. Ti ne znaš, 
što je ona meni onda kazala! Rekla je: jednog dana doći će 


oni — — razumiješ li, Judito? — doći će naši, da me odavle | 


izvuku. Ah, da znaš, kako ih željno čekam! I kad sam tebe 
juče prvi put ugledala, napala me svijetla, a sad vidim i luda 
misao, da mi ti nosiš slobodu. 

Prvi put nakon njihova susreta sestra joj pogleda nešto 
duže u oči. I inače je svu zaokupi pogledom, kaošto još to 
nije učinila, i mora da je na njoj opazila nešto, od čega se 
vidljivo trgla. što je to moglo biti? Da nije možda tek sada 
razabrala, da pred njom ne stoji više ona mala Aurorica, što 
ju je ostavila nekog dalekog dana u Ozlju, već odrasla dje- 
vojka, što osjeća da joj u grudima sve nemirnije kuca jedno 
mlado srce... .? Može biti da joj se od tog kucanja nešto odra- 
zivalo i u očima, jer Judita nije nikako mogla s njih da skine 
svoj ispitljiv pogled. Dugo je trebalo, dok je nadovezujući na 
posljednje Zorihe riječi prihvatila: 


— Sloboda je ovdje, dijete drago! — u ovom domu, pod 


ovim Bogu dragim krovom. I to ona prava, ona najuzvišenija, 
što nas oslobađa svih veza zemaljskih, a ostavlja nam samo 
jednu, najslađu, onu, što nas čvrsto drži uz našeg Spasitelja. 
Ti još ne znaš, kolika je tvoja sreća! 

Zora je pogleda ukočeno, gotovo sa snebivanjem. b 

— Judito, moja sestro! Poslije svega onoga strašnoga, ti 
mi još govoriš o nekoj sreći .. . Da — i eno — nastavi ma- 
lone prikorno, ni juče ni danas — još mi ni jednom riječi nisi 
spomenula našu milu majku, našeg mučeničkog tatu . . 

Judita uzvine glavu i sklopivši ruke na krilu prihvati kao 
preobražena : s. a 

— U onaj nezaboravni dan, dan pun Božjeg sjaja i nadze- 
maljske ljepote, kad sam klečeći pred blagim, nebeskim svi- 
jetlom obasjanim licem naše. velike Svetice Klare polagala 
svoje vječite zavjete, ja sam se odrekla svega zemaljskoga i 
svake misli na bilo koju zemaljsku vezu ... 

— Ali otac — majka — — — 

— To je bilo ono najteže, ono najbolnije, ali za ljubav Isusa 
Hrista trebalo je zaboraviti i njih i vas Sve i poći za njim — 
jedino za njim. I ti me, sestrice, ne bi vidjela ni danas ovdje, 
da nije naš samostan u Zagrebu zadesila velika nesreća: naš 

je dragi dom pao žrtvom požara i mi sve postale beskuć- 
nice primorane da  potražimo zaklona u župnom dvoru 
u Novoj Vesi. I ja sam se evo okoristila tom žalosnom prili- 
kom i pošto sam od naše časne Majke Abadise i od vojnih 
vlasti dobila dopuštenje da te posjetim, dovukla sam se ova- 
mo za jedan jedini dan, da te vidim, utješim i da ti pokažem 
put, kojim treba da pođeš ... 

— Koji je taj put? — upita Zora uzbuđeno. I srce joj se 
življe uskuca, kao taknuto nekom neodređenom nadom. 

— Ovaj moj — — odgovori Judita nakon oduže stanke. 

Izraz gorkog razočaranja preli se Zorinim licem. Čelo joj 
se namrači, a usne obuze silan drhat. 

— Da budem kao i ti? 

— Još više od mene! To hoće naš dobri Spasitelj . . . 

— Da ostanem i dalje pod ovim krovom, među ovim opati- 
cama bez srca, punim mržnje na naše mile mrtve? 

— Ti se varaš, sestrice. Nema u njih mržnje ni zla srca. 
One znadu, da su car i carica pomazanici Božji, i da su naši 
nesretni roditelji htjeli da budu, što i oni. A to je težak gri- 
jeh. Naš kapelan Spiritual i svi naši ostali duhovni oci u Za- 
grebu misle kao i one. 

— Naš tata nosio je jedno veliko ime — Zrinski. Ili si već 
možda i to zaboravila, kao i ono, što su Zrinski i Frankapani 
bili prije dvjesta i više godina? 

— Naši predci bili su zaista slavni, ali njihova je slava bila 


i prošla, dok je dika, što nas čeka na nebesima — jedino 
vječna ... 


— I naša se je mama rada Bogu molila, a htjela je da to 
i drugi čine, pa je za to i napisala onu molitvenu knjigu i 
namijenila je kršćanima svake fele. Pobožna je bila naša do- 
bra majčica, ali se pored svega toga ponosila slavom svojih 
i naših starijih. I u onom našem sužanjstvu govorila je ona 
meni, kako cijeli svijet zna, što su naši djedovi sve poradili 
za našu svetu vjeru, koliko su za nju muka podnijeli, koliko 
krvi prolili — pa kakva im plata! Jesi li to kada kazala ono- 
me tvome kapelanu spiritualu? Što je do mene, ja sam to ovi- 
ma ovdje rekla u lice — i nejedanput ... 

— Aurorice, nemoj tako — — 

— I opet ću ja njima tako, budu li i dalje zadirkivale u mene 


i u moje drage, koji će do vijeka živjeti u mom srcu. Mene 


je naša mama nejedanput opomenula, nek budem hrabra i 
nek visoko držim naše zrisko-frankapansko čelo, A to i hoću, 
ja sam to dužna i tati i mami i — sebi. 

Govorila je brzo, pa Se Sva zadihala. I Judita osta časkom 
kao zapljuskana onom živom bujicom riječi. Onda preuze 
umilno i nježno: d 

— Ovim časnim sestrama jedino je do spasa tvoje đuše, 
zato i treba da ih shvatiš, sestrice! One su čule da je naš tata 
prijateljevao i s Turcima u Carigradu i s krivovjercima u 
Ugarskoj. Neko im je rekao — to mi je pričala sama časna 
Majka priorica, da se u Čakovcu našla i slika onog paklenjaka 
Lutera ... 

— Jest, to su i meni dobacile. Umiju one i da ujedaju, na- 
ročito kad sa zlobom iznose, kako su tata i mama htjeli da 
postanu kralj i kraljica Hrvatske. , 

— što one govore, sve je u najboljoj namjeri, Aurorice . . . 

— Oni naši mili sada su pred licem Božjim, dočeka Zora, 
Zašto im ne daju mira? I David je bio nekakav običan pastir, 
i postao kralj, a ti znaši kako... A naš tata bio je prvi vel- 
moža kraljevine. A mama, onako lijepa i uzvišena, zar nije 
bila kao rođena, da joj na glavi zablista kraljevska kruna? 

— Otac nebeski — neka mu je slava! — odredio je drukčije, 
a na nama je da mu se pokorimo, i da damo Bogu što je Božje, 
a caru što je carevo. Uvijek prema zapovijedima Božjim, ni- 
kada protiv njih. ' 

Zora zavrti glavom: 

— Ne, Judito, Bog nije htio da se onako okrutno sudi na- 


Šim dobrim roditeljima, vječitim braničima kršćanske siroti- 


nje. Zamisli samo, koliko su crkvi podigli, kolike siromašne 
redovnike obdarili! A koliko me je puta naša pokojna, mama, 
dok sam još malena bila, uzela na krilo i pričala mi o svetom 
Antunu Padovanskom, kome je ona vanredno odana bila! Pri- 


čala je ona to i tebi i još mnogošta, ali čini se da su ti sve to, 


iščupale iz srca one tvoje opatice u Zagrebu, u namjeri da te 
sasvim otmu jadnoj majci i svima nama. One su te zaludile 
i natjerale da ostaneš s njima, jer im je bilo stalo do tvoga 
miraza — to su već onda svi govorili. A u danima naše ne- 
sreće čula sam i ovo: da je Judita pošla za kakvog moćnog 
hercega — ko zna? — može biti da bi sve drukčije izišlo . . . 

Dok je Zora govorila, na Juditinim je usnama lebdio osmi- 
jeh, od koga je cijelo njeno bijelo lice poprimilo izraz 
neizrecive ljupkosti i oduhovljene nježnosti, Mirno je čekala 
da se mlada sestra do kraja iskali, a zatim prihvati: 

— Krivo činiš onim mojim sestricama tamo — Aurorice . +. 
Drugom jednom glasu, a ne njihovu, odazvala sam se ja 1 
odlučila da ostanem s njima. Bilo je na blagdan sv. Klare. 

Poslije službe Božje zadržala sam še nešto duže klečeći pred 
njenim svetim likom. Sklopljenih ruku gledala sam u prebla- 
ženo lice naše Svetice i molila sam za Sve ljude, onako, kaošto 
je to našu zaštitnicu sv. Klaru učio njen otac i učitelj, ande- 
oski Poverello. I tako opojena muzikom svoje vruće molitve, 
ja sam se sve više gubila i bilo mi je kao da sam se nekamo 
prenijela, daleko, visoko ... A moja divna Svetica uvijek 
pred mojim očima, i ja je sveđ molim i molim... Onda mi se 
najednom učini kao da se ono njezino milo lice sve nekako 
preobrazuje, postaje življe, u očima ge nešto pomiče, usne tre- 
pere. A ja sva dršćem, htjela bih nešto reći, kliknuti, ne mogu 
— grlo sapeto, usta ukočena. I ja sva... Onda, iznenada, 
čuh, kako su se sa lika Svetice izvile, kao nekakva nebeska 
muzika, ove tri riječi; Ostani u mene! Nato je njezino 
lice poprimilo svoju pređašnju nepomičnost, smirile ge i oči 
i usne, a ja sam nato klonula čelom na tle i srcem punim ne- 
iskazane sreće obećala Svetici da ću ostati. I ostala sam ... 

Judita umuknu. Zora diže malo glavu i osta časkom kao za- 
panjena, gotovo zaprepaštena od sjaja, što je u taj mah izbi- 
jao iz sestrinih očiju. Spusti opet glavu i zagleda se u kut ne:| 
znajući u nedoumici što da kaže. 

Dugo su šutjele. Sa hodnika dopirao opori glas Majke prio- 
rice. Njezinu se glasu odazva drugi pa treći — i to je dosta- 
jalo te je Aurora opet pala u zbilju, iz koje su je na čas izba- 
cile sestrine riječi, a možda još: većma ono nadzemaljsko svi- 
jetlo njenih očiju. Ne dižući glave reče: 

— Vidiš, Judito, tebi je Svetica rekla: ostani, i ti gi ostala 
i tvoja je sreća, kako si nam toliko puta pisala — potpuna. 
A mene sve zove van odavle, ispod ovih zidina, u slobodu — 
i ja tome pozivu ne mogu nikako da udovoljim, i zato sam ne- 


. sretna — ja ti ne znam reći kako i koliko. 


— Poziv, o kome govoriš, glas je onog nedobrog duha, što 
ga svaki čovjek nosi u sebi i protiv koga mora da se nepre- 
stano bori, hoće li da mu jednom duša stekne svoj mir i sreću 
svoju. Jer to i jeste ono glavno, čak i najglavnije: spremiti 
se na vrijeme na jednu lijepu smrt ... 

— Ali, Judito, kako može smrt da bude lijepa! Već sama 
pomisao na nju meni je strašna. Kad je ono nedavno umrla 
jedna duvna, čitav je samostan nekoliko dana i noći naličio 
još većma na grob i na njegov hladan mrak. I ja sam mislila, 
da je već kucnuo i moj posljednji čas — — — 

— To dolazi otuda, što nikada ne pomišljaš. da ćeš jednom . 
i ti umrijeti. Mi, na priliku, imamo u našem kloštru jednu se- 

stricu, koja svake noći spava u mrtvačkom lijesu — i mene to 
ništa ne plaši. 

Zora se prestravljeno trže. 

— Molim te — prestani . . . I poslije neđuge stanke promi- 
jenivši glas, umiljato, čisto djetinjski: — Ako sam ti ikoliko 
draga, Judito, oslobodi me ove tamnice! I ovi joj ruke oko 
vrata. 

Judita, kao da je od kamena, ni jednim trzajem u licu ne 
pokaza da je ovo sestrino umiljavanje dira. Gledajući nekamo 
u prazno reče: 

— To se opet u tebi javlja glas onog nedobrog . . . Otje- 
raj ga! 

— Ali meni je onaj glas ljubak, i ja vjerujem da mi dolazi 
od samoga Boga — klikne Zora previjajući se sveđ oko nje. 

— Ne griješi duše! 

— Mene su učili, da je Bog posvuda, Judito, i da je sve od 
njega. I onaj lijepi svijet vani, i sav onaj sjajni život u njemu. 
Ja bih htjela odavle, iz ovog mraka, koji mi iz dana u dan 
postaje sve teži. Izvedi me odavle, Judito! Molim te, pomozi! 

Privukla je ruke k Sebi i njima zastrla lice. Ramena su joj 
sve više podrhtavala od uzbuđenosti i grčevitog jecanja. Ju- 
dita pusti da se isplače, zatim je pomilova po kosi i reče 

nježno: 
= — Ti si ovdje, dušo, po carevoj volji i zapovijesti, a car je 
u tome neumoljiv. Ali i kada bi ti se bilo kojim drugim nači- 
nom ili slučajem otvorila vrata ovog samostana — kud bi 
onda? Jesi li kada razmišljala o tom? I jesi li se kada upitala: 
koliko je još ostalo od onog silnog bogatstva Zrinskih i Fran- 
kapana? Kazat ću ti ja: ni kamenčić jedan mali, 

Zora pređe rukavom preko očiju i reče: 


— Znam... Opatice me na to podsjećaju gotovo svaki dan . 


i dobacuju mi da sam pusta sirota, kukavnija od najbjednije 
robinjice i prosjakinje. Prosjakinja može barem da ide od sela 
do sela da prosi, dok bi na mene puštali pse da me gone i 
ujedaju. Meni da je na čelu otisnut žig najveće sramote, uje- 
daju me one, žig neoprostivog očinskog grijeha, a tu da nema 
ni oproštenja ni zaborava. Ali ja se toga ne plašim. Ima na 
svijetu i ljudi dobra srca, oni će mi pomoći da dođem do naše 
Jelene . . . Imaš li kakva glasa od nje? 

— U svojim molitvama sjećam se ja i nje, mada nas pro- 
pisi našega reda potiču, da što manje mislimo na one, s kojima 
smo, ušavši u naš novi život, prekinule sve veze. No to je vrlo 
teško, Meni gotovo nemoguće. Bog će mi to u svojoj velikoj 

dobroti oprostiti. Ja ga za to i molim svaki dan... Ne — ja 
ne bih mogla da ne mislim na naše nesretne roditelje, na nji- 
hovu strahovitu sudbinu; njihova uspomena meni je sveta, 
mada je mnogi pogrđuju — — — 

— A što radi Ivan? Zašto pušta — — — 

— Ivan je u Pragu. Nad njime bdiju vrijedni oci Isusovci, 
Š ie čujem, i on se sam trudi da stekne u cara što više mi- 
osti. 

— U cara, koji nam je ubio oca! — namršti se Zora. 

— Neka ti svemogući Bog oprosti, što si sada zgriješila! I 
nemoj više tako, sestrice moja — nikada! 

— Kako? Da šutim, kad znam, da bi jedna jedina njegova 
dod bila dostajala da našima spase život! Zašto je nije izre- 
a0? 

— To mi ne možemo znati. O tome će jednom suditi Bog, 


naš najviši sudac, a moja je i tvoja dužnost, da ublažimo nje- 


govu pravednu strogost, da bude milostiv svima, naročito na- 
šim jadnim roditeljima i da im oprosti sve krivice njihove... 

Zora se nije mogla uzdržati da ne vikne: 

— Ali oni nisu ništa skrivili — — —!. 

— Rekla sam: na nama nije o tome da suđimo i odlučujemo. 
Ja volim misliti, da je sve ono, što su počinili, bilo u najbo- 
ljoj vjeri, pa i one njihove veze s neprijateljima naše svete 
crkve i svega našega carstva. I kako je naš otac na nebesima 
neizmjerno dobar i milosrdan, on će im, uvjerena sam, opro- 
stiti. Ali tu je od potrebe i naša pomoć, Zorice, moja i tvoja. 
Ja ne znam, da li si kada čula za onu blagu sestricu, koja je 
svoje dane završila u kloštru Arcetri kod Firenze. Zvala se 
je suor Marija Celeste, O njoj nam je nedavno pričao naš spi- 
ritual. Otac joj je bio Galilei, nekakav zvjezdoznanac, koji je 
htio nebesima da otme njihove tajne. Napisao je knjiga, u 
kojima ima o zemlji i suncu stvari, što se protive sv. 
Pismu. I zato ga je naša sveta Mati Crkva odsudila da do 
svoje smrti ostane zatvoren u svome domu u Areetri, u bli- 
zini samostana, gdje se njegova kći Marija Celeste dan i noć 
molila za nj Bogu i Blaženoj Djevici. Ona mu je u svako do- 
ba godine slala cvijeća i tješila ga je i uvjeravala, da će mu 
Svevišnji biti milostiv. Tako je eto radila ona mila i blaga 
suor Marija Celeste. E 

— A nama ne dadu ni do grobova naših milih, da na njih 
položimo stručak cvijeća, da se rasplačemo — — — 

— To nam brane, ali jedno nam je dopušteno: nas dvije 

možemo za naše mile da molimo, da im se Bog smiluje, da ih 
primi u svoju vječnu slavu, I ja to činim — a dobri Bog nek 
mi oprosti, što to spominjem. Ja se za njih molim svaki dan, 
i svake noći, najviše u noći, poslije naših skupnih molitvi 
u crkvi — pošto sve sestre iziđu, a ja ostanem sama — onda 
se spustim ničice pod veliko raspelo, obuhvaćam ga objema 
rukama i molim, u suzama, u grčevima, molim ... Ali ja sam 
preslaba, i strah me je da sama neću moći ishoditi svu milost 
Božju, i ja.te evo, Aurorice, zaklinjem: primi na sebe kopre- 
nu samostansku, budi našem tati, mami i nesretnom ujaku 
Franu ono, što je suor Marija Celeste bila svome starome, sli- 


jepome ocu, budi njihov dobri anđeo — — — ugodit ćeš ne 
samo dobromu Bogu već i našim dragim mrtvima, 
—ljamolim... ' 


— Ni sva moljenja nemaju jednaku moć. Gdje se misao 
rastrega, tu se ni srca ne mogu u miru sabrati ni skrušiti, 
Ko će od Boga nešto da postigne, treba da se u duhu k njemu 
vine, a dok god ima u tvojoj okolini nešto, što te drži, neće 
ti dati da se sva njemu predaš. Zato treba da i ti, poput suor 
Marije Celeste, prekineš sve veze s ovim grešnim svijetom i 
da pođeš stopama Spasiteljevim, Time ćeš sebi i onim našim 
milima olakšati put u svjetlost vječnu . . . E 

Judita najedanput zastade. Kao zvijezde iskrile su joj se oči 
od mističnog uzbuđenja, od koga je drhtala kao u Vru- 
ćici. Zora nije mogla da gleda u ono svijetlo, oborila oči i neko 
vrijeme ostala pod dojmom sestrinih riječi, ali se ubrzo trgnu, 
ohrabri i reče: 

— Već sam ti rekla: ja se ovdje ne mogu da snađem. 

— Pa nije rečeno da ćeš ovdje ostati do vijeka. Tetka Ju- 


lija — — — Da li su ti rekli, da se je i ona sklonila u jedan 
rimski samostan? Nedavno sam primila od nje pismo, gdje 
mi veli, da bi htjela imati uza se i tebe — la piccola suor 


Aurora Veronica — baš tako mi je pisala , . . Evo, a ti sada 
razmišljaj o svemu, što sam ti kazala, a ja ću međutim moliti 
Boga, da te njegova milostiva očinska ruka što prije navede 
na onaj svijetli put, što sam ti ga malo prije naznačila . .. 
Zora je plačući isprati do ulaznih | vrata. Tu se s njome 
oprosti i sva shrvana vrati u svoju ćeliju. | .% K 
Opet sama, još osamljenija od prije, jer joj je sada jasno 
da je ni rođena sestra nije razumjela. | ' 
Kad priorica vidje, da ni sva Juditina nagovaranja nisu 
mogla da skrše Zorin otpor, ona još većma omrznu na nju. 
Za nju i za ostale opatice Zora je puka buntovna kći neprija- 

telja cesarstva, prema kojoj se ne smije pokazati ni traga 
blagosti. 

I tako su dani padali na sumornu dušu zarobljenice kao 
olovo teški i sivi. Ni Urse nije vidjeti više. Može biti da su 
opatice ušle u trag onome, što staricu ovamo vuče, pa joj za- 
branile pristup u samostan! ' 

Kad nekoga dne dođe po nju vratarica veleći da je u parla- 
toriju neko čeka, 

— Zacijelo Ursa — pomisli u sebi, i bude joj kao da je na 
srcu osjetila neko prijatno olakšanje, Zaleti se niza drvene 
stepenice i u tren oka nađe se pred rešetkom, Ali umjesto 
Urse u parlatoriju su gore dolje šetala dva čovjeka: jedan 
jezuit, a uz njega nekakav mlad časnik. Prije nego što je 
mogla da se pribere ugledaše je ona dvojica i pristupiše bliže 
k rešetki. 

— Za Boga, kolika je narasla! — klikne časnik okrenuvši 
se k Isusovcu. Ma jesi li to ti, Aurorice? Govorio je njemački 
pogledujući čas na nju čas na jezuita. 

— Ivane! — huknu ona i glas joj se prelomi, Ni za trenu- 
tak nije s njega micala svoje, tugom i bolnim iznenađenjem 
zastrte oči ne odgovarajući ničim na njegov blag iako ponešto 
usiljen osmijeh. Međutim i taj se njegov osmijeh ubrzo ras- 
plinu, i šutnja što je sad slijedila, postala je svima nepri- 
lična. Jezuit osjeti da je on tu kao neka kost u grlu, osmjeh- 
nu se malo kiselo i reče: 

— Ajde — govorite! govorite! 

I uputi se prema dnu dvorane, do stijene, na kojoj je visje- 
la nekakva slika, u koju se zagleda. 

—.Zašto nisi došao sam? — upita Zora hrvatski, jedva 
čujno. 

— Ne bi me pustili preda te — odgovori tiho. Sad je i on 
govorio hrvatski, ali s nekim čudnim naglaskom i malo ote- 
žući kao da traži riječi . . . Zatim nastavi: Dugo sam vreme- 
na boravio u Pragu s ovim i još jednim Patrom. Teško mi je 
bilo, i trebalo je dugo, dok sam malo navikao na onaj tužni 
život, ali otkad se je Njegovo Veličanstvo udostojalo da me 
Primi u vojsku kao časnika, meni je kao da sam se preporodio. 

— Tako? — pogleda ga ona mutno, gotovo prikorno. 

Mladi časnik osjeti žalac i prihvati: 

— Ti ne znaš — a i otkuda da znaš? — što sam Sve pretr- 
pio! Već od onog dana, kad sam vas ostavio u Čakovcu i odju- 


rio u tuđinu, u mrak... A onda onaj moj žalosni put u Češku, 
pa strašne glasine, što su za mnom dolijetale kao crne vrane 

i neprestano kljuvale mi dušu i srce! Otac odsuđen, mati 
može se reći na umoru, a ja ne mogu za njih ni prstom da 
maknem. I zatim — sve same katastrofe! I pošto se ono naj- 
strašnije izvršilo, činilo se kao da će se crni oblak izdušiti i 
na mene. Htjeli su da od mene učine fratra, da me zatvore u 
kloštar, potom je nekome palo u pamet da me pošalju u Špa- 
njolsku, ali i to je prošlo, i evo — hvala Bogu — — — nego 
tebi kao da nije nešto po volji — — — 

Ona, učini kao da je prečula i reče: 

— Ti si dakle sada u milosti onih — u Beču? 

— Ne znam — odgovori još tiše. Barem se nadam . 

— Ako je tako, a ti ih moli, da me puste iz ove tamnice. 
Vidiš, kako me ovdje drže. Ni s tobom mi ne dadu da raz- 
govaram kao s bratom, već kao s nekim tuđincem kroz ove 
mreže ... Ah, da ti mogu sve iskazati! 

U očima joj se zacakliše suze. Ivan osta neko vrijeme šu- 
teći kao obuzet smetnjom i tugom. 

— I ja bih htio znati, kako si, sirotice, živjela sve ove go- 
dine, ali vrijeme odmiče, a priorica samostana preporučila mi 
je da budem što kraći ... Nego — i da te puste, kud bi ti 
sada ovako sama? 

— Otišla bih k Jeleni, a onda — — — 

— Okani se tih misli! — dočeka on. Naša sestra, čini se, 
hoće opet glavom o zid. Očevidno je da su sve njezine simpa- 
tije na strani carevih neprijatelja, kojih u njezinoj blizini ima 
mnogo. Ne znam, da li ti je ko kazao — ona je već nekoliko 
vremena udova, i — kako čujem — vođa buntovnika Tokoli 
nešto se oko nje vrze, što će neprijateljima našeg roda dobro 
doći, da nas opet pred carem omraze. 

— Ja bih svejedno htjela onamo, Ivane .. 

Ivan se nasmiješi: 


— Trebat će da pričekaš dok tamo učinimo reda. Sva je 


prilika da će i mene poslati onamo da se bijem — — — 

— Na kojoj strani? — živo će Zora. 

— I još pitaš? ... Pa — na strani Njegova Veličanstva. 

Jezuit je uto prestao da gleda u sliku. Prekrštenih ruka na 
leđima on se ushoda uz donju stijenu pogledujući na mahove 
ispod oka prema rešetki, 

Ivan okrenu njemački: 

— I kako vidiš, tebi, dijete, ne ostaje drugo, nego da se pre- 
daš u ruke Božje i ovih dobrih opatica, da se smiriš pod ovim 
krovom, gdje te neće stizati ljudska zloba, koja, na priliku, 
tvome bratu ne prašta ni ime što ga još nosi . .. Rekao sam 

— još — jer na višem mjestu nije ni sada napuštena misao 
da mi ga zamijene drugim. 

— A što bi onda ti? — upita ona hrvatski i pogleda mu živo 
u oči. 

— Ito je u Božjim rukama, odgovori on slegnuvši rameni- 
ma. I nastavi njemački: A ti se pak čvrsto drži ovog dobrog 
doma, gdje ćeš, ma što se dogodilo, moći do kraja svoga života 
da živiš mirno bez brige i bez straha. Vjeruj mi, moja Auro- 
ro, da će i s moga srca spasti jedan težak kamen, kad doznam, 
da si kao sestrica Aurora Veronika stupila u red ovih blagih 
Uršulinka i — — — 

— Ivane, prekide ga ona, jesi li možda već o tome govorio 
S prioricom ? 

— Pa — jesam — promuca mladi Zrinski. 

Uto se približio i jezuit i Ivan diže ponešto glas: 

— Časna mi je Majka kazala, da će i ona i sve opatice u 
kloštru biti sretne, kad te budu jednom mogle nazvati svojom 
sestricom. Zato ne kasni — što se prije odlučiš, bit će bolje 
za tebe i — — — 

— Hoćeš li se još kada navratiti ovamo? — upita ona to- 
nom, kao da je sve ono prečula. 

— Hoću, možda i doskora! Srećom, te će moj dobri Pater 
Johannes ostati u ovom gradu, pa ću njegovim zagovorom 
moći lakše do tebe. Je li tako, oče? — okrene se k jezuitu. 

— Koliko mi bude moguće, bit ću vam u svako doba na, ru- 
ku. Nego, čini mi se, da je već odmaklo vrijeme i da biste za 
ovaj put mogli prekinuti — — — 

— Oprostite, oče, ali evo — dugo se nismo vidjeli ... Tako 
dakle, sestrice — razmisli o onom, što sam ti kazao, i — što 
prije to bolje. Bude li mi moguće, gledat ću da na dan obla- 


čenja budem ovdje uz tebe — — A sada — da si mi zdrava i 
do najskorijeg vidjenja! 
— Zbogom . . . dahnu ona. Da sakrije suze, što su joj u taj 


mah obilno potekle niz obraze, naglo se trže sa svog mjesta 
i izgubi u tamnom hodniku. 
. Sa čuvstvom krajnje klonulosti vrati se u svoju ćeliju i 
osta u njoj čitavo poslije podne. Izišla nije niti na večernji 
glas zvona, i kad je neka opatica došla da vidi, što je, ispriča 
se da se ne osjeća dobro i zamoli, da je puste samu — — — 
I pustiše je. I ona osta pružena na svom kukavnom ležaju, 
s gorućim licem na teškom uzglavlju, iznemogla, potištena, 
smrvljena. Čini joj se da joj ćelijica nije nikada bila tako ti- 
jesna kao ove noći, sve je nešto guši, na mahove osjeća kao 

da joj ponestaje daha. I nekakvu neizrecivu pustoš osjeća u 
svojoj nutrašnjosti. Dakle i on, brat Ivan Ante, jedini — osim 
daleke Jelene — koji bi mogao da nešto učini za nju, diže 
s nje ruke i oduzimlje joj svaku nadu, da bi ikada mogla izići 
iz ove tamnice. I tako sve propalo! Sve one zlatne kule, što 
ih je brižljivo gradila u samoći svoje ćelijice, svi oni zamam- 
ljivi sni o nekom slobodnom životu u lijepom kraju, gdje je 
provela svoje milo djetinjstvo — sve otišlo u dim! Ta 
ima li kakva smisla da na tome i dalje plete, kad ono 
od čega je do sada silom odvraćala svoje misli, sve više na- 
srće na njenu izmučenu glavu i sve joj se većma prikazuje 
kao nešto, što se više neće dati ni odgoditi a nekmoli ukloniti! 
Već vidi pred sobom na malome stolu grubo ruho, cingulum, 
bijeli veo, pravila reda, časoslov, raspelo, i jednu svijeću... 
I zna, što je čeka u životu: ustajanje u noći, spavanje na tvr- 
dom, uzdržavanje od svake bolje hrane u zdravlju i u bolesti, 
slijepi posluh, muk i vječito odricanje. A ona za sve to nema 
ni volje ni sklonosti — a ipak — kako sve kaže — morat će 
da prigne glavu, da se pokori i u sebi ubije tolike slatke želje 
i čarobne snove! 

I suze navirale sve vruće i obilnije. 

Teška je bila ta noć, a još tjeskobniji dani, što su za njom 
slijedili. Osjećala je, kako je opatice ispitljivo posmatraju, 
bit će da već računaju s nekim njenim preokretom u duši. 
I ona je iz dana u dan očekivala da će je priorica pozvati 
k sebi i opet izići preda nju sa zahtjevima — kojima se 
ovako bespomoćna — neće moći dugo da odupire. Ona to već 
i osjeća, i ne videći nigdje izlaza iz ovog beznadnog položaja, 
pomalo se već sama predaje rezignaciji i onome, što joj sud- 
bina sprema. 


Kadli jednog dana — Bože, kako joj je u onaj mah đipnulo . 


grce! — naiđe sasvim neočekivano na vjernu, staru Ursu! U 
tamnom hodniku, u doba, kad su opatice okupljene na molitvi. 
Zora se nije mogla uzdržati da ne krikne od uzbuđenja. I ni- 
kako da se umiri. Zgrabila je staricu za ruku i dugo 
joj je stiskaše. Ursa se branila i jedva joj pođe za rukom da 
ispod onih svojih »picokerskih« tralja izvadi nekoliko narandži 
i da ih preda »mladoj gospojici«. 

— Sjutra ću vam opet donijeti dvije tri — — — 

— Hvala ti, dobra Urso moja! Da znaš, kako sam Sretna! 
Mislila sam, da te više neću vidjeti. Dugo te nije bilo . 

— Bila sam pod ključem — u Kaštelu. 

— U tamnici! — zaprepasti se djevojka. 

— Da, ali ne bih htjela da o tome doznadu ove ovdje, ubrza 
Ursa još sniženijim glasom. Vama ću kazati u dvije riječi. 
Jednog dana otišla sam u Kraljevicu i pod mrak ušla u dvor, 
da vidim, što su Nijemci napravili od sve one negdašnje lje- 
pote. Joj, milostiva gospojice, da vidite onu pustoš, onaj kvar! 
Sve razlupali, raznijeli, čak i mramorne ploče sa stijena! Svi 
zidovi goli — i čavle su iz njih izvukli, srce se u čovjeku kida, 
dok gleda onu strahotu! I meni je tako bilo, i udarilo me, 
da sam se srušila na nekakvu gredu i zaplakala kao malo di- 
jete. Možda me je onaj pad ponešto omamio, i ja onako ostala 
— ne znam koliko vremena. I mislila na svoje pokojne gospo- 
dare, na njihovu dječicu, a najviše na vas, zlatna gospojice. 
I gledala sam vas, kad ste još kao sasvim malo dijete skaku- 
tali po onim »salama« — vi i mladi gospodin. Bila vas je puna 
kuća. I sve je ozvanjalo od vašeg glasa, sve se je radovalo 
vama i vašem lijepom djetinjstvu. I tako sam ja onako ležeći 
sve mislila i mislila, dok mi se najedanput ne stvori pred oči- 
ma nekakvo čudno svijetlo, a nešto isto tako čudno ušlo je 
u taj mah i u mene, pa me spopala grdna tresavica. | 
Zaklopim oči, ali ono mi svijetlo probija kroz kapke sve jače i 
jače, tako da sam — mogla bih reći — — — Da, milostiva 
gospojice, kaošto ja sada gledam vas, tako sam u onaj mah 
ugledala nju, vašu dobru mamu — — — 

— Urso! — uhvati je djevojka za ruku i upre u nju svoje 
lijepe oči. 

— Stala je do vrata, živa, i sva u svili i u zlatu kao onda, 


.kad je došao mladi gospodin knez tamo iz zemlje Ungarske, 


da se vjeri s mladom kontesinom. Samo mi se sada činila nešto 
viša, s onom krunom, što joj se na glavi bliskala kao sunce. 

.— Urso — ti si snivala — — — 

— Nisam, milostiva gospojice! Ovim svojim očima gledala 
sam ja nju. I već sam bila sva zamrla od straha, sklopila ruke 
i kako već treba u takvim prilikama uzdahnula: — Svaki duh 
Boga hvali, hvališ li ga i ti, duše? — A ona mi je milo odgo- 
vorila svojim pravim, negdašnjim glasom: — Hvalim ga i ja, . 
ali trpim zbog svojih sirotica ... Drugo nije ništa kazala. 
Tužno me je pogledala kao da me nešto moli — onda se na- 


« jednom izgubila. I ono svijetlo pomalo se razišlo, i ja sam 


ostala u onoj mračnoj sobi više mrtva nego li živa. 

Dršćući na svem tijelu Zora nije s nje skidala svoje zapla- 
šene oči. Ursa preuze: 

— Već putem do Bakra pričala sam ja to nekima, i glas 
se o onom mom vidjenju raširio svuda uokolo. I kad sam 

jednog dana opet sišla u Bakar, došla su ik meni dva grabanta | 


i ne rekavši ništa odveli me u kaštel. Tu su me držali punih 
osam mjeseci, dok me nisu predveli pred kapitana i plovana, 
koji su me dugo ispitivali, što sam vidjela i čula. Najzada su 
me otpustili, ali mi i oštro zabranili da to ne spominjem 
nigdje. Ali dolje se najviše o tome govori i mnogi se milo 
sjećaju naših dobrih gospodara i njihove dječice . .. To je 
dobro, jer kad dođe dan — — — 

— Koji dan — — — Urso? — klikne djevojka živo. 

— Pa — ja ni sama ne znam, ali srce mi kaže... I pop Pi- 
pinić mi je nedavno rekao — — Da — on vas lijepo pozdrav- 
lja. To je pravi junak! Možda najhrabriji. Dolazi češće na 
Trsat ik fratrima — — — 

— A što ti je kazao? To mi reci! 

— Ion misli da ovo neće ostati ovako. — Bog ne plaća 
svake subote! — dodao, a kad narodu opet dogori, moglo bi 
svašta da bude. Znači — nadometne nagnuvši joj se nad uho, 
da bi naši mogli dići novu bunu — — — 

— Tako je mislila i mama, presječe je Zora, i ona je govo- 
rila, da će jednog dana doletjeti naši da me oslobode... Urso, 
jesi li čula, da je jadan knez Rakoczy umro i da Jelena polazi 
za drugoga, nekog buntovnika? 

I tu joj iskaza sve, što joj je o tom kazao Ivan. 

— Možda će mi od njega doći, što tako vruće želim . .. Moj 
spas, Urso! 

— Bog je velik, pa može i to da bude! Pop Pipinić rekao mi 
je: Eh, da sam malo jedriji i da mi je moj stari drug Buko- 
vački bliže! No on se svejedno nada — — — 

— Da, ali — rastuži se najednom Zora — ovdje navaljuju 
na mene da na sebe navučem redovničko ruho, da postanem 
opatica. 

— To — nikako! 

— Tu je bila Judita i brat Ivan. I oni bi silom htjeli da 
ostanem ovdje. Sve me je strah, da ću morati — — — 

— Otjerajte, milostiva gospojice, te misli . Vi nećete 
ostati ovdje — ja to znam. 

— Otkuda, Urso? 

— Već sam vam prije htjela reći . . . Bila sam, nastavi sve 
tiše, kod jedne slavne prorokinje na Rijeci, i pitala sam je za 
vas .. . Ona je dugo nešto miješala, najprije u žeravici, a 
onda na stolu, dok mi nije naredila, da se onih nekih kolutića 
dotaknem lijevom rukom. I kad sam ih se dotakla, stala, je 
sve nešto da mumlja, — hoće — neće — hoće — i tu se trže, 

digne k meni oči i reče: — Ona je vaša djevojka sada kao u 
nekom zatvoru, ali to neće trajati dugo — — — 

— Neće trajati? — usklikne Zora, i usne joj se rasklopiše 
na neizrecivo nježan osmijeh, što joj se razlio licem i prešao 
i na same zlatne uvojke na sljepočicama. 

Ursa ju je gledala udivljeno, 

— Da znate, kako ste lijepi . 

Kazao joj je to — možda i idi — brat Ivan, ali nju je 
sada većma zanosilo proroštvo one žene na Rijeci. To 
joj je malo prije obasjalo dušu svijetlom, možda onim, što se 
sada odrazuje i na njenu licu i u osmijehu, što joj neprestano 
titra na usnama. Majčica je dakle dobro vidjela unaprijed: 
ona će jednog dana zaista izići iz ove tamnice. 

— Bože, hvala ti! — i veselo se okrene kao da će zaplesati. 

Nato se odjednom uozbilji. I misao, što ju je najvećma mu- 
čila, navre joj na oči, kroz grlo i zadršće u vječitom pitanju: 

— Da, ali kada će to da bude? ' 

Starica uze opet da je miri. Spomenu ponovo Bukovačkoga, 


. strica Orfea, koji ih jamačno nije zaboravio, pa Gabrijelu, a 


sjetila se i Tihoraja. 

— To je, zar ne — onaj muzikant, što mi je u Gracu nosio 
slatkiše? Što je od njega? 

Starica stisnu plećima. 

— Ne znam, ali i on mi se nedavno prikazao u snu. 

Odozdo odjeknuše glasovi, 

— Dobra Urso, kad ćemo se opet vidjeti? 

— Možda već sjutra. A sad gledajte da se izgubite. Hitro! 
Živo! 

— Udesi, molim te, kako najbolje znaš. Moram još da go- 
vorim s tobom — puno mi je srce, i sve bi to htjelo van, van, 
i samo tada bit će mi lakše. 

Iduće noći Zora je na svom tvrdom ležaju opet gradila neke 
zlatne kule, iz kojih su na mahove izlijetali sve sami sjajni 
konjanici, vitezovi sa svijetlim šljemovima i kopljima. To su 
njezini oslobodioci, oni, o kojima je i majčica kazala da će doći. 

Sva razdragana gledala je u duhu u njih, katkada joj je 
čak bilo kao da čuje topot njihovih konja, zvuk njihovih tru- 
balja — — — 

Drugi dio 


U SJENI SV. VIDA. 


>»IL m oest orien tel que les Jesuites . . .« 
(Pascal: »Les Provinciales«. četvrto pismo), 


1 


Strahovita repata zvijezda, što je pod kraj god. 1680. na- 
tjerala gotovo čitav svijet u jezovitu stravu, bacila je i Rije- 
ku u strah i trepet. I zaista je grozno gledati onu repetinu, 
što se otegla i prosula do nasred neba! A kako li joj je tek 
glava raskukorena, razbarušena, a oči divlje, žvale kao u zma- 
ja, razvaljene, gotove da progutaju svijet i sve živo u njemu! 
Već je ovo treća noć, što se ta neman po nebu vuče, između 
zvijezda, što kanda i same ispred nje zaplašene uzmiču. 

Stari bedemi, kojima je grad opasan, kao da postaju 
pretijesni, naročito pod veče, pošto se ona nagrda na 


nebu pojavi. Po davno utvrđenom zakonu i štatutu gradska - 


se vrata zatvaraju već o Zdravoj Mariji, ali kako strah može 
i zakon da promijeni, to se vlasti — i same pomalčice zabri- 


nute — ne protive, da vrata ostaju otvorena i do kasnije ure. 


Tako se evo već po treći put dešava, da čim malo omrkne, 
građani kao obuzeti panikom jure k moru i motajući se pro- 
storom između kapucinske crkve i Rječine natežu. vratove 
k nebu i užasnuto bulje u onu blistavu nakazu. A doba 
je Božićnje, noći studene, sjevernjak oštar, što probada 
do kosti, ali svjetina kao da to ne osjeća, već sve jedna- 


ko bulji onamo gore i ajmečući goneta, što će od svega toga - 
da bude, neće li se najedanput ona glomazna strahota sur-' 


vati na njih pa ih progutati ili sažeći žive. 

— Bože, smiluj se nama grešnima! 

Već je sa svetog Vida pozvonilo i noćno zvono. Nato je 
straža stala da ljude goni u grad. 

I pošto se teška gradska vrata zatvorila, mali svijet 
neće da se odmah povuče u svoje stanove, već se okuplja ili 
na trgovima ili u tijesnim ulicama, I oni, što su se već zavukli 
pod krov, ne misle na san, već sa prozora vode s prolaznici- 
ma na ulici razgovore, dakako samo o onom repatom čudo- 
vištu. i 

— Jeste li vidjeli, kako je večeras bila krvava? 

— Meni se pak činila bijela, kao neka sablast na mjesečini. 

Sa susjednog prozora oglasi se drhtava starica: 

— A ona strašna glavurda s naježenom kosom i bradom! 
Tužne li mene, ako joj je nešto na vrijeme ne odfrkne! 

— A ruka s onom nekakvom sabljetinom, kao da će sad na 
zamahnuti njome! Ne! Ne! Onakvog čuda još nije bilo na nebu 
— nikada! 

S neke kuće na dnu ulice odjeknu u noć oštar, prođiran krik. 

— Opet je hvata . . . Strah joj je ušao u kosti, i već dva 
dana ne zna za se, već se sve svija i previja, kao da će — 
Bog nas očuvaj — — — 

“— Kao i one bijednice na Grohovu! Jednu je već prekinulo, 
a dvije ili tri druge leže na smrti! I sve od pusta straha! Maj- 
čice Božja s Trsata, što će to biti od nas! 

I na sve strane uokolo, od jednoga kraja do drugoga, 
hujalo samo potmulo ajmekanje i zapomaganje. 

Tako u noći. Ali ni obdan se o drugom ne govori i ne misli. 
Mada se onaj bič Božji i ne vidi, ljuđi ga osjećaju nad svojim 
glavama i sve trepere kao da će ih sad poklopiti. 

Crkve dupkom pune. Od jutra do duboka mraka. Trepte 
plamički voštanica i »lumina«, tresu se bezoblične, ničice 
pružene gomile, preplašene, izgubljene. I sveđ uzdišu: — Isu- 
se Bože i ti majčice sveta — smilujte se nama! 

I trsatske se kamene stube sve iskre od luči i svjećica: i za 
tih stravičnih noći svijet se izbezumljen od straha onuda pe- 
nje, da se preporuči zagovoru čudotvorne Majke. U noćnoj 
tišini, pod onom strahovitom prijetnjom, ti se ognjići duboko 
doimaju duša, ali sve je nadvisila procesija, što je već drugi 
dan krenula put svetoga brda. Sve su crkve iznijele svoje naj- 
dragocjenije svetinje i relikvije, zastave i raspela, u prvom 
redu ono čudotvorno sv. Vida. Izišao je arhidijakon sa žup- 
nikom, s kanonicima kapitula i sa svim podređenim klerom. 
Tu su i Patri jezuiti s Rektorom, augustinci, kapucini, ko- 
ludrice. Stigle su dakako i sve Bratovštine, svaka sa svojim 
stijegom. Ali prije nego li će procesija da krene, došlo je, kao 
gotovo uvijek — do svađe. I sve zbog nekog »prava prven- 

stva« ili prednosti, te rak-rane svega društvenoga života ne 
samo na Rijeci već i u čitavom svijetu. Zar nije Ljudevit XIV 
“htio već da svome tastu, španskom kralju Filipu IV navijesti 
rat zbog toga, što je Filip tražio da prigodom neke svečanosti 
u Londonu njegov ambasador ide pred francuskim? Zbog slič- 
nih slučajeva dolazilo je do manjih sukoba i na Rijeci, ma da 
je u crkvama i kod svih javnih priredbi, naročito na plesovi- 
ma, točno određeno mjesto za kapetana i kapetanicu i za 
sve one, što svojim položajem postepeno za njima slijede. 
Poremetiti taj utvrđeni red značilo je dirnuti u jedan od naj- 
strašnijih osinjaka. Toj sklonosti častoljublja i ne osobito 
čedne taštine podlijegali su nerijetko i redovnici, kojima je 
inače neograničeno odricanje i istinska skromnost životno 
pravilo. Ta još uvijek traje, i Bog sam zna do kada će se 
otegnuti, spor trsatskih fratara i riječkih kapucina zbog one 
nesretne »precedencije« u tjelovskoj procesiji na Rijeci! 'Te 
su luckaste mušice prešle dakako i na Bratovštine. Nema go- 
tovo procesije, gdje ne dolazi do rječkanja između bratima 
ovog ili onog udruženja i uvijek zbog odličnijeg mjesta u po- 
vorci. Najčešće smetnje dolaze od strane talijanske bratovšti- 
ne »Blažene Djevice sedam žalosti«. Tu su »konfraternu« osno- 
vali jezuiti tek što su stigli na Rijeku, pa kaošto nisu ni sami 
Patri u građanstvu najbolje vidjeni, tako je i ona njihova kon- 


fraterna trn u oku domaćim bratovštinama, naročito onoj. 


sv. Mićela, što se smatra najstarijom u gradu. I upravo iz- 
među te dvije bratovštine: »sv. Mićela« i »Sedam žalosti«, 
došlo je i prigodom ove repatičke procesije do nereda, čak i 
do čupanja. Pritom nisu ni stjegonoše ostali mirni: motka- 
ma su lupali po glavama protivničkim, tako da je bilo i ne- 
koliko teže ozlijeđenih. Dotrča Gauš, mnogočasni župnik Pe- 
tar Gauš, i stade da ih miri. ' 

— Pa ako ne možete drukčije da se složite, a vi se pomije- 
šajte i pođite s mirom Božjim! : 

Ali Talijani, jezuitski štićenici, nisu htjeli da se miješaju 
s onima od sv. Mićela i župnik bespomoćno saže ramenima i 
vrati se na svoje mjesto. Gungula bila bi potrajala i unapri- 
jed da nije uto i građanstvo izgubilo strpljenje, diglo zaglušnu 
graju i stalo da se prijeti na sve strane. 

— Nad glavama nam je ono strašno, tek da nas ne poklopi, 
a vi još izazivljete Boga i njegovu srdžbu! 

To je donekle pomoglo, i tako je procesija mogla da krene 
uz glasno pjevanje nabožnih pjesama i potmulo gunđanje raz- 
draženih bratima, koji se još nisu umirili. 

Zimnji su dani kratki, sunce jedva što se pojavi i već je nad 
Sisolom. Još ne bi pravo zasjelo, a užasna bi neman već izišla 
s onom svojom nakaznom repinom. Opet bi duše obuzela stra- 
va i sve što može da se drži na nogama, izmiljilo bi na obalu, 
da vidi, neće li ona grdosija potegnuti nekuda drugamo. I opet 
jedna noć puna groze i strepnje. 

Taverne bi po starodrevnom običaju morale biti već davno 
zatvorene, ali noćne ronde prolazeći mimo zatvaraju ne samo 
jedno već i oba oka. Kad već ima čeljađi, što hoće veselo da 
dočekaju konac svijeta — neka im je! 

Ali i oni, što pokazuju da mnogo ne vjeruju u taj — kako 
se svud uokolo govori — sudnji dan, hoće svejedno da budu 
spremni i na ono najgore, pa da kao dobri sinci svoga rođe- 
noga grada sa čašicom u ruci dočekaju propast njegovu i 
svoju, ako već do toga ima da dođe. 

Osobito živo je u ulici sv. Barbare, a najživlje u oštariji 
Kastavca Jugovca, u koga se oduvijek toči najplemenitije vi- 
no. Strop nizak, čađav, pod slabo popločan, na mjestima ras- 
kopan, s udubinama, iz kojih vonja vino, što ga je upila zemlja. 
A na klupama, za dugim stolovima, sve glava do glave, neke 
od njih sasvim u sjeni, a neke tek malo dotaknute svijetlom 
uljenica, što u kutovima trepere. Uostalom Jugovčevi se gosti 
nisu nikada tužili na slabu rasvjetu. — Čemu svijetlo, grajali 
vragolomni vinopije, kad nam slatka malvazija svijetli jače 
negoli deset lukijerna! 

U ovaj se mah u oštariji čuje jedan sam glas, ali krupan, 
gotovo stentorski. To govori Antulo Cigančić, dika »biloga 
grada Rike«, kako ga zovu drugovi njegovi vinski, Neki trsat- 
ski fratar prišio mu i nadimak Samsun, i to zbog njegove 
krupnine, što već prelazi u tromu glomaznost. Čas je vanredno 
ozbiljan i težak, a takva je i prodika, što je sada otpucava 
Cigančić. Poput Damokleova mača nad glavama lebdi repata 
zvijezda, gotova, veli, da se na ovu suznu dolinu surva i da je 
pretvori u prah i pepeo. Krajnje je vrijeme da poštovani gra- 
đani pogledaju svojim mnogobrojnim grijesima oštro u zube, 
da ih opipaju i metnu na vagu. 

— Kucnuo je čas, grmi on sa svoga stola, čas tužniji i mrač- 
niji od Srijede Pepelnice, kad se nakon dugotrajnog mesopus- 
nog mahnitanja posiplju pepelom mamurne glave i mumonji 
ono tužno: Spomeni se čoviče, da si prah... 

Za Cigančića svi znaju i u Svakoj zgodi govore, da je isko- 
čio vragu iz torbe, ali u ovaj mah, dok im ovo prodikuje, nisu 
baš na čistu, kako da se pri tome drže. Mada su im usta malo 

nakrivljena na smijeh, nešto niže oko srca osjećaju ipak neki 
nemir, neki strahić, što im se tamo uvriježio i nikako se ne 
da odonud. Tako je od prilike i onima, što se okupiše vani na 
vratima i tu kao prikovani na mjestu slušaju njegovu vihornu 
riječ. 

Ne štedi Cigančić ni svoje sugrađane ni sugrađanke, i baš 
na ove posljednje, na žene, okomio se najžešće. 

— Gledajte ih, kako idu gradom sve napirlitane, namazane 
i muškatom namirisane! A one haljine na njima! Sama svila 
i brokat, boje ljubičaste s finim rožicama i zlatnim čipkama 
i sve tako, samo da one siromašnije popucaju od jeda! Kad 
idu, bacaju plamene poglede na sve strane, od krunice su im 
milije galanterije, što im ih došapćuju besposleni nevaljalci. 
A koje crkve polaze? Zar možda našu staru »Velu Crekav«? 
Bože sačuvaj! U njoj se misi i pjeva još na starinsku; Gospo- 
din pomiluj!, dok one hoće ono drugo, hoće ono tuđe: »Do- 
minus vobiseum«, jer je finije, gospodsko. Nekima od njih 
omrznule su već i prodike naših starih kanonika, pa čim do- 
čuju da je u grad dospio kakav tuđi predikatur, već jure 
k sv. Jerolimu ili sv. Vidu da se čude i dive nečemu, što im 
njihova kokošja pamet dohititi ne može. One su i nedavno 


bile tamo, kad je tuđi predikatur uporedio svetu Ispovijest 
s praljom, koja, »nudata il gomito, succinta il fianco, curva, 


si piega su d' una pietra pendente, insciuppa il panno nel- 
1 acqua, lo stropiccia coi pugni, con le palme lo batte, lo scia- 
cqua, lo agira, lo avvolge, lo scuote, lo aggruppa, lo torce.« 
Jeste li što razumjeli od ovoga? Niste? Nisam ni ja. Ali to 
ide sve tako naprijed i naprijed i naprijed, dok se opet ne is- 
pere sve u čistoj vodi i »in quattro stropicciate, tre Scosse, 
due sciacquature, una storta, candido piu che prima e deli- 
cato ne cava il pannolino . . .« I kad su u crkvi nazočni fu-j 
rešti udarili na to u živo odobravanje, zapljeskale su i one 
naše kokice, da svijet vidi, kako su i one razumjele onaj gali- 
matijaš. Mislite li vi, ljudi krstijani, da to ne vidi ona zvjez- 
durina, što sada nad našim grešnim glavama već maše svo- 
jim strahovitim repom, da nas njime sve pomete? A, one 
naše slatke ričonosnice, što mladićima i djevojkama nose lju- 
bavne poruke, misle li one, da će i ovaj put izbjeći kazni vječ- 
noj? A one štrige i strolige, što lakovjernim budalama gataju 
srećicu iz zrnaca boba i fažola, vare napitke ljubavi i omraze, 
misle li one, da će ih ova nebeska metla poštedjeti? Nebeska 
metla! A jeste li opazili, kako joj se krajevi katkada nakrive? 
To već onda nije metla — to su grablje, što će jednim sa- 

mim zamahom odvući sa sobom sve one, koji varaju na va- 
gama, na laktu i na bukaleticama — a tih, kako i sami znate, 
ima u ovom gradu premnogo. Kao i intriganata, lihvara, i 
drugih svakojakih nevaljalaca. Svi će oni pod kefu ovog ne- 
beskog pometača, hoće, a najviše oni, što svoju teško zarađenu 
muku rašsiplju noću kod zabranjenih igara: »bassette«, »fa- 
rauna« — — — 

Tu ga prekinu buran smijeh praćen povicima: — Jeste li 
ga čuli? A ko je na kartama veći majstor od njega? 

Padala su i druga peckanja, ali Cigančić, kao da se njega 
ne tiče, samo se smiješka i kima glavom . . . Zatim prihvati: 

— A sada podignite malo oči svoje na ove zidove — i što 
vidite? Na prečkama mreže i povrazi, tri vršve i dva palin- 
gara, a na klinovima dvije velike i jedna manja pila, pa ne- 
koliko sjekira, batića, teslica i drugih alata. Otkuda to? — 
pitam ja vas. Na licima vam nacerenim vidim, da već znate, 
zbog čega su sve ove stvari ovdje. One su tu, jer njihovi vlas- 
nici nisu još do danas platili »bukalete«, što su ih istrusili u 
ovim časnim prostorijama, a Jugovac, Kastavac tvrdoglavac, 
neće da im više toči, dok ovo ne iskupe. 

— Prije nekoliko vremena visjele su ovdje i tvoje gaće, do- 
viknu mu neko, našto sve udari u smijeh i u takovu graju, 
da se činilo kao da će Se Sve prolomiti, 

Nasmijao se i sam Cigančić — i tako se i završila ona nje- 
gova propovijed. 

Društvo, što se večeras okupilo oko stola Antula Cigančića, 
vrlo je šareno. Ima tu pustopašnih mladunaca, prijatelja pjes- 
me, domaće kapljice i dobrog zalogaja, kao i vremešnih be- 
ćara, među kojima i po gdjekoji čangrižljivac, nezadovoljnik 
— čeljad većim dijelom »srednje ruke«. 

Kao sinoć i preksinoć sav se razgovor i sada kreće jedino 
oko onog jezivog kometa. I upravo taj neželjeni, nebeski gost, 
a nada sve panika, što ju je prouzročio na daleko i široko, 
Cigančiću je nepresušnim vrelom svakojakih šaljivih zaba- 
danja i podrugivanja. Nakon one ponešto zapaprene prodike 
pustio je da se o onoj vanrednoj pojavi vode i neka više ma- 
nje učena raspredanja, čak je i sam dioništvovao u njima, ali 


: uvijek onako po svoju, nasmijano, obješenjački, 


— Apotekar Trijaka, natuknu neko, veli, da je ova repača 
nekakva »sapa« što je naša zemlja pušta od sebe, ali da bi 
mogla biti i duša nekog velikana, pismoznanca ili kralja. 

— E, a kad mi nismo ni veliki ljudi ni kraljevi, pa ni prin- 
cipi — čemu onda taj strah? — reče Cigančić žmirkajući 
očima. 

— Dobro, Antule, ali kako da objasniš — — — 

— Evo ovako, prekide ga Cigančić, prinese k ustima pehar 
i do dna ga istrusi. ui is +. 

Svi prihvatiše za čaše da slijede njegov primjer, i pošto ih 
isprazniše, prihvati Cigančić: PN 

— Ja znam jedno sasvim novo tumačenje. Čuo sam ga od 
nekog našeg Patra, a njemu ga je kao ispovjednu tajnu sa- 
općio neki Francuz. Kometi, veli onaj Francuz, čine se ljudi- 
ma tako strašni samo zbog njihove — gluposti, 

— 'To ti je kazao jezuit? ' 

— Jest, i još ti mogu reći, da je to bio Pater Giuseppe. A. 
nije on to rekao samo meni, već svima, koliko nas je bilo u 
razredu. 

Dugonja poklima glavom. m. i 
. — To je vama kazao Padre Giuseppe! Zašto nije tako po- 
učio i onoga Drenovčanina, koji ga je juče zaustavio na trgu 
veleći mu: — Časni oče, ja imam na Lopači jedan mali vino- 
grad, pa ako je već suđeno da nas ona hudoba, na nebu zatre, 
bit će najbolje da ga darujem vašemu »koleju«. 

— A što je na to Pater Giuseppe? 


— Metnuo Drenovčaninu ruku na rame i odveo ga sa So- 


bom prema sv. Vidu. Pola sata zatim vinograd je bio prenesen 
na jezuitski kolegij. 121 

Riđasti, malo škiljavi gospodar trabakula, Frane Vitnić, 
koji je sve to slušao sa susjednog stola, nasmija se glasno: 

— Nešto slično vrzlo se i mojoj punici po glavi. I ona je 
htjela da zapiše jezuitima sve svoje. Veli: ona nakaza pomest 
će nas sve s ovoga svijeta. Čemu će nam onda ni kuća ni selo! 
— To je sve dobro, rekao sam ja njojzi, ali ako se komet, što 
nam je sada nad glavom, stropošta na zemlju, spasti se neće 
ni miš, a nekmoli časni oci jezuiti. Pa koja će im onda biti 
fajda ni od naše kuće ni od onih njivica naših? 

— A što je ona na to? — upita Cigančić. 

— Malo je razmislila i mahnula rukom: Ti si oduvijek bio 
lutoran! Ali o kući i zemlji nije više bilo govora, 

— Itako si ti, Vitniću, prihvati opet Cigančić, jezuitima 
otkinuo, a sebi spasao jedno čitavo imanje, To treba da se pro- 
slavi. Ej, viknu iza glasa, tri polića za Vitnića! 

— Jesi li poludio? Kakva tri polića! 

— E pa nek donesu dva... x KRK | 

I opet svi u smijeh,a razgovor se nastavi još bučniji. 

Prolazili dani, s njima se pomalo gubila u zaborav i ona đa- 
volja repača. Postajala sve manja i manja, dok je nije nekud 

nestalo na veliko olakšanje svega svijeta, Sad su se opet svi 
okuražili, a najviše oni, kojima su se u dane one strave gaće 
najjače tresle. Jedni su na račun drugih zbijali šale, sipali 
dosjetke, zabadanja, često i ujedljiva. 

Najviše smijeha izazvao je onaj Drenovčanin. O njemu se 
jedne večeri opet povela riječ, Prvi je zarezao škiljavi Vitnić: 

— Danas je naišao na trgu na nekog Patra, i udario u viku, 
da on hoće svoju zemlju natrag, inače će, ustreba li, i do sa- 
moga kralja. 

Cigančić se nasmija: 

— I ostati još kraćih rukava. 

Umiješa se i Vice Broskvarić, »stivadur«: 

— Eali ruku na srce, ljudi, pa što je pravo — pravo je! 
Pater Rektor, učena glava, znao je već unaprijed, da će ona 
kosmata zvijezda otići onamo, otkuda je i došla, i da neće 
zbog toga nikome od nas pasti s glave ma ni jedan vlas. To 
je morao i Drenovčaninu lijepo da objasni i pustiti mu vino- 
grad da ga i unaprijed mirno uživa. 

— E, ali Patri znadu i drukčije da umuju, reče Cigančić. 
Upusti se s njima u raspravu, pa da vidiš, kako će te oni da 
natkače. Kušaj natezati se s njima na priliku o tome, da li se 
je ili nije njihova volja stopila s voljom Svevišnjega, pa da 
vidiš na kakav će te navesti led! Jezuiti su čak uvjereni i o 
tom, da kad njihovi Patri Rektori, Provincijali ili Generali 
nešto odrede, to je kao da kroz njihovu volju sam Bog pro- 
govara. Otuda i ona njihova poslušnost, pokorna, bezuvjetna, 
slijepa. 

— Sad ja razumijem zašto je onaj neki njihov magister ona- 
ko pokorno prignuo glavu i otpetljao u Varaždin. 

— Eto vidiš! — potvrdi Cigančić. Jezuiti i njihovi pogla- 
vari utuvili su sebi u glavu da ovdje na Rijeci ima malo ljudi 
našeg jezika, zato treba da dječaci pored latinskog uče i jezik 
Petrarke. To je za njih postala volja Božja. A pri tome umuju 
i ovako: čemu će ovim ljudima oni neki hrvatski magistri, kad 
nemaju ni knjiga u svome jeziku! Ono malo što ih je bilo, 
djela su samih lutorana, i mi smo ih ad majorem Dei gloriam 
spalili. Ima dođuše još nekoliko knjiga, ali mi ćemo jednog 
dana i od njih da napravimo autodaf&, jer ni one ne mirišu 
po svetosti naše jedino spasonosne crkve. Dotle pak neka ri- 
još jače privezati uz Rim, znači, uz glavu svega katoličkog 
Svijeta. Tako su i mene muštrali . . 


Viktor Car Emin: Suor Aurora Veronika : 11 

— Šlušaj, Antule, prekide ga pisar Maršanić, koga su nazi- 
vali i »frajlica«, jer mu je lice bilo kao u djevojčice, glatko, 
bijelocrveno, bez ijedne dlačice pod nosom, Malo si prije spo- 
menuo knjige. Spalili ih i — kako sami vele — više ih gotovo 
i nema. A hoće li ih kada biti? 

— To i ja pitam — reče Vitnić. Ja mislim da među vama 
pismoznancima ima i pametnih, pa zašto ne napišete štogod 
po našu, da nas ovi ne gledaju s visoka, kao da su oni sami po- 
zobali svu mudrost? Što čekaš, Antule, zašto ne sjedneš i — — 

— Ja? Da pišem onako, kako će drugi — to nikako! Da pak 
pišem onako, kako mi duša ište — spalili bi knjigu, a možda 
i mene. Malo postoja, zatim nastavi sa smiješkom: Nego — 
čini se da se ipak nešto iza brda valja. Nedavno sam naime 
primio na poklon »un poema di nova spezie« gdje se pjeva o 
jednom siću, što su ga građani Modene ugrabili Bolonjezima 
i o strahovitom ratu, što je zbog toga nastao između ta dva 
grada- 

Vorrei cantar quel memorando sdegno, 
Ch' infiammo gia ne fieri petti umani 
Un infelice e vil secchia di legno — — — 


“Tako počinje ta pjesma, u kojoj ima sva sila zabavnih i 
smiješnih stvari. A takvih smiješnih stvari ima i u nas, go- 
tovo na svakom koraku. Uzmite na priliku zagrebačke žabare 
i kaptolske kanonike! Pa to su vam naši Bolonjezi i Modenezi, 
koji će se potući i za manje vrijednu stvar, nego li je neka 
drvena vedrica. 

— Ne treba da se trudiš tako daleko, oglasi se Vice 
Brosvarić. Kad su se god. 1652. na Rijeci vršile neke poklon- 
stvene cerimonije, svaki je građanin — već po starom obi- 
čaju — imao da dobije polić vina. I sve bi prošlo u redu da 
nisu mnogi stali prigovarati, da je »bukaleta« premalena i da 
neki hoće da se na tuđi račun okoriste i sve tako, Nastalo 
vraško komešanje: čule se prijetnje, dizale se pesti. Kapetan 


hoće da umiri svijet, ali mu ne daju do riječi. Buka i graja 


sve više rastu, već i zvono zvoni na uzbunu. A da smutnja 
bude još veća, ne zna se da li slučajno ili namjerno, nečija 
se »bukaleta« razbila o glavu princa Ditrichsteina, jednoga 
od carskih komesara. Sad se tek zakuhala prava kaša. U tren 
oka stvorila se dva protivna tabora. Ni jedan ni drugi ne zna 
zapravo što hoće, ali su oba gotova da se pobiju. Odjednom 
ču se glas: mir ljudi! Svak će dobiti svoju pravu mjeru! Već 
se k nama valjaju pune bačve! To je djelovalo. I evo, zaključi 

Broskvarić, da sam pisnik kao ti, Antule, ja bih od toga 
napravio nešto. 

— Još je ljepša ona o Martinšćici, dočeka Cigančić. Prosni 
dani. Iz Bakra dolazi u Martinšćicu procesija. Poslije službe 
Božje ulaze u mlin kanonici, da prime pogaču, koja im po obi- 
čaju pripada. I događa se ono isto, što i svake godine: bakar- 
skim se kanonicima pogača čini premalena. I kad jadni mlinar 
stane dokazivati protivno, udri oni po njemu i po mlinarici. 
Zatim neko ščepa »gradele« neko drugi koji kuhinjski pri- 
bor, pa ajde s time kao s nekim trofejima natrag u Bakar! 
Ta me pogača mami. Molim lijepo: kanonici tvrde da je pre- 
malena, a mlinar se kune da je prevelika. Znači da je zača- 
rana. A ko ju je začarao? Ko drugi nego li razni tajnoviti 
zli dusi! Homerovi bogovi, ma i podvojeni u stranke, živjeli 
su zajedno na Olimpu. Kod nas bi to bilo nemoguće; poklali 
bi se. Zato ću ja ona naša polubožanstva smjestiti na dva odi- 
jeljena brijega više Martinšćice: dobre vile na Veli, a zle du- 
hove na Mali Solin. I sve će Se odigrati kao ono pod Trojom 
ili recimo kao na bojnim poljanama, gdje se je odlučivala 
sudbina onoga ugrabljenog sića. Dobre vile bit će na strani 
mlinarevoj, a uz Bakrane sve one furije na Malom Solinu. 
To će biti nešto! 

— Bravo! Bravo! zapljeskaše svi, i Jugovac je morao opet 
da donese nekoliko »merica onoga najboljega«, jer je odu- 
ševljenje u krčmi bilo veliko, a još je i poraslo, kad je 


.«Cigančić svečano izjavio da će onoj njegovoj najavljenoj i 


već zamišljenoj velikoj pjesmi biti naslov: — »Začarana po- 
gača«. 


2 


Sjutradan načeo je Jugovac novu bačvu crnog »mejinca«. 
Glas se je o tom proširio gradom munjevitom brzinom — i 
već u predvečerje bili su u krčmi zapremljeni gotovo svi sto- 
lovi. Većinom poslovni ljudi, koji su umjeli da trguju, ali i 
da piju. Kad je ušao Cigančić, svi su stolovi bili već prilično 
ugrijani. Jedva se pokazao na vratima i već ga sa svih strana 


saletjeli upiti: — No — će bit ča od one »začarane pogače«. 
— Ne bojte se! — odgovarao on desno i lijevo. Već je pod 
črepnjom. 


— Samo nemoj da kao druge pute staneš na pola puta, za- 
prijetio mu se neko prstom. 
— Upri živo! — hrabrili ga drugi, da se što prije nadičimo! 

A on dokopavši se svog \običnog mjesta na dnu, samo je 
mahao rukom i govorio: 

— Velim vam — već je pod črepnjom. Na — tu mi u ušima 
već zvrnda i prvi stih: 

Ki to tapa — ki to gre — — — 

Još nije pravo dorekao i sve se čaše kao na nečiju zapo- 
vijed digoše uvis, i svi uokolo stadoše da skandiraju prvi stih 
budućeg heroikomičnog spjeva. I sričući slog po slog, po istom 
su ritmu udarali čašom u čašu. 

Cigančić se najednom trže, zamukne i osta trenutak dva 
upiljenim okom o vrata. Potom udari čašom o sto i viknu: 

— Gle! Moj muzikuš! Ola, brate — a otkuda ti? 

Sve se oči okrenuše prema vratima, i dvojica trojica klik- 
nuše: 

— Tihi! Dobro nam došao! 

— I još bolje vas našao! — odgovarao Tihoraj ulazeći sa 
smiješkom na usnama. 

— Otkuda? Otkuda? — zaintačiše svi uokolo. 

— Pa — iz svijeta — iz daleka . . 
odvraćajući istovremeno na pozdrave, kojima su ga sa svih 
strana obasipali. | 

— Pričaj! Pričaj! 

— Pustite čovjeka, da odahne! Pogledajte mu noge — 
jedva ih za sobom vuče, viknu Cigančić, 

— Umoran sam, a mogao bih reći i gladan — opravdavaše 
se Tihoraj s onim istim smiješkom, 

— Pa to ti se vidi na nosu i u očima. Ajde, sjedni ovamo, 
a tu kutiju podaj meni da je položim na sigurno mjesto. Bit 
će da je u njoj ona tvoja stara lira, 

— Violina . . . ispravi Tihoraj. Odloži kutiju i sjedne do 
Cigančića. Uto mu gazda donese malo okrepe: dvije tri pri- 
gane ribice, kruha i krišku ovčjeg sira. Dok je jeo svi su gle- 
dali u njega nasmijanih očiju. I divili mu se, kako on to željno 
guta zalogaj za zalogajem. 

Prvi prihvati Cigančić: 

— A ja već mislio, da si nekud propao u zemlju ili da te je 
progutala ona zloguka zvijezda. 

— Molim te, ne spominji je! Kudgod sam u one dane pro- 
tazio, posvuda samo ajmekanje i lelekanje. I jeza i užas! 
Tako u Furlaniji, u Trstu ... A kako ste je vi dočekali? 

— Od prilike kao i oni u Furlaniji i drugud po svijetu. 
Srca popadala u gaće, a duše se ispele na jezik, odgovori Ci- 

. govorio je nasmijano 


tii 


gančić i mahom prihvati: — Nego de ti nama kaži, kuda si se 
sve potucao kroz ovo dugo vrijeme. Što si vidio, čuo? 

— Ne, brate, ako Boga znaš! — branio se Tihoraj. Toliko 
sam razdragan i sretan, što sam nakon toliko vremena pao 
opet ovamo među vas, da ne mogu ni misliti, a nekmo li govo- 
riti. 

— E pa onda zasviraj nam nešto! 

Zagudi mi Tihoraje, 
Ej da mislim, da sam v raje . . 

Svi zapljeskaše, ali čim je Tihoraj stao da udešava žice na 
svojoj violini, najednom utihnuše i da bolje čuju priklo- 
niše malo uho prema stolu, za kojim je sjedio došljak. 

Ion zasvira. Glas se sa žica izvijao isprva umorno, slušao- 
cima se u prvi mah činilo kao nesigurno, ali se ta trenutačna 
nesigurnost ubrzo izgubi u sve življem talasanju ritma, i Ti- 
horaj se ponese sa zanosom rasipajući oko sebe divna bogat- 
stva svoje razigrane duše. Tu se u prvom vremenu u najsit- 
nijim notama ispoljavala djetinja radost mladog srca, što je 
nakon duga izbivanja palo ponovo u svoj rođeni kraj i sad 
sluša, kako mu milo i veselo šapuće more, pjevaju brda, stare 
zidine gradske, bližnja Rječina, drevna trsatska kula, sve ono | 
milo i drago, što je malo prije na povratku nazro kroz mrak. 
A gusle kao opojene nekom vanrednom nebeskom srećom uz- 
vraćaju pjesan, pozdravljaju sva ta ljupka mjesta, sve te 
stvari poznate, pune nezaboravnih uspomena, sve davne prija- 
telje i znance. Tako se odazivlju njihovim nijemim pozdravi- 
ma, stapaju se s njima u dvozvucima punim neizrecive srdač- 
nosti i topline. Kad je na kraju povukao gudalom po najta- 
njoj žici, činilo se kao da se iz nje izvija neko nestašno šuš- 
kanje, što je s posljednjim tonovima prešlo u živ, djetinjski 
smijeh. 

Cigančić raširi ruke, obujmi mu glavu i utisnuvši mu cje- 
lov nasred čela reče: 

-— Pa mi smo, brate, rod! Ja Cigančić, a i ti kao da si isko- 
čio iz torbe nekom cigi vilenjaku. Gudiš kao đavlom na- 
dahnut čarobnjak! Još bi samo trebalo da te čuje Valvasor, 
onaj neki kranjski barun. Nedavno je bio ovdje na prolazu. 
Upoznao me s njime naš Ritter iz Senja, njegov, može se reći, 
alter ego. Ti nisi vidio njegovo najnovije djelo: »Topographia, 
Ducatus Carniolae Modernae«? To ti je čitava zbirka slika 
gradova, kula, samostana. Ima ih i iz naših krajeva, osobito 
iz Istre. Ima tu i Ritterovih drvoreza, pa i jedna njegova 
pjesma, latinska. Sad spremaju drugo, još veće djelo, gdje 

će biti govora i o Rijeci. Barunu se naš grad uvelike sviđa. 
A što bi tek, da tebe vidi i čuje, moj Tihi! 

I opet ga obuhvati za glavu i poljubi u lice, 

— A je li bio kod staroga kanonika? 

— Ja sam ga odveo k njemu, najviše s razloga, što su ga 
jezuiti pred njim omalovaživali. Nego naš jadni Barčić grubo 
je oronuo, u licu je — vidjet ćeš — sav bijel, baš kao da mu je 
i posljednja kap krvi iscurila iz žila. A malo je i obnevidio, i 
prsti mu dršću, pa kad je na velike barunove molbe ipak nešto 
izveo na svom dugom, starom spinetu, Valvazor je slušao 
s mnogo pažnje, i na kraju pohvalio učtivo starca, ali kad 
smo odilazili, kazao mi je: — Ovoj njegovoj muzici dani su, 
vidi se, izbrojeni, a bojim se i — njemu samom . .. Tako on 
o našem starcu, dok sadašnjeg jezuitskog orguljaša, nekog 
Patra iz Italije, nije mogao da nahvali. Pretjerivajući malo 
barun je neprestano ponavljao: — Vjerujte mi — drugi Pale- 
strina! A zanio ga je i orguljaš augustinaca i neka družinica 
muzičara, kojima upravlja onaj — Pater Palestrina, 

Krčma se pomalo ispraznila. Njih dvojica ostaše još neko 
vrijeme u razgovoru, dok Tihoraj ne uzvine svoje pospane oči 
k prijatelju i reče: 

— Umoran sam, Antule. Hoćeš li me i večeras primiti pod 
svoj krov, kao ono negda , . .? 

— To se i ne pita. Moja kuća — tvoj dom. Ajdemo! 

Iziđoše i uputiše se prema trgu Triju Kralja, gdje je Cigan- 
čić imao svoju kuću, naslonjenu o neku staru zgradu, što ju 
je neko — nek Bog sam zna zašto — okrstio — Domus aurea. 


3 


Cigančići su bili riječki građani još onamo od velike dav- 
nine. Njihovo se ime spominje u kancelirskim listinama od 


prve polovice petnaestoga vijeka, gdje se u nekoj stvari Kvi-. 


rina Špinčića iz Kastva protiv krojača Jurca navodi, kao svje- 
dok neki Jakov Cigančić. Kao ime, tako im je starinska i kuća 
otrag crkvice Svetih Triju Kralja. Zgrada prilično trošna, jer 
se ni Antulov otac nije mnogo Za nju starao, Sadašnji vlasnik, 
Antulo, zanemario ju je sasvim. Da mu se već odavno nije 
na glavu srušio krov, ima da zahvali svom stanaru Matku 
Sorbi, po zanatu konoparu, koji se s vremena na vrijeme sam 


ispinje navrh kuće, da — ukoliko zna i može, pokrpi, što se 


još pokrpiti dade. 
Taj Matko Sorba ima ženu Femicu i dva muškića, s kojima 
Cigančić provodi šalu, nateže se s njima i dere kao da im je 

po godinama ravan. Ali takav je on i s drugom djecom u gra- 
du; samo da se negdje pojavi, već mu sa sviju strana dolijeću 
dječurlija, i klikćući i derući se vješaju se uza nj navaljujući 
sa stotinu pitanja, na koja on odgovara brzo i živo, uvijek 
šaljivo i tako smiješno, da mali obješenjaci udaraju bez pre- 
kida u grohot. Time je Cigančić ušao u volju i majkama, a 
najviše svojoj stanarci Femici, koja vodi brigu o njegovu sta- 
nu, ukoliko je to moguće kraj njegove velike neurednosti. Da 
nema njezine metle, on bi se — kako i sam priznaje, već davno 
ugušio u blatu. Ako već nije gdje na ručku ili večeri izvan 
kuće, na stolu gospe Femice ima uvijek za nj po jedan ili dva 
pladnjića. Iz zahvalnosti prema tim svojim dobrim i obzirnim 
stanarima, on se s njihovom djecom ne samo nateže i igra, već 
im u trenucima dobre volje čita neke lake stvarce, a uz to im 
pokazuje i kako se pišu pojedina slova. 

On sam je pak — ono što se veli — đače nedouče. Zbog 
nekakve trgovine otac mu je neko vrijeme živio u 
Zagrebu, i tu je Antul polazio jezuitsku školu. Bio je vrlo 
bistre glave, ali i vrlo rđav đak, tako da je onim Patrima odla- 
nulo, kad im je jednog dana javio, da se s ocem vraća na Ri- 
jeku. Tu je nastavio nauke, ali ih nije završio, jer je već na 
kraju petog razreda zbog neposluha i »naprasna, baš drzovita 
vladđanja« morao da napusti zavod. Uto mu umrije i otac i on: 
osta sam, prepušten sebi i svojoj ćudi, što je pored svih nje- 
govih — iako rijetkih — provala naprasitosti sve više nagi- 
njala k tromosti i indolenciji. < 

Soba, u koju je uveo Tihoraja, niska je i tijesna. U kutu 
postelja, u sredini sto sa lukijernom fiorentinkom »na tri pla- 
mena«, oko nje u savršenom neredu nekoliko knjiga i listića 
papira. Na stolicama do prozora i na dnu sobe porazbacana 
odijela, pa opet knjige i papiri. što je do stijena, vidjelo se 
da su nekoč bile bojadisane, dok im je sada boja već dobrano 
izblijeđela, na mjestima i ostrugana, ali na njima pored dvije 
nevelike slike Ivana Gladića Riječanina vise i tri fina, zaista 

Anton, nakon jedne nesretne bitke s Turcima bio prognan 
na onaj otok. Nekom zgodom zatekao je Marino kod Cigan- 
čićevih mladoga Glovičića i razabravši da se u onom dečku 
krije od Boga odabrani umjetnik pozva ga malo poslije u 
Rim, gdje ga uvede u besmrtnu slavu. 

I tako je sada Madonnina s one dvije ljupke figurette 
sipala oko sebe toliko svijetla, da je na mahove čitava Cigan- 
čićeva ropotarnica-izgledala kao neki mali raj. 

Sjutradan po Tihorajevu dolasku ta je soba još većma oži- 
vjela. Tihoraj sjedi za stolom nasuprot prijatelju, kome se 
oči pomalo zatvaraju, kao da se još nije pravo probudio. To 
je već dva ili tri puta ponukalo Tihoraja da svoje pričanje 
prekine i da ga upita: 

— A slušaš li me, Antule? 

— Pa — kako ne bih! Vidiš i sam — — Samo ti pričaj da- 
lje... š 
I rasklopi kapke na očima što je jače mogao, da ih malo 
zatim opet spusti. ' 

A Tihoraj priča i priča. Ni o sebi ni o velikom svijetu ni 
o utiscima, što ih u sebi nosi, već samo i jedino o negdašnjoj 
uroti, koja — neka zna! — još nije završena, štoviše, sve 
kaže, da će doskora kudikamo jače planuti, Jest, ali samo s tom 
razlikom, što ovaj put ne bi imao glas na uzbunu da dođe iz 
Carigrada, kaošto se to onda očekivalo, već iz Španije, iz Ma- 
drida, gdje se iz dana u dan očekuje smrt onog kralja. I jer 
kralj Karlo II nema nasljednika, njegova će smrt zamutiti 
svijet, izazvati pokolj, kakav se još ne pamti. To će biti tako 
strašno, da će se sva kraljevstva do temelja potresti: neka 
će od njih propasti, druga će uskrsnuti, — Uskrsnut će i ono 
naše .. . Razumije se — budemo li i mi sa Svoje strane pri- 
donijeli svoje. A. za to treba da se priprave ljudi, da — — — 

= Ljudi? Koji ljudi? — upita Cigančić sa smiješkom u 
očima. 

— Pa — ovi naši. Iznajprije ovi tu uz more, a zatim oni 
dalje... 

Cigančić strese svoju samsunsku glavu tako žestoko, da mu 
se duga kosa razletjela po krupnim ramenima. 

— Ne znam, da li sam te dobro razumio. Ti bi, čini mi se, 
htio, da se opet zavede ono kolo — zrinsko-frankapansko? 

— Kako sam ti već rekao, to je želja kneza Orfea. 

— Znači, da knez čini — bez zamjere budi rečeno — račun 
bez krčmara. Vremena buna su već davno prošla. I oni, što 
se još sjećaju one posljednje, trse se da ne misle na nju, tako 

su grdno prestrašeni. A nije ni čudo! De, prošetaj se malo od 
Grobnika do Novoga, pa da vidiš strahote, što su ih samo 
onuda napravili Herberstein i njegove horde. Koliko žena i 
majka u crno zavijenih, koliko domova razorenih, opustošenih! 
A gore od Modruša prema Bosiljevu, Ozlju, Čakovcu! Ko je 
jednom vidio onaj pakao, taj bježi od svake pa i najmanje 
vatre. 

— Čujem, da su neki ipak iznijeli živu glavu, među njima i 
POp Pipinić i Frankulin. Ja mislim da će njih dvojica biti na 


našoj strani. 


— Što je do Frankulina, on se opet širi na svom Grobniku. 
Štaviše — ušao je i Nijemcima u milost, pa zacijelo i ne voli 
da mu se spominju oni dani... 

— A pop Pipinić? 

— Osušio se siromah kao propelo. I gine kao vosak ... 
Sad je na Trsatu, kod fratara, Došao, kako mi reče, da traži 
zdravlja i ne može, veli, da ga nađe. Vidjet ćeš: sjena! 

Nastade duga šutnja. Neko vrijeme gledao je Tihoraj ispred 
sebe tupo kao malo razočaran, zatim uzvine glavu i upita: 

— O drugima ne znaš ništa? 

— Pa to su oni glavni — ako već nećeš da im pribrojiš i 
staru Ursu .. 

Tihoraj se trže: 

— Ona je tu? Živa? — upita naglo. ' 

— I ona suha kao kolac, ali više nego živa, žustra kao va- 
tra. Od nekoliko vremena ide uokolo u nekakvom pustinjač- 
kom ruhu, kao prava bodulska »picokera«. Jedni je drže sve- 
ticom, drugi vješticom, kod naših ljudi to nije ni čudo, kad ne 
znaju, gdje svršava jedno, a počinje drugo ... Da, zbilja! 
Neka ti i ovo posluži kao nauk: samo zato što je nekom zgo- 
dom pričala, da joj se je u kraljevičkom gradu prikazala po- 
kojna banica, morala je da otsjedi nekoliko mjeseci iza brave. 
Mudrome i jedno oko dosta! 

— I drugo ne znaš da mi kažeš? — upita ga Tihoraj snuž- 
deno, malo i prikorno. 

— Znao bih, ali ni to ne bi bilo utješno. Našlo se je naime 
i takvih pokvarenjaka, koji su se — da li iz mržnje ili za 
platu — odmah poslije one užasne nesreće stali nabacivati 
ruglom na ona dva mučenika, a o nesretnoj banici izmislili 
kojekakve lažne pripovijesti, među kojima i onu da se je obu- 
zeta nekim grizodušjem strmoglavila u Kupu ... O markizi 
Juliji pričaju još danas, da je u jednoj dvorani kraljevičkog 


(- 169 -) 


grada prisluškivala, što su zavjernici govorili u drugoj — i 
onda sve izdala. 

— To govore . . .? 

— I još koješta. 

Povuče k sebi škrabiju, izvadi nekakav tiskan listak, pri- 
nese ga Tihoraju pred oči i reče: 

— Proštij ovo! 

I Tihoraj pročita: sPlačna pjesma Petra Zrinskoga, kojega 
je njegova žena Katarina Tržačka — radi svoje ponosite lje- 
pote, zbog koje hotila je postati kraljicom — sa sveta ovoga 
s vnogim drugovom žalosno spravila.« 

— Što veliš na to? — upilji Cigančić pogled u prijatelja, 
koji je sveđer buljio u onaj papir zablenuto, kao da ne vje- 
ruje svojim očima. Zatim mu ga oduze i nadometne: — A sada 
pusti meni, da ti pročitam nekoliko stihova ovog libela. Pazi! 
Ovo sad govori banica svome mužu: 

Sanjala sam noćas da bum još kraljica, 

K čemu su prilična — štimam — moja lica. 

Da smo ostavili našega cesara: 

Da nam je hrvatski orsag vas podložen — — — 

A evo što joj malo niže odgovara ban Petar: 

O prokleta žena, na kaj si me vzela — — — 
Siromaha jesi mene vučinila, 
I sina mojega, kega si rodila — — 

I tako to teče dalje. Naposljetku banica optužuje sama sebe, 
a na njezino jadikovanje evo što odgovaraju mušketiri, što 
je straže: 

Ne tuži se, gospa, nit se ne žalosti, 

Da sad imaš tuge i žalosti dosti. 

Vidiš hmanj Tve delo, pak zlo ne govori, 
Ar si zaslužila, da ti krvnik dvori! 

— Giuraddio! — kako bi ono rekao moj prijatelj Svilokosi, 
fino, zar ne? A ti, moj Tihi, što si se to zablenuo? Pa tako 
je bilo i prije kojih dvjesta godina, kad su ono Mlečići odveli 
kneza Ivana, a Krčani prognanika obasipali svim mogućim i 
nemogućim pogrdama. Poslije su se, dakako, zamotali u crno 
i kukali: — Aj turne moj lipi ... 

Tihoraj se trže i reče uzbuđeno: 

— Strašno! I mrsko! Ko je to ispjevao? 

“— Bit će kakva pokvarena versifikatorska duša zagrebačkog 
Kaptola, A sada de ti meni kaži, što možemo mi s ovim i 
ovakvim ljudima ? 

Tihoraj ne odgovori. Spusti glavu i nekud se zamisli. 

Cigančić prihvati: 

— Ali ja ću im se osvetiti . . . Ti si čuo za ovu pjesan? 

I pokaza mu tanku, lijepo ukoričenu knjigu. 

— Pozajmio mi ju je moj prijatelj Svilokosi. »La Secchia 
rapita« od Tassonija. Stvar prekrasna, Već je znam gotovo 
na izust. I mami me da i ja skuham nešto ovakvo, pa da neki 
naši popucaju od jada. Nego — ja još pravo ne znam, gdje 
gi sve bio u ovo vrijeme, što se nismo vidjeli ni kud si se ski- 
tao — — Ajde da čujem ... 

Pod mučnim dojmom onih pogrdnih stihova, Tihoraj se 
jedva dao nagovoriti da nešto iznese iz svega, što je vidio i 
doživio. Najviše se je zadržao kod svoga pohoda u Rim. 
Ima, veli, u onom gradu veličanstvenih stvari, ali njega su 
najdublje zanijele — fontane. 

— Ja sam čuo i drugdje pjevati — vođu, ali nigdje kao u 


onim božanskim školjkama Berninijevim. 


— A što bi tek bilo, kad bi one fontane sipale vino! Kakva 
bi to muzika bila! — usklikne Cigančić. No, a što si još tamo 
vidio? 

Na Tihorajevim usnama titrao lagan osmijeh, u kome bija- 
še i nešto gorčine. Bio bi najvolio govoriti o svojim unutraš- 
njim utiscima, a prijatelj neće nego o vinu. E pa kad je tako, 
hoće i on u druge žice. Uzeo da iznosi neke smiješne figure 
i crte, što ih je zapazio u vječnom gradu, a kad je došla na 
red kraljica Kristina, Cigančić uzvinu obrvama i kliknu: 

— Ti si vidio ono čudo od kraljice? 

— I govorio s njome i došao do uvjerenja, da je cijeli svi- 
jet, kaošto ono Talijani vele — un mondo di pettegolezzi. 
Jeste, Antule, u Rimu kao i u Parizu, u Veneciji i Cremoni, 
negdje više, negdje manje — — sve sami pettegolezzi. Svijet 
čudan, smiješan, brbljav, lakrdijaš — ono što se veli — bu- 
fon. Zato se nemoj čuditi, što mi se je gledajući sve te kar- 
navalade i maškerade duša često svraćala u ona moja negdaš- 
nja boravišta — u Ozalj, Kraljevicu, u Čakovac — k mojim 
nesretnim gospodarima — — — 

— Ti uvijek o njima ... 

— Omni zbore i sada mojoj duši. Ima trenutaka, kad mislim 
da čujem čak i njihov glas, 

— Nešto slično dakle kao i Ursa — — — i 

— Nemoj zbijati šale, Antule . . . Dok mi je knez Orfeo u 
Parizu izlagao one svoje namjere, sva je moja nada bila u 
tebi. Ti ćeš mi, držao sam, biti na ruku, naročito u okupljanju 


privrženika . .. 

— A gdje da ih nađem? 

— Pa bit će da svi ne misle kao onaj pokvarenjak, onaj 
nadripjesnik! Tu su na priliku negdašnji kmetovi — — je li 
moguće da oni ne vide razlike između ovih sadašnjih zavoje- 
vača i negdašnjih gospodara? 

— Vide i ne vide! Ima ih, koji možda i iskreno žale za 
njima, dok drugi — tek im ih spomeneš, sažimaju ramena i 
vele: Pa — bolje nam nije ni onda bilo! . . . Kmet je izgu- 
bio vjeru u sve pa i u bune, što ih s vremena na vrijeme diže 
i uvijek s nekim vajnim završetkom. 

— Može biti kod mlađih — —? 

— Naši mlađi? — nasmija, se Cigančić, Za one, što ih mu- 
štraju jezuiti, vrijedit će stara riječ: što mačka Ježe, to mi- 
ševe lovi. Ti već znaš, čime ih oni sve kljukaju. Sad su uveli 
i nešto novo. Naši su Patri majstori u svemu pa i u stvari- 
ma teatra. Tu im naročito dobro dolazi »lanterna magica«, 
kojom prave čudesa. A svoja prikazivanja priređuju i na otvo- 
renom, pred crkvom sv. Vida. Tako su nedavno davali 
»L' Arma austriaca ovvero la vittoria di Davide sopra Golia«. 
Lani su na istom mjestu iznijeli i jednu lakrdiju, u kojoj su 
izvrgli ruglu Zrinske, Frankapane, banicu Katarinu i neke dru- 
ge. Banicu je prikazivao nekakav u ženske haljine odjeven 
pjevač, koga su dali kastrirati, samo da mu se glas očuva kao 
u žene tanak. Ja sam poslije predstave ispljuskao onog uškop- 
ljenika, ali što to koristi? 


— A Kastavci? Otkad im zapovijedaju jezuiti bijaše 
onuda uvijek i nemira i nezadovoljnika. 

— Ima ih i danas. Kastavci su u ovim stranama jedini, 
kojima se može reći, »da neće straha na se«. Otkad ih je 
ona nesretna kontesa Uršula Thanhausen ujedno s Veprinča- 
nima i Mošćeničanima predala na milost i nemilost ovim ri- 
ječkim Patrima, kao da se protiv njih urotilo nebo i zemlja. 
Jedva je prvi Pater Rektor namjestio u kastavski kašteo svog 
kapetana, i već je cijeli Kastav s Mošćenicama i s Veprincem 
osjetio na svojoj grbači tešku šaku svojih novih gospodara. 
Još malo i od svih starih kastavskih zakona i pravica neće 
ostati ni slova. A ti znaš, što znači dirati Kastavcu u nešto, 
što su njegovi stari uglavili s onim svojim propisnim »nare- 
Jujemo i statutujemo«! Zato se za one ljude tamo može mirne 
duše reći, da su već pola vijeka u neprekidnoj buni, čas otvo- 
renoj, čas pritajenoj. 

— Pa ja u tome vidim iskru, iz koje bi mogao i onaj naš 
plamen — — — živo se promeškolji Tihoraj i nastavi: Vidiš, 

Antule, meni je u ovaj mah sinulo nešto, što ćeš mi zacijelo 
i ti odobriti. I sam vidim, da ne bi zgodno bilo već sada izići 
s onom našom misli pred ljude. Jednima bi se činila presmiona, 
neostvariva, možda i luda, drugi bi se prepali i u tom svom 
strahu još i štošta zamrsili. Zato držim da se za sada samo 
potpiruju nemiri i nezadovoljstva, što već postoje na raz- 
nim stranama, u prvom redu u Kastvu, a onda — — — 
Imaš li ti kakvih veza s onim »puntarima« tamo? 

— Pa ja sam ovdje kao neki njihov konsuo. Znadu oni da 
me jezuiti zbog moje — kako sami vele — jezičine ne gledaju 
dobrim okom, a bogme ni ja njih, pa kad tvoji Kastavci osjete 
nešto na srcu, dolaze k meni da se iskale. Naročito Mate Prin- 
cip. Ako se još sjećaš, i on je bio među onima, što su prije 
petnaest godina gurnuli onog jezuitskog kapetana Morellija u 
lokvu. 

— Je li to onaj sa žigom na čelu? 

— Jest, on i neki njegovi mlađi drugovi izvukoše se s onog 
procesa s nekoliko vrućih batina i sa žigom, što im ga usija- 
nim gvožđem udariše nasred čela, dok su trojica starijih, a 
među njima i Matov otac platili ono svoje djelo glavom. Ba- 
tine, žig pa očeva smrt — sve to vapi za osvetom, i moj Prin- 
cip jedva čeka zgodan čas, da se tome glasu odazove pa da 
udari — — — 

— A oni njegovi drugovi? — upita živo Tihoraj. 

— Zavukli se svak u svoj kutić, gdje ih izjeda sramota a 
pomalo i neizvršena osveta, što je u dušama nose. 

— Pa s tim ljudima moglo bi se nešto i otpočeti, Antule? 
— usklikne Tihoraj gotovo udivljeno. 

— Moglo bi se. A njihovi redovi mogli bi i da se umnože. 
Gdje ima ljudi, tu cvatu i svakovrsne nepravde, što opet rađa 
novim nezadovoljnicima i osvetnicima, Tako bi se mogle isko- 
ristiti i zađevice, što su ih naši jezuiti zbog Podbrega zavrgli 
s Kastvom, s našim Kapitulom, pa s augustincima, s trsatskim 
fratrima i sa cijelim svijetom. Ne prođe nedjelja dana, da 
koga ne povuku na sud — bilo ovdje, bilo ondje — a sve to 
čini, kako Talijanac kaže, zlu krv. Muka je jedino u tome, što 
Se sva ta jezuitska natezanja svršavaju redovno kao i one 
kavge u Tassonijevoj »Vedrici«: 

Il papa & papa: e noi siam poveretti 
Nati cred' io, per non aver che mali — — 

Svakako — sve su to stvari prilično škakljive, ali ja ih i 
volim, možda upravo zato što su škakljive. Trebat će dakako 
da se i razmišlja o njima, i nemalo, ali u ovaj mah, da ti pra- 

vo kažem, nisam nekako voljan — — — bit će da ge nisam 
dobro ispavao — — nego de ti meni, moj Tihi, zagudi nešto 
onako slatko, kako ono prošle noći. Ja ti još nisam kazao, 
koliko si me zanio. ' 


4 


Poslije ručka iziđoše zajedno, ali se već na ulici pred crkvi- 
com sv. Triju Kralja rastaše . , . Cigančić uđe u pokrajnu kuću 
Svilokosoga, a Tihoraj se uputi ulicom nasumce u želji da 
razgleda grad, u koji se punih deset godina nije svratio ma 
ni jedan sam put. 

Ništa se nije promijenilo. Od davnine je pisano da se 
gradske ulice imađu pomesti svake subote, sad — ili su te 
subote odviše rijetke ili pometači premalo savjesni, pro- 
laznik je sveđ na čudu, kud će s nogom .. . Na kaljuže i sva- 
kojaku nečist nailazio je on, Tihoraj, i u Parizu i u drugim 
velikim gradovima, ali pored kaljavih ulica ima onuda, i širo- 


kih prolaza i prostranih trga, gdje se blato manje osjeća. — 


Ovdje kao da iz svega izbija neugodan vonj: iz raskopanih 
ili bijelim oblućem nabijenih ulica, iz zidova gotovo svih pa 
i boljih kuća kao i iz tamnih veža i podruma, Ima niskih ra- 
dionica, gdje ljudi i u po bijela dana rade kod slabog svijetla 
uljanice, ali su im oči tako navikle onom polumraku, da im na 
mahove i ono malo uljanog svijetla postaje suvišno. 

Što se grad više udaljuje od glavnog trga i penje krivuda- 
vim ulicama prema gornjim bedemima, siromašni se kućerci 
još tješnje oslanjaju jedni na druge. U jednoj od tih stazica 
naišao je na malu povorku žena. Mumljajući nekakve molitve 
išle su za popom, što je bolesniku nosio Svetotajstvo. 
U toj zabačenoj strani gradskoj, uz Vranju Gomilu, carevala 
je oduvijek bolest i smrt. Tihoraj se sjeća, da je čuo pripo- 
vijedati, kako je prije kojih osamdeset godina ovuda pogibalo 
od kuge do dvadeset ljudi na dan. Instinktivno se okrene i 


uze da se spušta prema glavnom trgu. I tuda same tijesne 


uličice, a nad glavom uzak okrajak neba — jedina utjeha... 
ali samo za vedrih dana. Gdje je između kuća pukao malo 
širi prostor, tu se skupljaju djeca, većim dijelom bosonoga, 
raščupana, prljava. A nada sve razuzdana! Takova. su uosta- 
lom bila oduvijek. Od jutra do mraka na ulici, ni staro ni mla- 
do nema od njih mira ni pokoja. Već god. 1606. zaključilo je 
Vijeće »da se najmi učitelj, da se djeca ne klatare gradom.« 
Koristilo nije mnogo, jer ti đavolići i svojim natezanjem i pro- 

dirnom grajom još sada zaglušuju prolaznicima uši, ali treba 
reći da ponekle i oživljuju sumornost onih mrkih zidina uokolo. 

Ovdje ondje pred kućnim vratima stala žena ili djevojka i 

preklapa sa susjedom, što je glavu pomolila kroz donji ili 
čak i gornji prozor. Haljine su na tim ženama izblijeđele, poha- 
bane, kose na glavama neuređene, ali Tihoraj zna da će sve 
to one nadoknaditi već iduće nedjelje: današnje grubo platno 
zamijenit će tanke tkanine sa cvijećem, nanule i cokule s fini- 
jom obućom, obični zgužvani rubac Sa šarenim vrpcama. I 
kosa će biti opletena po najnovijoj modi, a na rukama i na 
ušima zasjat će zlato, i po koji dragi kamen — ta Rijeka je 
od davnine grad zlatara i vrsnih draguljara! I tako napirli- 
tane one će najprije k misi, a zatim na trg pa kroz gradska 
vrata na more, gdje se ugodnije diše. 
“Na trgu je življe i — čišće. Tu su s jedne i s druge strane 
općinskoga doma poređani dućani, može se reći, najljepši u 
gradu. U ovo popodnevno doba posao miruje, pa trgovci na 
vratima svojih dućana zadržavaju poznate prolaznike i s nji- 
ma nagovješćuju o dnevnim i drugim stvarima. Svi jađikuju. 
Neki čak žale za starim vremenima. 

— Bivali smo, istina, blokirani s mora s venecijanske, a 
s kraja s turske strane, ali su tu bili i Uskoci, a s njima su ' 
naši oci znali da spoje zabranjeno s dopustivim, i mnogima 
je u gradu bilo dobro. Neki su živjeli od trgovine s njima, 
drugi od kriumčarenja, a neki bogme i od poklona, o kojima 
se znalo da su uskočke provenijencije. A. danas? Ozrite se 
uokolo i vidjet ćete, da nas ima »piui bottegai che mercanti«. 

Druga grupa nešto niže, pred trgovinom Vicenca Benzona 
raspravlja zabrinuto o Trstu. Neko napomenu da ni onom 
gradu ne cvatu ruže, ali ga mahom presječe drugi veleći: 

— Trst ima svoje solane, Ima i Kranjce, koji mu pune kese. 

— E, ali Kranjci umiju kadikad da izostanu i za punih pet- 
naest dana, A znate li što to znači za grad? Propast! 

— Kakva propast! — dočeka neki stari »kunžiljer«, što im 
se malo prije pridružio. Vi ne poznate Tršćane! Nestane li 
Venecije, a svi vele da su i njenoj prepotenciji već odbrojeni 
dani, evo moje glave, ako lavlji dio na Adriatiku ne odnesu 
baš oni, Tršćani! Nuđali su se već i Serenissimi i Patrijarhu 
i drugoj talijanskoj gospodi, čak i dalekoj Španjolskoj, pa će 
ako im se u Beču ne bude udovoljavalo, opet u stare diple. 

— I dobit će, što budu tražili, a ustreba li i na štetu nas 
Riječana, koji smo oduvijek bili »feđelisssimi« — — — Nije 
druge, nego u se i u svoju pamet! 

— A gdje nam je ta pamet! — naceri se trabakulant Frane 
Vitnić, uzalud čekajući odgovor na to mudro pitanje. 

Još niže, do samih gradskih vrata manja skupina građana 
pretresa jedno drugo pitanje, što — može se reći — već odavno 
zadire u trgovačke interese fedelissime: Bakar! 

— Vi znate, govorio je jedan debeli trgovac lijesom, kako 
su se stvari vršile u prošlosti, baš ne tako dalekoj. Venecijanci 
su već tada umjeli da iskoriste prilike, da se u Bakru ugnijezde 
i u onuduku navrnu trgovinu, koja bi se po pravu imala da 
odvija na Rijeci. Pomagali su im pritom i sami Zrinski, a ko 
zna, neće li se tim putem ići još dalje? 

— Nešto se šuška, da bismo mogli jednog dana dobiti slo- 
bodnu luku, primijeti neko. 

— Ako nas ne preteku Tršćani ili — što je još gore Ba 
krani — — — dočeka šimun Tudorović, kontrolor ureda za 
drvo. 

I naklapanje se nastavi. Tihoraj zakrene u ulicu, što vodi 
prema Veloj Crkvi, ali već kod druge kuće na lijevo stane. 
Kuća je na dva kata. Od ostalih, pokrajnih zgrada ne odvaja 
se samo veličinom, već i lijepo izrađenim pročeljem i visokim 


* na luk svedenim glavnim ulaznim vratima. Tu je kuću sagra- 


dio njegov pokojni otae Marko Gladić, Dok je živio, nije nje- 
ga, Tihoraja, ni jedanput pustio preda se. Tek poslije, kad je 
gospodarem kuće postao Ivan Franjo Gladić, Markov mlađi 
sin, otvorila su se i njemu njezina vrata. Taj njegov brat po 
ocu ubirao je carinu na lijes, ali kao rođeni slikar, sve je 
slobodno vrijeme posvećivao svojoj umjetnosti. A umjet- 
nik je bio dušom i srcem. Narudžbe je primao čak i iz daleke 
Ljubljane. Jedna njegova Slika resi ondješnju prvostolnu 
crkvu: to su ona sv. Tri Kralja, kojima su se i na Rijeci mno- 
gi divili. Ima njegovih slika i po drugim crkvama, ali njegovo 
pravo remek-djelo bilo je i ostalo »dr. Dienstmann na odru«. 
Umro je Ivan mlad — u dvadđesetosmoj godini . . . Tihoraj 
se dugo nije mogao utješiti. Njemu je Ivan Franjo bio i otac 
i majka, uzeo ga k sebi u kuću, upisao ga u jezuitsku školu, 
a budući da je pokazivao prilične vještine u crtanju, upući- 
vao ga u svoju umjetnost, i kad se nekom zgodom otkrio u 
njemu neki osobiti dar za muziku, smjesta je zamolio staroga 
kanonika Barčića da mu bude učiteljem, I još mu je na smrti 
ostavio nešto novca, da može nastaviti nauke. 


Takav je prema njemu bio brat njegov Ivan Franjo, koga 
je lutajući svijetom možda ponešto i zaboravio, ali dostajao 

je jedan jedini pogled na dom, u kome je i on, Tihoraj, pro- 
veo dio svog lijepog djetinjstva, da mu se ustalasaju srcem 
toliko mile uspomene i da ga prožmu osjećaji zahvalnosti pre- 
ma mrtvom bratu. 

Obuhvativši još jednom raznježenim pogledom pročelje, iza 
koga je prošao nekoliko lijepih nezaboravnih dana, uputi se 
dalje u pravcu Vele Crkve. I tu je sve kaošto je ne- 
koč bilo, čak mu se kuće čine još sitnije, neuglednije, 
crnje, a ulica, što se pred njime sve jače krivila, tiša, pusti- 
ja... Nigdje žive duše osim jedne starice, što pred njim ide 
sva pognuta, začudo još prilično žustra. I baš onaj njezin 
žustri hod pobudi u njemu misao: da nije Marta, sestra kano- 
nika Barčića? Pospješi korak i kad je dostigne, pogleda bolje 
i gotovo u isti mah klikne: i 

— Gospa Marta... 

Ona se trže, uzvine oči na nj i stane, kao da traži u pameti, 
ali se brzo prenu, staračko joj se lice raširi na dobrohotan 
smiješak. Pružajući. mu ruku reče: 

— Tihi! Pa to si ti — — — 

— Kako dobri, časni gospodin? — upita rukujući se 
s njome. 

— Strah me je — nije dobro . . . odgovori starica i uzdahnu. 
Pošto krenuše naprijed, nastavi: Nešto mu je ušlo u kosti i 
drži ga već pune dvije godine. I prsti na rukama otekli, teže 
se miču, a to ga najviše muči. Ti nisi zaboravio — a kako i 
bi? — da je njemu muzika — sve. Poslije Boga, hvala mu 
budi! — ispravi se starica. I ti opet ovdje — nakon toliko 
pra Naš gospodin te često spominje, bit će mu drago, da 
e vidi. 

Tihoraj nije imao namjere da već danas pođe do svog sta- 
rog učitelja, ali kako je kanonikova kuća na dohvatu, nije mo- 
gao, a ni htio da odgodi svoju posjetu. 

Sve onako idući gospa Marta ne skidaše s njega oči. 

. — Izmijenio se nisi gotovo ništa ni u licu ni u glasu. A što 
je od tvoje violine? Je li ti još draga kao negda? 

— Uvijek, gospo Marto, uvijek. Ne bih ja mogao bez nje. 

_ I to reci našemu gospodinu. Vidjet ćeš, kako će mu biti 
milo. On se često spominje, i rad se hvali, da je tebi prvi 
tisnuo u ruku gudalo. Mnogo te voli. Evo nas... 

Uđoše u tijesnu, sasvim mrklu vežu, Sa strane dižu se strme, 
drvene stube i vode ravno k vratima kanonikove sobe. Marta 
ih otvori i provirivši unutra reče: 

— De, Bartule, pogodi koga ti — — — Ali se mahom pre- 
kine i klikne: — O, vi ste to, pope Jure! Dobro nam došli! — 
razglagolja se starica i veselo utrča u sobu, kao da je na čas 
zaboravila za Tihoraja. I on uđe za njom i ugledavši na troš- 
nom naslonjaču pružena starog kanonika, živo mu priđe 
k ruci, a da od uzbuđenja, što ga je naglo obuzelo, nije znao 
što da mu kaže. 

I kanonik ga neko vrijeme gledaše začuđeno, ali se ubrzo 
javi gospa Marta: 

— Pa to ti je onaj naš Tihi — — — 

— Evo-— uskliknu starac čisto razdragan, Prepoznao sam 
i ja njega. Ta kako ne bih! Ele, moj lipi galijote! A gdje ti 
je violina? — upita starac držeći mu ruku u svojoj nabrekloj. 

— Ostavio sam je kod prijatelja Antula. Inače — ne pušta 
ona mene ni ja nje. 

— Tako valja, moj dečko! Zatim okrenuvši se k popu, što 


je malo podalje razgovarao s gospom Martom, reče mu: 


— A znaš li, moj Pipiniću, ko je ovo? 

— Ida mi nije gospa Marta napomenula njegovo ime, ja 
bih ga jednako prepoznao. Imao sam ja njega na Brodu dva 
ili tri puta kao gosta. 

— I ja se sjećam, časni gospodine, reče Tihoraj. Pristupi 
k popu i s njime se izrukova. Mnogo ste se izmijenili otada. 

— Pala rđa na mene i nema joj lijeka. A što ćemo! Božja 
sjedba — Božja žetva. A ti nekud iz svijeta? Iz daleka? 

- Sjedni tu do nas, pokaza mu kanonik rukom stolac. Ti, 
plovane, možda i ne znaš, kako je ovaj derančić ušao u mu- 
ziku. Učio u jezuit&4, ali kad bi samo mogao, eto ti njega kod 
mene na koru ili da mi vuče mijeh ili da bulji u tipke kao da 
će ih očima progutati. I eno, što mi jednog dana skuhao taj 
galijot! Navrebao čas, kad nije u crkvi ni žive duše pa se 
s nekim drugim dječarcem ispeo na kor. Uhvatila nevaljalca 
želja, da — kako mi poslije kaza — pređe malo prstima po 
onim žutim i crnim tipkama, Kako su svirala bila zastrta ne- 


kakvim zastorom, uze on da vuče konopac, a jer je prejako ' 


trgnuo, svirala se nagnuše i stropostaše na tle. Kud će u onom 
strahu nego ravno k meni, da me umoli za oproštenje, I meni 
ne osta nego da zatvorim oba oka, ali ja sam još istog 
dana njegovu pokojnom bratu Ivanu, našem slavnom slikaru, 
natuknuo, da — ako svi znaci ne varaju, u dečku se krije li- 
jepi dar Božji i da bi ga trebalo iskoristiti. Brat, zlatna duša, 
na mjestu mi ga živo preporučio, i ja stao da mu tu- 
vim u glavu ono najglavnije, u nadi da će to drugi dotje- 

rati, ali nisam imao sreće. "Tek što je malo stao da vlada 
gudalom, morao je zbog neke psine da šiba iz škole i izgubio 
mi se s vida, Poslije sam doznao, da se ovaj moj nemirko 
spleo s vama, da se kao vaš glasnik zalijeće uzduž i popri- 
jeko i sve tako, a jadna muzika neka čeka. 

— Muzika nije čekala, prečasni! Drugom ću vam zgodom 
pokazati — — — ' ' 

— Pokazat ćeš ti meni već odmah sada .. . Marto, mahnu 
kanonik rukom prema sestri, što je stojeći do vrata sva na- 
smijana pratila dotadašnji razgovor, podaj mu gusle, što ta- 
mo vise... 

Kad Tihoraj uze u ruke staru violinu, na kojoj se je u mla- 
dim danima neko vrijeme vježbao, obuze ga duboko uzbuđe- 
nje. I dok ju je udešavao, srce mu se širilo i neka slatka raz- 
miljenost prelijevala mu se žilama, prelazila u najskrovitije 
kutiće duše, pokretala uspomene iz djetinjeg doba, na zgode, 
što ih je stari kanonik spomenuo, i još neke s njima u vezi 
i što su se iz njih izvlačile i pretapale u druge, tužnije . . . 

Već prvi udar gudala u žice tako je duboko potresao srcem 
bolesnog kanonika, da se još dublje uvalio u svoj naslonjač, 
zaklopio oči i sav uronio u slušanje, Možda nije Tihoraj još 
nikada i ni u koju svoju improvizaciju ulio toliko nježne to- 
pline i široke srdačnosti, koliko u ovu, što ju je sada izvodio 
pred svojim starim učiteljem. Meki zvuci, što su već nakon 
prvih takta otpočeli da se izvijaju čas iz jedne čas iz obadviju 
srednjih žica, doimali su se kao molitva. Pa i bila je to kao 
neka zahvala improvizatora starome »meštru«, koji ga je i sam 
prožet neizrecivom ljubavi k muzici postavio na one — kako 
ih je sam nazivao — ljestvice nebeske i uputio, kako da se 
po njima penje u sve više i više sfere... . 

Uto mu pogled pade na brodskog plovana, miljenika pokoj- 
nog gospodara, koji ga je u trenucima svojih plemenitih za- 
kova«. I piljeći mu živo u oči Tihoraj se najednom našao 
duhom u dvoru na Ozlju, u sjajno rasvjetljenoj dvorani, u 
svom kutiću, s violinom pod obratkom a pogledom uprtim u 
gospodsko društvo, u Bana i Banicu divnu, u djecu, u goste, 
među kojima bi se ponekad našao i pop Pipinić, pa na otvo- 
ren prozor, kroz koji je s polja dopirao šum nabujale Kupe. 
Taj mu šum i sada uji u ušima, podražuje ga, pa kao i tada 
povlači i u ovaj mah gudalom sve snažnije, kao da bi htio onu 
buku da svlada, da se vine nad nija i nad sve zemaljsko. Ne 
skidajući oči s popa Jure gudio je sve dalje i uplitao neke već 

napola zaboravljene, a sada nekim čudom opet iskrsle napjeve, 


što su, čini se, i u starome plovanu Pipiniću pokrenule nešto, 


što mu je duboko dolje u srcu ležalo kao obamrlo, jer se evo 
i sam u licu preobrazio, nategnuo vrat da bolje čuje, rasklo- 
pio usta — i tako ostao, dok mu se iz oka ne odvalja krupna 
suza. U taj tren zamukoše i gusle, a svima se učini, kao da 
im se je posljednji ton ugušio u nekakvu neizmjerno bolnom 
jecaju. 

Za duboke tišine, što je zatim nastala Tihoraj osjeti, kako 
mu se jedna teška, a klonula ruka obavila oko vrata. I ču, 
kako mu stari, do dna duše dirnut kanonik govori: 

— Neka je, sinko, blagoslovljeno i ono malo, što sam ja 
tebi nekoč dao, pošto si evo i iz onog sitnoga umio da stvoriš 
nešto tako bujno. I ja mogu reći kao ono nekada sv. Simon: 
— Sad otpuštaš s mirom slugu svojega, Gospodine — — Nego 
čuj, dijete! jedno mi moraš obećati: da nećeš više odavle! Je 
li da nećeš? 

Tihoraj se osmjehnu: 

— To će zavisiti ... 

A kanonik kao da je prečuo nastavi: 

— Mi te ovdje trebamo. Došli, sinko, Bućani, pa hoće da 
otjeraju nas, stare kućane! Iznajprije je naš Kapitul imao 
na vratu augustince, sad ima i njih i jezuite. Ovi su još tvrđa 
kost — u svemu — pa i u muzici, Ja se više s njima ne mogu 
da mjerim. Pogledaj mi ruke! Naročito prste! Ne čine li ti se 
kao neke naduvene klobase? A što je najgore, ponekad mi se 
— usred melodije — ukoče, i ne mogu naprijed. Da znaš, ka- 
kva je to muka! A jezuit — kao meni pod nos, što je god Pa- 
lestrina najljepše dao, to ti on izvodi gore u sv. Viđu, a naši 
građani, uvijek gotovi da ostave svoje pitomo za ono tuđe, 
ma bilo i divlje, grnu da ga čuju, i što manje razumiju, to 
mu se više dive. 

— Na Trsatu mi rekoše da je tako i s onim nekim predika- 
turima iz Italije. Što ih pameću manje dosežu, to im jače 
pljeskaju, saglasi se pop Pipinić. 3 

— Ali ja se još ne dam. Ako prsti ne slušaju više, uši su još 
jedre i pune naših crkvenih napjeva iz velike starine, ljepših 
i milozvučnijih od onih nekih njihovih kantika. 

Govorio je okosito, kao da se ljuti. 

— Orgulje su, nastavi istim tonom, plemenit istrumenat, 
ali i ono naše starinsko pjevanje meni se čini nemanje veli- 


čanstveno. Ono mora u našoj crkvi opet da prevlada. S orgu- ' 


ljama ili bez njih — svejedno! Ja ću već udesiti . . . A pomoći 

ćeš mi i ti, moj Tihoraju. Među našim mlađima naći će se po 
koji ljubak glas, ti ćeš mi ih odabrati i okupiti. Sastavit ćemo 
kor, kakav Rijeka još nije imala ni čula, a jezuiti i oni nji- 


ohovi saveznici u sv. Jerolimu — ako im nije pravo, nek se 


izuju. Hoćeš li? 
, — Hoću, prečasni, vrlo rado, reče Tihoraj ustajući. Možda 
ću već sjutra opet do vas, pa ćemo koju više i o tome i o ne- 
kim drugim stvarima. Ima u Orehovici neka starica, s kojom 
bih htio da govorim, pa ću malo do nje — — — 
— Ako te tvoj put onamo vodi preko Trsata, moći ćemo 
zajedno, reče pop Jure, koji se međuto također digao. ' 
Pokuša i kanonik da ustane, ali ga nešto tako ljuto trgne 
u kostima, da je potmulo zajauknuo i opet se spustio na na- 
slonjač. ' 
— Evo, uzdisaše s mukom — kao da se nekakav svrdao 
uzvrtio u meni — i sveđ vrti i vrti — i cijepa u nogama — 
joj, Bože dragi! 
Plovan ga je tješio, kako je mogao, i trebalo je dugo dok 
se od njega otkinuo. 
đ Na rastanku je i kanonik obuhvatio njega nekim neizrecivo 
čudnim pogledom, kao da je osjetio, da bi ovo mogao biti po- 
sljednji put, što ga gleda..." 


5 


Izišavši na ulicu njih se dvojica, pop Jure i Tihoraj, upu- 
tiše prema d&njim gradskim vratima. Išli su polako, jer je 
Pipinić teško disao. , 

— Evo, moj Tihi — ispod Božje ruke nikud nikamo! Dođe 
vrijeme, kad čovjek na svakom koraku osjeća, kako ga odne- 
kud zovu ... Zovu i mene, a bojim se da ni naš kanonik neće 
dugo — — — Ali — jesi 1 ga čuo? — on još sveđ o muzici. 
A ono njegovo uporno isticanje, kako će njima pokazati — — 
Ne voli jezuite! Pa ni oni ne vole ništa naše . . . Ni riječ našu 
ni pismo! 

Pošto su izišli kroz gradska vrata na otvoreno, opet se ogla- 
si Pipinić: 

— U Orehovici prebiva stara Ursa. Ako sam dobro pogo- 
dio, ti si namjerio da pođeš do nje? 

— Dugo je nisam vidio, a imao bih s njome nešto razgo- 
vora. I s vama, časni gospodine plovane, doda tiše. 

— Sami smo, pa možeš već sada da istreseš što ti je na srcu. 

Sunce je još visoko nad Učkom, more jedva namršteno, ali 

uzduh prilično hladan. Išli su polagano, pop Jure upirući se o 
štap, a Tihoraj do njega bacajući poglede desno, lijevo, na 
stvari, što ih dugo nije vidio. Pa i tu na obali ostalo je sve 
gotovo onako kao i u one njegove mlade dane: more na dohvat, 
na zapadnoj strani škver s one iste dvije barake, na istoku luka 
sa dva tri ovješena jedra i nekoliko čamaca. I nezgrapna »pa- 
lada« pred gradskim tornjem, i jarak uz bedeme, a malo dalje 
prema mostu nekoliko dudova, topola i ladonja. A onda most 
i s onu stranu ona drevna gostionica, gdje su se u davno vri- 
jeme okupljali Uskoci. K 

Povlačeći oči po tim dugo neviđenim stvarima Tihoraj je 
sve življe i življe iznosio svoja krstarenja po svijetu zadrža- 
“vajući se na događajima, što su i u popa Jura mogli da po+ 
bude veće zanimanje. Kad napomenu ime kneza Or- 
fea, a to se desilo upravo u času, kad su stupili na prvu ste- 
penicu kamenih stuba, što vode na Trsat, Pipinić se trže, 
stane i reče gotovo razdragano: 

— Knez im je dakle ipak izmakao? A ja već mislio da su 
i njega negdje iz potaje — — — Hvala ti Bože, da je barem 
jedan iznio živu glavu! ' 

Dok su se polako penjali Tihoraj mu je sve tiše iznosio one 
neke osnove posljednjeg Frankapana. Odjednoć Pipinić i opet 
stane i klikne sav preobražen: 

— Ali što mi to govoriš, sinko? Da opet pokušamo? Pa da 
nije to čudo neko! Ja ti još naime nisam rekao, ali možeš mi 
vjerovati, da ne prođe gotovo dan, ne mine noć, da o tome ne 
razmišljam i da u ovoj staroj glavi ne pletem misli jedne luđe 
od drugih. Naročito u ove dane, gdje se uokolo po župama i 
samostanima šuljaju sve nekakva sumnjiva lica nagovara- 
jući svijet da okrene Ugrima leđa, a da se sasvim prikloni 
caru, po čemu bi Hrvatska imala da postane nekakva obična 
provincija austrijska. Mada nam Ugri nisu nikada bili ni pri- 
jatelji, a nekmoli braća, ovi Nijemci su nam se oduvijek po- 
kazivali kao vuci, zlotvori našega roda i slobode naše, A tako 
evo misli i naš knez Orfeo! Da ga Bog poživi! 

Usopio se bolesni starac i sve pomalo zastajkujući nastavi: 

— Ele, sinko, slađe mi jabuke nisi mogao donijeti! A ko će 
biti s nama? ' 

— U prvom redu Francuzi, s njima je već u vezi onaj opat 
Bargigli ... i 

— Negdašnji bakarski gubernator? Pa njega je pokojni 
gospodar uvelike cijenio. Lisac je ono, lukavac, da mi ga tra- 
žiš! Diplomat! Slao ga je čak u Poljsku. 

— Evo — on sada živi u Parizu, svaki se dan sastaje s kne- 
zom i njih se dvojica trude, kako bi opet povezali ono, što se 


* onako grubo prekinulo. Opat je izvolio i sa mnom da govori, 


dakako sve nekako obilazno, u pola riječi. 

— Pa tako i treba! Onaj put smo nastradali možda najviše 
za to, što je svak umio nešto da priča i o Francuzima i o Tur- 
cima, dok nije pomalo izišlo sve na vidjelo. Dobro je da se 
ono najkrupnije drži u tajnosti — i ja više ne pitam ništa. 
— Nego — u čemu bih ja mogao njima da poslužim ? Da okup- 
ljam svoje ljude i da ih držim u pripremi? 

— Evo to oni traže od vas i od svih nas. Spomenuli ste svoje 
ljude. Ima li ih mnogo? 

— Oni, što pripadaju pod knežiju brodsku i što su iz one 
strahote iznijeli živu glavu, ostali su vjerni našoj velikoj 
uspomeni i — meni. Svi! : 

Zaduhao se, uhvatio ga kašalj i stao na mjestu spuštene 
glave. Dugo ga je gušilo, kadikad bi se hripavac začas utajao, 
da ga onda opet davi i raspinje. 

— Da otpočinemo malo — reče i spusti se na zidić. Ovo mi 
je dala tamnica — — od nje sam se nekako oslobodio, ali od 
ove nevolje — nikada! 

I ponovo ga stade gušiti. Pošto se iskašlja prihvati: 

— Pitaš: ima li nas mnogo? Kmetovi se pritajuju od stra- 
ha pred njemačkim zulumčarima, ali ja im vidim u očima, 
kako im misli duša. Neka opet pozvoni ono neko moje zvono, 
što je već jednom zvonilo, i oni će listom svi za mnom. A vi- 


.djenije glave: župani, zastavnici, desetnici i negdašnji bub- 


njari iz bliže i dalnje okolice — ti nemaju dlake na jeziku, a 
nemam 'je ni ja. Oni su moji vjerni gosti. Kad ih slušaš, čini 
ti se, kao da su odsuđeni da u sebi zgrću sve žalbe i nepravde, 
što ih ubogi puk mora da trpi od svojih novih gospodara, i 
sav zulum i nevidjena nasilja. Pa kad sve to stresu sa sebe, 
i pošto se preda mnom iskale, onda svi zajedno zabrodimo u 
stara sjećanja . . . Nije ni onda teklo posvuda mlijeko i med, 
ali je i najkukavniji između nag znao da tamo negdje u Ozlju, 
pod jednim slavnim krovom kucaju dobra i milostiva srca 
naše velikodušne gospode, uvijek spremne da sirotinji ublaže 
tegobe mučnog života. Nato bih poveo riječ ja sam, a drugi 
bi pobožno slušali, kao u crkvi. I sve redom iznosio bih pa- 
kosti i intrige bečkih smutljivaca, paklene spletke, kojima su. 
profinjeno, kako to oni umiju, sve malo po malo gurali naše 
junake u propast, dok ih nisu natjerali na Kalvariju, gdje su 
neizrecivim mukama, a naposljetku i glavom platili svoju ve- 

liku ljubav k svojoj i našoj zemlji i svima nama. 
Koliko sam puta za dugih zimnjih noći, u svijetlu slabe ulja- 
nice besjedio ovako i u duhu provodio svoje vjerne križnim 
putem, kojim su morali da idu oni naši svijetli mučenici! Na, 
svakoj postaji zadržao bih se, isticao muke njihove i patnje. 
I sve tako, dok se ne bismo ispeli, dakako u mislima, donavrh 


tužnoga mjesta, na kome se odigralo ono posljednje ... U 
duhu: smo gledali njihove nekad uzdignute, a sada kruto po- 
gnute glave i nad nijma krvav mač — — — Nato bi se oči 


zamutile, nešto bi došlo i mi zaplakali kao djeca. 

Iskašlja se pa preuze: 

— A jednog dana banu k meni plemić neki, što se u lovu 
ranio, i dok sam mu vezivao ranu, nekako slučajno navrnuh, 
razgovor na one naše dike. Dugo je šutio, zatim se odjednom, 
trže i otpoče: — Reverendissime, i ja sam bio na njihovoj 

strani, među prvima, što su u nas prigrlili njihovu misao, a 
tako isto i među prvima, što su se mahom povukli, tek je sa 
Herbersteinove strane nešto šušnulo. Podlo, nije li? Ali ima 
nešto još kukavnije! Na dan samog smaknuća i poslije Ni- 
jemci su drhtali od straha, da ćemo se mi Hrvati listom dići, 
da osvetimo onu prolivenu krv, a mi uvukli rogove i nikome 
ništa. I mi da smo djeca onih, pred kojima se još prije četr- 
deset godina sva Evropa tresla! A ima i nešto gore, reveren- 
dissime! Pokojni ban i banica imali su djevojčicu, najmlađu 
mezimicu. Nju su Nijemci silom zatvorili u neki kloštar i još 
se nije kod nas niko našao da je odanle izvuče. Kao da nam 
je svima otišao stid u zid! Tako se onaj plemić raskajao preda 
mnom, no ja svejedno mislim, da bi se među našim malim svi- 
jetom našlo i odvažnih osvetnika, tek da imadu koga da ih vodi. 

— Ali mi nismo sami! — usklikne Tihoraj. Vođu imamo, 
a dobit ćemo i jakih saveznika. Oglušit nam se zacijelo neće 
ni negdašnji banovi kapetani: Čolnić, Pogledić i — — 

— Prenaglo letiš! — prekide ga pop Jure s osmijehom. 
Ustade i nastaviše svoje penjanje. Prenaglo letiš! — zaintači. 

— Pa — bili su pomilovani ... 

— Jesu — na svoju molbu, a neke od tih molbi, čini se, 
da su bile dosta bijedne. Trebat će dakle da i budeš na oprezu. 

— Bukovački . . .7 

— Njega su pomilovali bez molbe, ali regbi da se moj Fran 
drži one pokojnoga Bana: ' 

Veruj Nimcu, da znaš, kako suncu zimsku ... 
pa se ne miče iz Bosne. Možda nema ni krivo, 

— Potražit ću i njega. 

— A za Turke i ne pitaš? 

. — Imam ja svoj salvus conductus — violinu. 

— E pa kad je tako, u sto dobrih časova! I živo na djelo! 
Ti svojim guslama, a ja molitvom. Za sada neću o tom ni svo- 
jim najbližima, a ni ti nemoj pred svakim, prišapta mu pop 
ispod glasa, jer su baš u to stigli navrh brda, do zidića, na 
kome su se odmarale dvije žene. 

Pred crkvom Majke Božje stadoše i Tihoraj mu reče: 

— Ima još i drugih pojedinosti, no o njima ćemo drugom 
zgodom. 

Htio je da se oprosti, ali mu uto pade pogled na čovjeka, 
što se spuštao prema stubama. 

— Pa to je on — Frankulin! — trže se Tihoraj i nađometne: 
Ne vidi nas... Da ga dozovem? 

— Nemoj! Vidio je on nas, i mahom okrenuo glavu. Nije 
to njemu prvi put! Kad se god na mene namjeri — on uvijek 
tako. Očito je da me se kloni. 

— A zašto? 

— Teško je reći! Može biti i zato, što neće da na sebe na- 
vuče kakvu sumnju, Valja reći da je i njegova glava visjela 
o jednom koncu — vrlo tankom, a u pohvalu mu treba spo- 
menuti i to da se branio vrlo vješto a da nije pritom na svoga 
gospodara niti na nas bacio ni najmanje sjene. Jedino, čini 
se, da ga je tamnica nekako zamračila, rekao bih malone izo- 
pačila. Vele da iz dana u dan postaje sve osorljiviji, goropad- 
niji, nasilniji, gotov, ustreba li, i na najveće zlo. Upravo su, 
nepojmljive, nevjerojatne tužbe, što se protiv njega dižu. 
Tako na priliku ovih dana mora da odgovara pred sudom 
čak i za smrt senjskog biskupa Smoljenovića, odgojitelja, ako 
se još sjećaš, djece naših pokojnih gospodara. Neki Bakrani 
tvrđe, da je Frankulin često proricao te će biskup umrijeti 
otrovan, i sada pošto se zaista tako i desilo — sve sumnje. na 
njega! A svjedok, koji ga najvećma tereti — jedan je kapu- 
cin iz Rijeke — otac Fortunato. Kako će se sve to svršiti, ne 
znam, ali vidiš i sam da se takvom čovjeku u ovim trenucima 
ne bismo mogli ni približiti, a nekmoli povjeriti. 

— Baš mi je žao, reče Tihoraj zamišljeno, to više, što knez 
polaže u njega velike nade. Sva sreća, te ste nam vi ostali, 
časni gospodine! 

— Pitaj — do kada? — nasmiješi se pop Jure bolno, Nego 
svejedno: dok bude u popu Pipiniću daha, bit će i odlučnosti 
da se jednom već započeto djelo opet nastavi, ali ovaj put, ako 
Bog da do konačne pobjede. A sada čuj! Ja se Sjutra vraćam 

kući, ti već znaš, koji putevi onamo vode. Neka te dragi Bog 
čuva! 
= Kod tih se riječi rastadoše, 


6 


Tihoraj potegne prema kuli, otkud uze da se spušta strmom 
stazom k Orehovici. Odozdo je dopirao dalek šum nabu- 
jale vode. Studen, nešto pojačao sjevernjak potresao za- 
kašnjelim suhim lišćem na grančicama zakržljalih hrastića, 
iz šikare se iz puna glasa raspjevao kos. Inače nigdje nikoga 
živoga ni na stazi ni u pokrajnim vinogradima. 

Staza, kojom je išao, dovela ga je ravno do kućerka Urse 
Benčićeve. Neugledna potleušica bila je duže vremena zapu- 
štena, jer je teta Ursa boravila najviše u grobničkom gradu, 
a nerijetko i na Ozlju, u Kraljevici i u Bakru. Tihoraj ju je 
našao kod ognjišta. Prostor tijesan, polumračan, ali staričine 
oči, vikle mraku, ubrzo ga prepoznaše i ona kliknu sklopivši 
od čuda ruke: 

— Tihi! Naš mali — — — 

Tako ga je ona nazivala od vremena, dok je još kao malo 
dijete živio u Kastvu, kod babe, s kojom se je Ursa oduvijek 
dobro pazila. 

— Hvala Bogu i našoj presvetoj Djevici Mariji, te si mi se 
opet vrnuo! Kolike godine i kolike strahovite nesreće, moj 
Tihi! 

I sve te duge godine i sva ona draga lica, što su s njima 
utonula u vječnost, zaređaše joj pred očima, dotaknuše joj se 
srca, duše, svega njena bića i ona zaplaka, Sve onako jecajući 
jednom je rukom brisala suze, a drugom mu pokazivaše ne- 
kakav raskliman stolac. 

— Moja dobra teto! — izlane dirnut i sjedne. 

Nato se i ona spusti na rub ognjišta i ne skidajući ruke 
s očiju prihvati plačnim glasom: 

— Onakvi se ljudi rađaju na svijet samo jedan put, moj 
Tihi! I kako smo ih brzo izgubili i na kakav strašan način! 
Hoće li Bog kada oprostiti onima — — — Prekide se i na- 
stavi malo smirenije: 

— A tužna i ona njihova dječica! Svima je crno pred okom, 
svi trpe od one rane bez prebola, ali najčemernije, najkruće 
je onoj mojoj tužnoj golubici u Celovcu. Živa se ne može vi- 
djeti među onim mirinama, a ne daju joj van. Ja je tješim, 
koliko mogu, dajem joj nade, ali — — — 

— Govorite o najmlađoj? 

— Io najnesretnijoj — da! A da znaš, kako je lijepa! Prad 
va slika i prilika pokojne majčice, dok je bila u njezinim g04 
dinama! Ali bojim se da će mi tamo povenuti kao rožica od 
sunca sakrivena, Već sam je bila lijepo obodrila, prišaptala 
sam joj, što joj je prorekla neka žena na Rijeci, da će se naime 
osloboditi onoga svoga tamnovanja, da, i kad je to čula, bila 
je kao izvan sebe od radosti, tako te sam mislila da joj je srce 
sjelo na mjesto. Kad sam se pak prije nekoliko nedjelja opet 
onamo vratila, našla sam je tužnu i do kraja utučenu. Doja- 
dilo joj pusto čekanje pa se više ničemu ne nada. 

— Kad ćete opet do nje? 

— Zašto pitaš? 

— Imam jednu malu stvarcu za nju. 

Itu joj spomene rubac sv. Veronike, što ga poslije tolikih 
godina nije još dospio da uruči. 

— I u Rimu si bio? — klikne starica udivljeno. I vidio 
bogzna koliko svetih stvari! Blago tebi, sinko! A vidio si i 
nju, lijepu gospoju? Oh da znaš, što zlobnici pričaju i o njoj! . 
A što o onoj našoj svetici, banici, Bog joj dao svijetlo duši! 
Zaslužila je ona naša svijetla gospa najljepšu diku nebesku 


— to znadu svi pošteni, a znam i ja. Jesu li ti rekli da mi se 


je prikazala? Da si je vidio, moj Tihi! Lijepa je uvijek bila. 
A tek u onom mome priviđenju! Struk i obrazi pa ona mila 
usta i duga kosa — sve kao da je pred sobom gledaš živu, ali 
čelo, osobito oči, moj Tihi, ama kao da se okupala u zvijezda- 
ma, tako mi se činila sva puna neke nebeske svjetlosti. Ti 
znaš da sam zbog tog priviđenja morala pod ključ. Ne znam 
zašto, ali čini se kao da se neki boje, kad čuju da se o našim 
gospodarima govori lijepo. Eto — ti si dakle bio u Rimu i vi- 
dio i onu drugu nevoljnicu. Kako joj je? 

— U kloštar se zavukla i tuguje... 

— E, sirotice naše jadne! I dala ti je, veliš, nešto za mladu 
gospojicu? | 

— Nekakav rubac sv. Veronike i pismo jedno, I ja ću vas 
moliti, kad pođete opet u Celovac, da joj to ponesete. Gospoja 
mi je dođuše natuknula da bi ovaj rubac mogao otvoriti i meni 
vrata onog kloštra, ali ja ne vjerujem. 

— I nemaš krivo, sinko! Ne znam kako bih ni ja, da nije 
ovo ruho na meni, 

— Čujem da ste se dali u neki pustinički život... 

-— U picokere — da! Ove haljine imale su najprije da mi 
pomognu dovući se do male, ali poslije, što sam ih više na 

sebi osjećala, to je meni, negdje unutri, sve čudnije 
postajalo, ne znam, kako bih ti rekla... činilo mi ge — ali ne 
smij se na me! — kao da sam bliže onome nego li ovome svi- 
jetu. I ja ih više ne skidam sa sebe. Mnogi mi se smiju i 
podruguju mi se, ali Bog vidi u ljudska srca i najbolje zna, 
kako se sve moje misli okreću jedino oko njega i one naše si- 
rotice tamo gore u kloštru. A drago mi je te si bio u Rimu. 
Vidio si sv. Oca Papu i tolike lijepe crkve. Blago tebi, sinko! 

— Bio sam i drugud, teta Ursa. I u Ungarskoj, visoko go- 
re...1Isnizivši glas nadometne: — Kod kneginje Jelene... 

—Inju ši vidio? Što mi nisi prije kazao! Ama kao da te 
je sam Bog k meni poslao ... Što veli ona naša ljepotica? 
Je li barem u nje sve zdravo i dobro? Ima li djece? 

— Dvoje: muškića i djevojčicu, ali muž joj je, ako ne znate, 
umro. 

— Čula sam, i vele da se opet udaje. A 

— Jest, i to za čovjeka, koji će da izvrši djelo našeg pokoj- 
nog gospodara. Da, mlada kneginja to jedva čeka. I nepre- 
stano misli na svoju razbacanu braću — naročito na mladu 
gospojicu u Celovcu. Nju bi htjela imati uza sebe. 

— Imat će je! Srce mi kaže da hoće... Kako će se onoj 
sirotici u kloštru zasvijetliti oči i lijepi obrazići, kada to čuje! 

— Jest, teto Urso, ali trebat će da budete oprezni, 

— Ne budi te strah! Da me u živu vatru legnu, ne bi od 
mene ništa izvukli. Nešto se dakle sprema? 

Tihoraj snizi glas i prošapta: 

— Naš prvi poglavar je u Parizu. Knez Orfeo — — — 


— Ama jesam li dobro čula? Knez Orfeo! Hvala ti, dobri 


Bože! — sklapala starica svoje košćate ruke. 

— On glavom. A s njim je i onaj »abbate«, bivši guberna- 
tor u Bakru. 

— Ion? 

— Ima nas više — i još će nas biti, ali opet da znate — 
ja to vama kao grobu. 

— Budi bez brige, moj Tihi! Nego, vidiš, meni sada kopa 
u glavi nešto drugo. Mada nisam ništa znala o tom, ja sam 
našoj mladoj gospojici već koješta naplela o nekoj novoj buni, 
ali sve onako iz glave, i ona bi mi jadnica čas povjerovala, 
ali ne za dugo, jer bi opet zapala u tugu, kao da joj se to čini 
nemoguće. Nije čudo: vrijeme prolazi, a od svih onih mojih 
naklapanja nema ništa. I kad joj dođem s tim tvojim razla- 
ganjem, strah me je, da mi neće vjerovati. Zato držim, da 

će biti najbolje da i ti pođeš sa mnom u Celovac, pa da joj 
sam sve iskažeš. ik 

— Neće me pustiti preda nju. 

— Da pokušamo!... Potom razmislivši malo nadoveza kao 
da govori za sebe: vratarica kloštra mi je naklonjena, lakoma 
je na narandže i lovranske marune, kao i sve blage sestrice 
pod onim svetim krovom, pa bi lako mogla da zatvori jedno 
oko, a do potrebe i oba, Vidjet ćemo! A sada de ti meni još 
štogod o onoj našoj gospodi u Parizu i drugud. 

Ali mrak nije daleko, a Tihoraj bi htio da čuje štogod i o 
drugim učesnicima prve urote. Kad spomenu Riječanina Ruta, 
starica se nasmija i reče: 

— Ako se gdje namjeriš na nj, okreni mu leđa, drugo i ne 
zaslužuje. Bili su ga zatvorili u Maria Zell, a oslobodili tek 
pošto im je obećao da će im pokazati, gdje je u Bakru zakopano 
blago naših gospodara. Pa kad ne nađoše ništa, oni svi na 
njega, a Rutt, kukavac, pred njih na koljena i sklopljenih ih: 
ruka molio, neka ga ne diraju, on da će iskazati sve što zna. 
I tako ti se sada vucari po Rijeci. No bilo ih je i koji su se 
dobro ponijeli. A što je od one Gabrijele? U Bakru, na Grob- 
niku, pa i na Rijeci — svuda su žbiri raspitivali za nju, a ona 
kao da je u zemlju propala. 

— Kod mlade je kneginje u Ungarskoj, reče Tihoraj malo 
smućen. Ursi je to izbjeglo. Glas o Gabrijeli tako ju je obra- 
dovao, da se je sva razdragana raspričala o njoj, kako ju je 
još kao malu zavoljela a ona nju, Ursu, nazivala tetom, ali 
sa toliko miline, da se vidjelo, te joj dolazi ravno iz srca. 

—'Bog zna, hoću li je kada vidjeti! Baš mi je drago čuti 
da je živa i zdrava. I vidi čuda: prije dva dana bila sam na 
Grobniku kod Frankulinove Jelice i nekako sam od sebe naš 
se razgovor okrenuo na nju i dugo smo je spominjale, sve u 
mučnoj misli da nije negdje nastradala. Kad tamo ona ne samo 
što je sretno isplivala, već je evo i na dobro mjesto pala. Jeli 
pak našla sreću — mislim čovjeka od srca? 

— Nije jošte — promuca Tihoraj i da skrene razgovor reče: 

— Spomenuli ste kapetana Frankulina. Za njega vele da 
se uvelike promijenio, ' 

— I jeste, osobito otkad mu ono ubiše sina, jedinca... 

— Šta? Jurica — mrtav? — iskolači Tihoraj oči od čuda. 

— To nisi znao? Tamo negdje između Martinšćice i Kostre- 
ne napali ga, a da niko ne zna zašto, neki riječki trgovci. Mati 
ga i sada plače, a otac malo te nije prevrnuo pameću. Jednog 
dana otišao na Rijeku, pa s prvima, na koje je nabasao, za- 

metnuo kavgu, potegao nož i Bog zna, kako bi se svršilo, da 
ga nisu pridržali. Sasvim podivljao, a takav je ostao do dana 
današnjega. Svi bježe od njega, osobito Bakrani, kojima se 
najviše grozi. A treba reći: u onim su se crnim danima poni- 
jeli prema njemu upravo neljudski. ' 
* — Vjerujete li vi, teto Urso, u ono strašno, zbog čega ga 
sada tuže? 

— Ima ih koji vjeruju. Vele: s biskupom je bio u zavadi i 
neprestano natucao o nekom otrovanju . . . Goropadan, nado- 
vezuju, bijaše oduvijek. Zar nije jednog dana u Bakru još 
kao mladić pozvao pod nekakvu »voltu« trgovca Frančiška i 
poslije nekoliko riječi trgnuo nož i ubio ga? Ali ima ljudi 
koji i mirnije sude i vele, da vrag nije ipak tako crn, kako ga 
pišu. Meni je pak od srca žao one njegove dobre ženice, 

Nato starica opet navrnu razgovor na Gabrijelu: 

— Kralj je svima oprostio, pa i njoj. Zna li ona to? 

— Ja ne znam — to jest — još vam nisam kazao — pro- 
meškolji se on na mjestu, kao da bi htio sakriti svoju nepri- 
liku. Ona je — vi se sjećate — druge vjere, a to se ne 
prašta — — — 

Starica se u licu namrači i poslije kratke stanke reče: 

— Vidiš, na tu nevolju nisam ni pomišljala. Da li joj to 
treba, Bog da joj prosti! Čudo, da je nije kneginja natjerala 
da se povrati u naš zakon. 

— Čini se i sama kneginja naginje na onu stranu. Ona često 
spominje da. je naš pokojni gospodar bio prijatelj lutorana, 
a lutoran je i onaj njezin sadašnji vjerenik Točkdli. 

— Kad je tako, bolje da ne dolazi ovamo. Ne velim ja to 
zbog sebe: ja znam da je Bog jedan, a mi svi, koliko nas ima 
pod suncem sve sami pusti grešnici, nego što bi jezuiti da je 
uvrebaju! I prije tri nedjelje oglasili su na Lopači i u sveto- 
mu Vidu, da će svaki krivovjerac, koji bude uhvaćen, biti spa- 
ljen i da će mu biti oduzeta sva dobra, 

Dok je govorila, Tihoraj je prevrtao u glavi, kako bi govor 
navrnuo na drugo: 

— Ivi mislite da će me pustiti? — upita, tek da nešto kaže. 

— Ko? — trgne se Ursa, ali se mahom domisli i reče; Mo- 
žebiti da hoće . . . Mlada će se gospojica živo obradovati — 
već vidim ... 

Misao na Zoru ubrzo istisnu iz. pameti Gabrijelu i starica 
sva blažena povede riječ o njoj iznoseći razgovore s njo- 
me i nade, što joj ih je ulijevala. 

— A govorile smo i o tebi. 

— O meni? 

— Da, i spominjala je one neke slatkiše u Gracu... Vidjet 
ćeš, kako će joj biti drago — — — 

Starica je htjela još nešto da nadometne, ali uto odjeknu 
mk ina na kućnim vratima. Pođe da otvori i malo se zatim 
vrati: ' 

— Zovu me u Jelenje nekoj ženi na umoru. Otkad je ova 
ruho na meni, nemam mira ni pokoja. Samo da negdje udari 
bolest ili druga kakva nevolja, već trče po tetu Ursu da moli 
uz zapaljenu svijeću ili da razbija zlo, što ga je nečije opako 
oko uzrokovalo. ' 

Nato se Tihoraj diže i oprosti sa staricom. Ona ga isprati 
do vrata i još mu jednom na rastanku kaza, da će, kad 
bude sve spremno, poći sama u grad da ga potraži, 


7 


Cigančića je zatekao kod kuće. 

.— Ti i ne slutiš, ko te pozivlje, dočeka ga veselo i upilji u 
njega svoj nasmijano podrugljiv pogled. Glavom sam vele- 
možni gospodin barun da Argento, de Silberger, gospodar 
Freihausa i — — — 

— Dobro — dobro, ali ko je taj gospodin? 

— Ni to ne znaš? To ti je onaj de Argento, koji je malo 
prije Zrinske : bune stigao ovamo na Rijeku kao kapetanov 
locumtenens, i nakon smrti Della Rovere postao i sam kape- 
tan. Ali najglavnije je da smo nas dvojica sjutra uveče nje- 
govi gosti, Ti kao slavan virtuoz na violini, a ja zbog toga, 
što sam gospodinu barunu ušao u volju. Reći ću ti i zašto. 
Neko se našao, nadrljao protiv njega nekoliko šepavih latin- 
skih stihova i tu svoju vajnu rabotu okrstio: »Lamentatio 
fluminensis«. Kad su me neki pitali, što mislim ja o tome 
spjevu, odgovorio sam kratko, zbijeno: una lamentazione — 
lamentevole . . . To se kapetanovim krugovima, koji se, regbi, 
s malenim zadovoljavaju, uvelike svidjelo, i ja sam preko noći 
i kod samog kapetana poskočio u cijeni, 

— Da, ali otkle to.da ja — — — 

— Ne čudi se! One tvoje sinoćnje improvizacije kod Jugov- 
ca pronijele su ti gradom slavu. Neko te je danas spomenuo 


* pred mojim prijateljem Nacijem Della Rovere, i on mi je upra- 


vo naložio da te sjutra povedem u kaštel. Naložio, čuješ li? 
A mladi je Della Rovere zaslužio da mu ugodiš. Kad su ono 
Herbersteinovi ljudi u Vinodolu i na svim dobrima Zrinskih 

i Frankapana robili i pljačkali, Nacio se je nalazio u Bakru 
i na svoje oči gledao onaj užasni rasap. I kako je plemenita 
i viteška srca, njemu se ono grdno nasilje dalo na žao, pa je 
na mjestu digao svoj glas protiv zulumčara, koji su ga 
samo posprdno gledali i podrugivali mu se. Kad je pak neki 
njemački časnik digao ruku na neku mladu službenicu u ba- 
karskom Zrinskom gradu i htio da je silom odvede sa sobom, 
moj Nacio najuri na nj i istrgne mu iz ruku zaplašenu curu, 
koja se nato nekud sretno izgubi. Ali sada je tek nastalo pra- 
vo potezi povuci, i Bog sam zna, kako bi se završilo, da nisu 
priskočili drugi i rastavili ih. Časniku, dakako, ni vlas s glave, 
ali je zato moj Nacio morao iza brave, gdje je čamio dugo. 
Otada sam ga i ja zavolio, a nisasm mogao da se ne divim i 
njegovu ocu, Ferdinandu, koji je kao tadašnji kapetan riječki 
u vrlo oštrom pismu iznio pred Cara sva Herbersteinova ne- 
djela u Vinodolu, Bakru i Kraljevici. Istinabog, ni Herber- 
stein nije ostao njemu dužan: u svom opravdanju prešao je 
čak granice i najdopustljivije ironije i baš se nepristojno oče- 
sao o staroga baruna. Na dvoru je njegovo pismo pobudilo 
smijeh, kapetan je za to saznao i uvredu uzeo k srcu tako že- 
stoko, da je malo iza toga legao i nakon neduga bolovanja 
otišao na drugi svijet. : 

— A kakav je ovaj sadašnji? 

— De Argento? To ti je gospodin, koji umije da vođi svoju 
barku pa i kroz najzamršenije labirinte. podmorskih sika. 
Njemu je glavno da se na ovom položaju uzdrži što moguće 
duže, dok njegova žena, gospođa Suzana, kći pokojnog Ferdi- 
nanda, teži na više. Njezin je ideal Beč ili u najmanju ruku 
Gradac. A kako na najvišim mjestima, i u Beču i u Gracu ve- 
dre i oblače jezuiti, to ti je ona velika štovateljica njihova, 
i neprestano gleda, da im što više ugodi — da može i 
ptičijeg bi im mlijeka dala. Mužu to nije krivo — naprotiv! 
Ti znaš, kako je u našem gradu: trgovina — osinjak, a do- 
maći kramari i oni »furešti« — kao psi i mačke, Bolji odnosi 
ne vladaju ni među zanatlijama, a bogme ni među časnim sve- 
ćenstvom. Nekoč su se gložili Kapitul i augustinci, nato su 
nadošli još i jezuiti, koji za sebe traže lavlji dio i od desetine 
i od raznih drugih daća — prava Babilonija! A onda vijeće 
— Veliko i Malo — gdje svak vuče svoj bijelj na sebe, pa 
razne tužbe, protesti, međusobna ocrnjivanja, sumnjičenja i 
sve tako — a kapetan mora da je nad svima i nad svime. A 
kako je i sam pod kožom krvav, razumjet ćeš, da mu nerijetko 
nije baš lako biti ni pristran ni nepristran, pa nije čudo, što 

mo 
se kadikad mora da spotakne i o same jezuite, koji bi 
ose ka akne i < : i bi opet 
\ htjeli sve za sebe. Sad vidiš i sam, koliko može Grab koristi 
pametna žena, koja je uz to i u milosti onih svetih Patra, 
— Ali nas zove mladi Rovere, a ne ona — — primijeti Ti- 
horaj. Sto ima on tamo da zapovijeda? 
(i — Pa on je kapetanici brat, najmlađi. I najmiliji! Svaka 
njegova želja njoj je zapovijed. Tako je ona i prije nekoliko 
vremena ishodila, da ga je de Argento ovjesio nekim trgov- 
cima, da ga povedu sa sobom u Pariz. Juče se je vratio 
odanle pun svakojakih zanimljivosti i drugih više manje pa- 
prenih stvari .. . Svakome je donio po neki poklon, meni dvije 
knjige: »Gargantua« i »Pantagruel« — obje od jednog aukto- 
oma Divne stvari, kao napisane za nas Riječane, Vidjet ćeš: 
neće proći godina dana i obje će te knjige izići u mom prije- 
vodu — u našem jeziku. Ne vjeruješ li? 
I tako Tihoraj ode sjutradan s Cigančićem u kaštel. 
. Dok je gospođa Suzana primal tal 
Ko l gosp Z primala ostale goste s mnogo usrdne 
| srdačnosti, njih dvojicu jedva je pogledala. Kanetin je htio 
| o pred ones da bude nešto ljubežljiviji. Odgovo- 
. mvši na pjesnikov pozdrav reče mu, da s gli čuti svi 
Ba. da su ga mogli čuti svi 
— Dobro ste rekli za onu famoznu » Lamentaciju« da je 

, > lamentevole — — — 
— Stihovi su zaista strašni, reče Cigančić hladno. 
— A sadržina? One glupe aluzije na mene — —? 


 — To ne bi smetalo, kad bi stihovi bili dobri. 
ma potan se namrači i okrenu mu leđa. Srećom se tu našao 
Nacio, koji je sav nasmijan odveo Cigančića i Tihoraj - 
nju dvoranu. : maj 
— Stariji će i pametniji u velikoj i j 
iji j »sali«, dok sam ja za 
nas nekolicinu mlađih dao prostrti ovdje, reče i raka ru- 
: na nevelik okrugao st6, 
I odmah se razmahala zabava. 
. Najbučnije je u maloj dvorani z ji i j 
4 : .dv a stolom njih, mlađih, gdje 
Je kancelir , Paradiso, elegantan momak, živih, okmugiit 
Očiju, .nestašan, kadikad dobrohotno a nerijetko i zlobno 
obziran, neprestano bockao Nacija da priča o svojim 
nim, »masnijim« doživljajima u velikom čudesnom gradu. 
Cio, nepopravljivi »libertin«, izlazio je njegovoj radozna- 
ti dragovoljno u susret i nemarnom, ali nenamještenom 
I Vnodušnosti iznosio je razne svoje paprene peripetije u lo- 

kalima sumnjive čestitosti. Mnoge su od tih zasoljenih pričica 
izazvale smijeh, a neke čak i zgražanje, dakako, hinjeno. 

Onda je prešao na skakljivu kroniku Versaillesa, na kra- 
ljeve ljubovce prošle i na sadašnju favoritu gospođu de Main- 
tenon, koju da su, vele, kralju podmetnuli jezuiti. Madame je 
velika bogomoljka i časni se Patri nadaju, da će ona svog po- 
mazanog ljubavnika dovesti sasvim na njihovu stranu, da budu 
preko njegove glave mogli vršiti svoju vlast ne samo nad Fran- 
cuskom već i nad čitavom Evropom. 

— A što će na to naš u Beču? — upita neko. - 

— Pa i Njegovo bečko Veličanstvo ima svoje Patre, a svi 
znamo da jezuit neće jezuitu oči da izvadi. | > 

I tako je to išlo dalje, dok se ne javi Cigančić veleći: 

— Ali ljudi Božji, mi imamo ovdje čovjeka, koji je bio u 
Rimu i govorio s kraljicom Kristinom. 

Nato zagraktaše Svi: 

— Pa onda što čeka, zašto ne priča? 

U taj isti mah pojaviše se na vratima tri četiri mlade uzva- 
nice. Nacio priđe k njima i dovede ih k stolu. 

— Da čujemo! — navaljivali svi uokolo. 

I Tihoraj uze da pripovijeda, ali je ubrzo i on okrenuo na 
Pariz i osjetio neko olakšanje, kad je malo zatim mladi Della 
Rovere opet zasjekao u razgovor nastavljajući sa svojim do- 
življajima i utiscima. Iz obzira prema djevojkama okrenuo je 
na modu, u prvom redu na »coiffure« a la Fontagnes. U isti 
se je mah raspričao i o toj kraljevoj ljubavnici. On je vidio, 
kad su je nosili na groblje. Umrla je u dvadesetoj godini, lije- 
pa i — napuštena. Kad su je nosili Nacio je, veli, na svoje 
uši čuo nekog Parižanina, gdje je na nju primijenjivao stihove 
pjesnika Malherbea: 

Et rose, elle a vecu ce que vivent les roses, 
L' espace d' un matin — — — 

Ali djevojke nisu znale francuski, njima je po glavi išla 
ona moda češljanja a la Fontanges. 

— A kad će ta moda k nama na Rijeku? — upita najmlađa. 

— Pa — do kojih tridesetak godina. 

Svi se nasmijaše. Jedna od djevojaka prosvjedova : 

— Ne vrijeđaj ovaj naš grad, Nacio! Ne prođe gotovo ni 
mjesec dana, da nam bilo ko ne donese izvana nešto novo. 
Tako i one čuvene rukave, što su prije dvije godine prvi put 
osvanuli u Parizu, a malo zatim u Veneciji, mogao si prije 
četiri mjeseca vidjeti i na nekim našim rukama, 

Dok je govorila, Nacio je mahao listom tiskana papira, što 
ga je međuto odnekuda izvadio. 

— A kad će pak ovo do vas? — upita i razvi pred očima 
djevojaka onaj listak. Povlačeći prstom po njemu nastavi: 
Tu imate iznajprije krupnim slovima ime trgovine: »A la Re-. 
nomće de la reine de France«, a malo podalje ime trgovca 
Aleksandra, koji prodaje sav ovaj blagoslov Božji. 

I uze da im čita i na talijanski prevodi ime stvari navedenih 
u onom popisu. Od raznih »Cočffures de Blonde de plus a la 
mode« i sniježnih »Fichus de Gaze d' Angleterre« pa do »les 
ajustements pour le Bal« — tu je bilo nanizano sve, što može 
u ženi da izazove neizrecive čežnje . . . To se desilo i Nacije- 
vim slušateljkama, pa da ih umiri reče im: 

— Ja vidim, mile moje, da vam za ovime zazubice rastu, 
ali tješite se, jer još malo i sve će ovo ostati na papiru. 

-— Zašto? — upitaše u jedan glas. 

— Naš sadašnji papa Inocent hoće tako, On je protiv svake 
ženske mode, a nedavno je, kako sam u Veneciji čuo, izdao 
nalog, da se rimskim praljama zaplijene sve ženske, na prsi- 
ma i malo otvorene košuljice. 

— Pravo je uradio! — — dočeka gospođa Suzana, koja se je 
uto sa još dvije gospođe pokazala na vratima. 

— Svakako, odobri Nacio, ali nevolja je u tome, što je u. 
one dane pola ženskog Rima išlo uokolo bez košulje . . . 

Mlađarija prasnu u smijeh, ali ih domaćica nadglasi kli- 
knuvši: i 

— Muzika! 

Svi razumješe, da gospođa ne želi da se dira u posvećena lica. 
Nacio se mahom diže, dohvati s obližnjeg stočića kutiju s vio- 
linom i pruži je Tihoraju: 

— Sad je na vama red! 

Improvizacija, što ju je uzeo da izvodi, povela je slušaoce 
u neke čarobne krajeve, u neki magični krug, gdje je svaki 
zamah gudala izazivao nove, zamamljive slike. Jedna za dru- 
gima otvaraju se pred zanesenom dušom tisuća vrata, kroz 
koja pucaju sve blistaviji, čudesniji vidici. Tihoraj mada i 
sam zanijet svojom muzikom, mogao je sve to da čita u oči- 


ma svojih slušalaca, što su u prvi mah g više ili manje blago“ 


hotne sažalnosti gledali u samouka gudača' već unaprijed 
uvjereni, da će im njegova virtuoznost ostaviti i-srce i dušu, 
kako ih je i našla. Ali su na svoje veliko čudo sve više osje- 


- ćali, gdje im gotovo svaki ton njegove violine izazivlje dubo- 


ko u dnu njihova bića neke slatke, do tada možda nikada ne 

osjećane drhtaje, i u trenutku kad je posljednji put povukao 
gudalom po struni, stadoše svi da ga obasiplju živim, iskre- 
nim pohvalama dajući glasno oduške milini, što ju je u njih 
izazvao, 

Pjenušava malvazija razvezala opet jezike i Nacio se po- 
novo raspričao o Parizu i njegovim — kako ih je sam nazvao 
— lijepim napastima. Kadikad bi zaboravio da ga slušaju dje- 
vojke, našto bi s druge sobe mahom odjeknuo glas gospođe 
Suzane: 

— Muzika! 

I Tihoraj bi morao opet da zagudi, To se ponovilo još dva 
ili tri puta. 

Međutim je Cigančić nekud iščeznuo, sasvim neopaženo. 
. Doznalo se da je u kuhinji, gdje sa Služinčadi provodi vrijeme 
pijući i zbijajući šale. Tihoraj je imao dosta muke, dok ga je 
odvukao odanle i poveo sa sobom. Putem se je derao u sav 
glas: 

Povenila j' rumanija, 
ale ja još ne — — — 

Tek što nije udario nosom o noćnog stražara, koji ga blago 
opominjaše: 

— Malo tiše, gospodine Antulo, malo tiše... 

A Cigančić njemu: 

— Hote Mate spat — Boga zvat i Mariju zazivat! I laku 
noć! 

I ode s Tihorajem pjevajući neku drugu pjesmu. 

Tihoraj je ozrijevši se vidio, kako je stražar slegao rame- 
nima, zasukao desni brk i nastavio svoju »rondu« gore dolje 
»po kuntradi«. 

'Te večeri povukao se Tihoraj u svoj kut s osjećajem neke 
mučne gorčine u želucu. S istim se je čuvstvom tog bljutavog 


neraspoloženja digao sjutradan sa svoga ležaja. Cigančić je: 


još spavao, ali i pošto se probudio, Tihoraj nije mogao s nji- 
me da povede razgovor o onome, što mu na srcu leži. 
U mamurnoj prijateljevoj glavi sva su sjećanja povezana 
jedino uz kapetanovu kuhinju, gdje se, kako reče, osjećao 
»kao doma«. 

— Ono je moj svijet! Od kuharice do vratara svi: su se oti- 
mali, ko će da me izvrsnijom kapljicom razblaži. A razumiju 
se oni huncuti u tajne kapetanova podruma! Same butiljke, 
brate, a rakija — i mrtvoga bi oživjela! 

Malo se protegne, zatim upilji oči, ponešto zakrvavljene, u 
Tihoraja i nastavi: 

— Nemoj misliti, da smo mi ondje vodili neke same glu- 
pe i prazne razgovore! Umiju oni ljudi i da umuju! Osobito 
kuharica Tonka. Ima, veli ona, jedan Bog, i taj je jako visoko. 
Kad se ono naljutio na prvog čovjeka, oduzeo mu je sve. 
Ostavio mu je samo zmiju napasnicu, i od njezina nakota 
nastale su štrige, vukodlaci i drugi zli dusi. Onda je Bog dao 
ljudima i nekoliko dobrih vila, i one su u vječitu boju s onim 
sotonskim izmetom. Svaki čovjek ima negdje po koju zmiju 
i po neku dobru vilu, što se zbog njega hvataju u koštac, i 
sve zavisi o tome, koja će strana odnijeti deblji kraj. Što me 
tako gledaš? Ne vidiš li da je u ovome sva moja »Začarana 
pogača«? Na Malom Solinu, na mlinarevoj strani — same do- 
bre vile, a na Velikom — zmije, koje hoće njegovu propast. 
Svojim čaranjem prikazuju one bakarskim kanonicima onu po- 
gaču premalenom pa otuda i oni vječiti sukobi između časne 
bakarske gospode i mog siromašnog mlinara, borbe i nateza- 
nja, što će meni donijeti gloriju Aleksandra Tassonija, a na- 
šoj Rijeci slavu, što me je rodila. Okosnica ove moje »Pogače« 
već je ispečena i ja mogu mirne duše da zagrizem u nju. Evo 
ti nekoliko stihova: 

Ki to tapa — ki to gre? 
Mesečina kako dan — 

Va Martinšćice svi spe — 
Samo malinar Ivan 

Gjeda skroze okno van 


I nasliša — — — 
— Ja se svemu tomu od srca radujem, prekide ga Tihoraj, 
ali mi stojimo sada pred jednim drugim zadatkom — vrlo 


krupnim. Ti znaši kojim... 

— Znam, ali ima trenutaka, kad se pitam: čemu sve to, ako 
je čovjek na milost i nemilost tajnih sila, ako mu je sve već 
unaprijed suđeno i — — — 

— Vidim, tebi je, Antule, ona pogača dala u glavu, reče 
Tihoraj i u glasu mu zatitra žica nestrpljenja. 

— Možda nije toliko pogača, koliko jedna knjiga, što 
sam je našao u moga prijatelja Svilokosoga. Ti si bio u Pari- 
zu, pa si valjda čuo govoriti o borbi jezuita s onim nekim jan- 
senistima ? 

— Nisam i, da ti pravo kažem, ne marim — — — odgo- 
vori Tihoraj suho. 

— E, ali to nisu nikakvi pettegolezzi! Naprotiv! Na. jednoj 

strani jezuiti i slobodna volja, na drugoj pristalice biskupa 
Kornelija Jansena, koji s pravom tvrdi, da smo mi i sada još 
puke žrtve istočnog grijeha, i da bez milosti Božje — — — 

— Ali, Antule — — — zapomaga Tihoraj. 

— Nemoj tako, moj Tihi. Ta raspra o slobodnoj i neslobod- 
noj volji nije samo podijelila Francusku u dva jaka tabora, 
ona je čovječanstvu dala i dva proslavljena genija: slobodna 
volja — Corneillea, duh jansenizma, — Racinea, Po Corneilleu 
svaki je čovjek kovač svoje sreće, dok u Racineu sve je u ru- 
kama usuda. I ja sam fatalist i držim da nema smisla da čo- 
vjek sebi lomi glavu ni za što. I što više starim, postaju mi 
sve bliži oni naši dobri ljudi, koji na najzamršenija i najhit- 
nija pitanja odgovaraju spokojno i vedro: — ćemo lahko! 

* — Prema tome meni će u onoj no biti slaba pomoć od 
tebe? 

— Moći će da bude veća, nego li i sam mislim. Ja sam ti 
kao i naša Rječina: kadikad je nije ni čuti, tako se lijeno po- 
miče, dok ima dana, kad naglo nabuja, uskipi, dere bregove, 
provaljuje nasipe, nosi sa sobom sve na što nailazi , . . Samo 
se ti osloni na mene, a za drugo nemaj brige! Da, zbilja — 
jesam li ti kazao da te i moj Svilokosi želi čuti? Ja ću danas 
.do njega. Hoćemo li zajedno? 

— Ali, Antule, ja imam da izvršim jedno veliko djelo, a ne 
da tratim vrijeme zabavljajući gospodu . 

— Moj dragi, to tvoje, a mogu reći i naše djelo, čini, da nas 
obojica već sada nosimo glavu u torbi, zato neće biti na od- 
met, ako s vremena na vrijeme bacimo koje zrnce pijeska u 
oči gospodi, stvarajući tako već unaprijed neki alibi — — — 
I već toga istoga dana Tihoraj je Svirao u kući gospara Svi- 
lokosog. Tu se, treba reći, osjećaše mnogo prijatnije nego li 
gore u kaštelu. Domaćica, gospođa Rozalija, primila je i njega 
kao davnog znanca. Uvela je obojicu u salon, ponudila ih pi- 
ćem i sveđer nasmijana upustila se s njima u razgovor, 

Gospođa Rozalija, rođena plemenita Jurković, potiče kao i 
muž joj iz Dubrovnika, samo što su se njezini pređi još u 
prošlom vijeku preselili na Rijeku, dok se muž joj Petar na- 
stanio tu tek pred nekih dvadesetak godina. Kad su se upo- 
znali, njojo je bilo oko dvadeset godina. Vanredna ljepota, a 
možda još više prirođena joj ljupka nježnost, osvojila mlado- 
me gosparu srce, a kako ga je uto i ona zamilovala, došlo je 
ubrzo do svatova, o kojima se još dugo zatim spominjala 
Rijeka. 

— Moj Pero ima svaki čag da dođe .. 

Još nije pravo dorekla, a na vratima se ukaza gospar sav 
nasmijan i živo užurban. 

— Vi ste me čekali? A što ćemo, kad mi ne dadu nikada 
mira. Čas me zovu u kaštel, čas na općinu, a k tome još druge 
moje stvari . .. Nego ostavimo — — I mahnuvši rukom sjedne 
nasuprot njih i reče: 

— To je dakle taj naš violinist — bit će mi puno drago da 
te čujem. 

Srednjeg rasta, kose malo progrušane, zdrava lica, očiju 
tamnih, okretan, uglađen Pero Svilokosi odavao je čovjeka 
otmena i već na prvi pogled simpatična. Izgovor mu je onaj 
isti, što ga je kao dijete primio od svoje majke Dubrovkinje, 
sladak, milozvučan. Veliki ljubitelj svih lijepih umjetnosti, na- 
ročito muzike, već se pri prvoj Tihorajevoj improvizaciji osje- 
tio kao zanesen, i tome je svome ushićenju davao oduške oba- 
sipajući gudača živim iskrenim pohvalama. Dirnut tim srdač- 
nim izlivima umnog Dubrovčanina  Tihoraj je segnuo još 
dublje u dušu i iznosio tonove, što nisu samo zanosili njego- 
ve slušaoce, već su opajali i njega sama. 

Gospođa je Rozalija ponudila goste dobrom dalmatinskom 
kapljicom i kavom, pićem, što se tek prije dvije ili tri godine 
pojavilo na Rijeci i to samo u nekim rijetkim, boljim kućama. 
Tihoraj, slatko razigran, puštao je Svome gudalu još većeg 
maha budeći u gospara Pera i njegove gospođe još veće udiv- 
ljenje. 

Zatim se poveo razgovor, iznajprije o muzici, a zatim i o 
drugim umjetnostima, naročito o pjesmi, najzada i o Dubrov- 
niku, na kome se je Svilokosi, obožavalac svoje nezaboravne 
Republike, i najdulje zadržao. fe) Građu i njegovim gosparima 
govorio je s oduševljenjem i sa mnogo nepopravljive nostal- 
gije. 

— Još me uvijek srce vuče onamo, i mada već dvadesetak 
godina boravim u ovom vašem gradu, ne mogu nikako da se 
naviknem na nj. A lijepo je i ovdje, ali nije ono moje. Odviše 
je zatvoreno, dok su dolje oku otvoreni širi vidici u neizmjer- 
nost. Zamislite samo — ono more , . .! 

— Moj Pero uvijek tako — u entuziazme — nasmiješi se 
gospođa Rozalija. Meni je pak i ovdje dobro. 

— Pa ni ja se ne osjećam rđavo,. Tu sam među našijencima 
— a bilo bi mi kudikamo bolje, da su ti našijenci — ovi vaši 
ljudi — — vi mi nećete zamjeriti? 

— Znam, što hoćete da kažete — dočeka Cigančić, Mi smo 


ovuda »poveretti« u svakom smislu riječi. 

— Ne bih rekao, prihvati gospar Pero. Ima u vas talenata 
— eno na priliku vas dvojice — ima i drugih uslova, a ipak 
od svega toga — ništa. U vas se sve gubi u prahu, u dimu, 
dok ona moja dva kamena dolje, što su sve dala! što uradila! 

Nakon kratke stanke preuze čisto nasmijano: 

— A znate li vi, da je bilo vrijeme, kad sam se bavio mišlju, 
ne bi li se štogod pokrenulo i u ovom gradu, da ga ge digne, 
iako ne na visinu grada sv. Vlaha, a ono barem nekoliko... 
To je bilo odmah poslije one strahote, što je zadesila moj dra- 
gi grad, u trenutku kad sam držao da se on neće nikada više 
da pridigne. Mislio sam: stari miri razoreni, gosparska bo- 
gatstva uništena, negdašnji putovi morski zamijenjeni drugi- 
ma, po kojima se viju mnogi drugi barjaci — — Dubrovniku 
kucnula posljednja! Ali ako mu je i zašlo sunce, ostao žižak 
jedan mali, ajde da ga prenesemo u ovaj kutić Kvarnera pa 
da se tu rasplamsa, da svijetli svima našijencima i da im bude 
ono, što im nije mogao da bude ni Senj ni Zagreb. Oleum et 
operam perdidi! Na ovakvim se mirima ne građe Atine. Možda 
je tako i suđeno! Prije sto i pedeset godina donio vam je ova- 
mo Zadranin Benja štampariju i pitam ja vas: do kada je ra- 
dila? Prije nekoliko vremena stigao u ove strane drugi jedan 
prelat, fra Glavinić Istrijanin. I on sa slovima složenim u ne- 
koliko sanduka. Pa što se dogodilo? Slova su morala da pu- 
.tuju u Rim. A najžalosnije jeste da je u tome imao svoje prste 
i jedan našijenac: fratar Levaković. Vi to niste znali? A mo- 
žebiti da ne znate ni to da se je taj isti fratar jadao, kako 
mu zagrebački kanonici iz neke pizme neće da šalju u Rim 
podatke, što ih treba za neku svoju historiju! A sada ajdete, 
pa na takvim temeljima gradite neke nove Atine! 

 Gospar Pero mahnu rukom i suho se nasmija. Potom se 
okrene k Tihoraju: 

— Ti si, kako mi reče naš Antulo, služio u grofa Zrinskoga! 
Velik Gospar, pokojni vaš ban! O njemu je pjevao i naš Vlaho 
Menčetić — — — . 

— Pjevao je i neko drugi, dočeka Cigančić, kome su se oči 
već pomalo caklile. Ne znam mu imena, ali jednu sam strofu 
upamtio. 

Ciene, Cesare, riječi moje: 
tko oholne veličine 

ženske ne tre, pravedno je, 
da ko i tamna žena izgine . 


. — Taloga ima posvuda, ima ga i u Dubrovniku — reče 


gospar Pero. 


(- 200 -) 


— A da znadu zlobnici, što je samo ona tužna gospođa sve 
pretrpjela! — oglasi se Tihoraj, i nadometne: I kamen bi 
proplakao — — — 

Riječ mu drhtnu, gospođa ga Rozalija sućutno pogleda i uze 
da se raspituje za djecu Zrinskih, naročito za najmlađu kćer. 
Nju su i nedavno spominjali u kaštelu. Kapetanica se nije o 
njoj izražavala najbolje. Veli da je opora, buntovna kao i ona 
najstarija u Ungarskoj, neće da bude duvna, priorica da ima 
s njome mnogo muke. To da joj je pričao Pater Rektor, koji 
da je dobro upućen. 

— Pa kad djevojka ne osjeća sklonosti za onaj život — če- 
mu je sile? Zašto je ne puste? — bunila se gospođa, 

— Ne dadu oni gore . . . odgovori gospar Pero. Ja sam na 
ove svoje oči čitao prepis pisma, gdje stoji, da se pomišlja i 
na to, kako bi se djeci promijenilo porodično ime i odredilo 
im »qualche debole entrata incapace di lasciarli alzare i pen- 
sieri a cose nuove . . .« To bi uostalom moglo da vrijedi na- 
ročito za sina, dok će najmlađa prije ili poslije biti primorana 
da primi veo . .. Za to će se već pobrinuti oci jezuiti, kako 
je ono nedavno u povjerljivu razgovoru naš Pater Rektor sa- 
općio gospođi kapetanici, A vi znate, kako se svršavaju stvari, 
u koje jezuit zabode svoj fini nos. Zab6 ga je i u naš Dubrov- 
nik, i u Triješće, ali nigdje ovako duboko i korenito kao tu 
u ovom jadnom gradu. U Dubrovniku je od davnine običaj, 
da se tuđinu gleda na prste, tako se ondje radi i sa jezuitima. 
Slično, vele, da je i u Triješću. Jedino ovdje mladost je u 
potpunoj njihovoj vlasti. A njihova je vlast neizmjerna. 

— Ja sam je iskusio — napomenu Cigančić. I nadoda: ali 
— opirao sam se ja njima. 

— A možeš li ustvrditi da si sasvim stresao sa sebe i sve 
ono što si i nehotice od njih primio? Loyola je govorio da se. 
na ljude jače djeluje žarkim duhom i očima nego li i najbira- 
nijim riječima. Ti imaš svoje poglede na svijet i svoj način 
mišljenja, a da li možeš prosuditi, što je u svemu tomu tvoje, 
a što njihovo? 

Cigančić gledaše ispred sebe tupo i nijemo. 

— Vidiš i sam: što im je moć nevidljivija, to je opasnija. 
A. kako se tek znadu i sami pritajiti, da opet niknu, kad im 
se najmanje nadaš! Ne volim ih, ali im ge divim. Niko na svi- 
jetu nije bolje od njih pokazao, što sve može čovjek kad hoće. 
Gdje sjeknu, tu se pokaže brazda. Ima jedva pola vijeka. 
što su se tu utvrdili, i brazda, što su je već dosada iskopali, 
već je svima vidljiva. Najviše ih dolazi iz Italije, i sami se — 

i s pravom — hvale, da se njihova rođena riječ u ovom građu 
čuje mnogo češće, nego li prije pedeset godina, i sve 
njihovom zaslugom. A što će tek još da bude! I do 
kud će ta njihova rabota da dosegne! I ko će da je suzbija? 
Zar ovaj vaš Kapitul i njegovi popovi glagoljaši? Meni su ti 
popovi dragi, ali preslabi su da se odupru jezuitima, njihovoj 
* željeznoj volji, odlučnosti, postojanosti, naročito njihovu zna- 
nju, koje je zaista silno, neizmjerno. Umiju oni da grade, ali 
su majstori i u razaranju. Eno što su uradili od Češke! 
Zemlju upropastili, a jedan divan narod gurnuli u najernje 
ropstvo. Najzad su oborili spomenik, što ga je narod podigao 
svome velikanu Husu, a na njegovo mjesto podigli Nepomuka, 
pošto su na brzu ruku ishodili od Pape, da ga proglasi svecem, 
samo da Česima bace nešto pjeska u oči. Jer oni umiju i to. 
Tako oni rade i ovdje. Upravo bjesomučno progone slovinsku 
staru knjigu, i šire svoj jezik, da latinskom Božjem carstvu 
osiguraju za sva vremena ne samo ovaj grad, nego i svu ovu 


krajinu uokolo. Znači, da tako hoće Bog, jer se zna da volja - 
njihova — volja je i Božja. Čime može ovaj mekušasti, neatni 


grad da iziđe protiv jedne takve krupne volje? 
Poslije neduge stanke natuknu Tihoraj: 


— Vi ste, gospodine, malo prije napomenuli, da će se časni 


Patri već postarati da namlađu kćerku mojih pokojnih gospo- 
dara prisile da pođe u duvne. Mogu li oni to? 

Gospar se Pero nasmija. . 

— A što ne bi oni mogli, moj vileniče! Oni su svemoćni. 
Za ciljeve, što ih sebi postavljaju, njima su dobra sva sred- 
stva, pa i ona nedopustiva. Jezuit je odličan propovjednik, mu- 
kotrpni misionar, ispovjednik, učitelj, ali on umije i da se po- 
nizi, da se prilagođuje, da s dangubama opći kao danguba, 
s kartašima kao kartaš i da — ustreba li — navuče na sebe 
i masku, danas jednu, sjutra drugu, da uhodi, spletkari, intri- 
gira — — — Ko nije ušao u historiju te vanredne Družbe, 
ostat će do vijeka slijep i gluh napram jednom od najčudes- 
nijeg pokreta, što ih je do sada doživjelo čovječanstvo, 


Izlazeći malo poslije iz gostoljubiva doma gospara Pera Ti- 


horaj je u sebi osjećao neku sumornu nelagodnost. 

— Čovjek vanredno mio, ali ne čini li ti se, Antule, da gleda 
nekako odviše crno na sve i sva — —? 
 — Govorio je o crnoj Družbi! Uostalom crno je bilo i vino, 
što nam ga je točio, i mogu ti reći da mi od njega još i sada 


pucketa jezik! 
* 

Sjutradan poslije ručka spremali se da iziđu, kad li neko 
oštro pokuca na vratima. Cigančić pođe da otvori i malo za- 
tim vrati se u sobu s čovjekom neobično visoka rasta, duge 
prosijede kose, što mu se prosula gotovo do očiju, kao da bi 
htjela sakriti onu neku tamnu mrlju nasred čela, 

Tek što ga Tihoraj ugleda, usklikne veselo: Naš Princip! 
I priđe mu bliže, izrukova se s njime ponavljajući: 

— Koga ja to vidim! Naš Mate! Pa kako ti? Peče li te još 
taj žig? — upita pokazujući mu prstom prema čelu. 

Mate se Princip nasmjehnu blijedo i nakon nekoliko obi- 
čajnih riječi posjedoše sva trojica za st0, 

Cigančić uzvine oči na došljaka i reče: 

— Mate, nešto se dogodilo. Vidim ti na nosu. 

— Pa — iako još nije — moglo bi. Upravo sam i došao, da 
se malo s tobom posavjetujem. 

— Da ne smetam? — upade Tihoraj. 

— Naprotiv — naprotiv — lupi ga Cigančić po koljenu. Bit 
će da se Kastavci nešto opet bune — jesam li pogodio, Mate? 

— Ako se još ne bune, a ono već gundore. Nego ajde, da 
ti iskažem. Reći ćeš: i opet Rječina! I jest tako! Ježoviti su 
sebi zabili u glavu, da je ona stara voda njihova, a mi je ne 
damo. Otkad je svijeta, gornja je Rječina pripadala kastavskoj 
općini, a tako mora i da ostane! I Lopača mora opet k nama: 
dok ne bude ponovo u našim rukama — nikad mira, jer nam 
baš kroz Lopaču dolaze najveće smetnje i štete. U kratko re- 


. čeno: naši suci redoviti i svi naši stariji odlučili su da se Rje- 


čina ima držati i braniti kao u stara vremena. 
— Drugim riječima, dočeka Cigančić, vi Kastavci hoćete 
ovim našim Patrima da navijestite rat? 


— Pa — ako drukčije ne ide — — — Naši stariji misle, da 
bi se još jedan put pokušalo u Beču, čak su već i odlučili po- 
slati onamo jednoga svoga pametnoga čovjeka, — kako se već 


kaže — oratora — ali mi već unaprijed znamo, da će tamo 
dobiti po prstima i on i oni, što ga poslaše. Neće vrana vrani 
da iskopa oko! 

— E pa čemu ga onda šaljete! 

— Ja ga ne šaljem! Štaviše, da je na moju, ne bi njega 
nikada vidio Beč, ali stariji tuku uvijek onu svoju: Tu je za- 
kon! Tu su naše pravice! I kralj će najzada uvidjeti — — — 

— Hoće, kad ona vaša šuma Lisina urodi narandžama. Stare 
pravice! Mare za njih oni u Beču kao i za lanjski snijeg, kao 
i za riječki statut, što iz dana u dan gubi sve više svoju snagu 
i smisao, kao i za proteste, na koje dakako niko i ne odgovara. 

— Pa zašto da i onima u Beču ne pokažemo već jednom da 
je tu u paša volja! — viknu Princip. Zašto se ne dignemo! 

— Ko! 

— Mi smo Kastavci uvijek spremni, a nezadovoljnika ima 
i tu među vama. Zašto da se ne složimo i — — 

Cigančić se u sav glas nasmija. Tihoraj, koji je do sada paž- 
ljivo pratio razgovor, pogleda ga prijekorno i reče: 

— Ti se, Antule, smiješ, a stvar je po mom mišljenju van- 
redno ozbiljna. 

: MU molim te, što može tu šaka Kastavaca i šačica Rije- 
čana? 

— Broj će već narasti, upade Princip. Kastavska gospoštija 
seže daleko u Istru, pa kad Kastavca negdje zasvrbi, vidjet 
ćete odmah, kako se Veprinčani i Mošćečani na istom mjestu 
češkaju. A tako i oni, što pripadaju pod pazinsku gospoštiju: 
Lovranci i Brsečani. I svi drugi istarski kmetovi od Lupogla- 
va pa uokolo do Kršana i dalje do benetske granice. Ni 
tamo, u srcu Istre, nije se od vremena Moškona i Rabate — 
hudobe paklene! — ništa promijenilo, čak se može reći da se 
nevoljni kmet, hoće li da proživi, koprca kao đavo u kotlu. I 
benetačka Istra.je sva u vrenju, naročito oko Pule. Ka- 
petan Raspa morao je već nekoliko puta upotrebiti silu da na- 
čini red. Nekoliko je ljudi povješao, a ostale je ili pobacao u 
tamnice ili odagnao na galije. Sav je onaj svijet naša krv, 
ljudi naše besjede, iako ih zovu Morlacima. Neki su od njih 
prebjegli u naše strane; ako se mi maknemo, dignut će se i 
oni i svi drugi nezadovoljni , ' 

Dok je govorio, Cigančić je samo klimao glavom, dok se Ti- 
horaju lice sve jače sjalo. 

— Antule, klikne sav razdragan, ovo nam dolazi kao za nas 
udešeno. I kad ovaj naš prijatelj ovako otvoreno pred nama 
govori, držim da mu ni mi ne smijemo tajiti ništa, I Tihoraj 
iskaza Principu u nekoliko riječi, što ga je dovelo u ove strane. 

— Svijet očito stoji pred krupnim događajima, Mate, pa 
treba da budemo za svaki slučaj dobro spremni, ali i oprezni, 
da ne ode prije vremena sve u dim, kao ono prije deset godina. 
To nam naročito polaže na dušu knez Orfeo. 

Princip je buljio u njega sa sve više radoznalosti. I što ga 
je dalje slušao, to su mu se i usta sve jače širila, a brazde na 
ea s jedne i s druge strane širokog žiga sve se većma raste- 
zale. 

— Meni je kao da si mi to evo sad izvadio iz duše. Što veliš 
na ovo, Antule? 

Cigančić zavrti dva tri puta glavom, malo se iskašlja i ot- 
oče: 
E — Da vam pravo kažem, nisam prijatelj komplota ni pod- 
muklog rovarenja. Ja sam, kako svi kažu, nagle ćudi i brzih 
odluka, a zavjere i slične im podzemne spletke traju odviše 
dugo, i izid im nije uvijek stalan. Nego ako baš kanite da »za- 
mešate kašu«, ja sam gotov da idem s vama do — Jugovca pa 
da ondje zapečatimo ovu našu najnoviju konspiraciju. 
 — Knez preporučuje najveći oprez, Antule! — opomenu 
Tihoraj. 
= — U tome treba da se ugledamo u jezuite, uleti Princip. 
. Nastupati i raditi kao da nas stotina očiju gleda. Mudra opo- 
mena, naročito za one, koji moraju da rađe u mraku, kaošto 
to nas čeka. Veliki su ono majstori! Mi ih Kastavci osjećamo 
na svakom koraku, i onda, kad ih ne vidimo. Od svih gospo- 
dara, što smo ih imali onamo od knezova Favalića pa do sada, 
oni su najkrući, a ipak umiju biti mekani kao pamuk. Njihove 
su mreže tanke, ne zamjećuju se, ali kada te zagrabe — gotov 
si! Neprijatelji su oni naši veliki! Misliš; nose blagoslov, a 
u stvari nose zlo. Osjećaju to i naši popovi u Kastvu, Veprincu 
iu Mošćenicama. 
— I ovdje na Rijeci, dočeka Cigančić. Kapitul se i sada tuži 
oda su ga jezuiti ogulili i da ga neprestano robe. 
— A puk? prihvati Princip. Kao da nije dosta te su mu iz- 
muzli mozak iz kostiju, već sve malo po malo udaraju na nj 
nova bremena. Zamislite — sve najbolje prvine treba da su 
za njih i sveđ nove daće. Što im to treba? Drugi se fratri za- 
dovoljavaju i sa slabim zalogajima i hvale Bogu, kad naiđu 
ina koricu tvrda kruha, 
— E, ali jezuiti neće tako — nasmjehnu se Cigančić. Pa i 
sam Loyola htio je da se njegovi ljudi dobro goje, da im se 
tijelo sačuva jako, a u njemu duh zdrav, što je — kako oni 
vele — prijeko nužno za njihov umni rad i — tako dalje. 

— Svejedno, naš bi kastavski puk žrtvovao ja ni sam ne 
znam što, samo da mu je sa sebe otresti njihovu nemilu vlast. 
Nego — dok je bečkoga dvora i cara Leopolda, oni će vječito 
PO nama tući. i 

— Zato i treba da se što prije izvrši ono, zbog čega su naši 
Mmučenici ostavili svoje glave u Bečkom Novom Mjestu, reče 
Tihoraj. Ali o tome nije dosta samo razmišljati — treba i 
htjeti. U volji je velika moć, to najbolje pokazuju jezuiti, pa 
kaošto ste već sami rekli: ugledajmo se u njih! Navedimo u 
Onu našu misao sve snage, svu našu volju, da je onda prelijemo 


ET 

u one, što će ići s nama. Lozinka nek nam bude: htjeti, vjero- 
vati i slušati! I to slijepo — kao što to čine i oni crni redov- 


nici. Ili tako ili nikako! I onda — pošto znamo da riba smrdi . 
od glave, i da je ta glava u Beču, a mi udarimo onamo, gdje. 


treba! 

— Otkad su mi jezuiti na čelo utisli ovu sramotu, nisam 
prestao da ih mrzim. I svaki njihov prijatelj moj je dušmanin. 
Tako i onaj njihov patron u Beču. Zato sam i škripio zubima, 
kad sam čuo, da je na prijevaru dao pogubiti ona naša dva ju- 
naka — Zrinskoga i mladog Frankapana, I ne čekam, nego ka- 
ko bih osvetio njih, sebe i sve nas. Mislim da je moja volja u 
tome prilično otvrnula. što veliš ti, Antule? 

— Pa vi znate da je moje mjesto uvijek ondje, gdje se što 
lomi i razbija. Bit ću i s vama — to se razumije! Ali kud ćemo 
ovako sami bez pravoga vođe? Knez je u Parizu, istina, ali 
Pariz je daleko! Trebalo bi, da imamo nekoga negdje bliže — 
— — Gdje da ga nađemo? Možda mladi grof Ivan Ante? Tli 
Adam, sin ubijenog Nikole! O tom Adamu znam samo toliko, 
da je pukovnik u carskoj vojsci i da je nekakav — ako smijem 
reći — pjesnički patron moga prijatelja, Senjanina Pavla 
Rittera. ' 

— Ritter — Ritter . . . pogleda Princip na stranu kao da 
traži u pameti. Nije li to onaj slikar, što kadikad dolazi i 
k nama u Kastav i odsjeda tu kod Mordaxovih ? 

— On je! Ali moj Pave nije samo slikar, on je i pjesnik i 
mudroznanac — silna glava — u kratko: čovjek koji je na 
putu da jednog dana — umre od gladi. 

— Ti sve na šalu, Antule! — prijekorno će Tihoraj. A ipak 
bi nam taj Ritter mogao da posluži, da nas možebiti i poveže 
s pukovnikom Adamom! Ne bi li ti skoknuo do Senja pa malo 
ispipao u njega — — — ' 

— Zašto ne! Ali držim da bi neko morao da potraži i onoga 
glavnoga — jedinca pokojnog grofa Petra. 

— Mladoga Ivana nastoji da predobije sestra mu, kneginja 
Jelena, reče Tihoraj. Kneginja je, Mate, ako ne znaš, živa 
slika svojih pokojnih roditelja, odlučna, u mržnji na Nijemce 
neumoljiva. Pođe li joj za rukom da se vijenča s poglavicom 
ungarskih nezadovoljnika, naše će djelo dobiti i na cijeni i 
na snazi. što je pak do brata joj Ivana, stvar je nešto malo 
mutna. On je pod strogom paskom, zbog nekog. pisma bio je 
već i zatvoren. Zato i opet preporučujem: oprez i samo oprez! 
Sumnji ne trebaju širom otvorena vrata ni prozori, ona se pro- 
bija u neprijateljske duše i po nevidljivim putićima. 

— Što više opasnosti, to više užitka — barem za mene! — 
udari Princip šakom po Stolu, pa nađdoveza: Nešto si natuk- 
nuo o kneginji Jeleni. A imate li kakvih veza s njome? 

— To prepusti meni! Za sada je najhitnije da nas bude što 
više. Trebat će da iskoristimo sve kanale i kanaliće, da se 
probijemo do popa Pipinića, s kojim sam već govorio i koji 
sada već gori od oduševljenja, trebat će da pronađemo Buko- 
vačkoga i druge kapetane, koji su starim gospodarima oču- 
vali vjeru. što je pak do onih plamenčića, što tinjaju uokolo 
po Istri, trebat će ih neprestano raspirivati. Tebi pak, Antule, 
prepuštamo naše riječke nezadovoljnike. Njih ima zacijelo 
mnogo. 

— Ima, mada je moj Fijumanac poznat kao neki buntovnik 
sui generis — s rogovima u džepu. Nego moja će biti briga, 
da mu ih odanle izvučem i od njega stvorim pravog, zgoljnog 
Brutusa. 

— Mi u Kastvu, reče Princip, imamo već i nekakvo društvo. 
Kad su nam duše pune žuči, onda tražimo da je razlijemo u 
pjesmi. To niko ne razumije, ni kapetan a ni sam Pater Re- 
tur, i tako nas niko ne zove na račun. ' 

— Mene je, uleti Tihoraj, kanonik Barčić zamolio, da mu 
nađem nekoliko dobrih pjevača. Htio bi da sastavimo crkveni 
kor, naš domaći, koji bi imao da bude na ustuk onom: tuđin- 
skom, jezuitskom, a mogao bi po mom mišljenju biti i neki 
kvasac za onu našu misao . . , Ne smijemo zaboraviti, nastavi 
Tihoraj, i oči mu bljesnu nekim neobičnim svijetlom, da na 
ovoj zemlji jedina muzika može još da govori dušama otvo- 
reno, a da joj za to ne treba odgovarati ni pred kraljem ni 
pred svetom Inkvizicijom. Tako su i mene one gusle očuvale 
od sumnjičenja, a često i od tamnice, one su mi krčile put 
kroz zaraćene pa i kugom zaražene zemlje. Nosio sam na sve 
strane poruke, za koje sam mogao držati da mi se vide na licu 
i u očima, ali moja muzika je Sve prikrivala i mjesto da mene 
drugi zbune, smućivao sam ja njih. I tako će to ići do vijeka. 
Muzika ima moć. Jesi li, Antule, čuo spominjati onu zemlju 
u južnoj Americi, od koje su jezuiti, kako neki vele, napra- 
vili pravi raj? 

— I opet jezuiti! — nasmija se Cigančić, I pravo je! Njihov 
se dah osjeća posvuda. Od njih treba, kako ono gospar Pero 
veli — učiti, učiti i učiti! Čuo sam nešto i o onom američkom 
Paradizu, ali onakva su čuda moguća samo među djevičanskim 
narodima, kaošto su oni Indijanci. Mi smo ovdje u svemu sa- 
vršeno zaostali, ali što je do ćudi, tu se ne može ni vrag s na- 


(- 207 -) 


ma da mjeri, Zato držim da se u nas jedna onakva jezuitska 
spekulacija ne bi mogla ostvariti, 

Tihoraj se nasmija: 

— Drugo je nešto što hoću da napomenem: kad su jezuiti 
stigli u prašume Paragvaja, oni su probijajući se kroz ono 


gusto drvlje svirali u frule i u druge instrumente, a Indijanci ' 


su kao omamljeni dolazili k njima, isprva ponešto bojažljivo, 
a poslije sve hrabrije i slobodnije. Znači da pjesma vodi ravno 
do ljudskog srca. Zašto da ne idemo i mi tim putem? 

— Rekao sam: duša onih Indijanaca još je djevičanska, a 
naša bogme nije, odgovori Cigančić. 

— Sasvim nenatrunjena nije duša ni u Poljaka, pa ipak 
& koliko pobožnosti slušaju srpske slijepce, kad im uz gusle 
javorove pjevaju junaštva Poljaka i Hrvata! I ja sam se na 
prolazu kroz poljsku zemlju nejedanput namjerio na one gu- 
slare i slušajući ih osjetio na sebi i u sebi, kolika je moć u 
muzike i pjesme. 

— Nek svak radi i nek se pomaže, kako zna, zamudrova 
Princip, glavno je da nas, kad zakucne čas, bude što više. Nego 
moj Tihoraju, de ti nama sada iznesi Sve potanko što se kani 
i namjerava, da — onako po domaću rečeno — znamo, na 
čemu smo! 

I Tihoraj uze još potanje da iznosi što je u Parizu čuo od 
kneza i Bargiglia o velikim događajima što će domalo na glas 
smrti španskoga kralja uzdrmati svijet pa i našu zemlju. A 
kako život toga kralja visi o jednom samom koncu, veliki rat, 
o kome se veli, da će svijetu dati jedno sasvim drugo lice, 
mogao bi planuti iz časa u čas. Stoga treba da budemo 
spremni. 

— I bit ćemo! — lupi Princip opet šakom o st6, Ja ću od- 
mah na posao. Uzet ću u ruku štap i obići redom sva, istarska, 
sela i kaštela i — duvati u vatru. 

Tihoraj odobri i okrenuvši se k Cigančiću reče: 

— Ti ćeš pak, Antule, u Senj do Rittera, a ja u Celovac da 
o svemu obavjestim mladu gospojicu, a onda ću do Pipinića 
i do Novoga, gdje ću usput ispuniti zavjet jedan, što mi ga je 
naredio naš knez. 

Dok su Tihoraj i Princip nadalje raspredali o istoj stvari, 
Cigančić je prebirao »Pantagruela«, Na usnama mu je lebdio 
smiješak, ponekad bi se i glasno nasmijao, dva ili tri puta po- 
novio: — Ama divno! .. . Ovo ću ja prevesti. Moram, neka 
moji Riječani vide . . . Najednom uzvinu glavu, i lupivši se 
šakom po čelu sav se uozbilji i reče: 

— Umalo te ne zaboravih! Gospođa Rozalija zamolila me, 
da joj donesem recept, što sam ga nedavno pronašao. Radi se 
o nekakvoj čudesnoj »maneštri« s osamnaest sastojina. Osam- 
naest — ni jedna manje! Pravi unicum! 

Ustade. Za njime i ona dvojica. I sva se trojica spustiše na 
ulicu, gdje se i rastadoše. ' 

Tihoraj nije ni inače dangubio. Uz Cigančićevu pomoć u 
dva tri dana sakupio je nešto na ulici nešto kod Jugovca dva- 
desetak glasova za crkveni zbor, što mu ga je preporučio ka- 
nonik Barčić. Bili su to većinom ljudi mlađih godina, neza- 
posleni, bez pare u džepu, nezadovoljni sa svim i svačim, kao 
stvoreni — hvalio se Tihoraj Cigančiću, da jednog dana po- 
služe onom na veliko zasnovanom djelu. 

Cigančić se samo malo stisnuo u ramenima, ali ne reče ništa. ' 

Jedne nedjelje izlazeći iz crkve, gdje je prvi put nastupio 
sa svojim crkvenim zborom, Tihoraj se namjeri na tetu Ursu. 
Starica ga primi za ruku i povukavši ga na stranu prišapnu 
mu: 

— Ako ti je s voljom, sjutra možemo da krenemo! 

PAUCI. 


»Amor mi mosse, che mi fa parlare.« 
(Dante: Pakao, II Pj.) 


1 


Zasužnjena Zora Zrinska naišla je napokon, poslije dugih 
godina ledene kloštarske osamljenosti, na mlađu i — kako 
joj se već u prvi mah učinilo — srodnu dušu, kojoj će moći 
.da razotkriva misli i želje svog izmučenog, skršenog srca. 

Jednog sivog dana, pred sam Božić, ušla je u samostan neka, 
blijeda djevojka, i mahom se povukla u Svoju ćeliju, otkud 
je izlazila vrlo narijetko. U refektoriju, za stolom, neprestano 
je šutjela, kadšto bi samo uzdahnula, i jedino one, što su do 
.nje sjedjele, mogle su s vremena na vrijeme da zamijete, 
kako bi se katkada lagano ustresla, kao od plača. 
Zori bi odmah jasno da ta strana djevojka mora da je nesret- 
na i već u prvi mah osjeti prema njoj simpatiju i duboku. su- 
ćut. Ona se čak i trudila da joj to pokaže pogledom, lakim 
bolnim osmijehom i time, što je naročito u crkvi nastojala da 
joj bude što bliže. Tu bi one više očima negoli riječima, iz ti- 
hana, kradimice, izmijenile nekoliko misli, isprva neznačaj- 
nih, a potom s dana u dan sve povjerljivijih. Na Zorino pita- 
nje: zašto je tako tužna, djevojka je spuštene glave odgovo- 
rila, da je u samostan dovedena silom, da je sa svih strana 
.nagone nek postane opatica, ali ona neće — prije u smrt!... 
Zora sva blažena, što se napokon namjerila na stvorenje mlado 
kaošto je i ona i na bolom utučeno srce, koje će je razumjeti, 
nije mogla odoljeti želji da joj smjesta ne iznese svoju ne- 
sreću, svoja stradanja i goruću čežnju za slobodom. Otada je 
unutrašnja veza između njih dvije postajala svakim danom 
sve jača i usrdnija. U njihovim, ponekad kratkim, ponekad i 
ođužim razgovorima prevladavala je s dana u dan sve iskrenija, 
povjerljivija žica, i što se ta strana djevojka, Luiza Himmel, 
pred njome više otkrivala, to se i Zora njoj sve srdačnije 
predavala. 

I mlada Nijemica imala je svoju pripovijest. Jadna istorija, 
više tužna nego li neobična. Majka umrla, otac doveo u kuću 
maćuhu, a svoju rođenu djecu malo zatim razjurio. I tako je 
evo i ona dospjela k Uršulinkama, da tu među četiri zida do- 
tuče svoju mladost, a sva je prilika i sav svoj život. 

Zori se slušajući to ražalilo srce i da je nekako utješi izno- 
sila je i ona svoju muku. Tragedija njezinih roditelja bila je 
Njemici poznata, mada je, kako reče, još bila dijete, kad se 
ono dogodilo. Ali Zora je zalazila dublje u onu strahotu i ni- 
zala razne pojedinosti, iz kojih se je tek moglo vidjeti, što 
je sve prepatila od trenutka, kad je s ljubljenom majkom mo- 
rala da seli iz Čakovca, a naročito od dana, kad je otrgnuše 
od one Božje mučenice, da je silom dovuku ovamo, 

— A kako nam je prije bilo lijepo! 

Istim redom, kojim su joj u duši iskrsavale slike prvog, 
vedrog joj djetinjstva, ona ih je sada predočivala svojoj 
novoj prijateljici zadržavajući se najviše na uspomenama, što 
joj ih je nježna duša primila na moru, u Bakru, u Kraljevici, 
gdje je pukao pogled na divnu modru, nikad nezaboravljenu 
pučinu. 

A nije ostala samo pri tom, Kako jedna povjerljivost iza- 
zivlje drugu, Zora se u tim svojim razgovorima već pomalo 
gubila i u nekim još možda ne sasvim jasnim, ali svakako 
smionim snovima . . . I tako nekoliko nedjelja nakon njihova 
poznanstva Zora nije za svoju novu družicu imala gotovo ni- 
kakve tajne. Bilo joj je, kao da joj se je srce pretvorilo u izvor, 
iz kojega se sada potokom razlijeva sve što se je ondje u to- 
liko vremena nakupilo. (S neizrecivom slašću, što je osjeća 
duša dugo vremena svakome zatvorena, otkrivala joj je neo- 
doljivom povjerljivosti i svoje tajne razgovore s tetom Ursom, 
natuknula joj je ponešto i o sestri Jeleni, o njezinim osnova- 
ma da je oslobodi i opet uvede u njihove stare dvorove — u 
Čakovac, na Ozalj, u Kraljevicu, na more — na ono drago 
more! — zanosila se u svojoj bezazlenosti. A jednog dana ši- 
reći sva razblažena svoje bijele ruke prema prijateljici, nagnu 
se nada nju i šapnu joj kao za uzdarje za neko primljeno do- 
bročinstvo: 

— I ti ćeš sa mnom — i za tebe će se naći mjesta u našim 
dvorovima. Bit ćeš naša — zanavijek! 

Nijemica se je samo smiješila gledajući je umiljato i ljup- 
ko. Zori nije ni na kraj pameti bilo da se upita: nije li ta ljup- 
kost i umiljatost hinjena ili čak i namještena! A tako i ona 
Luizina pripovijest o onim nekim zlostavljanjima i progoni- 
ma pod očinskim krovom! ' 

A ipak u svemu onomu nije bilo ni zere istine. Od početka 
do kraja sve izmišljeno i vješto podmetnuto, da se ona, bezaz- 
lena golubica, što lakše uhvati. Ali treba reći, da je u svemu 
tome Nijemica bila bez neke svoje naročite krivnje. Drugi su 
to udesili ... 

Već je deveta godina, što se Zora nalazi u samostanu, a ne 
pokazuje nikakve volje, da u njemu ostane. A morat će, 
jer to hoće oni najviši, ali ne kao vječita gojenica zavoda, već 
kao opatica, jer će samo od toga moći i kloštar da ima 
neku korist. Na najvišem je naime mjestu već otprije odre- 
đeno: čim najmlađa kći Petra i Katarine Zrinske primi na sebe 
veo, dobit će od zaplijenjenih dobara svojih roditelja u ime 
miraza izvjesnu svotu, koja će, razumije se, mahom ući u bla- 
gajnu samostana. Priorica je željela da se to zbude što prije, 
to više što je kloštar posljednjih godina spao na dosta niske 
grane, zato je poduzimala i pokušavala sve, ne bi li upornu i 
tvrdokornu Zrinsku krv kakogod ukrotila, pa bilo i silom, kad 
već ne ide. milom. Tražila je u tu svrhu savjeta u raznih pre- 
lata pa i u samog nadbiskupa, ali niko nije znao da je uputi. 
Već je bila izgubila svaku nadu, kad je ono slučaj namjeri na 
Patra Johannesa, a to bijaše onog dana, kad je u samostan 
dopratio mladoga Zrinskog. Već je onda izjavio, da će se“ u 
Celovcu zadržati duže vremena, jer ima tu da izvrši neku deli- 
katnu misiju. 

— Protestantski korov regbi da nije još do korena iščupan. 
Još ima duša, kojih se ona pogubna klica drži, a to treba isko- 
rijepiti do kraja! — kazao je priorici onom zgodom. 

Priorica je nato navrnula razgovor na onu svoju muku, i 
pošto mu je sve izložila, uzdahnu: 

— Ja sam, oče, čisto bespomoćna ... 

Poslije kratkog razmišljanja upita jezuit: 


— A kako se djevojka drži prema ostalim gojenicama u za- ' 


vođu? 

— Kao i prema svima nama: mrko, uporno, nepovjerljivo. 
One joj dakako ne ostaju dužne i ne štede aluzijama na mrsko 
nedjelo njezinih roditelja. Mi sa svoje strane nastojimo da 
se žalac tih bockanja ponekle otupi, ali naše djevojke, koje 
u svakom činu naperenom protiv posvećenog lica Njegova 
* carskog Veličanstva gledaju i s pravom prste nečastivoga — 
razumijet ćete — — — 

— Razumijem. Užasno vjerolomstvo Zrinskih i Frankapana 
ogorčilo je i ispunilo gnušanjem sve plemenite duhove, da- 
kako i našu omladinu, To je jasno, kaošto je shvatljivo i drža- 

nje vaših gojenica prema kćeri onih veleizdajnika. Nego Bog 
neće ničije propasti, ničije vječite smrti — pa ni njezine. Zato 
je, časna Majko, svake hvale vrijedno vaše nastojanje, da je 
sasvim odrežete nesamo od Svih mogućih uspomena na njen 
rod, nesamo od veza, što bi je još mogle povezati s kojim od 
njezine krvi, nego i od svih spona s ovim zemaljskim svijetom, 
u cilju, da kao redovnica, odvojena od ljudi, može u molitvi 
i tihom samostanskom rađu ispaštati grijehe svojih starijih 
i svoje. 

— O tome ne će ni da čuje. 

— Možda se ipak nađe način — — — Kad sam malo prije 
dolazio k vama, nisam znao kakva je u nje ćud, ali kao da 
sam nešto slutio, čitavo sam joj vrijeme upućivao brata, kako 
ima s njom da govori. Da pravo kažem, ukoliko sam joj mo- 
gao razabrati na licu, čini se da njegove riječi nisu imale na- 
ročitog uspjeha. Trebat će da potražimo nešto drugo! Evo — 
već mi, rekao bih, nešto sijeva . .. Vama su, časna Majko, po- 
znata naša postupanja! S višim, kao viši, s nižim kao niži — 
član naše Družbe umije u svakoj prilici, u svakom slučaju da se 
prilagodi. Kad hoće da djeluje na lihvara, moj će brat navući 
na sebe masku lihvara, ako mu pak dolazi na nišan čovjek 
drugog zvanja i položaja, on će s njime kao da su zajedno 
srasli. Govorit će njegovim jezikom, usvojit će njegove ma- 
nire, jednom riječi — postat će mu ravan, čime će predobiti 
njegovu povjerljivost, a on će mu za uzdarje gotovo neopa- 


.ženo natisnuti svoju volju. Shvaćate li? Eto vidite! A tako 


ćemo nekako od prilike postupiti i u ovom vašem slučaju. 
Ima u mom rodnom gradu djevojka, što pogiba od želje, da 
se sva posveti Bogu i samostanskom životu, ali joj se rodi- 
telji protive. Kad sam se prije nekoliko dana desio tamo, dje- 
vojka me zamolila, da je primim pod svoje okrilje. I meni je 
— hvala budi Bogu! — još istoga, dana pošlo za rukom da 
skršim otpor roditelja, i ona će njihovom privolom moći da 
uđe — u ovaj vaš samostan kao pra: ako je to 
kako moguće. 

— Je li to i vaša želja, oče? 

— Moja živa želja, ako smijem reći. U prvom redu za to, 
što bi ona bogoljubiva djevojka u ovom vašem kloštru našla, 
za čim joj duša čezne, a zatim, što bi jedan od njenih glavnih 
zadataka bio taj, da vašu renitentnu gojenicu povede onamo, 
kamo vi želite. | 

— Ne vidim, oče, kako vi to sebi zamišljate PISE. 

— Ja ću vas o tome obavješćivati s dana u dan. Upotrebit 

ćemo pri tom našu običnu praksu, o kojoj sam vam prije po- 
nešto natuknuo. Tako će i vaša buduća postulantkinja neko 
vrijeme morati da se pretvara, da se prikazuje žrtvom — — 
Time će najlakše pridobiti vašu upornu gojenicu, dok će se 
ostalo odvijati samo od sebe, dakako, sve pod materinskim 
okom vašim i u smislu uputa, što ću ih ja prema potrebi da- 


vati s vremena na vrijeme. Razumije se, ako vam je to po volji! . 


— Pa — ja moram da vam budem zahvalna, oče! Samo ne 
znam, nastavi otežući malo, kao u neprilici nekoj, samo ne 
znam, neće li to pretvaranje, iskorišćivanje tuđih slabosti — — 

— Znam, što hoćete da kažete, dočeka jezuit. Neka vas to 
ne smeta! Ein frommer List — mala pobožna lukavština — 
o tom je riječ, ni o čem drugom. Dadete li vi, časna majko, svoj 
pristanak, ona će djevojka, Luiza Himmel, za koji dan otpo- 
četi svoje djelo — za sve veću slavu Božju. ' 

— Pristajem iz srca rado i još ću danas obavijestiti časnu 
Provincijalku i zamoliti je za placet. 

I sve se izvršilo, kako je to zasnovao Pater Johannes, Mla- 
“da, neiskusna kći Petra i Katarine Zrinske uhvatila se u stu- 
picu. Želja da se sva povjeri družici, koju smatraše sebi srod- 
nom, bila je tako neodoljiva, da bi se u njoj udušila svaka 
misao; svaki osjećaj sumnje ili nepovjerenja. Ali takvi se osje- 
ćaji nisu u njoj javljali ni za trenutak, tako da u njenoj duši 
nije bilo, može se reći, skrovite misli, te je ona ne bi uz smi- 
ješak najdražesnije bezazlenosti odala svojoj prijateljici. 

Mlada je Nijemica sve to došaptavala priorici, a ova Patru 
Johannesu. Jednom zgodom kaza joj jezuit: 

— Sam Bog namjerio me je na vas, časna Majko! Neka 
naša revna Luiza glumi i dalje, oprezno i strpljivo. Sad se ne 
radi toliko, da se ona nesretnica pridobije za život samostan- 
ski, koliko o tom, da se od glave Njegova carskog Veličan- 
stva odvrati jedno novo, možda i veće zlo. Hvalimo Bogu na 
milosti, što možemo vi, časna Majko, i ja i ovako da posluži- 
mo Caru i domovini! Mogu vam reći da su vlasti već o svemu 
obaviještene i da nam živo preporučuju, nek u ovom smislu 
nastavimo. Već su se propitale kod riječkog kapetana o onoj 
nekoj Ursi, što je Aurora Veronika tako često i rado spomi- 
nje. U kapetanovu odgovoru nema ništa naročito značajna o 
njoj. Tamo stoji da je Ursa Benčić nekakva suluda starica, 
poznata s nekih svojih nastranosti i vidjenja, zbog kojih je 
već i otstojala neku kaznu. Riječki je kapetan smatra sasvim 
neopasnom, u Gracu su pak protivnog mišljenja. Konspira- 
tori — gore ih već tako nazivlju, jer Stvar očito miriše na 

neki komplot — konspiratori dakle, kako se u Gracu s pra- 
vom nagađa, odabrali su navlaš jednu ovakvu smetenicu da 
time skrenu sa sebe i sa svog crnog djela svaku sumnju. Uo- 
stalom ja sam o čitavoj stvari izvijestio i naše Patre na Ri- 
jeci i preporučio im da i oni sa svoje strane bdiju i tragaju — 
— — A to preporučujem i vama i našoj čestitoj Luizi: neka 
ona samo dalje izvodi svoju — za slavu Boga i za dobro Nje- 
gova cesarskog Veličanstva! : 

Dotle se je i Luiza sasvim uživjela u svoju ulogu. Da se ne 
bi u Zori razbudila kakva sumnja i da u nje steče još veće po- 
vjerenje, ona se je i unaprijed, i pred prioricom i pred duv- 
nama, vladala ukosito i prkosno, zbog čega je morala da pod- 
nese i neke prividne kazne . . . I tako su u tu spletku ušle po- 
malo redom sve opatice, što je u njihov svagdašnji jednolični 
život unosilo neku novu, više manje uzbudljivu notu. 


9 


Takve su bile prilike u kloštru celovačkih Uršulinka, kad 
je jednog dana neka sestra »turijerka« predvela pred prio- 
ricu staru picokeru Ursu. Već prema instrukcijama Patra Jo- 
hannesa priorica je staricu dočekala ljubezno, prijateljski. 
Sa smiješkom na usnama primila je i običajni poklon: neko- 
liko narandži. Ovaj put je Ursa kao prvinu donijela i trešanja 
— svakoj časnoj sestri — kako reče — po dvije tri. 

Isprvice — da ne bude odviše upadljivo — izbjegavala je 
Zoru. Sastale su se tek u predvečerje, kad su opatice otišle 
svaka za svojim poslom. 

— Hvala Bogu! uskliknu djevojka milo nasmijana. A neka 
je hvala i onoj našoj dobroj trsatskoj Majčici Božjoj, što te 
opet vidim! 

— Ovaj put ne dolazim sama — šapnu starica. 

— Ko je s tobom? — radoznalo će Zora. 

— Onaj mladi s guslicama. Tihoraj! 

— Tihi? On je tu? — veselo će djevojka. A što ga je do- 
velo ovamo? 

— Htio bi s vama da govori. I nešto da vam preda . . . Ne- 
kakav poklon od strane vaše tetke, gospoje Markize iz Rima... 
nastavljala je starica sve tiše. 

— On je bio kod tetke Julije? Hoću svakako da ga vidim, 
da s njime govorim. 

— Da, ali kako? — upita starica. Ići će teško — ne čini li 
vam se? 
. — E — strah je i mene — odgovori Zora i smiješak, što 
joj je do sada veselo igrao na usnama u jedan se mah izgubi. 
Malo razmisli, zatim se naglo trže i reče: ' 


— Još vam nisam kazala. Imam ovdje prijateljicu vrlo do- 
bru. Voli me kao da sam joj sestra, i ja se nadam da će mi 


pri tom biti na ruku. 

— A Koja je to? — upita Ursa malo začuđena. 
.— Pa — jedna Nijemica. I nju su silom doveli amo, i ne 
trpe je kao ni mene. Nego vrlo je domišljata i lukava pa će 
možda naći načina , . , Tihi je dakle tu! Baš mi je milo — — 

— Kad ga vidite, začudit ćete se. Dok vas gleda, ili sluša, 
rekli biste, da se nije ništa promijenio — kao da još nije izi- 
Sao 12 svog djetinjstva. E, ali nije tako! Treba ga čuti, pa da 
se vidi, kolika su se čuda nakupila u onoj njegovoj glavi. Da- 
ljina od Orehovice ovamo nije malena, ali meni se ovaj put či- 
nilo kao da se mnogo pokratila. Kako ne bi, kad ga se nisam 
mogla sita da naslušam! Da znate, gdje je sve bio i što je sve 
vidio! Bio je čak u Rimu, i kod jedne kraljice — na večeri — 
zamislite! ' 

— A što je radio u nje? — upita Zora radoznalošću djeteta. 

— Pa — htjela je da čuje, kako on to gudi na onim svojim 
guslicama. A gudi, gospojice, da bi ga i mrtav slušao! Kad 
bismo putem svrnuli u kakvu gostilnicu i malo se odmorili, 
već bi dohvatio gusle i udri po njima onim svojim đavoljim 
gudalom. A oko njega svijet, sami Kranjci, i oni ludi za muzi- 
kom, sve se tiskaju i naprežu da «ga bolje čuju! I tek što svrši, 


svi poskakuju, kao Bog nas očuvaj! — opsjednuti i klikću i - 


viču, slave ga i mole i preklinju da im još štogod zagudi — 
još — još — a ja u kutu sjedim i slušam, i ni sama ne znam, 
zašto sve pomalo jecam . . 

Kao potaknuta nečim unutrašnjim Zora se u taj mah okre- 
ne i ugodno se iznenadi ugledavši Luizu što se na vratima, 
ukazala nenadano, kao da je u onaj mah iz zemlje iznikla. 

— Upravo sam htjela da te potražim — klikne Zora. Za- 
trči se do nje, uhvati je ispod ruke i povukavši je sa sobom u 
hodnik šapnu joj sva uzbuđena: | 

— Imam da te nešto zamolim. 

U nekoliko riječi iskaza joj sve što je čula od tete Urse. 

— Sto je do rupca sv. Veronike, i pisma, to može sve da 
ostavi kod vratarice, natuknu Luiza. 

— Znam, ali on je nekada bio naš službenik, i ja bih rada 
govoriti s njime. Možda mi nosi kakav glas od onih, koji će 
da me oslobode — napomenu još tiše. 

Luiza ušuti i neko vrijeme osta kao da razmišlja. Zatim 
reče: 

— Stvar nije laka. Čak je ponešto i opasna, Trebat će da raz- 
mislim, da tražim ... 

— Da znaš, kako ćeš mi ugoditi! 

I Luiza ravno k priorici. Časna Majka nije isprva htjela o 
tom sastanku ništa da čuje. Ipak je poslala po Patra Johanne- 
sa i tek na njegova uvjerljiva nagovaranja dala je i ona svoj 
pristanak. 

— Vaša uporna gojenica, napomenuo je Pater priorici, ka- 
zala je Luizi, da joj taj čovjek nosi možda i neke dobre gla- 
se... On bi po tom mogao da bude i nečije oruđe, zato je 
najbolje pustiti stvarima nek teku putem, što im ga je Pro- 
vidnost odredila. Glavno je da naša Luiza svojim budnim okom 
pazi na sve, naročito na ono, što će joj ona nesretnica na- 
drobiti i da nam to priopći po mogućnosti od riječi do riječi. 

Nakon tog razgovora priorica pozva Luizu k sebi. 

— Riječ je zaista o višim razlozima, Luizo! Zato se onaj 
sastanak može da održi. 

— A gdje, časna Majko? 

— Pa u parlatoriju. 

—Ali ja bih morala na njih da pazim, a to će mi u parla- 
toriju biti nemoguće. Ne bi li bolje u kapeli? 

— U crkvi? — razrogači oči časna Majka. A ne pitaš, ko- 
lik bi to bio grijeh! 

— Vi znate, časna Majko, kako bih ja sretna bila, da se 
mogu već jednom posvetiti samo kontemplativnom životu, za 
kojim toliko čeznem. Međutim vi ste mi povjerili drugu jednu 
službu, što je ja i svom odanošću i dubokim osjećajem bezgra- 
nične poslušnosti vršim iako malo preko sreca. To dolazi otu- 
da, što mi se kadikad, a da ni sama ne znam otkuda, javlja 
glas, da bi ovo moje postupanje ipak moglo biti grešno . .. 

— Pater Johannes govori da manji grijesi nisu grijesi, kad 
mogu da posluže u neku višu svrhu. 

— To je, časna Majko, što mi i umiruje savjest. Ali ako je 
vaša volja, da se onaj sastanak ne održi u crkvici već u parla- 
toriju, moglo bi im se možda dopustiti da razgovaraju u sa- 
moj govornici, a ja bih onda iza rešetke — — — 

— A da te nenadano zateku? Sav dosadašnji trud otišao bi 
u ništa, 

Malo razmisli i reče: 

— Udesi — kako najbolje znaš — pa ma i u crkvi, ako dr- 
žiš da je tako najzgodnije. 

I Luiza je tako zaista i udesila — još istoga dne. 

Prvi je u kapelu ušao Tihoraj, ali ne sam. S njime je došla 
i teta Ursa. Tako je odredila Luiza, da ih ne bi — kako reče 
— ko zatekao same. Ursa se zavukla u klupu, prvu do ulaza, 
dok je Tihoraj stao malo podalje vrpoljeći se na mjestu ne- 
mirno. Bio je uzbuđen. U ruci držao je nevelik omot: u papir 
zavijen rubac sv. Veronike i pismo. 

U crkvici je tiho i polutamno, a sva je ispunjena dahom 
starih stvari ispremiješanim mirisom tamjana, svježa cvije- 
ća i ulja, što se polako isparuje iz krupne čoke i lumina nani- 
zanih na podnožju pokrajnog oltara. 

Najednom odjeknu u tišini lagana škripa. To se sa strane 
otvarala vrata, nekako nesigurno, kao bojažljivo. Tihoraj se 
trže, pogleda onim pravcem i osta kao ošinut. U svijetlu, što 
se s uska ali visoka okna sa lijeve strane oltara rasipalo svetiš- 
tem, zasinulo mlado lice puno nježnosti i neizrecive ljepote. 
Zasjala i suncem pozlaćena kosa, a bljesnuše i dva sjajna 


oka, što su nemirno, gotovo zaplašeno tražila nešto. 


uokolo. Trebalo je dugo, dok se Tihoraj utoliko snašao, te 
se uputio prema oltaru. Makla se i ona, izišla pred ogradu za 
pričešćivanje i stala do prve klupe. Tu ju je i on dočekao, ali 
od neprilike nije znao što da joj kaže, Ni najobičnija pozdrav- 
na riječ nije mu u taj mah naletjela na usta, tolika ga evo 
obuzela zbunjenost. Ona se prva razabra: 

— Ti li si to dakle, Tihi! I pruži mu bai finu, bijelu, malo 
hladnu ruku. 

. On se jedva usudi da je se dotakne. Do dna srca dirnut ne- 
prilično se nakloni i opet ne kaza ništa. 

— Nešto mi nosiš, Tihi! 

Sad se napokon i njemu odveza jezik: 

— Da, milostiva gospojice, nosim vam ovu posvećenu stvar- 
cu, što vam je šalje gospođa Markiza iz Rima i — pismo. 

— Dobra tetka Julija! — usklikne primajući omot. Rekla 
mi je Ursa. Ti si dakle vidio moju gospođu tetku? Kako joj 
je? Šta radi u samostanu? 

— Tuga ju je natjerala onamo ... Ne može se utješiti. I 
— koliko sam mogao vidjeti — nije najboljega zdravlja. 
Mnogo vas pozdravlja. 

Nastade šutnja. Oborene glava Zora je polako razmatala 
papir. Rubac je bio od bijele fine svile, a na njemu utisnuto 

lice izmučenog Spasitelja. Zora ga prinese k usnama i poljubi. 
Potom ga opet zamota s pismom, što će ga poslije pro- 
čitati, uzvine malo glavu i reče: 

— Hvala! 

Tu je riječ proustila šaptom. I njihov dalnji razgovor vodio 
se je i unaprijed tiho ispod glasa. 

— A puno vas pozdravlja i milostivi knez Orfeo, 

— Mislim ja često i na njega. Dobri ujak Orfeo! U pameti 
vidim ga uvijek vesela, vedro raspoložena, Čujem da je.-u Pa- 
rizu. A šta radi tamo? 

— Misli na vas i — na vaše oslobođenje . . . 

— Dakle ipak? — malo te ne kliknu u sav glas. A hoće li 
to biti skoro? 

— Spremamo se i čekamo mig. 

— Ima vas više? — otvori Zora širom one svoje lijepe udiv- 


 ljene oči. 


— Ima. I još će nas biti! Lijepo vas se sjeća i stari pop 
Jure Pipinić. Vi ga znate? 

— Kako ne bih! Onaj sveti čovjek dolazio je često k nama 
na Ozalj i uvijek s tatom razgovarao nešto tiho . . . Zar je 
ion s vama? 

— Među prvima, milostiva gospojice. Da vidite, kako su 
mu se oči sjale, dok sam mu govorio o velikim događajima, 
što već i nisu daleko i što će — — — 

— O kakvim događajima, Tihi? 

Tu joj nešto napomenu o španskom kralju, kojega se smrt 
očekuje iz dana u dan, o metežima i potresima, što će za tim 
slijediti i uzdrmati ovo staro carstvo. I odmah će zatim doći 
dan suda, na kome će pobijediti pravda i slavnome rodu Zrin- 
skih i Frankapana i svemu hrvatskomu puku donijeti čast i 
slobodu. 

Njegov topli, uzbuđeni šapat, a još više ona čudna 
svjetlost, što mu je u ovaj mah, dok je govorio, još jače briz- 
gala iz blještavih očiju, razigrala joj srce i osjeti, kako 
ju je po čitavom tijelu proželo nešto, od čega joj se, tako joj 
se je barem učinilo, sva krv uzburkala, I njemu bijaše kao da 
sve većma podliježe nekom tajanstvenom čaru, tako da mu 
iz svake i najpridušenije riječi izbija sama srdačnost, naro- 
čito otkad je stao da govori o kneginji Jeleni, o njezinim osno- 
vama i želji da što prije vidi uza sebe nju, milostivu gospo- | 

icu. 
: — Morao sam joj obećati, đa ćemo vas odavle odvesti, ma 

i silom — šapne još u većem zanosu i uz kretnju kao da bi 
je najvolio već u onaj mah dignuti i nekuda ponijeti, 

— Jelena moja. mila! — dahnu djevojka sklapajući svoje 
sniježane ruke. Samo da se to što prije zbuđe, Tihi... 

— Čas nije dalek, i vi ćete biti o svemu obavješćivani. 

— A kako? Da, zbilja! Ja imam ovdje u kloštru dobru pri- 
jateljicu, koja mi je, da znaš, i pomogla da je došlo do ovog 
sastanka. Ona bi nam mogla biti i unaprijed na ruku. Vrlo je 
domišljata. Ovdje je ne vole kao ni mene. 

Tihoraj ne odgovori odmah. Zagledao joj se u oči i osjećao 
kao da u njima tone, « 

— Čini se da ti nešto nije po volji, Tihi! 

On se trže i porumeni kao uhvaćen na nekom nedopušte- 
nom djelu. . 

— Vi ste, milostiva gospojice — — da, vi ste izvoljeli spo- 
menuti neku vašu prijateljicu ... Vi ćete najbolje znati 
prosuditi do koje mjere zaslužuje ona vaše povjerenje. Ja bih 
samo preporučio — što veći oprez! Jedna sićušna nesmotre- 
nost mogla bi pokvariti sve. Moramo da radimo kao da nas 
stotina očiju gleda. 

. — Luiza mi je vrlo odana ... Ma. 

— U ovakvim stvarima, osmjehnu se Tihoraj, treba raditi, 
kaošto ono uče Patri jezuiti: s prijateljima danas kao da bi 
sjutra mogli postati neprijatelji. 

— To je žalosno — vrlo žalosno, Tihi! — reče Zora i još 
se jače uozbilji. ' 

— Nevolja je u tome, što se nikome ne vidi napisano na 
čelu, kako unutri misli . . . Meni je rečeno da je prevelika po- 
vjerljivost i prvoj uroti bila više na štetu nego li na korist. 
Svi naši, u Parizu i drugdje preporučuju najveći oprez. Zato, 
ako smijem moliti, milostiva gospojice — — — 

— Pa — ako već drukčije ne ide... A bit će mi teško, jer 
joj do sada nisam ništa krila i već unaprijed vidim, koliko ću 
imati muke, da se pred njome pretvaram. Otkad me otkinuše 
od moje pokojne mame, ovo je prva meni bliska duša, na koju 
sam se namjerila. Ursu ne brojim. Starica je dobra, ali nije 
ono, što ja trebam u ovim zidinama. Deset godina sama, 
s onom našom neizmjernom nesrećom na duši, a ne imati 
nigdje nikoga da se izjadaš, onako kako srce želi — Tihi, 
teško je to... 

Sad je i ona svim svojim mladim bićem, osobito svojim veli- 
kim očima, zaronila u njega. 

A on je stajao tu pred njom i buljio u nju rasplamtjelim 

očima, očaran ali i kao nečim udaren, izbezumljen. Nastala 
duga, teška šutnja. Ni on ni ona nisu u taj mah bili svijesni, 
kako su se konci njihovih sudbina u toj tišini spleli u nešto 
nerazmrsivo. Ona se prva prenu: ' 

— Kad ćeš opet u Pariz? 

Tihoraj pređe rukom preko čela, što mu je.gorjelo kao vatra. 

— Najprije htio bih do Bukovačkoga ... 

— Do kapetana? Gdje živi? 

— U Bosni. 

— Tamo su Turci. Kako ćeš do njega? 

— Turci vole muziku, a moja violina će mi otvoriti put kroz 
njihovu zemlju. S njom sam obišao pola svijeta i svuda sretno 
prošao. Hoću i ovog puta. 

Ona ponikne malo glavom, zatim je opet uzvine: I 

— Sjećam se, kad smo ono još bili svi zajedno, a ja male- 
na... Ti si u kutu udarao na violini, a ja slušala i kad bi 
prestao, navaljivala bih da opet zasviraš. Meni je bila draga 
ona tvoja muzika, 

— Vele, da mi sada još ljepše teče . . . Svirao sam i pred 
nekim odličnim licima i vidio i sam da im moje guđenje nije 
neprijatno. Ali ja osjećam da se u onoj mojoj violini kriju i 
mnogi ljepši zvuci, što ih još nisam mogao iz nje da izvadim. 
Takvih zvukova ima i posvuda uokolo: u šumi, na jezeru, u 
moru, pa i u srcu, ali ja još ne mogu do njih. Ljestvice milih 
zvukova .penju se do neba, a ja nisam još ni na pola puta. 
Sjećam se da ste, milostiva gospojice, i vi pjevali, dok ste još 


.maleni bili. 


— U našem se je domu pjevalo mnogo. Pjevala je Jelena, 
dok je bila s nama, pjevala je i pokojna mama, ali najviše 
meni, da me udobrovolji ili uspava. A pjevali su i službenici, 
vojnici, kmetovi i njihove kćeri. Neke od onih pjesmica još 
mi zuje u ušima. Kad ja ne pjevam, nek pjevaju one same. 

Izrekla je to uz blijedi smiješak i zamukla. U dugoj šutnji, 
što je sada između njih pala, oni su se prošli, već tako daleki 


. dani odjednom kao u nekom čarobnom krugu uzvrtjeli pred 


njezinom dušom, dok je u njemu pjevala krv razblažena ne- 
kom slatkom, opojnom obmamom. 

— Da mi je ovdje violina! . . . prousti obuzet nadahnućem. 

Zora uzvine na nj svoje široko otvorene oči. ' 

— Mislim da bih vam na njoj uskrisio sve one lijepe dane, 
reče, i oči mu zasjaše kao dva nebeska, svijetla. 

— A može li se to? 

— Pa Bog i nije dao gusle ni za što drugo, nego da uskri- 


(-221-) 


suju, bude, nose, govorio on padajući u sve jače ushićenje. 
Evo, milostiva gospojice, ova crkvica, ovi mirisi, ovaj sveti 
muk, ona starica tamo što kleči i Bogu se moli — pa vi, vaš 
< tihi šapat, vaša tuga, vaše prelijepe oči, i ja ni sam ne bih 
. znao da kažem što još — sve bi to već u ovaj mah moglo 
da oživi na mojoj violini. 

Na Zorinu licu zasja osmijeh sličan onome, što je jednog 
dana onako živo zanio i samu tetu Ursu. 

— Bog zna, hoću li ja to kada čuti! 

— Hoćete, milostiva gospojice . . . Malo razmisli i nado- 
veza: — Još ove iste večeri. Moja sobica je tu negdje sasvim 
blizu. Kad zanoći i uokolo sve utihne, ja ću kraj otvorena 
prozora otpočeti da izvodim iznajprije one davne pjesmice, 
zatim ovaj naš nezaboravni razgovor u ovom Božjem mjestu 
i — na kraju — da — još jednu malu uspavanku, što sam je 
čuo u Parizu: 

Dormite, dormite begli occhi — — 


zapjeva ispod glasa. Oboje se osmjehnuše, valjda da prikriju 
rumenilo, što im je u taj mah izbilo na obrazima. 

. Jedva primjetljivo otškrinuše se mala pokrajna vrata i na 
pragu ukaza se Luiza, nepomična, ukočena kao usud. Zora 
se trže i razabra da je lijepom razgovoru došao kraj, Bog 
sam zna, kako bi od srca rada, da se ovaj ugodni sastanak 
još nekoliko produži, ali Luiza je dala već prije ugovoreni 
znak i otišla. Nije druge — prekinuti treba! 

— Tihi, reci onim našim ljudima dolje, da ih molim, nek 
što prije dođu. ' 

— Imajte pouzdanja, milostiva gospojice . . . I još nešto. 
Ona vaša prijateljica, — jesam li dobro pogodio, da je to ona? 
— — eno — ja ni sam ne znam zašto, ali bih ipak najvolio, 
da joj sve ne kažete ,.. Naročito što je pak do onih naših 
krupnih osnova, molit ću — ni riječi! Po srijedi je sudbina 
mnogih života, a što je najviše, ono glavno — konačni uspjeh! 
Obećajete li mi? | 

Zora se osmjehnu. 

— Luiza je vrlo plemenita i razumna, uvjerena sam da bi 
umjela čuvati tajnu, ali kad već tako biti mora, učinit ću, 

. kako želiš. Doći će već vrijeme, kad ću se pred njom oprav- 
dati i već unaprijed znam, da će mi oprostiti. A sad, Tihi, 

neka vas Bog sve čuva, i ne kasnite mnogo! Zbogom! 

Pruži mu ruku i obavivši ga još jednom svojim  svi- 

jetlim nasmijanim pogledom naglo zamače prema vratima i 

u čas je nestade iza njih. 

Luiza ju je čekala u sakristiji i mahom ju je povela sa S0- 
bom. 

— Dvije su opatice već izišle iz refektorija. Bojala sam se 
da te ne zateku, zato sam se požurila . . . prošapta, dok su 
se penjale uz stepenice. Pošto Zora zatvori za sobom vrata 
ćelijice, upita Luiza živo: 

— No — kako je prošlo? Što ti je kazao? 

Da joj nije Tihoraj onako toplo preporučio opreznost, 
Zori bi se oni upiti učinili sasvim prirodni, dok su joj sada, 
onako u naglosti izrečeni, zazvučili odviše čudno, kao da je 
iz njih izbijalo nešto drugo, a ne sama puka obična radozna- 
lost. Nekako Same od sebe bljesnuše joj u pameti 
Tihorajeve riječi: gledajte u prijatelja kao u sutrašnjeg ne-. 
prijatelja! 

— Pa — da ti pravo kažem — ništa osobito . .. 

Osjećala. je Svu neiskrenost svog odgovora, zato je i govo- 
rila malo otežući. 

Preko Luizinih očiju preleti lagan treptaj, i u isti joj se 
mah i usta rasklopiše na osmijeh. 

— Govorili ste dugo . . . 

— Jesmo — o svačemu pomalo — najviše o muzici, On je 
odličan violinist, a svirao je, kako sam veli, i pred mnogim 


' uglednicima. Vidio je mnogo svijeta. IT o tome mi je pričao... 


Ovdje je evo i rubac, što mi ga je donio iz Rima, 

Razmota ga i preda Luizi, a pismo zadrža. Nijemica se za- 
gleda u lice Hristovo i ne skidajući s njega oči zapita: 

— A što veli o onoj tvojoj tetki Frankapanki? 

— Žalosna je i nikako se utješiti ne može. I bolešljiva je... 

Luiza odmakne rubac malo podalje od očiju. 

— Zaista je krasan! Slušaj — ona tvoja tetka — nada li 
se čemu? . ; , 

— Čemu? Da je Bog što prije uzme k sebi — — — 

— A zašto je kogod ne uputi u .onu stvar? 

— U koju — —? A da, zbilja! Nešto mi je natuknuo i o 
tome .. . Čini se — same kule u zraku i da od svega neće biti 
ništa. 

— Sad vidim da se je razgovor s onim tvojim znancem mo- 
rao zaista nekako tužno da svrši. I da nije bilo muzike — — 

— Ja se sjećam da sam ti nekoliko puta spominjala, kako 
mi je muzika draga. 

— Ali ja znam da ti je još milija sloboda, I meni... uz- 
dahnu Luiza ne skidajući oči sa rupca. 

— Što mi koristi govoriti o tom, kad je sve to još vrlo da- 
leko, možda i nedostižno. 

— Po čemu sudiš? 

Zora saže malo nestrpivo ramenima i ne reče ništa. 

— Prema tome onaj mladi violinist ne zna ništa — nava- 
ljivala Luiza, 

— Da zna, zacijelo bi mi rekao... 

Zori postajalo sve tješnje i sve je mučnije podnosila pro- 
dirne poglede, kojima ju je Luiza ispod oka kradimice gađala. 
Ovo je prvi put, što je s prijateljicom malo odviše uzdrž- 
ljiva, gotovo neiskrena i strah ju je da to i ona ne osjeti. 
Pokuša da dade razgovoru neki drugi pravac, ali za čudo, ma 
kamo okrenula, vidjela je samo njega — Tihoraja. I dok je 
govorila o njemu, osjećala je da joj riječ teče otvoreno, ne- 
prisiljeno, tako da joj nije trebalo — barem dok je riječ o 
njegovoj muzici — da se pretvara. 


— Bilo mi je neobično, mogu reći čudno, kad sam se ono . 


našla s njime oko u oko, gotovo sama. To je, zamisli! — na- 
kon toliko godina prvi put, što mi je bilo dano da izmijenim 
nekoliko riječi — s muškarcem ... Brata, dakako, i ispo- 
vjednika ne računam. A umije on da priča — ne mogu ti reći 
kako lijepo . .. 

— O muzici? 

— Io drugim stvarima, ali najviše o muzici, Kazao je, da će 
kad se vrati svojoj violini na njoj oživiti onu crkvicu dolje, 
one mirise, naš razgovor — sve... 

— A zašto baš onu crkvicu? — upita lakim ironičkim to- 
nom Luiza. 

Zanesena osjećajima, što ih je maloprešnji sastanak u nje 
razbudio i još ih sveđer budi Zora je prečula ironiju. 

— Ko zna, prihvati sva razdragana, kakve je nove zvukove 
u njemu izazvalo ono sveto mjesto sa svim onim Božjim mu- 
kom i mirisima... 

— I u nazočnosti jedne mlade, a recimo i lijepe djevojke, 
uleti Luiza s osmijehom. 

—Ne—tone...smete se Zora, 

— Zašto ne? On je bio doduše vaš službenik, ali muzika ga 
diže nada sve. Tako je bilo i kod Minnes&ngera, o kojima sam 
čula mnoge krasne priče. Hoćeš li da ti jednu ispričam? 

Bila je to sasvim kratka pripovijest o princezi, što ju je otac 
bacio u zatvor, jer se zagledala u nekakva viteškog pjevača Me- 

đutim vitez je i tada svake noći prilazio onoj kuli i svojoj 
dami pjevao srdačne pjesme izlažući se time opasnosti da bude 
ubijen. Ali princeza je naposljetku ipak pobijedila: njezin je 
Minnes&nger našao put do nje, oslobodio je tamnice i otada 
su živjeli srećni i zadovoljni, 

Prijateljičino pričanje slušala je Zora isprva s lakim osmi- 
jehom, ali što dalje, ono joj je sve većma ugađalo, i kad Luiza 
svrši, živo je zagrli navaljujući da joj još koju ispriča. 

— Ostavimo to za drugi put, reče Luiza ustajući. Gorjela 
je od nestrpljivosti da se što prije sastane s prioricom, da, joj 
saopći što je čula, osjetila i — naslutila, 

Časnu je Majku našla gdje sjedi za stolom, na kome je 
s jedne i s druge strane srebrnog raspela u lijepom redu na- 
slagano nekoliko nabožnih knjiga. Luiza je stala malo po stra- 
ni, smjerno, očiju oborenih, rukama na prsima položenih, Svoj 
razgovor sa Zorom iznijela je od riječi do riječi, s nekoliko 
svojih primjedbi i opažanja. 

— Ti, moja kćerce, držiš dakle, da ona nije iskazala svu 
istinu? 

— Teško je suditi, časna Majko, ali dok sam je slušala i 
posmatrala, gdje se s mukom, a kako se vidjelo i nepripravna 
izmotava, ja sam živo osjećala, da su njih dvoje razgovarali 
i o stvarima, koje mi je ona prešutjela. j 

— Ima još nešto! Napomenula si, da je Aurora Veronika 
govorila o onom mladom čovjeku na način, koji ne dolikuje 
jednom samostanskom licu. ' 

— Tako se je barem meni činilo, časna Majko! 

— Jamačno si joj to vidjela i na licu. Da li se crvenjela? 

— Obrazi su joj može se reći gorjeli, oči blistale, a s usana 
joj nije silazio osmijeh. I čitavo joj je tijelo pokazivalo neki 


nemir... 


— Dosta, kćerce, o tom! Poslat ću po Patra Johannesa i 
iznijeti mu sve. A ti nastavi svoje, bdij, uhodi i gledaj da ti 
ništa ne izmakne, i čim nešto opaziš, odmah mi javi. 

— Hoću, časna Majko! 

Priorica mahnu blago rukom, Luiza se smjerno pokloni i 
iziđe. Osjećala je da je časna Majka s njome zadovoljna, a 
bit će zacijelo i Pater Johannes, Drugo i ne pita. 


4 
Ostavši sama Zora je neko vrijeme buljila o vrata svoje 


. ćelije. U času, kad se Luiza od nje dijelila, ona joj je na 
licu vidjela da je malko žacnuta. To ju je duboko dirnulo, i 

u prvi mah htjela je dozvati je natrag i povjeriti joj sve što 
je čula. Ali se uzdrža. Nije da bi sumnjala u nju i u njenu 
vjernost, o kojoj je bila duboko uvjerena, već se bojala, da 
bi, kako ono reče Tihi, jedna sama, nesmotreno izmakla riječ 
mogla sa sobom da povuče mnogo zla. Luiza će to uvidjeti i 
sama — onog dana, kad bude sve u redu završeno, Do tada 
treba da se ustrpi. Nego — hoće li hijeti? Da je ona stvar 
uvelike zanima, to je izbijalo iz svake njezine riječi, iz svakog 
pitanja. Bilo je trenutaka, gdje se je njoj, Zori, činilo kao da 
sluša svog ispovjednika ili još gore, jednoga od onih sudaca, 
što su dolazili k bolesnoj majčici da je svojim ispitivanjem 
muče. To je u prvi mah izazvalo u nje malu sjenku nepovje- 
renja, ali kako se sumnja rodila, tako je i ugasla. Nije Luiza 
nikakav sudac, ona bi htjela znati, hoće li brzo i za nju kucnuti 
čas oslobođenja. Zar joj nije ona, Zora, svečano obećala da 
će je povesti sa sobom u obnovljene domove Zrinskih i zadržati 
je uza sebe kao svoju najvjerniju i najodaniju prijateljicu? 

Time je Zora nekako stišala glas savjesti, koji je prekora- 
vaše, što nije prema svojoj prijateljici bila sasvim otvorena. 
Učini da će se dići, ali joj pritom pade pogled na rubac sv. 
Veronike, što je razvijen ležao na postelji. Uze ga u ruke i 
zagleda se u Spasiteljevo lice tako blago utisnuto u svilenu 
tkaninu, da je od nje može se reći čisto odskakalo. Duboko 
se zagleda u crte obraza, s kojih se odražavao grč Kalvarije 
i trnovog vijenca oko izmučena čela, Miran je i Hristov pogled, 
pun ljubavi i milosti prema onima, što traže njegovu smrt. | 

Kalvarija! Na nju se jednog crnog dana ispeo i njen otac, 
ispeo se i ujak Fran. Ona to osjeća najdublje u danima Ve- 
like Nedjelje, gdje joj se često dešava da u Hristovu liku 
»Ecce homo!« vidi okrvavljenu glavu svog mučeničkog oca. 
A dolazilo joj pritom i da pomišlja, kako mu je moralo biti 
teško, kad je u onom strahovitom trenutku osjetio, da nema 
blizu nijedne dobre duše, da ga suzom ili uzdahom pomiluje. 
Kad eno — jedna se ipak našla! Tamo je bio on — siromah 
Tihi! 

Zar zaista siromah? Ne — Tihi nije siromah! Uživa on 
svoju slobodu, svoju muziku, a u tome je veliko bogatstvo, 
tako se barem govorilo još na Ozlju u ono lijepo daleko vri- 
jeme. I tata i majčica govorili su često o slobodi, a kako su 
tek voljeli pjesmu! Ne — Tihi nije siromah! Eno — svirao je 
i pred najodličnijim licima i još će — njegov je sav svijet. 
Sirota je ona, kći Zrinskoga i Katarine Frankapanke — pusta 
sirota bez slobode, bez doma, zamotana gotovo u same dronj- 

ke... Nehotice pogleda niza se: nekakvo grubo, bezbojno 
platno, ni krojeno ni šiveno za nju! Što je morao u sebi da 
misli, dok ju je gledao ovako smiješno obučenu! — Sva sreća 
te je dolje u crkvi tamno... naleti joj na usne svijetal osmi- 
jeh. Mora da mu se i crkvica dopala . . . Nije li kazao da bi 
htio i nju da oživi na svojoj violini! A to će on učiniti još ove 
večeri, obećao je ... A oživit će na onim svojim žicama i nju. 
— Vaš tihi šapat, vašu tugu, vaše prelijepe oči — — — 
Kakve li su te njene oči, ona to pravo ni sama ne zna. U 
kloštru nema ogledala, a voda u posudici prave slike ne da. 
Svejedno: on je rekao da su joj oči prelijepe. Nešto slično ka- 
zala je i Ursa, a nešto joj je o tom natuknula i Luiza. 
— Dormite, dormite begli occhi — nasmjehnu se opet. 
Ali tu je još neotvoreno pismo tetke Julije! Zaokupljena 
osjećajima svog razdraganog srca čisto je zaboravila na nj. 
Živo ga razmota, ali već kod prvih riječi trže se i stane. 
Pismo je počinjalo sa: Mia piccola cara suor Aurora! I opet! 
Kakva suor Aurora! Ili tetka Julija zaista misli — — — Ne — 
evo — već u samom početku pisma objašnjava, da ju je tako 
nazvala, jer se nada i želi da će prije ili poslije i ona polo- 
žiti svoje zavjete i u Sjeni, daj Bože! ove svete kuće, »di 
questo sacro recinto« naći svoje konačno smirenje. Dugo se 
je tetka zadržala kod tog smirenja, naročito kod kontempla- 
tivnog života i svih blagodati, što ih takav život daje duši i 
završila: Primi ovaj moj skroman darak, ovaj rubac sv. Ve- 
ronike, tvoje imenjakinje, i čuvaj ga kao uspomenu na tetku, 
koja te od svega srca voli. Prilažem ti iz Danteovog »Para- 
diza«, dvije »terzine«, što su tvom dobrom, nesretnom ujaku 
bile vanredno mile, 
Qual & colui che forse di Croazia 
vien a veder la Veronica nostra, 
che per 1" antica fame non sen sazia, 
ma dice nel penser, fin che si mostra: 
»Signor mio Gesu Cristo, Dio verace, 
or fu si fatta la sembianza vostra?« 


Ovo tetkino pismo bacilo je u njeno razdragano raspolože- 
nje malu sjenu. Da je odagna, siđe u refektorij, gdje se sasta 
s Luizom. Nijemica je i sada kao i uvijek bila prema njoj lju- 
bezna i u držanju i u govoru, dok je Zora sa svoje strane 
upravo osjećala potrebu, da bude i ona prema njoj što srdač- 
nija. Povuče je u kut i šapnu joj malo nasmijana, malo zbu- 
njena: 

— Luizo, zaboravila sam da ti kažem . . . Onaj Tihi — mi 

smo ga tako zvali — večeras će, kad zanoći — da, ni to ti 
nisam rekla — on je otsio tu negdje blizu — kad zanoći, 
dakle, on će na svojoj violini izvoditi neke lijepe stvari — baš 
za mene... 

— Eto vidiš — upravo kao onaj Minnesinger, o kome sam 
ti pričala, nasmija se Luiza, A hoću li moći i ja da slušam? 
— Pa ja to i želim — — slatko se sada nasmija i Zora. 

Nazva prijateljici laku noć i povuče se u potkrovlje. 

Kroz otvoreno okance dopirao u tijesan prostor dašak svje- 
žeg vjetrića. A svježa mora da je i noć. Vidi se to po zvijez- 
dama, što se nekako preživo i prejasno iskre na nebu. I lijepa 
je ta noć, čak i u ovom kukavnom potkrovlju, gdje posljednja 
grančica nekoč moćnog i slavnog stabla treperi na svom  bi- 
jednom ležaju i plače. Suza joj se za suzom otiskuje niz lice, 
a opet osjeća, kako joj srce sve jače i jače dršće, ali ne od 
tuge, već naprotiv od neke slatke sreće . . . I sve to pod doj- 
mom onih nekih umiljnih zvukova, violine, što se tu iz blizine 
razliježu kroz noć tihu. što većma pušta, da je oni zvuci za- 
nose, to se u nje više gubi svijest stvarnosti. To, na čemu leži, 
nije više nikakav bijedan ležaj, niti je ova ćelijica nekakva 
rupa u potkrovlju — već su ovo sjajni dvorovi Zrinskih: u 
čakovcu, na Ozlju, u Kraljevici, Zaista je velika moć one ču- 
desne violine: ona umije nesamo da uskrisuje, što je vrijeme 
. već davno zakopalo, već i da primakne bliže i ono, što je po 
prostoru daleko. I tako se Zrinska kći više ne osjeća zasuž- 
njena u nekom celovačkom samostanu, ne — ona je sada dolje 
na moru, u Kraljevici, u svom divnom mramornom gradu. 
Eno je u dvorištu pod arkadama, između stupova, sa dva tri 
nestašna hrta, što se mašući repovima oko nje tiskaju, a kad 
učini da će im umaći, oni za njom skakućući i lajući. Čudesna 
je moć violine! Tolika je moć toga glazbala, da se i samo u 
svojim zvucima gubi. Tako Zora više i ne misli na nj, ona 
uopće ne misli ništa, samo pušta da je divni zvuci zanose, 
da joj otvaraju pogled u ono davno nevidjeno, srcu neizre- 
civo milo. 

I odjednom muk, na žici zamre posljednji dugi zvuk. Nato 
se i ona trže, ali u isti mah naćuli uši. Na violini odjeknu 
arija, što joj ju je danas onako milo i iz tihana pjevao u crkvi: 

Dormite, dormite begli occhi . . . 

Dok je slušala, usne su joj se same od sebe rasklapale na 
osmijeh, kroz koji joj se nešto u srcu prosnulo, jače i čarob- 
nije, ali i tješnje i bujnije nego li danas u crkvi .. . T s onim 
slatkim vječitim osmijehom na usnama i stisnutih očiju upijala 

je u sebe one nježne zvukove, što su sve više i više poprimali 
tonove ljudskog glasa i njoj se u neki čas učini, kao da joj 
onaj mladi čovjek kroz svoja usta sapuće: Spavajte, spa- 
vajte oči krasne . . . 

Kloštar je te noći bio sav u nekom muklom uzbuđenju. Još 
se nije Zora sa refektorija ispela u svoje podkrovlje i već se 
Luiza požurila da časnu Majku obavijesti o onoj nekoj — kako 
reče — serenadi. Časna Majka saopćila je to ostalim opati- 
cama, koje su malo poslije krsteći se od čuda sa zaprepašte- 
njem slušale onu po njihovom sudu očito drsku muziku. Ali 
najveća nevolja bila je u tome, da pored svega svoga zgraža- 
nja nisu mogle da se otmu čaru violine, što je kroz tihu noć 
prosipala svoj zamamljiv, zvučan otrov ... 

— Ne, tome treba učiniti kraj! — otsiječe časna Majka, 
kad je posljednji zvuk na violini zamr'o, 

I zaista već sjutradan posla po Patra Johannesa i pošto ga 
obavijesti o sastanku Tihoraja sa Zorom, navrne razgovor na 
onu sinoćnu serenađu i nastavi: 

— Ja sam vam, časni oče, iznijela sve, što znam o toj žalos- 
noj stvari. Na vama je da prosudite, da li je uputno i Bogu 
milo da se ovako nastavi ... Da vam pravo kažem, najvolje- 
la bih da se ova procedura prekine. Ako gdjegod postoji kakvo 
gnijezdo zavjere, neka ga vlasti rastepu, a da se nas u te 
stvari — bez zamjere, časni oče — ne miješa. Jer koliko mo- 
gu ja da prosudim, ova bi stvar, produži li se ovako, mogla za 
dušu one naše nesretne gojenice imati teških posljedica. Mogle . 
bi — ako smijem reći — nastati komplikacije srca i lude, 
smućene krvi... Vi ste, časni oče, zacijelo čuli, što se sve go- 
vori o njenoj mrtvoj majci i njenim grešnim odnosima s Eraz- 
mom 'Tattembachom, a kako sam nedavno mogla čuti i s ne- 
kim drugim vitezovima. Pa i vi ćete, časni oče, znati da se o 
tome pisalo i još se piše . . . Zbog toga bi po mome sudu naj- 
bolje bilo da se svaki kontakt naše gojenice s tuđim svijetom 
već sada spriječi — — — 

Pater Johannes sjedeći na drvenom naslonjaču slušao ju je 
mirno. Tek pošto svrši, uzvine malo glavu i reče: 

. — Razumijem, časna majko, vaše skrupule, ali stvar se 
tako uputila, da bi bilo opasno zadržati je — tako se misli i 
na previšnjem mjestu. Ja znam još i to, da se na onom istom 


*“ uzvišenom mjestu želi, da se ovako nastavi ... 


Priorica na to poniknu glavom i ne kaza ništa. 

TROSTRUKI VITEZ. 


Ako vidiš koga bijednika, smatraj ga Slovincem.,. 
(Pavao Ritter Vitezović — zagrebačkom biskupu 
Stjepanu Šelišćeviću). 


1 


Cigančić se je međutim spremao u Senj, do Vitezovića, da 
izvrši obećanje zadato Tihoraju prije njegova  odlas- 
ka u Celovac. Gotovo svake večeri vraćajući se od Jugovca 
kući ponavljao je: sjutra ću u Senj, hoću, pa ma i nebo padalo. 
Već je vrijeme da se za onu ideju nešto uradi — — i sve tako. 
Ali čim bi se sjutradan probudio, učinilo bi mu se kao da čuje 
glas nekoga svog nevidljivog prijatelja, koji mu nasmijano, 
zamamljivo šapuće: — Pa nije to tako hitno! Ima dana više 
nego li na nebu zvjezdica, a sad je tako prijatno u postelji. 
I ne bi se makao. 

Već se ponekad desilo: kad nije htio Muhamed do gore, 
došla je ona k njemu. Nešto slično dogodilo se jednog jutra i 
Cigančiću: izlazeći iz svoga stana na ulicu, malo te ne udari 
nosom u svog prijatelja Vitezovića. 

— Pave! — trže se od čuda. Ti? A ja se već mjesec dana, 
spremam, kako ću do tebe! Pa da nije slučaj velik lakrdijaš! 

Na mirnom, zdravom, malo osmaglom licu mladog Senja- 
nina moglo se vidjeti, kako mu je drago, što se je poslije nekog 
vremena opet sastao sa svojim drugom, još onamo iz školskih 
klupa. Rukujući se s njime ponavljao je kroza smijeh: 

— Znam ja, da ti voliš naš Senj, ali onako više iz podaljega. 

— Svejedno, dočeka Cigančić. Riječ je sada o nečem dru- 
gom, važnijem. Jedan moj prijatelj Dalmatinac donio mi je 
juče dvije butiljke nekakvog vragometnog viškog vina, što 
ga je sretno prokriomčario ovamo. Vidjet ćeš, Pave, kako će 
ti duša zapjevati, čim ga samo okusiš. 

— Ti znaš, Antule, da moja Muza ne voli nikakva jaka pića. 

— Znam, ali imao sam ponekad zgode da vidim, kako 
ona pored svega toga umije da zažmuri ne samo na jedno 
već i na obje oči. 4 

Prijatelji se nasmijaše i uđoše u vezu, 

Pošto je Vitezović srknuo malo onog »vragometnog« vina 
i obasuo ga mnogim pohvalama u hrvatskom i latinskom je- 
ziku, okrenu se k prijatelju, što se je dotle smjestio pokraj 
njega. 

i A što mi pak rađi tvoja Muza, Antule? Koliko se sjećam, 
dobra kapljica nije njoj nikada smetala. 

— Ne smeta joj ni danas — naprotiv! Upravo sada zaokup- 


. ljena je jednim velikim epom. To bi imalo da bude nešto onako 


»a la Secchia rapita«, jest, duše mi! Samo što mjesto Tassoni- . 
jeve vedrice, u mene dolazi pogača, nekakva začarana, I dvije 
paralelne radnje: jedna u Martinšćici između mlinara i bakar- 
skih kanonika, druga na bližnjim brdima između raznih taj- 
nih duhova i legija naših jahačica na metli. Koliko god vje- 
štica i sličnih štriga ima u našem Primorju, svima sam dao ro- 


.čište na ona dva brda. 


— Ako ti još koja treba, obrati se u Zagreb. Tamo sve vrvi 
od procesa protiv coprnica, nasmija se Ritter. Pa — nekakav 
sličan epos spremao si još dok smo bili zajedno u Zagrebu, 
kod jezuita. Ako se dobro sjećam, ondje je bila riječ o nekom 
kaptolskom kokotu, što se usudio ušuljati se u neki mirni i 
»obzirni« kokošinjak purgarski i počiniti u njemu pravi lom. 
Onaj, čini mi se nedovršeni epos umalo da ti nije od strane 
Patra Rektora donio izvjestan »consilium abeundi«, pa me je 
strah, da ti oni bakarski kanonici ne ispeku kakvu drugu 
pogaču. Ima popova — a ti su, hvala Bogu, rijetki! — s ko- 
jima nije dobro saditi tikve! Meni je na priliku neka zagorska 
coprnica jednom prorekla, da ću od strane neke svete gospode, 
baš tako je rekla, imati u životu mnogo neprilika . . . Copr- 
nicama ne vjerujem mnogo, ali mogu ti reći da se nekih man- 
tijaša čuvam kao žive vatre. I ti bi dobro uradio da ne diraš 
u njih. Ima hvala Bogu, dosta drugog polja, na kome bi mogla 
da se ogleda žaoka tvoje ironije i sarkazma. S koliko profita 
— to je teško reći. Čast nama poetama: krojiti heksametre 
i pentametre nije mačji kašalj — ja to znam. Ali sam s druge 
strane uvjeren da je danas mnogo blagosloveniji posao vaditi 
ljudima krv ili ih u sporazumu sa spicijerima kako drukčije 
otpremati na drugi svijet. Zato mi je katkada žao, što nisam 
otišao u Padovu da se usavršim u toj vještini . .. 

Cigančić zavrti glavom. : 

— Koliko ja znam, bogzna kakve ruže ne cvatu ni doktori- 
ma. Ovdje na Rijeci ima ih, ni sam ne znam koliko — a da 
znaš kako se gledaju! Pođe li kome za rukom da svoga paci- 

jenta zadrži u životu, navući će na sebe zavist svojih najbližih 
kolega i onda — kuku njemu! Recept, što je bolesniku spa- 
sao život proglasit će nevaljatim, »protiv svih regula«, i dignut 
će toliku graju, da će se umiješati i laici. I još nisi, brate, 
okom trenuo, a to se u građu već stvorila dva tabora, svaki pod 
svojim stijegom: neki za jedan, drugi za drugi recept, a o 
samoj stvari niko ni pojma! Ti se čudiš? 

— Ni najmanje! Pa to je sve kao i u mome Senju. Barem 
onako od prilike. Ovih dana stigao im je doktor, razumije se 
iz Italije. U tren oka svi se Senjani našli na obali da ga po- 
zdrave, obdaruju. Ma da vidiš, kakvim su ga obilatim poklo- 
nima obasuli! Jednom riječju: svi sretni, kao da im više ne 
treba nego pružiti ruku i dugo željkovana panacea je već tu! 
Kad eno, nevolja htjeđe, i njegov prvi pacijent ode već drugi 
ili treći dan Bogu na račun! Za ovim slijedio još jedan — i 
moji Senjani sada ovjesili nosove . . . 

— Ali, Pave, ti mi ništa ne piješ! 

Cigančić mu natoči i upita smiješeći se: 

— A da li im je sada koliko žao za onim poklonima? 

— I još kako! Bilo je ondje božjega blaga od velike vrijed- 
nosti. I sve se skupilo u jedan mah! A kad mene šalju u Beč 
ili u Požun, da branim njihove okrnjene ili pogažene pravice, 
kolike muke, dok se skucka ono par fiorina za moju popudbinu! 

— Ništa mi ne pričaš o Herbersteinu? Čujem da je Senja- 
nima dozlogrdio do zla boga. Bune li se? 

— Ne! Oni to prepuštaju meni, mojim intervencijama kod 
cara, mojoj, da tako kažem, gravaminalnoj politici — — — 

— A sami se ne miču? — ponovo će Cigančić u namjeri da 
nekako navrne vodu na svoj mlin. 

— A što bi htio, nasmija se Vitezović, da kuju zavjere, dižu 
ustanke — —? 

— Pa drugo im i ne ostaje! 

— Tako? A zar nije historija, zamudrova Ritter, već do 
sada zabilježila bezbroj takvih besmislenih konspiracija, od 
kojih se je većina njih završila krutom poukom: kome se je 
moliti, nije mu se groziti! 

Cigančić se još većma uozbilji u licu, glasu i držanju. 

— Petar Zrinski nije mislio tako, reče. Ni on ni njegovi 
najbolji. 

— Čast! Oni su mislili drukčije i prema tome i radili, A _re- 
zultat? 

— Od prvog udara dub ne pada, Pave! Ako jedan put izda 
sreća, ne znači da tako mora biti i drugi put. 

Vitezoviću se steglo čelo i obrve mu se tek zamjetljivo na- 
mrstiše. 

— Tvoje mi riječi, Antule, zvuče kao da mi kroz njih Pitija 
govori. Objasni mi ih malo pobliže! 

— Hoću! To radije, što sam baš zbog toga i htio do tebe 


*: u Senj. 


Cigančić natoči opet prijatelju i sebi pa preuze: 

— Među urotnicima, ako se dobro sjećaš, bio je uz Frana 
Krstu još jedan Frankapan. 

— Znam: knez Orfeo! Imao je dosta sreće, Na vrijeme od- 
maglio i tako umakao srdžbi Cezara. O tome bijegu pravile 
su se u Zagrebu paprene dosjetke, naročito među kanonicima. 

— Čini se da su ona časna. gospoda slične dosjetke pravila 
i na račun banice Katarine ... 

— Ito mi je poznato, moj Antule, ' 

— Pa zašto nije tvoja Muza ustala da one odvratne uvrede 
odbije od lica najplemenitije Hrvatice svih vremena? 

— Nije trebalo! Lice one hrvatske banice odviše je svijetlo, 
da bi ga mogli okaljati neukusni epigrami one trbušaste go- 
spode. Pored toga treba da znaš, da moja Muza ima i neke 
druge poglede. 

— Ja bih ipak htio da se prije malo pozabavimo onim mojim 
— bolje reći — našim pogledima, 

— Evo već se pomalo pretvaram u uho. 

— I nećeš me prekidati? 

— Neću! 

Bez ikakvih obilazenja Cigančić zasječe ravno u stvar. 

Dok je govorio, Vitezoviću bijaše kao da pada s oblaka. Na 
usta mu je neprestano nalijetao smiješak i sveđ se naprezao 
da ga svlada, samo da ne uvrijedi prijatelja, koji se u svom 
govoru zanosio sve više. A ne bi htio ičim da povrijedi ni, 
uspomenu slavnih rodova Zrinskih i Frankapana, kojima se 
je ion u duhu klanjao. Naročito mu je omilio Petar. Njegove 


= sjajne pobjede nad Turcima, osobito ona kod Jurjevih stijena 


u blizini Otočca, urezale su mu se u dušu, još dok je bio dje- 
čarac. Pored toga Ritter je u Petru gledao i odličnog pjesnika. 
Neke odlomke njegove »Sirene« znao je naizust. Sam krvavi 
akt u Bečkom Novom Mjestu potresao ga je duboko, ali tra- 
gova nije u njemu ostavio dubljih. S jedne strane učitelji je- 
zuiti, s druge časna, do srži lojalna gospoda, što su se kupila 
u Najhofu, domu njegova poočima baruna Adama Mordaxa, 
požurila se da ono gorko u njegovu mladom Srcu što prije 


“ublaže i što više razvodne. To im je pošlo i za rukom, a što je 

za Rittera od veće, zamašnije važnosti on se je njihovom po- 
moću dogurao i do samoga carskog prijestola i mogao bi reći 
da mu u takvim sretnim trenucima nije nikada dolazilo ni da 


pomišlja na onu tragediju, mada mu je na dohvatu bila ruka, 


koja je onim hrvatskim velmožama potpisala smrtnu odsudu. 
A sada mu ovaj pretjeranac dolazi s planovima neke nove za- 
vjere, u kojoj bi imao posredno ili izravno da učestvuje 
i on, Pavao Ritter, revnosni saradnik Valvazora i njegova 
monumentalnoga djela, gdje će, kad jednom iziđe, ona urota 
biti najoštrije ožigosana! 

— Rekao sam, da te neću prekidati, ali vjeruj mi, Antule, 
da mi je teško dalje slušati ... 

— Molim — zašto? 

— Pa evo: dok si o toj — bez zamjere budi rečeno! — dje- 
tinjariji govorio nekako općenito, ajde, ali otkada si ono na- 
pomenuo Adama Zrinskoga, mog ljubeznog patrona, koji bi 
mojim nagovorom imao. da stupi na čelo toj novoj uroti — 
ja ti, brate, ne mogu više da .izdržim, već te lijepo molim — 
okrenimo na drugo! 

— Htio bih ipak čuti razloge — — — 

— Pa — zar ne vidiš i sam, da Se Sve to kosi sa zdravim 
razumom? A kosilo se već i onda . . . zato se je i svršilo ona- 
ko jadno. Već sam onaj nesretni savez s Turcima! Pod svo- 
jim užasnim jarmom drži Azijat najbolji i najveći dio naših 
ljudi trudeći se kako bi ih istrijebio do istrage, a naši velikaši 
zovu ga u svoje zemlje, a da i ne pomišljaju, ko će ga zatim 
odavle izagnati. 

* — Sad je situacija drukčija, Pave! U sjevernoj Madžarskoj 
Tokoli, danas sjutra muž kneginje Jelene, a onda — francuski 
kralj i borbe za nasljedstvo u Španjolskoj. Ti znaš, da život 
španskoga kralja visi o veoma tankom koncu .. 

— Ima ih, koji vele, da bi Karlo II mogao da sahrani mnoge 
od onih, što nestrpljivo očekuju njegovu smrt. 

— To je u rukama Božjim. A ti, Pave, mogao bi nam ipak 
da poslužiš. Znam da nisi stvoren za buntovnika već za mi- 
ran, povučen, misaoni život. Ali onaj tvoj patron . .. Čo- 
vjek od mača i koplja, sin bana Nikole Zrinskoga, posljednji 
odvjetak krvi, što vapi za osvetom — — — 

— Polako, brate, prekide ga Vitezović. Ponajprije banovu 
je smrt prouzročio zaista pobješnjeli vepar — o tome ima pu- 
kovnik Adam nepobitne dokaze. Drugo: dvorski Oberstall- 
maister, Adam Zrinski, ne zaboravlja, da je samo milošću cara 
Leopolda postao vlasnikom polovice Zrinskih dobara i da bi do- 

statna bila jedna sićušna sumnja, da mu za vazda odleti nesamo 
ta milost, nesamo sva ona dobra, što ih već toliki vrebaju, već 
i sama njegova rusa glava. Treće: Adam je majčino dijete, 
a gospođa Sofija von Lčobl nije ni najmanje voljna da joj sin 
gine za djecu omraženog. šurjaka Petra i nemanje omražene 
Katarine. Pored toga on je i velik prijatelj jezuita. I nedavno 
je bio sa svojom mladom gospođom njihov gost u Varaždinu. 

— Ali tu je — Hrvatska — — 

— Hrvatska je za onu gospođu Nijemicu što i lanjski sni- 
jeg. O Hrvatskoj možemo da vodimo brigu samo mi, njezina 
rođena djeca, i što je do mene, mogu ti reći, da ja ni na šta 
ne mislim i ni o čem drugom ne snivam već o tome, kako bi se 
naše teritorije proširile do krajnjih granica našeg jezika. 

— A koji je taj jezik? 

— Hrvatski — slovinski — ilirski — zovi ga, kako ti drago, 
glavno je da je naš. Dakako, moje osnove još nisu do kraja iz- 
građene, ali duša mi kaže da sam na dobrom putu. I neću 
sustati dok ne sakupim našu posljednju listinu, naš najskrom- 
niji grb, dok ne složim na papir sva uda naših rasparčanih 
zemalja, da ih mogu onda prikazati Njegovu Carskom Veli- 
čanstvu sa smjernom molbom, da sav taj sklop zemalja 
istrgne iz ruku onih, koji ih još drže, pa da pod njegovim svi- 
jetlim skeptrom zasine naša Croatia — rediviva. što veliš na 
ovo? Zar mi neće naši ljudi biti do vijeka harni na tom veli- 
čanstvenom djelu? 

*— Mislim, dočeka Cigančić malo oporo, da će ti biti mnogo 
harniji oni njemački draguni, koji će na tako proširenom po- 
dručju moći još ljuće da muče i dave naše ljude. 

— Ni samovolja tih draguna neće biti vječna. A ni naši ljudi 
neće ostati vječite neznalice. Upoznat će sebe, svoju snagu, 
svoju staru slavu pa će biti ponosniji i tuđinac će ih poštovati. 
U to moramo da prionemo najprije mi obrazovaniji. Ja sam 
već, da znaš, otpočeo. Ti si već čuo za moje »Odiljenje Siget- 
sko«? Hoću da ti pročitam nekoliko stihova. 

Dohvati sa stolice torbu, izvadi nekoliko ispisanih listića i 
uze da čita: | 

Ovdi dva vojvode, dva viteza, leže, 
Kih ljubav slobode rad sigetske veže. 
Kroz vojsku probiše iz grada iziduć 
I mnoge pobiše po taboru iduć. 
U Beč su želili do cesara doći. 
Da bi isprosili za obrambu moći .. 
Što je dalje čitao, dizao je sve jače glas, oči mu se iskrile, 


(-235 -) 


i zanos ga je obuzimao sve veći. Pošto pročita nekoliko odlo- 
maka, složi one listiće opet u torbu i reče: 

— Imam ja za naše male ljude u pripremi i drugih stvari. 

—A pinezi za štampanje? — osmjehnu se Cigančić. 

— Ito će doći. Njegovo Veličanstvo — — — 

— Slušaj, Pave, prekide ga odjednom Cigančić. Nas obo« 
jica bili smo gojenci jezuita. Ti doduše nešto duže, a ja kraće 
vrijeme, nego svejedno, oni su nas jednako učili i muštrali. 
Mi smo od njih primili mnoge nesumnjivo lijepe i korisne 
stvari, ali ko nam jamči da nisu s time ucijepili u našu ćud, 
u mišljenje, u krv, u jednu riječ: u srce i duše naše i nešto — 
kako ono reče moj Svilokosi — što nas i protiv naše volje 
čini drugim ljudima? 

— Ne znam, da li sam pravo razumio, što si htio da kažeš, 
ali što je do mene, mogu ti reći da sam ostao sasvim čist od 
svake njihove infiltracije. 

— Blago tebi, ako je zaista tako! 

— Štaviše, meni se sve čini da ću biti primoran da s njima 
zapođenem i neku borbu. ' 

— A glas one coprnice? 

Vitezović kao da je prečuo nastavi; 

— Ti nisi bio u Ljubljani? Grjehota! Malo mjesto, a da vi- 
diš kako se u njemu duhovno radi i živi! što je pak najslav- 
nije — štampaju se i knjige. A naš Zagreb? Ima i on slova, 
ima i nekakav stroj, ali za koje babe dušu! Sve je to dospjelo 
u ruke jezuita, i već znaš, u kakve je svrhe služilo, dok se nije 
nekud izgubilo i zamelo o sebi trag. Ali ja to moram naći, is- 
kopati, izvući na vidjelo! Ovako ili onako, Zagreb će imati 
svoju štampariju — za to jamčim svojom viteškom riječju! 


— Trostruko viteškom — — ispravi Cigančić kucnuvši se 
s njime. 
— Kako — —? iskolači Vitezović oči. 


.— Nedavno je bio Valvazor u de Argenta i uvelike te je 
hvalio. Veli: ono vam je trostruki Ritter: po imenu, sreu i 
po milosti carskoj. Pij, moj zlatni viteže! 

Vitezović gucnu s osmijehom na usnama, Ona Valvazorova 
ljubežljivost mu je očito laskala. Zatim prihvati: 

— Kako vidiš, Antule, pune ruke posla, a bit će ga i za tebe. 
Ako tvoja Muza bježi od ozbiljnijih stvari, a ti ostani kod one 
svoje »Pogače«, ispeci je do kraja a sve ostalo prepusti meni. 
Sada pak, nastavi ustajući, vrijeme je da odem. Ručat ću kod 
Ivana Mordaxa, rođaka mog poočima, i još danag odjezditi put 
Ljubljane, gdje me čeka velik posao. 

I uze da se oprašta. 

— Hoću da te ispratim, reče Cigančić. Malo postoja pa na- 
doveza: 

— O stvari, što sam ti je maločasg izložio, ni govora, dakle? 

— Ni govora! Uostalom i ti bi dobro uradio da s tog neoz- 
biljnog komplota digneš ruke. Već zbog onog Ivana, Antuna, 
kome paze na svaki korak . . . Jedna sama vaša nesmotrenost 
mogla bi ga stajati glave. 

I o tom se više nije govorilo. 

Kad se Tihoraj vratio na Rijeku, ljeto je već bilo u svome 
jeku. U Celovcu se je zadržao nešto duže, u nadi da će se još 
jednom sastati s lijepom zatočenicom, Vidio ju je samo jedan 
put u crkvi, ali okruženu opaticama i drugim gojenicama za- 
voda. Jedan jedini put, učini mu se, da su im se pogledi sa- 
stali. I bilo mu je, ili mu se i to učinilo, kao da joj u oku čita 
začuđenje, što je još u Celovcu, a ne na djelu, koje bi joj imalo 
da donese spas. I još istoga dne uze svoju violinu i krene 
prema jugu. 

Prije nego li će na Rijeku, zakrene prema Brodu na Kupi, 
Pop Pipinić dočekao ga očinski, Starac se teško držao na no- 
gama, katkada bi ostao u krevetu po dva tri dana. Duhom 
je još uvijek svjež, bistar, poletan. Sjedi li ili leži — oko 
njega se neprestano kupe stari borci, drugovi iz prošlih dana, 
pa raspredaju s njime o novoj zavjeri, što u njima podžiže ni- 
kad neutrnute plamene i budi uspomene na teške ali viteške 
kušnje. Tihoraj je izišao iz doma vjernoga popa Jurja jače 
okrepljen i prožet još dubljom vjerom u sretan izid velikog 
podhvata, Kome se evo sav posvetio i srcem i dušom i svim 
bićem svojim. 

U Novome, u vinodolskom kraju, naišao je na neku potmulu 
ravnodušnost. Osim fratara u samostanu Blažene Djevice Ma- 
rije na u malo se koji sa srcem sjećao nah prvašnjih 
gospodara . 

Na Rijeci s se smjesti kao obično u Cigančića, m. iznese 
sve, što je doživio u Celovcu, na Brodu i u Novome, ali je naj- 
radije navraćao riječ na Celovac. 

— Da znaš, Antule, kako je lijepa! uskliknuo je već neko- 
liko puta, a Cigančiću, koji ga je nasmijano slušao, činilo se, 
kao da na sebi osjeća val nabujale nježnosti, što je mladom 


(-237 -) 


guslaču provaljivao iz srca, kad bi god spomenuo nju, sužnji- 
cu Zrinsku. 

— Mislim da ni pokojna banica nije u njenim godinama 
bila onako krasna, A da joj vidiš oči, Antule! Zamisli ovo naše 
more, kad je ujutru pri mladom suncu najblistavije! A koliko 
su se naplakale! I sada plaču — ja znam, jer su željne svi- 
jeta, slobode. Onaj kloštar nije za nju dom ljubavi — napro- 
tiv! A tek duvne, njezine uzničarke, mučiteljice! Ne, Antule, 
ona ne smije duže da ostane ondje! Mi moramo da je izvede- 
mo —>—— 


— To je lako reći . . . poklima glavom Cigančić, 

— 'Teškoća u tome ne vidim velikih. Nekolicina nas na ko- 
njima, dobro oružani, uz pomoć stare Urse . . . Da, zbilja! jesi 
li govorio s Vitezovićem ? zaj o 

— Jesam. 

— Što veli? 


— Da budemo pametni i da se manimo ćorava posla, 

I iskaza mu sve, što i kako o tome misli Ritter, 

Tihoraj zavrti glavom i reče: 

— Vidiš, Antule, niti se ja tome čudim, niti me to iznena- 
đuje. Kad sam ga prije nekoliko dana spomenuo Pipiniću, pop 


Jure je samo mahnuo rukom i kazao: — Znam ja našeg 
Rittera Senjanina! Mlad čovjek, umna glava, zna sve što je 
bilo od Adama ovamo, poeta, u jednu riječ — duša svakim 


znanjem i umjećem obdarena, ali ima i jednu falinku: odviše 
je priklonjen caru, starom krvniku. A ja dodajem: od takova 
čovjeka naša stvar ne bi mogla nikakvu dobru da se nada. 

— Ni od Adama Zrinskog! Njime vlada mati, a ona je ljuta 
Nijemica. Što je pak do mladoga grofa Ivana, njega bi pak 
— o tome sam i ja uvjeren — i najmanja nesmotrenost s naše 
strane mogla da upropasti. : 

— Ostaje nam još jedan — prihvati Tihoraj razmislivši 
malo: Bukovački. Ja ću do njega, a ne bude li ni tamo sreće, 
okupit ću nekolicinu odvažnih i povesti ih u Celovac. 

Cigančić je samo klimao glavom i šutio. 

— A kad kaniš u Bosnu? — upita nakon duge šutnje. 

— Krenuo bih već sjutra, da me ne drži moj dobri kanonik 
Barčić. Prije nego li ovamo, svrnuo sam časkom do njega i na- 
šao ga vrlo zabrinuta. Ti već valjda znaš da će skorih dana 
ovamo puljski biskup, zagriženi dušmanin našeg starog crkve- 
nog pjevanja. Jezuiti su najavili da će tom zgodom u sv. Vidu 
izvoditi crkvene skladbe najslavnijih talijanskih kompozitora. 
Za njima neće da zaostane ni naš kanonik, već hoće da dočeka 

biskupa sa staroslavenskom misom, koju je u tu svrhu nedav- 
no složio. I starac želi da mu pri tom budem i ja na ruku, da 
mu okupim što više dobrih glasova i sve tako. Što ću? Odbiti 
ne mogu. 

Cigančić je i sada samo klimao glavom. 

Sjutradan se Tihoraj uputi u Orehovicu. Duša mu je tako 
puna one celovačke samostanske crkvice, te upravo izgara od 
želje, da je pred nekim otvori. 

Ursu je zatekao u kuhinji za vretenom, što je tako bučno 
vrčalo, da starica nije u prvi mah ni zamijetila njegovu na- 
zočnost. Tek na njegov glasan pozdrav, trgnu se, podiže 
glavu, raširi oči i klikne: 

—A— tili si, sinko? 

I prestade vrtjeti. S trudom se diže i pružajući mu ruku 
reče: 

— Baš mi je drago da te vidim. Jutros je ovuda prošla go- 
spa Jela Frankulinova i kazala mi je onako »pod spovedno 
ime«, da je od nekuda došlo, nije mi znala pravo reći da li iz 
Celovca ili Graca, neka se propitaju, ko sam ja, s kim se dru- 
žim i sve tako. Kao da nešto sumnjaju . . . Sad sam ja u ve- 
likom strahu, ne zbog sebe — što mogu oni meni! — već zbog 
one male gospojice . . . Da ne bi još više uzeli zub na nju! 

— Ja sam joj toplo preporučio, nek se čuva da joj ne bi što 
izmaklo, čak ni pred onom nekom prijateljicom, i ona mi je 
obećala. Ali to sve neće za dugo, teto! Vidim li, da bi se stvar 
s bunom mogla da otegne, ja ću je odanle s prijateljima silom 
da odvedem. 

— Bog će ti platiti, sinko! A gle, nisam ti ni ponudila da 
sjedneš. Kao da mi je Bog prišapnuo da ćeš danas do mene, 
nabavila sam nešto ribica. Ajde da ih podijelimo! 

I razgovor se nastavi. A kretao se jedino oko »male gospo- 
jice«. 

— Da sam je rodila, ne bi mi bila milija... 

I on se govoreći o njoj zanosio sve više. Pred očima mu je, 
veli, kako ju je gledao u polumraku tihe crkvice: ona dva zla- 
ćana pramena, što su joj jedan s jedne, drugi s druge strane 
padali niz lijepe oči, onaj malo žalostan a malo djetinski po- 
gled, kojim ga je gledala kao od želje, da joj nešto kaže, što 
će joj uliti volje za život. Ah taj život! U svakom njenom 
kretu i riječi vidi se, kako čezne za njim, za onim pravim, 
slobodnim -— izvan onih strašnih zidina. Dok su u crkvi stajali 
jedno pored drugoga, on je nju — čini mu se, da se to sada 
zbiva — obuhvatio pogledom svojim uzbuđenim, kao da bi joj 

htio proniknuti što dublje u čistu dušu, u unutrašnji joj život 
i ići tragom misli, što su se u onoj prekrasnoj glavici motale, 
gonile i lomile. I zaista: u onom kratkom ali nezaboravnom 
trenutku njemu se u živoj i potpuno jasnoj slici prikazala sva 
njezina unutrašnja bijeda, i odricanje, ono svakodnevno, 
neprekidno. I sva njezina muka, da rezignirano pređe preko 
svih poniženja, da navikne na svoju trpku i tvrdu sudbinu, 
ali ne daje mladost, ne da duša, ni srce ni krv vrela, bujna. 
Zato i pogled i sve njezine kretnje, glas i nastupanje pokazuju, 
kako sve više u njoj raste nadmoć želje za životom i odluč- 
nost da se za to svoje rođeno, iskonsko pravo i bori. 

— Kako je lijepa! — oduševljavao se Tihoraj. Dok bi ljeti 
boravila s majkom u Kraljevici, lice bi joj, sjećate li se, teta, 
osmaglo, gotovo pocrnjelo. A sada, među onim zidinama, 
gdje je sunce gotovo nikada ne vidi, ono isto lice sasvim je 
bijelo, providno, pa i ruke su joj kao snijeg. 

— Još mi se je u onaj dan u crkvi činila nekako crvena u 
obrazima, napomenu starica s nekim značajnim smiješkom na 
usnama. nja 

Iz dana u dan polazio je u Orehovicu, i još ga ne bi starica 
pravo upitala za zdravlje, a on bi već zapođenuo razgovor o 
dalekoj »gospojici«. Govorio bi o njoj, kao da ju je malo prije 
vidio i slušao njezine ispovijesti pune nađe i slatkog iščeki- 
vanja. Bog sam zna, što bi dao da mu je tome iščekivanju 
učiniti što prije kraj, ali evo zbog dolaska puljskog biskupa 
mora da gubi vrijeme u zboru, kojim njegov dobrotvor, kano- 
nik Barčić, hoće — kako sam reče — »da tuče neprijatelje 
našeg starog otačanskog jezika«, Inače bi najvolio odletjeti 
u Bosnu, ili što bi mu najmilije bilo, u Celovac i jednim smje- 
lim prepadom na kloštar uzeti djevojku na konja i onda s njo- 
me ma i nakraj svijeta, . 

— 'Tako daleko ne bi trebalo . . . osmjehnu se starica. Do- 
stajalo bi da je povedeš do kneginje Jelene. U nje bila bi naj- 
sigurnija, a ostala bi tamo tako dugo, dok je ne bi koji visoki 
gospodin zaprosio i vjenčao. Zar nije ona mila glavica upravo 
stvorena da je resi, ako hoćeš, čak i kraljevska kruna? što 
veliš na ovo? — pogleda ga ispod oka. 

Njemu bijaše, kao da ga je udario mlaz hladne vode. Malo 
se zbuni i ne kaza ništa. Dotle se je starica u sebi smiješila. 
Mala mu je, veli, očito dala u glavu. A kome ne bi onako dra- 
ga i slatka! Da, ali ona je dijete gospodske krvi, visoka roda, 
a on beskućnik, plod grijeha — bez imena, bez ičega na svi- 
jetu. Nego, zavrti glavom starica, Tihi je pametan, on će i 

sam uvidjeti ida | okrenu na drugo, na nevolju, što svakim 
danom sve jače pritište ljude, pa evo i nju. Tako se već 
raznose uokolo kojekakve laži, da druguje s nečistim, da se sa- 
staje noću sa vukodlacima i, ko bi sve nabrojio, što o njoj 
zlobnici izmišljaju, a Bog sam zna, kako ona pomaže ljudima 
samo molitvom i kakvim dobrim napitkom, bez nepotrebnih 
čaranja ni bajanja. 
Tihoraj ju je slabo slušao, 


3 


Skutren na stočiću u kutu Tihoraj je nesvijesno čupkao 
strune svoje violine i zamišljeno buljio ispred sebe u pod. 
Dotle je Cigančić ili čitao ili podnimivši se na ruku ljenčario 
ne misleći ni na što. Kad bi mu ono čupkanje žica dotužilo 
digao bi glas: 

— Do kada ćeš tako, Tihi? Zašto mi ne zasviraš nešto lije- 
po? Poslušno i bez riječi Tihoraj bi prešao tri četiri puta gu- 
dalom po žicama i pošto bi ih udesio, stao bi da gudi. Ali to 
nije više bila ona njegova negdašnja muzika, u kojoj su 
prevladavali vanjski utisci i slike. U ovim sadašnjim impro- 
vizacijama ključao je sam unutrašnji život, izbijali neki no- 
vi, bogatiji tonovi. Zanesen poezijom svoje muzike, zasjenjen 
svijetlom, što mu je u taj mah brizgalo iz srca i duše, Tihoraj 
nije vidio, kako ga Cigančić pomno osmatra, kao da bi htio 
iz najskrovitijeg kutića njegova bića da izvuče tajnu, što za 
nj uostalom nije više ni bila tajna. ' 

— Tihi, ti si zaljubljen . . . natuknu jednog dana Cigančić 
unaprečac. 

Tihoraj se nato samo trže i gudalom povuče jače po žici 

kao da ne želi da se ono spominje. Cigančić nije navaljivao: 
jedno što mu se svi ti — kako bi običavao reći — ljuveni uz- 
disaji činili malo smiješni, a drugo, što su dečku ove i ovakve 
iluzije možda i potrebite pa — nek mu budu! 
h U takvu raspoloženju zatekao ih jednog dana Princip. Do- 
šao je, veli, da vidi, »kako stvar napreduje«. Nasrtaji jezuita 
na stare kastavske pravice prevršuju svaku mjeru. Domaći 
suci nemaju više nikakve moći. Kapetan Morpurg vedri i obla- 
či, a sve onako, kako zapovijeda Pater Rektor, 

— A puk? — prekide ga Tihoraj. 

— Do nokata mu je! Nek padne riječ i on će pustiti da opet 
lokva sudi. Pobacat će u nju ne samo kapetana i njegove ljude 

već i njihove gospodare. No u koju fajdu, kad i oni u Beču 
trube u onaj isti jezuitski rog! 

Cigančiću munu glavom misao: 

—' A što bi moj zlatni vitez Pave, da mu je čuti ova nakla- 
panja? 

_ Ja se za naše Kastavce ne bojim, prihvati Princip. Mi se 
sastajemo čas ovdje, čas ondje. Ljudi jedva čekaju da se nešto 
zamuti, jer ovako dalje ne možemo. Samo nek se stvar ne 
otegne, i da što prije dobijemo pravoga vođu. 

— Dobit ćemo ga! — dočeka Tihoraj. Napomenu svoj skori 
put u Bosnu i uze da iznosi, što je od popa Jurja u Brodu čuo 
o Bukovačkom, njegovu junaštvu i značaju, o njegovoj neslom- 
ljivoj odanosti starim gospodarima i viteškoj spremnosti, ko- 
jom će hrabri kapetan ući i u ovu novu borbu. 


Razgovor se nastavi, a završio se negdje u noći u Jugovca. | 


Uto je stigao i biskup iz Pule, Bernandino Corniani. Izu- 
zetno taj je mletački prelat uživao kod cara Leopolda neogra- 
ničeno povjerenje. Bilo je slučajeva, kad je puljskog biskupa 
prigodom vizitacije na austrijskom tlu pratio naročiti carski 

. komesar, a još se češće dešavalo da su carske vlasti branile 
svećenicima, austrijskim podanicima, da polaze biskupu u Pulu 
ni od svoje volje, niti zvani. Međutim biskup Corniani umio 
je ući caru u volju i ishoditi, da su se neke od tih oštrih mjera 
po vremenu ublažile, a druge sasvim ukinule. To carsko, go- 
tovo slijepo povjerenje, umio je Talijanac da iskoristi u svoje 
latinizatorske svrhe. Dok su njegovi predšasnici, povrijeđeni 
u svome ponosu, posjećivali Rijeku tek u višegodišnjim raz- 
macima, on je gotovo svake godine bio gost grada sv. Vida. 
Najčešće je dolazio zbog krizmanja, a kadikad i od želje da 
prisustvuje uvođenju koje usidjelice u red Benediktinka, koje 
su od nekoliko godina imale i na Rijeci svoj samostan, U prvo 
vrijeme nije ni tu vladala željena stega, starije su se duvne 
bunile protiv mlađih i obratno, pa bi se i kod tih zgoda biskup 
potrudio ovamo da među sestre, još sasvim neukroćene, unese 
malo više snošljivosti. Ponekad im je mijenjao i ispovjednika, 
a da niko nije pravo znao zašto. I tako se dešavalo da bi jedno 
vrijeme tu časnu službu vršio kapucin, drugi put jezuit i tako 
redom. 

Najveći trn u biskupovu oku — popovi su glagoljaši, što po- 
red svih opomena i grožnja, da će biti suspendirani, uporno 
vrše službu Božju u »varvarskom slavenskom jeziku«. Corniani 
htio bi da taj, kako je sam govorio, korov, iščupa iz posljed- 
nje crkve svoje dieceze. Mudri su mu savjetnici i najvjerniji 

pomagači u tome riječki jezuiti. Svoju mržnj i 
i . si sko. Ju protiv staro 
glagolskog pisma iskaljuju oni i u svojoj soji pred cmd 
ma, naročito u seminaru, I inače je čitavo njihovo djelovanje 
prožeto tim duhom. Njihovim stopama idu i gdjekoji mladići 
što su kao njihovi gojenci zaređeni, pa u gradu, a gdješto i 
i u okolici, pokušavaju da trijebe ono, što je biskup tuđinac 
aaasa korovom. Oni su biskupovi ljubimci; gdjegod može, is- 
=" njima svoju osobitu sklonost, dok je prema starim 
a o : propušta zgode, da ih javno ne ukori 
š nisu odlučili pust jer- 
kia «ke ia učili da napuste »ono nesretno, protuvjer- 
Tako bijaše i ove godine. Da se ulask i i jprij 
' - : ine, Da a građanima, iznajprije 
đe crkvi oglasio, da je Kapitulu »della Chiesa sole zloša di 
ree Maria Assunta« podielio »il rango presbiteriale«, a za- 
a z sakristiji pred sveukupnim sakupljenim svećenstvom 
a a bilo je tu na okupu i popova iz raznih istarskih sela — 
udario veoma oštro u svoje stare diple. Od svih najgore je pro- 
o kanonik Barčić, Bilo bi korisnije, kazao mu je među osta- 
im, da je trud, što ga je uložio u ono neko nerazumljivo pje- 
resa Ko ponasa kojoj ro? plemenitijoj svrsi, a crkveno 
vanje prepustio onima (bilo je očit isli na jezui 
Kaji su i u tome majstori . .. : Pe Rika 
anonik Barčić problijedio je nato kao kr žili 
: L pa, svaka žilica 
na njegovu beskrvnom licu zatreperila, neko ; je vrij 
dio xi se svlada, ali nije Baeso. ME am 
— Monsignore, na Rijeci se je ovako pjevalo i ij 
kad se još nije ni znalo za pobožnog I opre ronji 
) VANo) acija L 
— Blejalo se, a ne pjevalo. par M šbad 
— Molim, Monsignore ... 
— A tome treba, nastavi biskup oš 6j 
a, skup oštro, već jednom da bud 
kraj. Jedan Bog, jedan Papa, jedna crkva i u njoj jedan jezik 
— onaj drevni, slavni, latinski, I neka znadu oni mlađi: ko ne 
bude dobro upućen u taj božanstveni jezik, neće iz mojih ruku 
primiti otajstvo sv. Reda, a oni, što su već zaređeni, bit će 
pe a divinis, ne budu li u dvije godine naučili toliko 
atinski da budu mogli vršiti službu Božju onako, kaošto se 
to čini u čitavom katoličkom svijetu, ' 
Govorio je talijanski i pošto svrši idj | 
jade : jansk vrši, pozva arhidjakona, | 
to prisutnima objasni. Nakon arhidjakonova objašnjeni sd 


svih se strana diže mrmor, prosvjedi, prigovaranja, Biskup 


plane: 
— Da pak vidite, kako tu nema šale, zabranjuj 
i ' .nema šale, anjujem ono 
tamo (i pokaza rukom na mršava starca duge pri brade) a 

od sjutra unaprijed ne pristupa više k oltaru Božjemu, jer 
nije toga dostojan. Ne samo što taj nevrijedni pop ne umije 
ni jedne riječi latinski, već i ona svoja bogumrska slova ne 
umije čitati nego samo iz jednog misala, što ga je sam nadr- 
ljao ... 

Pošto je arhidjakon i to objasnio hrvatski, diže se onaj sta- 
rac, suh kao drvo. Nije znao, kud bi rukama, i inače je drhtao 
na svem tijelu. 

— Pre — presvitli — — promuca uzbuđeno, 

Riječ mu se je teško izvlačila kroz bezubna drhtava usta i 
arhidjakon je bio na čudu, dok je biskupu objašnjavao, što je 
starac iskazao. On je, veli, napola slijep, i jedan njegov, u 
pismu i crtanju vrlo spretan žakan, prepisao mu je krupnim 
slovima cijeli misal — — — 

— Crkvene knjige, uleti biskup, moraju imati više odobre- 
nje. Prečasni će se gospodin arhidjakon pobrinuti, da se onaj 
nedopušteni prepis spali, a vi ćete već Sjutra predati crkvu 
nasljedniku, što ću ga odrediti još danas. 

Digla se graja. Nadvisivao ju je glas kanonika Lukšića, 
koji je dobro utuvljenim argumentima dokazivao pravo sta- 
rog crkvenog jezika, Glagoljaši su mu živo klicali, dok su se 
s druge strane neki mladi svećenici, bivši jezuitski gojenci, 
natjecali, ko će pred biskupom sasuti što više latinskih citata, 
od kojih su nerijetki bili očito neumjesni, šaka u uho! Biskup 
je sa smiješkom pokazivao da mu je i to po volji, a mladi »la- 
tinci« još u veću graju razmećući se naučenim rečenicama 
desno i lijevo, osobito u lice seoskih popova, koji su naposljet- 
ku umukli, dok se još samo čuo glas onog suspendiranog star- 
čića, što je bez prekida ponavljao, da će do kralja! 

Pošto se sve svršilo i poniženi popovi glagoljaši izišli na 
ulicu, razveza se jezik i onima, što su pred biskupom šutjeli 
ili su samo tihim gunđanjem davali maha svome negodovanju. 
Sad su i oni digli glas. 

— Jeste li čuli? Hoće da nam i u crkvi zatru staru riječ 
našu! 

— Hoće da nas polatine! 

— Kao da je Hrist, naš Spasitelj, bio Latin! 

— Kad su ga na križ pribijali, posljednje su mu riječi bile: 
Eli! Eli! lama sabaktani! Je li to latinski? 

— A kad ih je izdišući izgovarao, zar mu se nisu rugali da 
zove Iliju? 

— I nama se rugaju! 

— A najviše ovi naši domaći naduvenci, jezuitski janjičari! 

— Ko će da te bije, neće li tvoje gore vrba! 

Među popove umiješali se i neki građani. Hrabrili su ih i 
sokolili nagovarajući ih, nek se drže i ne popuštaju nikome. Na- 
grnuli i drugi, pristalice biskupa i jezuita. Mahom se ukrštale 
poruge i psovke, došlo je čak i do šaka. Najbjesomučniji bio 
je konopar Grličić, otac mladog popa »latinca«, što je nedav- 
no promisio uz bučne svečanosti i obasut velikim pohvalama 
Rektora i njegovih Patra. Hoteći valjda pokazati svoju za- 
hvalnost prema učiteljima svoga Sina, konopar je Marko uda- 
rao nemilo po glagoljašima. U svojoj žučljivoj revnosti već 
se tako zaletio, da je htio i lupiti nekoga, ali kao po nekom 
čudu konopar se najedanput našao nogama, uvis, 

.U isti mah svi uokolo prasnuše u smijeh, prijatelji i protiv- 
nici, a po gdjekoji udariše u viku: 

— Ta ti valja, Antule! Bravo Cigančić! 

Setao se s Tihorajem u susjednoj ulici, kad mu odjednom 
dopre do ušiju ona galama, i koliko bi okom trenuo, već se 
našao iza konopara Marka, stisnuo ga među svoje ručetine, 


okrenuo ga i digao uvis kao pero kakvo, potom ga ponese do ' 


bližnjih vrata, baci u vežu, zavrnu ključem i mirno kao da se 
nije ništa dogodilo vrnu se Tihoraju, što se kao i mnogi drugi 
još sada savijao od smijeha. 

Bura se oko popova ponešto stišala, svijet se udobrovoljen 
onim Samsunovim nastupom stao da razilazi, a kako je već 
bilo doba ručka, neko od popova, predloži da pođu svi zajedno 
do Jugovca. S njima pođoše Cigančić i Tihoraj. 

.Poslije druge ili treće čaše posla Cigančić Tihoraja kući po 
violinu i nadoveza: 

— Ni anđeli na nebu ne pjevaju, kako on gudi! 

Razgovor se dakako kretao oko događaja današnjega dana. 

— Trebat će pokazati biskupu i njegovoj družbi da smo 
ovdje mi gospodari, grmio nečiji dubok glas. 

— Ja ću do kralja . .. ponavljao onaj napola slijepi pop. 

— A po što? — upilji u njega Cigančić svoje žive oči. 

— Po pravicu . . 

_ I vi mislite, nasmija se Cigančić, da ćete je tamo naći? 
Svi su oni nama neprijatelji, rođeni, od iskona! I nikada nam 
ne bude dobro, dok s njima ne obračunamo, 

L = Pravo je! Pravo — — potvrdi nekoliko glasova. Obra- 
čunati treba s njima! 

— Sa svima! 

Neki pop Istranin iznosio je tegobe svoga kraja. Njemački 
baruni, veli, tako su osilili, da je narodu već do grla i jedva 
čeka da se digne na svoje mučitelje. ' 

— Odakle ste, časni gospodine? — upita Cigančić. 

— Iz Boljuna — s onkraj Učke. : 

— Dobro, ako vam nije krivo, nadajte me se do koji dan. 

— Nikad bolje! Okupit ću i nekoliko braće iz okolice pa 
da se porazgovorimo, 

Uto je stigao i Tihoraj sa svojom violinom, ali razgovor se 
tako razmahao, da je i on sam ušao u nj. Onaj boljunski pop 
Ive Pataj iznosio je sada neka nedjela njemačke gospode u pa- 
zinskoj grofoviji i tvrdio da i tamo vrije u puku i niko ne zna, 
što će se jednog dana da skuha. 

Župnik iz Vranje, Uljanić, još je bezobzirniji, Današnji pa- 
zinski Auerspergi, veli, još su gori od negdašnjih Moškona i 
lupoglavskih Herbersteina. E pj: 

— Imali smo i mi svoje Auerspergere, a imamo i našeg Her- 
bersteina, i bilo bi nam stoput bolje, da ih naša zemlja, nije 
nikada vidjela! — žestio se neki pop iz susjedne senjske bi- 
skupije. KE“ j 

Međuto su se na vratima pojavila neka sumnjiva lica. Ci- 

. gančić nanjuši da bi ono mogli biti i neki doušnici pa doviknu 
Tihoraju: 

— Muzika! : x. 

'Tihoraj je još kao dijete naučio neke popjevke, što su se 
pjevale onamo pod Učkom. Neke je motive upleo i u improvi- 
zaciju, što ju je sada izvodio i koja je sve nazočne Živo razi- 
grala. Osobito dirnuti bili su istarski popovi, jedan je od njih 
plakao, u neke se digao, prišao Tihoraju i poljubio ga u čelo: 

— Sinko, brsečki plovanski dvor siromašan je, ali za tebe 


će se uvijek nešto naći . . . Dodi, da nas malo okrijepiš tom 
svojom guslicom! ' . pEa? 
—Imi te čekamo! — navališe redom ostali svećenici. 


'Tihoraj, milo razdragan, zagudi drugu improvizaciju, u koju 
uplete i neke pučke plesove, što je još većma zanijelo sve na- 
zočne. 

Na povratku kući Tihoraj će Cigančiću: 

— Kad se vratim iz Bosne, nas ćemo dvojica obići sve one 
naše ogorčene svećenike. Ovo ti je novi kvasac, od kojega bi 
naše djelo moglo još većma da poraste. 

Prolazeći pred kuću Svilokosoga, Cigančić uzvine oči i vidje 
gospara Pera, kako se podnimio na prozoru. U neki mah učini 
mu se da vidi, kako su se usne dubrovačkog patricija raširile 
na osmijeh, na vlas sličan onome, što je neprestano titrao na 
licu Pavla Rittera, dok mu je onomadne on, Cigančić, raspre- 
dao o nekoj novoj uroti — — — 

U OČEKIVANJU. 


Vi loze zelene, vi polja cvatuća, 

vi zdenci, potoki, i voda tekuća, 

de skažte smilenje, 

vrh tužno, žalosno to moje  živlenje. 
(Iz pjesme Frana Krste Frankapana: 
»Brce žaluje . . .« 


1 


Otada nisu minula ni puna dva mjeseca, i teta se Ursa opet 
diže na put... Mlada ju je sužnjica u Celovcu jedva dočekala. 

— Nosiš li mi što dobro, Urso? — dočeka je nježno uzbu- 
đena. 

— Ostavila sam u gostilnici, da ne vide vaše koludrice, ne- 
koliko zlatnih jabuka, malo lovranskog maruna ... 

— Hvala ti, Urso, ali ja bih htjela znati, ima li kakvih ra- 
dosnih glasova odozdo? — upita djevojka i malo se zacrveni. 

Starica pogleda oprezno oko sebe. , 

— Sve će biti dobro . . . Onaj Tihoraj otišao je u Bosnu, 
kapetanu Bukovačkom. 

— Otišao je? ... On se dakle nije šalio, već se zaista spre- 
ma da me oslobodi? 

— Pa to mu je, čini se, jedina skrb, jedina misao — nasmi- 
ješi se starica. I nadometnu isto onako nasmijana: — I naj- 
voli govoriti o vama: i kako ste jako — lijepi i — — — 

— Zaista? — klikne djevojka. I sva razdragana od nabu- 
jale radosti prihvati: — A hoće li se brzo vratiti? Do koliko 
vremena? Odjednom se sva uozbilji i šapnu: 

— Teta Ursa, ti ne znaš, kako ga ja željno čekam! Već ne 
brojim mjesece, nego dane. Misliš li da će još ove zime — — 

Ursa se samo smiješila i mislila: kud će mladost neće li 
k mladosti? I još kad je ta mladost ovako zasužnjena! I što 
ju je više osmatrala, činilo joj se da mlada gospojica gleda u 
onog mladića kao u nekog sv. Jurja, koji će doći da je izbavi 
od zmaja ognjenoga ... 

Ursa se zadržala u Celovcu nešto duže, i kad bi se god našla, 
ma i časkom, sa Zorom na samu, djevojka bi ponovo navrnula 
razgovor na Tihoraja. | m , ' ' 

— Meni, teto, još uvijek u ušima zvoni ona njegova muzi- 


ka... Da mi ga je opet čuti! Pa i kad govori — o svijetu, 
o našima . . . Do vijeka bih ga slušala! 


p 


Teta se Ursa i sada smiješila, ali je sve više osjećala, kao 
da joj onaj Zorin zanos postaje iz časa u čas sve nepriličniji, 
čak i malo neprijatan. Držala se, dašto, kao da ne vidi ništa, 
ali kad se ponovo navrnuo razgovor na njezino, razumije se, 
skorašnje oslobođenje, starica stade pomalo i uvijek uz onaj 
osmijeh da natuca: 

— "Tako, tako, mlada gospojice . . . Vi ste velikoga roda — 
kontesa — pa kad iziđete odavle, odvest ćemo vas u dvor kne- 
ginje Jelene, gdje se, kako pričaju, okupljaju sama velika go- 
spoda, sami princi i hercezi. Tamo će se zacijelo naći i za 
vas koji lijepi . . 

Zora se bolno nasmjehnu: : 

— Ne teto! meni su ovdje toliko puta kazali da ja nisam 
više nikakva kontesa ni kontesina. Ja sam siromašna djevoj- 
ka bez ičega na svijetu, i od Boga ne tražim drugo, osim 
jednog kutića pod suncem i mrvicu sreće u njemu ... . 

Starica htjede nešto da kaže ali je uto, a da ni sama ne bi 
znala reći zašto, obliše suze. Spusti glavu i nedugo zatim o- 
prosti se i ode. “ 

Malo sreće . . . Tako je kazala, i to joj je izišlo iz dna duše, 
otvoreno, iskreno. Ne pita mnogo: kutić jedan, a u njemu 
ono, što joj mlado srce dočarava u trenucima, kad se nalazi 
sasvim sama sa sobom, gore u potkrovlju. Kadikad joj se čini, 
osobito u časovima, kad je san hvata, da se i ćelijica polako 
preobrazuje u onaj željeni kutić, ali se u njemu ne vidi sama... 
Uz nju je i on — Tihi! Bože, kako je ono ušao u njenu misao, 
u sav njen život! I kako naglo! Može se reći bez riječi . . . ne- 
kim čudnim putem ... Vrlo čudnim i njoj sasvim nedokuči- 
vim, kaošto joj je nepojmljivo i ono nešto nada sve tajanstve- 
no, što je k njemu nosi. Pa i kad bi htjela da se toj tajnovi- 
toj sili odupre, ništa ne bi koristilo, jer je ona unutrašnja moć 
“jača i od nje same. Pravo reći njoj i ne dolazi da se od nje 
brani, naprotiv — pušta da je nosi — — — I samo k njemu, 
da mu otvori srce i da mu iskaže, kako mu je neizmjerno 
zahvalna, što je u njoj umio da probudi nešto, o čemu nije go- 
tovo nikada ni snivala. To su neki talasi, što joj u snui na javi 
draškaju sve žilice njena bića. Talasi, što se dižu i nasrću, a 

ona im se podaje bezazlenoni radosti kaošto se djetetom pre- 
davala plavim valovima na žalu nezaboravne Kraljevice. I 
kako je onda s uživanjem ronila u kristalne morske vode, tako 
se i sada osjeća najsrećnijom, kad može da utone u svoja 
slatka maštanja, u misli i u ono milo, što joj pokreće kuca- 
jima srca i krvi. 

Sve joj jasnije postaje, da se u njoj prosnulo nešto dugo 
pritajeno. Iako nije svijesna da se u njoj neodoljivim zama- 
hom javlja priroda i žena Sa svim onim najelementarnijim, 
što se vječito zatomljivati i udušivati ne da, osjeća, kako se 
u njoj, mogla bi reći, jednim mahom zatalasala neizreciva že- 
lja da ljubi i da buđe ljubljena . . . To je ono, na što je potiče 
dah onoga nečega toploga, srdačno mila, što je među ove zi- 
dine ušlo s onim mladim čovjekom . . . 

Sad su joj se vraćale u pamet neke riječi, na koje je često 
nailazila u svojim nabožnim knjigama. U njima je često bila 
riječ o ljubavi, dakako prema Hristu, ali ta ljubav mora da je 
u nekih svetica bila vrlo duboka i puna žarke vatre, kad su 
se zbog nje mnoge od njih povukle u samostan, u želji da obo- 
žavanom Spasitelju služe kao prave nevjestice. O toj ljubavi 
govorila joj je i sestra Judita, Onda joj je sve to izgledalo 
dosta mutno, sada razumije sve, čak je podilazi i neki nepri- 
'jatni osjećaj, što one osjećaje miješa s ovima svojim... Ali 
Bog će joj oprostiti. Ta kome drugome nego li Njemu može 
da zahvali, što je i njoj, usamljenoj sužnjici, ulio u srce ovo 
drago i preslatko čuvstvo! - 

Dani čekanja prolazili sporo, a oni osjećaji u srcu sve više 
bujali, dok ne bi ponekad tako prebujali, da im je morala tra- 


.žiti oduške. 


Već onda, kad je kao dijete ovamo pala, iznosila je svoje 
tuge i stradanja u pismima namijenjenim majci u Gradac, 
mada je slutila da neće ni jedno doći u ruke umiruće zlopat- 
nice. Pa i kad je znala da joj majke više nema u životu, pro- 
dužila je svejedno onim pisanjem. Svi su oni listići, vrelim 


suzama nakvašeni, s onim nikad nepromijenjenim naslovom. 


»Moja mila i tužna majčice!« — dospjevali na kraju u ruke 
priorici i svršavali u vatri. S vremenom otpalo je i ono »Moja 
mila i tužna majčice«, pisma poprimala oblik dnevnika, u 
kome su se uz osjećaje nepresušiva bola natiskivale želje za 
svijetom, za životom i slobodom. I ma koliko ih krila pred 
očima svojih tamničnih čuvarica, oni bi listići s vremenom na 
vrijeme padali u ruke priorice, i pošto bi se časna Majka upu- 
tila u njihov sadržaj — a bilo je u onim recima oštrih opaža- 

nja, gdjegdje i ponešto ironije na račun samostana i pojedinih 
opatica — smjesta bi je pozvala na opravdanje i udarala kaz- 
nama, kadikad i prestrogim. Ali Zora je i dalje pisala. Deša- 
valo se da bi poslije tri četiri dana i sama poderala po gdje« 
koju stranicu svog dnevnika, osobito ona mjesta, gdje su bila 
iznesena neka intimnija sjećanja na vrijeme provedeno na 
toplom majčinom krilu. Te uspomene bile su za nju odviše 


svete, da bi ih mogla izložiti nemilosrdno zajedljivim primjed- 


bama onih časnih sestrica. 


Otkad je pak spopade ovo novo, neobično i slatko, kome 


da to povjeri, neće li opet onim bijelim listićima? Još da joj 
je samo zavladati očima, da ne bi kakav suviše rječit 
pogled odao tajnu ... : 

“Ali oči neće da slušaju. Ne mogu da prikriju svu onu vatru, 
što iza njih bukti. Luiza, koja je već u početku sve pogodila, 
jednog dana uhvati je za ruku i reče joj unaprečac: 

— Ti mi, Auroro, nešto kriješ . . . Ne brani se! Lice ti go- 
vori... 

Zora osjeti, da joj je krv udarila u obraze. U prvi mah nije 
od neprilike znala što bi, zatim se blaženo nasmiješi i živo je 
zagrli. 

— Da znaš, Luizo, kako sam srećna! : 

U refektoriju nije više bilo nikoga, ali je Luiza unatoč to- 
me povuče dublje u kut. i BR 

— Pa ja to već odavno vidim na tebi. Zašto mi Se nisi od- 
mah otkrila? 4 

— što ćeš! Sve je to tako čudno! Nisam vjerovala sebi... 
Kako da vjerujem! Sada pak, pošto si sama ušla u moju 
tajnu, osjećam potrebu da ti kažem .. . da ti sve iskažem ... 

Opet je živo zagrli i koliko bi očenaš izmolio, Luiza je već 
znala sve. ' ki 

I nošena valom neodoljive želje, da joj se do kraja otkrije, 
Zora je padajući s jedne nesmotrenosti u drugu, iznosila svoju 
unutrašnju sreću ne izostavljajući ništa, pa ni onaj kutić, o 
kome je najviše snivala ... 

Nepomična poput kipa stajala je pred njom Luiza i slušala. 
Najednom se snuždi i reče s uzdahom: 

— Bilo je vrijeme, kad si mi obećavala da ćeš i mene povesti 
sa sobom, ali sad vidim da će onaj kutić i za vas dvoje biti pre- 
tijesan ... : : 

— Ne boj se, Luizo — bit će mjesta za sve nas. I još koliko! 

Zaboravivši u svom ushićenju Tihorajevu opomenu da bude 


oprezna, snizi još više glas i oda joj sve one druge snove o 

skorom oslobođenju svoje djedovine, svih onih gospodskih dvo: 
rova i kaštela od Čakovca do mora. I kao u prve dane njihova 
poznanstva nabrajala je dvorane čakovačkog Dvora i sav sku- 
pocjeni namještaj u njima, pa slike i goblene na stijenama, 
dragocjenosti od srebra i zlata, kandelabre, lustere — kao i 
sve ostalo bogatstvo, što su ga otac i mati naslijedili od svo- 
jih predaka. Onda je živom riječi silazila u Ozalj, u dragi Dvor 
nad rijekom, od koje joj i sada nešto milo u ušima šumi. Onda 
— Kraljevica i — more. Opet more — milo, Božje more! 

— Ono jezero tu negdje blizu — prema njemu je kao bara 
nekakva. Sjećam se, kad me je jednom moj pokojni tata odveo 
kroz morska vrata, kud se ide u Veneciju. I mama je bila 
s nama i brat Ivan. Ono je bio najljepši dan moga djetinjstva. 
Naše su lađe bile uvijek krasno opremljene. Mislim da i sada 
vidim one meke crvene jastučiće, nad glavama zastore i onda 
jedra i duga vesla. A čini mi se da čujem i pjesmicu, što mi 
ju je u Bakru pjevala ona starica, što dolazi ovamo: 

Večernjica zvoni, 
Divice Marije — 
Pod Bakar pristaju 
Armane galije... 


— Armane galije — to su bile naše lađe. Najljepša bila je 
ona, kojom sam se ja vozila. Njome ćemo se jednog dana opet 
odvesti u Veneciju. I ti ćeš s nama. Ah, kako će nam biti li- 
jepo! Samo nek se Tihi što prije vrati iz one daleke zemlje) 
Bosne — — — 

— On je zaista kao neki vitez iz priče: danas ovdje, sjutra 
ondje, a sad evo i u zemlji Turaka — reče Luiza naoko rav- 
nodušno. 

— Da, u jednog kapetana, najvjernijeg od svih, što ih je 
imao pokojni tata. Pravi vitez! Koliko me je puta u Čakovcu 
digao k sebi na konja i odjurio sa mnom niz ravnicu poput 
strijele! I on će doći . | . govorila Zora otstupajući u onom 
svom zanosu gotovo sasvim od negdašnjih Tihorajevih opo- 
mena, 

A pošto se razgovor završi, Luiza ne počasi časa već ravno 
do priorice da joj douši što je čula. U prvi mah časna Majka 
— sva kao izvan sebe, htjela je i opet da se toj, kako sama 
reče, sablazni smjesta učini kraj. Iznajprije će onu grešnicu | 
pozvati na red i zatražiti da već danas otpočne s pripravama 
za svoje stupanje u red. Inače otklanja svaku odgovornost i 
obratit će se na više mjesto, da onu tvrdokornu buntovnicu 

zatvore u koji stroži samostan, u popravilište kakvo, u tvr- 
= đavu, bilo kamo! — vikala je priorica sva crvena u licu, 
Prije je ipak htjela da govori s Patrom Johannesom. Doče- 
kala ga je sva namračena i krajnje uzbuđena, Č. 
— 'To što se ovdje zbiva, nije, časni oče, u skladu s pravili- 
ma našega reda, a ne može biti ugodno ni samome Bogu. Ja 
ovo više podnositi ne mogu, časni oče, i neću. ' E: 
Pater Johannes, nepomičan kao drvo, upilji one svoje dvije 
sijere očice u prioricu i zamoli je, da mu iskaže što se dogo- 
dilo. Pošto sve ču, razmisli malo i reče: | KE. 
— I ja vidim, časna Majko, da se stvar ne smije zavlačiti 
duže, ali trebat će da se još malo ustrpite ne meni već našemu 
redu za ljubav. zA o 
— Učinila bih ja to vrlo rado, ali kako može časni otac 
sam da vidi — — — 


— Vidim sve, ali sam uvjeren da će i časna Majka, kad joj i 


sve izjasnim uvidjeti da moje držanje iu ovoj stvari ima svoju 
plemenitu svrhu. Ne znam da li je vama, časna Majko, pozna- 
to, kako se već od nekoliko godina u ovom našem carstvu ro- 
vari protiv Družbe Isusove, u cilju da je se osumnjiči 1 na naj- 
višem mjestu — kod samog Njegova Veličanstva, Raširile se 
čak i glasine da je neko od našega reda htio da otruje našeg 
uzvišenog Cara — zamislite! X žeđi 

— što mi to govorite! — zgrozi se priorica. 

— Zlobnicima je nekako doprlo do ušiju da se Njegovo Ve- 
ličanstvo boji da će umrijeti od otrova, i kad je naš svijetli 
car nekom prilikom stao da gine, a da niko nije pravo znao 
uzrok te njegove nemoći, pakosnici podvalili nekima od naše 
braće — — — vi me razumijete? 

— Voljela bih ne razumjeti — časni oče! 

— Potom nas optužiše da i inače radimo našem uzvišenom 
Gospodaru o glavi i to — molim vas — u namjeri, da na nje- 
govo mjesto postavimo francuskog kralja Luja XIV. Naši 
klevetnici idu u svojim podvalama i dalje, a mi, goloruki, ne- 
mamo nego jedno samo oružje: svoju u nebrojenim zgodama 
dokazanu ljubav k starom habzburškom prijestolu i spremnost, 
da se za tu ljubav svakim časom založimo ustreba li činom. 
Vi ste, časna Majko, našem redu pružili zgode da još jednom 

. pokaže, kako smo mi Isusovci tijesno privrženi prijestolu sve- 
toga rimskoga carstva i kako su prema tome lažna, i nedostoj- 
na sumnjičenja naših neprijatelja. Zato smo i ovu zavjeru, 
koja — uzgred budi rečeno — postaje sve očitija, uzeli u svoje 
ruke i svijesni da time služimo jednoj dobroj stvari, bit ćemo 

naročito srećni, budemo li u isto vrijeme mogli najvišem 
mjestu da pružimo jedan nov dokaz naše nepokolebive lojal- 
nosti. Zato vas ja, časna Majko, iznovice molim, da se još 
malo ustrpite . .. 

— Kad je po srijedi sreća i sigurnost Njegova Veličanstva, 
ja ne mogu nego da se od srca pridružim vašim plemenitim 
nastojanjima, časni oče. Meni samo smeta to, što je ona naša, 
kako vidite, zaista nepopravljiva gojenica, uvrtjela sebi u gla- 
Vu... 
— Budite bez brige, časna Majko! Mi ćemo već udesiti da 
do novog sastanka vaše gojenice s onim mladim čovjekom ni- 
kada više ne dođe. A vi znate onu: što oko ne vidi, srce ne 
želi! Tako će se desiti i u nje. Dotle pak nastojat ćemo da iz 
ove njene — budite uvjereni — sasvim prolazne slabosti izvu- 
čemo sve što se bude dalo. Najzada i te i takve slabosti Božje 
su djelo. Naš nebeski Otac dao ih je ljudima u svojoj nedo- 
kučivoj mudrosti, da se dalekovidniji mogu njima u zgodan 
čas da posluže, dakako, sve samo ad majorem Dei gloriam. 
Jer vjerujte mi, časna Majko, da bi pred okom Svevišnjega 
bio mnogo veći grijeh, kad bismo zbog nekih manje važnih 
skrupula ispustili iz ruku konce, što bez sumnje vode u jednu 
na široko zasnovanu urotu protiv Njegova Veličanstva ... 

Časna Majka i opet privoljela na sve, a Pater Johannes 
htjede prije svog odlaska da vidi Luizu, da je potanje sasluša 
i da joj dađe dalnje upute u stvari, što mu se, kako ono reče 
priorici, »sada tek prikazala u svoj svojoj strahoti«. 

I stara se igra nastavila: Zora se i nadalje rastapa u svojoj 
neograničenoj, prostodušnoj, gotovo djetinjoj povjerljivosti a 
Luiza u svom svakidašnjem, revnom došaptavanju. Bezazlena 


kao golubica kći Katarine Zrinske ne može u svom nesvijes- 


nom ushićenju da prozre opasne spletke, što se oko nje pletu. 
Ona samo osjeća, kako joj srce što dalje to vedrije kuca — 
i u tome uživa neizrecivu slast, Jedina muka — to blaženo 
vrijeme, što ovako lijeno izmiče. A javlja se i nestrpljivost, sve 
jača — — — Obdan prilazi često onom uskom okancu i. tu 
stoji i napreže oči, neće li dolje na ulici ugledati nekoga... 
Obnoć pak ćuli uši, neće li iznenada nešto da odjekne. Možda 
zvuk violine — ona slatka arija: Dormite, dormite, begli 
occhi... A možda i nešto drugo, oštrije: kakav nagli smioni 
prepad. Zora je naime uvjerena da će se to izvršiti negdje u 
noći. U tom uzbudljivom, upravo grozničavom očekivanju po- 
kadšto tjera i od sebe san. Hoće da bude spremna. 

Sporo, odviše sporo odvaljivali se oni beskrajni dani. Napo- 

kon se nekoga dne opet ukaza teta Ursa. Ovaj put trebalo je 
dugo, dok su mogle da izmijene nekoliko riječi. Tek negdje 
pod veče. Zora je jedva dočekala taj trenutak. Prvo pitanje: 
nosi li joj kakav dobar glas? 
— Ovaj put baš ništa, milostiva gospoj 
— Kako — ništa? razočarano će Zora. 


ice... 


Htjela je da pita za Tihoraja, ali osjeti, da su joj iznenada 


planuli obrazi. Pretekla ju je Ursa: 
— Čini se da sada sve nekako miruje... Onaj Tihi nije se 
još vratio iz Bosne. 
— Nije se vratio... izusti jedva čujno i noge joj klecnuše. 
Starica je prihvati za lakat. 
* — Bosna je daleko, a putovi kojekakvi, 
'Teta se Ursa preplaši videći je onako drhtavu i blijedu. To 
je, mislila je starica, zacijelo od straha da će morati dovijeka 
ostati ovdje, pa da je od te bojazni odvrati, uze da je miri i 


uvjerava, kako će se on domalo ipak vrnuti i izvršiti što je 


obećao. Međutim ta uvjeravanja nisu mogla da je utješe i ona 
je pred staricom stajala kao ukopana dršćući sva u tijelu i 
grčeći se u licu. i : 

— 'Teto, da znaš kako sam nesretna! — zaplače naposljetku 
i ovije starici ruke oko vrata, 

Ursa se i sada s mukom naprezala da je umiri, Sve će se, 
veli, na kraju lijepo svršiti. Ona to vidi . . 

— A to je vidjela i ona žena na Rijeci. Vi znate, što vam 
je prorekla. 

— Ali što će biti od njega? Je li još u životu. ili — — — 
I nove joj suze poletješe niz ublijedjelo lice, 

Kad se poslije nekoliko dana opraštala od starice reče joj 
sva zaplakana: 

— Ako se on ne vrati, ja ne znam što će od mene biti... 

— Kakve su to riječi,milostiva gospojice, ukori je blago teta 
Ursa. Bog budi s vama! 

Htjela je da nakrivi usta na osmijeh, ali to je ispalo neka- 
ko jadno. I riječi, što se zaprepaštenoj starici s mukom kidale 
iz grla padale su nesuvislo, pridušeno, kao da dolaze iz daljine. 
'Takav je bio i rastanak. Ursa se ne sjeća da je ikađa do sada 
napustila samostan s osjećajem tolikog klonuća u duši. 

VJEČITI GLASNIK. 


... . hitrima rukami' ja guslat junak mlad, 

mnju, da ga tvrd kami slišati biše rad, 

od suhe strune sklad, ku drugom gladjaše, 

iz driva nima tad ljudski glas vadjaše —« 

(Juraj Baraković: »Vila Slovinka«) j 
1 

U jednoj od posljednjih niskih, neuglednih kuća, na lijevoj 
strani Miljacke, mota se iz jedne odajice u drugu postarija 
ženica, mršava, kao nekim tajnim bolom iseijeđena. Nekakva 
mukla zabrinutost čita joj se na blijeđu, navoranu licu. Ne- 
mirno proviruje čas kroz prozor, čas na kućna vrata, zatim 
se vraća sva zgrbljena kao pod teretom novih pojačalih slut- 
nja u kuhinju, gdje se do ognjišta stisnuo redovnik, nekakva 
silna ljudina, duge prosijede brade. 

— Još ništa? 

— Ništa, fra Ilijo! 

Fratar je obavit predvečernjim polumrakom. Čas gleda is- 
pred sebe nemirno i drži se kao da nešto prebire u glavi, čas 
ponavlja, kako je ono k njemu došao čovjek, njegov dobar zna- 
nac, prijatelj raje i hajduka, uvijek gotov da pomogne, doskoči, 
gdje je potreba najljuća. Ali se dešava nerijetko, da tu lju- 
bav mora da ispaštava u turskim tamnicama, sad u jednom 
sad u drugom kraju kamenite Bosne. Tako je dospio i u onu 


. ubojnicu kulu u Glavojedini, gdje se namjerio, kako reče, na 


mlada čovjeka što ondje čami već više mjeseci, a sve na prav- 
di Boga, 

— Mora da je to neko valjatno momče, kad ga je moj zna- 
nac Šimun iz Hlijevna onako zavolio. Moj Šimun! Vi ga znate, 
a ko da ga ne zna? Ravan, obrazan čovjek. Neugledno mršavo 
tijelo, misliš: jednim bi ga dahom otpuhnuo, a kad tamo jak 
kao zemlja. A opet prema slabijima — kao lane. Duša — ve- 
lim vam! I evo — nedavno se namjerio na neke turske hara- 
mije, što su ispred sebe gonili hrpu djece. Budući da je prođa 

prošla rđavo, haramije iskaljivali svoj bijes na nevoljnim mali- 
šima, a to moj Šimun ne može da gleda. — Ne dirajte, ljudi, u 
tu nejač! — digao već iz podaljega ruku, kao da bi htio da ih 
zadrži. To je dostajalo. Koliko bi okom trenuo, pakosnici najur- 
nuše na nj, svezaše ga i s njime u bližnju Glavojedinu. Bio je 
ipak dobre sreće, jer ga ubrzo pustiše, a on prije nego li k svo- 
jima, svrnuo u naš samostan i tu će mi: 

— Moj fra Ilijo! evo mene iz apsa. Ne pitaj, kako mi je bilo, 
već ajde da nešto učinimo za jednog momka, što tamo sjedi 
ni kriv ni dužan, a ima, veli, nekakvu poruku za kapetana Bu- 
kovačkoga. Mudrome i jedno oko :dosta, te ja mahom, gospo, 
do vas, a kapetan Fran ni pet ni šest, već ravno u Glavojedinu. 
A žena, koja je sve to znala: 

— I već je evo šesti dan, što se ne vraća. Strah me je da 
to ne sluti na dobro. 

— Nije naš kapetan ptica da najednom preleti onolik put, 
a ovamo — junak je! Pa nije ni sam — s njime su i dva nje- 
gova vjerna. A što je najglavnije, on je turskim gospodarima 
u volji, zato nemate razloga da strahujete, gospo! Evo moje 
glave, ne bude li vam Sjutra tu! 

— Bog vas čuo, fra Ilijo! 

I opet zamače u pokrajnu odaju, iz nje u drugu, pa na vra- 
ta, do prozora, proviri: vani mrak, a kapetanu ni traga ni 
glasa. : 

U kuhinji se sasvim smrklo. Domaćica vrativši se sa zapa- 
ljenom lukijernom položi je na sto i teško uzdahnu. 

— Vi znate, gospo, da se vrata turskih tamnica teško otva- 
raju. Zato neće našem kapetanu biti ni brz ni lak posao oslo- 
boditi onoga jadnika. Trebat će dakle da se još malo ustrpite, 
a fra će Ilija međutim u svojim molitvama spomenuti našega 
hrabrog i plemenitog kapetana — —> — ' 

Još nije pravo ni završio, a na dvoru odjeknu topot konja. 


— Eno ga! — klikne uzbuđeno žena. 
— Bog je čuo i uskorio! Hvala mu i dika! — reče fratar. 
— Maro! — zovnu izvana kapetan Bukovački, de pogodi 


koga ti vodim! ši 

Domaćica pohita k vratima, podiže voštanicu malo nad oči, 
pogleda, zažmuri, ali nikako da se dosjeti ko bi mogao biti 
onaj mladi čovjek duge kose, obrasle brade i s kutijom u ruci. 
Stupajući u kuću, došljak se sa smiješkom nakloni kao na 
pozdrav gospođi, a ona još ne može da razabere ko je. 

— Pa to ti je Tihoraj — naš mali guslar Tihi — onamo iz 
Rijeke... 

Tek sada se ona uzvrpolji: 
— Nekako mi se činio poznat, ali evo u Prvi mah nisam 


mogla — — Ti li gi t ? Dobr š ano: 
BEK krort i to, dakle? Dobro nam došao pod ovaj naš 
— Još vas sretnije našao! — usklikne Tihoraj veselo i po- 


ljubi a ta sa He je domaćica, pružila. 
. — Kuda to, fra ijo? Ostani, brate! Spremit će mo: 
1 za tebe zalogaj, okrene se Bukovački dvi a PE 
se u 2 mah opraštao. . Mi 
— Noć je, a i braća me čekaju. Ne bih hti isli 
zbog mene ... Nego, svratit ću se, ako Bog šo E eni 
čujem i ja kakve nam glase taj mladi Prijatelj nosi "onamo 
s morskih strana. Pozdravi i nestade ga u mraku 
Dok je kapetan skidao oružje i kabanicu, domaćica odvede 
gosta u odaju do kuhinje, ponudi ga da sjedne i sve onako 
ree prainco .u njega s osjećajem prave majčine sućuti 
ok su još živjeli u starom domu, Tihoraj je kao vječiti las- 
sa pre ronji i obara ponekad s gospodarevim sea 
$ ljetko i ona S ji ijepi i i 
sm dodane anela a put, da se kod njih okrijepi i da ih 
“a A kako si, jadan ne bio, dospio u onu nevolju? — upita 
— Sad je opet sve dobro, veselo će on. A rđ: ije bi i 
pa putu, morem od Mletaka do Šibenika, pa ra ka 
ana na konju do Prologa u društvu nekih đavolastih treo- 
vaca, Najzabavnije bilo u Hlijevnu, gdje su mnogi htjeli sa 
me čuju. Vidio sam, ono moje guđanje išlo im je baš k srcu 
Nevolja je htjela te se tamo našao i momak nešto mlađi od 
mene. Vele, da se odmetnuo u Turke iz inada nekakva, a ro- 
dom je iz nekog sela više Šibenika. Svira i on na nekakvoj 
liri, uz to i pjeva, ali kako mu je glas malo ohrapavio, ono 
se njegovo slabo prima. Hlijevnjani pak, naročito oni mlađi 
pošto su mene čuli, stali da zadirkuju u njega, da ga ponizu ju, 
što meni, pravo reći, nije bilo drago, Međutim onaj psi“ 
nije ničim pokazivao da mu je krivo, što ga booka, štaviše 
kad sam odlazio, on mi se pridružio veleći da želi do neko, a 
prog prijatelja. I nas dvojica udri preko polja i nekih sriattšk 
2 anina, dok ne stigosmo u selo, Glavojedina zvano. 
| iše sela nekakav gradić, a u njemu kula. Moj suputnik reče 
m da mu je aga prijatelj i pozva me da ga s njime posjetim 
ad mi do age, a moj za nevolju drug s njime u nekakve taj- 
ne dogovore. Aga pogleđuje čas mene, čas njega, dok napo- 

ljetl ) ojnika i neši naredi turski. Voj- 
j e pozva nekog vojnika i nešto mu nar Č 
ed“ a mene, udari mi na ruke gvožđa i povede ad 
kulu, u nekakav mračan prostor, amd me je evo nakon pu 
ine dana oslobodio naš dobri kapetan, : me. 
na zna li se zbog čega te je onaj poturica obijedio? 
i tanica. Pika 
sn E ehoti na račun Mlečića. Ja ora se o Ko A 
Su . .. 2 . n i m 
nao, ali njima se nije žurilo. U glavu mi mi 
pok Bit će za sa što me je aga češće puštao k sebi u stan, da 
pri osovina javi čki, visok, snažan, tvrdih crta, 
a vratima se pojavi Bukovački, visok, žan, dih crta, 
očiju živih, bistrih, kadikad malo zastrtih, ali često i nasmi 
jani o evo i sada. E doje : 
.. naš momak je gotovo umro od gladi. Ajde, spremi 
a štogod. : M di : 
M rastali zamače u kuhinju, a jen forte ia osa 
gostu. Tihoraj ga je gledao s udivljenjem, Ne, 
suprot svome gostu. Ti i bod s gaje tag 
ij 0. Kosa iako prosijeda, Jos ] Og 
nije se mnogo izmijenio. Kos: diam Mojo bojin 
ako i brada. Najviše su ga privlačile oci, on: 
ami idjele, jamačno više zla 
i bi . Bog sam zna, što su sve vidjele, jan 
lah dika, a ipak su gu mre ki iz mlađih dana, 
o i tijelo svoju gipkost i junački vid. | , X 
je doda te je Claašik, sine, ujela ljuto. Tebi treba ii 
mora, okrepe, zato ćemo sve krupnije razgovore ostaviti zi 
drugu zgodu. 


Ali Tihoraj nije mogao odoljevati osjećajima sreće, što se 


ij i i i i pod jednim do- 

op toliko vremena nalazi na slobodi i po i 
dje oda krovom. Tako se već kod večere mnogo bao 
čao o svom živovanju u tamnici, a i di : samre . 
i nj j ljubavi jesmi. Tek što bi malo zagudio, a c 
i njegovoj ljubavi k pjesmi, oja eko je nj sk 
i: čovjeku mahom suze na oči, Koliko: ga j ita Zi 
oMaseaj1 Složi u gusle ono, gdje sestra bratu poručuje: »Ja 
sam ti, brate, turska robinja . . .« ET tb is 
; I ja bih zagudio, baš onako iz duše, i navijao, mriikam 
kao od nekog pustog nadanja da će me neko čuti i smilovati 
mi se. si 
“ Bukovački se snuždi, m Md . 

_ Evo sinko, reče nakon duge šutnje upirući se objema 
rukama o koljena, ti si u tamnici imao s kime. da se ogni 
varaš, dok naš gospodar u onom prokletom Beču uvije 5 
sa svojim krvnicima. A tako i u onoj krajnjoj, krvavoj url... 

— "fu sam i ja bio blizu, kapetane! 

— Ti? ; 

Kratko ali dirljivo iznese im sada Tihoraj one užasne tre- 
nutke. Ni muž ni žena nisu mogli dugo ni riječi da progovore. 
Bukovački je gledao u stranu, a gospa Mara oborivši glavu 
tiho je jecala. Kao nošen nekom tajnom silom Tihoraj je pri- 
čao i dalje: o nesretnoj banici, kneginji J eleni, o svojim puto- 
vanjima, o rupcu, što mu ga je markiza Julija dala da ga po- 
nese mladoj gospojici u Celovac, pa o svome sastanku s tuž- 
nom  robinjicom, o kojoj je govorio s mnogo  najzanos- 
nije srdačnosti . . . Marine oči bile su sveđ pune suza, a kape- 
tan mu, pošto svrši, položi ruku na rame, dugo ga pogleda i 
reče: 

— Ima tu, ne baš daleko, na Medeniku, na glavici jednoj 
grob vojvode Pavlovića Radoslava. Malo podalje pritajao se u 
travi nadgrobni kamen, na kome piše pod uklesanim krstom: 
»Vojvodo Pavloviću, gospodaru moj, tebe ljubljah za života 
svog: vjernom službom služah tvoju glavu, a sad evo ležim 
mrtav pod tvojim nogama, jer hoću i u zemlji da sam ti vjeran 
sluga. Toga si ti vrijedan, slavni i junački kneže , , .« Kada 
to uščitah, pomislih: kakva bi sreća za mene bila, da mi je 
poslije smrti leći do nogu moga preslavnoga gospodara, a 
neka dobra duša da mi ukrasi grob riječima, što si ih malo 
prije čuo! Sada pak vidim, vilinski sine, da bi onolika čast 
išla u prvom redu tebe a ne mene... 

Jednom ga rukom privine k sebi, a drugom mu sa čela uklo- 
ni čuperak duge kose i živo ga poljubi između obrva. 

— Nego, nadometne malo zatim, za večeras nek je io tom 
dosta, ajde, da se čestito odmoriš, a sjutra, da nastavimo. 

Mada ga je umor teško osvojio, Tihoraj nije mogao odmah 
da usne. Sav je treperio od sreće, što ge napokon dokopao slo- 
bode i mogućnosti da nastavi svoje onako grubo prekinuto 
djelo pa da se što prije kao spasilac prikaže onoj, zbog koje . 
su mu naročito dani u tamnici bili puni najgorčijeg čemera i 
jada. Tamo je najjasnije osjetio, kako mora da je teško biljki, 
kad je otkinu od svijetla, Ali nije njega mučila samo daljina, 
što ga je u onoj ernoj osami dijelila od bića, za kojim mu 
duša izgara, puno teže bilo mu je podnositi prisilni nerad, što 
je djelo oslobođenja moglo da otegne bogzna, do kada, a može 
biti i da ga za navijek omete i spriječi. Sad je hvala Bogu na 
slobodi, i sve će opet poteći svojim tijekom, hoće! Čim se do- 
govori s Bukovačkim, smjesta će na put da obavijesti mladu 
gospojicu u svemu i da joj ulije još više pouzdanja .,. S tom 
misli i sa slikom »mlade gospojice« pred očima Tihoraj se po- 


. malo uljulja u san. 

Pošto se sjutradan diže i okrijepi Bukovački ga odvede 
k berberinu, »da ga lijepo udesi«. Kad se povrati, gospa će mu 
Mara sva nasmijana: “RJ ' ; 

— Ele gizdelina! Sad mi se činiš kao onda, kad si u one > 
prilično daleke dane dolazio k nama, a naša te djeca dočeki- 
vala kao rođenog brata. Dirnuta onim uspomenama gospa 
Mara nadnese pregaču nad oči, Tihoraj je putem, u razgovoru 
s Bukovačkim, doznao, da mu je najstariji sin zaglavio u 
jednom okršaju s Nijemcima, jedinica kći udata je negdje da- 
leko, dok se najmlađi nalazi u Carigradu kao službenik nekog 
uglednog paše. I tako su njih dvoje primorani da svoje stare 
dane provode sami. Bolan osjećaj, što je u onom trenutku po- 
dišao sve troje, prešao je i na njega 1 duboko ga dirnu. Dugo 
su buljili ispred sebe u prazno, kao da još gledaju za sjenama, 
što su im u duši odjednom iskrsle i malo zatim iščezle. 

i se trgnu Bukovački, Z ' 
ŽU dmr možemo da pređemo i na ono, što te je ova- 
o dovelo. X . 3 
rihoraj je jedva otpočeo da govori, a vani na hodniku od- 
jeknu glas fra Ilije: — Hvaljen Bog! | 
M => USAla budi! — odzdraviše svi u jedan glas. Kad se 
ljudeskara pojavi na vratima domahnu mu Bukovački 
rukom: Komif« 
— Ovamo, fra Ilijo! Sjedni do nas. Ovaj naš vilinski sinak 
ima nešto da nam priča, što će i tebe da zanima, : 
o na nek je A dobro! — usklikne fratar i spusti se na 
onuđeni mu stolac. x ik 
: — Fra Ilija je naš čovjek, možeš pred njime da otkriješ srce 
i dušu kao pred ocem rođenim. | + 
I Tihnrod odikvati. Riječ mu je tekla neobično lako, kao & 
na strunama svoje violine izvodi koju od svojih najomiljelijil 
improvizacija. Iznajprije im je u nekoliko zanosnih riječi pri- 
kazao kneza Orfea, kakva ga je našao u Parizu, pa m. 
ljubav k djeci pokojnoga bana i banice mučenice, kao i želju 
da im priskoči u pomoć, naročito onoj nesretnici, najmlađoj 
kćerci, što protiv svoje volje čami u kloštru celovačkih Uršu- 
linka ... i g 
što čekaj i prij i oslobode ? 

— A što čekaju banovi prijatelji, da je ne os 

— Prijatelj je u nevrijeme neprijatelj — zamudrova fra 
Ilija. na 

: kk . bok 

Tihoraj nastavi: Knez Orfeo nije u Parizu sam, ima uz 
onoga doski Bargiglia, što je, čini se, opet namjestio neke 
negdašnje mreže. Kralj Luj, veli opat, potpomaže i sada ma- 

džarske nezadovoljnike, ali stvari se utoliko okrenuše, što je 
on sada gotovo sav u rukama jezuita, Ti će časni oci, vele u 
Parizu, preći preko Leopolda i učiniti da bude francuski kralj 
u svijetu, što je u kršćanstvu sv. Otac Papa: prvi nad prvima! 

Jedva je Tihoraj spomenuo jezuite, fratar je stao da klima 
glavom, pa i kapetanu se na licu vidjelo da mu ta pripovijest 
zvuči malo nevjerojatno, Tihoraj je međutim i dalje iznosio 
neke planove viđenijih jezuita, koji da čekaju samo smrt za- 
kržljalog kralja Španjolske pa da zapale Evropu, kaošto su 
ono učinili i u vrijeme tridesetgodišnjeg rata. — Budući rat 
vodit će se sa mnogo saveznika protiv Leopolda, i naši u Pa- 
rizu vele, da će donijeti slobođu ne samo Hrvatskoj već, 
kako knez Orfeo reče, i djeci Zrinskih i Frankapana. 

— A Turčin? — upilji u njega oči Bukovački, 

— Čim se pitanje njemačke carske krune i španskog na- 
sljedstva riješi u korist Luja XIV, Njegovo će Veličanstvo naj- 
kršćanskiji kralj, mahom otvoriti kršćanski rat Protiv Sultana 
i time osloboditi sve naše zemlje, 

— Za koga? — naglo će kapetan i trpak mu osmijeh nakri- 
vi usne. 

—Pa—zanas... 

— Polakše, brate! Jedno, što nije vjerojatno, da bi se Ni- 
jemac tako lako smotao pod papuču najkršćanskijeg kralja, 
drugo, a to sam čuo ovih dana s pouzdane strane, što su Turci 
nedavno na Visokoj Porti u Carigradu izvjesili — konjski rep. 
Zamisli, što to znači! U najmanju ruku jednu značajnu 
šetnju čestitoga cara Muhameda IV do Drinopolja, a možda 
i koliko dalje . . . Reci ti knezu Orfeu, a on neka dade do zna- 
nja svima, kojih se tiče, da je u Carigradu sve za rat protiv 
Leopolda, a Kara Mustafa i ne misli na drugo nego kako će 
se domalo i nad Bečom vijati polumjesec — kaošto se već to- 
like godine vije nad Budimom. I zato, ako već hoće nešto da 
pokrene, neka zna, da mu je mjesto jedino uz junačku kćerku 
Petra Zrinskoga, uz Jelenu, koja je danas žena neukrotivog 
Mirka Tokolija. 

— Što? Zar su se uzeli? A car? — upita Tihoraj nestrpljivo. 

— Privolio, iako nerado. Privolio car i ujede ga guja, jer 
ne prođoše ni tri mjeseca i njemu T&koli okrenu opet leđa. 


.Danas je s njime u ratu kao i prije, što je bio. Bože, kako 


mora da je pri duši našoj prelijepoj kneginji, gdje može u za- 
jednici s junačkim Tokolijem da nastavlja djelo svog nezabo- 
ravnog oca! Sad možeš i ti da prosudiš, gdje nam je svima 
mjesto: knezu Orfeu, meni i svima, što ostadosmo vjerni ama- 

netu naših mučenika! Mogu još i ovo da ti kažem: da ću u 
idućem ratu zapovijedati i ja nad nekoliko tisuća ljudi, i već 
je dogovoreno da će se na čelu moje čete uz barjak turski vi- 
jati i znak našeg mladog gospodara Ivana Antuna. Ali našoj 
bi stvari vrlo mnogo koristilo da je tu glavom uz nas i knez 
Orfeo. Da trkneš, ako smijem tako reći, do Pariza, pa da mu 
to kažeš? . ; r . 22 PE « 
Dok ga je slušao, Tihoraju se sve većma sjajile oči, u nje- 
mu je raslo udivljenje. Više nije mislio ni na francuskog niti 
na španskog kralja, on se je samo zanosio razlaganjem kape- 
tana Bukovačkoga i naposljetku uskliknu ushićeno: 
— Pa to je divno! A bit će i najbolje, jer je, kako ono re- 
koste, tako mislio i naš pokojni gospodar. . 
— A sada, de ti meni kaži, koliko vas u starom kraju m 
voljnih da ginete za lijepu misao našeg mrtvog gospodara ? 
Tihoraj mu spomene Pipinića i razgovore, što ih je s njime 
vodio. dje adja 
— Pipinić je moj čovjek! Bit će još koji? SEK g 
Tihoraj napomenu neka imena: Cigančića, Principa, ali 
se najviše zadržao na nezadovoljstvu popova, naročito istar- 
skih glagoljaša. Kapetan ga upita za Frankulina, pa kad ču, 
da se bivši grobnički kapetan drži mrko, po strani, i da se o 
njemu ne govori najljepše, Bukovački sleže ramenima i reče: 
— Pa nije on od najičšće krvi naše! Ali gospodaru je bio 
rlo odan i baš mi ježao i... 
k — A što je od da Gabrijele? — uleti gospođa Mara. A: 
— Ona je kod kneginje — u Munkaču — odgovori Tihoraj. 
Malo se smete i u isti mah okrenu: A kako naš svijet ovuda, 
ane? : X a 
PN ćeš da ti kažem? Da mu pogledaš u dušu, našao bi 
unutri mnogošto lijepo, ali sve nekako bez pravoga korena... 
Još mi jedno kaži: zar se zbilja u vas tamo govori, da sam ja 
ovdje prešao na tursku vjeru? 
— Nešto sam čuo ... A đa li je istina? | \ 
— Nije, mada je napast bila velika, to im slobodno reci. 
U iskušenje su me iznajprije naveli neki zagrebački kanonici 
i njihovo sramotno držanje u teškim danima naše bune. A on- 
da one blatne pisanije protiv uspomene naše svijetle banice, 
što je opet djelo nekih iz njihova soja. No najviše mi se za- 
mjerilo njihovo bezumno proganjanje starovjeraca, tako da 
imam jedino ovom časnom ocu, fra iji, da zahvalim, što se 
pored svega toga uščuvala u meni vjera, koju mi je ua 
u srce moja dobra majka. što veliš na ovo, fra Ilijo? 

-— Ja se držim one naše: brat je mio, koje vjere bio! Ma 
kako se mi krstili ili klanjali, Bog je — slava mu! — jedan. 

— Tako je govorio i moj negdašnji drug, vladika Mijakić 
Gavro. Jesi li momče čuo što o njemu? 

— Pipinić mi reče da se o njemu ne zna, je li živ ili mrtav. 

— Zna se, sine! I njega su kao gospodareva vjernog sarad- 
nika mahom uapsili i odveli u daleku Šlesku, u tvrđu Glatz. 


* Tu je on malo zatim i poginuo — kakvom smrti, to će znati 


Bog i episkopova čista duša. I dok on pogiba za lijepu ba- 
novu misao, bezdušnici, kojima je on ujedno s pokojnim ba- 
nom htio da donese spas, sada mu gone ljude! 


— Neki su od njih, upade fra Ilija, već prebjegli ovamo. 
Vole služiti Turčinu nego li kršćaninu Nijemcu. Tako vele, a 
to je zlo! No dobro nije ni ono, što si napomenuo o jezuitima. 
Čast njima, ali daleko im kuća! ' 

A kapetan kao da za sebe govori; — Gospode, što učiniše 
ljudi od tvog svetog zakona! A ima li na svijetu što ljepše, 
nego li u srcu živa vjera u božansku dobrotu! 


— Dobar je kršćanin ovaj naš kapetan, reče fra Ilija i po- 
trepta Bukovačkoga po ramenu. Kad su prije nekoliko vre- 
mena neki zulumčari udarili na njega, a on ih sve svladao, 
na mjestu mu je iz duše izišla molitvica, što je i ja znam na- 
izust. Počinje ovako: »Faljen budi, gospođin Bog, koji mene 
uzdržuješ i mene prepušćaš u pogibelj smrtnu pasti, pako ti 
mene Bože svojom milošćom iz pogibelji smrtne vadiš i mo-' 
joj glavi diku načinjaš« — i sve tako! A završuje: — Podlo- 
žan sam, Bože, naredbi tvojoj: štogod je, Bože, volja tvoja | 
sveta, rad ću podnosit i fala ti, Bože, budi, koji si bil od vika 
i budeš navik vikova — amen!« \ 

Nastađe šutnja. Duga, prožeta nekom svečanom ozbiljnosti. 
Prvi se oglasi Tihoraj: 

— U »Putnom Tovarušu« naše blagopokojne Banice ima 
molitva: »Zdrava kraljica Majka milosrdnosti . . .« Jednog 
dana čitala ju je pod stablom na Ozlju najmlađoj gospojici. 
Ja sam je čuo i nikada zaboravio, I ne sjećam se, kad je bilo 
ni gdje sam onu lijepu molitvu prenio na moju violinu. 

Govoreći to dohvati gusle, što su ležale otraga na stocu, 
pređe nekoliko puta gudalom po žicama i onda — kao da je 
odnekud dunuo nekakav topal vjetar, pun neizrecivo slatkih 
mirisa, tako se sada izvi iz violine ona molitva, što je svojim 
blagim zvucima dirala duše uznoseći ih nekamo visoko... 
Na guslama jeknuše posljednji zvuci i zamriješe na njima, 

ali šutnja se još produžila i svako se od nazočnih osjećaše 
kao da jesam... ' 

Primaklo se podne. Negdje u blizini odjeknu glas mujezi- 
nov, grlat, zvonak, Nato se i oni prenuše, časkom se zgledaše 
kao u čudu, i fra Ilija prihvati: 

— A jesi li, sinko, zahvalio dragom Bogu na tom lijepom 
daru? Lijepa ti je ona molitva! Sama silazi u srce, da ga onda 
digne — rekao bih — bliže raju. Molitva puna blaženog na- 
dahnuća. Pred njome mogao bi pasti na koljena i ko se križa 
sa pet prsta i ko se krsti sa tri. A tako i ovaj, što sada s mu- 
nare opominje svoje vjernike, 

— Kao ono u Olovu, napomenu Bukovački, 

— Da, da, kao ono pred čudotvornom Gospom u Olovu. 
Kud ćeš, sine, ljepše slike, no što je bila ona, kad su na Ve- 
liku Gospu pred slikom one naše Bogorodice klecali uz nas 
kršćane jednog i drugog obreda i ljudi turskog zakona! Ali ni 
to ne potraja dugo. Došla iz Rima zapovijest, da se Velika 
Gospa ima slaviti desetak dana prije no što je to bio do tada 
običaj, i eto graje i bratske svađe, Tako bijaše oduvijek: mi 
smo jadan narod, kome treba stotina godina da ga složiš, a 
jedan sam suludi trenutak da ga razdvojiš, završi fra Ilija. 

— Tako je, potvrdi Bukovački, zato nemojte vi tamo preko 
da uplićete u onaj naš posao još i jezuite. 

Za objedom navrnu se razgovor na ono prvašnje. Bukovač- 
ki, stari, iskusni borac, htio je da bude u sve upućen, a pošto 
je i sam sve dobro promozgao, točno ispitao, temeljito pro- 
učio, iznio je već sjutradan neke svoje misli, planove, namjere. 

— Njih treba da se držimo u tančine, nećemo li da nam 
sve pođe po zlu, kao onaj prvi put. O svemu tomu trebat će 
što prije da obavijestiš kneza Orfea, a dakako i mladoga grofa 
Ivana. Nek mladi nasljednik našeg gospodara već sada zna, 
da će u idućem ratu rod Zrinskih i Frankapana imati vojsku 
svojih ljutih osvetnika. Na volju mu, hoće li nam se pridru- 
žiti ili ne, ali — to mu osobito istakni — najbolje bilo bi da 
je ion među nama, čak da nam se postavi na čelo, On ili knez 
Orfeo, ili obadva. 

Jednog dana dojuri fra Ilija sav uzbuđen: 

— Stigao pouzdan čovjek iz Drinopolja i veli da se tamo 
čine još nikad neviđene pripreme za doček cara Muhameda. 
Svijet ni o čem nego o ratu protiv bečkog cesara, 

— Znači, ne valja gubiti vrijeme! — reče Bukovački. Vezu 
između nas podržavat će fra Ilija. Zna on sve naše staze pa 
i one, što vode i na Trsat. Ti ćeš, sine, već sjutra na put, da 

o svemu dogovorenom obavijestiš prijatelje a naročito naša dva 
kneza. Da te pak ne bi opet u ovim stranama stigla kakva 
nova nevolja, ja ću s tobom do Hlijevna. 

Sjutradan pošto se najljubežljivije oprostio s gospom Ma- 
rom i fra Ilijom, Tihoraj krene u pratnji kapetana Bukovač- 
kog i još dvojice četnika put zapada. 


2 


.U zraku se još nije pravo izgubio posljednji titraj večer-. 
njeg zvona, a nad malom se Orehovicom pod Trsatom nadvio 
muk. Ni nedaleka Rječina svojim potmulim šumom ne buni 
onu prednoćnu tišinu: žestoko ljeto na mnogim ju je mjesti- 
ma dobrahno ispilo, otanjilo, pa se i njezino muklo žubore- 
nje čini kao neki pritajeni šapat. Krnj mjesec, što će domalo 
zaći, rasipa neko blijedo svijetlo: i brda i stabla i sve stvari 
uokolo poprimaju od njega nekakav sablasni vid, Tako i onaj 
tanki, ženski lik, što se maločas ocrtao na maloj čistini staze, 
koja sa trsatske strane vodi u ovu guđuru. Mada na nizbrdici 
— kako se već veli — svi sveci pomažu, žena se spuštaj 
s mukom, čak i malo posrćući. 

y Sva zadahtana stade pred kućerkom stare Urse. Prije nego 
li će pokucati na vrata, osta časkom na mjestu, nepomična, 
rukom na grudima, kao da želi da skupi nešto daha, Drugom 
uhvati za kvaku, kao da bi htjela da se pridrži, a to se iznutra 
ču staričin dubok, malo ohrapavio glas: 

— Ko je Božji? 

— Evo ja sam — teta Ursa... 

A potom snizivši još jače svoj ionako pridušen glas: 

— Gabrijela . . . 

Nato se iznutra pomače kračun, spustiše se sigurnosne mot- 
ke i vrata se otvorila. Tek što se starica pojavi na pragu, Ga- 
brijela je zagrli, prisloni glavu na njeno koščato rame i za- 
plače. Teta Ursa iznajprije je pogladi po kosi, zatim je nježno 
povuče sa sobom u kuhinju. 

Starica, već davno navikla da se ničemu ne čudi, ne pokaza 
nikakva iznenađenja, već je mirno ponudi da sjedne. 

— Za čas ću opet biti s tobom. 

Priđe k vratima, zakračuna ih i vrati se u kuhinju, 

— Na licu ti se vidi umor, Nije čudo! Tvoji su putovi bili 
uvijek dugi, sirotice moja! A bit će i da si ljudski ogladnjela. 
Ajde, samo se ti lijepo odmaraj, a ja ću dotle štogod da spre- 
mim. 

Gabrijela je brisala oči, s kojih su letjele suze kao gra- 
šak. > ; 
Za sreću imala je teta u »skabelinu« nešto svježa hljeba 
s dva tri jaja, a na polici tavu dobrog ovčijeg mlijeka. Našlo 
se i nekoliko bijelih, pod veče ubranih smokava, i dva grož- 
dića, koliko je trebalo da se gošća malo okrijepi. 


Već nakon prvih zalogaja Gabrijeli se malko razvezao je- 
zik, pa je sve slobodnije odgovarala na pitanja tete Urse. A 
starica je htjela sve da zna — najviše dakako o kneginji Je- 
leni. Već je dočula, da se lijepa gospođa vjenčala po drugi put, 
ali je htjela znati, kakav je taj drugi muž, hoće li biti s njime 
srećna i — misli li se kada navratiti ovamo, 

Gabrijela je isprva odgovarala smalaksalo, rastreseno, go- 
tovo otsutno. Tek na posljednje se pitanje trgne i reče nešto 
življe: : a. 

— Doći će jednog dana — — — Kađa? To će zavisiti od 
prijatelja pokojnog joj oca. Ja sam i došla ovamo da im 
to kažem. Bit će da ih ovuda još ima, teta Ursa? 

Prije nego li će odgovoriti starica se diže, opet priđe k vra- 
tima, prisloni na njih uho da se uvjeri, ne sluša li kogod, Za- 
tim se vrati, sjedne još bliže djevojci i otpoče sniženim gla- 
som: ž 
— Ima ih još i tuda i u Vinodolu, na Brodu oko popa Jurja 
Pipinića, pa onamo na Rijeci, a još više u Kastvu. Moje Ka+ 
stavce sišu jezuiti, a ove tuda po Primorju deru ljudi od one 
neke komore, pa general Herberstein i njegovi razbojnici, Jest, 
dijete moje, prokleta ona čeljad pravi su bič božji, kud idu, 
za njima se kao zmije povlače zator i smrt. Siromah svijet ne 
zna kud bi glavom. Mnogi se danas sjećaju ljepših i boljih 
starih vremena, među njima čak i neki, koji su se još do pred 
malo vremena veselili nesreći naših pokojnih gospodara. 


— A hoće li oni, ako ih kneginja pozove — na njenu stranu? 

— Držim da hoće, tek bi trebalo da se neko nađe pa da im 
pokaže put. Ovako su kao ovce bez pastira. Osobito otkad ne- 
ma više onog našeg Tihoraja — ti ga znaš — kako ne bi! 

Gabrijela se na ove riječi još jače trže. Njezin umorno hla- 
dan pogled mahom se izmijeni. Oči joj sijevnuše nekim neo- 
bičnim plamenom. Ona je očekivala da će u razgovoru sa sta- 
rom prije ili kasnije izbiti i njegovo ime, ali nije se nadala 
da će to tako brzo da bude. Teško nadvlađujući svoje uzbu- 


đenje reče: a ko 
— O njemu nisam dugo ništa čula. Jednom mi je napome- 

nuo nešto o nekakvu putu u Rim, u Španjolsku, čak i u Tur- 
sku... 

— Sad je tamo, ubrza teta Ursa. Razumije se, ako je još 
živ. 

— Zar je zaista bio ovdje? — upita Gabrijela, i u pameti 
joj sinuše ona njegova uvjeravanja da neće nikako u ove 
strane. 

— Bio je tu i treba reći okupio mnoge naše i predobio ih 
za onu veliku stvar. Onda je otišao u Bosnu da potraži kape- 
tana Bukovačkoga i već dugo nema o njemu glasa. Njegov 
prijatelj Cigančić na Rijeci boji se da nije nastradao. Misli 
da ga Bnečani drže u tamnici ili da su ga pogubili Turci. 

Dok je starica govorila, na Gabrijelinim se očima razmakli 


“kapci. Jedina misao, što joj je u taj mah iz očiju provirila, 


a koje starica nije mogla ni da nasluti, bila je: Božja ga je 
dakle osveta stigla prije moje! . . . Ali začudo od toga nije 
osjetila nikakva zadovoljstva, štaviše, nakon one neočekivane 
vijesti palo joj je na dušu nešto sumorno i gorko. 

— A Frankulin? U Senju sam čula da je živ — reče u želji 
da okrene razgovor. 

— A jesi li čula za onu neku tužbu? 

— Samo nešto, ali vele da ga je sud oslobodio. Neki se tome 
čude, dok drugi vjeruju da on nije kriv smrti biskupovoj. što 
velite vi, teta Ursa?. 

— Ja — ja ne velim ništa. Čovjek ne zna... 

Gabrijela razmisli malo pa upita: 

— Mislite li, da bi se kneginja mogla osloniti na njega? 

— Tihi je htio da ga malo prorešeta, ali ja sam ga odvra- 
tila. Frankulin je pečen i kuhan s onima od komore. Umiljava 
im se, gladi ih, gdje može, kad s kime od njih govori, usta 
$u mu puna meda. Govori se da će ga opet učiniti kapetanom. 
Tako, za večeras nek je dosta o tim neveselim stvarima — 
tebi i onako treba odmora. Na licu ti vidim, da te je put 
pošteno izmučio. 

— I zaista jeste, moja teta Ursa! Od Munkača do Beča još 
nekako. Pa i niže do Graca i Zagreba vožnja nije bila osobito 
tegobna, ni izdaleka kao od Zagreba do Senja. Najgore mi je 
bilo od Grižana ovamo ... 

— Od Grižana? — začudi se starica. 

— Pa vi ćete se možda sjećati da je tamo pod Bučevom, u 
crkvici sv. Nikole sahranjen moj stric Ivan Zmajlović, 

— Znam. Bio je lutoran, Bog mu prosti! 

— Evangelik je bio i Druzgaj, a vi znate da su obojica, on 
i moj stric, služili u pokojnog gospodara kao kaštelani. 

— Da, da — i gospoja banica — Bog joj daj duši lako! 
— bila je možda nešto odviše mekana prema ljuđima druge 
vjere. Koliko sam se puta od čuda krstila, dok bih je slušala, 
kako milo razgovara s onim biskupom starovjercem, Mijaki- 
ćem! 

— A takva bijaše ona i prema mome stricu Zmajloviću. I 
ja to ne bih mogla zaboraviti ni njoj ni njenoj djeci. Jednom 
je moj stric Zmajlović kazao pred banicom da bi, kao mrtav, 
najvolio počivati u Grižanama, mjestu svojih predaka, i naša 
je banica već onda odredila da mu se i kao evangeliku pridrži 
jedno mjestance u onoj crkvici pod Bučevom. I ja sam juče 
otišla onamo da se pomolim na grobu svoga strica. Kad ja u 
crkvu, a to svi zidovi goli, i sve uokolo zapušteno, hladno kao 
led. I ploča, pod kojom leži stric, oštećena, slova se na njoj 
jedva razabiru. Očito je nekome krivo, što je moj stric ondje 
našao svoj vječni mir, pa bi htio da mu ga pomuti ... Golim 


sam se koljenima spustila na ploču i iz sve duše molila . 


za dušu pokojnikovu. I dok sam tako klecala  udu- 
bena u molitvu, na crkvenim se vratima okupilo nekoliko žena 
i dječurlije, i kao da je odjednom ušao u njih nečastivi, nava- 
liše na mene svakojakim pogrdama i uvredama. Nadošla 
i dva starca i jedan će mi od njih: — A znaš li, nesretnice, 
ko tu leži? — Znam, rekoh. Moj stric ... Da nisam to nikada 
kazala! Uz zaglušnu graju žena i djece uze onaj starac da me 
proklinje, mene i sve moje, što smo im oskvrnuli crkvu, sad 
— evo — sasvim opustjelu, jer niko neće da zalazi u nju. Bez 
riječi digoh se na noge i iziđoh napolje, i mogu vam reći, da 
je pravo čudo što sam iznijela živu glavu. Da vam je bilo čuti 
grube grdnje, kojima su me obasipali! I pljuvali mi u lice i 
grozili mi se... Već me odnekuda pogodio i kamen u leđa, 
te ja požurih, potrčah od straha da me ne ubiju. Dugo su me 
gonili, ali i kad ih nisam više osjećala za sobom, jednako sam 
trčala, i sve tako dok nisam polumrtva pala ovamo, k va- 
ma, teta Ursa ... 

— Jadna moja! — požali je starica i pomilovavši je po kosi 
nadometne: 

— Ja nisam znala da si i ti njihove vjere, dok mi to nije 
kazao on, Tihoraj ... . 

Gabrijela se sva strese i naglo, s promijenjenim izrazom u 
licu upita: 

— To vam je rekao? I što još? 

— Ne bih znala . . . Tebe je malo spominjao, šasvim malo 
— i sve nekako preko volje. Nemoj se čuditi: drukčije mu- 
šice vrzu se sada u onoj njegovoj glavi, 

— Mušice? Kakve? , 

— Nije vrijedno — — — mahnu starica rukom. Sad si i 
onako umorna. Ajde, da otpočineš — vrijeme je! 

— Ja bih ipak htjela čuti . . . navaljivaše Gabrijela obuzeta 
osjećajem radoznalosti. 

. — Rekla sam ti — nije vrijedno! Nekakve puste djetinja- 
mio a i ništa drugo. Ja nisam pred nikim spominjala ir 
nebih ——— > 

Ali sada je najednom osjetila kao neku potrebu, da nekom 
razotkrije svoje srce i iznese, što je tu već od više vremena 
muči. Na to je možda i ne nuka toliko nagon da se nekome 
povjeri, koliko želja, da se posavjetuje . .. A s kim će, neće 
li s Gabrijelom, koja je ne samo pametna, već i do krajnosti 
odana uspomeni pokojnika, a jamačno i onoj sirotici u Celovcu. 
— Tebi mogu kazati — — — 

I starica se raspričala na dugo i široko, Započela je svojom 
prvom posjetom u kloštru, iznijela podrobno sve svoje razgo- 
vore sa Zorom, njezinu vruću želju, da joj se je kakogod izvući 


iz onih mračnih zidina, njezin razgovor sa Tihim, — Čemu da 
duljim! Mlada gospojica kao vila, a on lud — i — meni je 
muka reći, ali što ću! — zapalio se! 

Gabrijela se nije mogla uzdržati da ne hukne: a! ...ali se 


u isti mah glasno nasmija. Nasmijala se i teta Ursa, pa nije 
ni zamijetila, kako smijeh njezine gošće zvuči kao razbijen, 
uSiljen. 

< A je li lijepa? — upita Gabrijela trudeći se da sačuva 
svoj mir. 

— Ko? Mlada gospojica? Svi su njezini bili lijepi, ali ona 
ih sve natkriljuje. 

— A zna li, da je on — kako bih rekla — — — 

— To je teško reći, ali ima nešto, što sam namirisala — i 
gotovo me strah hvata, kad pomislim , . . Ti znaš, kakva je 
bila naša gospoja, duša joj se raja naužila! Prema sirotama 
— prava skrbna mati, a prema mogućnicima kao najveća iz- 
među njih. I pravo je tako! Po krvi, imenu i bogatstvu, po 
rođenju i po čovjeku svom odabraniku ona je svima nama 


“bila više nego Gospoja, više nego Banica — ona je bila naša 


Kraljica. To su joj mnogi rekli, a znala je to i sama, pa je htje- 
la da to gospodstvo, to — pomozi mi reći — kraljevsko go- 
spodstvo pređe i na njezinu djecu. Ti se možda ne sjećaš, ali 

ja još dobro pamtim, kako je pokojnici bilo pri duši, kad joj 
je mlađa kći Judita pisala da će za uvijek ostati u kloštru, 
u nekom siromašnom, u Zagrebu! A. to banici nije bilo pravo. 
Voljela bi je vidjeti u kakvom drugom, dičnijem, gdje se na- 
hode same grofice i hercezice, tako je govorila, Bog joj dao 
duši lako! A znam da su već onda i za mladoga gospodina 
imali djevojku iz nekog visokog doma, Tako je i trebalo: na- 
šim gospodarima bilo je od Boga namijenjeno da kraljuju... 
A sad evo — njihovo najmlađe, a mogu reći i najljepše dije- 
torn 

— Ja vas, teta Ursa, još ne razumijem, : 

— Ta za Boga, zar treba toliko da spoznaš — — — E pa 
kazat ću ti! Uhvatilo i nju, mlađu gospojicu — i još kako! 
Otkad se on nekud izgubio, bila sam u nje dva puta. Prvi put 
mi je kazala: Ako se ne vrati, ja ne znam što će biti od mene! 
Zamisli! A sada prije nekoliko dana, našla sam je još utuče- 
niju, i ma kamo navrnula razgovor, mahom bi me presjekla i 
— samo o njemu. A oči, one lijepe očice pune suza... 

Gabrijela osjeti da je u licu sva preblijeđela, spusti glavu 
i zapita, što je mirnije mogla: 

— A što vam je govorila? 

— Pogoditi nije teško! Znaš, kako je, kad nečije milo oko 
zađe do dna srca! Osobito sirotici, koja se je — može se reći. 
— kao zrela djevojka prvi put namjerila na muško lice i — 
recimo po duši — na lice ni ružno ni nemilo, K tomu mladić 
hoće da je oslobodi, a to, razumjet ćeš, daje još više u glavu. 
I što dalje, ona meni samo o njemu, sve otvorenije, srdačnije, 
kaošto ne bi kćerka rođenoj majci: i kako je drag i kako milo 
govori i kako slatko svira i sve tako. Zar nije to strašno! 
Mlada grofica, kći onakvih ljudi, pa da mi se gubi s nekim 
goljom, koji ne može da nosi ni ime svoga oca! Pa da ono neko 
ime i prišije sebi — što je neki Gladić prema grofu Zrinskom 7 
A svemu tomu kriva sam ja sama, E, da sam mogla onda sa- 
mo i naslutiti, što će iz toga izići, ne bi njegova noga nikada 
prekoračila praga one crkvice! 

I teta Ursa ocrta još podrobnije sastanak Zore s Tiho- 
rajem. Naposljetku dometne: 

— Neka mi Bog prosti, ali ako je njegova sveta volja da se 
onaj leventa više ne vrati, ja mu na tome već unaprijed hva- 
lim, i bit će mu za to harni i oni preslavni mrtvi, koji više ne 
mogu na ovom svijetu da brane čast svoga roda. To smo dužni 
mi, njihovi službenici. Osobito ja . .. Da, — još ti nisam 
rekla, da mi se je naša banica prikazala. Čuj dakle! 

Svoje pričanje završi: 

— Sad vidiš i sama kakve me dužnosti čekaju! 

Usta i priđe k ognjištu da na njemu nešto uredi, 

Gabrijela se zaveze u misli i dugo je šutjela. Staričino pri- 
čanje dirnulo je u ranu, od koje joj srce još sada krvavi. Nju 
je taj bol doveo ovamo. Bol i želja za osvetom. Taj je osjećaj 
u nje jači od onoga, što joj ga nameće misija povjerena joji 
u Munkaču. U prvi mah htjela je, da joj to ostane za neko vri- 
jeme sakriveno u duši, ali ispovijest tete Urse potiče je da 
iziđe preda nju sa svojom optužbom. Neko je vrijeme oklije- 
vala, a zatim, kad se starica opet spustila na svoje mjesto, 
prihvati: 

— Nije se njemu pripetilo nikakvo zlo, teta Ursa ... Bit 
će da se opet negdje spetljao s kakvom ženom, pa kad mu do- 
tuži, on će je već odrinuti od sebe i vratiti se ovamo tih i umi- 
ljat, kao da nije ništa bilo. To je njemu u Krvi. 

— Po čemu sudiš? 

— Po onome, što mi je sam iskazao i što sam sama vidjela 
i na žalost na sebi iskusila. 

— Ti — iskusila? 

— To je, što hoću sada vama da iskažem. Samo vama... 
Priznala je da joj bio ušao u srce, iznijela je po istini, kako 
su u svijetu vodili zajednički život, kako su najzad stigli u 
Pariz i kako je morala odanle, Spomenula je i onu dvojicu 
kalvina i onog kapucina — propustila nije ni najmanje poje- 

dinosti. A što je dalje govorila, padala je u sve veću vatru. 

— Sve je to čudno, zar ne, teta Ursa? Ali to još nije ništa 
prema onome, što me .čekalo u Munkaču! Pošto sam kneginji, 
kao vama večeras, iznijela sve što mi se u Parizu desilo, ona 
se uvelike začudila. — Kakve su to pripovijesti, Gabrijelo? 
Zar ne znaš da su ona dva mlada kalvina ovdje? Govorila sam 
s njima. Puno te hvale. Vele da imađu samo tebi da zahvale, 
što su još živi. Dični momci. U našim se redovima bore kao 
lavovi. Već su dopali i rana — zato ja ne razumijem ... 

— Ja sam pak, teta Ursa, sve razumjela, na mjestu, u onaj 
trenutak! A kad me je malo poslije kneginja suočila s njima, 
postalo mi je još jasnije da je sve ono namjestio, samo da 
me što prije ukloni s puta. 

Dalje nije mogla, jer ju je u grlu steglo, Starica je dugo 
vrtjela glavom, kao da ne može da vjeruje. 

— A da li je sve to baš tako? — upita nakon duge šutnje. 

— Da li je istina? Ja luda, što nisam navrijeme prozrela. 
sve. Pa otkad smo krenuli iz Munkača nije bilo gotovo dana, 

da mi nije barem jedanput pokazao da sam Mu na teret. Ta- 
kav je bio i s drugima — sam mi je priznao, A to su mi po- 
tvrdile i sve vračare, u kojih sam bila. Jedna mi je kazala, 
da ga se čuvam, jer da je u njemu nečastivi . .. 

— Oslobodi nas, Bože! prekrsti se starica, 

— On da ga neprestano vuče u razne napasti, baca mu u 
naručaj jednu ženu za drugom i ni jednoj ne može da održi 
vjeru. 

ad To ti je rekla! — zgrozi ge starica. 

— I još koješta. 

Spomenu i onu ženu što je gledajući ga kako se na gusla- 
ma previja udarila u graju, da je u njemu gjavo. 

— Ja sama nisam znala, da li se u to može da vjeruje. Ali 
otkad sam mu malo dublje pogledala u dušu, gotovo sam uvje- 
rena... 

Starica zamljaska malo i reče: 

— I ja vjerujem — kako ne bih! Ima duhova svakakvih — 


dobrih i zlih. Dobre treba slušati, zle goniti — daleko im kuća! | 


Sad je i meni pred očima nešto svjetlije, i vidim, što prije ni- 
sam. Da, i sjećam se, kako smo ga, dok je još bio sitan, na- 
zivali: mali vražić! Pa imao je nešto u očima, nekakve čudne 
ognjiće, nešto, ni sama ne bih znala reći što. I one noći u Ce- 
lovcu — vidiš, to ti nisam rekla... Obećao joj, da će, kad 
se sve u noći smiri, nešto zaguditi. I zaista, pošto su već mnogi 
otišli na počinak, on uze gusle i otpoče da gudi. U sobici go- 
stilnice bilo je tamno, samo je njemu na licu igrala mjesečina, 
što se kroz okance provukla. Ja sam ga gledala, i ne mogu ti 
reći, kako mi je bilo. Dok se uho sve više priklanja da bolje 
čuje, oko se samo od sebe zatvara, da ne vidi... Obrazi mu na 
mjesečini kao od mrtvaca, oči kao da će sve popaliti, a tijelo 
— Bog mi grijehe prosti! — kao u bjesomučnika, grči se, 
steže, sažimlje; kadikad zamahne gudalom na stranu, kao da 
će po nekom udariti — i — što da ti kažem? ne znam, kako 
je došlo, ni zašto, ali ja sam se u neke okrenula i tri puta kri- 
šom prekrstila . . . A sad, evo, dolaziš ti — — Nego Bog je 
dobar, pa je valjda udesio da se onaj nesretnik više ne vrati, 

Gabrijela sleže ramenima. 

— Ti dakle misliš, da bi se mogao vratiti? Ali ja ti dajem 
vjeru da praga onog kloštra više prekoračiti neće! Ne bude 
li htio da je se okani milom, ono će silom. Tu su najzada i vla- 
sti, pa neka se s njime natežu, 

— Ne tako, teta Ursa, presječe je Gabrijela. Donjušio bi 

da u tome imam i ja svoje prste pa bi me prijavio kao krivo. 
vjerku. Štaviše, pritom bi mogla iskočiti na vidjelo i čitava 
stvar, što mi ju je kneginja tako toplo preporučila. Ne, teta 

Ursa! Vlasti treba od svega toga držati daleko, 
. — Sto onda? — zalomi starica rukama, Pustiti ga da joj 
Još više zavrti glavom? 

— Ni to! Pričekat ćemo. Mene je krvavo uvrijedio pa mi 
se ne žuri! Pred nama su dvije mogućnosti: ili će ge vratiti 
m: neće, Ako se više ne vrati — kao da nije ništa bilo. Vrati 
ise ——— 

— No? 

— Pa—jani sama ne znam... Ali nešto će se već uraditi 
m svakako! Što? — ja vam to sada ne bih umjela da kažem 
Jer mi je glava smućena, teška i oči mi ge sklapaju — — 2 

Starica se šuteći diže, zapali voštanicu i povede je u tijesnu 
sobicu, gdje ju je čekala prosta ali čista postelja. 

Iako ju je Stezao umor, Gabrijela nije dugo mogla da stisne 
oka. U mislima je proživljavala događaje, što su ih u njoj raz- 
budili večerašnji razgovori, I srdžbe, u kojima je izgarala to- 
like mjesece, i mržnje i žudnje za osvetom. Osveta! Misao na 
nju uvriježila se u njoj već u času, kad joj je u Munkaču pred 
očima pukla istina u svoj svojoj gruboj golotinji. Ta ju je 
misao salijetala i podjarivala da ostavi svoju gospođu i poleti 
u ove strane, da sudi njemu pa i sebi. Nato bi iskrslo nešto 
odjeknuo bi glas neki unutrašnji, neka daleka opomena, “a 


možda od mrtvog oca, djeda, ili strica, ko bi znao? — i to bi 


je opet prikovalo na mjestu, uz njene dužnosti i zadatke, što 
ih je i do sada vršila odano i vjerno, valjda pod poticajem 
onog tajanstvenog glasa u njoj. Kada je pak kucnuo čas i 
ona upućena ovamo u važnom poslu mislila, da joj je toliko 
žuđena osveta već na dohvatu, a on evo opet odmaglio nekud i 
ona ostala sama gušeći se u svom bespomoćnom bijesu ponovo 
prevarena i ljuto razočarana. Na kraju je prevlada umor, na 
mahove ju ostavljala svijest, dok se naposljetku u tom mut- 
nom raspoloženju ne ukoči. ' 


3 


y Spavala je do podne. Kad je sva dotjerana i osvježena izišla 
iz svoje sobice, Ursa nije mogla da joj se nadivi, 

— Pa — moje dijete, lišca su ti kao rožice u mlijeku oku- 
pane! Bogme lijepa si mi! 


Viktor Car Emin: Suor Aurora Veronika 18 

dabrijel blijedo osmijehni. .. =. 
s Pa idi šta Ursa, u tim haljinama . . . Još mi niste rekli, 

to? . . . 

"mei S objed i kao svakome nadoveza i njoj: M, 

— I više ih ne skidam. Držim da je tako i Bogu ugodno. m 

Gabrijela stane do prozora i zagleda se u anka One aa 
noćnje sumorne misli motale su se 1 sada u njoj, ali daa) 
manje oštrine. Nekako je slobodnije disala i vedrije E? . 
u svijet. Možda i zato, što joj se taj Svijet na onom | ag 
suncu činio danas kaj mnioa th š 

od objeda upita unaprečac: : 

ip i a što je od Jelice Frankulinove? Neira 

— ra je ona, ali je se mnogi klone — sve zbog A 
Kako roi On je "danas desna ruka one beštije u i. bu . 
jemca Kodermana. A ljudi kao ljudi: jedni ga proklinju, iii 
mu se drugi umiljavaju. Ma kako bilo, Frankulin nije više onaj 
negdašnji, osobito pak otkad mu ubiše sina. : 

— Šta? — trže se Gabrijela — Jurica mrtav? : .* 

Pošto joj Ursa iskaza i onu nemilu zgodu, jeee kosor 
bez riječi. Frankulinov Jurica bio je žive ćudi. Pravi < a 
se je vrijeme vrtio i oko nje, a i ona — — m M 3 i, kave 
ni... Ievo — ni njega više nema. Ubili ga! Jadan <. 2 

Gabrijela je idućih dana često navraćala razgovor na Fr 
kuline, dok na kraju smislivši sve u jedno reče: e 

— Ja ću, teto, ipak do njega. To mi je uvelike bale ado 
kneginja. Mogu reći da me je najviše zbog njega i poslala amo. 
Htjela bi da zna, što on misli o onoj stvari. | m 

Ursa je dugo vrtjela glavom. Naposljetku raširi ruke: * 

— Čini, kako te Bog nadahne. Jedno ti a. okine = 
kad s njim govoriš, iznajprije gledaj, gdje ćeš isplivati, onda 

i aj! . . 
di kasa Md dne Gabrijela se uputi u Grobnik. U e 
već daleke dane, ona je često dolazila i u ove strane, Po. 
s pokojnom banicom, a još češće sama s porukama 2 dim 
ničkog kapetana, zato su joj i dobro poznate sve one iči 
staze, što vode uz Rječinu uzduž i poprijeko, I sada je o 
brala najkraću, popriječnu, ali i najlomniju stazu. : 

Uokolo od ljudskih glasova tek pogdjekoji, dalek i de u 
hove. Inače sve samo hukanje bujice. Ali je zato oo . 
nadaleko satkana samim pričama, što joj ih je nekada = 
vala teta Ursa, a sad joj ih razigrana mašta dozivlje 2 pam 
sve redom — jednu za drugom. Čak se sjeća, ka Ai? e 
prošlim vremenima često nagibala nad neku jamu tu u blizi 


(- 274 -) 


i slušala, kako u njoj Rječina Šumi, kadikad bi se reklo, kao da 
ječi, nariče. U onu jamu negda se u davnini bacila, djevojka 
Luca, kad su porkulabi i grabanti nekog Frankapana išli za 
njom u potjeru. Htjeli su da je ugrabe za svog gospodara, 
ali im je umakla i strmoglavila ge u ponor radije, nego 
li da pane u njihove ruke. Očajni lik one nesretnice pratio je 
Gabrijelu i sada na ovoj lomnoj stazi, i kao da je potiče da 
se što dublje uživi u trenutak, kad je progonjena djevica 
tjerana očajem sa ruba muklog vira bacila svijetu svoj 
posljednji pogled, da malo zatim nađe svoj vječni mir na dnu 
uzavrele vode, što još čuva njezino ime. Luca je na dnu onog 
vira našla svoj mir, a kad će ga naći ona, Gabrijela i — gdje? 

Staza postajala sve lomnija, i ona se sa sve više muke ve- 
rala s kamena na kamen. Penjući se uz brdo, na kome 
je sio drevni Grobnik, njoj se u pameti sve većma gubio lik 
nesretne Luce, ali gorčina što joj ju je život naslagao na dušu, 
sad se pod uspomenom one davno čuvene priče kao razlila, 
ušla u sve žilice njena bića, ispunjujući je mukom, kojoj se 
nije mogla oteti ni u času, kad je stala pred Frankulinovu kuću 


< prislonjenu o četverouglastu kulu. Prešavši rukom po kosi, 


sa čela prema tjemenu, Gabrijela pokuca dva puta na vrata, 
što se malo zatim otvoriše. 

— Što želite? — upita je čovjek, zdepast, bradat neobično 
gustih obrva. 

Pošto ču, što djevojka traži nadometne: 

— Gospodin je negdje napolju. U kući su same gospođe. 

— Molim, povedite me k njima. 

Gospođa Jela, žena Frana Frankulina, sjedila je u to vrije- 
me u sobi i plela nekakvu »majicu« za, svog unučića,. malog 
Martina. Gabrijelu je prepoznala, tek što ju je ugledala. Šuteći 
odloži pletivo na stranu, diže se na noge, zagrli djevojku i 
ljuto zaplače. Gušeći se u suzama spominjala je Svoga Juricu 
i sazivala srdžbu Božju nad one, što joj ga ubiše, 

— I promisli! njegovo jadno tijelo nije još ni sada našlo 
mira, i Bog zna hoće li ga kada naći. 

Ponudi je da sjedne i spustivši se do nje nastavi Svojim ja- 
dikovanjem. Tek pošto se do kraja isplaka, okrenu riječ na 
nesretne gospodare. 

— Čuvamo se, prihvati snizivši glas i ne spominjujući im 
imena od straha da je ko ne čuje, čuvamo ge, jer nemamo 
vjere ni u koga, a pretrpjeli smo mnogo. Da ne bi nego ono 
strašno vrijeme, kad je moj Fran čamio u tamnici s glavom 


o jednom vrlo tankom koncu, A kako si pak ti ostala živa po- 

ije svega onoga? Htjela je gospa Jela još nešto da pita, a 
5 E otvoriše So i A pragu se ukaza Fran Frankulin, u 
— Što? Ti ovdje — —? usklikne tonom, iz kojega se nije 
moglo pravo razabrati, da li mu je taj susretaj po volji ili ne. 
Pokroči prema Gabrijeli i stisnu joj ruku, Z 
— Ti ovdje? — zaintači i sjedne njoj nasuprot, A otkuda? 
Pa nadometnu ironički: ako smijem pitati ... ela 
Gabrijela ga je dugo gledala. Mnogo se je izmijenio, otka 
ga je posljednji put vidjela. Kosa se dobro progrušala, i brada, 
a brazde na licu otvrdnule, odrvenile, I oči se _ukrutile, na- 
mračile, dok je nekad živo strigao njima sipajući uokolo sam 
plamen. Na njegovo posljednje pitanje odgovorila, je kratko: 
oni najstrašniji dani zatekoše je u Munkaču, kod mlade kne- 
ginje, gdje je i ostala. 
Nato se gospođa Jela diže: | nel, 
— Našu milu gošću treba nečim da počastimo, 
I iziđe. Njih dvoje ostaše sami, u prvi mah bez riječi kao 
da skupljaju misli, uspomene, davno zakopane. 


— Sva sreća po tebe, što si odmaglila na vrijeme, natuknu . 


on samo da nešto kaže. Ali se u isti mah uhvati za. te svoje 

iječi i nastavi: he: 
kod Dok su me u zatvoru ispitivali, nikad ne bi propustili, 
da te ne spomenu. Vrtjeli me ovako i onako, pitali, da li su u 
stvar bile upletene i žene, što znam o nekoj Gabrijeli i sve 
tako. 

aj A vi? *1i. “s . 4 . 

— Što pitaš? Ili sam ja kakav caf ili žbir! I što ja znam, 
otkad su me ispustili, tebe se više nije spominjalo. Samo da 
ne bi sada navalili da kopaju . . . reče i usta mu se nakriviše 
na osmijeh suh i trpak. Poslije kratke šutnje prihvati: Iznaj- 
prije htio bih znati — a meni možeš reći — jesi li i ti umije- 
šana u kašu, što je neki ovuda spremaju? , de 

Iskusnoj, prepredenoj »diplomatkinji« nije bilo teško hiniti 
iznenađenje. 

— Ne razumijem ..., : . U D 

Lukavac je i on, pa se ni na njegovu licu ne može razabrati 

jeruje joj ili ne. M 
kas: bo g nema o tome mnogo da se kaže, produži on cere- 
kajući se. Neki zeleniši, većim dijelom Kastavci, među njima 
jedan pjesnik i jedan violinist, hoće da se malo poigraju bu- 
ne... Neki misle, da je to po nalogu iz Pariza, Tamo da se 
nalazi knez Orfeo i onaj opat Bargigl —-— ' 

Gabrijela osjeti da joj više ne treba hiniti iznenađenje. 

— Znači da ih je neko odao, ako je istina, da ti — kaka 
sami velite — mladi ljudi nešto snuju ... 

Frankulin, cereći se sveđer, odgovori: 

— To je teško reći, mada se među našim ljudima tajnosti 
slabo čuvaju, To smo mi osjetili i na svojoj koži. Ali u ovom 
slučaju, držim, da je čitava stvar izišla na svijetlo onako više 
sama, po sebi. Čini se da se mnoge niti pletu na Rijeci, u ošta- 
riji, u nekog Jugovca. Kod žmuljića — razumije se. Isprvaj 
šapuću jedni drugima u uho, a poslije, čim im se glave malo 
ugriju, dignu glas, i ko ima i malo tanji sluh, može svašta da 
čuje. A može biti da ima i drugih kanalića . . . Kad sam te 
malo prije ugledao, pomislio sam, iskreno ti kažem, da si 
i ti jedna od njihovih. 

Gabrijela se nije mogla odlučiti, da mu iskaže, što ju je 
ovamo dovelo. Od toga ju je odvraćao i sam podrugljivi ton, 
kojim je govorio o onim mlađim ljudima i njihovu pokretu. 
Ali kneginja joj je izričito naredila da o tome g njime govori, 
i ona je osjećala, da ne bi smjela ogriješiti se o njenu zapovi- 
jed. Časkom je oklijevala, naposljetku se ipak riješi, puklo 
kud puklo. 

— Kapetane — vi znate onu: poklisaru se glava ne osijeca! 

— Ti si dakle nečiji poklisar? — smrknu se on. 

— Jest — dolazim od strane naše mlade kneginje . . . 

— Tiše! Tiše! . . . raskrili Frankulin svoje koščate ruke. 

Gabrijela se osmjehnu i prihvati sniženim glasom: 

— Vi znate, kapetane, da je naša kneginja sada poslije svoje 
preudaje stupila u otvorenu borbu protiv kralja? 

— Nije mi drago... Da ti pravo kažem, ja od te borbe 
ne vidim ništa dobro ni korisno po nas. U drugu pak ruku, 
ako mislite i mene da uvučete u to, znajte, da se lisica po dru- 
gi put u gvožđe ne hvata. 

— Pa tako nije govorio naš negdašnji stari Frankulin! 

— Stari Frankulin bio je nekoč mlad, a imao je i gospodara, 
koga je slušao, a znao i zašto ga sluša. Danas pak ovaj stari 
Frankulin puše — ustreba li — i na hladno. Dignuti bunu nije 
laka stvar. Čak je i vrlo zamršena. Iznajprije treba da imaš 
neku — kako bih rekao — misao, za koju ćeš se boriti — — 

— Pa mi je već imamo, dočeka Gabrijela: onu naših starih 
gospodara ... 

— Ona misao odfrknula je s njihovim glavama — za uvijek! 

— A naša kneginja? 

— Ona je žena jednog madžarskog velmože, a Madžar kao 
Madžar najprije će sebi bradu da napravi. 

— Knez Orfeo — — ' 

— Čast i njemu, premda — — — Nego sve i da je u njega 
pamet jednog grofa Petra, gdje su mu buntovnici, mislim oni 
pravi? Gdje da ih nađeš? Možda u Zagrebu, gdje su mladoga 
kneza Frana onako lijepo dočekali? Ili u banskim dvorovima, 
gdje se sada šepiri stari krvnik, Nikola Erd&dy? Ili u ple- 
mićkim kurijama, gdje se grabežljiva gospoda ugrijanaj 
bilikumima natječu, ko će od njih poletnije odgovoriti na pri- 
znanja za vjernost i odanost, što im ih Njegovo Veličanstvo 
šalje s vremena na vrijeme? Ili ćeš ih tražiti tuda, ili možda 
u Bakru, gdje su se čak i popovi, kao onaj Toma Sučvić, ba- 
cali kao vuci na ostavštinu naših gospodara i pljačkali zajedno 
s Nijemcima? U onom Bakru, gdje su i mene htjeli raznijeti 
na komade, a sve zbog moje vjernosti prema našim gospoda- 
rima? Ne znaš ti, što su meni zlobnici sve napakostili! E, ali 
Bog ne plaća svake subote! Ni ja! : 

Oči mu sijevahu kao varnice na žeravici, a crte mu se na 
licu grčile kao da će se sad na u njemu rasplamsati ono nje- 
govo iskonsko i povući ga u bjesnilo, 

— Svi nisu bili takovi — primijeti Gabrijela plaho. 

— Znam. Bilo ih je, koji su platili glavom, a ima ih još da- 
nas, kojima možeš pročitati u očima, da nisu zaboravili one 
strašne dane, ali ti su rijetki. 

— Da pokušamo kod njih — ? 

— što? — trgnu se Frankulin. 

— Da ih opet predobijemo za onu staru misao . . 

— Ajde ne zovi nesreću i ne igraj se vatrom. To kaži i kne- 
ginji — — A što to ona namjerava... .? 

— Pa — vi ste već pogodili. Radi se zaista na onoj staroj 
misli, za koju su već toliki dragocjeni životi pali i mnogi če- 
stiti ljudi stradali, među kojima u prvom ređu i vi, kapetane! 
I Njezina Milost, naša kneginja, poručuje vam, kako je sada 
vrijeme, da se opet nešto pokuša i — — Vi se smijete, ka- 
petane! a ; ku 

.— Da, ali ne od srca... Iznajprije — ja ne bih smio 
ni da slušam takve stvari. U trenutku, kad mi je stiglo pomi- 
lovanje, ja sam zadao riječ da neću nikada više — — — 

— Iznuđena obećanja! — uleti ona sa smiješkom, Zakletve, 
koje ne vežu. To vam po meni poručuje iz Munkača lavica, u 
kojoj jedinoj kuca veliko srce našeg mrtvog gospodara, 

— Već sam ti kazao: ono srce pripada danas _Madžaru, 
i većma je priklonjeno njegovim nego li našim ljudima. 

— Ivi biste htjeli da se sada vratim u Munkač i da _kau4' 


žem kneginji: evo što Vašoj Milosti poručuje kapetan Franku- 
lin, najvjerniji i najodaniji službenik vašega velikoga oca! 
Onaj Frankulin, što ga Vaša Milost često spominje kao i je- 
dinca mu Juricu — — — 

Frankulinovo se lice namrači. Htio je nešto da kaže, a to 
ge na vratima sobe pojavi gospa Jela veleći: 

— Molim, na mali zalogaj. ' 

Namještaj sobe, u koju su uljezli, skroman je, ali ukusno 
poredan. Na stijenama nekakvi »arazzi« i tri četiri neve- 
like slike nepoznatog majstora. Sto od orahovine u sredini, 
nad njim se sa tavanica spušta lampa na ulje. Tu je Gabri- 
jelu dočekala mlada udovica Ružica sa svojim desetgodišnjim 


jedincem. Gabrijela se nije mogla da nađivi dečku, koji ju je | 


naročito svojim živim očima podsjećao na oca, okretnog i uvi- 
jek nasmijanog Juricu. 

— Jesu li ti kazali, kako je svršio onaj moj siromah? — 
upilji u nju Frankulin svoj mračan pogled. 

— Čula sam nešto... 

— Ima već punih deset godina, da ga ribe uživaju, i ja još 
nisam ušao u trag pravim krivcima, Doći će već dan — — — 
I zazvjera uokolo očima, kao da traži na kome će istresti svo- 
ju žuč. Posjedaše za sto. Frankulin je mramorkom šutio; kao 
da se skupio u sebe i u svoje sumorne misli. Zamukla i gospa 
Jela, a nekuda se tužno zamislila i mlada udova, Pored svega 
toga za stolom je dosta živo. Razgovor se vodi između Ga- 
brijele i Frankulinova unučića, koji je odmah stao koješta 
da je pita. A pitala i ona njega, i tako je saznala da mu je 
ime Martin, da već umije čitati i pisati, pa i gađati iz puške... 
Nato se svi nasmjehnuše, i sam Frankulin kao da se za tre- 
nutak otresao one neke mračne misli, okrene se Gabrijeli i reče 
joj unaprečac: ; 

— Ovuda se prije nekog vremena motao i onaj famozni vio- 


linist... K nama nije ni zavirio. Volja ga! 


— Ne znam, što smo mu skrivili, primijeti gospa Jela. Po- 


'kojni i on bili su kao braća, i ja sam ga dočekivala svaki put 


kao da mi je sin. Baš se čudim! 

— Ito ti je, kako čujem, jedan od kolovođa nove bune. Vele, 
da se nekud izgubio. Bit će da gudeći uokolo kupi buntovni- 
ke... Nek samo pripazi, da jednog dana ne dobije po prstid 
ma! Ne vidi on, u kojim vremenima živimo, i kako se u nas 
naglo mijenjaju dlake i ćudi. 

Na licu maloga Martina izbili znakovi dosade. 

— Ajde, sinko, k svojim drugovima, no se brzo vrati, opo- 
menu ga baka. : 

Pošto dječak ode, Frankulin prihvati: 

— Našim ljudima već su odavno dotužile bune. Ona prva 
im je utjerala strah u kosti, pa ne vole ni da je spominju. 
Ova u sjevernoj Ugarskoj također im je mrska, jer im je već 
do sada ispila nemalo krvi. Nema, može se reći, u godini mje- 
seca, da kralj ne pozove bana i velikaše kraljevine, nek mu 
pošalju što više vojnika protiv rebela. I svi se odazivlju, i 
naše čete marširaju protiv buntovnika i kao uvijek — biju 
se junački — i još će se biti. 

— Protiv kćeri svog negdašnjeg slavnog bana! 

— Za kralja, Gabrijelo, za kralja! Naš svijet sve više na- 


ginje k Austriji. I to ne samo ljudi osrednje pameti, već i naše 


najučenije glave. Jesi li kada čula za nekog Senjanina Rittera? 
Mlad čovjek, a pravo čudo od pameti! On je dušom i srcem 
uz Beč i samo odanle vidi i očekuje spas našoj zemlji. 

— A što će na to one jadne kosti u Bečkom Novom Mjestu 7 
— upita Gabrijela glasom, u kome je titrala žica tuge i razo- 
čaranja. 

Frankulin sleže ramenima i ne kaza ništa. Međutim je vri- 
jeme dobrahno odmaklo i Gabrijela uze da se oprašta. 

— Reci onim tvojim puntarima, napomenu joj na rastanku 
Frankulin, nek se mane ćorava posla. A i ti bi dobro učinila, 
da svakome ne otkrivaš, što ti je na duši. Naš svijet rad brblje, 
ako se pak među mnogima nađe neko, što donekle umije da 
ćuva tajnu, naći će se i za nj uvijek kakvo mučilo, na kome 
će prije ili poslije razvezati jezik ... 

Gospa Jela isprati je komad puta, i kad se Gabrijela s njo- 
me opraštala morala joj je obećati, da će je opet posjetiti. 

Gabrijelu nije ostavljalo nadanje da će mrkoga kapetana 
prije ili poslije predobiti za svoju kneginju. Vođena tom misli 
ona se često navraćala u Grobnik, ali bez uspjeha. Stari kape- 
tan je na sva njezina nagovaranja odmahivao rukom ili je 
podsmijevajući se ispod brka šutio. 

Kad se jedne večeri vratila kući, zateče staru Ursu svu uz- 
buđenu. 

— Vrnuo se — razumiješ li me? Malo prije bio je tu... 

— Ko? 

— Pa — ona nesreća ... 

Gabrijela ne kaza ništa. Uđe u kuhinju, spusti se umorna 
na stolac i zagleda se u ognjište, na kome je praskala vatra. 

Za njom se dovukla i starica i poduprijevši se rukama o st6 
prihvati sve onako pognuta: 

— Da, banuo kao vjetar. Nisam mu ponudila ni da sjedne. Na 
vrat na nos ispričao, što mu se desilo u Bosni. Zatvorili ga, 


«< veli, i dugo ga držali u tamnici, sve dok ga nije oslobodio sam 


kapetan Bukovački. I još mi kaza, da će već sjutra opet na put, 
u Pariz, do kneza Orfea, a odanle — nije teško pogoditi — u 
Celovac! I molio me, da se do dva mjeseca i ja tamo nađem, da 
ga pričekam i upriličim opet jedan sastanak s mladom gospo- 
jicom. Promisli! A dok ju je spominjao, gorjele su mu oči, ma 
da vidiš, kako! 

— Jeste li mu rekli, da sam ja ovdje? 

— Nisam. 

*: — Gdje će prenoćiti? 

— Pa — valjda kao obično, u Cigančića, 

— Na Rijeci? 

U onom metežu, što joj se uzmotao glavom na glas o nje- 
govu povratku, došlo joj je da se zaleti za njim, da mu istre- 
se u obraz sve one najgrubje uvrede, što su joj sada poput bu- 
jice navaljivale u grlo, pa da mu sudi nožem, što ga uvijek 
nosi sa sobom za pasom ... Ali Gabrijela se u toj vrevi još 
nije pravo ni snašla, a stara će Ursa opet: 

. — Da, u Celovac hoće da iđe — pred malu gospojicu, da 
joj opet napunja glavu onim strašnim, čime ga nadahnjuje 
nečastivi! To treba spriječiti! 

Malo zastade pa prihvati: 

— Još prije nego što si se vratila, razmislila sam, da će biti 
najbolje pođemo li obadvije što prije moguće onamo, pa 
da se ti glavom prikažeš onoj sirotici, i da joj iskažeš, kakav 
je ono — Bog da mi prosti! — sotonski nakot. Meni ne bi vje- 
rovala, tebi hoće. Ajde, dijete, učinit ćemo jedno dobro i ve- 
liko djelo. 

Gabrijela se nije još mogla da razabere, pa nije ni obraćala, 
pažnje na ono, što joj je starica govorila. U glavi joj još zvo- 
ne riječi: on je tu! ... Znači — na dohvatu njena noža, nje- 
zine osvete! To je; što je sada zaokuplja, i misao, kako će do 
njega, smjesta, jer on već sjutra odilazi opet na put u Pariz... 

Srce joj se naglo uskuca. Osjeća, kako joj u glavi šumi, 
kako joj se svijet vrti, a snaga propada. Ne, ovakva ona ne 
može nikud večeras. Trebat će da pričeka do sjutra, do zore... 
Do tada će skupiti snage i . . . Ne, večeras ne bi mogla, ni- 
kako! A što to stara opet preklapa! Ponavlja, što joj je kazao. 
I opet nešto o Bosni i kapetanu Bukovačkom, 

'— Do koji mjesec da će udariti na nas Turčin, a s njime i 
on, kapetan Bukovački. O tome treba da obavijesti kneza u 
Parizu i sve prijatelje pokojnoga bana. m 

Zatim opet svrnu na Celovac, na Zoru i na onu svoju misao, 
da se njih dvije što prije onamo upute. 

— što veliš na ovo? su 

— Promislit ću, teto! Umorna sam, i vi mi nećete primiti 
za zlo, ako se večeras nešto ranije povučem. 

— Čini, sinko, kako ti drago! bl i 

Dugo je trebalo, dok joj se u glavi toliko raščistilo, da je 
mogla nešto mirnije da prosuđuje o onome, što je malo prije 
čula, On je, istina, tu, ali na putu u Pariz, da onamo javi, što 
Turčin namjerava: Pa to je sve u vezi s onim, što je i knegi- 
nja njoj naredila . . . I što je dalje o tome mislila, to se u nje 
sve više ispoljavala »diplomatkinja« i prevladavao osjećaj duž- 
nosti, svijest poslanja, što je i nju dovelo ovamo, Stara Ursa 
natuknula je nešto i o nekom putu u Celovac. Gabrijeli se je 
ta misao odjednom učinila vrlo zgodnom, Možda će sve to iz- 
gledati kao neka vajna osveta, ali najzada stvar nije od nje 


potekla. A onda treba vidjeti u kolikoj mjeri će ga to pogoditi, 


njega, utvrđenog prevrtljivca! Ne, prava će odmazda tek da 
slijedi, ali poslije, pošto on izvrši, što mu je Bukovački nare- 
dio. Doći će već dan! ... — tako je od prilike kazao i Fran- 
kulin za one, što mu ubiše sina. Doći će već dan! 

S tom je prijetnjom na usnama usnula. moe 

Sjutradan, kad se ponovo našla sa staricom u kuhinji, prve 
su joj riječi bile: 

— Kad ćemo u Celovac, teto? 

— Ako ti je s voljom — još ove nedjelje! 


4 


Onog dana, kad se Tihoraj nakon dugog otsustva vratio na 
Rijeku, našao je Cigančića kao obično pružena u postelji. | 
— Za Boga, Tihi, jesi li to ti ili tvoj duh? A mi držali da 
su te već odavno izjeli crvi ili ribe! E 
'Tihoraj mu ispriča svoje zgode i nezgode, i kad je već bio 
pri kraju, prekide ga prijatelj: : E 
— A je si li čuo, da je negdje ovdje i ona tvoja —.Gabri- 
jela? 
: Tihi se trže i raskolači oči: 
— Ona! Zar tu — u gradu? 
— Ne znam. Vidjeli su je na Trsatu. Među drugima i Della 

Rovere. Veli, da mu se čini još privlačnijom nego li onda, kad 
je dolazila u ove strane. Tijelo, ionako strojno, još da je sa- 
vršenije izgrađeno. Prava ljepotica! uvjeravao me je i jutros 
moj Nacio. 

Tihoraj se zamisli. Buljio je ispred sebe bez riječi, a na 
dalnja Cigančićeva pitanja odgovarao rastreseno, često nesu- 
vislo. Cigančić, koji je međuto ustao, nekoliko se puta spro- 
hoda po sobi i zastavši pred njim reče: 

— Aza onu stvar ne pitaš? Ili ti se mala koludrica u 
Celovcu još vrti u glavi, pa voliš misliti o njenim lijepim oči- 
ma nego li o bunama i buntovnicima ? 

Tihoraj se sad zagleda u njega tupo, kao da ne razumije. 

— Nemamo sreće, nastavi Cigančić. Kanonik Barčić umro. 

— Umro! — zavapi Tihoraj i malo te ne zajeca od iskrene 
žalosti. 

— Ona biskupova zadirkivanja prigodom posljednje krizme 
zadala su mu posljednji udarac. Legao i više ga nema. A nema 
Ni »kora«, što si ga skrpao da nam posluži kao kvas — ti 
me razumiješ . . . Razbio se kor, pjevači se rastepli i mi evo 
ostali kapetani bez vojske. Možda bi neki između njih još iz- 
držali, da nisi ovako dugo izostao. Izgledalo je kao da 
si nas ostavio. 

— Ja — vas —? 

— Sad je svejedno. Najžalosnije jeste, što je onaj zanos, 
barem ovdje na Rijeci, dobrahno splahnuo, Kod mekih i od 
straha. Čini se da su već i vlasti nanjušile nešto. Della Rovere 
prišapnuo mi je sub rosa da su na kapetanatu primili odozgo 
nekakav spis, u kome se pozivlju nek budno paze, jer da se 
nešto, kako bismo mi kazali, iza brda valja. I naši se Patri 
nešto vrpolje. Osobito onaj njihov ništavac, Giovanni Mala- 
carne. Ti ga ne znaš? Već je jednom bio na Rijeci kao njihov 
»magister«, ali ga zbog nemara prebaciše u Leoben. Međutim 
i tu je: »paulo post tanquam ad saeculum dimissus«. Kadli 
jednog dana, i moj ti Malacarne pokuca opet na vrata našeg 
kolegija, i što se u onaj dan odigralo iza njih, to znadu naši 
Patri i njihov bivši »magister«. Zna se samo toliko, da je Ma- 
lacarne opet primljen, ali ne kao magister ni uopće kao član 
kolegija, već kao nadglednik njihova dobra na Lopači, gdje 
mu je za stanovanje određen i nekakav njihov stari dvorac. 
Kako se moglo doćukati, njemu je među ostalim povjereno i 
uhođenje u čitavoj gospoštiji, i on ti sad ovako čas onako 
prerušen obilazi svu krajinu od Rječine do granice 
brsečke, i svuda uhodi, špijuni, njuška. Svakako opasan hun- 

cut! Prokleto njuškalo, što je već jamačno na tanak led do- 
velo nekog našeg brbljavca. Otkuda bi inače oni gore saznali, 
da se ovuda nešto sprema! 

— A javlja li se što pop Pipinić? — upita Tihoraj muklo. 

— Nedavno je u mene bio jedan njegov čovjek i veli da se 
pop Juraj bori s dušom. Čini se da je i on okupio zavjernika 
mnogo manje nego li se nadao. Pitao sam, kako to? A onaj 
čovjek meni: u riku gdi nima ribe hitat mriže — zaluđu je! 

— I tako — sve propalo — — ? 

— Ostaju Kastavci. Od njih nije otpao ni jedan. I često se 
sastaju, čas ovdje, čas ondje, da ih — razumiješ li? — ne za- 
teku. Kadikad se spuste i do Rječine. Ima tamo negdje neka- 
kav zapušten mlin, a do njega stara, isto tako nenastanjena 
kuća. Nekakva poluruševina, iz koje svi bježe, vele, zbog du- 
hova, što se u njoj javljaju. Pričaju, da su u pređašnje vrijeme 
vozari zaklanjali ondje svoje konje, ali čim bi pala noć, jadne 
bi životinje spopao neki strahovit nemir, pa da zaglušiš od 
užasnog hrzanja i stravičnog udaranja kopita o kamen, 

— I moji Kastavci odabrali upravo tu ukletu kuću za svoje 
sastanke? — razvedri se odjednom Tihoraj. 

— Bit će među njima i po gdjekoji nebojša, kome će se i 
mala iskra prikazati kao krijes, ali u glavnome ona se čeljad 
tamo gore ne boji ni vraga. 

— Ja bih rad da ih vidim, da s njima govorim. 

— Princip mi je posljednji put kazao, da će iduće subote 
okupiti u onom zapuštenom mlinu nekoliko  vidjenijih. 
čak je i mene pozvao — — ali da ti pravo kažem ... 

— Slušaj, Antule, uleti mu Tihoraj u riječ. Ja bih morao 
već sjutra na put, ali ću odgoditi. Ići ćemo zajedno! 

Cigančić razmisli: — Čujem, reče malo poslije, da se tamo 
negdje u blizini toči neka nova vrsta vina i da se pije kao 
mlijeko. Nego ja ću sada opet da malo legnem, a ti mi međuto 
zagudi nešto lijepo. | ' 

Ovaj put nije mu išlo od srca, Izvodio je neke napamet na- 
učene stvari, sve bez one prave unutrašnje vatre nadahnuća. 
U glavi mu se unakrštavalo, što je malo prije čuo. 
Stari kanonik Barčić pod zemljom, Pipinić na samrti, zavjera 
upola uskolebana i — što je možda najneprijatnije — ona 
tu!... Što ju je dovuklo? Da mu se opet ovjesi o vrat? Sada, 
u času, gdje mu je duša i srce, čitavo biće okrenuto drugamo, 
k nesretnoj, divnoj djevici, što onamo usred hladnih samostan- 
skih zidina izgara od želje za slobodom, za novim životom u 
kome bi i on imao svoj dio? Sužnjica mu to nije kazala, ali 

osjeća, da ona tako misli. 'Ta se je vjera usjekla, ukorjenila 
u njemu za vrijeme njegova tamnovanja, i više nema išta na 
svijetu, što bi mu je moglo odanle da iščupa. 

Dok je svirao, Cigančić se polako uljuljao u san. Opazivši 
to Tihoraj prestade guditi, položi violinu na stranu i tiho, na- 
vrh prsta, odšulja se iz kuće. Otišao je ravno do gospođe 
Marte, koja ga .je dočekala u dubokoj crnini plačući, I sve onas 
zo ranja iznosila mu je posljednje časove blagoga gospo- 
“ ==, Bog nam ga je uzeo i uvelike nag je ucvilio, ali neka mu 
je hvala, što nije pustio da trpi. Ugasio se kao lumin, I sveđ 
pri svijesti i uvijek samo o onoj svojoj blaženoj muzici. I svi- 
ma, što su dolazili da ga vide, preporučivao, nek čuvaju ono 
naše staro »Gospodin pomiluj!« i »Slava u višnji« i sve što 
se još u crkvi pjeva, nek ostane naše, starinsko. — Naša du- 
ša, rekao je malo prije nego li je za navijek usnuo, ne može 
ljepše da razgovara sa svojim Stvoriteljem . . , Onda je po- 
kušao da Kavale »Oslobodi mene Gospodine od smrti vječ- 
ne... .« Posljednje su se dvije riječi i i 
Naš dogri gospod < j ječi izgubile u hropcu... 

I opet zaplaka. 
 Tihoraj ju je dirnut slušao, i kad se diže da će se s njome 
oprostiti, reče mu ona: 

— I tebe je mnogo spominjao. I poručio ti, nek čuvaš lijep 


«dar od Boga ti dan i da ne zaboraviš prikloniti kadgod srce 


— baš tako mi je kazao! — našoj staroj crkvenoj pjesmi... 

Izišao je iz kuće svog pokojnog učitelja suznih Očiju i stis- 
nuta srca. Neko je vrijeme lutao tijesnim ulicama, onim naj- 
tješnjim, gdje vratnice prozora, kad se otvore, dotiču malo ne 
zid suprotne kuće. Išao je kao da bi se s nekim htio da mimo- 
iđe. I oprezno se okretao natrag kao u strahu da ga ne slijedi 
ona — Gabrijela . . . Što bi da se najednom stvori tu pred nji- 
me, iznebuha? 

Ni sam ne bi znao reći kako se najednom našao na glav- 
nom trgu. Kroz otvor gradskih vrata namigivalo mu svijetlo 
lijepog dana i on se nesvijesno uputi onamo i iziđe na otvo- 
reno. Na obali je dosta živo, i na škverovima i na »paladi«, 
sije sa dva malo podalje usidrena broda istovaruju različitu 

. Gotovo nesvijesno Tihoraj se uputi prema mostu. Prela- 
zeći preko rijeke pogled mu pade na sjenokoše i bujne 
vinograde, na sav onaj lijepi kraj »sub castro nostro Tersat«, 
kako su ga označivali stari Frankapani, i što se sada punim 


(- 285 -) 


sjajem blistao na žarkovitom proljetnom suneu. Upravo je 
osjećao, kako mu toplina i ljepota dana silazi u žile pa i u one 
najtanje izazivajući u njemu olakšanje čak i neki preokret u 
mišljenju na ono, što ga toliko zaokuplja, I pitanje: što 
bi da se ona stvori iznebuha tu pred njime? — pitanje, što 
ga je maločas tjeralo u očaj, sve je više gubilo od svoje malo- 
pređašnje težine. Štaviše, u neke mu je došlo da je čak i po- 
želio sastati se i izjasniti s njome pa puklo kud puklo. Ali 
gdje da je nađe? Della Rovere ju je vidio na Trsatu. Pa on je 
već na putu onamo — a kako taj isti put vodi i u Orehovicu, 
skoknut će i do tete Urse, da je obavijesti o svom poslanstvu 
u Bosni i da — a to mu je u ovaj mah i najpreče — štogod 
čuje o lijepoj celovačkoj sužnjici, 

Penjući se živo stepenicama dostigao je oca gvardijana, koji 
je sav blažen pričao nekome starčiću, kako ima i rašta da bude 
vedar i zadovoljan. 

— Malo prije bio sam dolje na Rječini u našem mlinu — 
tu se, brate, radi sve u šesnaest. Obišao sam vinograde i voć- 
njake i sve kaže da će, hvala budi dobrom Bogu, ponijeti da 
ne može ljepše! Čak i duhan! Bit će ga za nos i za »pipu«, i 
zaista, neka je opet hvala Svevišnjemu, ovaj naš »hortus fran- 
ciscanorum« pod ovim svetim brdom, pravi je mali raj. To 
uostalom, znate i vi, jer vas češće vidim ovuda. 

— Jest, časni oče gvardijane, meni je draga ljepota ovoga 


vašega kutića, a još mi većma ugađa duši ova tišina — — — . 


odgovori starčić i razgovor se nastavi, ali Tihoraj je već od- 
makao daleko naprijed. 

Na Trsatu se motao nekoliko vremena, zašao i u najtješnje 
uličice, zavirio u svaki prozor, ali njoj ni traga. Sad se odjed- 


nom poboja, da se nije možda sklonula kod stare Urse, ali sve- > 


jedno pođe naprijed. 

U Orehovici ga je čekalo nemalo razočaranje. Staricu je za- 
tekao samu, a na njegov srdačan i topal pozdrav odgovo- 
rila je vidljivo uzbuđeno i — hladno. Niti ga je pitala, 
otkle dolazi, ni zašto je toliko izostao. štaviše, kad je ušao za 
njom u kuhinju, nije ga ponudila ni da sjedne. Govorila je 
nešto nesuvislo, smeteno izgovarajući se da mora nekamo u 
susjedstvo — zovu je, veli, k nekom bolesnom djetetu . .. I 
svaki čas je nestrpljivo pogleđivala prema vratima, kao da 
joj se žuri. ' 

I Tihoraj se nekako plaho ozirao oko sebe, dok mu pogled 
ne zape u kutu, gdje mu se kao prikovao. Tu mu se ukaza 
par cipela na vlas sličnih onima, što ih je običavala nositi Ga- 

brijela . ... Nema više sumnje: ona je otsjela kod stare, može 
biti da je i u ovaj mah tu negdje blizu, u pokrajnoj sobi. Možda 
i prisluškuje . . . Bog zna, što je protiv njega sve istresla! 
Već na tu samu pomisao osjeti oko srca nešto hladno. I sve 
jače se u njemu javljala srdžba protiv nametnice, koja — kako 
se vidi — neće nikako da iziđe iz njegova života, Sad ga je 
prošla i volja sastati se s njome. Bog zna, do čega bi sve 
došlo da se njih dvoje nađu licem u lice! 

Da nekako prikrije, što u njemu kopa, iskaza starici, što 
mu se u Bosni desilo. Napomenu, kako se Bukovački sprema 
da udari i .Kako on, Tihoraj, putuje u Pariz već sjutra! — 
prikriča joj, ma da je znao da je taj svoj odlazak odgodio do 
dva tri dana. 

— A da li me je ko tražio ili ostavio kakvu poruku za mene? 
upita malo zatim. 

— Nije. ' 

Tihoraj uzvinu malo glavu, učini kao da će nešto reći ali 
ne kaza ništa. Potom pogleda na stranu i upita: 

— A kako je u — Celovcu . . .7 

— Neznam... Dugo me nije bilo ondje . . . Stara sam, iz- 
nemogla — — — 

.. Tihoraj joj po glasu spozna da ne govori istinu, ali nava- 
ljivati nije htio. Još se malo zadrža pa pozdravi i ode. 

— Jasno je da me je pred staricom ocrnila! — govorio je 
u sebi malo poslije silazeći niz trsatske stepenice. 

Ali već sam pogled na smireni Kvarner, što se u ovaj mah. 
sav topio u mekanim sutonskim bojama, dostajao je da mu u 
dušu unese neko mirnije raspoloženje. A javljao se i glas, go- 
tovo opomena neka, da ovo nije vrijeme ni za kakva nateza- 
nja ni opravdanja, Sad je da se radi, pa kad se sve svrši, moći 
će teta Ursa da čuje i drugo zvono, pa da onda sudi. 

Na Rijeku je stigao u času, kad se straža spremala da za- 
tvori donja, morska vrata. Na trgu sv. Triju Kralja malo te 
ne udari u Cigančića, što se — a to mu se na nosu vidjelo — 
upravo vraćao od Jugovca. 

— Kuda se to, vraže, skitaš! Jesi li vidio Principa? 

— Nisam. Zar je tu? 

o. Bio je sve do mraka. I želio je da te vidi, a kad je čuo 
da ćemo i nas dvojica na onaj grobnički sastanak, malo te se 
nije pomamio od radosti. I obećao mi da će nam poslati čo- 
vjeka, koji će nas odvesti u onaj zapušteni mlin, 

Taj je čovjek zaista i stigao u urečeni dan oko podne. Neki 
mladi Kastavac, Valko Tomičić, unuk suca Žana, koga je je- 

keš 


zuitski kapetan protiv izričitog slova starog statuta  svrgao, 
sa časti, jer nije u nekoj stvari htio ga sudi, kako je to htio 
on, kapetan. Stari je sudac od žalosti i sramote obolio i umro, 
a mladi unuk ne čeka drugo nego li čas kad će moći da se 
osveti i kapetanu i njegovim gospodarima. Zato je s punim 
zanosom stupio u družbu Principovu i postao jedan od njego- 
vih najgorljivijih privrženika. Kao &vaki pravi Kastavac po- 
znavao je u tančine prošlost svog drevnog grada i isticao 
njegove drevne pravice. Tako i sada lomeći se kamenitim sta- 
zama uz Rječinu svojim je suputnicima, Cigančiću i Tiho- 
raju, spominjao stara vremena, negdašnje gospodare, »dobre 
knezove Faveliće«, kao i neke čestite kapetane, kojih se Ka- 
stavci još danas ugodno sjećaju. Da, ali onda se živjelo kao 
u raju, zanosio se Valko, drukčije nego li u ove grdne današ- 
nje dane. g a 2. 

— A svemu zlu kriva je ona baba tuđinka, što je. jednog 
crnog dana predala nas i naš stari grad na milost i nemilost 
ježovitima, strašnim gulikožama. 


— Je li istina, što se uokolo šapuće, da kastavski kapetan : 
i neki njegovi najbliži napastuju i vaše djevojke? — upita Ci- , 


gančić. ća rije Rare 

— Pa to je protiv čega se narod možda najviše i buni. Bolji 
nije bio ni onaj kapetan Morelli, On je, kako se govori, tražio 
za sebe i neku pravicu »prve noći , . .« vi me razumijete... 

— Dobro, a što na sve to Pater Rektor? — upita Tihoraj. 

— Njemu je glavno da mu kastavski kapetan izmuze od 
naroda sve do posljednje kapi — za drugo ne pita. 

— Zar je ona čuvena lokva, u kojoj je, kako si malo prije 
rekao, svršio Morelli, već presahla? — upita Cigančić. 

— Nije, odgovori Valko, ali ovaj je oprezniji, rijetko izlazi 
i uvijek okružen žbirima. Nego — dolijat će i on — — za- 
mahnu mladić šakom kao da se nekome grozi. P: 

Već su davno prošli uz strmi hum, na kome se diže stari 
Grobnik s mrkim Zrinskim-gradom. Cigančić zamuknu. Mučila 
ga žeđa. Vrteći glavom čas desno čas lijevo progovori: 

— Vele da ima ovuda krčma, u kojoj se toči nekakvo van- 

ino. 

asi od to je kod Kunčarića — Nekoliko koraka odavle, 
odvrati Valko. k 

— Osušilo mi se grlo, pa ako vam "ije krivo, ajde da malo 
posjednemo. A , 

— Ne bih htio da nas čekaju, Antile! A ovaj naš prijatelj 
kaže, da do mlina nije daleko. ' 

— Koja stotina koračaja, objasni mladi Tomičić. 

— Nikad bolje, reče Cigančić. Vi možete produžiti, a ja ću, 
čim iskapim svoju »mericu«, mahom za vama, 

I ne čekajući odgovora skrene nalijevo prema kući, kojoj 
se je na vratima lelijala široka grana jasenova. Tihoraj saže 
ramenima i pođe sa svojim vodičem naprijed. 

U zapuštenom mlinu, u prilično širokom prostoru na gor- 
njem katu, bilo je već okupljeno čitavo društvo. Jedini prozor, 
što gleda na prostrano grobničko polje i na okolne visove, bez 
vratnica je i bez stakala. U sobi pod razlupan, ovdje ondje 
istrgnuta po koja daska. Ni stola ni klupe. Neki ge od starijih 
pružiše na tle, mlađi su ili ostali stoječke ili idu gore dolje 
razgovarajući. Kad se pokaza Tihoraj, svi ga živo pozdraviše, 
pa i oni, što su bili pruženi na podu digoše se da se s njime 
izrukuju i da čuju, kakve im glasove nosi. 

Tihoraj im ispriča svoj put u Bosnu, svoje razgovore s Bu- 
kovačkim, kao i njegove poruke i upute. Te poruke i upute 
ponijet će u Pariz, kamo već kreće sjutra, pa onda — nek se 
Božja vrši! i 

— I vrijeme je! — kliknuše svi u jedan glas. 

Nato uze riječ Princip. Iznajprije reći će i on dvije. tri o 
onima, što danas mrtvi leže tamo gore kod Beča, Zašto su iz- 
gubili glave? Zato, što su se digli protiv nepravice, Da su pred 
tim nepravicama sagibali leđa i ljubili korbač, koji ih je bio — 


i što još uvijek bije sve nas! — da li bi to na njihovoj strani ' 
bila krepost? Ne, već poniženje, a poniziti se oni nisu mogli, 


jer im to ne bi dao ponos. Taj ponos ucijepio je u njihova srca 
sam Bog, a time je na njih navalio i velik teret, jer im je sva- 
ka nepravda nanesena njima i zemlji tištala dušu, oduzimala 
mir, zastirala im gustim mrakom svijetlo dana. Kad Petar 
Zrinski traži, da se zemlje kraljevstva ujedine i dobiva na to 
prezriv odgovor, on stiska zubma i dobiva osjećaj da te 
zemlje mora otrgnuti od cara. Kad ga od straha pred Turči- 
nom imenuju banom, a kroz više godina ne uvode u čast, je 


li kakvo čudo, ako u njemu uskipi krv i što svaka njena kap . 


vapi za osvetom? Kad polazi u Beč, gdje na dvoru postupaju 
s njime tako, da ni sam ne zna, drže li ga za dijete ili za bu- 
dalu, što je mogao drugo nego da im dovikne: — Još ćete 
me se bojati! ... I ban je održao riječ, neka mu je slava! 
viknu Princip i svi za njime. I Princip nastavi: Njegov pri- 
mjer treba da slijede svi, koji vole prije u grob nego biti 
rob! Kastavci su, veli, uz malen izuzetak svi za bunu, a kako 

čujem, ni oni u Veprincu i u Mošćenicama ne misle drukčije. 
— Je li tako braćo? a 
— Jest! Jest! — ozvaše se svi prisutni. : 
Naprijed se progura vremenit čovjek, riđe brade i kose, suh, 
ali žilav. Stao pred Tihoraja kao neki tužilac pred suca. 
— Ja sam Andre Bradičić iz Drage Mošćeničke, Meni su saa 
stariji rekli, neka dam na znanje svim i svakom, da se ovako 
dalje ne može i neće. Voda nam je do grla i prije nego li se u 
joj Šimo, mi ćemo — — — ' na: 
I Diže ej šaku i zaokruži uokolo pogledom, što je u ovaj 
mah govorio plamenije od njegovih usta. »Puntari«.su to ra- 
zumjeli i mahom udarili u viku: , AB: 
— Pravo je! Dosta nam je ježovita! Nećemo ih više! Glad 
nas ubija, i djecu našu, a oni nam otimlju i posljednji zalogaj! 
že li to biti Bogu pravo? ade,b i 
gisaa Ne! Ne! Bog je na strani nevoljnih i gladnih! Ovako ne 
ž lje! L X h 
mr nastavi svojim optužbama. Stari se zakoni, 
veli, bez prestanka krnje i gaze, suce nameće Rektor po svojoj. 
volji, još malo, pa ni ti njihovi neće imati što da sude, jer su. 
im ionako skučili svu moć ... sma 
— I zemlju nam otimlju, oču se otraga nečiji promukao 
glas. Mene odveli onkraj Senja, na Turke, i ja ostao iz doma 
pune četiri godine. Zemlja dakako opustjela i oni mi je pri- 
svojiše, jer, kažu, treba je obrađivati već zbog desetine. 
Sad recite vi meni, koga da slušam? Ježovite, koji naređuju: 
kopaj i daj desetinu, ili kralja, kad zapovijeda: ajde u Senj 1 
; i čina! . . KI . 
sme ro ne ideš u Senj, prihvati opet Princip, i onaj mu va 
biljeg na čelu nekud kao raširio, carski će ti čovjek otsjeći gla- 
vu, ne obrađiš li zemlju, odnijet će ti je ježovit i kralj će adi 
da je tako pravo, jer i on drži s njime. Sad vidite sami, kako 
su grof Zrinski i vinodolski Frankapan dobro uradili, kad su 
se digli da svoju zemlju otkinu od takvog kralja. Da ... 
puk išao složno s njima, pa i mi — danas bismo drukčije 
pjevali. Je li tako, brasat 
—— o je, tako! £ ; 
— jad poda tako i kad znamo otkuda nas led bije, neće 
nam biti teško pogoditi ni što nam je činiti jeja ia 
— Kud vi, tud i mi! Samo nas povedite — dočeka Mošće- 
ičanin i svi mu povladiše. : , : 
pe A kako vaši popovi? — upita Tihoraj. , . 
— Ima i među njima kukolja. Tako je jedan njihov iz Sta- 

roga Pazina pisao u Gradac, nek se našim žalbama ne vjeruje, 
Istra da može pridonositi gospoštiji mnogo više nego što daje; 
on to, veli, zna, a znat će mu jednog dana i leđa — hoće, tako 
mi Bog pomagao! — udari se Mošćeničanin u prsa. Inače, 
nadometne, svi će naši popovi s nama. ' 

— Tako i treba, reče Princip, Bit će nas čitava vojska! Tek 
je nevolja u tome, što ta vojska nema ni puške ni puščanog 
praha, a ustanci se ne prave golim rukama. Pineza treba! 

— Bez krajcara ni u crkvu! dobaci neko. 

Tihoraj odgovori da će sada na put da i to pitanje pokrene. 
I dogovaranje se nastavi, Pojedinci, osobito oni iz udaljenijih 
krajeva, tražili su potanje upute, što da rade i kako da se 
drže i tako se sastanak produžio duboko u noć. Pošto ih Ti- 
horaj na kraju još jednom obodri i s njima se oprosti, urot- 
nici se raziđoše. Posljednji iziđe iz uklete kuće Valko Tomi- 
čić i čim dostiže Tihoraja reče mu: 

— Ispratit ću vas komad puta. Noć ima moć — — 

— Hvala ti, ali što je od onog mog prijatelja? Pođimo da ga 
potražimo. Jamačno ga je prevarilo vino . . , 

Tihoraj se nije varao: Cigančića je zaista prevarilo. Baš 
ljudski! I ne samo njega, već i onoga, što mu sjedi nasuprot 
za istim stolom. Taj vinski drug — drukčije ga ne bi ni 
Cigančić znao da nazove! — izgleda kao da je sad na utekao iz 
neke šume: lice mu je sve uokolo i od očiju dolje obraslo ču- 


. pavom riđom bradom, na glavi mu je nekakva krupna klobu- 


čina, a na ramenima čudan plašt, prljav i na mjestima pode- 

ran. Govori pola hrvatski pola talijanski, ali s riječima pravi 

takvu zbrku, da ge Cigančić slušajući ga mora kadikad upra- 

vo da savija od smijeha. Kada pak vinski drug govori samo 

talijanski, vidi se, da mu je to jezik maternji. Voli pjesme, a 
umije i da ih kazuje: 
Rosa, riso d' amor del ciel fattura 

Cigančić kao da će iz kože od zanosa. Bravissimo! Bravissi- 


mo! I on se — kao obično pri vinu — raspričao o svo- 
joj »Začaranoj pogači«, koja mu je doduše još malone sva u 
glavi, ali kad jednom iziđe odanle — — —! Za sada, veli, 


nema sreće, jer dok planduje ili sjedi u taverni ne može da 
piše, a kad je kod kuće — najvoli spavati... 

Drugi prikloni malo glavu, nasmjehnu se i otpoče da po- 
stavlja neka pitanja, isprva sasvim beznačajna, dok napo- 


- sljetku ne udari u jadikovanja, kako se danas rđavo živi, kako 


već sve propada, i zemlja i izmrevareni svijet — — 
— A ko je tome kriv? — uleti Cigančić, kao da je jedva 

dočekao, što je razgovor okrenuo tim pravcem, Ko drži bič, 
što nas sa svih strana bije? bee : a 

Dizao je glas sve žešće i žešće i najzada je svom kre aa 
drugu održao čitav govor o zulumima i nepravdama, što 1 
tuđinci uopće, a napose jezuiti nanose nevoljnome narođu. 

— A tome treba već jednom učiniti kraj — —! vikao je 
kao izbezumljen. La. E . 

Drugi je kimajući glavom odobravao, a Cigančić osokoljen 
time produži svoju filipiku i na kraju. izreče zdravicu, u kojoj 
je pomračen pićem prikazao, kako će sve drukčije biti, ka: 
se jednog dana ostvari misao onih, što su za nju pali u Beč- 
kom Novom Mjestu ... ž k 

I ozirući se oko sebe nadometne nešto tiše: 3 

— I ja vam mogu reći, da se na tome već radi. I sada, u 
ovaj mah — — Gle! udari se najednom šakom po čelu — ja 
tu tratim vrijeme, a tamo me u nekom zapuštenom mlinu 
čeka društvo ... A. X 

Pogleda kroz prozor i ponovo se lupi po čelu: — Do đavola, 
vani mrak, a ko će meni pokazati put onamo! : 

Još pravo ne doreče i na vratima se pokaza Valko s Ti-. 

jem. i . v . 52 
panoi ra ih! — klikne Cigančić veselo, i pošto plati račun uze 
da se bučno oprašta s onim bradonjom pjevajući: 
Poslušajte divojke, 
Ča svirale govore . . . 

I teturajući pođe za Tihorajem i mladim Tomičićem. Opet 
ge raspjeva, ali ga Valko ubrzo prekide: SANJE! , 

— Htio bih znati, o čemu ste govorili s onim čovjekom? 

igančić presta pjevati. ja? 

NS deni? Kad bih ja znao? Ha, evo — jest! — razgova- 
rali smo o mojoj »Pogači«, da — a on je nešto deklamirao — 
stani da se sjetim! Evo: 

Rosa, riso — — — E u. 

I nađuši se smijati. Onda se stade diviti njegovoj bradi. 

— Prava šuma, tako mi umrle čaše! na Žž oke 

— Ali ona je brada lažna! Ovo je drugi ili treći put, što Je 
na njemu vidim, reče Valko prigušeno, Vi ne znate ko je ono! 

_— Kako da znam! Meni su kod čaše svi ljudi jednaki. I na- 
stavi pjevati: pit 

Gojte kose divojke . . . ci 

— Glavno je da mu se niste odali. Opasan je ono čovjek. 

Jezuitski špijun — Malacarne ,.. 

Cigančić ustuknu i zaintači: 

— Malacarne! Baš mi je drago! Sad mi evo dolazi . . . Jest, 
jest! Lupao sam ja i po jezuitima — i po svih sedam zakona! 
Baš mi je drago! Malacarne... Ha! Ha! Ha! Baš mi je 
drago! 

— Samo da ti pred njime nije ništa izmaklo, zabrinu se 
Tihoraj. 

Cigančić opet zabugari nešto i sva trojica krenuše prema 
Orehovici. 


5 


Prva dva mjeseca 1683 godine bila su i u Parizu neobično 
oštra. Snijeg uvijek gotovo do koljena, nikome ne pada na 
um da ga odgrne, a kad okrene malo toplije vrijeme, ulicama 
se razliju takve kaljužine, da noge bez prekida gacaju po 
blatu. Uzduh osobito u jutarnjim urama mrazan, ujeda, 
dok se u tijelo uvlači takova magla, da se svijet i bez kiše 
mota uokolo opuzao kao miš. Ako se ponekad i pojavi sunce, 
to biva kroz maglu i za kratak čas. Da nema pomamne graje 
uličnih obješenjaka, što se nadmeću snijegom ne štedeći pri- 
tom ni zaposlene prolaznike, slika prljavog velegrada činila 
bi se još tmurnijom, 

Ima već nekoliko dana, što se knez Orfeo Frankapan ne 
miče iz svoga stana. Jedno zbog nekakve lake nazebe, a drugo 
od dosade, što je i u njemu budi sumorna slika »de la cita 
des crottes eternelles . . .« 

Sumoran je i sam knez. Ne pritiskuje mu dušu samo onaj 
taedium, što tako ljuto truje život izbjeglicama i prognani- 
cima, već ga ubija i nerad, a najviše neizvjesnost u po- 
gledu urote, koju bi trebalo izvesti do kraja, a on joj evo ne 
vidi ni početka. 

Već je davno minula godina, a od Tihoraja ni glasa. Ili 
je negdje nastradao ili je čitavu stvar ovjesio o klin i slijedeći 
poticaje mladosti i svog nadahnuća udario drugim putovima. 

Jednog dana digao se i Bargigli i krenuo na put u Španjol- 
sku. Juče se vratio i po nekom mu je dominikancu poručio da 
će ga danas posjetiti. No, pa kakve glasove može opat njemu 
da nosi — iz Madrida? Kakve nade i mogućnosti? Opet 
neke prazne. riječi: govorkanja, pripovijesti, više manje duho- 
vite anegdote iz okoline kraljevske ložnice, same tričarije, 
kakvih je već u ovo nekoliko godina: bilo na pretek, A vrijeme 
leti, i od svih nada, što ih je u njega ulagala nesretna Kata- 

rina Zrinska, ostvario nije ama ni jedne. Sin jedinac životari 
još sada kao izbaštinjeni sirotan, najmlađa, mezimica, čami 
i danas kao sužnjica u nekom dalekom kloštru ...Itako će 
valjda i unaprijed, a pismo umiruće majke, napisano drhta- 
vom rukom, gotovo već sasvim izblijeđelo, vječito vapi iz male 
kutijice, u kojoj je pohranjeno: — Pomozi, Orfeo! Zaklinjem 
te mukom Isusovom! 

Da pomogne? Kako? Zar nisu i njemu vezane ruke? I noge? 

A glas s onkraj groba vapi ... : 

Na stolu je i drugo jedno pismo: nekoliko dobrih, srdačnih 
redaka prijatelja Alviza. Nedavno mu ga je donio službenik 
mletačkoga poslanstva. Vjerni Alvize! Ne prođe pola godine, 
da mu se jedan ili dva puta ne javi — bilo kojim putem. Zna 
prijatelj, gdje njega, potomka starih Frankapana, najviše boli, 
zato mu u onim svojim pismima i iznosi ponajviše takve stvari, 
što bi mogle da ga zanimaju, Sami neutješljivi glasi! U djedo- 
vinama Zrinskih i Frankapana teče život dalje, kao da onih 
velikih dostojanstvenika kraljevine nije nikada ni bilo. Ljudi 
prignuli šije pred drugim gospodarima, a Njegovo Carsko Ve- 
ličanstvo hvasta se — kadikad i s malo ironije -—— kako mu 
njegovi Croati pružaju iz dana u dan sve življih i očitijih do- 
kaza vjernosti i poslušnosti. »Lascia ogni speranza.. .« 

U posljednjem pismu ta se nota izvija još pojačana. »Ova- 
mo (u Veneciju) stižu glasovi iz Beča, da se tamo svi čude, 
kako Car miluje »i suoi cari Croati«. Njegovo Veličanstvo 
upravo čestita sebi, što ima takove podanike i želi da se to 
razglasi na vječitu uspomenu u cijelom kršćanskom svijetu. 
Prelazeći na drugo Alvize ističe kako se u Veneciji ćuti neki 
nov svjež dah. Mlađi svijet dolazi pomalo k sebi, počinje da 
osjeća sramotu svoga vremena i već na žalost vidljivo propa- 
danje rođene Republike pa traži putove, kojima će krenuti da 
tome doskoči. »I mi stariji, nastavlja, okupljamo se oko na- 
šeg časnog Frančeška Morozina i snujemo neke nove pothva- 
te, ne bismo li ove naše ljude trgli iz sadašnjeg sramotnog 
kukavičluka i učinili da. slavni barjak sv. Marka — — —« 

"Tako plemeniti mletački patricij, dok on, mogao bi reći po- 
sljednji odvjetak drevne Frankapanske loze gnjije tu, sred 
ovog tuđeg svijeta trateći vrijeme u nekim do bezumnosti 
prostodušnim spletkama, što ih opat plete, a da im se pravo 
ne vidi ni korist ni svrha. s 

Od neko doba najvoli čitati La Rochefoucauldove »Maksime«. 
Crni pogledi starog vojvode frondista na ljude i na svijet u 
skladu su s njegovim mišljenjem o životu i pune mu dušu još 

ljućom gorkosti, Ta je knjiga i sada otvorena pred njime na 
stolu 1 upravo je stao da prebire ponovo po njoj, a to mu 
gazdarica proviri kroz sobna vrata i reče: 

— Neko vas traži, gospodine! 

Knez se trgnu. 

"> Gospodin opat? Nek uđe! 

. Diže se i učini da će pred Bargiglia, a ono se na pra 0- 
Javi Tihoraj. Mladi guslar nakloni glavu, knez pak ik: Ao 
može . pustoga čuda do riječi. 

— Napokon si ipak došao! — usklikne i primi ga za ruku 
i. da je ta baka neobično vruća, ali biram ia Ia osvrnu. 

onudi ga da sjedne, na što se i sam spusti svoj šnje 
pris pusti na svoje pređašnje 

— Otkuda tako nenadano? A ja već mislio ili da te negdi 
nej mati: da si nam se iznevjerio. Pia E 

ihoraj odahnu malko pa uze da priča svoje nezgode na 
onom svom putu kroz Bosnu i iznosi svoje raskine kape- 
tanom Bukovačkim, njegove osnove . .. 
+ mk opet Turci . .. prekide ga knez. Kao da nam nije dosta, 
što su nas onaj put onako grdno nasadili i ostavili na, cjedilu. 
ota. Ali, čini se, da sada drugi vjetar duva, Vaša Milosti. 
Turčin je već digao vojsku i hoće da udari na Leopolda. 

— Znam. Sinoć sam čuo da je već na putu prema Beogradu. 

— Njemu će se pridružiti i Bukovački — tako mi je sam 
doje rad bi da ste i vi s njime. 

— Ja? ' 
aje Vaša gi ! Vina bi želio da na čelo čete, što 
Ke e povjeriti Sultan budete vi i — ako moguće — i mla- 
Zend : ii ako moguće i mla 

— Sultan će njemu povjeriti četu? 

— Da, Vaša Milosti, ako sam pravo razumio nekakvi 

1 j ) S: Vi e: e Ta- 
tare. Još vam kapetan poručuje da bi najbolje da krenete pre- 
ko Venecije i Splita, Turske straže bit će već obaviještene o 
ke dolasku i one će vas uz dobru pratnju otpremiti u Sa- 

jevo. 

— 1 da ondje preuzmem zapovjedništv. atarima! 
ao povj štvo nad Tatarima! — 

— Kapetan bi htio da u četi bude i što više naših, ali boji“ 
se da to bez novaca neće ići. Zato moli, da bi Vaša Milost do- 


nijela sa sobom — — 


— Novaca? A otkuda? — nasmija se knez iznovice. Pa i 
ono drugo! Venecija, — Split — turske straže ... U da šos. 
nju ruku trebat će da to dobro razmislimo, temeljito . . . Da, 

a što je tebi? Oči ti se nekako čudno ljeskaju, pa i to neko 


nezdravo rumenilo na licu. Da nisi nazebao? I glas ti zvuči , 


promukao. ; E Poznan 

— To mi je, Vaša Milosti, od puta. Otkad sam krenuo iz 
Rijeke, nisam, mogu reći, imao ni dva lijepa dana. Nepresta- 
ne kiše, snijeg, zima. I glad i nevolja. Ponekad sam morao da 
skrenem s puta, da se uklonim zarazi, što u mnogim kraje- 
vima hara. Tako sam veći dio puta prevalio pješke — i svel 
bi dobro prošlo, da me nije prije neko vrijeme spopala nekakva 
tresavica, i ja morao ostati u selu da odležim nekoliko dana. 
Pošto sam se malo oporavio, ja opet na put, ali u nedobar! 
čas, jer me evo ponovo streslo . .. 

— Sad ćeš odmah kući. Gdje si odsio? 

— Gdje i inače: u ulici »Ou-Dieu-fut-bouilli«. 

— Sjećam se. Srećom te nije daleko. Odložimo za sada sve 
naše razgovore, a ti smjesta u postelju! Ima tu u susjedstvu 
dobar liječnik. Poslat ću ti ga još danas, 

— Hvala, Vaša Milosti, a kad ćemo opet? 


— Čim ozdraviš. Evo, i ruka ti je kao žeravica. Ajde, Tihi! 


Ja ću već sjutra do tebe, da vidim kako ti je. 

Tihoraj iznova zahvali i ode. 

Ostavši sam knez se ushoda po sobi. Koračao je spuštene 
glave, zamišljeno, ali ne dugo. Još se nije pravo ni razabrao 
od onoga što je čuo, a to već ponovo odjeknuše na hodniku 
nečiji koraci. Knez pristupi k vratima, proviri i klikne: 

— Dobro mi došli, reverendissime! 

— Još vas bolje našao, kneže, odgovori opat Bargigli ula- 
zeći u sobu. 

Pošto se smjestiše prihvati opat: 

— Trebat će više dana, više razgovora, dok vam istresem 
sve što sam vidio i doživio. Preći ću preko svog putovanja, 
mada i nije bilo bez nekog interesa, a ni bez muke. Vrijeme, 
osobito na povratku, đavolje, a putovi preko Pireneja i onih 
raznih Sierra dosta lomni, Govorit ću vam samo o Madridu, 
bolje reći o kraljevskom dvoru — starodrevnom Alkazaru ili 
pak o Buen-Retiro, divnoj palači pred vratima  prijestonice. 
Već sam vam prigodom odlaska natuknuo, da me onamo ša- 
lju iste tajanstvene sile, što drže u rukama također i 
sudbinu one vaše stvari .. . Ne sjećam se, kako se nekom 
zgodom kod našeg prijatelja biskupa povela riječ o ispovjed- 
niku katoličkog kralja, ocu Carbonelu. Ako slučajno ne znate, 
ispovjednik španskoga kralja uvijek je jedan iz moga reda — 
dominikanac, dok je kraljici Mariji Luizi pošlo za rukom da 

za svog duhovnog oca, dobije jednog francuskog jezuita, Pere 
Ayraulta, jednog od najistaknutijih Patra. Kako vidite, na 


jednoj strani dominikanac, na drugoj jezuit — članovi dvaju 


redova vječno zavađenih. Svaka od tih dviju duhovnih strana 
ima da zastupa interese dviju stranaka, što se na onom dvoru 
već odavno glože. Ah, da vam je, kneže, zaviriti u onu arenu! 
Nego ajdmo nekim redom! Kada je dakle ono neko spome- 
nuo ime ispovjednika Karla TI, ja se nehotice trgoh: — Pa — 
otac Carbonel moj je davni drug i prijatelj. Neko vrijeme bio 
je u našem samostanu u Rimu i tu smo nas dvojica bili neraz- 
druživi. Neću da duljim: tri dana iza toga pozva me biskup 
k sebi, i dok biste izmolili očenaš, već je među nama 
bilo uglavljeno, da ću smjesta u Madrid, gdje ću kod svog 


prijatelja da pomirišem — — vi me razumijete, Na polasku 
bio sam prema vama u toj stvari nešto zakopčan, ali vi mi to 
nećete zamjeriti: diplomacija . . . slatko se nasmija opat. 


— Ivi ste pomirisali? : 

— Jesam, i hoćete li mi vjerovati, kneže, da me i sada od 
toga u nosu svrbi? Pravo gujino leglo! Iznajprije tu vam stoje 
jedni protiv drugih do zlaboga narogušeni agenti cara Leo- 
polda i najkršćanskijeg kralja Luja XIV. Onda dolazi kralji- 
ca majka, Marija Ana, sestra careva, koja je dakako na habz- 
burškoj strani. Tu je i favorit Oropesa, koji drži da ima neko 
pravo na portugalski prijesto, pa intrigira na sve strane. A 
u središtu svega »la povera coppia infelice«, kralj i kraljica. 
On, nekakav kržljavac, plod očevih griješnih bolesti, uvijek 
slab i nemoćan, u vječitom strahu od smrti, uz to nepostojan, 
prevrtljiv, a nada sve sujevjeran. Ona pak mlada, lijepa, puna 
života i želja za uživanjem kao i uspomena na divne dane pro- 
vedene u Saint Clouđu, Saint-Germainu, u Versaillesu... Ti- 
jelom u sumornom Alcazaru, srcem u dvorovima svoga ve- 
likoga strica, Španjolka pod silu, a Francuskinja po krvi i 
srcu. Kakav život, kneže! Pa još uz onakva muža, na koga 
se zbog njegove nepostojanosti ne može ni u kojoj stvari da 
osloni! A još tome — nerotkinja, barem do danas...! To joj 
je i navuklo mržnju gotovo svih Španjolaca, duboko uvjere- 


“nih, da je baš ona kriva, što kralj nema nasljednika . . . Optu- 


žuju je što čini sve da ostane bez djece: jaše, strastveno voli 
lov, uzimlje napitke, Bog zna kakve. I svijet se buni, gomile 
se skupljaju pred dvorom, psuju, urliču, groze se... Da se 
rulja ponešto umiri, izlazi ponekad koji kraljev dvorjanik 
s »veselom vijesti« da je kraljica u blagoslovljenom stanju. 
Malo vremena zatim »vesela se vijest« porekne i onda — nova 

razočaranja, bune, nemiri, A jadna kraljica tek je navršila 
dvadesetu! Ž 

— Pa — zašto sva krivnja na nju? 

— Zbog ponosa, što nijednom španjolcu ne da ni posumnja- 
ti e bi njegov kralj mogao biti neki, da prostite — jalovac. 

— A što on — kralj? 

— Pa i njemu je, razumjet ćete, milije da se zbog onoga 
krivnja svaljuje na kraljicu, a ne na njega . . . Sad pomislite, 
. kneže, kakvo široko polje imađu na takvom dvoru intriganti, 
što jedva čekaju da nešto ulove u mutnome! 

— A to nešto imala bi — ako sam dobro shvatio — da 
donese smrt kralja Karla? 

— Jest, i svi što su mu blizu, tvrde da taj čas nije više da- 
leko, A tako mislim i ja. 

— Vi ste ga vidjeli? 

— Nekoliko puta. Kakva mizerija! Već su mu bile četiri go- 
dine i on je još sisao prsi jedne svoje dadilje. Prohodao je 
kasno, i tada su imali još dugo dosta muke da ga drže na no- 
gama. I sada je pun čirova, i kad ga groznica ne trese, spo-' 
padaju ga drugi bolovi — — — Svi kažu: ne može i neće dugo! 
A kabale se razmahale i sve oko toga: ko će biti nasljednik? 

— Ima li više kandidata? 

— Tri do četiri. U prvi red dolaze dakako Habzburgi i 
Dauphin. To će biti jedan od dvoboja, kakvih malo svijet 
pamti. Možda će ga historija nazvati — dvobojem dviju kra- 
ljica: kraljice majke, koja spletkari za Habzburge i one jadne 
Marije Luize, koja se ubija za svoga strica, bolje reći za sebe. 
Ko da joj zamjeri? Vi znate, što je čeka, zaposjedne li pri“ 
jest&6 neko od protivničke strane! Otrov ili samostan. 

— A ko će, po vašem sudu, u ovom dvoboju dviju kraljica 
iznijeti pobjedu? ' 

— Vjerojatno — neki vele čak i stalno — Luj XIV. U tom 
slučaju našla bi svoje povoljno rješenje i ona vaša — ili ako 
već hoćete — naša stvar. 

— To ste mi već više puta kazali. 

— Ali Vašoj Milosti — bez zamjere — kao da to još ne iđe 
u glavu, iako je sve dosta jasno. Jer ovaj put se radi o posve- 


mašnjem slomu Austrije, a to je, kako vidite, nadilazilo i naj- > 


smionije snove mog slavnog gospodara Petra Zrinskog. 

— Ali nešto se sprema i na drugoj strani — — — 

— Znam, dočeka opat. Turci hoće da uđu u Beč. Leopold 
već zove čitav svijet na uzbunu. Sveti Otac . . . 

— Ali, čini se, da oni moji dolje, hoće: baš ovom prilikom 

da se okoriste. Poslali su mi glasnika — onog violinista, sje- 
ćate li ga se? Tu je bio malo prije i evo što priča. 

Kad Bargigli ču za poruku kapetana Bukovačkoga, zavrti 
glavom i reče: 

.— To treba osujetiti, kneže. Ono šurovanje s Turcima nije 
ni prvi put donijelo blagoslova, još će manje sada, gdje je na 
strani bečkog cesara čitavo kršćanstvo, iako sasvim trenučano. 

— Osim najkršćanskijeg Kralja, upade Orfeo. 

.— Varate se, kneže! Ljudevit XIV je čak dopustio da i neke 
njegove čete vojuju protiv Turaka. To mi je juče saopćio i 
sam gospodin biskup. Istina, Njegovo Veličanstvo hoće time 
da svijetu baci malo pepela u oči, ali to ne mijenja ništa na 
stvari. Treba se dakle strpiti i čekati povoljnije prilike, što 


već sazrijevaju — u Madridu. Ovoliko za danas, jer moram 
opet do biskupa, a vaša Milost neka nastoji, da o svem ovom 


mirno razmisli. Sjutra ću se vratiti da nastavim s drugim 
pojedinostima svoga puta, što će vas možda zanimati... 
Dolazio je redom iz dana u dan, a knez, treba reći, nije mo- 
gao da ga se sit nasluša. Već sama ona Španjolska, sva u ras- 
padanju, pruža o sebi sliku vanredno jezivu i crnu. Otkad su 
bezumne vlade i njihova desna ruka Inkvizicija obuzete sadi- 
stičkim bjesnilom istrijebile iz zemlje najbolje produktivne 
snage, posvuda je zavladao zastoj, nerad, pokvarenost, nada. 
sve ljuta bijeda. Sujevjerje ide uporedo sa zločinstvom a ne- 
valjalaca, gotovih na najgore, ima na svakom koraku. Ubija 
se iz političkih razloga, zbog ljubavi, iz zavisti, koristoljublja 
i naročito zbog povrijeđene časti ,.. Svako je oružje dobro 
došlo, samo da pogađa cilj: sablja, nož, mušket, prečesto i 
otrov. I onaj, što djeluje naglo i drugi, što ubija lagano, go- 
tovo nevidljivo. Toga se mlada kraljica najviše i plaši . .. 

.— Sva je njezina nada u tome, da će je Španjolci kao nerot- 
kinju otjerati, pa da će se onda sva sretna vratiti u Pariz. A 
dotle Habzburg putem svojih agenata ruje i ruje, bez prekida, 
bez milosti — — — 

— A što na to ovi u Parizu? 

— O tom — po tom! Sada treba sačekati da se vidi, kako će 
ge svršiti ovo s Turčinom. Sve kaže, da će i to biti jedna od 


* epizoda, na koje smo već navikli. Znak za konačno razračuna- 


nje i za sretno ostvarenje velebne zamisli Zrinskih i Franka- 
pana odjeknut će onamo iz Madrida ... 
Pod tučom ovih riječi knez je Orfeo ostajao dugo kao za- 
glušen. i nai 
Dotle je pak mladi majstor na violini ležao u ognjici i zano- 

sio se slikama, što su mu se u dražesnom metežu odvijale pred 
očima. Iz njih su strujali i mirisi neki poznati: od tamjana, 
voska, cvijeća... Kroz njihove tanke maglice titrala su i 
neka svijetla. Uokolo sve tiho, u kutu kod ispovjedaonice sku- 
trila se teta Ursa, sama, dok — do njega stoji Ona sva pre- 
krasna s onim neizrecivo milim osmijehom na usnama, u oči- 
ma, na čitavom licu. On joj sluša glas, mekan, blag... I po- 
navlja njene riječi po jedan dva i više puta ... 

U tom ga stanju zateče knez. 

Nekoliko puta pokuša da ga umiri, ali Tihoraj je i unapri- 
jed tlapio, a sve samo o njoj, o crkvici, i na mahove u nesu- 
vislim ispadima iznosio sve što su na onom sastanku govorili, 

Sve te izlijeve smatrao je knez običnim bunilom, ali na po- 
vratku u svoj stan nije ga ni za čas ostavila misao na jadnu 
djevojku, na njezinu lijepu mladost, što je mora onako u tu- 
tanj da troši, najzada na svečano obećanje, što ga je zadao 
svojoj rodici Katarini, da će za njeno dijete učiniti sve što 
bude u njegovoj moći, kad evo — mora već po bezbrojni put 
da se pita: što si uradio? Što si poduzeo da se ona bijednica 
oslobodi? što pokušao? Odgovor dolazio sam od sebe: ništa! 
Po koja blijeda poruka, neka neodređena obećanja, prazne nade 


— ito je sve! A zar ne zvuče kao šala i oni neki opatovi pla- ' 


novi o velikom njemačko-francuskom sukobu, što pretstoji, o 
alarmu, što će na dan smrti posljednjeg španskog Habzburga 
potresti Evropom, o haosu, iz kojega će kao neka feniks-ptica 
iskrsnuti stara slava Zrinska i Frankapanska, a s njome da- 
kako i oslobođenje one sužnjice celovačkih Uršulinka ? 

Tihoraj se od svoje bolesti oporavljao vrlo sporo. Kad se 
prvi put digao, već je svud uokolo bujalo proljeće. Najvolio 
bi odmah na put, ali mu knez ne da, Pa i sam osjeća da je još 
preslab i da ga noge jedva nose. 

Ni pri duši nije mu baš lako. Knez mu je saopćio odluku 
francuskoga kralja, da ovaj put neće spriječavati njemačkog 
cara ni podupirati njegove neprijatelje, naprotiv . . . Prema 
tome otpada svaka novčana pomoć i za onaj pokret u Hrvat- 
skoj. Što će na ovo i Bukovački i prijatelji Kastavci? Uosta- 
lom, kako se ubrzo pokazalo, sada bi već i takva jedna pomoć 
došla prekasno. Onaj isti dan, kad je Tihoraj odlučio da kre- 
ne natrag u domovinu i stao pred kneza da se s njim oprosti, 
kaza mu ovaj: 

— Sad je već sve gotovo! Kara Mustafa se već digao na Beč, 
Cijeli kršćanski svijet na carevoj je strani i svi mole Boga, 
da od habzburške prijestonice odvrati onu strašnu opasnost. 

Na Zrinske i Frankapane kao ni na Sudbinu njihove djece 
danas niko više i ne misli. Jamačno ni Hrvati... 

Tihoraj osta dugo bez riječi. U duhu mu opet sinu tiha 
crkvica, a u njoj ona, kakva je onda bila, i učini mu se kao 
da su se i sada njene širom otvorene oči upile u njega vapeći 
za slobodom i životom. A vapi za njima cijelo biće njeno, 
svaki njen kret i riječ pa i sve, što joj mila usta nisu mogla 
da izreku. I on joj je svečano obećao, gotovo se zavjetovao 
. joj donijeti spas — kad eto... : 

izrazom neizrecive boli na licu i u očim je | 
Tihoraj u kneza, Sea dis 

— A mlada gospojica? Što ću njoj da kažem? Da iziđem 
preda nju s onim španskim pripovijestima, što mi ih je Vaša 
Milost i juče izvoljela da priča? Da joj govorim kao djetetu, 
ne bih li je time umirio, ušutkao? Ne bih mogao! 

— Ima li koji drugi način da joj se pomogne? Reci mi ga, 
ako znaš! 

. — Ima jedan, što mi već davno kopa u glavi. Hoćete li da 
je Sovolene ovamo k vama ili da je odvedem kneginji u Mun- 
ač? 

— Kako to misliš? 

— Zidine onog celovačkog kloštra nisu tako čvrste da ih 
ne bih mogao preskočiti s nekoliko pouzdanih prijatelja. 

— Zar — prepad? Otmica? — zabrinu se Orfeo. 

— Drugoga puta nema, svijetli kneže! Pomoći će mi i.ona 
starica, o kojoj sam već nešto napomenuo, i ja već vidim, kako 
se mlada gospojica sva sretna vraća suncu i svijetu. 

— Ako je uhvate? ' ' 

— Neće! Budite, svijetli kneže, bez brige! ' 

Dok je govorio, Orfeu se činjaše, đa mu iz očiju biju plame- 
novi, kao kad ga ono ognjica tresla. Vidjevši i sam, da dru- 
gog izlaza nema, preporuči mu što veću opreznost, a iziđe li 
mu prepad za rukom, nek mladu groficu odvede onamo, kud 
sama zaželi. % 

Tihoraj diže k njemu svoje jasne oči. 

— Kapetan Bukovački, ako ga još kada vidim, pitat će, 

zašto se Vaša Milost nije odazvala njegovu pozivu, što da mu 
kažem ? 
. — Lijepo mi ga podzravi i reci mu, da ja od Tatara ne oče- 
kujem nikakva spasa kao ni od onih nekih tlapnja gospodina 
opata. Moj mač, reci mu, čeka drugo, bolje vrijeme, kad će 
naši ljudi sami da nastave ondje, gdje su naši mučenici morali 
da prekinu. 

Tihoraj zastade časkom, kao da bi htio one kneževe riječi 
da upije jednu po jednu, zatim se nakloni, zahvali na pažnji 
i dobroti, još se jednom pokloni i iziđe. / 

Orfeo osta nasred sobe sam, oborene glave, ruku prekršte- 
nih otraga. Polako ali ljuto kao nekakav otrovan žalac uvla- 
čila mu se u mozak misao: neće li Bukovački onu njegovu 
poruku smatrati nekim praznim izmotavanjem, možda i ku- 
kavičlukom ? 

Ta misao nije mu nikada više izišla iz glave. 

PODMUKLE SILE. 


»Cum finis est licitus, etiam media sunt licita.« 
(Busembaum: Medulla theologiae moralis), 


1 


Nakon posljednje posjete tete Urse Zora je, naročito u prve 
dane, padala u sve veći očaj. Pred oči su joj izlazile najstraš- 
nije slike: čas je gledala ljubljenoga čovjeka, gdje ga Turci 
razapinju na muke, čas bi joj pred užasnutim pogledom osva- 
nuo sav u krvi — mrtav. Pritom je osjećala, kako joj život 
iz dana u dan gubi sve više na vrijednosti i smislu. Otac i mati, 
ona dobra i blaga lica, kod Boga su, a neki mukli glas u srcu 
kaže joj, da više neće nikada vidjeti ni njega, koji ju je jednim 
pogledom osvojio svu, a kucaje krvi i misli i osjećaje okrenuo 
nekim novim, do tada nepoznatim, svijetlim pravcem. što ima 
ona sada još da traži na ovome svijetu? Nježne uspomene, 
mile nade, daleki, opustjeli domovi, pa ono široko plavo 
more — sve je to za nju izgubilo svoj čar, Čak je počela da 
osjeća, kako njenoj pomračenoj duši sve više pristaje ova 
polutama samostanskih hladnih zidina. 

Ponekad, ali vrlo rijetko, dizao se iz dna uzbuđenog bića i 
drugi jedan glas, neodlučan, gotovo bojažljiv. Iznosio je neke 
nade, nejasne, neodređene. Moglo se je naime desiti i to, da 
Tihoraj nije u Bosni naišao na Bukovačkoga, pa se zaletio 
nekud dalje, možda i do Carigrada. A i putovi bit će da su u 
onim stranama kojekakvi, na mnogim mjestima jamačno i 
neprohodni, pa treba vremena da se svladaju tolike zapreke 
i daljine, I ona je tom plahom, unutrašnjem glasu priklanjala 
uho koji dan više koji manje, već prema raspoloženju. 

Uto su i u samostan s dana na dan prodirale glasine o ne- 
kom kretanju turske vojske, i nju obuze misao, da nije možda 
i to krivo, što se Tihoraj ne vraća. Ko zna, nije li i on dospio 
u tu vojsku da pobjedonosno završi, što je jednom otac slavno 
započeo, i njoj da donese spas? 

joj se f ćala nad: stvarenje onih prošlih, 
I tako joj se pomalo vraćala nada u ostvar j | 
sada ogeb skrslih snova. Iskrslo i proroštvo one viskog 
Rijeci, s njime i novi poticaji da ne malakše i ne gubi g : 
Ali najpreče je da je on negdje živ i da se što prije vrati, 

Sva ta strahovanja i na novo oživjela nadanja koja: m 
su joj srce te nije mogla odoljeti želji, ke ne krak m 
jici, I tako je Luiza mogla iz dana u dan da s ok 1 
arome) i Sada najskrovitijih, i da budno pazi na svaku njenu 
riječ i kretnju, pa da onda sve savjesno iznese pred prioricu, 

a ona pred Patra Johannesa. ' ' 
Jednog dana spremala se da iziđe iz svog ra i g kad 
joj se odjednom prikaza teta Ursa, ali ne nasmijana kao drug- 
da, već grdno oronula i u licu sva žuta. A epa 
— Što je to opet, za Boga! — usklikne djevojka. Ti mi, teto, 
nosiš neki zao glas. Govori! Zašto kasniš? | S 
Teta Ursa zastade malko a onda sabravši se malko huknu: 
— Teški dani, milostivva gospojice! Kud se čovjek koe 
ne čuje nego o Turcima, sjeme im ge satrlo, da Bog da! kami 
da ih ima kao mravi i da ih je već neko vidio onkraj Metli e. 
Zora uleti: a 
— Jeste li došli ovamo — sami? 
— Sama, da, to jest — — —.. : a. | 
Starica malko zape. Smele su je Zorine oči, što su se u onaj 
mah prevalile na nju kao da će je progutati. : —. 
— Ne znam, nastavi Ursa, da li ge još sjećate one: djevojke 
de, što smo je zvali i Gabrijela ? X 
s nije mogla da svlada svoju nestrpljivost. Korti 
— Ali ja sam te pitala, da li je i on s tobom ili da mi kažeš, 
dje je i što je od njega? la Lisjak: 
koja čekajući eta navali mina drugim pitanjima: 
i tio? što radi? zašto ne dolazi? ' | 
SA eh rao nekoliko trenutaka, dok se Ursa toliko sabra, 
da joj je mogla odgovoriti: 
— Nije se vratio. Niti daje od sebe glasa. ba ra 
; se uhvati za glavu i s mukom uguši krik, što jo o 
Md im grlo. Tako osta dugo buljeći ispred sebe ukoče 
no, nijemo. Kad joj se pak ruke same od sebe spustiše niz 
obraze Ursa protrnu videći je onako blijedu. ] 2 
— Vama je, milostiva gospojice, zlo — drhtne i opiio je 
za ruku, mrzlu kao led. Po običaju kao aa Rio la SA i 
j iva, starica položi na nju i svoju drugu | 
_ enja. Zora je sveđ onako nepomično, gotovo izbezumljeno 

buljila preda se, a Ursa, ne puštajući joj ruke, gledala je u 
nju umiljato, kao da je nešto moli, 

— Milostiva gospojice, ja sam svemu kriva, oprostite! Ja 
sam vam ga dovela amo, a nisam smjela. Ah, da sam onda 
znala! 

Zora je još gledala uprtim očima u prazno kao da ne čuje 
ili ne shvaća što joj se govori. Tek kod posljednjih staričinih 
riječi naglo se trgnu, kao da se u taj mah prenula iza sna. 

— Što si ono rekla? 

— Da, dočeka starica malo ohrabrena, rekla sam da sam 
u zao čas dovela ovamo onog nesretnika . . . 

— Zar je u istini umro? — zajeca muklo. 

-— Kako — umro? 

-— Ja te ne razumijem — strese djevojka nervozno glavom. 

— Milostiva gospojice, sa mnom je ona Magda, ona Gabri- 
jela, što sam vam je malo prije spomenula. Htjela bi s va- 
ma da govori, da vam kaže svu istinu o njemu ... . 

— O Tihoraju? naglo će djevojka kao nanovo oživjela. Ona 
dakle zna nešto o njemu? 

— Mnogo... 

— Reci joj nek dođe! Odmah — — . 

— Neće ići lako. Bez privole časne Majke — nikako! 

— Hoće, ja ću to već udesiti s Luizom, Idem da je potražim. 

Išla je kao mjesečarka. U hodnicima prolazila je između 
duvna, ali niti je koju vidjela ni čula. Žurila se gotovo besvi- 
jesno i kad slučajno nabasa na Luizu u prvi čas nije znala 
što da joj kaže, 

Nijemica je od prilike pogađala sve, što se je zbivalo u duši 
Zorinoj i nije škrtarila izrazima utjehe, samo da što bolje pri- 
krije svoju možda nehotičnu zluradost. I ovaj put, čim ju je 

ugledala onako blijedu i skršenu uze da je miri i tješi. 

— Imaj pouzdanja, on će doći ... 

— Ne znam — ne znam .. Ali ja ti nisam kazala sve. A 
ne znam još pravo ni sama — — — Ima ovdje u blizini žena, 
negdašnja službenica moje majke, neka Gabrijela. Ona zna 


sve i ja bih je htjela čuti .. . Molim te, Luizo, udesi to, ako 


možeš. 
Luiza se isprva malo ustručavala — naoko. Bit će, veli, 


teško — kućni red je od nekoliko vremena pooštren, ali sve- 
jedno — kušat će. 


Luiza se požuri da obavijesti prioricu i potraži savjeta. Pri- 


orica se u prvi mah grdno smrknu, 


Viktor Car Emin; Suor Aurora Veronika 20 

_ Meni je toga ludovanja već dosta! 

— I meni, časna Majko! Sam dobri Bog zna, koliko mi duša 
željno iščekuje čas, kad će se moći sasvim da preda Hristu, 
svom zaručniku. 

_— Znam, dušo. Taj dan nije više daleko, o tome sam i ne- 
davno razgovarala s našim časnim ocem Johannesom. On drži 
da je istraga o pobuni već pri kraju i ti ćeš moći domalo da 
uđeš u našu svetu družinu. A ne znaš, što ta nepoznata žena 
ovdje traži? Bit će još kakva rebelijanka. Pater veli da je 
mreža toga novog komplota na, široko spletena i čisto je ljut 
na više vlasti, koje toj rebeliji ne podavaju važnost, što je 
zaslužuje. Ona grešnica u sjevernoj Ugarskoj, otkad je pošla 
za nekog vojvodu lutorana, još se većma pomamila, čini se da 
je za svoje izdajničko zlodjelo predobila i svog mlađeg brata. 
onoga, što je već jednom bio ovdje. Vlasti to znadu i puštaju 
da voda raste, dok se mjera ne prevrši. A što je do Aurore 
Veronike — — — Nego ajde da vidimo, što će to sada da raz- 
govara s onom nepoznatom tuđinkom. Da, zbilja — Pater me 

je Johannes nedavno zamolio da te pitam: misliš li ti da je 
Aurora tebi sasvim iskrena? I da ti riječ po riječ povjerava 
sva ona naklapanja, što ih vodi s onim nekim ljudima, naro- 
čito s onom staricom dolje s mora? 

— Pa — ja barem mislim ... 

— Ali sigurna nisi. Slušaj, Luizo! Ona sestrica, što je prije 
nekoliko vremena stigla k nama iz Varaždina, umije dobro 

hrvatski. Udesit ćemo tako, da tom — nadam se — posljed- 
njem — razgovoru Aurore Veronike prisustvuje i ona, da- 
kako iz potaje, pa da nam zatim iznese sve što je čula. Time 
ćemo najbolje poslužiti samoj stvari i uvelike udovoljiti na- 
šem dobrom Patru Johannesu. 

Priorica odredi da se sastanak Zore i Gabrijele ima da odr- 
ži u jednoj sobici u prvom katu, odijeljenoj rešetkom od po- 
krajnog tamnog prostora. U tu mračnu izbicu zavukla se se- 
stra iz Varaždina, neka vremešna duvna, uvela lica i drhta- 
vih tankih usana. ' 

Prva je na ročište stigla Gabrijela. Četverouglast sto i dvije 


stolice sav su namještaj te sobice, Gabrijela je stala do pro-' 


zorca i zagledala se u nedaleke gore, što su se sve bijelile od 
snijega. Nad njima gomilali se kaljavi oblaci, oko samostana 
razlijevao se vjetar i Gabrijela osjećaše, kako joj njegov mukli 
šum unosi u srece neku čudnu zebnju. Učini da će se od- 
maknuti od prozora, a to se za njom otvoriše vrata i na pragu 
se ukaza Zora, u licu blijeda, očiju pođbulih, pogleda turobna, 

ispunjena radoznalošću i bojazni 
priđe Gabrijeli. Pogleda je i reke: 
— Vi ste Gabrijela. Pre bi 
st Jela. Prepoznala bih i 
M se niste izmijenili, Sjednite! A 
“2 rijela Je neko vrijeme ostala na nogama i očito di 
a u lijepu djevoji očito dirnuta, 
— em. ponovi Zora. 
Mirai! ka aa te vas nisam vidjela, milostiva, gospojice 
kot ma azumjeti — —,— promuca Gabrijela i okreni . 
Dinakd e i ma med dio go jevitaja no odi 
i Zora, Kad je bila dijete, majka ju je č 
Prka d kog a što je bila tek ušla u dbadšnti 
ie dh j E ako su ugodni bili trenuci, što ih je s njon 
eda: F a Je ispunjala svaku njenu želju slijedila : aki 
om sio a poe ik to daleko! Dugo su. šutjele kao nee 
om Ta, PPUSLIVSI se na stolicu prva se oglasi Ga- 
— Mnogo vas 
sestra ... 
— Moja dobra Jelena! Ona i 
* y .v . Y e, 
je tia da ima dvoje djece. Priš 
— Djeca su baš zlatna i kneginj ij 
— pijaci K 1 gneginja uvijek strepi ji 
Dia supak vi to znate, Sad je Ph Pijetao 
mijesa 80g oca, junaka i viteza. Vojvoda ih iskre. 


Gabrijela je ulazila u pojedi bod 
., Gabri zla u pojedinosti, iznosi 
i ih je u Munkaču vidjela, raspričala oj 3 : 
Miju nes ije Jelene i nadometnu na kraju: 
I neginja bi rada i vas da vidi kod sebe ča u Munkač 
a se blijedo osmjehnu: oko S 
— To sam i ja željela, i Bo i 
strpljivosti očekivala, ali sad Š pe o. kg“ neno 
nule. Za uvijek! jana poci 
_— mje milostiva gospojice? 
danje ka I . . Teta Ursa gojila je u meni nadu da ću 
teljica na Rijeci. ji ra oslike ša koj Mare af kas 
A g nje i : ...I ja sam u to vjerovala. 
ra Vjerujem. Ja ću ostati ovdje zakopana — do vi- 
Glas joj zadrhta u boln 
Na kraju joj kaza: sa 


— Ono će; štvo i iti, mi 
ke roon duš nn ispuniti, milostiva gospojice! Možda 
E to ste vi zamišljali, bolje reći, kako su to va. 


Zatvori za sobom vrata i 


a mi nije Ursa 


. 


pozdravlja svijetla kneginja, vaša gospođa 


ćujem, u Munkaču. Ivan mi 
ajte mi o njima. 


ačajnije stvari, 
nedavnom vjen- 


jecaju. Gabrijela uze da je miri. 
i 

ma drugi prikazivali. Ja ne znam, milostiva gospojice... smi- 
jem li reći da ste vi odviše vjere poklanjali onome čovjeku ..? 
Zora uzvine polako glavu, pogleda Gabrijeli ravno u oči i na- 
kon neduge šutnje prousti: 

— Vi znate više o njemu . . . Kazala mi je teta Ursa. 

— Znam, odgovori Gabrijela. Na licu osjeti rumen, i po- 
gled se nekud sam od sebe odvraćaše na stranu .kao da se 
kloni Zorinih očiju. Pošto ju je ta prva zabuna minula, na- 
stavi: Bili ste dijete, a on i ja već prilično odrasli, gledasmo 
se drugarski, kadikad smo se i svađali, možda sam više ja 
zadirkivala u njega nego li on u mene , . , Onda smo se našli 
kod gospođe kneginje u Ungarskoj. Gledala sam, kako se oko 
njega druge vrzu, kao neki metulji oko svijeće. Neke su izme- 
đu njih nagorjele krila i poslije su se tužile, da u njemu, u 
oku i u svemu njegovu biću ima neka — Bog nas očuvaj! — 
đavolska moć, kojoj nije moguće odoljeti. 

Zora se trže: u isti mah sinuše pred njom njegove pla- 
mene oči, neizrecivo privlačiv pogled, pa one neke kretnje... 

Gabrijela nastavi: 3. 

— I mnogi videći kako se na violini sav previja, lomi i grči 
govorili su: u tom čovjeku mora da je đavo! Ja sam to neko- 
liko puta čula, ali nisam mogla da ga se okanim. I kad je drugi 
put krenuo iz Munkača, s njime sam otišla i ja. 

— Ivi? — huknu Zora kao da je ostavlja dah, 

— Da! Uputili smo ge u Pariz. I tu smo neko vrijeme pro- 
živjeli zajedno . . . Navaljivala sam da 'se vjenčamo, ali on 
ni čuti, dok me nije jednog dana otpravio, ali da vidite, ka- 
kvom ge je varkom poslužio! No neću da vas dalje mučim i 
uzbuđujem. Ja znam da vam onaj čovjek nije ravnodušan, i 
ne tražim da mi to potvrdite, a ne bi imalo nikakve svrhe ni 
da to zanijekate. Vama je onaj čovjek ušao u srce, u život, 
što nije ni čudo: lijep, zamamljiv, stvoren da osvaja ženska 
srca. Ja to znam ... A vidim — da znate i vi. On je mene 
odbacio, i time možda i ne hoteći oslobodio ko zna kojeg ve- 
ćeg zla. Vi ste bolje prošli, jer su između njega i vas bili zi- 
dovi ovog kloštra, inače bi vam se desilo kao i meni i kaošto 

će ge desiti novoj žrtvi, na koju se zacijelo već namjerio i 
kod koje je zaboravio i vas i sve što vam je kada obe- 
ćao. Ali ja vidim da vam je ovo teško slušati. Tako bijaše i 
meni, kad sam u Munkaču na neočekivani način stekla očite 
dokaze njegove grdne nevjere. 

— I zaista — osjećam da mi nije dobro, reče Zora ustajući 
s trudom. 

Diže se i Gabrijela. 

— Od s žalim, št i žil: j 
Pier rca žalim, što sam vas rastužila, moja dobra gospo- 

— Niste, Gabrijelo! Vi ste, istina, razbili u meni i j 

: ' ! , 1 : eni i posljed- 
nju nadu, što sam mogla još da gojim, ali — bolje ika 
Mene je moja zla kob udarila izrana posred srca, i svojim me 
udarcima ni sada ne štedi. Tako će biti i unaprijed, do kraja 
— reče Zora držeći se lijevom rukom za sto. 

Sva potresena Gabrijela pokuša da j ješi joj 
size jela p a je utješi, da u njoj raz- 

Vojvoda Tokoli ima, veli, zamašne osnove, ima i j j 

To ima, veli, z ; i jaku voj- 
=š, s neće mirovati, dok oko sebe ne vidi ada lim A 
raću, u prvom redu nju, Z koj ij Č 

ee dog j oru, koju uvijek srdačno 

— Bad je sve gotovo, Gabrijelo!... Domalo bit će i — za- 
boravljeno. A vama, pošto ste ušli u moju tajnu, htjela bih 
još samo jedno da kažem. Meni je onaj čovjek ušao u srce 
možda i zato, što sam u njemu gledala svog budućeg oslobo- 
dioca. Ja sam mnogo žudjela za svijetom, za slobodom, za 
ljudma. U tome je i razlog što sam se onako lakomisleno po- 
vjerovala... A trebalo je biti na oprezu! Već kao dijete vi- 
djela sam, što su zli ljudi učinili od moga roda, od mog tuž- 
u oca i mile majke. I od svih mojih dragih. A sad još i 

Gabrijela vidje, kako se nato sva ustresla i, valjd 
pade, uhvatila i drugom rukom za st. k nie 


— Da sam znala, milostiva gospojice, ne bih bila — — - 
usti Gabrijela duboko uzbuđena. HPT iji: 
— Bolje ovako . . . Sad je sve gotovo! Vi ćete opet dolje 


na more? — upita i časkom se prekide, slijedeći misao, što j 
+: ž » | , O, O Ju 
je u taj mah sama od sebe ponijela na djedovske žale. j 

— Ali, milostiva gospojice, ne gubite vjere, za Boga! Čemu? 
Pred vama je otvoren život ... Vaša gospođa sestra ... 

= Gotovo je, gotovo — Gabrijela! A sad idem. Nekako se 
teško držim na nogama. Lijepo mi pozdravite moju Jelenu i 
dječicu, ako ih kada vidite, i sve moje drage, a vama hvala 
za vašu vjernost i ljubav k mojim mrtvima i živima. 

S trudom se odmakne sa stola i prišavši bliž ijeli 
zagrli je i poljubi. Potom ode. : VAS MB 
ojača: or — di je Gabrijela kroz plač pru- 

svoje obje ruke. Ali Zora je i ne okr ši s 
arasejas “u je i ne okrenuvši se 

Kad se malo zatim Gabrijela sastade sa starom Ursom baci 
joj se u naručaj jecajući: 


— Teto, što smo uradile! 
2 


Dobar je Bog, milostivo je sunce: mada ga već od prošle 
nedjelje zastiru oblaci, ono će danas — jer je subota — pro- 
svijetliti, da, kako se ono veli, sirotama za sutrašnju nedje- 
ljicu osuši košuljicu. I stara se pučka obistinila, sunce se po- 
kazalo, a s njime je i sva krajina uokolo osvanula u majskom 
ruhu. 

Lijep sunčan dan izmamio je i mnoge Riječane na obalu. 
Ko je samo mogao da se otrgne svagdašnjim poslovima,  iz- 
miljio je iz onih crnih gradskih zidina na otvoreno i punim 
grudima upijao čist uzđuh, svijetlo i toplinu veselog proljet- 
nog sunca. Prosipa nebo svoje obijesne zrake na glave izišlih 


građana, ali ne može da ih razvedri, nekmoli nasmije. Nešto, 


neobično teško i mračno pritislo je duše, čitav grad i svu 
zemlju nadaleko. A to traje! Može se reći već od dana, kad 
se pročulo da je Kara Mustafa sa svojim Turcima udario pro- 
tiv Beča. Otada su se svakojake crne glasine ređale u svoj 
svojoj strahovitoj brzini. I kako je svak sebi najbliži, tako i 
Riječanin: ako nad Učkom malo zagrmi, već mu se ježi koža, 
da bi ono mogao biti Turčin. Jer iako je nekrst udario dru- 
gim putovima, Rijeka nije nakraj svijeta; bilo je i u nedale- 
koj prošlosti dana, kad su se prorokovi konjanici pojavljivali 
ne samo oko Klane već i u okolici Pazina i još dalje. Tako ni 
sada ne prođe dan, da ne bane u grad neko, koji je »na svoje 
oči« vidio na Grobniku ili više Bakra kako sultanovi janjičari 
sijeku ljuđima nosove, uši, nekima i glave, I tako je stari kra- 
marski grad u vječitoj zebnji i strepnji. 

Danas se u te sumorne duše uvlači nešto, ako se može reći, 
još tmurnije, jer dolazi iz bližega pa djeluje neposrednije. 
Već se juče po gradu gukalo nešto, ali niko nije htio da vje- 
ruje. lako se u svijetu među ljudma i događaju mnoge jezive 
stvari, ova se je zaprepaštenim Riječanima učinila odviše 
strašna, nevjerojatna, nemoguća. Prva vijest što je sinoć stigla 
ćukanjem iz vana, govorila je, da su u Kastvu iza tornja sv. 
Jelene dva muškarca i tri žene spaljeni zato, što su općili 
s nečastivim i nanosili ondješnjemu puku mnogo zla. Broj žr- 
tava rastao je poslije sve više, dok nije jutros stigla u grad 
potvrda da je onom zgodom platilo glavom jedanaestoro njih: 

tri žene i osam muškaraca. Iznajprije su ih, u smislu presude, 
izboli mačem, i pošto su nesretnici podlegli ranama, pobacaše 
ih na lomaču, »da budu pretvoreni u pepeo«, kako je to sta- 
jalo u spomenutoj presudi. 

Prepis te krvave presude dobio je već sjutradan u svoje 
ruke mladi Della Rovere. Namjerivši se na Cigančića pana 
mu ga i reče kratko: 

— De, pročitaj! 

Cigančić preleti okom nekoliko redaka, zgrozi se i huknu: 

— Ama što je ovo! Tu vidim da je zaklan i spaljen Mate 
Princip pa mladi Valko Tomičić i još neka meni dobro poznata 
lica... Šta? Još i to! — usklikne naišavši malo podalje na 
ime stare Urse Benčićeve! Cigančić ne može da vjeruje svojim 
očima. A kakvo je tek obrazloženje one grozote! »Odsguđeni 
prodali vragu dušu, noću izlazili na đavolska ročišta u neku 
ukletu kuću kod izvora Rječine i time pohulili Boga Trojed- 
noga i Jedinoga, Isusa Hrista Gospodina našega, i obećali 
vjernost najnevjernijem zloduhu. Njemu su se predali dušom 
i tijelom, njemu su dali i komade svojih haljina da ih čuva 
kao znamenje i saopćili su mu i imena svoja da ih zabilježi 
u svoju crnu knjigu, i time nanijeli mnogo zla i ženama. i ži- 
votinji i poljima i vinogradima izazivajući oluje i druge ne- 
sreće, i razna ubojstva, čedomorstva i sve tako. Ubijenu, u 
zemlji sahranjenu djecu iskopali, od njihovih tjelesa napravili 
gozbu poklonivši vragu glavu a ostalo pridržavši da mogu i 
unapredak počinjati svoja zlodjela trovanjem i vračanjem. 
Svi se dakle oni, i muškarci i žene, proglašuju odmetnicima, 
obožavaocima đavla, ubojicama, čedomorcima, krivovjercima, 
ljudožderima, sodomitima, preljubnicima, bludnicima, zlotvo- 
rima, čarobnicima, krivokletnicima, vjerolomcima, što se 
sami prodaše nečistome.« 

Cigančiću se još činilo kao da sniva i otpoče opet da čita: 
»Sazvavši ponizno imena Isusa Hrista Boga i Gospodina na- 
šega i presvete Djevice Marije, začete bez ljage grijeha istoč- 
noga, Mi, Klaudio Marpurch, Kapetan Kastva, Veprinca, 
Mošćenica i Podbrega sa časnim sucima ordinarijima sjedeći 
na sudu — — —« 

— Ali, Ignacije, prekide se Cigančić okrenuvši se k prija- 
telju, meni se sve ovo čini ipak kao nekakva gruba šala. 

— A ja ti velim da je to sušta i kruta istina, Antule! Po- 
trudi se do Kastva pa da vidiš, kakva je strava obuzela onaj 
svijet. Sve je kao u groznici nekoj, ljudi se plaše izići na uli- 
cu, sve je kao izbezumljeno od užasa. 

— Ali jezuiti sami ne vjeruju u ove ludosti, a tu puštaju 
da njihov čovjek, njihov kapetan . .. 

— Pogađam, što hoćeš da kažeš, uleti mu u riječ Della Rove- 
re. Međutim tebi mogu reći, ali pod najveću diskreciju. Ti znaš 
da moja sestra nema za mene nikakvih tajna. Tako mi je iska- 
zala i ovo: Čini se naime da je kći pokojnoga bana Petra, ona, 
što je zatvorena u Celovcu, u nekom kloštru, pala u neke mreže 
.i neka Bog sam zna, kako je do nečijeg tankog uha doprlo 
da se u ovim stranama plete nekakva urota protiv cara. I 
stigao nalog da se glavni krivci imadu poslati na drugi svijet, 
ali pod nekom drugom izlikom, kako se ne bi doznalo, da se 
legla bune nalaze i na jugu carstva. De Argento je mahom 
pozvao k sebi Rektora i predočio mu čitavu stvar. Glavni 
kolovođe, veli, na kastavskoj su strani i na onom je kapetanu 
da im sudi. Kako će to udesiti — njegova je stvar; vlasti, i 
one najviše, daju mu u tome slobodne ruke, Rektor je smjesta 
odgovorio da pozna kolovođe bune: to da su nekakvi vječiti 
rebelijanti, uzročnici svih dosadašnjih nemira na dominiju 
Isusovačkog reda, on će biti sretan da ih se može riješiti, ali 
ne bi htio da kolegij navuče i pritom na sebe mržnju pučan- 
stva, kao ono god. 1666. Trebat će, veli, da se nađe načina... 
I našao se. A čini se da je sve skovao i namjestio onaj njihov 
negdašnji magister Malacarne. Proces je bio kratak, ali ipak 
nešto duži od onih, što se vrše u okolici Zagreba, gdje seljaci 
sami na svoju ruku bacaju u vatru nevoljnike, na koje sum- 
njaju da bi mogli imati posla s vragom, Nego ovo u Kastvu 
mora da je bilo zaista strašno. Osobito ono mrcvarenje sab- 
ljama, o kome mi je očevidac kazao, da je bilo nada sve užasno. 
Krvnici, nekakvi mrki »landrovci«, što su zbog teških zlo- 
činstva sjedjeli u tamnici, upravo su se natjecali, ko će od 
njih — ako se može reći — rafiniranije mrevariti one nesret- 
nike, ' 

— Ne razumijem, kako je među žrtve dospjela i ona sta- 
rica, primijeti Cigančić i pokaza prstom na mjesto, gdje je 
bilo zabilježeno ime tete Urse. 

— Eno, 'baš u tome mora da se krije neka čudna pripovi- 
jest. Ona starica bila je već jednom u tamnici zbog nekog pri- 
viđenja, ali čini se, da se je bavila i kiromancijom. Sestra mi 
je pričala — a ona to zna od muža — da je ta stara Ursa 
uvjeravala mlađu kćerku Petra Zrinskoga, da ono njeno zato- 
čenje u kloštru neće trajati dugo, naći će se, veli, već neko, 
da je odanle izbavi. A znaš li, koji je imao da bude taj novi 
Don Quijote? Glavom onaj tvoj prijatelj violinist. Pravi prav- 

cati melodram, amice! Tvoj se mladi improvizator zaljubio 
u malu celovačku sestricu, a čini se i ona u njega. Kad eno, 
tu lijepu idilu odjednom pomrsila — — — pogodi, ako znaš! 
Ne muči se, kazat ću ti: Gabrijela! Jest, baš ona! Iznajprije 
je onog violinista naslikala u najernjim bojama i iznijela, 


kako ju je negdje oteo i poslije ostavio, a zatim nadovezala, 


da on ima svu moć od vraga, kome služi i ko će znati, što je 
zaljubljenoj djevojci još nafrfljala. Sad traže i njega i teško 
njemu, ako im kada dopane ruku. Trebalo bi ga obavijestiti .. . 

— E, da mi je znati, gdje se sada nalazi! 

— Ima još nešto, nastavi Della Rovere. I to nešto tiče ge 
baš tebe... Na izvoru Rječine ima jedna krčma, u kojoj si — 
ti ćeš se već sjećati, kada je to bilo — s izvjesnim gospodinom 
vodio neke, malo odviše temperamentne, domaćom, valjda iz- 
vrsnom kapljicom nadahnute razgovore. 

— Znam, vino je bilo rajsko, a što je do nepoznatog gospo- 
dina, poslije se pokazalo, da je to bio glavom onaj — famozni 
— Malacarne. 

— Dobro pamtiš, a da li se i sjećaš svega, što si mu onom 
zgodom nadrobio? Ne trudi se! Informacije, što ih je »famoz- 
ni« Malacarne donio o onom vašem noćnom razgovoru bile su 
takove, e bi ih polovica dostajala, da ti ode glava. Nego imaš 
sreće. De Argento je naime uvjeren, da s onom nekom četvr- 


tom daskom pod tvojim tjemenom nije sve u redu. . 


— Hvala mu! Od srea mu hvala! 

— Pa i obzirom na popularnost, što je uživaš u gradu — — 

— A valjda i obzirom na mišljenje, što ga imam o vješti- 
cama. Ako im pak to nije poznato, nek se ustrpe, dok dovr- 
šim onaj svoj epos. 
— Kad će to biti? — upita Della Rovere i lukavo se nasmi- 
ješi. a a i | ŠA RTA TIRANA 

— Inter arma... Ali neka se samo ovaj turski rusvaj 
svrši, pa da vide sve štrige i suđenice ovoga svijeta, kakvu 
sam ja njima pogaču ispekao. 

Cigančić preletje još jedanput onu presudu i upita: 

— A što je od Gabrijele? 

— Nju pak spasava ljubomor. Iz razgovora, što ga je imala 
s mladom groficom u Celovcu, izvode, da gori osvetom protiv 
tvog prijatelja, muzikanta, a to će im dobro doći, ako ga 
jednom uhvate. Za nju se je uostalom zauzeo i Frankulin, i 
ona je danas pod njegovim očinskim okriljem, 

Cigančić ga pogleda, ali nije mogao razabrati, govori li pri- 
jatelj ozbiljno ili se ruga. 

Razgovor se svrši, Della Rovere ode svojim putem, a Ci- 
gančić k Jugovcu. U mračnom prostoru rogoborilo se živo. Svi 
su bučno raspredali o onom jezivom kastavskom događaju i 
iznosili nove pojedinosti. U razgovor se upusti i Cigančić i 
pošto mu vino udari u glavu, uze još snažnije da lupa po je- 
zuitima i po kontesi Uršuli von Thanhausen, koja je ionako 
svemu zlu najviše kriva. : 

— Da nije bilo nje, danas bi lijepom zemljom od Kastva do 
Mošćenica upravljali drugi, puk bi uživao stare pravice 1 sve 
bi bilo u redu. 

Viknu i udari praznom čašom o sto. I svi mu uokolo povla- 
diše. 

3 
Kako je ono Della Rovere natuknuo, Gabrijela se zaista sklo- 


nila kod Frankulinovih. Na prvi glas o kastavskom po- 
kolju, poduzela ju je groza, kakve još nije nikada osjetila. 


Vidjela je za svoga vijeka i doživjela svašta. Nekoliko je puta ' 


zagazila i u bojno polje, prošla kroz mrtve i ranjene, gledala 
je u Parizu trovačicu, kako izdiše na lomači, ali ništa je nije 
tako ljuto uzbudilo i uzdrmalo kao ono u Kastvu, Ma kamo 
navraćala misao, mašta joj neprestano dovodi pred oči onu 
strahotu. Naročito onu jadnu staricu: čini joj se da je vidi, 


kako je živu sjeku i onako raskomađanu bacaju u vatru, nju, 


dobru i blagu tetu Ursu! 

I kako je to neočekivano došlo! Stigao u Orehovicu neka- 
kav nepoznat čovjek, sa staračkom bradom, u dronjcima, sav 
pognut i već na vratima sklopio ruke i uzbuđeno stao da moli 
tetu Ursu da bi otišla s njime u neko kastavsko selo, u kuću 
gdje vlada velika žalost. Na mladu djevojku, veli, jedinicu u 
oca i majke, pala neka čudna bolest i niko ne može da joj po- 
mogne. 

iss Vi ste, dobra ženo, onim ljudima jedino ufanje, Bogom 
vas kumim: pomozite im! apbja s 

I ona je pošla s njime. Otišla — i ni kriva ni dužna svršila 
na lomači. m 

A Frankulin je kazao da je onaj čovjek sa staračkom bra- 
dom bio zacijelo poznati službenik jezuita, Malacarne. || 

Gabrijela je drhtala na svem tijelu; i ma koliko je mirili 
ukućani, i sam Frankulin, nisu mogli da rastjeraju stravu, 
što joj se zabila duboko u kosti. Još je gore bilo jedne noći, 
kad joj je sam od sebe iskrsao u pameti onaj prizor u Griža- 

nima. Što bi ovaj svijet, da od nekuda nenadano izbije, kako 
je ona druge vjere, ukleta lutoranka? Prije godine, dvije, ta- 
kove je misli ne bi smućivale, ali u ovaj mah osjeća da se nešto 
u njoj preokrenulo i da joj srce nije više otporno kao nekoč. 
I tako umjesto da misli na bijednu staricu i na njen grozoviti 
završetak, sad je strahovala za sebe tražeći u mraku odgovor 
na kobno pitanje: što će biti sjutra? 

Među prvim, upućenim u pravi razlog one kastavske stra- 
hote, bio je i Frankulin. Njegove veze s riječkom kapetanijom 
bile su dosta tijesne još u vrijeme pokojnog kapetana Ferdi- 
nanda Della Rovere. Te su veze poslije Zrinske katastrofe po- 
pustile, ali su vremenom opet obnovljene, i stari je lukavi 
Frankulin umio da uđe ubrzo u volju i novome kapetanu. De 
Argento se nije najbolje pazio ni s komorskom gospodom ni 
s Herbersteinovim ljudma u Senju, pa mu je dobro dolazilo 
poznanstvo s Frankulinom, čovjekom, koji je umio vješto da 
pliva između te dvije sile. Zato je i smatrao potrebnim da ga 
potanko i po istini obavijesti o posljednjim događajima kao i 
o njihovim uzrocima. 

I pošto se Gabrijela malo primirila, prihvati on jednog dana 
poslije ručka: 

— Ni luda djeca ne bi postupala onako »bufonski« kao oni 
tvoji nazovi rebelijanti. Bunili smo ge nekoč i mi, ali smo na 
čelu imali čovjeka mudra i iskusna, oštroga uma i dalekoga 
vida, pa je jednako otišlo sve u dim. Nego de ti meni kaži, 
koji je pak đavo natjerao tebe, da ideš u Celovac i da se 
prtiš u stvari koludričke — — — 

Gabrijela mu ispriča sve po redu, na što se Frankulin na- 
smija: 

— Pa rekao sam ja: luda djeca! Nekakvo se škrebetalo, još 
k tome bezimeno sprjanče, pomamilo za kneževskom kćeri i 
smišlja prepade, kako će je odvesti iz kloštra, a ne zna, bu- 
dala jedna, da u onim božjim kućama ima svaki zid ne samo 
jedno ni dva već više uši. I da te uši vrebaju na svakom ko- 
raku ujedno s tankim nevidljivim mrežama, u koje ste redom 
svi popadali: iznajprije ona mala sirotica, pa stara Ursa, naš 
slavni muzikant, a najzada i ti. 

— Da — iti! Ali neka te nije strah, barem za sada! Svi 
znadu da se je mala koludrica zagrijala za onog leventu, ali 
znadu i to, da si joj ga ti izbila iz glave. Prikazala gi joj ga, 
možda i crnjeg nego li izgleda: ne samo kao otmičara neduž- 
nih djevojaka, već i kao čovjeka, što se prodao vragu. 

— Kako se to doznalo? — uplašeno će Gabrijela. 

— Rekao sam ti: u onom kloštru svaka stijena ima najma- 
nje po jedno uho. 

— A što im je skrivila stara? 

— Za nju vele da je držala vezu i da je djevojci punila gla- 
vu raznim horoskopima, a k tomu da je i sama na glasu kao 
vračara, vještica — što li? Budući, da se pak onaj »autodafe« 
u Kastvu imao u prvom redu da prikaže kao neka mjera pro- 
tiv vještica, razumjet ćeš i sama da je teta Ursa onom Mala- 
carneu došla kao naručena. Nego, mahnu Frankulin rukom, 
sad je ionako sve gotovo. 

Gabrijela osjeti kao da joj je krv udarila iz srca. 

— Da, a onaj što je najviše kriv? 

Frankulin nakrivi usta na smijeh. 

— On mora negdje da se dobro osjeća, ako je zaista vezan 
s vragom, kaošto si ono ti pričala u Celovcu. A tako će valjda 
i ostati, dok se god nečastivome ne prohtjedne da ga povuče 
u svoje crne dubine. 

—Imai Bog svoju moć, usklikne Gabrijela uzbuđeno. A mi- 
rovat neću ni ja, dok ne vidim, da se je i nad njime izvršila 
pravda Božja. 

Nakon onog razgovora s Gabrijelom Zora se zavukla u svoju 
ćeliju, spustila se na tvrdi ležaj, sakrila rukama lice i 
tako ostala dugo ukočena, ledena. Sve je dakle zatajilo! I ona 
uvjeravanja tete Urse, da će izići odavle i svečano obećanje 
onoga, koga je već smatrala svojim oslobodiocem i — nešto 
mnogo više . . . Sad je sve propalo. Svaki svjetliji tračak ne- 
stao, u duši ostao mrak, u srcu led. Sve, sve propalo! 

Valjda je tako moralo da bude! Suđeno je bilo i ono, što je 
zadesilo njene dobre roditelje, a sreća, evo, kao da bježi i od 
njihove djece, pa i od nje... Inigdje nikoga, da joj kaže 
jednu jedincatu riječ utjehe! Da joj je u ovom teškom času 
tu negdje blizu Judita, da se množe na njenim sestrinskim gru- 
dima isplakati, možda bi joj lakše bilo! 

Misao na sestru Juditu vraćala joj se je uporno. I sve 
blage riječi, što joj ih je onda izrekla ona dobra duša, iskrsa- 
vale su joj sada u pameti. I već se nekoliko puta upitala, nije 
li zaista u onome njezinom pravi trajni mir! O tome je već 
sjutradan dugo razgovarala s Luizom. Isprva je Nijemica šu- 
teći slušala, a zatim je stala i sama da ulazi u stvar, ali ze 
malo, obzirno, obilazno. 

— Tvoj slučaj, Auroro, nije ni prvi ni posljednji. Po ono- 
me, što sam već do sada doživjela izvan ovih zidina, mogu reći 
da ljudi nisu dobri i da je život s njima i među njima bez 
pravoga smisla. Jedina nada bila si mi ti, a pošto se i tvoji 
snovi razbiše, ni meni ne ostaje drugo, već da se prilagodim ... 
A tri dana zatim: 

— Mnogo sam razmišljala o tebi, sebi i o našoj sudbini, i 
stvorila odluku, da ću što prije primiti veo, pa što Bog da! 
Vidim da u tome mnoge nalaze spokojstvo i sreću, možda je 
nađem i ja. Već sam o tome nešto natuknula i časnoj Majci... 

Zora diže svoje umorne oči k prijateljici i ne reče ništa. U 
slijedećim danima Luiza se sve otvorenije vraćala svojoj — 
kako se već jasno vidjelo — omiljeloj temi i još življe izra4 
žavala svoje gađenje na sve zemaljsko i ljudsko. Na svijetu 
je, veli, sve isprazno, kud se okreneš — sušta nezahvalnost, 
prijevara, razočaranje — ništavilo. Duša i srce htjeli bi da se 
iz toga gliba nekud izvinu i oslobode, ali ne mogu, jer što se 
noga više odupire, to dublje propada u blato, A srce i duša 
željni su mira i pokoja, čiste i nesebične ljubavi, svijetla i 


daha nebeskoga. Zato — van od svijeta, daleko od ljudi! 


— Ti se, Auroro, čudiš ovim mojim riječima i zacijelo se 
pitaš: otkuda ova promjena. Ima već duže vremena, što se u 
mojoj duši neke čudne misli pokreću, neka kolebanja, sumnje 
i nepovjerenja u ono, za čim sam prije čeznula. Držeći da su 
ti osjećaji prolazni, nisam ti o njima htjela ništa da napo- 
menem, ali onaj tvoj posljednji doživljaj čini se, da je sasvim 
prevagnuo i navrnuo sav moj unutrašnji život nekim drugim 
pravcem. Ja vidim, Auroro, da je ovaj naš život na zemlji 
nekakva kratkotrajna šetnja. Na nama je da je još većma 
skratimo i da zavučene među četiri zida upremo naše oči 
k nebu i k vječnome svijetlu, da kao čiste djevice u sabranom 
miru dočekamo dan, kad će nas naš božanstveni Zaručnik 
povesti u svoju vječnu slavu. 

Dok je govorila, oči su joj se žarile kao u ekstazi. Zora je 
udivljeno gledaše, zatim je prihvati za ruku i reče: 

— Ja te razumijem, Luizo . .. Ostat ćemo zajedno — do 
vijeka! I veo primit ćemo zajedno — istoga dana — hoćeš li? 

Luiza joj ovi ruke oko vrata i živo je poljubi. I još istoga 
dne odvede je k priorici, koja je vrlo milostivo primi i s veli- 
kim zadovoljstvom pozdravi njenu odluku. 

— Obzirom na duge godine, što si ih provela u našem sa- 
mostanu priprave za veliki čas bit će za tebe skraćene. Moja 
je želja da te što prije vidim pod posvećenom koprenom. Još 

danas obavijestit ću o tome tvoju i našu plemenitu sestru Pe- 
tronilu. Tvoju odluku primit će ona, uvjerena sam, s osjećajem 
najveće sreće i prvom prilikom oznaniti o tom i tvoju tetku, 
suor Juliju u Rimu. 

Priprave započeše već sjutradan. Dobila je nekakvu grubu 
haljinu i Pravila, što ih je Svetica ostavila svome redu, Ta je 
Pravila čitala zajedno s Luizom, koja je uostalom već otprije 
bila u njih upućena. Luiza joj je "donosila i druge nabožne knji. 
ge i čitala joj iz njih ljepša mjesta sa zanosom, što je već po- 
malo prelazio i na samu Zoru. 

— Moja dobra majčica sastavila je jednom za sretnijih 
dana ovaj molitvenik. I Zora joj pokaza malu, već prilično 
otrceanu knjigu. 

— Hoćeš li da ti iz nje nešto prevedem? 

— Možeš! 

* Neke od onih molitvi bile su Luizi poznate, ali joj bijaše, 
kao da ih sada prvi put čuje. Na kraju joj je pročitala i neko- 
liko stihova, što dolaze odmah iza predgovora: 


Ni za drugo na vom svitu 
Človik stvoren od ruk Boga ... 


Pošto joj te stihove i još druga dva objasni njemački 
Zora produži: 
Neg da ovdi tako hodi, 
Tako žive i putuje, 
Da se v smrti prav nahodi, 
I da v nebu gospoduje . .. 


— Eto, vidiš! — usklikne Luiza, to je glas tvoje majke 
s onog svijeta. 

Mnogo vremena provodila je Zora u molitvi, osobito otkad 
su Turci opsjeli Beč. Strava, što je stegla cijeli svijet, obuzela 
je i samostan i sve opatice u njemu. Danju i noću vršile se 
zajedničke molitve, čitavi se dani provodili u postu, u traplje- 
nju tijela i drugim pokajničkim mukama. Iscrpljene tjelesno, 
smalaksale duhom zaprepaštene su opatice izgledale kao sjene, 
mršave, ispite, iznurene. I Zora je od nespavanja i nedostatne 
hrane ublijeđela, u licu propala, u tijelu sasvim iznemogla. 
Nego dok je sve ostale u samostanu obarao onaj teški pokor- 
nički život i vječita strepnja od nekrsta, što bi svaki čas mo- 
gao da nahrupi, nju je ispijalo drugo nešto . . . Iz nekih nedo- 
kučivih tajnih dubina njena bića javljala se isprva na prekide 
a potom sve češće i češće ona ista misao, za koju je držala. da 

je već u njoj zanavijek ugušena: misao na proroštvo one žene 
na Rijeci. Ono je proroštvo čas slabijom čas jačom snagom 
izbijalo i sred molitva i raznih pokajničkih zlopaćenja. A 
s njime se istom upornošću nametala i slika ljubljenog čo- 
vjeka, Uvlačile se i sumnje: dali je zaista sve onako, kako joj 
je to prikazala Gabrijela ? Nije li u svemu onome i nekoliko 
pretjeranosti ? I — što više — nije li onda iz nje govorila i po- 
nižena, uvrijeđena žena? Moglo je po srijedi da bude i nešto 
treće. Teta Ursa joj je nešto natucala o mladoj gospodi, što 
se okupljaju u dvoru sestre Jelene, o nekom princu — — — 
Da nisu čitavu onu pripovijest udesili u namjeri da joj izbiju 
iz srca njega, siromaha? 

Što je žešće odbijala te misli od sebe, one su se upornije 
vraćale, ukrštavale se u glavi, smućivale je do očaja. 

Luiza se je sada manje bavila oko nje. Strah od Turaka 
prevladao je i u njoj sve osjećaje. Ni mislila nije ni govorila o 
drugom nego o Turcima, o njihovu divljaštvu i krvološtvu. 

Zora se nije bojala. Turci su u njoj budili čak i neke opet 
oživjele nade. Ponekad bi je napalo pitanje: nije li s njima i 
Bukovački? Neće li jednog dana vjerni stari očev kapetan 
osvanuti u samostanu kao njen spasilac? Iza ovog pitanja 
već je vrebalo drugo: Ako s njime prispije i on, pa da sve 
bude, kako joj srce želi? Jer ona Sve više osjeća, da joj se 
ledena kora, što joj je nakon razgovora s Gabrijelom, pala na 
srce, sve većma topi, u trenucima joj dolazi, kao da se već i 
rastopila i ubogo, do sada smrznuto srce opet traži svoje pra- 
vo za svijetlom, za slobodom, za životom i — za ljubavlju. 

Luiza nije ni naslućivala, što se to opet odigrava u duši 
njene prijateljice. Strah od Turaka zastirao joj je pogled na 
sve drugo, tako da je od nekoliko vremena napustila čak i 
svako dogmatiziranje. Ni druge opatice, a ni sama priorica 
nije joj obraćala pažnje, pa je mogla nesmetano da se 
predaje svojim nanovo uskrslim osjećajima. 

Ali to nije trajalo dugo. Jednog dana zabrujaše zvona svih 
celovačkih crkvi i poput munje proširi se vijest, da je Beč 
nakon četrdesetdnevne opsade oslobođen, a Turci natjerani u 
bijeg nadiru natrag u divljem neredu. To je čudo učinio ju- 
nački poljski kralj Sobjeski. Na ulicama je sav Celovac. Svi 
klikću, grle se i ljube. I grnu u crkve da zahvale Bogu na ve« 
likoj milosti. 

I samostan je sav u radosti. Sve su ruke sklopljene, a oči 
uzdignute uvis. Ne čuje se drugo nego: Hvala ti Bože! Hvala 
i tebi, Isuse, Spasitelju: naš! I tebi slatka Majčice, Djevice 
Marijo! ' 

Zora je jedina u samostanu, koju umjesto radosti podilazi 
neki gorki osjećaj. Sama sjedi na svojoj posteljici i sakrivši 
rukama lice sluša onu veselu buku i zvonjavu. Duboki ge i 
tanki zvuci zvona krile u visine, svima na radost, a njoj na 
žalost i muku. Propala i ta nada, utrnuo posljednji njen tra- 
čak. Sad je oko duše opet mrak, a na srcu led, I još joj se čini 
da zvona zvone kao nad nečijim grobom. ž 

Uto joj stiže pismo od sestre Judite. Drugo u neđdugom raz- 
maku. U prvome joj je izrazila svoju neizmjernu radost, što 
je dobri Spasitelj njenoj miloj Aurorici taknuo srce i iskazao 
joj milost da bude njegovom Zaručnicom. Drugo .je pismo 
puno tuge i bola. Judita javlja sestri prežalosnu vijest da je 
Njegovo Veličanstvo odredilo da se brat Ivan zatvori u tamni- 
cu. Sada čami u Oberhauzu. Prijeti mu veliko zlo. Optužuju 
ga da je i on bio s Turcima, koji su poveli vojsku protiv Nje- 
gova Veličanstva. Judita drži da je to nemoguće. Ona se ufa u 
svemogućega Boga, te će se smilovati i ubrzo pokazati, da ono 
nije istina. — Ali zato treba da mnogo molimo, ti, moja Auro- 
rice, i ja. I da budemo i našem nesrećnom bratu ono, što je bi- 
jednom grešniku Galileu bila njegova slatka suor Marija Ce- 
leste. Ovaj me je novi udarac pogodio nasred srca, pa neću 
moći da prisustvujem svetom činu, gdje ćeš i ti položiti svoje 
zavjete pred licem Hrista Gospodina našega. U jednoj tihoj 
i toploj molitvici sjeti se onog dana, mila moja, naših dragih 
pokojnika i našega tužnoga brata.« 

Pročitavši ovo pismo Zora osta kao od drva gledajući ispred 
sebe stakleno, tupo. Na strani srca osjećaše veliku tjeskobu, 
u glavi joj se nešto trzalo, kidalo, tako i u grlu, a oči nisu ni- 
kako mogle da prosuze. Trebalo je dugo, dok je navrla naj- 
prije jedna pa druga kap, a za njima čitavi gorki mlazovi. 

— Sve je dakle izgubljeno . . , I opet zaplače ljuto. 


Kad joj dva dana zatim Luiza sva radosna u licu dojavi da 


će iduće nedjelje biti zaređene, ona se blijedo osmjehnu, 
kimnu glavom i ne reče ništa. 

Osvanula i ta nedjelja. Dan bez sunca. Da je Zora bacila 
jedan sam pogled na stakla svog okanca, vidjela bi, kako se 
nad sniježnim gorama motaju gomile gustih oblaka, a da je sa- 
mo malo priklonila uho, bila bi čula, kako napolju muklo zavija 
vjetar, raznosi sa brda suhi snijeg a sa hrastova posljednje 
uvelo lišće. Ali ona ne mari za ono, što se vani zbiva. Ima tre- 
nutaka, kad ne shvaća ni to što se s njom dešava. Sve što 
čini, vrši nesvijesno, gotovo odsutno. Već su je dva puta zvali 
da siđe u sobu, gdje će je opremiti za veliki obred i oba je 

puta odgovorila: Evo me — odmah! — ali se još ne miče. 
Kao da je neka tajanstvena sila drži tu u potkrovlju, u toj 
ćelijici, u kojoj je pored mnogo žalosnih dana prošla i nekoli- 
ko trenutaka sreće ispunjene bolnim no i dragim očekivanjem. 
I u prošloj, dobrim dijelom neprospavanoj noći dolazilo joj 
je ponekad, mada i samo na čas, kao da u njoj još iskršavaju 


neke nade. Negdje prema jutru doprla joj je do uši nekakva | 


vika. Učini joj se da čuje zveket oružja, štropot, strku ne- 
kakvu. — Da nisu oni? — trže se naglo i uzvinu glavu vi- 
soko nad uzglavlje. 

Malo potraja i sve se opet stiša. Glava joj opet pade na 
uzglavlje, oči izbuljila u mrak, ukočeno, beznadno. Tako i 
jedne od minulih noći. Odjednom joj se učinilo da čuje neki da- 
lek cilik gusala. Napregnu uši — i zaista čulo se guđenje. Ali 
to nije bilo ono , . . I zaista, odmah zatim javili se uz gusle 
i neki hrapavi glasovi. Ne, to nije ono... 

I evo, došlo je da iziđe iz ove ćelijice. Rekoše joj da će na- 
kon zaređenja preći u drugu u d6njem katu. I tako zbogom, 
tužni kutiću! Vidjela je ta ćelijica puno njenih suza, čula mno- 
go uzdisaja, ali su njene stijene bile i nijemi svjedoci onim 
lijepim osnovama, što joj ih je duša satkala ... Ito će sada 
ostati sve pohranjeno u toj ćelijici, za uvijek! U onoj drugoj 
ćelijici neće više ni moći ni smjeti da imadu pristupa takvi 
snovi! Sve je svršeno, izgubljeno, iščezlo! 

— Zbogom, ćelijice moja tužna! 

Iziđe lagano i isto tako lagano zatvori za sobom vrata, I ode. 

— Zbogom, ćelijice moja tužna! 

U prostranoj sobi naišla je na prioricu i na opatice, što su 
jedva nekako prikrivale nestrpljivosti zlovolju. Pustila je da 
na nju navuku nekakvu dugu halju i koprenu. Onda je pove- 
doše pred prioricu, do koje je već stajala potpuno opremlje- 
na Luizu, sa sretnim, gotovo djetinjim osmijehom na usnama, 
kao da se još sada raduje velikim kitama cvijeća, što ih je 
jutros primila od rodbine i svojte, 

Priorica im je izrekla nekoliko prigodnih riječi i opomena, 
kako treba da se drže i vladaju za vrijeme skromne — kako 
reče — ali velike ceremonije. 

Zora je i sada slabo što čula i vidjela, čak joj bijaše kao 
da se trgla iza sna, kad je ono pozvaše da pođe za njima. 

Crkva je sjajno iskićena. Na žrtvenicima gore sve voštanice. 
Sve je puno cvijeća i mirisa. S jedne i s druge strane 
glavnog oltara poređano je svećenstvo. Mnogi su redovnici i 

opatice zapremile klupe i sva sjedala uokolo. Odmah iza njih 
smjestila se rodbina i svojta »novice« Luize, u prvom redu 
njeni roditelji. Na dnu, do vrata, i u kutovima skupilo se ne- 
koliko radoznalih, što sa zanimanjem prate svečani obred. 

Knez-biskup gurski prilazi k oltaru. Nekoliko. časaka 
osta uzdignutih ruka i uzvinute glave, kao da očekuje više na- 
dahnuće, zatim se okrenu k dvjema »novicama«. Vidi se — 
duboko je dirnut. Nakon nekoliko općenitih riječi o značenju 
velikog časa nastavi: 

— U ovom svečanom trenutku počivaju na vama dvjema 
mnoge dobrostive oči, i nama i vama nevidljive. 

I uze da navodi imena svetih redovnika i redovnica od sv. 
Franje i sv. Klare do sv. Uršule, osnovateljice reda, kome će 
i njih dvije današnjim danom, pripasti — za navijek! — 
kaza uzdignutim glasom Knez-biskup. 

Zora i Luiza kleče. K njima pristupi Knez-biskup i upravlja 
im pitanja, na koja Luiza odgovara glasno i uzbudljivo — 
živo, a Zora tiho, kao neka njezina slaba jeka, I jedna i druga 
drže u rukama raspelo. Na njemu im počivaju oči, da ih za 
čas opet malo dignu na biskupa koji im postavlja sveđ nova 
pitanja. 

U crkvi vlada dubok, svečan muk. Svećenici i redovnici spu- 
stiše glave. Inače su svi pogledi uprti u dvije mlade djevojke, 
što klečeći polažu sada u ruke časne Majke priorice svoje 
krajnje obećanje. 

Nato zabrujaše orgulje i crkvom se razliježe zbor potresne 
himne »Magnificat«! 

I kad se sve svrši, obje novozaređene, priđoše k sakuplje- 
nim opaticama i sa svima se izljubiše. Zatim je Luiza prešla 
k svojim roditeljima, da se s njima oprosti. Rastanak nada 
sve dirljiv. Sve oči gledaju onamo i sva srca s iskrenim ga- 
nućem prate onaj bolni prizor. 

A Zora ostala po strani, sama. I vanredno blijeda, kao da 


joj je s krasna mlada lica odbjegla sva krv. Slavna krv Zrin-. 


skih i Frankapana! Nikoga nema, kome bi u ovom teškom tre- 
nutku prišla, da se s njime oprosti! Da joj je barem tu sestra 
Judita, da se nad njom rasplače! A kako bi se rada raspla- 
kala, a ne može! Suze se opet negdje ukrutile; pritiskuju, ali 
neće da polete. Kao neki dragi dalek glas vraća joj se u pa- 
met ona sestrina poruka: U jednoj tihoj i toploj molitvici 
sjeti se onog dana naših dragih pokojnika i našega tužnoga 
brata . . «< 

Njezine se ruke sklopile i nijema se molitva izvi iz izmučene 

“+ V 4 1+ 
joj duše. Molitva ne naučena, već u onaj mah rođ 
fo) ma i - 
Pu e agiden j j mah rođena u uzbu 
— Smiluj se, Isuse, smiluj iti jči iluj 
<a i g j se iti Majčice, g i 
mojim mrtvim i živim! e ja 
. Tako je .Svršavala molitva. Ali ruke, bijele kao snijeg, što 
P vani pršio, ostale su još sklopljene, a ublijeđele usne 'šap- 
ale su još jednu molitvu: »nek se dobri Bog smiluje i ono- 
Zo nek mu oprosti, ako je što kriv, ako nije, nek mu po- 
4 ulje onu sreću, što će njoj biti zanavijek uskraćena.« 
alo zatim opatice se svrstale u red, i mala povorka krenu 
kroz pokrajna vrata u samostan. 
Dok < iz punih orgulja još razliježu zvuci puni radosti i 
Poe, crkva se pomalo ispražnjuje. Zomuknuše i orgulje, na- 
o pje naprasno. Crkvicom zavladao dubok mir, dok na- 
lju, u tmurnom jesenjem danu vjetar mu: ij i 
K tn nj uklo za sni- 
jeg sve jače mete. : i; ido 


—_ 


Nakon onih potresnih događaj r 
) ja Zoru. obuze n 

bol, neko treperenje na svem tijelu, i kao posljedica iak ase 
jače popuštanje životnih sila, naročito duševnih, Na nogama, 
se držala, dok joj je dopuštala snaga i tek kad bi je zahva- 
tila krajnja smalaksalost, zavukla bi se u svoju novu ćeliju 
“on kem se na postelju i zabačene glave gledala ispred sebe 
ukočeno, patnički. I san joj je isprekidan: često joj izlaze pred 
oči neka, čudna lica, jedna tužna, druga nasmijana, a sama 
šao da li je to na javi ili neko polusvijesno maštanje. 
. Tako joj se i jedne večeri, dok je ležala u vrućici, učini 
čuje glas violine, I baš onu ariju: »Spavajte, oni: <a Sči 
sida Gan GU sa zvuci kao da dolaze iz nekog drugog 
. Možda joj ih donosi kak bri j 
aje nkee av nedobri duh, da je navede 

I blijede, mršave ruke, što su kao obamrle lež i 
vaču, lagano se sklopiše na molitvu — — at meu 

Ali onaj zvuk violine čuli su i drugi. č j tori 
X ž : drugi. Čula ga je priorica 
čule su ga 1 sve opatice, i uvelike ih je pebaraio, Eajeta: 
obavješten Pater Johannes i malo potraja, a u gostionicu, iz 
koje se ražlijegao glas gusala, uđoše na vrat na nos dva stra- 
ian Koliko bi okom trenuo glas ge na violini prekide 

e iste noći odveden je Tihoraj u celovač Č 
ši. očara) task j aj u celovačku, nekakvu mrač- 

Kad je nakon sjajne pobjede pod bečkim bedemima poljski 
kralj Ivan Sobjeski ulazio u crkvu sv. Stjepana, propovijednik 
ga je pozdravio zanosnim, nadahnutim riječima: 

— Bio je čovjek poslan od Boga, ime mu je Ivan... 

I mnoštvo je pljeskalo, a čitav Beč je plakao i klikovao od 
neizmjerne radosti. a Ka 

Sjutradan ušao je u glavni grad i car Leopold, koji je prije 
dobra dva mjeseca sa svojom porodicom kukavno pobjegao iz 
grada praćen ruglom i grdnim prijetnjama ogorčenih građana. 
Danas ga na povratku sav onaj svijet slavi i blagosivlje... 

I druguda, u svim hramovima carstva, sred gustih oblaka, 
tamjana pjeva se »Tebe Boga hvalimo!«, dok se u neke pri- 
morske crkve uvlači pored toga i prigodna pjesma nepoznata 
pjesnika: 

' Ova, vela milost, ka će se otkriti, 
Ove Majke Božje — svi ćete ju čuti, 
Ova j' Majka Božja previšnja kraljica, 
Cesara Leopolda vela pomoćnica ... 

I drevni Trsat sprema se da proslavi događaj, što je kao 
malo koji odjeknuo čitavim kršćanskim svijetom. Već se ne- 
koliko dana govori, da će tu trsatsku crkvenu svečanost svo- 


jom nazočnošću prodičiti i glavom sam gospodin general hrvat-“ 


ske i primorske Krajine, grof Ivan Josip Herberstein, vitez 
malteškoga reda, mnogo puta odlikovani tajni savjetnik Nje- 
gova Veličanstva cara Leopolda I. Goneći Turke u južnoj Ugar- 
skoj nešto se razbolio, pa se spustio u Senj da se malo odmori. 
Kao gorljiv katolik htio je tom prilikom da pohodi i trsatsku 
Majku Božju, da joj zahvali i da joj se preporuči i za unapri- 
jed. Za tu slavnu zgodu fratri su svoju crkvu iskitili sagovi- 
ma, Slikama, cvijećem i drugim uresima, što su ih nosili 
vjernici, da drevna crkva što dostojnije proslavi. veliku po- 
bjedu i što sjajnije dočeka moćnog malteškog viteza, grofa 
Herbersteina. 

Toga dana nagrnuli su na Trsat sa svih strana mnogi hodo- 
časnici i dovukli sa sobom brojne kljaste i bogaljaste. Među 
njima bilo je i takvih, što su ih za zrinsko-frankapanske bune 

* osakatili vojnici toga istog čuvenog malteškog viteza. . 

Stigao je na konju, u sjajnoj odori svoga reda, s krupnimj| 
emailiranim krstom na prsima. Blistava mu je i pratnja, sve 
sami viši časnici također na konjima. I svi u svečanim gala- 
uniformama, s blistavim mačevima, što se živo ljeskaju. na 

suncu. Generala je dočekala zvonjava svih trsatskih zvona i 
gruvanje topova, sa frankapanskog grada. Trebalo je dugo, dok 
se je sa svojom pratnjom  protisnuo kroz nepreglednu 
množicu, što mu je neprestano klicala, 

Pred crkvom stane, sjaše, izrukova se s kapetanom de Ar- 
gentom, koji je stigao iz Rijeke, da i kao trsatski kapetan 
izrazi — mA i preko srca — čuvenom vojskovođi svoje pozdra- 
ve i čestitke nad pobjedom carskog oružja. Primio je grof i 
poklone oca gvardijana i svih trsatskih fratara, mjesnog žup- 
nika, sudaca gradskih, zatim upravnika Grobnika, Bakra pa 
i mnogih riječkih odličnika. 

Prije nego li će u crkvu gordi je general bacio među 
ubogare, okupljene s jedne i s druge strane ulaznih vrata, ne- 
koliko soldina, Još nije novac pao na tle, a oni se nevoljnici 
svi uskomešali, uzmotali kao u klupko, ne bi li se u onom gra- 
busu namjerio i za njih koji bečić. Najgore su prošli oni bez 
nogu. Povlačeći se potrbuške naprezali se na sve moguće na- 
čine i gotovo sve bez uspjeha. Najzada im nije ostalo drugo 
van da udare u tužbe i jadikovanja. 

U crkvi se međutim prolomile orgulje, zaorila pjesma za- 
hvalnica Svevišnjemu Bogu, koji je još jedanput obranio car- 
stvo i sav kršćanski svijet od nevjerničke najezde. Inače sve 
su oči okrenute u tvrdog njemačkog generala, što okružen 
mnogobrojnim uglednicima sjedi u klupi za nj naročito ude- 
šenoj. Do ulaznih vrata stoji negdašnji kapetan bana Petra 
Zrinskoga, Fran Frankulin. Iskesio zube i pogledom punim pre- 
zira obuhvatio svu onu svjetinu uokolo, što s onolikim straho- 
počitanjem bulji u malteškoga viteza, prvog i najglavnijeg za- 
tornika njegovih davnih gospodara. Kako se sve brzo zabo- 
ravlja! — pomisli u sebi i još se mračnije naceri, 

Crkvena se svečanost završi. General-bigot diže se i uputi 
u svetište da ondje izmoli još jednu molitvu. Nakon nekoliko 
koračaja naiđe na ploču, pod kojom su počivale kosti jednog 
Frankapana, Preko te ploče trebalo je da pređe. I on je pre- 
šao uzdignute glave, krutim, ponositim korakom ... 

Za Trsatom nije htjela ni Rijeka da zaostane. I tu se već 
od nekoliko vremena činile velike priprave, da se što bučnije 
proslavi pobjeda, o kojoj se posvuda u svijetu govorilo kao 
o pravom triumfu kršćanstva i — carstva. Posljednji dan ok- 
tobra sastalo se »ad sunum Campanae more solito« u dvorani 
gradskog Doma Veliko i Malo vijeće, da odredi, kako će se 


rr rar 


(-325 -) 


posla, dok su u punih osamnaest tačaka utvrdili red, po kome 
će se svečanost odvijati. I sve je otpočelo da teče u najboljem 
redu prema uputama časnoga Magistrata. U prvu subotu mje- 
seca novembra 1683 u četiri sata poslije podne izišli su telali 
s bubnjevima da oglase građanstvu, kako treba sjutradan da 
se svi građani i građanke odjenu u svetačko ruho, što ljepše 
moguće i da za vrijeme javnih priredbi niko ne zameće kavge 
ni ikakva nereda, ako ne želi da ga snađu najteže kazne. I za- 
ista, Rijeka je u sutrašnju nedjelju već izrana promijenila 
svoje lice. Prozori puni cvijeća, stari, više manje pocrnjeli 
zidovi kuća zastrti sagovima, raznim tkaninama i slikama. A 
lijepa je bila i povorka, što se iz Kaštela uputila u stolnu 
crkvu, Za gradskim kapetanom slijedila su gospoda suci i vi- 
jećnici, a za baronesom, kapetanicom de Argento, pretstavnice 
svih plemenitih gradskih porodica. 

Poslije podne prvo na redu bilo je tradicionalno pucanje u 
nišan. Najbolji gađač dobio je za nagradu — čitava tri lakta 
škrleta, Za ovime slijedio je ples. Riječke građanke napirlita- 
ne, što je moguće ljepše, kupile se oko »sopaca«, što su već 
čekali u loži pred gradskim vratima. Da bi i na plesu prošlo 
sve u najljepšem redu, postavljena su tri gizdelina s naroči-' 
tim nalogom da paze, kako ne bi došlo do kakvih zadjevica. 
Na njima je bilo da presude, kojoj će ge plesačici kao najbo- 
ljoj zataći na glavu tri raznobojne vrpce. Otpočelo se kao 
obično s hrvatskim »pod nogi«, domaćim starodrevnim ple- 
som, što je burkao krv i razigravao ne samo mlada već i stara 
srca, 

Nije se zaboravilo ni bolesne u špitalu. Dobili su oni dva 
čitava škopca, dva spuda vina i toliko »stara« hljeba, nek i 
oni imadu nešto od onog čuda, što se zbilo tamo negdje, pred 
vratima bečkim. Oko tri sata dovukli su pred gradska vrata 
dvije goleme bačve: jednu napunjenu crnim, drugu žutim vi- 
nom. U jedan mah obje su bačve pretvorene u žive česme, iz 
kojih ge vino točilo i dijelilo narodu besplatno, »per_ metter 
in allegria il populo«, kako je to objašnjavao neki magistrat- 
ski činovnik, rodom iz Italije. To je bio vršak zabave, tako je 
barem sudio Cigančić, koji se upravo uto pridružio razdraga- 
nom mnoštvu. Vino izvrsno, riječka grla uvijek suha i — 
»allegria« se zaista razmahala u najveći jek. 

U prvi mrak zapalila se tri krijesa: jedan u blizini mosta; 
drugi nedaleko »palade«, treći unutri, na trgu. I prozori se 
rasvjetlili, naročito na kućama, mimo kojih je imala po drugi 
put da prođe svečana povorka, I ta je povorka krenula iz Ka- 

štetla. Pred njom je išlo šest mladića, sa bakljama, za njima 
kapetan barun de Argento sa svim visokodostojnicima. I svi 
se oni uputili prema gradskoj loži, gdje su uglednu gospodu 
već čekali prostrti stolovi. U gornje čelo glavnoga stola na- 
mjestio se kapetan, a ostali svak prema svom činu i položaju. 
Dotle se je na balkonu najviše kuće u blizini gradskog tor- 
nja smjestila kapetanica okružena, najuglednijim patricijka- 
ma i drugim plemenitim damama. Četiri najmlađa vijećnika 
posluživali su baronesu i njezine dame odabranim jelima, što 
su ih donijeli u četiri srebrne zdjele. 

Sve je to sa strane gledao Cigančić i divio se gledajući kako 
se strogo, do najsitnije tančine izvode točke utvrđene na Ma- 
gistratu. Osobito se pazi na etiketu, što je u onim uputamaji 
određena potanko. A treba reći, da je prava milota gledati, 
kako se svi uzvanici drže točno prema propisima: pristojno, 
uglađeno, a neki baš i otmjeno. A tako i kod same večere: 
ni traga kakvoj lakomosti ili proždrljivosti, inače kod riječ- 
kih slađokusaca vrlo uobičajenoj. Sa svog prikrajka Cigančić 
se sve ispod brka smiješka gledajući kako se neki, njemu do- 
bro poznati građani s mukom podvrgavaju toj prekomjernoj 
uzdržljivosti i obzirnosti. A kako li je onim jadnim ljudima bilo 
pri duši, kad su na sto došla najfinija vina! Tek što neko pri- 
nese k usnama kupicu i iz nje malo guene, već treba da je od- 
loži, ako želi da se ne ogriješi o pristojnost, Na zdravlje im i 
tolik samopregor! — nasmija se Cigančić. 

Jedino uz zdravice mogao se, čak se i morao, isprazniti pe- 
har do dna, A tih napijalica bilo je na sreću više, čak: je bilo 
naređeno da mora svaki učesnik nekome da napije i sve tako 
— »do kraja večere u majljepšem redu« — kako je 
ono slavni Magistrat utvrdio u onim svojim uputama. Prva 
je zdravica išla razumije se — Njegovo Veličanstvo, a izrekao 
ju je glavom sam kapetan. Silna pucnjava, iz topova i pran- 
gija poređanih na obali poprati njegovu poletnu riječ. Zatim 
se nazdravilo poljskomu kralju, pa vojvodi Lotarinškom i N je- 
govoj Ekcelenciji grofu Stahrembergu. Nazdravljalo se i pri- 
sutnima, na veliku radost Antula Cigančića, koji nije mogao 
dovoljno da se nadivi šupljini onih govorancija. Uto mu ge 
primakne Della Rovere, koji je također među uzvanicima, ali 
je našao načina da ih se na čas oslobodi. 

—- Imam nešto da ti saopćim, Antule, prošapta mu uho. I 
povede ga sa sobom. 

Prijatelji se proguraše na čistinu do samoga mora, gdje se 
upravo. u taj mah spremali da zapale nekoliko »raketa«. Sa 

obale su rasvjetljene zidine gradske pružale lijepu sliku, naro- 
čito napis na gradskom tornju: Vivat Leopoldus Romanorum 
Imperator — pa Joanes Rex Poloniae i Carolus Dux Lotarin- 
glae. Sve se je to svijetlo odrazivalo u moru, što je ove noći 
jesenje za čudo kao ulje mirno. 

— Htio sam dakle nešto da ti kažem, prihvati Della Rovere. 
Onaj violinist . . . 

— I danas sam, prekide ga Cigančić, htio da te potražim i 
pitam, što je od njega. Već nekoliko nedjelja čami u onoj 
blatnoj trsatskoj kuli, i još ne zna što ga čeka. 

— Kako sam ti obećao, pokušao sam sve moguće da ga 
odanle izvučem, ali de Argento neće ni da čuje. — Neka za- 
hvali Bogu, ljuti se moj šura, što će imati da odgovara samo 
za otmicu, a ne zbog veleizdaje, kako bi po zakonu i pravdi 
morao. 

— Za otmicu? — začudi se Cigančić. 

— Ne čudi se! Kao i mnogi drugi pojmovi tako je i pojam 
otmice vrlo. rastezljiv. Ima žena, koje se čovjeku od svoje vo- 
lje ovjese o vrat, pa kada onom siromahu to dodija i pođe na- 
prijed svojim putem sam, onda viču, da ih je oteo. Najža« 
losnije jeste što je sud u najviše slučajeva na njihovoj strani. 
Strah me je da će tako biti i sada. 

— A kako su oni doznali — — — 

— Naš Pater Rektor, čini se, da je upućen u sve. Neke -po- 
jedinosti saopćio je i de Argentu. Otkad je ona vaša — bez 
zamjere rečeno! — konspiratorska komedija otpočela ovuda 
da se plete, gore su se u Klagenfurtu smjesta razapele mreže, 
u namjeri da se neoprezne buntovne ptičice u njih same uhva- 
te. I uhvatile se, jedna po jedna. Konačni udarac zadala je ona 
ljepotica — Gabrijela. Ne sluteći da i kloštarske zidine imadu 
uši ona je sve izfrfljala. 

— Kome? 

— Pa — onoj najmlađoj kćeri pokojnoga bana Petra. čini 
se, a nešto ćeš valjda i sam znati, mlada se je i neiskusna dje- 
< ovojčica smrtno zaljubila u tvoga muzikanta, a Gabri- 
jela, kao neka novovijeka furija, potstaknuta ljubomorom i že- 
ljom za osvetom, odletjela u Klagenfurt i zaljubljenoj djevici 
sve odala. Ima još koješta drugo, ali ja moram sada u svoje 
dosadno jato. Moram, jer ovaj večerašnji cerimonijal vrago- 
metno je strog, a u takvim prilikama de Argento ne pozna 
šale. Salve! 

Della Rovere ode, a Cigančić osta još neko vrijeme buljeći 
zamišljeno ispred sebe, u more, u one tri četiri usidrene lađe, 

što se lijeno ljuljuškaju na uspavanim talasima, pa dalje u 
mrtvu pučinu, na daleke zamaglene obrise gora i otoka. Misli 
su mu i sada raskidane. Ono dvobojno vino, kojim su ga malo 
prije mukte počastili, pa ona prijateljeva razglabanja — sve 
mu je to napravilo u glavi nemalu zbrku, ali mu je s druge 
strane poškakljalo i neku tajnu žilicu, raspirilo u njemu neki 
tajni plamičak, podjarilo snagu i volju da nešto uradi. I u isti 
mah, kao podboden nečim okrenu se prema Trsatu, što je te 
večeri bio također živo rasvjetljen. Iza onog svijetla koči se 
nešto mrko, zacijelo kula, u kojoj čami Tihoraj obavit mra- 
kom, utučen, željan slobode. Neće dugo! Još ove iste noći iz- 
vući će on njega odanle, hoće, tako mu kapljice, od koje se 
osjeća sav preporođen, pomlađen! Na posao dakle i smjesta! 
Na Trsat! — zagrmi mu u glavi. Ali ne sim! S njime će i ša- 
čica prijatelja, odvažnih, vinskih drugova, na sve gotovih! Na 
neke se je od njih namjerio i večeras. Ajde da ih potraži! 

Trgnu se i jurnu prema mnoštvu. 

S one strane vrata, s gradskog trga, dopirao bučan smijeh, 
žagor i deranje. 

Onuda se naime spremala sedamnaesta točka rasporeda, i 
to baš ona, kako se već unaprijed govorilo, najprivlačivija. 
Sve prema uputama gradskih otaca, napravile se od slame 
razne krupne lutke, od kojih bi jedna imala da prikazuje Ve- 
likog Vezira, jedna vojvodu Tč&kolija, a druge — ostale rebe- 
le. Ti će se slamnati rebeli izvući na obalu, gdje će iznajprije 
biti izloženi ruglu mnoštva, a zatim spaljeni na lomači »na 
veću zabavu gledalaca . . .« Izvedba te pokladne šale povje- 
rena je najčuvenijim šaljivdžijama gradskim. 

Kroz gradska vrata nahrupi odjednom gomila djece krije- 
šteći i zviždeći. I mnoštvom otide glas: 

— Gredu! Gredu! 

I zaista, pod tornjem zatrubiše u taj mah trublje, zatutnjiše 
bubnjevi, znak da se povorka približuje. Veselo je svijet pred 
gradom dočekao i trubljače i dobošare, ali to se klicanje pro- 
metnu u pravi urnebes, kad je malo zatim izišao na vrata glav- 
ni lakrdijaš u turskoj nošnji s nekakvom krupnom čalmom na 
glavi. Odmah iza njega na nosiljci, što je počivala na rame- 
nima četvorice jakih mladića, ukazala se glomazna lutka sa 
strahovitim mrkim brčetinama, također s turbanom na glavi. 

— Ovo je Veliki Vezir Kara Muštaća, osvojitelj Beča, cijele 
zemlje i polovine mjeseca — derao se onaj lakrdijaš. 

Svijet da popuca od smijeha. A još su veću veselost izazvale 
mnoge paprene i grube primjedbe drugih učesnika one maš- 
karade. : i 

Za Velikim Vezirom slijedila je nosiljka, u kojoj su se nji- 
hale dvije isto onako visoke lutke. Jedna je od njih prikazi- 
vala vojvodu Tokčlija, a druga kneginju Jelenu Zrinsku. Opo- 
našajući talijanske komedijante glavni lakrdijaš dao je i tu 
maha svojoj bujnoj rječitosti pa je protiv erdeljskog vojvod- 
skog para istresao nekoliko neukusnosti, kojima se naročito 
dječurlija od srca smijala. Na kraju te karnevalade, na ne- 
kakvim visokim kolima stajale su pričvrštene dvije trupine 
držeći za kosu svaka svoju — »odrubljenu« glavu. 

— Ovaj na desno jeste Zrinski Petar, a ovaj do njega — 
Frankapan, viknu lakrdijaš ne mičući se s gradskih vrata. 
Ko ište, poviče opet lakrdijaš, može da nađe i ne nađe. Kadi- 
kad može nešto i da izgubi. Evo — ovi ovdje tražili kraljevsku 
krunu — pa izgubili glavu, 

I pridruži se povorci, što je sada zbijajući šale na račun 
»odfrknutih glava« hrlila prema »lomači«, gdje će »rebeli« 
biti spaljeni. 

Za čitavo to vrijeme nije Cigančić naišao ni na jednoga, 
koji bi mogao da mu posluži kod zamišljenog prepada. To ga 
je još većma razdražilo. U tom mutnom raspoloženju zate- 
koše ga one šale s odrubljenim glavama i njemu se već u prvi 
mah sve to učini kao neko lično, bljutavo izazivanje. Dok su 
mu prolazili mimo i Kara Mustafa i Tokčoli pa i sama Jelena, 
još je nekako mogao da se svlada, ali kad mu se primakaoj 
glavni lakrdijaš izvodeći na račun Zrinskog i Frankapana one 
grubosti, Cigančić se više nije mogao da uzdrži: poput lava 
jurne na kola i jednim zamahom obori obje lutke na tle, po 
tom se baci na samog lakrdijaša i već je digao šaku da će po 
njemu, kad li priskočiše drugi i jedva ga nekako zadržaše, 
davši tako vremena preplašenom komedijašu da nekuđa 
šmigne. Doletješe tri četiri stražara i imali su vraške 
muke, dok su uzbješnjelog pjesnika svladali i odveli u zatvor, 
kako im je zapovjedio kapetan de Argento, do krajnosti ogor- 
čen, što se je ta, kako reče, luda beštija usudila da pomuti 
onu veličanstvenu svečanost, 

Dok se dolje uz samu obalu morsku u rasplamsaloj vatri 
vršio autodaf& »rebela«, kapetan se diže izjavivši da je gozba 
gotova. Nato ustadoše svi iz reda, a poslužnici dohvatiše jela, 
što su ostala i vino i sve druge đakonije i položiše ih na tle 
na raspolaganje puku — »al populo circostante in segno di 
alegrezza et giubilo« — kako su to gradski oci već prije odre- 
dili. Zatim se poređaše svi u povorku i sa zapaljenim baklja- 
ma ispratiše kapetana do Kaštela. 

Barun de Argento nije nikako mogao da se umiri, Onaj Ci- 
gančićev ispad toliko ga je razdražio, te bi najvolio da mu se . 
na mjestu sudi pa da još one iste noći plati glavom svoju drs- 
kost. Vikar i drugi odličnici nastojali su da ublaže njegov 
gnjev natucajući da bi ipak trebalo povesti neku »proceduru«. 

— Nek se povede, otsječe on, ali najkasnije sjutra do podne! 

Međutim još se one iste noći pokazalo da je većina građan-. 
stva na strani Cigančićevoj. Mnogi su otvoreno odobravali 
njegov istup rugajući se priređivačima one šale: lako zecu 
udarati po mrtvim lavovima! 

Sud je jednako sjutradan otsudio Cigančića na izgon od pu- 
nih pet godina! 

I Cigančić je još istoga dne morao da napusti grad. Kre- 
nuo je prema Učki, ali nije protekla ni puna nedjelja, i on se 
opet našao na riječkom trgu okružen radoznalim, nasmijanim 
svijetom, naročito mlađarijom, koja ga je bučno pozdravljala 
iskreno se radujući njegovu brzom povratku. Satnik sa dva 
tri gradska stražara gledao je malo iz podaljega taj veseli 
prizor i sve nekako smeteno klimao glavom. Zakon je za takve 
slučajeve jasan kao sunce: pograbiti upornog drznika za vrat 
i predati ga pravdi, da s njime još strože postupi. Ali ni sat- 
nik ni straže se ne makoše , , . I kapetan de Argento, koga je 
međutim već bila prošla nekidašnja srdnja, zatvorio je iznaj- 
prije jedno, a malo zatim i drugo oko. I Cigančić osta u građu 
slobodan i ni od koga smetan kao i prije. ' 

A neki nedavno doseljeni Talijanac spominjući to čudo po- 
klima glavom i reče podrugljivo: 

— La legge fiumana dura una settimana ... 

Gabrijela je često spominjala Munkač i izražavala želju da 
se onamo vrati, ali ju je odvraćao Frankulin iznoseći opasno- 
sti onog dalekog puta već obzirom na ratne operacije, što se 
još vrše na ravnicama zapadne Ugarske. 

— Treba počekati, dok se sva zemlja očisti od nekrsta, na- 
valjivala i gospa Jela. 

I Gabrijela osta i nadalje u gostoljubivoj kući svojih 
prijatelja. Pomagala je domaćici, šila, krpila, vršila poslove, 
kojima se u životu malo bavila, ' 

Frankulin donese uto iz Rijeke glas, da se Tihoraj nalazi 
u tamnici trsatskog kaštela. Dovela ga je onamo straža iz Ce- 
lovca. 

— Ah! — kliknu Gabrijela. 
— Na kapetaniji rekoše mi i kako su ga uhvatili. Zapravo 


ulovio se sam, kao kosić pod labor. Htio je da zasvira mladoj 
gospojici nekakvu »mantinjadu«, a koludrice ne budi lijene, 
mahom po stražu i sad eno ga u mreži, iz koje se bogme tako. 


lako ne iskopa. 

— Ipak mi ga je žao, uzdahnu gospa Jela. Naš ga je pokoj- 
ni Jurica volio puno ... 

— Sad je gotovo! — prihvati Frankulin. Vele da su nedav- 
no zatvorili i sina pokojnoga bana, nesretnog Ivana. 

— Zar opet? — dočeka Gabrijela i duboko se snuždi. 

— Ovaj put, čini se, da je stvar ozbiljnija. Kažu, da se je 
Bukovački zaista pridružio Turcima, čak da je zapovijedao 
jednom četom Tatara i da je imao veza s mladim Zrinskim, 
u što ja slabo vjerujem. Svejedno, ovako ili onako — vidi Se, 
hoće pod svaku cijenu da ga se otresu. Razumije se, bez buč- 
nih i dosadnih procesa, da ne povrijede Hrvate, koje Njegovo 
Veličanstvo obasiplje i u ove dane vanrednim pohvalama. Tako 
su i ovoga Tihoraja dopremili ovamo da mu naši sude. Umiju 
Nijemci da se kadikad poigraju i Pilata! I tako ga podmet- 
nuše riječkom kapetanu, no i de Argento hoće da se igra onog 
Poncija, pa ga najprije ponudio jezuitima, da ga oni gone: 
violinist je, veli, nezakoniti sin jedne Kastavke, pripada ta- 
mo, pa nek mu se ondje i kroji pravda. E, ali jezuiti neće da 
čuju kroz to uho. Ogorčeni Kastavci još ih sada grde i kunu 
zbog one nedavne grozote, zato časni oci drže, e ne bi bilo po- 
desno, da se njihovi ljudi u Kastvu sada opet oprljaju novom 
krvlju. U tome smislu pisali su, kako mi rekoše, svojim pa- 
tronima u Beč, i dok stigne odgovor, de Argento je odredio 
da se onaj nesretnik pridrži na Trsatu, gdje će po svoj prilici 
biti i suđen. ' 

— A kolika će mu biti kazan? — upita Gabrijela zamišljeno. 

— To će zavisiti o optužnici. Pođu li do kraja, mogla bi da 
mu ode i glava. 

Gabrijela nije više imala mira. Zapravo izgubila ga je već 
prije, odmah nakon strahovite smrti tete Urse. Neki joj se 
unutrašnji tajni glas javljao ponekad kao da je pita: zar nisu 
staricu pogubili gotovo odmah poslije one tvoje pripovijesti 
gore u Celovcu, u kloštru? A nisu li možda baš one tvoje kru- 
te riječi, one žestoke optužbe protiv mladog guslara natjerale 
najmlađu kćerku tvojih dobrotvora, te je — kako je to Fran- 
kulin nedavno doznao — prekinula za uvijek s ovim svijetom 
i primila na sebe redovnički veo? A sada evo dolazi još i ovo 
treće... 

Iz dana u dan taj nemir je u njoj sve više rastao. Uzbunje- 
nu savjest kušala je da ušutka opravdanjima, što su se ubrzo 
i njoj samoj učinila slaba, labava. Ma kakvi bili razlozi, što su 
je onda odvukli u Celovac, ipak je glavni poticaj bio — i ostao 
— osveta, o čemu je već i tada bila sama na čistu. I eno — 
osveta je tu, ali ne zbog uvrede, što ju je njoj nanio, već zbog 
jedne lijepe misli, kojoj i sama služi. 

Dani su lijeno prolazili. Frankulin bi svakog dana donio kući 
kakvu novu vijest, ali o zatvorenom se guslaru nigdje ništa 
ne čuje, kao da su već zaboravili za nj. 

— Ne pitam ništa, da se ne bi u kakvom: zlobniku — a tih 
ima na svakom koraku — porodila sumnja, nisam li možda i 
ja umiješan u onu kašu! 

U onom nevoljniku, zatvorenom u trsatskoj kuli Gabrijela 
je sve više gledala urotnika, bolje reći druga u nevolji, čovje- 
ka, koji je nakon toliko nesreća i teških iskušenja ipak ostao 
starim gospodarima neizrecivo odan i vjeran, Zato je i nastav- 
ljala da optužuje sebe, što je prema njemu postupala onako 
bezobzirno i okrutno, 

Što dalje, te su samooptužbe izazivale u njoj sve jaču volju 
da mu bilo kakogod bude u pomoći. To i jeste što je drži u 
Grobniku, mada je bez veće opasnosti mogla na put, jer se 
posvuda govorilo, da su Turci već dobrahno potisnuti prema 
jugu i jugoistoku. 

Jednog dana za ručkom navrnu Frankulin razgovor na Ti- 
horaja. 

— Vele, da ga je često čuti jutrom i večerom, gdje gudi 
neke čudne stvari . . . Gomile ljudi zadržavaju se pred kašte- 
lom do prozora njegove tamnice, i svi napeto slušaju. Žene 
i djevojke brišu suze, a da ne znaju zašto, a muškarci se smiju, 


ali i slušaju. I — čudo Božje! — svi ga žale. 
Gabrijelu obuzimao sve veći nemir. Ponekad bi je napala 
želja da pođe do Trsata, da ga čuje, može biti i vidi... Da, 


ali ne bi li to moglo da pobudi sumnju, više njemu na štetu 
nego li njoj? 

Drugoga jednoga dne banu Frankulin dobro raspoložen. 

— Na Rijeci sam sreo mladoga Della Rovere. Pitao me i za 
tebe, Gabrijelo, ali ja odmah okrenuo razgovor. Među ostalim 
stvarima, napomenu mi i to, da se našem violinistu — kako 
ga on zove — neće suditi zbog zavjere — — — 

— Bit će dakle pušten? — uleti Gabrijela, živo. 

— Pričekaj — još nisam svršio, Neće mu suditi za bunu, 
ali će morati da odgovara zbog — otmice. 

— Kakve otmice? Zar je zaista pokušao da je otme? 

— Nije riječ o njoj već o tebi. Čini se da gu se one tvolje! 
pripovijesti izvrsno čule gore u Celovcu. 

— Ali, trgnu se Gabrijela, ako ja kažem, da ono nije istina, 
da sam sve izmislila -— -— — 

P — Ostalo bi ono treće, mnogo teže: — da je vragu dušu pro- 
a0. 

— Ko može to da posvjedoči? 

— U prvom redu — ti. De Argento ima u rukama sve, što 
si o tome iskazala gore u kloštru. 

— Ta molim vas, ko da vjeruje u onakve budalaštine! 

— Mnogi... A takva se đavolja trgovina — ti još možda 
ne znaš — plaća lomačom, Na riječkoj kapetaniji su o tome 
na čistu, ali jer ne žele da se ona kastavska strahota u tako 
kratkom razmaku ponovi, sudit će mu za otmicu. Kazna, što 
će mu se odmjeriti, bit će arbitrarna, ali kako čujem prilično 
stroga, da barem u nekoj mjeri plati i za ono drugo, u što, 
kako već rekoh — neće za sada da diraju. Ma kako bilo, čini 
se, da ga ovaj put neće odnijeti đavo. Trebat će ipak pripaziti 
da glas o njegovu šurovanju sa sotonom ne prodre na vidjelo, 
jer bi u tom slučaju ljudi sami tražili za njega — lomaču. 

— I tome bih ja bila kriva — — — 

oak raskolačenih očiju gledala je Gabrijela šuteći ispred 
se . z 

U tijesnom, mračnom, podzemnom prostoru, na dnu mrkih 
zidina trsatskog kaštela, sred zagušljiva zapaha gnjileži i 
. kužnog isparivanja Tihoraj je smireno čekao svoju presudu. 
Osjećao je da je i ova nova urotnička vatra, u koliko se uopće 
.rasplamsala, utrnula žalosno i vajno, a time i zadatak, što ga 
je preuzeo na sebe, doživio potpun slom. Ovdje u zatvoru oba- 
znao je za užasnu sudbinu Mata Principa, tete Urse i onih 
ostalih. U drugoj tamnici, u onoj celovačkoj, rugahu mu se da 


je htio odvesti kćer jednog veleizdajnika, a ona se od sramote 
zakaluđerila. A kad ge raširio glas da je bio u nekakvoj uroti , 


protiv cara, navaljivali su na njega još surovije i grublje. Na- 
zivali ga rebelom, koji će domalo platiti glavom svoja crna 
nedjela. 

Imao je Tihoraj vremena da se spremi i na ono najgore, i 
spremio se, pa sada čeka. A imao je kada i da razmišlja, kako 
je sve ono njegovo najljepše otišlo u vjetar, poput pepela, što 

je ostao iza onih kastavskih žrtava. Da, baš kao onaj pepeo 
rasuo se i njegov san, najljepši od svih, u koje mu se 
duša ikada uljuljala. Djetinjski, ludi san! Kako li je ono ušao 
u njega? Po kojim tajnovitim putovima? Ta već sama i naj- 
skrovitija pomisao da bi djevojka onakva roda i imena mogla 
jednog dana postati njegovom, ukazivala se u najmanju ruku 
bezumna i drska. ' 

Nije mu jasno, kako se moglo pročuti da će je odvesti odan- 
le. U to bila je ponekle upućena jedina teta Ursa. Da nije sta- 
rici izmaklo štogod i — — Bit će tako — zacijelo! I Bog zna 
što je još iskazala! Pri posljednjem sastanku izgledala je vrlo 
neraspoložena spram njega. I tako upropastila sebe, i — — 
Na sad je sve svršeno. I za njega sasvim nečasno. Obećao je 
zasužnjenoj da će je odvesti odanle i eno — udario natrag od 
zadane riječi . . . Istina, ne svojom krivnjom. Bog sam zna, 
kako mu je teško bilo, kad mu na povratku iz Pariza bolest 
nije dala da napreduje, koliko je želio, i kad ga na granici 
zadržaše zbog ratnih prilika! One neke večeri on joj se do- 
duše javio violinom, no, a da li ga je uopće čula? Pa i da jeste, 
to bijaše u vrijeme, kad je već znala, što je u njegovu srcu 
pokrenula, pa nije čudo te je i zbog toga morala da se osjeća 
još većma postiđenom i poniženom. To ju je valjda i potaklo 
da izvrši onu krajnu odluku ...1Itako — mrtva ona, a još 
malo pa će mrtav biti i on, 

Pritom mu se ruka sama od sebe našla na violini. Drugom 
dohvati gudalo i malo zatim mračnim se i vlažnim pro- 
storom razlijegnu oni isti zvuci, što mu već jednom potekoše 
iz srca, i to nakon onog jedinog sastanka s prekrasnom dje- 
vojkom u tihoj samostanskoj crkvi. Ni ta sonata nije prene- 
sena na papir kao ni druge njegove improvizacije, ali ona mu 


se urezala u dušu od prve note do posljednje. Otkad ju je prvi 


put otsvirao, ponovio ju je nebrojeno puta, i nikada joj nije 
dodao ni oduzeo ni jedne note. Dok ju je u ovaj mah izvodio, 
lik mu se je ljubljene djevojke odjednom prikazao obasjan ne- 
kim vanrednim sjajem. U mraku, što ga je okruživao, draga 
se je slika isticala u svoj svojoj ljepoti, ali i u svoj svojoj ne- 
izmjernoj sjeti, postiđenosti i poniženju. I sve zbog njega... 


A on bi od svega srca rad da se pred njom opravda, da ona 


vidi, kako se je u želji, da je zaštiti i oslobodi, u duhu uvijek 
nagibao nada nju, upravo ovako, kaošto sada priklanja glavu 
nad svoju violinu. Ni na svojim putima u Bosnu i u Pariz, ni 
u tamnicama ni u nastupima bolesti, nikada je nije puštao 
s vida, ni za čas. I kad je god mogao da misli, da je već blizu 

trenutak, kad će je ponijeti u svijetlo, u slobodu, na djeđov- 
ske, od djetinjstva joj mile morske žale, osjećao se neizrecivo 
sretan. Otkad ju je prvi put vidio u samostanskoj crkvici, 
nikad nije njegovo gudalo prešlo preko žica, da nije izvelo 
nešto, što bi mu u onaj mah provrelo iz srca, jer muzika, što 
je on u sebi nosi, ima svoj izvor jedino u njemu. I posvuda, 
kud je god prolazio, on je tu svoju muziku prosipao misleći 
na nju, samo na nju, uvijek u misli, onda i sada, da ga ona 
sluša, shvaća i — čeka. U tim je mislima i željama gorio, iz- 
garao je pomalo i u zvucima, što ih je izvodio na glazbalu), 
trošio se u tome i gubio — i u tome uživao. Nebrojeno puta 
vidio je u duhu — a sve uz pratnju svoje violine — nju i sebe, 
kako jezde preko gora i dolova. Konj sa grivom na vjetar, ona 
sa svojom divnom kosom prosutom po ramenima. Na ono, što 
je imalo poslije da slijedi, nije htio da misli, ali se misao na 
to sama nametala. Tada ju je gledao u Novomgradu, u Kra- 
ljevici svu okruženu negdašnjim sjajem, a on po strani, u sje- 
ni, uvijek gotov da joj služi, kaošto je služio i njene roditelje, 
svoje dobre Gospodare. Ali odmah se zatim naturala i druga 
misao: možda će vrata Kraljevice ostati za nju zatvorena, 
kao i vrata svih djedovskih dvorova, i ona primorana da živi 
bez ičega svoga, sama i siromašna! Ali tu bi se odmah našao 
on, uvijek spreman da poduzme sve moguće, ne bi li joj život 
učinio što ljepšim i prijatnijm ... 

Dok je jednog dana na samom dnu trsatske kule sanjario 
tako, desi se, da mu jedna struna na violini puče. No on na- 
stavi da svira na ostale tri, što mu nije bio prvi put, samo što 
je sada mamio iz njih i takve zvukove, u kojima je drhtala 
suza za nečim zanavijek izgubljenim. 

Ima trenutaka, kad mu ruka na gudalu klone, kad mu se u 
glavi misao ukruti, kad mu se sav unutrašnji život negdje 
ukoči, umrtvi, i on sav skutren na svom tvrdom ležaju bulji 
nepomično satove i satove u prazno ili u nešto njemu samom 
vidljivo. ' 

U takvom muklom, gotovo besćutnom raspoloženju živi — 
može se reći — jedino od zvukova, što dopiru s polja. 

Duboko dolje valja se nabujala Rječina, ali i kada teče la- 
ganijim, tišim ritmom, njegovo do krajnosti istančano uho pri- 
ma sve njene tonove, i one najfinije, sluhu drugih ljudi slabo 
ili nikako pristupačne. Rječina! Zvir! Pozna on njihovu pjes- 
mu i kad pjevaju i kad plaču. Katkada mu dolazi da ono ne 
plače voda, već uokolo cvijeće, što ga ničija ruka ne bere. 
Tužno cvijeće od svih napušteno! 

Zima je vani oštra, bure vrlo česte, ali on, mada ga probada 
studen, ćuli uho kao da bi htio i kraljici vjetrova da otme ono 
u njenu šumu najtajanstvenije. Na mahove je nije čuti. Ti« 
horaju se učini kao da se pritajila da bolje čuje, što to dolje 
Rječina mrmori. Onda se opet javi, kao da joj odgovara, čas 
plaho, čas oštro. I razgovor između bure i šumne vođe nastav- 
ljase... 

Danas je bura neobično jaka. Oko starodrevne kule uvija 
se nevidjena poput zmijurine i čiči, pišti, siče, katkada zasiče 
tako ljuto da se čini kao da nekoga kolje. Potom se opet za. 
vijajući razmaha, katkada kao da za nečim sSrće u potjeru 
i goneći svoj nevidljivi plijen još većma divlja, zvizga, huji, 
dok ga negdje ne zaskoči, uguši, udavi da se onda s pobjedo- 
nosnim cijukom zaleti naprijed u dubinu, u visinu, ko bi znao. 

U taj burni dan predveden je Tihoraj pred sud, gdje se sve 
svršilo na brzu ruku i u velikoj tajnosti. Tako je odredio ka-- 
petan. 

De Argento nije htio da se stvari bilo kako zamrse, zato je 
i udesio da se Gabrijela ne pozove ni kao tužiteljica ni kao 
svjedokinja. 

— Žena je, pa bi mogla štošta da pokvari. Samo u slučaju, 
kad on ne bi htio da prizna, odlučilo bi se inače, natuknu ka- 
petan Frankulinu nekoliko dana prije rasprave. 

Sudu, u gornjoj dvorani, predsjedao je kapetanov zamjenik, 
a imao je oko sebe vikara auditora i dvanaest starješina. 
Optužba je bila kratka: jedna djevojka, imenom Gabrijela, 
dok je još boravila u sjevernoj Ugarskoj pala je u ljubavne 
mreže optuženoga. Neko ju je vrijeme obmamnjivao obećanji- 


oma da će je uzeti, na što ju je jednog dana silom odvukao u 


svijet i pošto mu je dosadila, izdajnički ju je ostavio i utekao. 
Kad ču zbog čega ga tuže, Tihoraj se čisto zapanji i dugo 
nije mogao da se razabere. Nato će jedan od sudaca: 
— Ne kopaj toliko u toj svojoj crnoj pameti, kada ti se i 


na nosu vidi, što si uradio! 


— Ja ne velim da nisam kriv, reče Tihoraj i zamuknu. 
..I to je dostajalo. Pošto je kancilir, nekakav glavonja debe- 
lih usana, očiju mutnih, svojom teškom rukom to priznanje 
složio na hrapav, nažut papir, zamjenik kapetana izreče pre- 
sudu, što ju je kancilir također mirno i savjesno zabilježio. 
»Slišavši svaka, ka se imaju slišati, ime božje zazivajuć ova 
poštovana pravda , . .« 3 
Nakon još nekih formalnosti slijedilo je ono najteže: sud ga 

proglašuje krivim »de raptu« i odsuđuje na gubitak — desne 
ruke. 

Tihoraj je odsuđu saslušao mirno, osjetio je samo, kako su 
mu na posljednju riječ presude desnicu prošli trnci, kao da je 
već na sebi oćutila hladnu oštricu krvničke sjekire. Zatim ga 
stražar odvede u tamnicu i ponovo zalupi za njim teška gvoz- 
dena vrata. 

Tihoraj se spusti na svoj tvrdi ležaj i sav se ukoči. Ni sada 
se još nije mogao pravo da razabere. Očekivao je da će mu 
suditi zbog urote, a ovamo se sve svelo na nekakvu otmicu. 
Već pri prvim riječima optužnice bilo mu je jasno, da u sve- 
mu tomu ima svoje prste i Gabrijela — valjda ju je to i do- 
velo amo! — ali nikako nije mogao to da dovede u vezu s onim 
svojim uapšenjem u Celovcu. Tamo se natucalo jedino o uroti 
i buni, što ju je kovao, ponekad se spominjalo i nju, mladu 
gospojicu, i njegovu namjeru da je odanle oslobodi, ali ovdješ- 
nji sud kao da za to ne haje, već se samo hvata za neku ot- 
micu, koja zapravo i nije bila otmica. Sve je to dakle :sušta 
osveta ljubomorne Gabrijele! Sad je jasno da je ona bila i u 
Celovcu. Tamo se je sastala s mladom gospojicom, a jamačno 
joj je iznijela — onako po svoju — i čitavu pripovijest o to- 
božnjoj otmici, samo da ga pred njom ponizi, ocrni, utuče. 
Njemu je već sama pomisao na to u ovaj mah mnogo teža, 
nego da su mu sudili zbog bune i naplatili se za to njegovom 
glavom. Na što će mu odsada život! Kakvu svrhu, kakav će 
smisao naći u njemu? Oko frankapanske kule vijao je urnebes 
pojačale bure, ali Tihoraj kao da ništa ne čuje. 

Ruka mu je sama od sebe pala na violinu; dohvativši je, 
posegne za gudalom i zasvira. 


U improvizaciji, što ju je sada izvodio, bila je čitava jedna . 


ispovijest namijenjena lijepoj dalekoj djevojci. U njoj je htio 
da joj kaže, što mu riječ, i kad bi kojim slučajem i doprla do 
nje, ne bi nikako mogla da izrazi. U zvucima, što su mu sada 
nabujali iz srca, odvijao se je sav njegov dojakošnji život, sve 
onamo od ranog djetinjstva. Doba bezbrižno, dani provedeni 
dijelom na rubovima kastavskih šuma i na riječkom žalu, gdje 
mu je mlada duša upijala izmjenice glasove nemirnih krošnja 
i tajanstveno pjevanje mora, danju, noću, za oluje, za tišine... 
Zatim — oni daleki putovi, kojima je kao vječiti glas- 
nik išao, mnogošta vidio i doživio, Vidio je poslije više godina 
i nju, mezimicu svojih mrtvih gospodara, ali ona mu je druk- 
čije ušla u dušu, u život. Sišla je u dubine njegova srca kao 
miris cvijeća prožetog tamjanom, što je strujao oko njih onog 

nezaboravnog dana u šamostanskoj crkvici. Onaj je miris po- 
lijegao i u njegovoj unutrašnjosti, i otud se i sada širi čitavim 
njegovim bićem, prožimlje ga svega i drži i držat će ga do vi« 
jeka. 

Svu bujicu zvukova, što su ih sada u njemu izazivale uspo« 
mene na prošli život, prenosio je u onoj svojoj improvizaciji, 
na same tri žice, dok nije naposljetku bezutješan, shrvan od 
prevelike navale čuvstava klonuo. S puno nježnosti, kao neku 
najdvagocjeniju stvar, odloži violinu na stranu, podlakti se o 
koljena i spustivši glavu na dlanove obiju ruka, osta nepomi- 
čan, gotovo ukočen, kao premlaćen. 

Teški koraci odjeknuše s onu stranu vrata. 

— Da nije krvnik? — trže se Tihoraj i uzvinu glavu. I kao 
nekim nagonom potaknuta desna mu se ruka sama privi uz 
grud, kao da bi htjela da se obrani. 

Koraci se nekud izgubiše. Bio je neko drugi, možda vjetar. 
Ali doći će već i krvnik — doći će i on: tvrd i neumoljiv sa 
sjekirom oštro nabrušenom. 

Bura je i nadalje duvala — na busove. Kadšto bi sunula u 
okance gore pod samim stropom i nešto na njemu prevrtala. 
Jednom mu se učini kao da ono neko kuca na željeznim vrat- 
nicama. ' 

Da nije duh starih gospodara? Ujedno s tom pomisli sinu 
mu u isti mah pred oči strašna slika strahovitog gubilišta. 
Iskrslo i sjećanje jedno: banu Petru i knezu Frankapanu ima- 
la je pored glave da se otsječe i desnica, ali je pravovremeno 
stigla carska zapovijed, da im ge u ruke ne dira, I još se sjeća, 
kako su se mučenici tome radovali, čak su se pokazali i za- 
hvalni zbog tolike milosti ... Ko zna, možda je onim junaci- 
ma, bilo lakše položiti na panj glavu nego li ruku, i još k tome 
desnu! Desnicom se, istina, vrše mnogi plemeniti, a nada sve 
junački čini, ali i mnoge rđave stvari: prosta zločinstva, krađe 
i druge lupeštine, pa kad krvnik otsuđenom siječe ruku, zna- 
či, da se je taj nesretnik ogriješio o čast i počinio neko grdno 
djelo. Zato su i Zrinski i Frankapan iskreno zahvalili okrut- 
nome caru, što im je oprostio barem onu sramotnu kazan. 

Njegovoj su pak desnici časi izbrojeni. Još malo i ljuta će 
mu je sjekira otkinuti, i otada moći će svak na njega da po- 
kaže prstom: Eno zločinca! Tata! Lupeža! 

Promeškolji se i pritom mu dlan desnice pade na lijevu ruku, 
nekoliko puta pređe po sudlanici kao da je miluje. Lijevica će 
domalo ostati bez svoje družice, sama! Morat će koješta da 
vrši, što sada vrši desna, ali u jednom neće moći da je nado- 
mjesti — nikako! 

I pogled mu pade na violinu, što je ležala do njega. Samotna 
će ljevica moći da po strunama prebire, ali gudalo neće imati 
ruke da ga drži ni da njime ravna. I tako će gusle, njegove 
gusle, ostati nijeme, a vrelo zvukova, što će mu se kupiti 
u duši neće imati oduške. Onaj isti zamah sjekire, kojim 
će mu krvnik otkinuti ruku, presjeći će u njemu i ono jedino, 
što ga je do sada ispunjalo srećom i blaženstvom, a što je pal: 
njegovu životu davalo jedini smisao, jedino opravdanje, sa- 
hranit će za sve vijekove ona ista motika, koja bude ukopa- 
vala i njegovu mrtvu ruku. Bez ruke nema muzike. Bez nje 
će i ova njegova draga violina ostati nijema. j 

Pređe prstima po onim trima žicama i izazva tihe, jedva 
čujne glasove, što mu u onaj mah zazvučiše kao poziv neki... 
I uze gusle, namjesti ih pod obradak, povuče gudalom, udari 
njime prve tonove sonate, koja je imala da bude posljednja, 
kad baš uto odjeknuše opet negdje iza vrata nečiji glasovi. 
Tihoraj protrnu, stađe, spusti violinu na koljena i tupo se za- 
gleda u vrata. 

Otvorio ih je malo zatim glavom sam satnik, ali se mahom 
povukao u tamni hodnik i pustio da uđe mlada žena, zamo- 
tane glave, tako da joj je crna marama zastirala dobar dio 
lica. Tek pošto je satnik zalupio za njom vrata, skide žena 
s glave maramu. 

— Gabrijela! — zapanji se Tihoraj. 

Bura je još duvala u ono okance gore, ali s nešto manje 
žestine. 

— Što se čudiš? Već sam dugo u ovim stranama. Ti si to 
znao, dok si bio na slobodi, ali si se držao daleko. 

Položivši violinu na stranu Tihoraj se diže i prisloni se o 
vlažan zid. 

Gabrijela je stajala pred njim tvrda i neumoljiva poput suca, 
koji je ujedno i osvetnik. 

— Ne odgovaraš? 

Sad uzvinu i on na nju svoje svijetle oči. 

— Što tražiš od mene? U tvojoj sam vlasti. Još malo i imat 
ćeš moju ruku — svoju osvetu, nadometne ledenim osmijehom 
na usnama. 

Gabrijela ne odgovori odmah, ali joj se na licu vidjelo da su 
je njegove riječi razdražile. 

— Spominješ osvetu na način, kao da ne bih imala prava 
na nju. Ili te je pamet ostavila, pa se više ne sjećaš ni one 
tvoje komedije u Parizu! 

— Komedije? 

— A što se pretvaraš! 'Treba li zaista da ti još jedanput 
osvježim u pameti, što se tamo sve odigralo s onim kapuci- 
nom? Držim, ne treba. Bit će zgodnije da ti iznesem ono, 
što još možda ne znaš, a što se desilo nakon mog povratka 
u Munkač. 

Naglo, u kratkim rečenicama, u nekoliko riječi iskaza mu 
svoj susret s onom dvojicom hugenota i njihovo objašnjenje 
s njome. 

— Po ovome, vidiš, da je Bog dobar i hugenotima, kad se 
evo udostojao da pred nama hereticima raskrinka vas, jedine 
prave sinove svijetla. 

Tihoraj spusti glavu i ne kaza ništa, 

— Šutiš? A ja te pitam: je li kakvo čudo, što se u onom 
trenutku zapalila u meni želja za osvetom ? 

Tihoraj malo podiže glavu i pogleda joj ravno u oči. 

— Rekao sam: sad je imaš! 

— To što si ti danas ovdje — nije moje djelo. Ja sam, 
istina, bila u Celovcu i jednom tebi dobro poznatom licu po- 
vjerila, kako si postupao prema meni, ali tada mi nije ni na- 
kraj pameti bilo, da će jednog dana izići to na javu, nekmoli 
pred sud. Štaviše, kad sam doznala, da te tuže zbog otmice, 
htjela sam da iziđem pred suce i iskažem, kako je sve ono 
lažno i izmišljeno, ali me je odvratio Frankulin. On je doznao, 
nastavi šapćući, da ima protiv tebe težih stvari — ova da je 
najmanja, zbog toga sam se i uzdržala da ne pokvarim . 

— Otkuda najednom tolika milost? — nasmjehnu se on 
jedva vidljivo. 

Gabrijela, se nestrpljivo trže, ali se svlada i prihvati: 

— Nije zbog tebe, već zbog stvari, kojoj služimo. Kako ču- 
jem, u tamnicu su bacili i mladoga gospodina . 

— Ivana? — uzdrhta Tihoraj. 

— Kapetan Frankulin je to čuo na Rijeci, na kapetaniji. 
To da je mladu gospojicu i natjeralo da je stupila u red. 

— A ja sam mislio — — zausti Tihoraj, ali ne doreče. Ga- 
brijela kao da nije ništa opazila nastavi: 

— Sad je ona opatica i — kao i časna sestra Judita u Za- 
grebu — izgubljena za ovaj svijet. Ostaje sama kneginja u 
Munkaču. Ona neće mirovati. Nastavit će da ratuje — hoće, 
ja to znam, i neće položiti oružja, dok ne obračuna sa carem 
i ne oslobodi braću — — — 

—Inju? — izmače mu se. 

—Inju — zaintači Gabrijela mirno. 

— A hoće li ona htjeti? 

— To će se već vidjeti . . . Sad je glavno — ruke na, posao, 


pa što Bog da! Ali ne na vjetar, bez glave i repa, kaošto ono 
vaše. Znaš li, kako je svršila naša dobra teta Ursa? — upita 
uzbudljivim glasom. 

— Znam, i ne mogu ti reći kako me zaboljelo, kad sam ono 
dočuo. Mene pak hoće da poštede, a ne pomišljaju da je meni 
jedna sama ruka što drugima cio život. što ću ja bez ove 
svoje desnice? A što čeka moj krvnik, da ga još nema? 

— I sam znaš da ovdje na Trsatu nema krvnika, a nema; 
ga ni u blizini. Od domaćih neće niko da to izvrši. Vele: da 
sječemo ruku, što onako milo svira? 

— Ko to veli? — upita on dirnut. 

— Svi iz reda. Nato sam se prijavila ja... 

— Ti? I pravo je! Boljet će me manje, nasmiješi se tužno. 

Gabrijela prihvati mirno: 

— Posavjetovala sam se s Frankulinom. Ne misli, da odo- 
brava ono vaše djelo! Naprotiv, u samom početku odsudio ga 
je i nazvao — djetinjskom igrom. Možda nema ni krivo. Ali 
u duši — bolje reći — na dnu njegove duše, negdje duboko, 
pohranjena je ona negdašnja dobra vjera i neka sveta uspo- 
mena na naše slavne gospodare — i on neće tvoje smrti ni 
tvoje sramote. Frankulin me je poučio, što treba ja da uradim, 
dok je on sa svoje strane već sve pripremio i kod kapetana i 
- kod vikara. Bilo je, veli, već i do sada slučajeva, da se je otmi- 
čaru oprostila kazna, ako je privolio da učinjenu krivicu ispravi 
i svoju žrtvu vjenča. I mene poslaše ovamo da te pitam, da li 
ti je ovakvo rješenje po volji. Međutim ja ti vidim na licu da 
nije, ali neka te to ne smeta: naš brak neće i onako biti va- 
ljan, jer ja — dakako tajno — ispovijedam još i sada vjeru, 
što su mi je namrli moji stariji. I tako poslije vjenčanja nas 
dvoje ćemo svako na svoju stranu. Ja u Munkač, a ti onamo, 
kud misliš da te dužnost zove. 

— Sad je već sve svršeno... promrmlja Tihoraj, kao da za 
sebe govori. 

— Nije. Na riječkoj se je kapetaniji i juče govorilo, da onaj 
strahoviti turski poraz nije uplašio ni kneginje ni njena muža. 
Oni će nastaviti borbom, pa i sada se, vele, biju kao lavovi. To 
mi je pričao Frankulin, ' 

— Ja nemam više na koga da se oslonim, reče Tihoraj. 

— A knez Orfeo? Zar da ga sada napustiš? A mladi grof 
Ivan? Zar se od svih naših ljudi neće niko naći da misli na 
njegovo oslobođenje? 

Tihoraj je gledao preda se i šutio. Zamuknula i Gabrijela, 
ali ne za dugo. 

— Sad sam ja u nemalenu škripcu. Po pravu, ako ne dobi- 
jem tvoj pristanak, morala bih da ti sječem ruku, ali ja to 
neću ... Neka radije otkinu obje moje. Krvnika će već naći. 
Prvi »landrovac« što padne u ovu tamnicu uprtit će se rad u 
taj posao — i za manju nagradu, a možda i samo za to da se 
dokopa slobode. - 

“ Iznovice zašuti, a zatim bacivši pogled na njegov ležaj: 

— A što će biti od ove violine, ako ti ode ruka? 

Sve što mu je malo prije u pameti izazvala misao na otki- 
nutu ruku, vraćalo se sada opet s udvostručenom snagom. 
Ali još ne može da se odluči. Ne da mu luda, nastrana misao, 
što ga neprestano salijeće: kako i što bi o njemu sudila ona u 
Celovcu, da dozna . . .! 

— Ti hoćeš dakle silom da gubiš ruku? — pogleda mu Ga- 
brijela ravno u oči i najednom osjeti, kako ju je obuzela neka 
neizreciva sumorna tuga. Trebalo je dosta vremena, dok se 
ponovo razabrala i preuzela: — A jesi li promislio, kako će ti 
biti teško bez nje? Tebi i onima, što nedužni stradaju — ubo- 
goj djeci naših mrtvih gospodara? Oni bi je mogli još trebati.. 

Glas joj drhtnu i razbi se u tišini, što je nato nastala i dugo 
potrajala. 

Čitavo to vrijeme nije Tihoraj skidao oka sa svoje violine. 
Ni ona s njega. U neke mu se čak učini, da je iz nje guknuo 
nekakav vanredno ljubak glas, kao da ga nešto moli... 

Uzvinuvši malo glavu postoja časkom i reče: 

— Kazala si da ono naše u crkvi neće biti valjano. 

— Neće! X 

— I da ćemo poslije toga svako svojim putem. 

— Da! 

— Kud 6eš ti? 

— Ja — u Munkač, kneginji. Ovaj njezin dvoboj s bečkim 
cesarom mogao bi dugo da potraje, pa hoću da budem uza nju. 
A ti? 

On sleže ramenima. 

— Ja ću valjda u Pariz, knezu, da ondje čekam smrt špan- 
skoga kralja i... 

Naglo se prekide, strese malo glavom i pogledavši joj rav- 
no u oči reče: 

— Kad je već tako izišlo, a ti udesi što treba. Najvolio bih 
da se sve svrši u kakvoj samotnoj crkvici, gdje nema ljudi. 
I rano, vrlo rano ... 

—Bitće...A sad zbogom! : 

I priđe k vratima. Potisnu ih i učini da će izići, ali je 
on zovnu: 

— Gabrijela ... bobe 4B, (ta 
Ona stade i okrenu glavu. ' 
— Hoćeš li imati zlo srce na mene? 

— Neću — prousti ona jedva čujno. 

I iziđe u taman hodnik. 

Vrata se tamnice opet zatvoriše. 

Bura je za čas sasvim popustila. Na mahove dopire plačni 
šum vode, ali njemu se i ovaj put učini da to ne pjeva i ne 
plače Rječina, već ono sitno cvijeće uokolo, što ga niko neće 
da ubere. 

— Ni da iznese na sunce, u život ... 

I s najkrupnije žice drhtave violine zatuži u mraznom pod- 
zemnom prostoru jecaj: 

— Spavajte, spavajte oči krasne ... 


Kraj 

NAPOMENA 


Za bolje razumijevanje doba, u koje pada radnja romana, 
donosimo nekoliko o Podi crtica o djelovanju jezuita na 
Rijeci i u Kastvu: 


U ovo naše vrijeme, kad je već ušlo u modu, da se — tako 
reći — busolom u ruci određuju vrijednosti kulture nekoga 
naroda, neće biti zgorega potsjetiti da su u srednjem vijeku 
i sami Talijani imali neku svoju specijalnu »zapadnu« kulturu. 
Dolazila im je sa obala iberskih, kamo su je jednom donijeli 
mudraci sa — Istoka, Ta je kultura bila golema. 

Kao sve na svijetu, izrodila se po vremenu i ona. Pored 
mnogih historijskih prikaza pružaju nam i neka majstorska 
poglavlja Manzonijevih »Vjerenika« živu, iako — razumije 
se — i nepotpunu sliku onoga, čime je degenerirana španska 
kultura usrećila Italiju XVI i XVII vijeka. 

Ta pak Italija nama je Hrvatima na zapadu, zato se i kul- 
tura, što smo je od nje primali, zove također — zapadna. Kul- 
tura — bez sumnje — sjajna, mada taj sjaj — barem u na- 
šem pogledu — nije bio oduvijek, a nije ni danas odraz samo- 
ga suhoga zlata. To su uostalom već prije nag utvrdili mnogi 
hrvatski pisci, pa i gdjekoji stranac. Tako na primjer u knjizi 
»Voyage pittoresque et historique de 1 Istrie et dela Dalmatie 
d' aprćs 1V itineraire de L. F. Cassas, par J. Lavalee (1802) « 
pisac — govoreći o nekim manama ondješnjega našega na- 
roda — napominje među ostalim: »et que s ils (les Morla- 
ques) se sont ployćes A cette finesse et a cette imperturbable 
effronterie dont je parloit tout-a-! heure, ils ne les ont acqui- 
ses que par leur longue frequentation avec les Italiens et par 
la mauvaise foi dont ils ont &t& si souvent victimes.« 

Ta zapadna kultura, koju su nekoliko puta mnogi zapad- 
njački moralisti, crkveni i svjetovni, proglasili već sasvim 
trulom, uštrcala je u naše zdravo narodno stablo i takvih so- 
kova, od kojih su mu neki zašli i u koren i još mu ga danas 
sve pomalo podgrizaju. Proglasivši nas svojim »antemuralem« 
ona nam je dovela i jezuite sa zadatkom da nam zatru staro 
glagolsko slovo, što nam ga je namr'o Istok, koji nas je ako 
se u tu stranu svijeta smiju ubrajati Grčka i Galileja, obdario 
i drugim uzvišenim stvarima. I tako — za sve veću slavu la- 
tinskog Božjeg carstva na zemlji — jezuiti su već na svom 

prvom koraku u ove naše zemlje otpočeli da udaraju na gla“ 
goljaše, Božje službenike, što su nam onim drevnim slovin- 
skim slovom ostavili napisane mnoge spomenike, jednostavne, 
ali za našu narodnu kulturu kudikamo vrednije od mnogih 
onih latinskih oda, elegija i egloga, što su nam i namrli neki 
naši stari, više manje dokoni humanisti. Pošto je Papa Pavao 
V g. 1606 udario Veneciju poznatim interdiktom, la Serenissi- 
ma je mahom zatvorila vrata jezuitima, uostalom već i prije 
nepoželjnim. Kao na uzvrat Loyolini se ljudi požurili da se 
usidre na samim granicama Republike, i to najprije u Trstu. 
Tu je Družba Isusova već g. 1619 (trinaest godina nakon one 
anateme!) osnovala svoj kolegij, mađa to nije bilo po volji 
tršćanskim građanima, koji su se otvoreno bunili protiv pre- 
sizanja jezuita u njihov duh i tradicije. 

Odmah nakon svog izgona iz Venecije jezuiti su bacili oko 
i na Rijeku, kojih dvadesetak kilometara udaljenu od tadaš- 
nje mletačke granice. Poticaj za osnutak kolegija i u tom gra- 
du dao je lično jezuitski Pater General. U svom pismu od 11 
aprila 1616 savjetuje on Patru Bartolomeu Ville, ispovjedni- 
ku nadvojvode Ferdinanda u Gracu, »a non lasciar intentata 
nessuna via per raggiungere il nobile scopo« (nek upotrebi 
sve moguće putove da se plemenita svrha postigne). I zaista, 
jedanaest godina zatim (g. 1627) udareni su i na Rijeci teme- 
lji jezuitskom kolegiju, a već mu g. 1650 Uršula barunica 
Thanhausen poklanja za gradnju crkve sv. Vida oveću svotu 
i potpisuje darovnicu, po kojoj riječki jezuiti ulaze u posjed 
čitave kastavske gospoštije ujedno s gradovima Veprincem i 
Mošćenicama.. Kad se tome dominiju prisajediniše još i Pod- 
breg i Lopača, jezuitska se je vlast u istočnoj Istri, izuzevši 
grad Rijeku i općinu Lovran, sterala od Rječine do Brseča. 

Te iste godine, 1630, postavili su jezuiti za kastavskog ka- 
petana svoga čovjeka, Benedikta Sabatinija, i naložili mu da 
sastavi novi urbar, kako bi se prihodi gospoštije povećali. To 
je uzbunilo narod i potaklo ga na bunu. Bilo je žrtava, ali se 
ustanak ubrzo ugušio, jer su na strani jezuita bile ne samo 
sve državne vlasti već i sam car, koji je g. 1635 starodrevni 
kastavski Štatut proglasio ništetnim i time Kastavce, Veprin- 
čane i Mošćeničane predao na milost i nemilost riječkom  je- 
zuitskom kolegiju. Otada su jezuiti postali još bezobzirniji, 
kastavski dominij smatrali su nekim svojim privatnim dobrom 
i udarali »plaćila«, kakvih prije nije nikada bilo. A puk, svi- 
jestan svojih drevnih pravica, dizao je bunu za bunom, od ko- 
jih ona od g. 1666 živi i danas u tradiciji kastavskoga puka. 

O bunama, što su se ređale idućih godina nema podrobnijih vi- 
jesti. Poznato je da je pretposljednji gospodar kastavskog do- 
minija, vitez Thierry, spalio sav arhiv, bez sumnje u namjeri 
da zametne svaki trag nečovječnom postupanju svojih pret. 
hodnika. Nešto se ipak sačuvalo. Između ostalog i opis jednog 
jezivog pokolja, sličnog onome, što je prikazan u romanu na 
strani 311. 

»Najernji list povijesti Kastva!« — zgraža se pok. dr. 
Matko Laginja u svojoj knjizi »Kastav, grad i općina«. Spo- 
minjući onu zgodu dr. Laginja nadovezuje: »Ima se najprije . 
na sablje rasjeći, a onda ognjem izgorjeti sedam muških i se- 
dam ženskih glava, tobože radi vešćarije. Groza naš hvata 
nad ovu osudu. Mi mislimo da se je pripravljala kakova nova 
buna, pak su ju onako utišali sve nazivajući ime Božje i bla- 
žene Device Marije.« 

Ima svjedočanstva, iz kojih proizlazi, da čovječnije nisu 
jezuiti postupali ni na drugim svojim posjedima u svijetu, pa 
ni u našoj Slavoniji, gdje »od svih veksacija, što su ih u nji- 
hovu kraju ostavili Turci, nisu digli gotovo ni jedne, tako da 


je raji bilo isto, pod kojim gospodarem služi.« 


To potvrđuje i naš slavni historik, Tadđe Smičiklas, u svojoj 


. knjizi: »Dvijestogodišnjica Oslobođenja Slavonije«. 


»Ovako idu teški podanički odnošaji u jednoj niti od cara 
Justiniana do slavonskog urbara sedamnaestoga vijeka. Take 
su stare navade i običaje držali na primjer osječki jezuiti, 
kada traže od Almašana, da im preko četrdeset jutara uzoru 
kraj Osijeka, a zatim da oru zemlje u Almašu, da im voze si- 
jeno u Osijek i iz vlastite zemlje i od drugih kupljeno. — Ovo 
su iskali i njihovi prvanji gospodari Tur- 
ci...« (str. 23). ' 

Ima i u pučkoj predaji negdašnje kastavske gospoštije 
teritorije traga nemilim uspomenama na zlu vladavinu riječ- 
kih jezuita. 

Međutim mA kakve bile rane takve prirode, vrijeme će ih 
već zacijeliti, prije ili poslije. Mnogo su teže, a često i bez pre- 
bola one, što polegnu na duše kao posljedica jednog krivog, 
naročito protunarodnog odgoja. Takav odgoj vršili su i riječki 
jezuiti malne puna dva vijeka u svim svojim zavodima: gimna- 
ziji, seminaru i internatu. U tome treba tražiti prvi i ponaj- 
glavniji uzrok otuđenju Rijeke, grada, kome je već u davnini 
hrvatski koren zašao mnogo dublje nego li ikojem drugom u 
našim zemljama. 

U predgovoru prvog sveska revije »Fiume« (1923) “piše 

Guido Depoli među ostalim: ». . , il periodo gesuitico che dalla 
nostra citta irradio di italianita tutto P Adriatico orientale.«, 


“Tako je i bilo! Jezuitsko zatiranje našeg duha i jezika nije se. 


zadržavalo ni kod zidina gradskih, ono je obuhvatilo sav Kvar- 
ner pa i neke dalmatinske krajeve, jer su pored istarskih bo- 


ljih kuća i nerijetka dalmatinska vlastela slala svoju djecu ' 


riječkim jezuitima, koji su svojim poznatim upornim nasto- 
janjem stvarali od njih gotovo same odmetnike. 

Jezuitska gimnazija na Rijeci otvorena je na dan sv. Ceci- 
lije, 23 novembra 1627. Učitelji sami Talijani iz Italije: Gri- 
zogono, Besali, Basello. Za ovima slijedili su u toku vremena: 
Gratia, Briani, Callovio, Anselmi, Gallinari, Bertoldo, Ferric- 
cioli, Mazzoleni, Percotti, Brumati, Malacarne itd. Ovdje 
ondje izbijaju i magistri s njemačkim prezimenima: Peckstein, 
Pickelmayer, Tayler, Burchardt, Wagner, Gottschee, Fleischer 
i drugi. Naš Habdelić zadržao se na Rijeci tek nekoliko mje- 
seci, a oni prilično rijetki »domaći«, što su vremenom ušli 
među magistre, morali su da idu stopama svojih talijanskih 
kolega, ako nisu htjeli da svrše kao onaj njihov drug, magi- 
ster Šoić. 

Slučaj s tim Šoićem uzvitlao je mnogo prašine. Nastavni 
jezik u višim razredima gimnazije bio je latinski, dok su se u 
nižim razredima učitelji pomagali talijanskim. Ali Šoić nije 
umio talijanski pa je u nižim razredima upotrebljavao hrvat- 
ski jezik. Jezuiti digli graju, stvar je došla i do samog Patra 
Generala, i Šoić je morao još tijekom školske godine da seli, 
nekud u Hrvatsku. Evo kako je jezuitski general P. Tirso Gon- 
zales riješio tu »vertencu«: 

»Existimo conveniens omnino esse et necesse, ut magistri 
adhuc mittantur linguae Italicae periti. Monebo itaque Pro- 
vincialem ne alios quam qui Italicum sufficienter calleant 
idioma isthuc destinet ad docendas illas scholas.« 

Pater General traži dakle da se na Rijeku šalju samo uči- 
telji, koji umiju talijanski. 

Madžarski historik Alfred Fest u svojoj iscrpivoj radnji, 
»Contributi per la storia della Publica istruzione in Fiume«,, 
priznaje sasvim otvoreno da su jezuiti na Rijeci znalice i hoti- 
mice širili talijanski jezik (I gesuiti propagavano a Fiume 
scientemente la lingua italiana). »Njihov kroničar, na- 
dovezuje isti pisac, ističe, da se u sedamdđeset godina (od 
1627—1699) uporaba talijanskog jezika u građu potrostručila 
(triplo maior est eius usus...)«. 

Međutim to bijahu samo zameci italijanizovanja, što je u 

kasnijim decenijima Sve uporhijim nastojanjem  jezuitskih 
majstora zahvatilo još dubljeg maha. O tome nam je dr, La- 
ginja u svom igrokazu »Šilo za ognjilo« ostavio jednu dobro 
pogođenu sličicu. Kastavski sudac Tomašić ima sina Ivana, 
koga ne samo u jezuitskoj gimnaziji na Rijeci već i na domu 
zovu — Jovanin. U drugom prizoru II čina Jovanin dolazi na 
pozornicu kao jezuitski gojenac odjeven u crno. Otac ga pri- 
kazuje Vojvodiću, vojničkom kapetanu iz Krajine. 

Vojvodić: A, dakle to je vaš sin? (Nakloni se Jovaninu iro- 
nično) Pater Ježuita, vaša Milost? 

Jovanin (kao uvrijeđen): Buona sera, signor comandante! 

Milan, Vojvodić prikazuje sebe: Kabanica vjerna kuća moja, 
sablja ljuta posestrima moja, a puška mi i otac i majka.« Pa 
osmatrajući Jovanina — za sebe: — Jao si ga narodu, ako 
budeš iznutra crn kaošto si izvana!« Pored svega toga Vojvo- 
dić obećaje da će ga osloboditi vojne službe, našto mu i Jova- 
nin zahvaljuje, ali kao da ne zna pravo hrvatski: »Anche ja 
grazie infinite, puno!« A Vojvodić njemu: »Koša ti no parla 
krovato? Ti venjudo baštardo con padri je- 
žoviti!« 

A radnja Laginjine komedije pr tek u vrijeme Marije 
Terezije! 

I djelo se izrođivanja nastavilo. 


God. 1773 Papa Klement XIV ukida Isusovački red. Time 
je doduše odzvonilo jezuitskom kolegiju na Rijeci, ali njihov 
se je duh u riječkoj gimnaziji podržavao i unaprijed, to više, 
što su u njoj i nadalje vršili nastavničku službu neki ex Patri. 
I djelo »imbastardimenta« potrajalo je još nekoliko decenija, 
dok nije u gimnaziji zavladao nov, hrvatski duh. Ali taj duh: 
nije mogao spriječiti osnivanje gimnazije s talijanskim na- 
stavnim jezikom, koja je na Rijeci nastavila po Jonušetnna Za- 
početo djelo odnarođenja. 


Nemojmo .se varati. Mada se uspjeh favoriziranja talijan- 
stva, što su ga na Rijeci u posljednje vrijeme provodili Madža- 
ri, ne smije podcijenjivati, njihovo bi nastojanje ostalo sasvim 
jalovo, da nisu već otprije i duhu i jeziku talijanskom u gradu 
spremili teren oci Družbe Isusove. Kad su Madžari ušli kao 
gospodari u negdašnju frankapansku Rijeku, našli su u srci- 
ma nerijetkih Riječana naslagano mnogo mržnje i prezira 
prema rođenom hrvatskom jeziku, a to je u najvećoj česti 
djelo Patra jezuita, koji su malone puna dva vijeka uštrea- 
vali u duše riječke i kvarnerske omladine tu mržnju i prezir. 
U Kronici riječkog kolegija (»Historia Colegii Fluminis So- 

cietatis Šesu«) ima mjesto jedno, gdje se protiv našeg hrvat- 
skog jezika govori čisto zagrižljivo, upravo demagoški. »Ovdje 
na Riječi čitavo se trgovačko i sudbeno dopisivanje vrši u tali- 
janskom jeziku — — —, hrvatski se ne piše ništa. No ne go- 
vori se talijanski samo ovdje, tako se govori u Dalmaciji i 
Istri .. .« Tako su ti Talijani pisali negdje krajem XVII vi- 
jeka, u isto vrijeme, kad su se hvastali da se je njihovom za- 
slugom uporaba talijanskog jezika u gradu potrostručila. 

Protuhrvatski bio je njihov rad i u Bratstvima. Tako je ne- 
kom prilikom arhidjakon Nikola Tudorović (umro god. 1752) 
opomenuo kanonike i druge svećenike Hrvate, da »treba naći 
neki uspješan način, ako nećemo da nam propadnu naše Bra- 
tovštine ... Ona njihova (jezuitska) »Sodalitas Italica Bae 
V. is Dolorosae raste na ruševinama naših.« 

Mnoge naše današnje nesreće u ovom 
kutu Kvarnera mogu se uzeti kao teške 
posljedice zatornog, protunarodnog rada 
riječkih jezuita. ' 

Da završimo ovaj kratki prikaz riječima dra. Ante Starče- 
vića: 

»Isusovci i njihov Beč s učenici stadoše duhovničtvo:odbi- 
jati od puka, i ono graditi osamljenim staležom, brijati mu 
brk i bradu, dogme raspredati, hervatski jezik iz cerkve ri- 
vati, progoniti i prezirati sve, što nije njihovo ili za nje...) 
Rim bijaše pod samarom Isusovacah, ovi bijahu složni s Be- 
čom, a Beč scenijaše da ima razlogah ne dati da u Hervatskoj 
bude sloga i domaći mir.« (Sabrani spisi Starčevićevi, str, 214). 


RJEČNIK. 


Abba = opat, svećenik — anzi! = pače! — animalone! — životinjo! 
— arazzi = ćilimi — Bićer (od bicchiere) = čaša — bocca — usta — 
bucaleta (bukaleta) = vrč — brutta nuova = rđava, zla vijest — Citta 
del Sole = Grad Sunca — cavadenti = zubar — capite — razumijete 
li? — cavalier servente, cicizbeo (damerino) = gizdelin, pratilac uda- 
tih dama — Fedelissimo = veoma vjeran — facot (od fazzoletto = 


rubac, marama — fiamma = plamen, ljubljeno lice — festa = sveča- 
nost — fontana = česma — flagello di Dio = bič Božji — figlio 4' un 
Uscocco = uskočki sin — fuori! = van! napolje! — Indovina = vra- 
čarica — ignorantone = neznalica, glupan — indemnita = odšteta, 
naknada — Lumin = žižak — lamentazione = jadikovka —- lamente- 

vole = jađan, kukavan — Mistra = nekakvo piće — magnanino — vč- 


ledušan, plemenit — misericordia! = milost! — ma come? = ali kako? 
— mondo = svijet — monsieur = gospodin — masiro = majstor — 
Predikatur = propovjednik — petegolezzi = naklapanja — prima re- 
gola = prvo pravilo — per carita! = za Boga! — poeta — pjesnik — 
poetessa = pjesnikinja — poema = pjesan — prodigio — čudo — 


pellegrino = hodočasnik — picokera = bogomoljka — palada =— drveno 
pristanište — Rio = kanalić — ridotto = sastajalište, igračnica — ri- 
volta = buna, ustanak — rebel (od ribelle) = buntovnik — Sensa — 
Spasovo — salute! = zdravo! — »Secchia rapita« = »Oteta vedrica« — 
Terraferma = kopno — tabarro ili bauta = ogrtač, a vrh njega klo- 
bučić — tartana = vrsta lađe — taverna = krčma — Violons du Roy 
= kraljevi guslači — volta svod. 


str. 7: I Zrin et il Frangepane ,.. = Zrinski i Frankapan već su 
u kavezu i počinju da pjevaju. 

str. 9: Zerase more = Crne trešnje, 

str. 13: Tutti congiurati! = Sve sami urotnici! 

str. 13: La congiura delle polveri = Urota baruta (God, 1605. U nju 
je bio upleten i Provincial jezuita Garnet). 


str, 19: Con soavita et... = Sa blagošću i bez prekomjernog nava- 
ljivanja. 

str. 22: Un po tropo poeti! = Malo odviše pjesnici! 

str. 22: Il quale (conte Valcassone) ricevendo.., = Koji (grof Val- 


cassone) primivši ovu gospođu nastojao je brižno da iz nje 
izvuče ono, što je vrijedno da iziđe na vidjelo. 

str. 23; Sopra ogni cređenza... = Nevjerojatno srčana, a za postignu- 
će svojih ciljeva umije da se posluži svakojakom lukavosti. 

str. 26: Vedo un palco.,, = Vidim odar neki erni, crni... 

str. 27: Non dissimili d' intenzione a mariti = mislile su kao i nji- 
hovi muževi, : 

str, 27: Con finta divozione = Hinjenom pobožnošću. 

str. 36: Assassini del buon gusto = Krvnici dobrog ukusa. 


str. 36: Meglio ippogrifi che.., = Bolje hipogrifi nego li ovce. 
str. 37: Benedicere et... = Blagosivljati i posvećivati, 
str. 38: Se il crine & un Tago.,.. = Ako je kosa Tajo, a svijeće dva 


sunca, većeg čuda nije vidjelo nebo od ovoga: močiti suncima, 
a sušiti rijekama, 


str. 69: Che sia quel Santo... = Bio Svetac koji da bio — moli za nas! 
str. 78: Un autre Corelli! = Drugi Corelli! (virtuoz na violini i mu- 
zičar onoga vremena). 
str, 87: Non a mica... = Pa nije ni toliko loše! 
str. 90: Ah, sortons de Paris... = Ah, iziđimo iz Pariza — prokletog 

kraja — opakog građa. Kakva buka! Ne znači li juriti u smrt 
svakim korakom, što ga učiniš? 
str. 91: Quittons done... = Napustimo dakle ovaj gadni građ! 
' Un amas confus... = Zbrkana gomila kuća, u svim ulicama 
blato, mostovi, crkve, palače, tamnice, bolje ili lošije snabdje- MA 
veni dućani... Ito je Pariz! Što vam se čini? il 
str. 93: Vidi e conobbi... = Vidio sam ipak i upoznao opake Dvore. 
str. 96: Je confie.., = Predajem tvojoj brizi svoje jedino blago, 
str. 96: Fait connaitre,.. = Upoznaj mi sina s junacima njegova soja 
e i prema svojim silama vodi ga njihovim stazama, i 
str. 101: C' est vraiment . , . = Zaista čaroban grad. ' MI 
str. 111: deux miserables victimes = dvije bijedne žrtve, 
str. 158: nudata il gomito... = gola lakta, potpasana boka pognuta 
X sagiblje se nad kosim kamenom, umoči sukno u vodu, trlja 
ga pesnicama, lupa dlanovima, proispire ga, obrće, savija, 
stresa, skuplja, izažimlje — — — četiri puta ga protrlja, tri 
puta strese, dva puta proispere, jedanput savije i sukno joj 
je čišće nego što je prije bilo, (Izvadak iz barokne propovijeđi s tx 
oca Orchia). .. 
str, 162: Vorrei cantar.., = Htio bih da opjevam znamenitu onu ; 
: srdžbu, što ju je u ponosnim grudima zapalila nesretna i ku- . Ki 
kavna vedrica jedna. 


str. 173: Il Papa & Papa... = Papa je Papa, a mi smo nevoljnici. 
str. 175: Pilu bottegai ,.. = Više kramara nego li trgovaca, t) 
str. 201: Qualche debole entrata... = Kakav mršav prihod, koji im i “19 


ne bi dopustio da dižu misli k novim stvarima, A 
str. 227: Qual & colui forse di Croazia. ,, : dp 4 


Ko taj, sto čak iz Hrvatske pađe, 

A da vidi našu Veroniku, 

Te s čuvenog mije sit naslađe, 

Da! u sehi veli, motreć sliku: 

Moj Gospode Krste, Bože pravi, 

Ta ja motrim baš tvoju priliku? 

(Preveo biskup Učelini) 

str. 283: Paulo post tanquam inutilis ad saeculum dimissus = 
str. 291: Rosa riso 4' amor... 


str. 293: de la cit€.., = grada vječnoga blata. 
str. 297: La povera coppia infelice = jadni nesretni par. ' 
str, 303: Cum finis est licitus... = Dok je dopuštena svrha, dopušte- 


str. 325: Ad sunum Campanae more solito = Kao obično na glas zvona, 
str. 326: Per metter in allegria = Da se obraduje pučanstvo. 
str. 331: La legge fiumana... = Riječki zakon traje nedjelju dana. 

